
PREDGOVOR 


U ovoj knjizi podijeljenoj u tri tematske cjeline sabrani su tekstovi koji su objavljeni 
u razdoblju od 2004. do 2014. u nekoliko tiskovina i na mrežnom portalu, a riječ 
je o osamnaest razgovora, dva feljtona i dva polemička teksta. Jedan od osamna- 
est razgovora priredio je sa samim autorom Mario Matijević, diplomirani teolog i 
doktorand na Katoličkom bogoslovnom fakultetu, a tiskan je u So/inskoj kronici. Svi 
ostali razgovori, koje je priredio sam autor, objavljeni su u časopisu udruge Kulturno 
društvo Trilj Tri/jski most. Sugovornici u tim razgovorima poznate su osobe iz jav- 
nog i političkog života, zatim stručnjaci za medije i film te znanstvenici s područja 
povijesti, arheologije i teologije. Feljton Sv. Duje, Salona i Split objavljen je u šest 
nastavaka u S/obodnoj Dalmaciji u prigodi 1700. obljetnice mučeničke smrti Dujma 
i ostalih salonitanskih mučenika. Drugi feljton, znatno duži, naslovljen Iz don Fra- 
nine škrinje objavljen je u osamnaest nastavaka u So/inskoj kronici s ciljem predstav- 
ljanja života i rada don Frane Bulića, splitskog svećenika i najpoznatijeg arheologa 
iz Hrvatske. Polemike Pavičić prešućuje nove historiografske spoznaje i Sinjska antifa- 
šistička udruga ideološkim ćorcima puca u prazno, objavljene u Slobodnoj Dalmaciji i na 
sinjskom mrežnom portalu Ferata, zapravo su odgovor autora na anakronističke i 
ideološke tekstove o ratnim i poratnim temama, čiji su autori novinar Jurica Pavičić 
i Stipan Samardžić, predsjednik Udruge antifašističkih boraca i antifašista iz Sinja. 


Ovo je ćetrnaesta knjiga objavljena u prigodi osamstote obljetnice prvog spomena 
Trilja u pohrvaćenom obliku (1210.-2010.). U nizu ih je predviđeno osamnaest. 
Objava knjiga dio je višegodišnjeg projekta obilježavanja proslave, koji nosi naziv 
Triljska grotulja - Pedeset i pet darova Trilju za 800. obljetnicu. Od kraja rujna 2009. 
do kraja svibnja 2016. od pedeset i pet predviđenih projekata četrdeset i devet ih 
je ostvareno u cjelosti, jedan djelomično (Rodoslovlja), a pet ih se (Triljski misal i 
četiri knjige) namjerava ostvariti u skoroj budućnosti. 


Tekstovi, točnije feljtoni, u ovoj knjizi za razliku od svog prvog izdanja obogaćeni 
su s trista pet znanstvenih bilježaka. Slikovni prilozi gotovo su identični s onim 
objavljenim u prethodnim tekstovima, a radi lakšeg korištenja knjige na njezinom 
kraju pridodan je popis važnijih osoba i mjesta. U svim tekstovima su unešeni ma- 
lobrojni ispravci. 


Od srca zahvaljujem svim osobama koje su mi na bilo koji način pomogle pri objav- 
ljivanju knjige. 5 posebnim osjećajem poštovanja i zahvalnosti prisjećam se Želj- 


ka Mardešića, koji je preminuo tri mjeseca prije objave njegovog razgovora, zatim 
Boška Latinca i fra Špira Marasovića, koji su se nakon objave njihovih razgovori 
preselili u vječnost. U mislima na te velikane duha, zahvaljujem Stvoritelju svega 
vidljivoga i nevidljivoga što je preko njih, ali i na razne druge načine, otkrio i sva- 
kodnevno otkriva da u ovom svijetu unatoč golemim crnim mrljama IVije sve tako 
crno. 


RAZGOVORI 


OD POLITIKE DO IDENTITETA 


Politika bi trebala biti “servis građana" 
Ivo Babić, intervju 


Triljski most, I (2006), br. 1, str. 4-5. 


Ivo Babić rođen je u Trogiru 1946. Gimnaziju je završio u Splitu, a 

| na Filozofskom fakultetu u Zagrebu diplomirao je povijest umjet- 

nosti i arheologiju 1968. te dvije godine kasnije i filozofiju kao pa- 

ralelni studij. Na istom fakultetu 1972. magistrirao je s temom iz 

| područja povijesti umjetnosti te 1983. i doktorirao. Radio je u kao 

| konzervator u Regionalnom zavodu za zaštitu spomenika u Splitu, 

| a0d 1979. zaposlen je na Sveučilištu u Splitu. Od 1984.-1989. bio 

je ravnatelj Muzeja grada Trogira, a u razdoblju od 1998.-2002. ob- 

našao je službu rektora Sveučilišta u Splitu. Pisac je brojnih članaka 
i nekoliko knjiga. Umirovljen je 2015. godine. 


Dana 26. studenog 2005. u organizaciji Hrvatske stranke prava u Trilju predstav- 
ljena je Vaša knjiga “Pomak prema crnom. Kronike i polemike" (Split - Zagreb, Ex 
libris, 2005.), koja je nakon toga predstavljena u Zagrebu. Što Vas je potaklo da 
napišete tu knjigu, dadnete joj taj naslov i predstavite je u Trilju? 

Istina, zvuči kao opće mjesto, no na sabiranje članaka i polemika i na tiskanje knjige 
poticali su me i nagovarali moji prijatelji; to je dakle njihova ideja. Jedna od mo- 
tivacija zbog kojih sam ipak odlučio objaviti knjigu sigurno je i taština i želja da 
se ostavi nekakav trag iza sebe. Tinja, također, slabašna nada da se riječima nešto 
može pomaknuti na bolje iako uočavam, nažalost, svuda pomak prema crnom. Za 
promociju knjige najprije u Trilju zaslužane su neke osobe i činjenica što mi je to 
mjesto veoma drago. 


Što mislite o političkoj situaciji u Hrvatskoj prije i nakon osamostaljenja, i nije li se 
možda obistinila izjava da su Hrvati “dobre sluge a loši gospodari?" 

Bojim se da smo prekasno dobili državu i da je lako možemo izgubiti rasprodaja- 
ma i sluganskim ponašanjem prema svjetskim centrima moći. Stoljećima smo bili 


poluslobodni pa odatle mentalitet nagodbenjaštva i sluganstva. Ne zaboravimo fe- 
nomene autonomaštva (talijanaštva), mađaronstva, unitarizma. Tako se često sjetim 
misli Miroslava Krleže da su se stoljećima u Hrvatskoj radile karijere denuncirajući 
svoj narod. A opet danas iza svih kvazi domoljubnih fraza krije se najčešće tek želja 
za grabežom i pljačkom svoje domovine. 


Prema izjavi nekih hrvatskih političara, politika bi trebala biti “servis građana". 
Budući da smo često svjedoci nedosljednosti “predstavnika naroda", licemjerja u 
hrvatskom pravosuđu i potkupljivosti medija, ima li nade da se nešto promjeni i 
što učiniti da se to i dogodi? 

Višestranački sustav uspostavljen je ponovno nakon prekida od više od pola sto- 
ljeća. U međuvremenu se i u zapadnoj Europi rascvala parlamentarna demokracija. 
Stranke su uglavnom tek interesne skupine. Iza njih ne stoje kao ranije adekvatni 
slojevi društva (kapitalisti, seljaci, radnici...). Iza privida demokracije sudbinu kroje 
najbogatiji, najmoćniji, gospodari medija. I naši mediji u rukama su stranaca koji 
boje u žuto naš tisak prodavajući šarene gluposti za zaglupljivanje masa. Ideologija 
medija upravo je u sužavanju vidokruga socijalnog krajolika i u razaranju tradici- 
onalnih vrijednosti. Primjerice, dosta je odmjeriti koliko je u medijima smanjen 
prostor kulturnih rubrika. Uostalom i političke teme potiskuje kriminal, šport, seks 
i skandali. Moguće će se razvitkom civilnog društva nešto pomaknuti na bolje. Gra- 
đani organizirani spontano u svojim udrugama koje će voditi računa o konkretnim 
problemima u svom neposrednom okolišu, koje će se brinuti o svakodnevnim život- 
nim prilikama mogu pridonjeti podizanju kvalitete života. Valjda će i sindikati biti 
uspješniji u obrani prava svih radnoovisnih, onih koji rade u privatnim tvornicama, 
radionicama, dućanima... 


Kao rektor Splitskog sveučilišta nastavili ste gradnju Sveučilišnog kampusa sa su- 
vremenom bibliotekom, koji bi se unatoč poteškoćama trebao dovesti do kraja. 
Ideja kampusa dosta je stara. Prije mog dolaska na mjesto rektora Sveučilišta tamo 
je izgrađeno više fakulteta. Borio sam se međutim protiv pokušaja da se u prostor 
kampusa ne ubace drugi sadržaji a bilo je takvih, veoma snažnih pritisaka, počevši 
od gradnje robne kuće stranih vlasnika pa do stambene gradnje. Čak se dovodila 
u pitanje i sama lokacija ali i ideja kamupsa. Pokrenuo sam izradu novoga urbani- 
stičkog projekta kampusa i gradnju nove biblioteke koja se ipak gradi. Mislim, bez 
lažne skromnosti da sam obranio kampus od vanjskih prisezanja. 


Što će to značiti za znanost i školstvo u gradu Splitu i Hrvatskoj? 

Znanost i školstvo u Hrvatskoj nažalost nije zauzelo mjesto kakvo ima u razvije- 
nom svijetu. Koristim se prilikom da izrazim zadovoljstvo što na Sveučilištu djeluje 
veći broj mlađih znanstvenika koje uz to krase i ljudske kvalitete i želja da se bore 
za zajedničko dobro. Vjeru u budućnost Sveučilišta daju mi ljudi poput fizičara dr. 

Mile Đelalije i dr. Paške Županovića, entuzijasti poput dr. Ivana Slapničara koji 
je osnovao Centar za računarstvo; veoma je poduzetan i tako predan dr. Dinko 
Begušić, mladi dekan Fakulteta elektrotehnike, strojarstva i brodogradnje. Na Me- 
dicinskom fakultetu veoma su se iskazali svojom predanošću dr. Lajoš Terzić i dr. 
Mladen Boban. Spominjem tek poneke s kojima sam više surađivao, no lista je 
mnogo duža. Taj niz dragih imena ulijeva nadu u budućnost Sveučilišta. 


Pad jednoumnog komunističkog sustava utjecao je i na kretanja u Crkvi. Pred 
biskupima i vjernicima otvorile su se nove mogućnosti djelovanja. Koliko su te 
mogućnosti iskorištene i kakva bi po Vašem mišljenju trebala biti uloga Crkve u 
društvu? 

Crkva je prastara i respektabilna ustanova koja je preživjela kroz tisućljeća tolike 
oluje. Religiozni fenomen star je koliko i čovjek iako može mjenjati svoje oblike. 
Crkvi se zamjerava ako se angažira u društvenim događajima (kako se to kaže da 
se mješa) ili joj se pak opet spočitava što drži distancu. Kao laik nisam pozvan da 
dajem lekcije da li Crkva treba imati u vidu više nebesku ili zemaljsku domovinu. 
Ipak bih želio da Crkva istupa više u korist radnoovisnih i obespravljenih. 


Uz brojne aktivnosti treba istaknuti Vaše zalaganje za očuvanjem prirodne bašti- 
ne. Na žalost, vaša predviđanja se polako obistinjuju (kupovina otoka...). Kakva je 
u tom smislu sudbina “Lijepe naše?" 

Ne bih želio širiti defetizam. Valja izraziti podršku ministrici Marini Dropulić koja 
se energično uhvatila u koštac s bezakonjem, s betoniziranjem obale. Čuvajmo, ako 
smo već rasprodali obiteljsko srebro, barem izvore pitke vode. Sada se, primjerice, 
na obali radi na izgradnji golf terena. Naravno da su zeleni travnjaci golf terena kič 
slika negiranja kulturnog i prirodnog identiteta krškog, žednog krajolika s levan- 
dom, brnistrom i ostalom makijom. No odakle voda za te uvezene travnjake za koje 
se zalaže uvaženi dijabetolog prof. dr. Mate Granić. Vode već ponestaje i tijekom 
turističke sezone. Bojim se da s našim mentalitetom konobara i uveseljivača loše 
krojimo sudbinu Lijepe Naše. Turizam i rasprodaje na veliko i malo ne bi smijele 
biti jedine gospodarske aktivnosti. 


Ustajući u obranu nezaštićenih ljudi i ustanova često ste zaradili određene epitete. 
Svjesni težine tog nezahvalnog posla imate li snage i dalje to isto činiti? 

Ljudi su samo ljudi; društveni krajolici jednako su realni kao i oni fizički. Čovjek 
može biti razočaran samo zbog toga što loše percipira socijalne krajolike i ljude i 
što precjenjuje svoje mogućnosti. Svijet nije skrojen po mjeri naših želja i tlapnja. 
Ipak, svega toga svijesni, posebno fenomena socijalne inercije i tendencija prema 
entropiji, vrijeme čini svoje i umor raste a uz to, kad se sabiru rezultati, proizlazi da 
su gotovo zanemarljivi efekti u slabašnim pokušajima pridonošenja općem boljitku. 


idu 


Vi ste svojim savjetom, prijedlozima i konkretnim aktivnostima pomogli grad 
Trilj (pomoć u osnivanju Gradske knjižnice i Muzeja triljskog kraja). Nekoliko 
ste puta gostovali u gradu i razgledali njegove ljepote. Što Vama Trilj konkretno 
znači? 

Nemam nikakvih zasluga koje si nabrojio, osim što sam Te podržavao u radoljub- 
nim nakanama. Trilj je veoma staro i zanimljivo naselje, počevši od njegovoga ime- 
na koje je derivacija od antičkog i predantičkog Ti/uriuma. Smješten je na ubavom 
položaju na istočnom rubu Sinjskog polja, na Cetini, tamo gdje se rijeka mogla 
pregaziti i premostiti. Zato je tamo u prethistoriji bilo više naselja, a u antičko 
doba logor rimske vojske. I arheološka istraživanja i prirodne ljepote pridonjet će, 
nadamo se, budućnosti Trilja. Ovo naselje je uvijek bilo stjecište trgovine na tako 
važnom prirodnom putu što vodi u dublju unutrašnjost, pred vratima Bosne. Spo- 
menute novoutemeljene ustanove pridonijet će podizanju razine života, procesima 
urbanizacije. 


Hvala Vam što ste poticali osnivanje Kulturnog društva Trilj i što ste pristali na 
intervju? U perspektivi buduće suradnje uputite nam koji savjet? 

Čovjekova okolina, s njenim prirodnim kulturnim vrijednostima, čuva se na svakom 
djeliću Zemlje. Trilj i njegova okolina spadaju u vrijednije dijelove Lijepe naše. Ze- 
mlju kao kuglu uostalom kao i domovinu, brani se i čuva na svakom njenom dijelu, 
počevši konkretno od toka Cetine pa do arheološke zone na Gardunu. Posebno 
smo dužni tamo gdje živimo i djelujemo, tamo smo najpozvaniji i najodgovorniji. 
Nećemo moći reći da nismo znali kad nas pozove na odgovornost naša savijest i još 
žešće naši potomci čiju budućnost dovodimo u pitanje. 

Politička pasivnost je najgora vrsta politike 
Vinko Grubišić, intervju 
Triljski most, TI (2007), br. 2, str. 8-10. 


Dr. Vinko Grubišić, (5. travnja 1943., Posuški Gradac, BiH) knji- 
ževnik, antologičar i jezikoslovac. Slavistiku je studirao u Zagrebu, 
; diplomirao u Fribourgu i doktorirao u Aix-en-Provenceu. Živi u 
Kanadi od 1975. godine. Na kanadskom sveučilištu Waterloo od 
1987. radi kao voditelj Katedre za hrvatski jezik i kulturu pri Od- 
sjeku za germanske i slavenske jezike i književnosti. Pjesme Vinka 
Grubišića uvrštene su u antologije hrvatske lirike, a eseji i mono- 
grafije s područja teorije književnosti, kroatistike i opće lingvistike 
nalaze su u brojnim izdanjima. Priredio je antologije hrvatske knji- 
ževnosti i dvadesetak knjiga, među kojima izdvajamo priručnik za 
učenje hrvatskog jezika Croatian Grammar. 


Kanadsko sveučilište Waterloo, na čijem Odsjeku za germanske i slavenske jezike 
i književnosti radite kao profesor hrvatskog jezika i kulture, spada među najbolja 
svjetska sveučilišta. Kako ste dospjeli na to mjesto? 

Na ovo sam sveučilište dospio kao i svi drugi profesori - natječajem. To je jedini 
način zapošljavanja na sveučilištima u SAD-u i Kanadi. Na raspisani natječaj po- 
šaljete svoju molbu, s diplomama i popisom publikacija, a onda poseban odbor sva- 
kom kandidatu daje bodove prema onom kako to već odgovara natječaju. Ukoliko 
kandidat ima iskustva u predavanjima predmeta za koji se natječe, onda se najviše 
gledaju ocjene, naime, kako su studenti ocijenili tog profesora. I inače, te ocjene 
koje svaki student daje svakom profesoru na koncu svakog semestra, najvažniji su 
“dokumenti? u karijeri svakog profesora. I to mi se čini sasvim ispravnim. 


Rođeni ste u Hercegovini. Kakve su vam uspomene na djetinjstvo? 

Kao što reče Friedrich Schiller, svaki pojedinac sa sobom nosi svoj “raj zemaljski? i 
svoje “zlatno doba", a to je uglavnom djetinjstvo. Do petnaeste godine sam živio u 
Hercegovini, jest, bilo je veoma teško ono neposredno nakon rata... Ali uvijek se u 
teškom proživljavanju pronalazilo dosta i komike. Zanimljivo je koliko je bilo nega- 
tivnog naboja u svemu što se moralo “dobrovoljno" raditi. Na primjer, učitelj nas je 
vodio svakog tjedna jedan dan da sadimo boriće po golim brdima. Dabome, učinili 
smo sve moguće da se ti borići ne prime (naopako ih okretali, kamenom im tukli 
žile...). Kad sam gledao, pedesetak godina kasnije, borići koji su se primili postali 

su prava šuma, a inače, drugdje golet, jad i čemer. Mislilo se često u ona vremena da 
nanosimo štetu ondašnjoj mrskoj državi, a zapravo smo štetu nanosili samima sebi. 
Kad danas razmišljam o ondašnjoj osmogodišnjoj školi u Posušju, vidim kako je to 
zapravo bila dobra škola, s veoma dobro uravnoteženim programom. U neku ruku, 
u Hrvatsku općenito, a u Hercegovinu posebno, vraćam se kao u neku pohranjenu 
zalihu života, koja je davno ostavljena, i koja kao da se uopće ne troši. 


Neko vrijeme ste proveli u sjemeništu? Što vas posebno veže uz te dane? 

Bio sam kod franjevaca Hercegovačke provincije, dvije godine u Zadru i treću u 
Dubrovniku, a izišao sam prije novicijata. Postoje ljudi koji, kad su jednom bili u 
sjemeništu, nikada iz njega potpuno ne izlaze niti mogu izići. Čini mi se da sam 
jedan od tih. Bili su to sigurno najljepši dani mojega života. Učenje, discplina, su- 
botom nogomet, čitanje i razmišljanje... Sjemenište je davalo veoma solidnu nao- 
brazbu, posebno u sfudia bumanitatis, koja su bila protkana sa sžudia divina. Stečeno 
znanje, i posebno radne navike, uvijek su od ogromne koristi. 


Nakon odlaska iz sjemeništa započeli ste studij u Zagrebu. Jeste li zbog prethod- 
nog školovanja u crkvenoj školi imali nekih poteškoća? 

Iz sjemeništa sam izišao nakon trećeg razreda pa sam, pohađajući četvrti razred, 
ona tri usput morao polagati, tako da sam maturirao u redovitu roku. Nakon toga, 
upisao sam se na studij hrvatskog jezika, književnosti i latinskog jezika u Zagrebu. 
Profesori iz tog vremena ostali su mi u najljepšim uspomenama: Ljudevit Jonke, 
Stjepan Babić, Milan Ratković, Ivo Frangeš, Veljko Gortan, Vladimir Vratović, Mi- 
ljenko Majetić... S onima s kojima sam se sreo nakon povratka iz emigracije, susreti 
su bili veoma ugodni. Nikakvih poteškoća na sveučilištu nije bilo zbog prethodnog 
školovanja u “crkvenoj školi". Pa, pogledajte samo koliko je tadašnjih i sadašnjih 
sveučilišnih profesora prošlo kroz sjemeništa posebno na jezikoslovnim grupama, 
a to se dade objasniti time što se u sjemeništima njegovala posebna ljubav prema 
jezicima i lijepoj riječi. Sjećam se da je Ivo Hergešić (čija sam predavanja rado slu- 
šao, jer bijahu posebno puna erudicije) na komparativnoj književnosti od studenata 
tražio da pročitaju Bi2/iju. Dabome da je nama vjernicima to posebno godilo. 


Što vas je nagnalo da napustite Hrvatsku? 

Rane šezdesete godine bijahu veoma teške godine u političkom pogledu. Bio je to 
vrhunac, donekle Titove, a odnekle Rankovićeve diktature. Bivši sjemeništarci su 
UDB-i bili posebno “na zubu", a to je prevršilo mjeru 1965. kad sam se bojao da 
me svakog časa mogu zatvoriti, isprebijati, a sve to i ne pitajući mnogo za krivicu... 
Nikada nisam bio hrabar. 


Kakav je bio osjećaj biti Hrvat izvan domovine pod budnim okom UDB-e? 
Cuvati se mnogo nismo mogli. Nikakve zaštite nismo imali, jer za policiju, u ze- 

mljama gdje smo živjeli, bio je to uvijek nekakav obračun onih s Balkana. Valjalo 
se zlu uklanjati kako se znalo. No, kako sam nakon izbjegličkog logora u Austriji 
otišao na studij u Švicarsku, moram naglasiti da u Švicarskoj UDB-a nije mogla 
raditi ono što je radila, recimo u Njemačkoj šezdesetih i sedamdesetih godina. 


Vaše putovanje nastavilo se odlaskom u Ameriku, a nakon toga u Kanadu, gdje 
Živite sa svojom obitelji. Ide li u “obećanim" zemljama sve glatko, kako se ponekad 
misli, ili život i u njima ima drugu stranu medalje? 

Budući da je ovaj život proputovanje, Švicarska je bila jedna, recimo ugodna i udob- 
na postaja. Kako sam došao s dosta solidnim poznavanjem njemačkog, upisao sam 
studij filozofije, pedagogije, germanistike i klasične filologije, a uz to sam radio u 
jednoj odgojnoj instituciji i nakon završena doktorata u Francuskoj, otišao s obitelji 
u Kanadu. Nisam nikad povjerovao ni u kakvu “obećanu zemlju", budući da sam 
već imao iskustva s obećanim komunističkim “rajem zemaljskim". Sigurno, veli- 
ko je i to što možete živjeti u miru, baviti se svojim poslom, znati za dvije strane 
medalje... Zemljama u koje smo došli poklonili smo uglavnom sve, to je točno, ali 
kako se drukčije i moglo zemaljsko proputovanje odvijati? Danas veoma malo ljudi 
umire u mjestu gdje su rođeni. Mislim da nema demokratskije zemlje na svijetu od 
Švicarske, a nedavno sam pročitao da oko 18% Švicaraca živi izvan svoje zemlje. 
Živio sam (i porez plaćao) na trima kontinentima i u izvjesnom smislu svugdje sam 
se osjećao kao “kod kuće" jer sam znao da se ne valja okretati kad se ruka stavi na 
plug... To nikako ne znači da prestajemo biti ono što jesmo. 


Na Sveučilištu Waterloo pokrenuli ste i ostvarili projekt učenja hrvatskog jezika 
preko internetskog programa, “Croatian Online". Kome je taj program namije- 
njen, koje su njegove osobitosti i ima li svoje korisnike? 

Da, danas školstvo doživljava mnogostran preobražaj. Nova tehnologija, internet, 
sve to u usvajanju i osvajanju znanja ima ogromno značenje. Hrvati u izvaneurop- 
skim zemljama žive na ogromnim prostranstvima, zato je bila sretna okolnost da 
se Katedra hrvatskog jezika i kulture uspostavila na sveučilištu koje je prije dvadese- 
tak godina imalo veoma dobro organizirane tzv. “dopisne tečajeve". Studenti bi, iz 
bilo kojeg kraja svijeta, mogli dopisnim putem studirati hrvatski jezik, imali su iste 
materijale kao i redoviti studenti, a završni ispit su pisali na njima najbližem sveu- 
čilištu, koje bi im onda priznalo ispit iz hrvatskog jezika kao i iz bilo kojeg drugog 
predmeta. Danas se, umjesto dopisnih tečajeva uvode internetski On/ine tečajevi, a 
hrvatski je prvi jezik koji je priređen u tzv. programu Ange/, na kojemu je i većina 
drugih jezika. Nije to sigurno samo mojom zaslugom, nego i zaslugom vrsnih teh- 
ničara na sveučilištu koji su mi bili od ogromne pomoći. 


Vi ste, za razliku od mnogih emigranata, dočekali ostvarenje dugogodišnje želje 
da Hrvatska postane samostalna država. Kako ste doživjeli taj događaj, i koliko je 
u podudarnosti s onim što ste čekali u prognanstvu? 

Ako je itko osjetio nedostatak hrvatske države onda su to hrvatske izbjeglice. Na- 
silno bijasmo državljani države koju nismo nikako voljeli, dapače, ostavljalo nam je 
uvijek gorčinu u duši kako smo neki privjesak nečega što ne mogosmo smisliti. Če- 
kasmo i — Bogu budi hvala — dočekasmo. Hrabrošću branitelja, podrškom Hrvata 
u Hrvatskoj i izvan Hrvatske, mudrošću tadašnjeg predsjednika i u pravom, najpo- 
zitivnijem smislu, hrvatskog vođe Franje Tuđmana. Svi smo zajedničkim snagama 
izvojevali hrvatsku državu. Danas... nažalost, Hrvati koji su se onako lavovski borili, 
većinom nisu voljni otići na najbližu izbornu postaju... Da bilo koji predsjednik dr- 
žave proglasi avanturistima mladiće koji su dragovoljno otišli boriti se protiv požara 
i bilo čijom nesmotrenošću (sigurno ne namjernom) izgubili živote, morao bi ne 
samo podnijeti ostavku nego i odgovarati za svoje klevete. No u Hrvatskoj... Ipak, 
hrvatska država postoji i samo je do Hrvata kakva će biti i koje će biti njeno mjesto 
u svijetu. Tu treba mudrosti, a bojim se da nam i opet ne bi ta mudrost nedostajala, 
kao što je to bio slučaj u mnogim prijelomnim povijesnim vremenima. 


Kako gledate na položaj Hrvata u Bosni i Hercegovini? 

Usprkos svim mešetarima koji djeluju izvan Sarajeva i u Sarajevu, blizak sam mi- 
šljenju mudrog biskupa Ratka Perića koji je jednom prigodom naglasio kako Hrva- 
ti u Bosni i Hercegovini znaju, kad ustreba, i crnu zemlju jesti, a ne da uvijek zemlja 
njih jede. Mislim da su Hrvati u Bosni i Hercegovini, kao i Hrvati iz Bosne i Her- 
cegovine, u prosjeku među najškolovanijima u Europi (da, bilo bi zaista zanimljivo 
vidjeti statistike) i to je jedna od njihovih snaga. Samo se educirani ljudi znaju 
pravilno koristiti svojom slobodom. Bosna i Hercegovina je najnedržavnija država 
u Europi, bez gotovo i jedne istinske kohezijske snage, gdje su oscilacije među trima 
narodima bile uvijek svojevrsna umjetna transfuzija, koju su podržavali mnogi sa 
strane, a gotovo nitko iz Bosne i Hercegovine. S druge strane ono “i? između Bosne 
i Hercegovine, ne samo da je uvijek bilo s prevelikom i preteškom točkom, nego 
uvijek samo rastavni veznik. 


U kakvom su odnosu Vinko Grubišić i politika nekad,a u kakvom sada? 

Kad je riječ o tome kakvi su odnosi između mene i politike bili nekada, a kakvi 
su sada, i nekada i sada bio sam na određeni način izvan i stajaće i tekuće politike, 
one koja izravno donosi odluke. 5 druge strane, znao sam da je politička pasivnost 
najgora vrsta politike. Od onih sam koji su uvijek Hrvatskoj željeli sreću pa ako sam 
tu nešto mogao učiniti osjećao sam se sretnim i zadovoljnim, kao i ogromna većina 
Hrvata izvan Hrvatske. No izravna neumiješanost u život polisa, odnosno naroda, 
nikako ne znači da smatram kako bi itko trebao biti puka demografska brojka, koja 
se rođenjem uključuje u demografske statistike jednog naroda, a smrću se iz tih sta- 
tistika briše. Svi smo pozvani odlučivati o sudbini svojeg naroda, jer to je to ujedno 
i odlučivanje o samima sebi i o svojim bližnjima. Koliko god neki kukali kako se 

na izborima “nema za koga glasovati" pa ni ne glasuju, upravo glasovanjem, demo- 
kratskim djelovanjem, iskrenim zalaganjem za ideje koje nam se čine najboljima, 
doprinosimo boljitku sudbine svojega naroda. 


Kako, kao vjernik, reagirate na stajališta neistomišljenika koji vam namjerno pod- 
meću i pripisuju neistine i laži? 

Kako se Krleža jednom poslužio arapskom poslovicom “Psi laju, a karavana pro- 
lazi...", moram priznati da me sve te klevete veoma malo zabrinjavaju. Kad biste 
poznavali koje su to osobe u Torontu i što su sve ti isti radili (i pokušavali) protiv 
drugih Hrvata u Ontariju i Kanadi, sve bi bilo jasno. Na te laži sam odgovorio jed- 
nim opširnijim internetskim dopisom, a što se tiče novinara... Novinari u Hrvatskoj 
danas uživaju u tome što mogu oblatiti bilo koga, ali da tome, o kome tobože sve 
znaju, nikada ne daju doći do riječi. Nekada su novinari bili uglavnom promašeni 
književnici, a danas su to većinom promašeni i književnici i ljudi. 


Priredili ste udžbenike i antologije hrvatske književnosti, izdali veliki broj popu- 
larnih i znanstvenih radova, objavili nekoliko knjiga. Od onog što ste učinili, na- 
pisali, što bi izdvojili kao nešto na što ste posebno ponosni? 

Imao sam sreću da sam susreo u životu vrsne suradnike s kojima sam u suradnji pri- 
redio nekoliko školskih priručnika, kao što su Krešimir Šego, fra Ljubo Krasić, Ani- 
ta Kovačević Mikulić, dr. Vladimir Bubrin... Svakodnevna predavanja sa zahtijevala 
priređivanje dvaju priručnika za studente, “Elementary Croatian 1% i “Elementary 
Croatian 2" te “Croatian Grammar". 


Što namjeravate učiniti nakon odlaska u mirovinu 2008. godine? 

Planova imam i napretek. Samo, Bože zdravlja! Htio bih dovršti nekoliko, davno 
otpočetih, jezikoslovnih i književnih projekata, posebno prijevoda. I svakako, više 
vremena provoditi u Hrvatskoj. Ne samo u knjižnicama nego u Hercegovini, na 
Jadranu... 


17 


Pokretnim slikama do izvora 
Bogdan Žižić, intervju 


Triljski most, II (2008), br. 3, str. 6-9. 


Bogdan Žižić rođen je u Solinu 1934. godine. U Zagrebu je diplo- 
x mirao pravo. Kao redatelj i scenarist bavi se filmom preko četiri de- 
setljeća. Autor je brojnih igranih i dokumentarnih filmova. Za svoj 
dugogodišnji rad primio je razne međunarodne nagrade i priznanja 
(Pula, Beograd, Oberhausen, Leipzig, Krakow, Sofija, Trst, New 
York, Atlanta; nagrada Vladimir Nazor, nagrada Oktavijan, nagrada 
Zagrebačkog salona, itd.). Bio je član više međunarodnih filmskih 


žirija na festivalima u zemlji i inozemstvu. Živi i radi u Zagrebu. 


Od njegovih filmova izdvajamo cjelovečernje igrane: “Kuća"(1975.); 
“Ne naginji se van? (1977.), “Rani snijeg u Minchenu"(1984.); sred- 
njemetražne igrane: “Kvartet? /po Milanu Begoviću/ i “Kuća duhova"/po K. Š. Gjalskom/; krat- 
ke igrane: “Madeleine, mon amour" (1971.), “Putovanje? (1972.), “Šala? (1973.),“Nož" (1974.), 
“Posljednja utrka? (1975.), “Moji dragi susjedi? (1976.); dokumentarne: “Poplava? (1964.), “Ma- 
turanti" (1965.), “Jasenovac? (1966.), “Otkopčati dugme" (1967.), “S one strane mora" (1968.), 
“Stećci? (1968.), “Jutro čistog tijela? (1969.), “Pohvala ruci? (1971.), “Gastarbeiter? (1972.), 
“Živjeti? (1972), “Ivana? (1980.), “Presa" (1982.), “1000 godina Pazina" (1983.), “Jedan život? 
(1984.), “Emanuel Vidović" (1985.), “Ekspresionizam u hrvatskom slikarstvu? (1985.), “Vla- 
ho Bukovac" (1988), “Celestin Medović" (1991.), “Goli otok" (1994.), “Jedna vukovarska priča? 
(2002.), “Palača sunca" (2006.), “Dragi Vincent" (2007.), “Udar na sjećanje / Damnatio Memo- 
riae" (2007.), “Vlado Gotovac / Moj slučaj? (2008.). Osim ovih filmova snimljenih na 35 mm 
vrpci, Bogdan Žižić je realizirao oko 50 dokumentarnih filmova snimljenih video tehnikom, 
uglavnom za Hrvatsku televiziju. Snimao je u Njemačkoj, Francuskoj, Italiji, Rusiji i Češkoj. 


Posljednji Vaš film “Moj slučaj" posvećen je Vladi Gotovcu. Što Vas je potaklo da 
napravite taj film? 

U turbulentnim vremenima, koje je proživio hrvatski narod u minulom stoljeću, 
niti u kulturi niti u politici nije bilo čovjeka takve čestitosti, dosljednosti i moral- 
ne uspravnosti. Nema ga ni danas u hrvatskom društvu. Bio je to glavni motiv da 
filmom o Gotovcu suvremenog gledatelja, prvenstveno mlađe ljude, upozorim na 
važnost njegova književnog djela, na njegovu žrtvu za domovinu i njegovu jedin- 
stvenu, neponovljivu ličnost. 


Koliko je solinski, posebno salonitanski ambijent, utjecao na Vaše životno opre- 
djeljenje i rad? 

Rano djetinjstvo i adolescencija najbitnija su razdoblja života, koja odlučujuće obli- 
kuju osobnost. U Solinu sam se rodio, dobio osnovno obrazovanje i živio do 1952. 
godine, kad sam krenuo na studije u Zagreb. Nadam se da ću biti i pokopan u Soli- 
nu, u obiteljskoj grobnici na Gospinu Otoku i da će moja duša slušati vječni žubor 
jedva desetak metara udaljene solinske rijeke Jadra. 


Sudbina moje obitelji po ocu tijesno je povezana s najvećim hrvatskim arheologom 
don Franom Bulićem. Kad je Bulić krajem 19. stoljeća počeo graditi svoj Tusculum, 
zanimljivu muzealnu i čuvarsku zgradu u predjelu salonitanskih iskopina /naziv po 
Ciceronu!/,uzeo je u službu nepismenog i vrlo bistrog težaka, moga djeda Antu Ži- 
žića Banova. Po dovršetku izgradnje, moj je djed zajedno sa svojom obitelji preselio 
u Tuculum, postavši čuvar iskopina, curator effosionis i “desna ruka" don Frane. Uz 
Bulića, on je u odrasloj dobi ne samo naučio čitati i pisati, nego je uskoro i vješto 
prevodio latinske epitafe s brojnih salonitanskih sarkofaga. Odrastao sam, dakle, u 
ambijentu starorimskih i starohrvatskih iskopina (Šuplja crkva, Gradina, Gospin 
Otok, itd.). Za vrijeme II. svjetskog rata, stanovao sam u dva navrata u Tusculumu, 
spavajući na otomanu u nekadašnjoj Bulićevoj radnoj sobi. Tada je ta soba bila puna 
Bulićeva radnog i svećenićkog pribora; lukjenara, tintarnica, znanstvenih diploma i 
priznanja iz čitave Europe velikom arheologu. 


Preskočit ću ovdje dječačka uživanja u ljepotama solinskog Jadra, lov na pastrve i 
jegulje, blizinu mora i mnogo toga drugog. 


Što je presudilo da se nakon završenog studija prava posvetite filmu? 

Ljubav i sklonost prema filmu potječe iz mojih najranijih dana. U Solinu, bez ki- 
nodvorane, neki su Slovenci, zaposleni u tvornici cementa Majdan, prikazivali nama 
djeci kratke filmove, u svom stanu i na slabo ispeglanom platnu. Bilo je to divno! 
A na projekciju prvoga pravoga dugometražnog igranog filma povela me je moja 
mati u mojoj petoj godini. Bio je to film “Robin Hood"s Erollom Flynom u glavnoj 
ulozi. Igrao je u tadašnjem kinu “Eden", danas Marjan, na splitskim Prokurativama. 


Napravili ste nekoliko igranih, a najviše dokumentarnih filmova. Otkud teme i 
kakav je put od ideje do ostvarenja filma? 

Mislim kako imam puno više dara za kratke, pretežito dokumentarne filmove, nego 
za dugometražne igrane, kao što nekom piscu možda više leži novela, pripovijetka 
ili esej nego roman. U dokumentarnom je filmu posebna draž u prethodnoj neza- 
danosti, u svojevrsnom sudaru s neposrednom i često neočekivanom realnošću na 
terenu. Tri moja možda ponajbolja dokumentarca “S onu stranu mora? (o Moliškim 
Hrvatima), “Goli otok" i “Gastarbeiter" nastala su upravo na takav način. 


U svojim filmovima rado pričate o tzv. “malim ljudima", kao što su djeca s po- 
teškoćama u razvoju (“Otkopčati dugme", 1967., “Ivana", 1980.), usamljene oso- 

be (“Presa", 1982.), samozatajni stvaraoci (“Pohvala ruci", 1971.), “gastarbajteri" 
(“Ne naginji se van", 1977., “Rani snijeg u Minchenu", 1984.). Otkud te osobe 
kao glavni likovi u Vašim filmovima? 

Uvijek su me u radu na filmu više od općih, društvenih problema, privlačile poje- 
dinačne, ljudske sudbine. Sudbine i problemi “gastarbajtera" sustavno su i svjesno 
zaobilaženi u našoj publicistici i književnosti u doba tzv. socijalizma. Kod bavljenja 
tom tematikom za mene je bio presudan susret s grafičkim opusom Dragutina 
Trumbetaša, šezdesetih i sedamdestih godina gastarbajtera u Frankfurtu na Majni. 
Njegov ciklus crteža ostat će ne samo upisan kao likovno vrijedno djelo u hrvat- 
skom slikarstvu, nego i kao jedinstveno povijesno svjedočanstvo u europskim raz- 
mjerima o životu “gastarbajtera" tzv. prve i druge generacije. Usput, s aspekta imi- 
gracijskih zemalja švicarski pisac Max Frisch problem je genijalno sažeo u jednoj 
rečenici: “Očekivali smo radnike, a došli su ljudi". 


Gotovo da nema važnijeg hrvatskog filma, nastalog u razdoblju nakon Drugog 
svjetskog rata do raspada Jugoslavije i komunističkog režima, u kojem se ne dotiče 
Crkva i religija. U boljim filmovima čak je izbjegnuta crno - bijela slika Crkve kao 
“državnog neprijatelja broj jedan". Kako to objašnjavate? 

Za komunističke vladavine religija je u nas neosporno bila snažno potiskivana, a 
Crkva progonjena. To je, naravno, utjecalo na njezin tadašnji tretman u medijima, 
pai na filmu. Imate pravo kad kažete da je u nekim filmovima ipak izbjegnuta crno 
- bijela slika Crkve. Iako se u Vašem pitanju ne spominje sadašnji položaj Crkve 
u medijima, reći ću: mislim da ni današnji, pretežito apologetski medijski tretman 
Crkve u nas, nije najsretniji. Niti za samu Crkvu. 


Hrvatska kinematografija nekad i danas? 
Pokojni poljski satirik Stanislaw Lec je davno napisao: “Za koga udati slobodu da 
bi bila plodna»? 


Sveukupno, aktivni ste preko pet desetljeća. U čemu je tajna? 

Finchć dura, non paura, Dok traje, nema straha, znali su govoriti stari Splićani. Ra- 
dim i za televiziju, ali ničega se tako ne bojim kao mogućnosti da mi se život svede 
na sjedenje pred televizorom. 


Što trenutno radite? 

Radim na realizaciji dvaju dokumentaraca. Prvi, “Slikar s dvije domovine", govorit 
će o velikom hrvatskom slikaru Leopoldu Leu Juneku. Njegov slikarski opus već 
sam temeljito snimio. Sada mi predstoje snimanja u Francuskoj, preciznije u Parizu 
i Provansi. 


Drugi film nosi naslov “Stoljeće filma u Splitu". Split je, naime, i u produkcijskom 
i u prikazivačkom pogledu, svojedobno imao nevjerojatno bogatu kinematografsku 

prošlost i fantastične cineaste poput Josipa Bepa Karamana i niza drugih. O tome 
se čak i u Splitu premalo zna. 


Bili ste u triljskom kraju. Kako Vas se dojmio i može li se u dogledno vrijeme raču- 
nati na dokumetarac o Trilju i okolnim mjestima? 

Prvi put sam bio u Trilju sa svojim pokojnim ocem, prije sedamdeset godina! Bio 
sam tada četverogodišnji dječak, ali pamtim kako smo sjedili na otvorenom, uz 
samu Cetinu, i bili podvoreni žabljim kracima! 


Pretprošle sam godine, zajedno sa svojim prijateljem, pomorskim kapetanom Sti- 
pom Malešom, posjetio Trilj i njegovu jedinstvenu okolicu zahvaljujući isključivo 
Vašem pozivu, ljubaznosti i gostoprimstvu. Panorama Trilja, njegovih mostova i 
ljeskave Cetine uzvodno, viđenih s brežuljka na kojemu su prije dvadesetak stoljeća 
boravili rimski legionari, nezaboravna je. Jedinstvena je i Čačvina sa svojim nad- 
grobnim križevima, epitafima i krajolicima uokolo nje. Imao sam tada čast upoznati 
i Vašu užu obitelj u Košutama i na licu Vašega oca osjetiti “gastarbajtersku" sudbinu 
o kojoj sam govorio odgovarajući na jedno od Vaših prethodnih pitanja. 

Najmanje što Trilj i dio cetinskog kraja koji gravitira Irilju zaslužuju po svojoj 
burnoj povijesti, kulturnoj prošlosti, prirodnim ljepotama i svojim ljudima, nekada i 
danas, dokumentarac je koji će to valjano prikazati i ispričati. Sa zadovoljstvom bih 
ga realizirao i čvrsto vjerujem da će se to i dogoditi. 

Upakirani identitet — dojam i/ili istina 
Božo Skoko, intervju 


Triljski most, IV (2009), br. 4, str. 6-8. 


Božo Skoko rođen je 1976. u Ljubuškom (Bosna i Hercegovina), 
gdje je završio osnovnu i srednju ekonomsku školu. Studij novinar- 
stva diplomirao je 1999. na Fakultetu političkih znanosti Sveučilišta 
u Zagrebu. Na istom fakultetu magistrirao je 2003. na temu “Imidž 
Hrvatske u međunarodnim odnosima" te 2008. obranio doktor- 
sku disertaciju u polju politologije na temu “Komparativna analiza 
imidža Hrvatske u državama nastalim na prostoru bivše Jugoslavi- 
je". Godine 2001. zaposlen je kao znanstveni novak na spomenu- 
tom fakultetu, gdje i danas predaje. Njegov znanstveni i istraživački 
interes usmjeren je na odnose s javnošću, upravljanje identitetom i 
imidžom država te na međunarodne odnose. Paralelno sa studijem 
radio je na Hrvatskoj televiziji kao novinar, a kasnije i kao urednik 
u Informativnom programu. Utemeljio je 2000. godine “Millenium promociju", danas jednu 
od vodećih hrvatskih agencija za odnose s javnošću. Tijekom studija dva puta 1995. i 1997. 
nagrađen je rektorovom nagradom za radove s područja povijesti novinarstva i međunarodnih 
odnosa. Član je Upravnog odbora Hrvatske udruge za odnose s javnošću, Izvršnog odbora Hr- 
vatskog politološkog društva te član Odbora za medije Matice hrvatske. Jedan je od urednika 
biblioteke “PRint" Hrvatske udruge za odnose s javnošću. Samostalno je objavio dvije knjige: 
“Hrvatska; identitet, imidž, promocija?i “Priručnik za razumijevanje odnosa s javnošću", te više 
znanstvenih radova. 


Koliko je bio naporan Vaš put od Ljubuškog do Zagreba? 

Ma kako to stereotipno zvučalo, Zagreb mi je bio svojevrsni san otkako sam bio đak 
osnovne škole u selu Klobuk, kod Ljubuškog. Puno sam slušao o njemu i divio se. 
Znao sam da pruža velike mogućnosti, od obrazovanja preko kulturne i svekolike 
druge ponude, do zaposlenja. No, koliko je god Zagreb izazov u pozitivnom smislu, 
toliko traži i odricanja. Svi hrle u Zagreb i žele upisati fakultet, pronaći zaposlenje... 
Konkurencija je velika, pa ukoliko uistinu želite uspjeti, morate raditi i više i bolje 
od drugih i pritom biti okretniji i brži. Ne mogu reći da mi je bilo previše naporno 
jer sam imao neke preduvjete, koje možda drugi nemaju. Doticaj s novinarstvom 
sam imao već u osnovnoj školi, u srednjoj sam radio na radiju i pisao za novine. 
Ukupno sam u školskim klupama proveo gotovo 20 godina i još uvijek učim. Do- 
kazujem se svaki dan iznova. Međutim, iskreno govoreći ništa mi to ne bi značilo 
da nisam imao sreće i da mi Bog ne pomaže. Tako mogu ponajviše zahvaliti Bogu 
na prilikama koje mi je dao. 

Vaši početci vezani su uz karizmatičnog pok. don Luku Depola i Mali Koncil. 
Koliko su ti susreti utjecali na Vaš život? 

Suradnja s pokojnim don Lukom i Makom bila mi je sjajna životna i profesionalna 
škola. Da nije bilo njih, možda se nikada ne bi bavio novinarstvom, a kamoli upo- 
znao zagrebački Kaptol, katoličko novinarstvo. Don Luka me je zamijetio još kao 
osnovca i dao mi priliku surađivati u Maku, putovati svijetom s Iribusom, sudjelo- 
vati u organiziranju vjeronačnih olimpijada, dočeku pape. Don Luka je bio iznimno 
dobar čovjek, svetac na zemlji i vrhunski novinar. Bio mi je uzor. Nažalost, prerano 
nas je napustio. Nakon njegove smrti nastavio sam surađivati u Glasu Koncila, a 
onda otišao na HTV. Međutim, svih ovih godina ostao sam u bliskoj suradnji s 
don Lukinim prijateljem i desnom rukom u kreiranju ondašnjeg Maka prečasnim 
Mijom Gabrićem, od kojeg i danas mnogo učim. 


Radili ste nekoliko godina na Hrvatskoj radioteleviziji. Što Vas je tamo odvelo i 
kakva ste iskustva ponijeli? 

Vjerovatno je san svakog novinara okušati se i u ovom, usudim se reći, najzahtjev- 
nijem mediju. Nakon što sam dobio priliku odraditi fakultetsku praksu na HTV-u, 
nastojao sam se dokazati pa sam dobio ponudu da ondje ostanem i raditi. Proveo 
sam tamo pet godina, ali bez stalnog zaposlenja. Počeo sam raditi u Zagrebačkoj 
panorami kao lutajući reporter, a godinu prije prelaska na Fakultet političkih zna- 
nosti bio sam urednik Vijesti i Dnevnika te novinar vanjske politike. Standardi su 
tada bili puno profesionalniji i puno se više moralo truditi da bi se pojavili na ekra- 
nu ili odjavnoj špici, zato je bilo i izazovnije. Televizija je magična jer kroz nekoliko 
slika i rečenica možete stvoriti jači dojam od stranice novinskog teksta. To otvara 
goleme mogućnosti manipulaciji. Boravak na HRT-u bio je sjajno iskustvo, ali vas 
brzo iscrpe ljudske taštine, česte promjene urednika i kriterija, tako da sam krenuo 
na drugu stranu. Počeo sam se 2001. baviti odnosima s javnošću i sudjelovati u 
obrazovanju mladih novinara. 


U nastupima jasno i nedvosmisleno ističete Vaše kršćansko opredjeljenje. 

To je dio mog identiteta po rođenju, ali isto tako i sastavni dio mog života kojeg 
svojevoljno prihvaćam i kojeg se ne želim niti mogu stidjeti. Od Boga mi dolazi sva 
snaga i potpora. Bez vjere bih bio bespomoćan na ovom svijetu. 


Sasvim je jasno da se uloga Crkve u suvremenom društvu izmijenila. S tom činje- 
nicom pojedinci u Crkvi teško se mire. Čak i medijska bitka gotovo je izgubljena. 
Što bi se tu moglo učiniti? 

To je istina. Svijet se oko nas brzo mijenja, a Crkva kao da želi ostati ista. To je 
nemoguće. Nije dovoljno činiti dobro. O tome treba govoriti. Sa zlom se treba 
izravno sučeliti, novim sredstvima, i novim metodama. Bojim se da Crkva ponekad 
previše kalkulira. Trebala bi biti izravnija, odmjerenija, brža. Stječe se dojam da su 

joj važni jedino osobni interesi, a interesi naroda u drugom planu. Premalo se čini 
da se ispravi taj dojam. Kao da s jedne strane vlada strah, a s druge kao da nemamo 
dovoljno hrabrih ili osposobljenih koji bi ušli u javni forum i pritom jasno i glasno 
zastupali stavove Crkve. Pritom ne mislim samo na službenu crkvenu hijerarhiju, 
već i na angažirane katolike koji bi mogli imati primjereniju ulogu u Crkvi. 


Kad govorimo o navještanju Radosne vijesti u XXI. stoljeću onda je ono nezami- 
slivo bez primjerenog korištenja medija. A za to je potrebno osposobiti djelatnike 
u crkvenim službama. S druge strane, treba razumjeti izazove vremena i potrebe 
običnog čovjeka danas te na njih brzo i učinkovito odgovoriti. Crkva nam je sto- 
ljećima bila jedina nada, spas i utjeha, a u doba komunizma i čuvarica nacionalnog 
identiteta i zagovornica demokracije. Dio njezina poslanja prije 18 godina preuzela 
je hrvatska država koju konačno imamo nakon toliko stoljeća. Vrijeme u kojem 
živimo, vrijeme slobode, ali i novih izazova, traži novu viziju i poslanje. 


Među prvim ste u Hrvatskoj koji su se sustavno počeli baviti ulogom imidža dr- 
žave u međunarodnim odnosima te upravljanjem identitetom i imidžom gradova 
i regija. Na tu temu objavili ste dvije knjige (“Hrvatska - identitet, image i pro- 
mocija", Zagreb, 2004.; “Priručnik za razumijevanje odnosa s javnošću", Zagreb, 
2006.) te više znanstvenih radova. Otkud zanimanje za te teme i da li su hrvatske 
institucije uspješne na promicanju identiteta? 

Hrvatska je mlada i relativno mala država. Zato sam se još tijekom studija počeo 
zanimati za pitanja poput onih - što svijet misli o nama, kako nas doživljavaju, jesu 
li uopće čuli za Hrvatsku? Za tu problematiku dodatno me zaintrigirao pokojni 
profesor Marko Goluža koji je bio jedan od pokretača hrvatske turističke promo- 
cije ranih devedesetih. On je tvrdio kako je imidž zemlje iznimno važan za njezin 
uspjeh u politici i gospodarstvu te kako Hrvatska mora postati svjesna toga i poku- 
šati upravljati svojim ugledom u svijetu, kako bi postala poznatija i kako bi razbila 
negativne stereotipe iz Jugoslavije. Tijekom poslijediplomskog studija usredotočio 
sam se na taj segment unutar međunarodnih odnosa i analizirao mnogobrojne pri- 
mjere iz prakse, uključujući SAD koji desetljećima šarmira svijet i na taj način širi 
svoju kulturnu, gospodarsku i političku hegemoniju. 


U knjizi “Hrvatska — identitet, imidž, promocija", koja je objavljena 2004. pisao sam 
o ulozi imidža države u suvremenim međunarodnim političkim i gospodarskim 
odnosima i u tom kontekstu analizirao hrvatske mogućnosti i propuštene šanse 
— od odnosa prema nacionalnom identitetu do načina naše promocije u svijetu i 
slike drugih o nama. Bilo je to pionirsko djelo na tom području. Dokazao sam da 
Hrvatska, nažalost, izuzevši turističku promociju, premalo ulaže u upravljanje svo- 
jim identitetom i imidžom. Zato smo još prilično nepoznata zemlja i često nam se 
događa da nam poneka međunarodna institucija olako zalijepi kojekakvu etiketu. 
Ako vi ne ispričate priču o sebi, ispričat će drugi. 

Uskoro iz tiska, u nakladi Matice hrvatske, izlazi Vaša knjiga pod naslovom “Dr- 
žava kao brend". O čemu je zapravo riječ? 

U međuvremenu upravljanje nacionalnim identitetom i imidžom postalo je pri- 
marnom vještinom vlada u XXI. stoljeću. U svijetu je izišlo desetak relevantnih 
knjiga koje dokazuju kako imidž države igra sve značajniju ulogu u njezinim gos- 
podarskim i političkim nastojanjima na stranim tržištima te kako identitet može 
biti uistinu dodatna vrijednost države koja će joj dati prednost pred konkurencijom 
u utrci za turistima i ulagačima. Države se moraju promovirati jer su im izravna 
konkurencija postale i snažne multinacionalne korporacije. Upravo zbog toga dr- 
žave, da bi uspjele, moraju koristiti ne samo klasičnu diplomaciju već i odnose s 
javnošću, promociju i druge komunikacijske tehnike. O svemu tome pišem i u novoj 
knjizi “Država kao brend", koja će se ove jeseni pojaviti u nakladi Matice hrvatske. 


S gradom Triljom vezani ste na različite načine. U časopisu “Triljski most" objavili 
ste nekoliko radova. Imajući u vidu oskudnu prisutnost Trilja u medijskom pro- 
storu, što mislite da bi bilo korisno učiniti? 

Uvijek mi je drago navratiti u vaš kraj. U Trilju imam nekoliko prijatelja i vežu me 
lijepe uspomene. Svaki put iznova me oduševi svojim prirodnim ljepotama, kultur- 
nom i povijesnom baštinom. Imidž određenog grada nastaje na tri načina — kako 
se ponašamo i što radimo, kako se predstavljamo i kako pričamo o sebi, te kako 
drugi pričaju o nama. Upravljanje imidžom podrazumijeva upravljanje sa sva ta tri 
segmenta. Danas nije problem doći u medije, jer su kriteriji prilično niski. Dovoljno 
je napraviti nešto ekscentrično. Međutim, to nije pravi put. Najbolje je krenuti od 
vlastitog ponašanja, odnosno promjene ponašanja. Grad zatim mora znati kontinu- 
irano pričati priču o sebi na zanimljiv način, kroz svoje institucije, događanja, ljude, 
spomenike, promotivne materijale. A da bi to mogao treba posvijestiti vlastiti iden- 
titet — što je to što nas razlikuje od drugih i što je najbolje čime se možemo podičiti. 


Svoje prednosti zatim treba znati predstaviti svijetu. Mora učiniti dostupnim što 
više informacija o sebi — putem Weba, monografija, DVD-a. Pritom se mora voditi 
računa o kvaliteti svih tih materijala. Grad mora kontinuirano proizvoditi atrakcije 
i zanimljiva događanja, koji će privlačiti turiste, ulagače, stanovnike. Kad zainte- 
resiramo ljude za naš kraj i uspijemo ih privući da nas posjete, onda ih moramo 
oduševiti ponašanjem i ponudom, jer zadovoljni posjetitelji će postati najkvalitetniji 
promotori, a naš grad istinski “brend. 

TRILJSKI PORTRETI 


Mozaik života oblikujete sami 
Anđelka Vuko, intervju 
Triljski most, TI (2007), br. 2, str. 77-80. 


Anđelka Vuko, dožupanica Splitsko-dalmatinske županije, rođena 
je u Trilju gdje je završila osnovnu školu. Srednjoškolsko obrazo- 
vanje nastavila je u Sinju, a visokoškolsko u Splitu gdje je završila 

sa Ekonomski fakultet. Na istom fakultetu upisala je poslijediplomski 
magistarski znanstveni studij Ekonomika europskih integracija. U 
političkom životu prati načela Hrvatske stranke prava. 


S 


Kakav je bio osjećaj preseliti se iz podstanarske sobe na Kocunaru u fotelju dožu- 
panice Splitsko-dalmatinske županije? 

Moram priznati da su to do sada bili sigurno najteži trenutci u mom životu. Osjeća- 
la sam se nekako usamljeno u cijeloj toj situaciji iako su moji roditelji, moja obitelj i 
moji prijatelji bili uz mene. Prije nego su me imenovali za zamjenicu župana radila 
sam u jednoj maloj privatnoj tvrtki. Tu mi je bilo jako lijepo. Vladala je pozitivna 
radna atmosfera, radila sam posao u struci, imala normalno radno vrijeme i dovolj- 
no vremena za sebe i svoje bližnje. Otkada sam prihvatila funkciju zamjenice župa- 
na, mnogo toga se promijenilo. Morala sam dati otkaz u tvrtci u kojoj sam radila. 


Pristala sam na ovu funkciju nakon pomnog razmišljanja i savjetovanja s mojim 
bližnjima. Znala sam da se ovakve prilike u životu ne propuštaju, a pogotovo prilike 
koje ne možete objasniti nikako drugačije nego kao prst sudbine. Moja životna fi- 
lozofija je da se sve događa s razlogom i da ništa nije slučajno. Život je kao mozaik. 
Bog vam daje na raspolaganje različite kamenčiće, vi ih slažete i kreirate svoj mo- 
zaik života. Na sve možete utjecati, možete birati bilo koji kamenčić od ponuđenih, 
ali odgovornost kako će taj mozaik života na kraju izgledati, preuzimate sami. 

Sada, kada gledam unatrag, vidim u kakvoj sam zbrci bila u počecima ovoga od- 
govornog posla. Ono što mi je posebno bilo teško je pritisak medija sa svih strana. 
Odjednom postajete javna osoba i svi vas traže. Pozivaju vas u emisije od sat vre- 
mena da pričate o Županiji, a vi ste tek prije dva dana došli u tu instituciju i sada bi 
kao trebali znati svaku pojedinost. Sad kada razmislim, taj pritisak me natjerao da 
što prije pohvatam konce i sada vidim da mi je to u tim trenutcima i pomoglo da se 
što prije snađem. Ono što te ne ubije, ojača te. Što se tiče prelaska iz podstanarske 
sobe u fotelju dožupanice, promjena je u tom smislu bila minimalna. Podstanar sam 
još uvijek, ali s nadom da to prestanem biti jer sam uspjela do sada nešto i uštedjeti. 


Unatoč velikom broju obveza često ste u Trilju gdje žive vaši roditelji, u kojem ste 
proveli djetinjstvo i završili osnovnu školu. Ima li još nešto što vas vuče prema tom 
gradu? 

Mene uz Trilj vežu samo najljepše uspomene. Od vrtića u kojeg sam krenula od 
3. godine pa sve do odlaska na studij ekonomije u Split. Imala sam prekrasno dje- 
tinjstvo, neopterećeno odrastanje. Sada sam sigurna, i zdravo okruženje. Kao dijete 
mnogo sam vremena provodila u crkvi. U to vrijeme neki su mi se rugali i govorili 
mi da “ližem oltare". Naravno da se nikada nisam na to obazirala i sada mislim da mi 
je taj period usadio one najbolje ljudske kvalitete i karakteristike koje danas imam. 
Bila sam jako aktivna u crkvenom zboru, glumila u tadašnjoj glazbeno-dramskoj 
udruzi Tilurium, trenirala rukomet te učila svirati saksofon u limenoj glazbi. Da je 
bilo mogućnosti baviti se još kojom aktivnošću, sigurno me ne bi mimoišla. 


Iz Trilja ste radi daljnjeg školovanja otišli u Sinj i Split. Da li je odlazak bio težak, 
i kako je prošlo srednjoškolsko i fakultetsko obrazovanje? 

Sve su to bile promjene koje su čovjeku dobrodošle. Nove situacije i nova okruženja 
te “čeliče" za prave životne probleme. U Sinju sam pohađala opću gimnaziju Dinka 
Šimunovića koja mi je uistinu omogućila da steknem jedno šire, opće obrazovanje. 
Naučila sam ponešto i o psihologiji, umjetnosti, sociologiji i biologiji. Naposljetku 
sam upisala Ekonomski fakultet iako sam na početku srednje škole željela upisati 
Farmaceutski fakultet. Dakle, opća gimnazija je jako dobar izbor prije svega za onu 
djecu koja žele poslije srednje škole upisati fakultet, koja žele steći jednu širu nao- 
brazbu koja ih kasnije može usmjeriti na fakultet koji im možda i nije bio opcija na 
početku školovanja. 


Fakultet je opet priča za sebe. I istina je da je studiranje najljepše razdoblje u čo- 
vjekovu životu. Ja sam za vrijeme studiranja bila podstanar, promijenila nekoliko 
stanova, živjela jedno razdoblje sama, a imala u jednoj fazi čak i tri cimerice, učila 
u nemogućim uvjetima, a kasnije u odličnim uvjetima na Ekonomskom fakultetu. 
Dakle, naučila sam se snalaziti, pristajati na mnogo kompromisa, naučila sam se 
toleranciji, naučila sam dijeliti s drugima. To je bilo razdoblje kojeg ću se sa sjetom 
sjećati cijeli Život. 

Da bi lakše preživjeli studentske dane, radili se razne poslove. Koliko vam to isku- 
stvo koristi u sadašnjem radu? 

Dok sam studirala roditelji su mi davali za osnovne životne potrebe i nije mi ničega 
nedostajalo. Moj otac me je tada “zezao" da sam čistačica jer kada bi otišla od njih 
u Split, ostavila bi prazan hladnjak. Međutim, ja sam željela zarađivati kako bih 
mogla sebi priuštiti i neke druge stvari koje su bile van “osnovnih životnih potre- 
ba" - putovanja, izlaske i sl. Radila sam mnogo različitih poslova. Pet godina sam 
držala studentima poduke iz računovodstva. U međuvremenu sam radila sezonski 
u restoranima i kafićima, čistila brodove, prodavala police životnog osiguranja, bila 
turistički vodič, promotorica prodaje različitih proizvoda... Tek sam par mjeseci 
prije završetka studija pronašla pravi posao, u struci, u privatnoj tvrtci gdje sam 
vodila cijelo računovodstvo i taman se uhodavala u komercijalu kada sam dobila 
ponudu za funkciju zamjenice Župana. 


Uvijek sam željela biti samostalna i zarađivanje dodatnog džeparca mi je to omo- 
gućilo. Nikada mi nije bilo teško raditi i nikada me nije bilo sram primjerice čistiti 
brodove ili prati čaše u kafiću vikendom kako bi zaradila koju kunu. Svaki posao 
koji je moralno opravdan je častan posao. Moram priznati da su me teški, fizički 
poslovi dodatno stimulirali da završim fakultet. Sjećam se jednog prijelomnog tre- 
nutka. Bilo je ljeto prije početka 4. godine studija. Radila sam na Korčuli kako bih 
zaradila za apsolventsko putovanje. Radila sam po 13 sati dnevno, u mjesec dana 
sam izgubila 10 kg i jednom sam nosila užasno teške gajbe pune sokova i tada sam 
sebi rekla — “Ma završit ću fakultet, pa će mi ta diploma pomoći, ako ništa drugo, 
da više ne nosim gajbe. S njom ću barem imati mnogo veće šanse da uspijem i da 
radim posao koji volim i u kojem ću koristiti svoje intelektualne, a ne samo fizičke 
sposobnosti". Kad sam se vratila, ispite sam položila u najkraćem roku i diplomirala. 
Moja najdraža poslovica je latinska poslovica Per aspera ad astra - Preko trnja do 
zvijezda. Naučila sam je u srednjoj školi i od tada i mnoge stvari u životu tako do- 
življavam. Za svaku pravu stvar se treba žrtvovati, biti ustrajan i uspjeh neće izostati. 


Imate li namjeru upisati specijalizaciju ili neki drugi studij? 

Cjeloživotno obrazovanje je budućnost i svatko tko želi napredovati u svom poslu 
morat će se dodatno educirati, nadograđivati svoje znanje kako bi bio ukorak s 
vremenom. Iz tog razloga i ja radim na svom dodatnom obrazovanju. Trenutno na 
Ekonomskom fakultetu u Splitu pohađam poslijediplomski magistarski znanstveni 
studij Ekonomika europskih integracija. Istovremeno pohađam i VII. stupanj en- 
gleskog jezika. Inače, jako puno čitam različitu literaturu, a posao koji obavljam mi 
širi vidike na različitim poljima. 


Potječete iz katoličke obitelji. Kako gledate na ulogu Crkve u suvremenom svijetu 
i hrvatskom narodu? 

Mene je vjera koju mi je usadila Crkva učinila dijelom ovakvu kakva jesam i ugra- 
dila u temelje moga bića one vrednote koje svaki katolik, vjernik treba imati. Crkva 
je iznimno važna i njezin utjecaj ne smije blijediti. Crkva i crkveni nauk ne smije 
prestati bditi nad hrvatskim narodom i ne smije ga prestati usmjeravati u pravcima 
vjere i istinskih vrijednosti. Mislim da vjera nikada nije bila potrebnija čovjeku kao 
što je to u ovom suvremenom svijetu. Previše “zabranjenog voća" je svuda oko nas, 
propagiraju se neke nove vrijednosti, degradira se obitelj kao temelj svakog druš- 
tva, idoli postaju osobe čudnoga morala i neobičnih sklonosti... Mislim da je jako 
teško roditeljima odgajati djecu u današnje vrijeme i da im Crkva u tom odgojnom 
procesu treba i mora biti desna ruka. Također, crkveni nauk i moralne vrijednosti se 
trebaju utkati i u hrvatske zakone te se primjenjivati kao pravila ponašanja. 


Pojavi li vam se katkada moralna dvojba dok obavljate pojedine poslove? 

U ove dvije godine nagledala sam se svega i svačega. Najviše nepravde. Najgori 
osjećaj koji me nekada zna obuzeti je osjećaj nemoći i spoznaja da za neke ljude 
ili situacije ne mogu učiniti ništa ili jako malo ma koliko se trudila. Naravno da se 
javljaju i moralne dvojbe, ali dobro ispitam situaciju u kojoj sam se našla, s moral- 
nog i drugih gledišta te postupam prema vlastitoj savjesti onako kako mislim da je 
ispravno. 


Koji je razlog vašeg ulaska u politiku, najprije na lokalnoj, triljskoj, razini, a potom 
i na višoj, županijskoj? 

U politiku sam ušla iz bunta. Dosadilo mi je sjediti na kavi s prijateljima i kukati 
nad stvarnim životom. Željela sam učiniti nešto, pokrenuti se s mrtve točke i aktivi- 
rati se. Kao pojedinac ne možeš mnogo učiniti. Kao pojedinac se ne možeš izboriti 
da npr. tvoje mjesto dobije igralište ili nogostup. Tako sam se ja s grupom istomi- 
šljenika učlanila u Hrvatsku stranku prava. Osnovali smo podružnicu i počeli slati 
dopise gradskoj vlasti, policiji, različitim ustanovama. Prva inicijativa koju smo po- 
krenuli i ostvarili je dolazak policajca pored osnovne škole u Košutama za vrijeme 
trajanja nastave. Bili smo presretni što smo to uspjeli postići i to nam je dalo poticaj 
da krenemo dalje s našim nastojanjima za dobrobit lokalne zajednice. 


Politika na lokalnoj razini je zapravo sasvim jednostavna. Ako želite da djeca imaju 
u parku mjesto za igranje, ako želite da vam se asfaltira put u selu, ako želite da se 
poboljša kulturni život u vašem mjestu i ako želite da sve ono što vidite oko sebe da 
ne funkcionira, a znate da bi uz određeni napor to moglo profunkcionirati, potreb- 
no je organizirati se, uključiti se u politički ili društveni život i kreirati svoju okoli- 
nu prema mjerama čovjeka. Županijska razina zahtjeva malo složenije djelovanje. 
Naime, naša Županija je geografski, prostorno, a i kulturno različita. Zaleđe, obala 
i otoci su različiti u mnogočemu, ali svako mjesto traži isto i ja se trudim datoi 
dobije, a to je da bude grad ili općina po mjeri čovjeka. Po mjeri čovjeka znači da 

čovjek ima gdje raditi, da mu djeca imaju gdje ići u vrtić, školu, da se imaju gdje ba- 
viti športskim aktivnostima, da ima zdravstvenu skrb, razvijen kulturni i društveni 
Život... Nažalost, zbog kroničnog nedostatka sredstava na svim razinama jedinica 
lokalne samouprave taj proces ne ide toliko brzo kako bih željela, ali pomaci se 
osjećaju. 


Kako gledate na političku situaciju u Hrvatskoj prije, u vrijeme i nakon završetka 
Domovinskog rata? 

Jugoslavija je bila najveća tamnica hrvatskog naroda. To je rečenica koja dovoljno 
govori o mojem, a i HSP-ovom stajalištu o političkoj situaciji prije Domovinskog 
rata. Domovinski rat je najsvetija točka u našoj povijesti. Generacija koja je sudje- 
lovala u Domovinskom ratu je ostvarila težnje hrvatskog naroda i stvorila Hrvatsku 
državu. Nažalost, dok su mnogi ušli u rat iz ljubavi, kako bi obranili svoju zemlju i 
to im je bio jedini cilj, drugi su se itekako okoristili. Dok su jedni na ratištima ginu- 
li, gubili svoje i fizičko i mentalno zdravlje, drugi su pod krinkom rata stekli ogro- 
mna bogatstva. U Hrvatskoj ratni profiteri slobodno šeću, ponašaju se kao veliki i 
uspješni poduzetnici ili, još gore, bave se politikom i aktivno sudjeluju u političkom 
životu Hrvatske. Zbog toga se ljudima u Hrvatskoj gadi politika, a političare drže 
za nečasne ljude. 


Općenito, pošteni političar, pošteni poduzetnik, a i pošteni pojedinac je destimuli- 
ran i degradiran od strane onih koji se bave raznoraznim protuzakonitim aktivno- 
stima u hrvatskom društvu, a ne bivaju kažnjeni za to. I nažalost, među narodom 
se uvriježila rečenica “ko ne zna napravit sebi, kako će drugome"i takva ponašanja 
se tretiraju kao nešto normalno. Zato se treba boriti protiv nepravde i država kao 
svoj prioritet treba staviti funkcioniranje pravne države kao cilj, što bi trebao biti 
i prioritet svake buduće Vlade! To se jednostavno mora promijeniti i te promjene 
tj. funkcioniranje pravne države, će donijeti dobra svakom poštenom čovjeku, ma 
kojim poslom se bavio. 


Što mislite koliko su političari utjecali na gubitak srednjeg sloja u hrvatskom druš- 
tvu? 

Sve Vlade do sada su odgovorne za gubitak srednjeg sloja u hrvatskom društvu 
jer tom segmentu nisu pridavale dovoljno pozornosti kroz svoje programe i mjere. 
Treba težiti socijalnoj ravnoteži i jačati srednji sloj društva kako ne bi svaki dan na 
ulicama viđali iste scene: čovjeka koji kopa po kontejneru kako bi našao koju pla- 
stičnu bocu i barem od naknade kupio kruh za svoju obitelj, a pored njega čovjeka 
u skupom automobilu projuri, niti ga ne pogledavši. To je, nažalost, danas svakod- 
nevica i u ispravljanju nepravdi je najodgovornija država i na njoj je da napravi 
mjere, programe i modele kako tu nepravdu ispraviti. Na lokalnim razinama mogu 
se također činiti napori da se situacija popravi, ali najznačajnije poteze ipak treba 
napraviti država. 


31 


Na skorašnjim izborima kakve rezultate predviđate Hrvatskoj stranci prava, kojoj 
pripadate? 

Hrvatska stranka prava je 145 godina stara stranka i mislim da svi koji imalo prate 
političku scenu znaju politička stremljenja HSP-a. Ono što HSP odlikuje je do- 
sljednost, nekorumpiranost njezinih članova i njezin snažan nacionalni naboj kojim 
štiti interese hrvatskog naroda. O samoj aktivnosti saborskih zastupnika HSP-a 
svjedoči preko 200 prijedloga zakona Hrvatskom saboru. Sigurna sam da će birači 
prepoznati rad HSP-a. U slučaju da participiramo u vlasti, napokon bi uspjeli i u 
usvajanju naših mnogobrojnih prijedloga zakona koji svi idu u prilog zaštiti hrvat- 
skih nacionalnih interesa. 


Kao dožupanica zaduženi ste za razvoj gospodarstva u županiji. Kakva su vaša 
dosadašnja iskustva u radu i koji su planovi u budućnosti? 

Kao zamjenica Župana uspjela sam obići cijelu našu županiju. Često ostanem zapa- 
njena njezinom raznolikošću, u svakom smislu. Ono što je tragično, to je da neki di- 
jelovi naše županije još uvijek nemaju struju i vodu! Taj problem se prije svega javlja 
zbog kroničnog nedostatka sredstava u jedinicama lokalne samouprave. Međutim, 
osnovni problem je što je država decentralizirala mnogo funkcija i odgovornosti 
lokalnoj zajednici, a nije joj za to osigurala dostatna financijska sredstva. Drugi 
problem je inertnost nekih lokalnih vlasti koje se zadovoljavaju proračunom kojeg 
ostvaruju od prihoda koje ubiru na svom području. 


Županija, različita ministarstva, domaći fondovi i fondovi Europske unije raspisuju 
svake godine natječaje na koje mogu prijaviti lokalne zajednice i dobiti određena 
sredstva koja su najčešće nepovratnog karaktera. Dakle, proračun se itekako može 
uvećati samo malo većom aktivnošću i boljim praćenjem mogućih izvora financi- 
ranja. To isto vrijedi i za razne druge državne institucije, javna i privatna poduzeća, 
različite institucije iz područja znanosti, kulture, športa itd. Važno je ne zadovoljiti 
se “mrvicama“, nego tražiti dodatna sredstva iz različitih dostupnih izvora. Župan, 
gradonačelnici i načelnici su zapravo menadžeri i što su oni poduzetniji, razvoj je 
progresivniji. 


Budućnost je u održivom razvoju u svim područjima, od turizma pa do socijalnih 
pitanja. Trebamo prije sveg poticati razvoj gospodarstva jer gospodarstvo zapravo 
stvara prihode iz kojih se kasnije financiraju i svi oni socijalni segmenti života koji 
su najvažniji - zdravstvena zaštita, adekvatne socijalne politike, obrazovanje, kultu- 
ra, šport itd. 


Koliko Splitsko-dalmatinska županija pomaže da se Cetinska krajina, posebno 
Trilj, uzdigne u gospodarskom i kulturnom smislu? 

Ova županijska vlast HSP-a i HDZ-a nastoji postići ravnomjeran razvoj svih dije- 
lova naše županije. Kako bi to postigli, trudimo se više pomoći onima koji su manje 

razvijeni kao bi dostigli standard onih drugih. Cetinska krajina, nažalost, spada u 
slabije razvijene krajeve u našoj županiji. Loša gospodarska situacija i iseljavanje 
stanovništva naša su svakodnevica. Kako bi taj negativni trend zaustavili formirali 
smo različite programe pomoći. To su različiti poticaji u poduzetništvu, poljopri- 
vredi, razvoju poduzetničkih zona, poticanju obnove starih i napuštenih sela, a time 
i oživljavanje seoskog i drugih oblika turizma koji su prirodni cetinskom kraju. 


U kulturnom smislu također potpomažemo kroz različite programe namijenjene 
sufinanciranju kulturnih udruga, manifestacija i institucija koje su u funkciji nje- 
govanja i očuvanja kulturne baštine našeg kraja. U listopadu prošle godine smo i 
predstavili kulturno-povijesni vodič Zagore Splitsko-dalmatinske županije u ko- 
jem je ukratko sažeto kulturno i povijesno nasljeđe Zagore. Moram priznati da 
sam jako sretna kada vidim da se Zagora polako budi iz sna. Autocesta, izgradnja 
poduzetničkih zona i ulaganje u infrastrukturu omogućavaju joj osnovne uvjete za 
Život, a razvoj kulture, različite manifestacije na kojima se njeguju stari običaji i tra- 
dicija, daju joj dušu. O ljepoti našeg Cetinskog kraja te Zagore u cijelosti, svjedoči 
i nedavno otvorena izložba u Zagrebu, u Klovićevim dvorima, Da/natinska zagora 
- nepoznata zemlja. Na prostoru od 4 kata izloženo je gotovo 3 000 izložaka! 


“U novoj hrvatskoj državi Zagora traži nove putove razvoja, temeljene dobrim di- 
jelom na turizmu kojemu otvara čitav svoj prosto iznimne krajobrazne raznoli- 
kosti, što ga čini jedinstvenim kulturno-povijesnim i prirodnim parkom", piše u 
spomenutom kulturno-povijesnom vodiču. To je pravac razvoja kojeg treba slijediti, 
naravno, nadopunjen svim onim gospodarskim i socijalnim segmentima koje sam 
navela. 


Kako vidite budućnost Hrvatske? 

Budućnost Hrvatske oblikovat će svatko od nas ponaosob. Svi smo mi jednako 
odgovorni za budućnost naše zemlje. Svi mi imamo pravo glasa i biramo stranke 
koje nude različite programe i različite vizije naše budućnosti. Odgovornost je na 
svakome od nas. Hrvatska je, kao i zapadna demokracija, nastala na demokršćan- 
skom opredjeljenju. Ja je tako vidim i ubuduće. Vidim je kao zemlju u kojoj se po- 
štuju temeljna prava čovjeka, zemlju u kojoj se njeguju svi oblici učenja i djelovanja 
koja su u skladu s kršćanskim naukom, zemlju u kojoj se njeguje hrvatska kulturna 
baština i u kojoj se potiče uključivanje tradicionalnih vrijednost hrvatskog naroda u 
svakodnevnom životu... Zato sam uostalom i član Hrvatske stranke prava kojoj su 
u temeljna načela utkana takva opredjeljenja. 


Kako bi naša budućnost bila takva, ne smijemo prodavati “državno zlato", moramo 
razvijati naše gospodarstvo i boriti se da ne izgubimo svoju tradiciju, svoje običaje, 
svoj ponos i svoja moralna načela u ovom suvremenom svijetu koji sve relativizira 
i sve ono bitno, počevši od braka i obitelji, zanemaruje i pokušava utemeljiti neke 

druge pomodarske i isprazne vrijednosti. Zato prije svega trebamo biti jedinstveni 
i svi zajedno raditi na dobrobit Hrvatske domovine. 

Ma koliko davali, uvijek smo dužni! 
Stipe Sikirica, intervju 


Triljski most, INI (2008), br. 3, 98-102. 


Povod za razgovor s priznatim kiparom Stipom Sikiricom njegova 
je želja da Sinju i cetinskom kraju pokloni svoju ostavštinu, kako bi 
se na najbolji način sačuvala i predstavila javnosti. Rođen je u Jabuci 
pokraj Trilja 29. travnja 1933. godine. Školovao se u Jabuci, u sinj- 
skoj gimnaziji i u splitskoj Školi primjenjene umjetnosti. Kiparstvo 
je završio 1958. na Akademiji likovnih umjetnosti u Zagrebu u klasi 
Vanje Radauša. Na istoj Akademiji predaje od 1969. Bio je dekan 
Akademije 1979., dok je tu istu dužnost obnašao 1994./95. Stipe 
Sikirica jedan je od pokretača i osnivača te neko vrijeme i dekan 
Akademije likovnih umjetnosti u Širokom Brijegu, u Bosni i Her- 
cegovini. Živi i radi u Zagrebu. Više o S. Sikirici može se pronaći 
u biografiji prof. Jurja Baldanija “Kiparstvo Stipe Sikirice" (Zagreb, 
1986.), te u knjizi “Stipe Sikirica" Darka Glavana, rock kritičara i 
povjesničara umjetnosti, koja je objavljena u Zagrebu 2006. godine. 


Vaše rodno mjesto Jabuka uređuje važno raskrižje u čijem je središtu predviđe- 
no postaviti odljev u bronci Vaše prvonagrađene skulpture “Mladenci" (1971.), a 
Grad Sinj bi trebao zbrinuti i javnosti predstaviti vašu ostavštinu. Nije li to potvr- 
da da nikada niste napustili cetinski kraj i svoje rodno mjesto? 

Čovjek kud išao da išao nosi, kako je rekao Drago Ivanišević, sa sobom svoju Hr- 
vatsku, a naravno, i svoj zavičaj. U toj “zobnici"je sve što čovjek cijelog života nosi i 
uzima, a uzimajući i daje. Puni tu “zobnicu' zavičaja, domovine. Srećom ova “zob- 
nica"je neiscrpna. Ma koliko davali, uvijek smo dužni! Sve ono što nisam iskipario, 
ostalo je u kamenim gromadama Dinare, u ilovači polja oko Cetine, naravno, i u 
čovjeku kao okrepa i utjeha, ali i stalna potreba da doda, dopuni i stvori. Neiscrpan 
je zavičaj... 

“Mladenci" koji će doći na Gaz moja su velika radost zbog toga što će se dogoditi 
upravo na mjestu gdje moje djetinstvo i mladost imaju izvorište i protok. Od mosta 
na Gazu do triljskog mosta su sva snatrenja, sva, rekao bih, literarna uzbuđenja. 
Idući Rudom do ušća u Cetinu nije bilo epskih, dramatično skokovitih, kršnih i 
drastičnih lomova. Bio je to pjev ševe u polju, leptira na cvijetu, pogleda na razigra- 
ne konje, mladost, susret s poznanikom, razgovor i pjevušenje. U Trilju je bio susret 
s cijelom generacijom. Kao đaci na putu, najčešće pješice do gimnazije u Sinju, 

srednjoškolci pa studenti, bosonogi i golišavi, potom učitelji pa profesori, pa čitatelji 
na sijelima i pripovijedači s radoznalom generacijom. Čitali smo Lorcu, Jesenjina, 
Hašeka, Servantesa, ali naravno i Ujevića, Šimunovića, i razglabali o Kačiću, pjevu- 
šili Kačića da nas ohrabri i osokoli, a rekao bih i da nas pouči rodoljubivom zanosu 
i u krvavoj povijesti otkrije nam ljubav za domovinu. 


Dakle, u tu “zobnicu" koju čovjek ponese s Cetine, iz cetinskog kraja, nose sa sobom 
kao Božji dar ljudi koji potječu ispod Olimpa gdje su im bogovi molitvom i duhom 
vrlo blizu. 


Koje su Vaše uspomene na Jabuku, obližnji Trilj i nadaleko poznati dernek i pazar? 
Djetinjstvo mi je potpuno pokriveno nesretnim ratom. Palež, ubojstva, smrt i ranja- 
vanje, krv braće i bježanje, strah, spavanje po tuđim kućama, štalama, čak i jamama, 
ostavilo mi je u duši velike rane. Te rane su ponori i uvijek otvore duboka razmi- 
šljanja. Zašto se to događa u mom kraju, meni, mojim rođacima, mom narodu? 
Nažalost, kroz cijelo moje obrazovanje samo se potvrđivalo da je to kontinuiet naše 
povijesti, ne samo od Nelipića nego vjerojatno i od prije. Je li kulminiralo Krbav- 
skim poljem, Prvim i Drugim svjetskim ratom ili Domovimskim ratom, ne znam, 
ali volio bih znati. Volio bih da mogu reći i znati. Nikada više nitko neće okrvaviti 
Hrvata, a najmanje brat brata. Neka se nakon Domovinskog rata zauvijek zatvore 
sjećanja nama koji smo to proživjeli. 


Najljepše uspomene: Sv. Ivan, Gospa od zdravlja i Sv. Mihovil (mnoštvo naroda, 
kola, karovi, volovi, krave, alati, motike, kose, češljevi, igračke, frulice, pištaci...) bili 
su ogromna radost kao i danas djetetu. Doći na triljski Pazar gdje bi se sastali i 
Gornjaci i Primorci, mnogo svijeta, djevojaka, mladića u kaparanima, ječermama, 
kabanicama, sve u suknu i čoji, pripašnjače s jataganima, a konji okićeni resama, 
gizdavi kao u Kačićevim pjesmama. Bože moj, ljepote! Pa pjesma momačka i pri- 
pjevi djevojački, duboko u večernje sate uz sve ono što Zagoru krasi. 


Što Vas je potaklo da postanete kipar i koliko je školovanje pomoglo u stvaranju 
Vaše kiparske osobnosti? 

Teško je reći kako postane nešto. Iz ranog djetinjstva, čini mi se da sam kipario. U 
to vrijeme su to zvali dilanje ili djeljanje. Rođen sam, reklo bi se s nožićem u ruci. 
Rezao sam, rezbario svašta. Vretena, kudjelje, štapiće, ostane šarao, diljao lutke, ki- 
piće. Izrađivao kolica, saonice, bicikle. Da, drveni bicilki! Došlo je potom vrijeme 
rata. Rezbarim puščice, pištolje, čegrtaljke kao mitraljeze, pa čak i bombe od mulji- 
ke. Bio sam koristan svojim vršnjacima jer sam im znao reći, uputiti ih kako nešto 
napraviti. Sva ta škola bila je prije škole. 

Odlazeći u gimnaziju u Sinj počinjem čitati i pisati. U splitskoj školi kiparim, učim 
kiparstvo, crtam, gledam galeriju, upoznajem rimske grđevine, divim se ljudskoj 

snazi i mogućnosti. Na Peristilu gledam u visine stupova i lukova. Kako je čovjek 
mogao tako izrađene blokove i stupove dignuti u nebo. Divota! U dvorima — ateli- 
jeru Ivana Meštrovića spoznajem da su ti blokovi savladivi djetetu iz Dalmatinske 
Zagore kao i onom rimskom građaninu. Ne isto, nego i bolje, snažnije i meni rod- 
binski bliže. Bila je to velika matura mog školovanja. 


Kao što je javnosti poznato, u svojim zrelijim godinama ste iz zagrebačke sigurno- 
sti krenuli u “avanturu". Zajedno s nekim svojim kolegama i prijateljima osnovali 
ste Akademiju likovnih umjetnosti u Širokom Brijegu, u Bosni i Hercegovini. Na 
istoj Akademiji bili ste profesor i prvi dekan u dva mandata. Što Vas je na to po- 
taklo? 

Da, sigurnost o kojoj govorite sigurno je izazov za onu malograđansku udobnost 
koju čovjek s profesurom, dekanstvom i drugim ugodnostima ugledna čovjeka ne 
ide lako u avanturu. Ali bio je to Domovinski rat, vrijeme zanosa i ideala, vrije- 
me velike snage, pa meni i mojim kolegama, profesorima na akademiji u Zagrebu, 
Šuteju i Jordanu, nije bilo nimalo teško ići preko Senja, Dugog Otoka i Splita do 
Mostara i osnovati sveučilišnu ustanovu, pomoći našim napaćenim Hercegovcima 
da kod svoje kuće imaju kulturnu ustanovu najvišega ranga. Ponosim se tim djelom. 
Široki Brijeg je našim angažiranjem postao sveučilišni gradić, ravan po mogućno- 
sti izobrazbe svim drugim centrima kao druga ustanova tog ranga na hrvatskom 
jeziku. 


Mnogo ste putovali po svijetu i susretali poznate osobe. Što Vas se posebno doj- 
milo? 

Čovjek putuje i svako putovanje ravno je jednom semestru. Jedno je uspješnije, 
drugo je kraće i draže, treće je čudesno, zadivljujuće, i bez obzira na to što sam 
obišao pet kontinenata, mislim da sam vrlo siromašan u putovanjima. Naime, vidio 
sam Veneciju i Rim, Firenzu i Madrid, Sevillu i Barcelonu, Pariz, Beč, Minchen, 
Warszawu, Moskvu i Lenjingrad, Gruziju, Tbilsi, Australiju, New York, Los An- 
geles, Antwerpen i Amsterdam. Svako putovanje me angažiralo da obiđem i Vrliku 
i Zadvarje, Omiš, Tijaricu, Voštane, Nova Sela, Blato na Cetini, dijelom pješice, a 
najviše autom s prijateljima Raosom, Laušićem, Kaštelanom, Krunom Prijateljem. 
Od izvora Graba pa sve do izvora Cetine. Još nisam obišao sva mjesta na Cetini. 
Kanjon Cetine, taj čudesni krajolik u kojem je rođen prijatelj Kaštelan, dojmio me 
se kao božanski Nil i Gizi i njegove piramide, muzej u Kairu, grobovi kraljeva i Nil, 
veliki Nil kroz pustinju kao naša Cetina kroz polje, noseći sobom plodnost i sretno 
zajedništvo. 


Napravili ste zlatnike s motivima Sinjske alke, natjecateljska odličja i hrvatska dr- 
žavna odličja. Za izradu hrvatskog novca dobili ste 2. nagradu, dok se Vaša meda- 
lja pod nazivom “Prva hrvatska kuna" dodjeljuje uspješnim poduzećima, odnosno 

najboljim hrvatskim poduzetnicima i menadžerima. Otkud tolika ljubav prema 
izradi medalja? 

Medalja je jedna od disciplina u kiparstvu. Zahtijeva minucioznost i konciznost 
u izričaju. Volim medalju i medaljistiku. Zahtjevna je kao i velika monumentalna 
plastika, fizički je lakše savladiva. S posebnom radoščću radio sam na zlatnicima 
Sinjske alke. Zadatak sam i sam postavio sebi da ne napravim laku bižuteriju suve- 
nirskog tipa nego sam sretno iskoristio priliku da moja Cetina i njezina viteška igra 
dobiju dukate ravne mletačkima, bečkima i dr. Na sedam minci (novčana polja), 
ispričao sam priču o Alci, Sinju, vitezovima, gorštacima, o slobodoumnim ljudima 
koji slave pobjedu svoga kraja uz pomoć Čudotvorne nad silnikom koji je cetinski 
kraj opustošio i za cijela dva stoljeća ostala je ničija zemlja. Zato je ta pobjeda u 
obliku Sinjske alke veličanstvena, a moji dukati su svu tu veličanstvenu, slavom 
ovjenčanu pobjedu, na moje zadovoljstvo, uspješno iskazali. Nikakvi zlatnici u biv- 
šoj državi, neskromno rekavši, nisu tako uspješno izvedeni. 


Državno odličje sam, s povjerenjem presjednika Tuđmana, s trojicom kolega, na- 
dam se, vrlo uspješno osmislio i izveo. Rađeni su u vrijeme rata. Želja nam je bila da 
udovoljimo predsjednika Tuđmana da može prvom prilikom vojne i druge uspjehe 
obilježiti originalnim državnim odlikovanjima. Po pristupu se razlikuju od europ- 
skih odličja jer je naš pristup po kraljevima, a ne križevima. Na taj način afirmirali 
smo bivšu hrvatsku povijesnu državu i odali počast njezinim vladarima. 


Uporišta u kojima nalazite poticaje za stvaranje su priroda, žena, ljudi i prošlost. 
Kako ste u Vašim radovima uspijevali i uspijevate ispreplesti tradiciju i suvremenu 
koncepciju? 

Prošlost i suvremenost muči svakog mladog stvaraoaca. Biti nov, moderan, avangar- 
dan ili tradicionalan? Sve ovo oduzima slobodu koju svaki autor kreativnog djela 
mora imati. Slobode u stilskom kanonu ne može biti. Da sam rekao sebi: Bit ću 
moderan, avangardan, bio bih apologeta centara i kulturnih žarišta svijeta i vre- 
mena, a vjerojatno izgubio sve ono što sam ponio iz zavičaja. Nadam se da me 
suvremenost nije opteretila više nego zavičaj, ni prošlost više od budućnosti, tako 
da formu ne prejudiciram pred sadržajem, a ne namećem sadržaj da bih zanemario 
formu. I jedno i drugo je dio mene i mog rukopisa. Ako sam negdje tradiciju ispre- 
pleo u suvremenu koncepciju, smatram se uspješnim. 


Portreti, tj. portretne biste su, kako zapisa Kruno Prijatelj Vaš “najosobniji način 
likovnog izražaja". 

Portret je disciplina koju čovjek voli ili ne voli. Portretistiku sam shvatio kao esej o 
prijateljstvu. Portret me obvezuje na izražajnu formu, na odabir materijala. Pošto 
sam portretirao prijatelje, moj Matko je drven, Šovagović staklast, a Đuro Tiljak 
obojena terakota. Brončani je Jozo Laušić i samo od mjedi može biti. Kako inače 

izraziti njegovu snažno građenu rečenicu: Možda je jedino još mogla u čeliku biti?! 
Svaki portret je, dakle, najosobnijeg izraza. 


Velik dio Vaših skulptura na otvorenim prostorima doživio je oštećenja i razaranja 
tijekom Domovinskog rata. Kako ste se osjećali u tim trenutcima? 

Čovjek ima sreću i nesreću, kipove stvara, spomenike postavlja, ali kao što pjesnik 
reče: “Vrijeme gradi kule po kotarim, vrijeme gradi, vrijeme razgrađuje". Počeli su 
četnici u Kninu i u selu Orlić u Biskupiji pa Grabovca u Vrlici raznesoše. Zadovolj- 
štinu sam imao već u ratu postavljanjem Mihovila Pavlinovića u njegovoj Podgori. 
Četnici rušili, mi postavljali. Ali da vrag ne dolazi sam, naši dragi rodoljubi, ne 
shvaćajući što čine, ruše meni drag spomenik u Glavicama. Na njega su se okomili 
pa su ga čak tri puta minirali dok ga nisu oborili. Neka im Bog oprosti jer nisu shva- 
tili da sam taj spomenik radio u čast njima i njihovim očevima. To nije bio nikakav 
spomenik ideologije, bio je to spomenik alkarskom momku koji s puškom preko 
ramena slobodarski korača ulicama Sinja. Bilo bi mi veliko zadovoljstvo kad bi taj 
spomenik bez ideoloških oznaka bio vraćen na mjesto gdje je otkriven kao što smo 
vratili Filipa Grabovca u njegovu Vrliku. 


Kakvo je stanje kiparstva, posebno sakralnog, danas u Hrvatskoj, i treba li kipar 
biti i vjernik da bi napravio dobar rad? 

Sve što radi čovjek mora biti s vjerom u rad, u djelo i u Boga. Bez vjere nema čo- 
vječanstva. Vjera je zanos i stvaralačka snaga. Srećom, u hrvatskoj umjetnosti ima 
toliko uspjelih sakralnih djela, čudesno lijepa Meštrovićeva kapela u Mejama, Dul- 
čićevo raspeće i freska u crkvi Gospe od zdravlja u Splitu. Da ne spominjem druge 
ova dva objekta su sam vrh svjetske sakralne likovnosti. Nadam se da ne trebam 
nabrajati još mnogo manje poznatih i priznatih kiparskih i slikarskih dijela kojih 
na svu sreću imamo diljem Lijepe Naše. 


U Trilju ste malo prisutni sa svojim radovima. Koliko mi je poznato, osim izložbe 
u hotelu sv. Mihovil (1995.), postavili ste kip sv. Ivana Krstitelja ispred župske 
crkve u rodnoj župi Grab (1997.) i izradili skicu za spomenik sv. Mihovilu u Trilju 
(1997.). Moglo bi se reći da nije prorok bez časti, “osim u rodnom kraju"? 
Naravno da u rodnom kraju prorok nije lako biti. No, u Trilju će biti “Mladenci". 
Dakle, ili ja nisam prorok, ili je moj rodni kraj učinio iznimku? Trilju sam pomogao 
stvarajući grb Grada u koji sam utrošio u tako malu stvar puno vremena i truda. 
Teško je to shvatiti. Naime, postoji neka komisija koja ocjenjuje heraldiku, a te ko- 
misije su uvijek činovnička posla pa im nije bilo jasno ili po volji ovo i ono. Trajalo je 
to godinu dana, a ja sam im objašnjavao ideju, pričao o Trilju, mostu na Cetini, o sv. 
Mihovilu, a oni meni: Spusti mu krila, slomi mu krila, jer tako izgledaju i drugi sveti 
Mihovili. Neka bude ratnik u oklopu. A ja opet htjedoh da bude anđeo s mačem 
kojeg ne vitla nego stameno oslonjen na njega na mostu brani Trilj i Cetinu. Mučili 
su me. Morao sam nešto popustiti, da bi moji Triljani dobili gradske insignije. 

Hvala Vam što ste pristali na razgovor za prvi triljski časopis “Triljski most". Može 
li koji savjet “sijede kose"? 


Umjesto savjeta, ističem da imate, hvala Bogu, časopis “Triljski most", imate Muzej 
triljskog kraja koji će učiniti svoje. Ljudska briga i stvaralaštvo se ne daju zatomiti 
pa sam uvjeren da nalazi s Garduna i Cetine neće odlaziti ilegalno u svijet nego će 
ostati u Trilju na ponos Cetinjana. Moji “Mladenci"kao kulturni čin ne mogu ostati 
sami. I k njima će doći i oko njih po cijelom Trilju kipovi i fontane i stvaralački 
izričaji literarni i glazbeni. Donijet će ih “Dalmatina'i privreda na padini čaporskog 
polja. Cetina neće prestati donositi blagoslov kao što ni Nil ne prestaje donositi 
život u pustinji. 

Trilj je moj početak i moj kraj - Jecaj u gluhoj noći 
Boško Latinac, intervju 


Triljski most, VI (2011), br. 6, str. 156-162. 


Sa arhitektom Boškom Latincem, rođenim u Trilju 1924., razgo- 
varao sam u tišini sobe umirovljeničkog doma na splitskoj Zenti. 
Zadivio me snagom duha i bistrinom uma. Teme iz prošlosti Tri- 
lja budile su u njegovim očima djetinji sjaj, a triljska svakodnevica 
tugu i razočarenje. Iako je svojim arhitektonskim projektima naj- 
više doprinio razvoju grada, njegove ideje o poduzetničkoj zoni u 
Čaporicama i prostornom planiranju Trilja triljski vlastodršci su ili 
prisvojili ili proglasili utopističkim. 


Sve je počelo u Trilju... 

Kao dvogodišnje dijete ostao sam bez majke Ljubice koja je bila rodom iz obitelji 
Pešo. U Trilju na Starom mostu živio sam s ocem Ivanom, narodnim učiteljem. U 
župi Sv. Mihovila primio sam sakramente krštenja, pričesti i krizme. Pučku školu 
pohađao sam u Trilju sve do preseljenja u Sinj, a potom u Split. Studij arhitekture 
završio sam u Zagrebu 1955. godine. 


U kući na Starom mostu djed je imao gostionu u kojoj su se okupljali i pučki uči- 
telji Trilja, Ugljana, Jabuke i Vedrina. Igrajući se svakodnevno u blizini gostiju i 
posjetitelja, mogu reći da sam od svih tih ljudi mogao čuti razne novosti, brojne 
šale, podvale i veselice te upoznati mnoge naše ljude iz kraja. Vidio sam, nažalost, 
i mnogo slučajeva žandarskih uhićenja i privođenja s raznim pljenidbama duhana. 
Nagledao sam se brojnih skupova, povika i govora. Čuo sam i vidio više puta posla- 
nika Nikolu Sikiricu, velikog prijatelja moga oca. Tu su bila sastajališta i odmorišta 
kolona zavjetnika Gospi Sinjskoj. 


Majku Ljubicu nisam ni znao, ni imao. Otac mi je bio jedini roditelj. Upravo on 
i svi ovi dobri ljudi koje sam kao dijete upoznao u mene su utkali i usjekli ljubav 
prema našem kraju, životu, poštenju, navikama i međusobnim odnosima. Svi oni 
bili su moja majka i moja ljubav. To mi je za života davalo snage i sreće. 

Iako sam živio u kući gdje je bila gostionica u meni nije ostao ni trunak krčmar- 
skih manira i tome slično. Uglavnom, smatram da se svojim odgojem i karakterom 
mogu samo ponositi i biti za to zahvalan svim tim dobrim i dragim ljudima. 


Trilj vašeg djetinjstva... 

Prostorno gledajući Trilj, iako malo mjesto s pretežno malim brojem žitelja, nastao 
je u dva fizionomijom različita obitavališta, međusobno udaljena i razdvojena rije- 
kom Cetinom. Prvo od naselja razvilo se s desne strane rijeke Cetine s obje strane 
ceste Sinj - Trilj, na prostoru od mjesnog groblja do današnjeg mosta, gdje je do 
1936. bilo skretanje nizvodno k Željeznom mostu, danas Visećem, a nekada mostu 
Franje Josipa 1. Ovaj dio Trilja bio je usmjeren isključivo na poljoprivredno gazdin- 
stvo seoskog tipa. Njegovi starosjedioci bili su Galići, Latinci i Sarići, kasnije Jozići 
i Simunići, te obitelji Vrcan, Jelinčić, Dalbello, Pervan i Plazibat. 


Na lijevoj strani Cetine, pored spomenutog mosta Franje Josipa I., nastalo je novo 
naselje koje se danas zove “Stari most", a u prošlosti “Ona strana". Dok se stariji 
Trilj vezao uz poljoprivredu i kućno seosko domaćinstvo, dotle je naselje na Starom 
mostu uobličeno kao stambeno-poslovni centar, gdje su gotovo sve građevine, iako 
određene za stanovanje, imale u prizemljima poslovne prostore, što je s vremenom 
Trilj pretvorilo u malu varoš. 


Uz most su bili nastanjeni liječnici dr. Gurdulić i dr. Rančić sa suprugama kao 
ljekarkama, pošta Serdarević, odvjetnik Paško Šlujo i pisarnica Tonija Kavaina. Po- 
stojala je i žandarmerijska postaja u kojoj je bio narednik Genda. Tu su također 
trgovine Frane Delonge (hrana i metražna roba), Marka Jozića (željezara), Jakova 
Jozića (miješana roba), Grge Žuljevića (žitarice i sjemenje), Stjepana Šluje Brada- 
rića (sijeno i poljoalatljike), mesnica Anđelka Latinca, zatim brijač iz Ugljana, sto- 
larija i kolar Pavao Čabo, kovač-potkivač Grgo Koprčina i postolar Frano Marinić. 
Tu su bile i gostionice Latinac i Kavain-Zubac s kuglanom, koju je potom preuzeo 
Špiro Markovina. Isto tako, u tom naselju otvorena je gostionica Petra i Marte La- 
tinac, a nakon toga gostionica Ivana Pervana te trgovina Luke Jozića, i sasvim mala 
trgovina bombona Marice Pavela. U naselju se nastanio i došljak Đildo Dalbello s 
malom trgovinom i proizvodnjom cementne kupe tzv. tegule. Pored ova dva triljska 
naselja, uz cestu prema Jabuci, sjeverno od obronka Šušnjarine glavice bio je objekt 
Stiponje Šušnjare (mala trgovina i pekara), Ike Šipića - Rare (stolarija), mala gosti- 
onica Budić i pod brijegom fina mehanika Šipić-Adžas. 


Kada je Trilj postao općinsko središte, sjedište općine smješteno je u novom objektu 
Klarić, uz cestu za Jabuku. Sama općina sastojala se od općinskih vijećnika i stalnog 
službujućeg tajnika Šimuna Strukana. Trilj nije imao svoju katastarsku općinu. Bio 
je pokriven katastarskom općinom Košute, Vedrine i Čaporice. U to vrijeme kao 
i sva ostala mjesta nije imao nikakvu rasvjetu niti vodovod. Građani starog Irilja 

imali su vlastite bunare, dok su se građani s lijeve strane toka Cetine služili pitkom 
vodom iz Sušnjarina vrila. 


Između Trilja i Sinja, središta Cetinske krajine, postojale su veoma skromne veze. 
Putovalo se zaprežnim kolima, tzv. karovima. Kasnije je uspostavljena autobusna 
veza, u prvo vrijeme poštanskim malim “busevima"sa svega par mjesta, a kasnije au- 
tobusna veza, pruga Sinj-Irilj-Ugljane s postajom i odmorištem na Starom mostu. 
Prvu autobusnu vezu održavao je Marko Vrcan, a kasnije Tone Abramović. Nakon 
prestanka ovih veza, veoma kratko, autobusnu vezu održavali su Slavko Pervan te 


Ursić-Krstić. 


Gradnja betonskog mosta 1936. promijenila je Trilj... 

Do izbijanja Drugoga svjetskog rata u gradu su se dogodile veoma značajne pro- 
mjene za daljnji prosperitet Trilja i cijelog kraja. Došlo je do izgradnje novoga be- 
tonskog mosta 1936. godine (sadašnji most), da bi se nakon te izgradnje i puštanja 
u promet potpuno demontirala konstrukcija starog željeznog mosta. Gotovo u isto 
vrijeme otvoreni su radovi na pročišćavanju korita rijeke Cetine sa, za to vrijeme, 
veoma suvremenom strojnom opremom. Jasno, svi ovi radovi pogodovali su veli- 
kom zapošljavanju radne snage, a i postupnom osposobljavanju rukovaoca strojnim 
postrojenjima. Ovi radovi pretežno su pokrivali područje sjeverno od sadašnjeg 
mosta pa do samog utoka rijeke u kanjon. Prilikom jaružanja rijeke izvučene su 
ogromne količine materijala. Poslove je nadgledao Stipe Krce. 


Desna strana toka Cetine, pretežno od današnjeg mosta do ispod željeznog mosta, 
konfiguracijski je bila na razini sadašnje Šlujine livade, koja se nalazi na lijevoj stra- 
ni rijeke. Upravo ti privatni posjedi na desnoj strani rijeke nasipani su materijalom 
iz rijeke, jasno uz obeštećenje vlasnika. Tako je nastao veliki prostor koji se kasnije 
oplemenio raslinjem i na kraju se uredio u veoma lijepi perivoj Trilja. Izravnanjem 
ovoga prostora došlo se do razine državne ceste Trilj - Bisko. Jaružanje Cetine pra- 
tilo je uklanjanje pilona željeznog mosta, a nizvodno i rušenje dviju veoma vrijednih 
mlinica. To su s lijeve strane toka rijeke Pešina mlinica, dok je nešto niže nasuprot 
bila mlinica Šlujo, zvana Gardunska mlinica. 


Ovim zahvatima nestale su do tada stalne poplave velikih površina tla uzvodno od 
današnjeg betonskog mosta, te gotovo i veliki dio samog polja. Upravo radi toga 
daljnjim je radovima obavljeno melioriranje cijeloga Sinjskog polja sistemom od- 
vodnih kanala i prepumpnom stanicom. 


Da li je odabir pozicije novoga mosta bio najbolje rješenje za Trilj? 

Moram ustvrditi da se, nažalost, planiranje novoga mosta dogodilo bez nužne stu- 
dije osiguranja mogućnosti nastanka novoga centra i čitavoga obuhvata u smislu 
budućeg razvoja samog naselja. Najgore od svega što se učinilo jest okomito posta- 
viti most na postojeću usku cestu! Upravo je to za Trilj i čitavi promet bilo kobno, 

a što se najbolje i danas odražava. Očito, bilo je važno samo porušiti stari željezni 
most i na najjeftiniji način riješiti problem gradnjom novoga. Ovaj pogrešan zahvat 
ide na dušu tadašnjim institucijama, njihovoj nebrizi i neznanju. 


Gradnjom novoga mosta nestao je veliki slobodni prostor na kojemu se održavao 
nadaleko poznati stočni pazar za vrijeme blagdana Sv. Mihovila, gdje su se navlačili 
prigodni kerapi-splavi za prebacivanje ljudi i stoke s jedne na drugu stranu Cetine. 


Već pri samoj gradnji mosta bilo je očito da će čitavo poslovno okruženje starog 
mosta zamrijeti, gotovo i nestati. I prije puštanja novoga mosta u promet došlo je 
do formalnog preseljenja poslovnog centra. Tako je malo mjesto kao Trilj dobilo 
dva središta od kojih je jedno bilo u izumiranju, a drugo u nastajanju. Sučelice 
novom mostu sagrađene su prve kuće Žuljević i Guvo. Potom je stigao Markovina 
s gostionom i kuglanom, što je dovelo do potpune blokade prostora. Za sve ovo 
najmanje su krivi građani. 


Vi ste se zalagali da se nešto izmijeni... 

Mojim dolascima u Trilj nakon Drugoga svjetskog rata, u kojem su razrušeni grad 
i most, kao mladi inženjer arhitekture nastojao sam nešto učiniti za njegov boljitak. 
Tako sam jednog dana potražio prvoga načelnika uspostavljene Općine Trilj. Taj 
čovjek je pokazao uvažavanje prema meni kao čovjeku i stručnjaku. Molio sam 
načelnika da što prije krene u akciju uklanjanja ruševne kuće Žuljević i započetih 
zidova kuće Guvo, čime bi se oslobodio prostor nužan za raskrižje. Jasno, za takvo 
čišćenje trebalo je obeštetiti vlasnike i dobiti njihovu privolu. Uspio sam barem 
objasniti problem, ali za takav zahvat trebala je moć i volja. No, tu je bio Sinj, tutor 
Trilja, i sva tadašnja moć općine i komiteta. Kako mi se čini, ovi prijedlozi nisu niti 
stigli do Sinja. Odgovorni su čuvali svoju stolicu. Vremena su bila takva. Tko je 
smio postavljati nekakve zahtjeve mimo komiteta? 


Nedugo poslije tih razgovora obratio mi se isti načelnik s molbom da im pomo- 
gnem oko rješenja zapuštene bivše velike Šlujine pojate, koja se trebala preurediti 
za potrebe općinske uprave. Taj objekt je bio samo goli prostor koji sam osmislio 
s prizemljem i katom s posebnim ulazom i vanjskim stubama. Posla sam se rado 
prihvatio i izradio arhitektonski projekt. Na katu su bile uredske prostorije i toalet. 
Prizemlje je tada bilo uređeno za vijećnicu, a kasnije i za kino. 


Nakon izvjesnog vremena kada je Trilj izgubio općinski status, obratio mi se grado- 
načelnik Sinja s molbom da u prizemlju spomenute zgrade umjesto kina osmislim 
prostor za zdravstvenu stanicu. Oko tog projekta vodili smo dosta rasprava. No, svoj 
sam posao završio. Do ostvarenja projekta nije došlo. Naknadno je izgrađena nova 
zdravstvena stanica u vremenu kada sam bio odsutan iz Splita. 


Na poziv voditelja Poljoprivredne zadruge osmislio sam i otkupnu stanicu mlijeka 

koja je u to vrijeme dosta dobro poslovala. Nije mi poznato kada je ugašena, ali 
znam da je u tim prostorima kasnije bila i sama uprava zadruge. 


Pomogli ste na razne načine u podizanju Cetinke... 

U Splitu je na dužnosti tajnika kotara bio Jakov Odrljin, diplomirani pravnik rodom 
iz Košuta, koji je bio i politički funkcioner. Kao obrazovan čovjek, intelektualac i 
jedan od zaljubljenika u svoj rodni kraj povezao se s tadašnjom upravom Jugovinila. 
Okupio je neke stručnjake i uz pomoć Milana Vuce, tadašnjeg šefa jednog odjela, 
došao je do ideje otvaranja pogona plastike u Trilju. Tako je napravljen elaborat za 
mali pogon za izradu plastičnih češljeva. S vlastima tadašnje Općine Trilj odabrano 
je zemljište na kojem su bile neke improvizirane zgrade u kojima je, navodno, bilo 
svinjogojilište. Prihvatio sam se posla s oduševljenjem. Adaptacijom i dogradnjom 
postojećeg objekta završen je radni prostor pogona. Isto tako u drugom postojećem 
prizemnom objektu uređen je pogonski dio. Sve je to sređeno i na kraju pušteno u 
rad. Ne znam odakle je pribavljena prva brodska sirena, ali se uskoro oglasila kao 
prva tvornica ovoga kraja. Za prvoga direktora Cetinke postavljen je čovjek iz Ju- 
govinila, podrijetlom Slavonac, gosp. Reba. 


Prvi zaštitni znak tvornice izrađen je primitivno s prikazom dima iz dimnjaka. 
Uskoro sam napravio novi zaštitni znak, logo, kojeg su nešto kasnije neke osobe uz 
neznatnu izmjenu prisvojile kao svoj, što je bila čista krađa za koju su dobili znatan 
novčani iznos. Ono što sam radio bilo je od srca i u tuđe prljavštine ne namjeravam 
ulaziti. 


Kako se Cetinka razvijala nastala je potreba proširenja pogona za daljnje proizvode, 
ploče, folije, galanterije i slično. Odmah sam se uhvatio posla i napravio projekt tada 
jedinstvene lučne hale s montažnim blok opekama i čeličnim zategama u jakom 
snopu i svim horizontalnim i vertikalnim sidrištima. To je bio i za vrsnog izvođa- 
ča veoma zahtjevan objekt čistog raspona 22 m, bez ikakve potpore, stupa i tome 
slično. Za suradnika sam uzeo svoga prijatelja i kolegu inženjera građevinarstva 
Alberta Gogala, koji je kao i ja svoj posao obavio bez ikakve naknade. 


Nakon povratka u Split iz potresom razrušenog Skoplja, gdje sam neko vrijeme 
pomagao u izgradnji grada, na moje ugodno iznenađenje Cetinka je već prerasla u 
jaku tvornicu plastičnih proizvoda. Uključio sam se u sva daljnja planiranja proši- 
renja tvornice kao savjetnik volonter, dok je moja radna organizacija “Ing biro" iz 
Splita uz znatne popuste obavljala preglede svih elaborata novih pogonskih obje- 
kata. Moji inženjeri su nadzirali radove. 


U pogledu podizanja spomenika Titu nisam sudjelovao niti u predlaganju niti u 
izvedbi. Štoviše, nije mi niti poznat autor te skulpture. 

Kako je došlo do gradnje Visećeg mosta i fontane sa skulpturama u parku? 

Pored svih zbivanja oko stvaranja Cetinke, Jakov Odrljin je uočio i potrebu grad- 
nje pješačkog visećeg mosta i to na mjestu starog željeznog mosta. Taj most je bio 
neophodan posebno za školsku djecu kako bi izbjegla dugo pješačenje do škole i 
prijelaz preko opasnog i veoma prometnog betonskog mosta. Projekt je brzo izve- 
den. Kako je Jakov bio na važnoj političkoj dužnosti pronašao je uz pomoć vojne 
komande iz Splita jednog mladog inženjera građevine, kojeg je povukao u kotar, 
dodijelio mu prostor za rad i dao zadatak izrade projekta takvoga visećeg mosta. 
Odabir osobe se pokazao ispravnim jer je baš taj mladi inženjer takav rad napravio 
za diplomski rad. U projektu nisam sudjelovao, a nisu mi ni poznati detalji o izvedbi 
i sredstvima koja su bila osigurana za taj rad. 


Trilj je zahvaljujući Jakovu Odrljinu dobio i prvu skulpturu. Njegov prijatelj kipar 
Vanja Radauš je u dvorištu nasuprot škole izradio fontanu s autohtonim životinj- 
skim glavama i skulpturu djevojke s vrčem. U ovom radu i postavljanju nisam su- 
djelovao, ali sam savjetovao da se skulptura postavi na spomenuto mjesto. 


U svakom slučaju, Trilj bi trebao biti veoma zahvalan pok. Jakovu Odrljinu na sve- 
mu što je učinio za Trilj, a time i za cijeli triljski kraj. 


Dali ste doprinos i projektu izgradnje ceste Trilj - Bisko 

Nešto prije 1960. godine, dok je još postojala općina Trilj, sazrela je ideja o gradnji 
ceste Trilj - Bisko. U ovaj projekt uključio sam starijeg kolegu, inženjera građe- 
vinarstva Sergija Senjanovića koji je bio zaljubljenik u Trilj. S projektom je bio 
upoznat i Jakov Odrljin. Gosp. Senjanoviću je povjeren zadatak snimanja i izrade 
projekta ceste. Budući da je Senjanović u to vrijeme radio u Poduzeću za ceste iz 
Splita, cijeli projekt je ostvaren preko spomenutog poduzeća i kotara Split. Sve se 
radilo mimo znanja općine Sinj jer nam je bilo poznato da općinski čelnici taj pro- 
jekt nisu smatrali prioritetnim. 


Nakon snimanja buduće trase i izrade projekta, kojeg sam jednom prilikom osobno 
preuzeo, nije se zbog određenih razloga krenulo u njegovo ostvarenje. Kako mi se 
čini, da nije bilo gradnje hidroelektrane Đale ova cesta ni do danas ne bi bila na- 
pravljena. Da li je sadašnja cesta napravljena po spomenutoj dokumentaciji nije mi 
poznato, ali je sigurno da je Poduzeće za ceste imalo kopiju dokumentacije. 


Vaš osobit doprinos Trilju su projekti za nekoliko stambenih i javnih objekata... 
Prva stambena zgrada za prosvjetne radnike izvedena je po projektu kojeg sam po- 
klonio Trilju. Zgrada se sastoji od dva kata, prizemlja i podruma. Na svakom katu 
i u prizemlju su po dva dvosobna stana, što znači ukupno 6 stanova. Ova zgrada je 
građena i projektirana prema tadašnjim propisima tako da nema pretenzije neka- 
kve raskoši, ali je jako funkcionalna. Koliko mi je poznato ovakva zgrada postoji i 
u Sinju, što me navodi na zaključak da je izgrađena po istom projektu, ali bez mog 
pristanka, što je čista krađa. 

Druga stambena zgrada izgrađena je za radnike poljoprivredne zadruge Izbor. Izra- 
du i ovoga projekta prihvatio sam bez ikakve naknade. Ovaj objekt se sastoji od 
prizemlja i dva kata. Na katu su po četiri stana, možda i pet, ne sjećam se. Dakle, u 
zgradi se nalazi 8 ili 10 dvosobnih stanova. U prizemlju je osiguran poslovni prostor 
za trgovinu zadruge, s nadstrešnicom koja je sada, nažalost, zastakljena. Radi se o 
tipičnom oduzimanju prostora za veće novčane dobitke. Karakteristično je za ovu 
zgradu što sam je potpuno uvukao u slobodan prostor izvan prometnice, čime sam 
htio izbjeći daljnje nizanje kuća uz cestu. U toj namjeri, nažalost, nisam uspio. 


Nešto kasnije, opet sam zamoljen da izradim projekt većeg stambenog objekta u 
kojem je trebalo uz stanare smjestiti milicijsku stanicu i vrtić. Nakon što je pri- 
hvaćen odabir nove lokacije tražio sam da se objekt ne gradi uz samu ulicu kako 
bi ostalo što više mjesta za pristup i parkiralište. Prijedlog je prihvaćen. Zgradu 
sam projektirao na tri kata, nadgrađem i prizemljem. U prizemlju je bio predviđen 
prostor za dječji vrtić i miliciju, a u cijelom objektu 15 stanova. Arhitektonski dio 
objekta napravio sam kod kuće izvan radnog vremena, a sve ostale dijelove projekta, 
statiku, instalacije i troškovnike izradila je moja radna organizacija Ing biro. Posao 
Ing birou plaćen je uz znatne popuste, a za svoj rad dobio sam skromnu nagradu. 


Vašom zaslugom sagrađeno je u Trilju i nekoliko javnih objekata... 

Projekt športske dvorane u Trilju izradio sam besplatno na poziv Ante Pervana, 
tada nastavnika škole i predsjednika mjesne zajednice. Radna organizacija iz Met- 
kovića, ne sjećam se imena, izvela je i montirala čeličnu konstrukciju. Čini mi se da 
je u gradnji sudjelovala i Cetinka. U doba aktualne vlasti zamoljen sam od načelni- 
ka da načinim dodatni izlaz preko tribina, što sam i učinio, ali je moje rješenje netko 
od odgovornih u gradu izmjenio. 


Svoj doprinos dao sam i pri gradnji kinodvorane, uz koju sam predvidio i grad- 
nju poslovnih prostora u koje su se kasnije uselile banka i ljekarna, čime se trošak 
gradnje znatno umanjio. Čini mi se da sam pronašao najbolje rješenje postavlja- 
njem kinodvorane okomito na prometnicu i uvlačenjem poslovnih prostora, čime je 
dobiven prostor s trijemom za prihvat većeg broja ljudi. Siguran sam da sve skupa 
spada u veoma uspješna i skladna rješenja s lijepim vizurama, osobito prema Rada- 
uševim figurama u parku. 


Napravio sam i projekt unutarnjeg uređenja kina, kojeg sam u nekoliko primjeraka 
odnio u Sinj i predao tvrtki Graditelj koja je sve trebala izvesti. Kada sam nakon 
dužeg vremena došao u Trilj, ostao sam iznenađen primitivnom i svojevoljnom 
izvedbom. Odgovorni u Trilju se se opravdavali da iz Sinja nisu dobili nikakvu 
dokumentaciju o unutarnjem uređenju. Bio sam jako žalostan. Ovakve stvari ne 
primam mirne duše, posebno kada znam koliko truda i ljubavi u sve ulažem. Ovaj 
čin plod je ljubomore ili samovolje. 

Vaše umirovljenje i Domovinski rat još više su Vas približili Trilju... 

Umirovljen sam pred stvaranje samostalne i dugo željene države Hrvatske. No, 
stalno sam mislio na Trilj i bio sam sretan kada mi je prvi načelnik novoosnovane 
općine Trilj ponudio mjesto člana Općinskog poglavarstva. Odmah sam se upustio 
u pronalaženje i sređivanje geodetskih snimaka i mapa. Do tih karata nije bilo lako 
doći. Bila mi je namjera postaviti ih na zid u prostorima općine, čime bi olakšali rad. 
No, osjetio sam kako sve to nekome smeta i “košta" pa sam od toga odustao. 


Na samom početku predložio sam članovima poglavarstva kako bi vodstvo Osnov- 
ne škole Trilj trebalo voditi evidenciju završenih školaraca, kako bi ih se uključilo 
u razvoj triljskog kraja. Moj prijedlog prošao je bez komentara. Zapravo, čini mi se 
da bit tog prijedloga uopće nije shvaćena. 


Uskoro se pojavio zahtjev poduzeća SMS iz Splita za ustupanje pogonskog, ali za- 
puštenog objekta iz Strmendolca radi otvorenja pogona prerade voća i povrća. Ovaj 
zahtjev nije prihvaćen, iako smo u većini bili za ustupanje prostora. 


Jedan od važnijih projekata bila je gradnja Doma kulture i športa, zapravo nado- 
gradnja objekata pored kinodvorane, zbog čega sam napravio arhitektonski projekt 
i poklonio ga načelniku općine. U novim prostorijama bi se okupljali klubovi i 
udruge. Taj dom sam zamislio kao izvor kulture, ideja i poticaja za unaprjeđenje 
cijelog našeg kraja. Važno je napomenuti da za objekt nije trebala građevinska do- 
zvola jer se radilo o dogradnji pored već postojećeg objekta. Radi što bolje učinko- 
vitosti ubrzo sam dogovorio iskolčenje, besplatni iskop temelja i odvoz materijala. 
No, uskoro sam iz općine dobio odgovor kako oni sami mogu voditi sve poslove. 
Od tada je prošlo poprilično vremena i od svega toga ništa. 


U vrijeme dok sam bio član Općinskog poglavarstva bio sam protiv naručivanja 
izrade Prostornog plana Općine Trilj iz prostog razloga što su ti planovi bili kam- 
panjski izrađivani, gotovo u isto vrijeme i bez nekih temeljnih studijskih postavki 
i naputaka. Da bi Trilj dobio kvalitetniji plan kontaktirao sam profesore splitskog 
Ekonomskog fakulteta dr. Ivu Šimunovića i dr. Dražena Štambuka. No, dr. Šimu- 
nović je u to vrijeme dobio narudžbu od grada Sinja, a dr. Štambuk je nedugo na- 
kon našeg razgovora preminuo. Kasnije je Prostorni plan Trilja napravljen i usvojen, 
ali u tome nisam sudjelovao. Jako mi je žao što nisam bio pozivan niti kod izrade 
niti kod rasprava i uvida. 


Arhitekti u Trilju... 

Kako me stalno kopkao problem Trilja, posebno nakaradne izgradnje i nizanje kuća 
uz cestu koje su priječile njegov normalan razvoj, odlučio sam pozvati nekoliko svo- 
jih uvaženih kolega u Trilj, upoznati ih s mjestom, upriličiti raspravu i čuti pojedina 
mišljenja. O namjeri sam obavijestio načelnika i od njega dobio privolu, ali je on 

taj dan otišao u Zagreb, a njegovi suradnici su smatrali da oni tu nemaju što raditi. 
Jedini koji se priključio skupu, a kojega sam pozvao kao člana poglavarstva, bio je 
Mirko Jozić. Na skupu je bila prisutna i Neli Zolo arhitektica inženjerka iz Košuta. 


Obišli smo Trilj, Gardun, Bornovac i mlinicu u Grabu. Nekima je to bio prvi dodir 
s Triljom. Svi su bili oduševljeni krajobrazom Trilja, ali i razočarani načinom nje- 
govoga širenja, posebno nizanjem objekata uz ulicu. Kolega Zdeslav Perković dao 
je prijedlog da se osnuje Društvo prijatelja Trilja. Nakon triljskog susreta u istom 
sastavu održali smo sastanak u Splitu 6. lipnja 1994. u prostorijama projektnog 
biroa Projektant. Na tom sastanku smo iznijeli i nekoliko prijedloga kako pomoći 
u budućoj urbanizaciji Trilja, od kojih je najvažniji bio izgradnja triljske zaobilazni- 
ce, čime bi se rasteretilo središte mjesta. Ovaj projekt uradili su inženjeri Instituta 
građevinarstva, koji su izradili i projekt autoceste Dugopolje - Bisko - Šestanovac. 
Grad Trilj je platio projekt kojeg su odgovorni potom pohranili u ladicu i nisu ga, 
kako mi se čini, uvrstili u Prostorni plan. 


Predložili ste gradnju Radne zone Čaporice... 

Nakon čestih susreta sa svojim prijateljima i kolegama, posebno s dipl. ing. gra- 
đevinarstva Josipom Fuštarom, rodila se u meni ideja izgradnje radne zone u Ča- 
poricama na području Ravnine - Muša. Tada mi je bio poznat plan gradnje mosta 
preko Cetine, na predjelu Čaporica, u blizini buduće autoceste Zagreb - Split - Du- 
brovnik. U to vrijeme Radna zona Dugopolje još nije bila niti u mislima. O svemu 
sam upoznao triljskog načelnika. Nakon što je na poglavarstvu prihvaćen prijedlog, 
odmah sam se založio za snimanje terena i predložio veličinu zahvata snimka. Po- 
tom sam predložio izradu idejnog rješenja radne zone, čime bi se krenulo u akciju 
odobravanja sredstava. Idejno rješenje izradili su stručnjaci Građevinskog instituta 
po znatno nižoj cijeni od uobičajene. Prijedlog idejnog rješenja predan je načelniku, 
ali nikada nije plaćen. Tu sam se obrukao pred uvaženim kolegama. 


Dosta kasnije, zamoljen sam od novoga gradonačelnika Trilja da ga povežem s tim 
kolegama radi upoznavanja s točnom trasom autoputa i pozicijom mosta preko 
Cetine, što sam i učinio. 


Potom su me ponovno nazvali tražeći snimak terena, što bi značilo da su službeni 
snimak izgubili. Nešto kasnije pozvan sam da se odazovem sudu u Sinju kao svje- 
dok Općine koja je optužena radi navodnog neplaćanja dijela potraživanja instituta. 
Mislim da je nakon mojeg svjedočenja tužba odbačena. 


Novo triljsko groblje za Vas je posebno bolna tema... 

Toliko bolna da je o njoj najbolje ne govoriti... Mogu samo reći, nakon svega što 
sam darovao Trilju, osjećam se izigrano, prevareno i poniženo... Došao sam u si- 
tuaciju da sam svoj odnos prema gradu potpuno pasivizirao i u sebi zamrznuo sve 

ono što mi je dušu ispunjavalo. Da je od triljskih vlastodržaca bilo imalo želje i od- 
govornosti, siguran sam da grad ne bi na ovakav način bio opustošen i posramljen. 
Događao se bez kontrole, odgovornosti, struke i osnovne građanske kulture. Trilj je 
danas palanka, karikatura! Izgleda kao čovjek u fraku i opancima na nogama! Tru- 
dio sam se, upozoravao i molio, ali to je bio samo jecaj u gluhoj noći. 


Znam da će biti onih koji će ovo što govorim pripisati mojoj prepotenciji. No, ovo 
ne činim kako bih istaknuo sebe kao nekog dobrotvora, već da ukažem na kobne 
pogreške koje su učinjene, kao i na sve ono što nije učinjeno, a trebalo je. 


Ali jecaj koji otkriva i tračak svjetla... 

Ipak mi se katkad čini da sav trud nije bio uzaludan. Još uvijek imamo od Boga 
darovan jedinstveni krajolik, visoravni, brda i planine, plemenito polje i tri mileći 
tihe, biserne i vijugave rijeke s autohtonim nježnim vrbama, kanjonom i brzacima. 
I mlade i sposobne Triljane, u koje vjerujem... 


Trilj mora živjeti, Trilj se mora razvijati. Kada Trilja ne bi ni bilo, Trilj bi morao 
nastati samo radi nužnosti i potreba koje se nameću uz takvo značajno raskrižje 
glavnih državnih prometnica i prelaska preko rijeke. 

ARHEOLOŠKE TEME 


Arheološki nalazi iz triljskog kraja 
nadilaze nacionalne okvire 
Branko Kirigin, intervju 


Sv. Mijovil, HI (2004), br. 2, str. 21-22. 


Branko Kirigin rođen je 1947. godine u Zagrebu. Gimnaziju je za- 
vršio u Beogradu, a arheologiju je diplomirao 1971. godine s temom 
“Neolit u Dalmaciji" na Filozofskom fakultetu u Beogradu. Dok- 
torat s temom “Faros-parska naseobina" obranio je 2000. godine na 
Sveučilištu u Splitu. Kao asistent za arheologiju 1972. godine zapo- 
šljava se u Historijskom institutu JAZU u Dubrovniku, a kao kustos 
grčko-helenističke zbirke Arheološkog muzeja u Splitu započinje 
raditi 1974. godine. Zvanje višeg kustosa dobiva 1981. godine. Od 
1982. do 1987. godine obnašao je dužnost direktora Arheološkog 
muzeja u Splitu, a godinu dana kasnije postaje muzejski savjetnik. Sudjelovao je u značajnom 
broju arheoloških istraživanja još od studentskih dana. Glavno područje arheoloških istraživanja 
je Dalmacija (kopno i otoci), a interes vezan uz materijalnu kulturu antičke Grčke civilizacije 
u Dalmaciji i na Jadranu i njen odnos i utjecaj na autohtono stanovništvo. Na temelju njegova 
prijedloga i obrazloženja, Državna uprava za zaštitu spomenika kulture zaštitila je Starogradsko 
polje na otoku Hvaru, Palagružu, te je proširena zona zaštite antičke Isse. Uz pomoć suradni- 
ka projekta Jadranski otoci izradio je bazu podataka o preko 2000 nalazišta na srednjodalma- 
tinskim otocima. Istraživanja Starogradskog polja rezultirala su upisom na UNESCO Listu 
svjetske baštine 2008. godine. U bibliografiji ima brojne knjige i tekstove različitog sadržaja, od 
znanstvenih, muzeoloških do članaka u dnevnim, tjednim i mjesečnim tiskovinama posvećenim 
problemima materijalne kulture antičke Grčke civilizacije u Dalmaciji i na Jadranu. 


Tijekom protekle godine Trilj se zbog svoje arheološke baštine često spominjao u 
sredstvima društvenog priopćavanja što, između ostalog, govori o porastu zani- 
manja za triljsku baštinu, ali i o njezinoj sve većoj ugroženosti. Mislite li da ovaj 
mali grad, pritisnut željama pojedinaca i ustanova, stručnjaka i diletanata, ima 
svoju arheološku budućnost? 

Naravno da ima. Dokle god bude ljudi koje baština zanima, postoji mogućnost da 
ona opstane. No što se manje ljudi za nju zanima, to je veća opasnost da nam spo- 
menici i nalazišta nestanu prije nego što ih stručnaci ispitaju. Mislim da je temeljni 

problem upravo u tome kako približiti baštinu širim slojevima i kako ih zaintrigira- 
ti i uvjeriti da nam je baština prijatelj drag, a ne nešto strano i opasno zbog čega je 
valja ukloniti. Vrijedeća zakonska regulativa je manjkava i represivna: ona ne potiče 
ni na kakav način pojedinca da pozitivno djeluje i da mu država izlazi u susret, 
recimo rasterećenjem poreza, smanjenjem komunalne naknade i sl. Od baštine se 
može i živjeti, ali za to je potrebna dobra organizacija poput English Heritage koja 
se brine o oko 400 nacionalnih spomenika Engleske, dakle, istražuje, konzervira i 
reklamira. Toga u nas nema. 


Usprkos svemu tome i imajući to u vidu, radujem se tome što sam u posljednjih 
nekoliko godina vidio u Trilju. Utemeljenje Muzeja triljskog kraja, važne izložbe 
koje su, zahvaljujući pomoći Muzeja hrvatskih arheoloških spomenika, u protekle 
dvije godine postavljene u Trilju, koji je prvu izložbu u cijelosti darovao budućem 
muzeju, zatim i iskapanja na Gardunu, koja vodi agilna kolegica Mirjana Sanader, 
doista su bitni pomaci kakvim se rijetko koje “malo misto"u nas može pohvaliti. 


Unatoč slaboj istraženosti Trilja i malu broju nalaza iz željeznog doba, može li se 
barem donekle opisati život u Trilju i okolici u vrijeme željeznog doba? 

Teško. Morate znati da u cijeloj Dalmaciji nemamo ni jedno nalazište iz željeznog 
doba koje je istraženo, bilo da se radi o naselju, utvrdi ili pak grobovima. Kolega 
Ante Milošević je u svojoj “Arheološkoj topografiji Cetine? (Split, 1998.) evidenti- 
rao 153 arheološka nalazišta na području općine Trilj. To je impresivan broj, ali ni 
jedno koje pripada željeznom dobu nije istraženo. Ono što znamo su slučajni nalazi 
koje teško možemo datirati jer nemamo čvrstih uporišta, odnosno jasnih stratigraf- 
skih pokazatelja. Naime, od 25 naselja (gradina), koliko ih je zabilježeno u triljskom 
području, mi još uvijek ne znamo pripadaju li one brončanom ili željeznom dobu, 
ne znamo ni to funkcioniraju li sve u istom razdoblju, ne znamo koja je najstarija, 
ne znamo jesu li rabljene kao stalna ili kao povremena naselja. Ne znamo kako su 
im izgledale kuće, čime su se bavili, kako su bili organizirani, što su jeli itd. Želje- 
zno doba traje oko 1000 godina, a ako, recimo, želimo pročitati što se o Delmatima 
može doznati u Hrvatskoj enciklopediji (izdanje iz 2001. godine), onda su to samo 
šture vijesti o ratnim sukobima koji su se odvijali u posljednja dva stoljeća prije 
Krista, dakle, o sukobima s Rimljanima i susjednima. Ništa više od toga. 


Može li se reći da su ratoborni Delmati, prema brojnim kacigama i mačevima koji 
su pronađeni u Cetini te prema ostacima keramike i nakita, bili u vrhu ili na peri- 
feriji civilizacijskih strujanja svoga vremena? 

Mi uopće ne znamo kada su se Delmati kao pleme oformili i gdje su sve živjeli. 
To što su ratovali desetak puta ne mora značiti da su oni isključivo ratnici i da su 
stalno ratovali. To su naše predrasude, prodavanje magle: kako nemamo podataka, 
onda treba izmišljati prošlost, a to nema veze s znanošću. Naime, da su Delmati 

ratoborni, moglo bi se tvrditi tek kada bismo imali iskopano nekoliko gradina i 
nekropola i kada bismo imali jasan kronološki presjek i dobar uvid u materijalnu i 
duhovnu kulturu prvoga milenija prije Krista. To što se našao velik broj kaciga nije 
baš relevantno jer, recimo, imamo više kaciga nego mačeva i kopalja iz toga vreme- 
na. Brončane kacige je teško datirati jer su se možda prenosile s koljena na koljeno. 
Osim toga, bronca se topila (reciklirala) u svim vremenima pa one ne mogu odra- 
žavati stvarnu sliku. Kako je većina njih došla u rijeku Cetinu, jako je zanimljivo. Je 
li to, kako arheolozi vole reći kad im nešto nije jasno, bilo kultno mjesto ili su pak 
pobjednici bacili sve u rijeku, teško je reći, a da ne trčimo mašti u susret. 


Postoje li neki dokazi o vezama grčkih kolonizatora i Delmata u Trilju i okolnim 
mjestima? 

Dokaza zasad nema. Naime, s kolegom Miloševićem sam dosta obilazio Cetinsku 
krajinu, a pregledao sam i sav arheološki materijal koji se čuva u Sinju, Splitu i 
drugdje gdje se čuvaju nalazi iz ovoga kraja. Jako je zanimljivo da grčkih nalaza u 
Cetinskoj krajini gotovo da i nema. Radi se samo o nekolicini ulomaka grčke ke- 
ramike koji su iz kasnijeg razdoblja, odnosno iz 4./3—2. st. pr. Kr. Zanimljivo je to 
iz razloga što je ovo svakako najplodnija regija u Dalmatinskoj zagori. U susjednim 
regijama (šibenskoj, zadarskoj, u dolini Neretve i u istočnoj i zapadnoj Hercegovi- 
ne) grčkih nalaza ima daleko više iako je stanje istraženosti gotovo isto. 


Prema dosadašnjim podacima, u Trilju nisu pronađeni grobovi Delmata. Uspore- 
đujući neka druga poznata mjesta, može li se reći nešto više o njihovim ukapanji- 
ma i uopće o njihovoj religioznosti? 

Nažalost, ne mogu vam ništa o ovome reći. Za rimsko razdoblje Delmati su imali 
poseban pogrebni ritus koji je na magistralan način opisao Branimir Gabričević 
na primjeru nekropole u Ruduši kod Sinja. Koliko ta vjerovanja sežu u prapovijest 
predstoji da se ispita, odnosno istraže grobovi. 


Rimljani su vodili teške i iscrpljujuće ratove s Delmatima od sredine 2. st. pr. Kr. 
do 9. godine posl. Kr., kada su konačno porazili Ilire. U spomen na tu pobjedu 
podigli su u Tiluriumu spomenik koje je djelomično sačuvan. Cijeloj osvojenoj 
pokrajini dali su naziv po Delmatima Dalmacija. Što se zna o tim bitkama i nije li 
možda odlučujuća bitka bila negdje u blizini Trilja? 

Moguće je da je bila, ali dokaza nemamo. 


Dosadašnja malobrojna istraživanja, uglavnom zaštitna karaktera, dala su odre- 
đene rezultate. Prema mojim saznanjima, daleko vrjedniji materijal koji pripada 
željeznom dobu nalazi se u rukama privatnih osoba. Poznavajući nesklad između 
često u sebi protuslovnih zakona o očuvanju kulturne baštine i situacije na terenu, 
što mislite da bi trebalo učiniti da bi se sačuvala postojeća baština? 

To je doista kompleksan problem. Možda bi trebalo pogledati kako je pitanje po- 
sjedovanja arheološki nalaza u privatnim rukama regulirano u Europskoj uniji. Na 
kraju bih mogao reći da kada bi triljskoj općini bilo ponuđeno da potpiše Europsku 
konvenciju o zaštiti arheološke baštine (Malta, 1992.), onda bi to ona mogla jer 
ispunjava jedan od glavnih uvjeta, a to je da ima usustavljen registar arheoloških 
nalazišta koji je kolega Milošević objavio 1998. godine. Nažalost, tu konvenciju ne 
potpisuju općine već država, a Hrvatska nema registar arheoloških nalazišta kakav 
recimo ima Slovenija (objavljen 1975.) ili BiH (objavljen 1988.). U Hrvatskoj bi tu 
konvenciju mogli potpisati samo srednjodalmatinski otoci, Cetinska krajina i sje- 
verozapadna Hrvatska, što nije ni deseti dio Lijepe naše. Dakle, ima još puno posla. 

Triljska baština u sjeni rakova i žaba 
Nenad Cambi, intervju 


Triljski most, I (2006), br. 1, str. 36-38. 


===" Naš sugovornik je akademik Nenad Cambi, redovni profesor arhe- 
ologije na Filozofskom fakultetu u Zadru i glavni urednik Split- 
skog književnog kruga. Prof. Cambi je urednik nekoliko knjiga i 
brojnih članaka. Znanstveno polje našeg sugovornika uglavnom se 
odnosi na rimsku provinciju Dalmaciju i njen glavni grad Salonu, 
te na povezanost provincije sa ostalim djelovima Rimskog carstva. 
Profesor je prvi ukazao na problematiku starokršćanske arheologije 
; naJadranu, zalagao se i zalaže za zaštitu kulturne baštine, te promiče 
ugled hrvatske arheologije u svijetu. Veliki dio svoga rada posvetio je 
sarkofazima iz provincije Dalmacije, te posebno onima koji potječu 
iz Salone. Prof. Cambi se s nekoliko radova odužio velikim istraži- 
vačima don Frani Buliću i Ejnaru Dyggveu. U nekim člancima pisao 
je o kultovima, posebno u egipatskoj religiji, te o kršćanskim temama, kultu Marije i Krista, te o 
slavljenju Božića. Radovi prof. Cambija odlikuju se jasnoćom i sustavnošću, uvijek su utemeljeni 
na izvornoj građi, što ga svrstava među naše najpriznatije arheologe u domovini i svijetu. 


Ovom prigodom Vam zahvaljujemo što ste 26. rujna 2003. godine u staroj župnoj 
kući, danas Muzeju triljskog kraja, pred brojnim posjetiteljima otvorili prigodnu 
izložbu “Arheologija i etnografija triljskog kraja"i predstavili set od devet razgled- 
nica koje prikazuju arheološku baštinu Trilja od prapovijesti do danas. Tim činom 
dali ste svoj doprinos promicanju kulturne baštine triljskog kraja, koja se često 
zapostavlja. Da li je takav nemar prisutan i u drugim mjestima u nas i u svijetu? 

Ja sam s velikom radošću nazočio otvaranju muzejskog postava u Trilju i održao 
kratak pozdravni govor okupljenom puku koji se tek uvjetno smije okarakterizirati 
kao otvaranje Muzeja u staroj župnoj kući u Trilju. Obično muzeje i druge javne 
objekte otvaraju “dužnosnici“, političari i slični što ja ni u kojem slučaju nisam. 
Bezbrojni, ali iznimno važni arheološki nalazi potječu s područja Trilja i susjednih 
Garduna, Vojnića, Košuta i Vedrina. Strateški to je važan kraj jer je tu najpovoljniji 
prijelaz preko Cetine. Za taj kraj se bez pretjeravanja može kazati da je jedan od 
najvažnijih u Hrvatskoj kad je riječ o arheologiji. U Gardunu se nalazio vojni logor 
VII. legije koja je od 42. godine poslije Krista zbog vjernosti rimskom caru Klaudiju 
dobila počasni naziv Claudia Pia Fidelis. Logor rimske legije uistinu je pravi grad, 
ne po načinu upravljanja nego što takva vojna jedinica broji 5000-6000 vojnika, a 
to čak i premašuje broj stanovnika prosječnog grada. Vojnici moraju imati brojne 

druge popratne sadržaje, osim stambenih i zapovijednih. Tu su i zabavni sadržaji, 
amfiteatri, vježbališta i groblja. Vojnici često imaju iznimno luksuzne nadgrobne 
spomenike koje krasi vojna ikonografija. Takvi su rimski vojnički logori pravi rud- 
nici sjajnih nalaza. To dobro znam iz iskustva u radu od nepune dvije godine u 
Burnumu, drugom vojnom logoru u Hrvatskoj, na Krki kod Kistanja. Već se i tamo 
prikuplja materijal dostojan jedne vrijedne muzejske postave. U blizini logora mo- 
rali su biti smještajni i drugi kapaciteti za pomoćne jedinice. To je, dakle, specifičan 
grad za vojsku u čijoj se blizini obično nalazi i civilno naselje u kojem su obrtnici, 
trgovci i druga vojnička logistika. Pokraj mosta formiralo se naselje Pons Ti/uri, 
jer su se tu križali putovi. Tu je bio tisućljetni prijelaz preko Cetine, pa se zato u 
rijeci nalaze predmeti od davne prethistorije do novijih razdoblja. Kad se sve to 
ima u vidu, tada je posve jasno zašto je Trilj i njegova okolica jedno od najbogatijih 
područja u čitavoj Hrvatskoj. Uostalom, to pokazuju i istraživanja koja se već više 
godina vode u Gardunu i u rijeci Cetini. K tome valja imati u vidu da je u Trilju 
nađen i čuveni zlatni nakit iz jednog starohrvatskog djevojačkog groba. Stoga je 
osnivanje muzeja i usustavljivanje rada na arheologiji potreba grada Trilja koja će 
mu dati znatnu kulturološku i urbanu dimenziju. 


Dva priznata arheologa Branimir Gabričević i Julijan Medini vezani su uz Trilj. 
B. Gabričević vuče korijene iz Garduna, a J. Medini rođen je u Košutama. Bili 
ste često s njima u razmjeni misli, pa nam recite kakvi su vaši dojmovi o njima i 
njihovom radu? 

Branimir Gabričević, čija se poljička obitelj reselila u Gardun nakon povlačenja Tu- 
raka, bio mi je muzejski ravnatelj (Arheološki muzej u Splitu). On mi je dao posao 
u trenutku kad sam već zdvojan nakon dvije godine besposlenosti gotovo napustio 
arheologiju. Gabričević me je mnogo godina poslije, kad je odlazio s Filozofskog 
fakulteta u Zadru, pozvao na svoje mjesto, što sam prihvatio kao veliku čast. Nije 
mi nikad bio profesor. Kažu da su njegova predavanja bila pravi užitak za slušatelje. 
Ne znam što je našao u meni, ali je očito da je prepoznao neke potencijale. Gabri- 
čević mi je pokazao mnoge tajne, osobito pisanja znanstvenih radova. Pokazao mi je 
kako valja razmišljati, kako naći pravi izraz, kako se ne izgubiti u verbalizmu, kako 
iznijeti bit sadržaja. Imao je strpljenja pročitati i analizirati moje prve članke. Zbog 
toga sam mu i danas beskrajno zahvalan. Bio je veliki znalac. Nije napisao i napra- 
vio onoliko koliko su njegove mogućnosti i talent pružale. Zaslužio je da se njegovo 
ime uvijek spominje s uvažavanjem. Imao je i istraživački instikt. Nadam se da ga 
nove generacije istraživača neće zaboraviti. Bio je i sjajan epigrafičar. Poznavao je 
izvore i povijesno ih je umio interpretirati. Zanimale su ga antičke (poganske) re- 
ligije i kršćanstvo. 

Julijan Medini je moj nešto malo mlađi kolega kojega sam poznavao još za studija. 
Korijenima je iz Dubrovnika, ali po rođenju je iz Košuta, gdje mu je otac služio 

kao nastavnik. Njegov stariji brat išao je sa mnom u gimnaziju. Medini je bio Ga- 
bričevićev asistent i nešto kasnije postigao je sveučilišnu karijeru. Bio je iznimno 
nadaren. Izvanredno je poznavao autohtone i orijentalne religije. Tim se proble- 
mima vrlo temeljito bavio. Izbjegavao je pragmatizam. Zato se ponekad našao na 
stranputici prejakih kombinacija. Umro je s tek napunjenih pedeset godina, a već 
mu je prethodnih nekoliko bolest koja ga je potajno napala odnijela mnogo dra- 
gocjenog vremena i konačno ga je skončala. 5 njim je naš tadašnji Odsjek izgubio 
veliku pokretačku snagu. Zanimljivo je da je njega i Gabričevića vodila strast prema 
istraživanju religija, iako su oba bili deklarirani ateisti. Uvijek mi se činilo da su u 
istraživanju religija tražili spoznaju transcendentalnoga i nedostajuću im duhovnu 
dimenziju. Gabričević je po svoj prilici pri kraju života ponovno našao vjeru. U 
svakom slučaju bilo je zanimljivo živjeti s obojicom. Napisao sam nekoliko osvrta 
na njihov rad prigodom smrti i kasnijih obljetnica u glasilu Filozofskog fakulteta u 
Zadru i Obavijestima HAD-a. 


Dio vaših znanstvenih radova odnosi se na starokršćansko razdoblje. Otkud zani- 
manje za taj dio prošlosti, ako se zna da u vremenu kada ste se počeli baviti arheo- 
logijom i poviješću nije bilo baš uputno upuštati se u takve “avanture"? 

Pa ne znam što bih rekao. Na moguće negativne implikacije takvoga bavljenja ni- 
sam nikad mislio. Nije mi bilo važno što vlast može reći, vodio me je vlastiti instinkt 
i velika tradicija te grane znanosti u nas. Kršćanstvo je religijsko-povijesno-kultu- 
rološki fenomen koji me je zaokupljao i još uvijek zaokuplja. Možda su mi danas 
samo drukčije preferencije i naglasci. 5 Kristom se pojavilo novo učenje koje je 
imalo jednu novu dimenziju i donosilo spasiteljsku utjehu. S Pavlom je kršćanstvo 
prešlo granice židovske etničke zajednice i došlo u koliziju s rimskim državnim 
sustavom. Kršćanstvo je pobijedilo, ali i iskorijenilo poganstvo, često surovo i grubo, 
što se ne bi očekivalo od Kristovih sljedbenika. Naši korijeni svakako su kršćanski 
i sretan sam što se želim ponašati prema onome što smo baštinili iz tih najranijih 
dana. Zbog toga sam u istraživanju kršćanstva tražio i svoje vlastite duhovne kori- 
jene. U kršćanstvu prvih stoljeća najbolje se odražavaju Kristove ideje i ustrojstvo 
rane crkve. Kako su pisani izvori ograničeni, arheologija pruža ono čemu znanost 
mora primarno težiti, a to je proširenje baze spoznaje. Zbog toga je važnost arheo- 
logije neizmjeriva. Držim da se u tim ostacima mogu naći i neznanstvene koristi, a 
to je jačanje religijske pripadnosti i privrženosti. F. Carrara i F. Bulić, dva svećenika, 
udarili su u pretprošlom stoljeću temelje hrvatske starokršćanske arheologije. Šteta 
je što se danas malo svećenika bavi arheologijom kršćanstva. Držim da bi se oni 
mogli baviti iz svoga rakursa, a pri tome mislim na mogućnost istraživanja obreda i 
liturgije. Ja se, na primjer, u takvo nešto nikad ne bih upuštao. Arheologija je rudnik 
u koji smiju zalaziti i drugi. 

Kakvo je općenito stanje starokršćanske arheologije u svijetu i kod nas? 

Čini mi se da dolazi do stanovitog zasićenja, a prošlo je i doba senzacionalnih otkri- 
ća. Posljednje iznimne stvari zbile se se otkrićem katakombe na Via Latina u Rimu, 
a nešto ranije i otkrićem tzv. crvenog zida i potencijalne Petrove grobnice ispod 
bazilike sv. Petra. Poslije nije više pronađena nekropola važnosti i značenja Mana- 
stirina i Marusinca u Saloni. Međutim, mi danas i na malim primjerima možemo 
pratiti razvitak kršćanstva. Danas se ranije spoznaje bolje interpretiraju i sagleda- 
va se širi kontekst. Jasno da kršćanstvo nije prevagnulo namah nego da je to bio 
dugotrajni proces koji je trajao sve do početka ranog srednjeg vijeka. Da nije bilo 
opasnosti u doba velikih seoba i progona unutar granica rimskog carstva, pogan- 
stvo bi još duže trajalo. Ono što mi nazivamo poganstvom bilo je ipak jedan dosta 
raznorodan, ali filozofski i teološki vrlo razrađen sustav koji nije mogao samo pasti 
velikim potezima rimske države (Galerijev edikt, Konstantinov i Licinijev dogovor, 
Teodozijev edikt kojim se kršćanstvo određuje državnom religijom, Justinijanovo 
izbacivanje pogana iz državne službe i sl.). Bilo je, doduče, i primitivnih religija, 
zapravo više kultova na razini pučkog vjerovanja. Međutim, u nekim znanostima 
često nastaju razdoblja velikih istraživanja i njihova zastoja. 


Među brojnim temama o kojima ste pisali bili su ulomci spomenika kojeg su 
Rimljani podigli u Tiluriumu u spomen na njihovu veliku pobjedu u prvom de- 
setljeću poslije Krista nad Ilirima - Delmatima, koji su boravili i na prostorima 
današnjeg Triljskog kraja? Prema vašoj rekonstrukciji, riječ je o monumentalnom 
spomeniku koji ima povijesnu i umjetničku vrijednost. Ako se taj spomenik, čiji 
se ulomci čuvaju u Arheološkom muzeju u Splitu i u Muzeju Cetinske krajine 
u Sinju, usporedi sa sličnim spomenicima u ostalim djelovima Rimskog Carstva 
koje mu mjesto pripada? 

Fragmenti spomenika koje spominjete pripadaju tzv. Gardunskom tropeju. Riječ 
je o jednom tipu rimskog trijumfalnog spomenika. Rimljani su voljeli prikazivati 
spomen na brojne njihove pobjede nad nerimskim narodima. Samo je Konstantin 
prekršio to pravilo kad je prikazao svoju pobjedu nad carskim suparnikom Mak- 
sencijem kod Milvijskog mosta blizu Rima. U slučaju Gardunskog tropeja smijemo 
pretpostaviti da je riječ o podjedi Rimljana nad Delmatima (pod Batonom) 9. go- 
dine poslije Krista. Bili bismo daleko sigurniji da je čitav spomenik otkriven. Samo 
su dva fragmenta slučajno pronađena. Nadam se da će se istraživanja usmjeriti i 
na mjesto gdje se tropej mogao nalaziti i da ćemo moći načiniti kvalitetnu, realnu 
rekonstrukciju, a ne idealnu (čak ne i virtualnu), kakvu sam ja načinio kad sam 
obrađivao taj spomenik. Trebalo bi otkriti natpis na ostalim njegovim poljima unu- 
tar okvira (tabule), a nade za to uistinu postoje, da vidimo o kojoj je pobijedi riječ. 
Bilo bi neophodno da se otkrije i koji fragment, danas posve nedostajućeg nadgrađa 
da bi se pouzdano utvrdilo kako je izgledalo nadgrađe spomenika. To bi bio veliki 

datum naše arheologije. Nadam se da ću doživjeti da se to dogodi. Rimljani su inače 
takve spomenike postavljali na mjestima takvih pobjeda. Tako su na primjer locira- 
ni tropeji u Turbiji, Adam Klissi i drugdje. Vjerojatno je da u Gardunu nije bila riječ 
o mjestu na kojem se pobjeda dogodila, nego o sjedištu legije koja je u tom događa- 
ju sudjelovala. Važnost je ovoga spomenika što su na njemu radile lokalne radionice 
koje su se nalazile u sklopu VII. legije koje su barem djelimično ostale u Dalmaciji i 
poslije odlaska vojnika iz ovih krajeva. One su imale vrlo veliko značenje u razvitku 
kiparstva u Dalmaciji što sam pokušavao pokazati u nekim svojim radovima. 


Kako objašnjavate malobrojnost arheoloških i literarnih izvora iz starokršćanskog 
razdoblja koji se odnose na Tilurium i njegovu okolicu? 

To je apsolutno nemoguće objasniti na temelju naših današnjih spoznaja. Kršćan- 
stvo se širilo posvuda pa valjda i u Trilju i njegov okolici. To je ipak bilo veliko na- 
selje koje nije moglo ostati nedodirnuto kršćanskim naukom. Nije valjda Trilj bio 
jedan od onih malobrojnih enklava koje su ostale poganske sve do u srednji vijek. U 
okolici Trilja sigurno je bilo kršćanskih objekata o čemu govore nalazi, ali na žalost 
oni su skromni. Ireba tražiti pa će se naći. Bilo što kazati u ovom trenutku, bio bi 
nerazumni hazard. Zato se strpimo do trenutka kad se nešto pokaže. 


Da li po vašem mišljenju figurica nađena na Gardunu predstavlja osobu koja moli 
(oranta), ili sasvim nešto drugo? 

Ne! Ona nema nikakve kršćanske karakteristike. Istina je da je muškarac prikazan s 
raširenim rukama u stavu molitve, ali to je stav kakav su zauzimali i drugi, pri tome 
mislim na brojne nekršćane. O orantu su kao isključivo kršćanskom stavu u molitvi 
vladale predrasude. Po svoj prilici riječ je o poganskom svećeniku koji moli. Najvje- 
rojatnije italskom, etrušćanskom. Sličnih primjera ima upravo na tom području. Na 
to upućuje i odjeća. Po svoj prilici figurica je pripadala nekom vojniku koji je došao 
u Gardun zajedno s vojskom iz srednje Italije, a takvih je bilo dosta. Među njima je 
bilo mnogo upravo s područja Etrurije koja je u to doba već bila posve romanizirana 
i izgubila svoju kulturu i svoj jezik, ali naravno ipak ne i čitavu svoju dušu. 


Vaša poruka čitateljima prvoga broja lista “Triljski most". 

Ne volim nikome sugerirati što da radi. 5 aspekta moje struke ipak bih preporučio 
svekolikom pučanstvu triljskog kraja da čuvaju svoju kulturnu i povijesnu baštinu, 
jer od toga ne će biti samo koristi za hrvatsku kulturu i znanost, nego također i za 
boljitak kraja. Svjedoci smo stalne tendencije porasta kulturnog turizma. Uskoro će 
on postati dominantan. Zemlje bez korijena i kulture neće imati što ponuditi. Kaže 
se: narod bez prošlosti nema ni budućnosti. To izgledaju fraze, ali uskoro u Trilj 
ljudi ne će dolaziti samo radi rakova i žaba. Možda to u ovom trenutku izleda kao 
neka futuristička priča, ali ona će se razmjerno brzo ostvariti. Zato Triljani, Vedri- 
njani, Košućani, Gardunjani, Vojnićani i drugi pazite na svoju baštinu u Cetini i u 
zemlji, a u krajnjoj liniji i u vašim kućama. 

Arheologija u staklu 
Ivo Fadić, intervju 


Triljski most, TI (2007), br. 2, str. 53-55. 


Ivo Fadić rođen je u Zadru 1949. godine. Nakon završetka srednje 
škole u Zadru započeo je studij prava u Zagrebu, odakle se vratio u 
rodni grad gdje je na Filozofskom fakultetu upisao studij arheologije 
i povijesti umjetnosti. Nakon završetka studija predavao je u neko- 
liko zadarskih srednjih škola. Od 1980. zaposlio se u Arheološkom 
muzeju u Zadru, u Odjelu za antičku arheologiju. Doktorat je posti- 
gao 2002. godine na Filozofskom fakultetu u Zadru - Sveučilište u 
Splitu kod mentora akademika Nenada Cambija, na temi “Antičko 
staklo u Liburniji". Sada je na dužnosti privremenog ravnatelja Mu- 
zeja antičkog stakla u Zadru. Istraživao je na brojnim lokalitetima u 
, Hrvatskoj (Nin, Diklo, Zadar, Burnum, Rijeka, Poreč, Vis, Kaštela, 

Caska kod Novalje, Podgrađe kod Benkovca - Asserija...). Bavi se 
rimskim epigrafskim spomenicima u Liburniji i Dalmaciji. Na osobit način posvetio se istraži- 
vanju antičkog stakla. Sudjelovao je na brojnim simpozijima u Hrvatskoj i inozemstvu. 


Započeli ste studij prava, a završili arheologiju i povijest umjetnosti. Specijalizaci- 
jom ste se usmjerili prema arheologiji, i to antičkoj. Otkud taj zaokret? 

Studij prava očito nije bio pravi izbor koji bi odgovarao mom senzibilitetu. Potajna 
želja za arheologijom i umjetnošću dovela je do odluke da se iz Zagreba vratim 
u rodni grad Zadar i da pronađem sebe u sadašnjem zvanju. Za moje usmjerenje 
prema antičkoj arheologiji svakako mogu zahvaliti mojim profesorima Branimiru 
Gabričeviću i Julijanu Mediniju, te nešto kasnije, nakon studija, mom prijatelju, 
profesoru Slobodanu Čači. 


Kako vidite sadašnje stanje u Hrvatskoj u odnosu prema arheologiji i arheološkim 
nalazištima? 

Današnje stanje u arheologiji znatno je bolje nego prije Domovinskog rata. Mislim 
da se prilično novca izdvaja za informatizaciju ustanova, za arheološka istraživanja 
i za izdavaštvo. Arheologija je sve više društveno prihvaćena na svim razinama, 
i nezaobilazni je čimbenik u promišljanju afirmacije nacionalne kulturne baštine. 
Trenutačno se na području Dalmacije financira nekoliko sustavnih arheoloških 
istraživanja. Od ozbiljnijih projekata, barem kad je o antici riječ, vrše se istraživa- 
nja u Burnumu, Aseriji, Ninu, Caskoj kod Novalje. Posebno značajno za Cetinsku 
krajinu je projekt sustavnih istraživanja Tilurija kojeg vodi kolegica prof. dr. Mir- 

jana Sanader. Izdavaštvo je krenulo novim i kvalitetnijim putem. Monografije su 
dobile novi suvremeni izgled. Časopisi, kao što su Opuscula archaeologica, Vjesnik za 
arheologiju i povijest dalmatinsku, Starohrvatska prosvjeta, Asserija..., promijenile su 
svoj grafički izgled, tiskane su u koloru i uglavnom dvojezično. Uz to, dostignuća u 
hrvatskoj arheološkoj znanosti dostupna su na internetskim stranicama pojedinih 
ustanova i na portalu Hrčka. 


Dana 4. rujna 2007. u Zagrebu u galeriji Klovićevi dvori otvorena je velika izlož- 
ba “Dalmatinska zagora — nepoznata zemlja". Može li se reći da ta izložba prati 
trend u svjetskoj arheologiji upriličenja velikih projekata, ili se radi o jednostavnim 
podudarnostima, koje između ostalog doprinose i boljem upoznavanju tzv. “sivih 
područja" na kulturnoj karti Hrvatske? 

Izložbu ću najvjerojatnije posjetiti ovih dana, pa bih svoje mišljenje mogao iskazati 
tek nakon toga. No, ako je suditi po kolegama koji su izložbu vidjeli, a čije mišlje- 
nje cijenim, izložba je iznimno uspjela. Naravno da je takvim i sličnim izložbama 
i drugim aktivnostima potrebno široj javnosti približiti iznimne prirodne ljepote 
i kulturnu baštinu tzv. “sivih zona". One mogu biti poticaj za sustavnije bavljenje 
određenim prostorom u različitim pravcima. 


Što mislite o trendu tzv. “kulturnog turizma"? 

“Kulturni turizam" nije trend nego budućnost Hrvatske. Trebao bi podrazumijevati 
i njegovanje tradicionalnog kulinarstva i običaja, posjete očuvanoj ambijentalnoj 
arhitekturi, ali i kulturu ophođenja i ponašanja. Uz bogatu spomeničku baštinu i 
njenu adekvatnu prezentaciju, određeni punktovi trebali bi postati nezaobilazna 
odredišta domaćih i inozemnih gostiju. 


Istraživali ste na brojnim lokalitetima po Hrvatskoj. Koje su Vas poteškoće pratile 
i još uvijek prate pri organizaciji pojedinih iskapanja? 

Radio sam na brojnim lokalitetima, ali ne u svojstvu voditelja istraživanja. Tamo 
gdje sam to bio, uglavnom nisam imao organizacijskih problema. Kad upoznate 
prostor i ljude, organizacija posla ne predstavlja posebnu poteškoću. 


Zahvaljujući posebno grobnim nalazima došli ste do novih saznanja vezanih uz 
život Liburna. Što Vas se posebno dojmilo? 

Nisam nikada radio na liburnskoj nekropoli pa život Liburna kroz grobne nalaze 
ne bih mogao posebno komentirati. Dio mojih radova odnosi se na liburnske nad- 
grobne spomenike. Tu sam izdiferencirao tri sasvim izdvojene skupine - krčku, za- 
darsku i aserijatsku. Međutim, tzv. liburnski cipusi su jedna posebna i složena tema 
koju ovdje nije primjereno elaborirati. Ono što bi možda moglo zanimati triljsku 
javnost je da smo prilikom trogodišnjih istraživanja antičke nekropole Zadra (Za- 
der), imali i desetak liburnskih ukopa (“zgrčenaca") iz 7. stoljeća prije Krista, što 
predstavlja najstariju potvrdu prisutnosti Liburna u Jaderu. 

U Vašim istraživanjima posebno mjesto zauzima Asserija, koja se nalazi u Podgra- 
đu kod Benkovca. Kad ste započeli iskapati taj lokalitet, po čemu je on zanimljiv, 
u kojoj ste fazi i kada bi se mogao očekivati kraj iskapanja? 

Arheološka istraživanja na Aseriji, nakon stogodišnje pauze, započeli smo 1998. 
godine. Ove jeseni imat ćemo desetu arheološku kampanju, odnosno desetu godinu 
istraživanja tog iznimno značajnog arheološkog lokaliteta. Aserija je zanimljiva po 
cijelom nizu pitanja, no ovdje je moguće navesti samo neke. To je iznimno značajno 
središte južnog liburnskog prostora od željeznog doba do kasne antike, odnosno od 
5. stoljeća prije Krista do konca 6. stoljeća po Kristu. Dakle, u Aseriji se iščitava vr- 
hunac liburnske civilizacije u vrijeme helenizma, najveći procvat tog antičkog grada 
u 1.i 2. stoljeću, te gospodarski pad u vrijeme kasne antike. U novije vrijeme izni- 
mno vrijedni arheološki nalazi, posebno oni epigrafskog sadržaja, pružili su mnoš- 
tvo novih znanstvenih spoznaja. Jednako tako, istraživanja moćnog fortifikacijskog 
sustava i dijela urbanog tkiva grada, dala su novo svjetlo na urbanizam i kronologiju 
utvrđivanja grada. Svi ti rezultati redovno se objavljuju u novom arheološkom časo- 
pisu Asseria (upravo je u pripremi redovni peti broj). 


Iako već sada Aserija kod Benkovca postaje neizostavno odredište brojnih turista i 
organiziranih grupa, istraživanja su tek na početku. Kad me ponekad pitaju kada bi 
se mogao očekivati kraj istraživanja, u šali im kažem: za 500 godina kontinuiranog 
rada. Budite uvjereni da nisam daleko od istine. 


Staklo je tema koja vas zaokuplja na poseban način. Što vas je usmjerilo u tom 
pravcu, i koji je vaš udio u ostvarenju projekta izgradnje Muzeja stakla? 

U tom pravcu me je usmjerila brojnost i atraktivnost staklene arheološke građe u 
Arheološkom muzeju u Zadru, ali i moji profesori koje sam već prethodno spome- 
nuo. Moj udio projektu svakako nije beznačajan. 


Stručnoj javnosti je poznato da ste se bavili i temama vezanim uz Cetinsku kraji- 
nu. Obrađivali ste antičko staklo koje se nalazi u Arheološkoj zbirci Franjevačkog 
samostana u Sinju. U okvirima hrvatske arheologije, koje mjesto pripada sinjskoj 
Arheološkoj zbirci? 

Da, Cetinskom krajinom bavio sam se u nekoliko svojih radova. Na jednom dav- 
nom kongresu HAD-a (Hrvatskog arheološkog društva) referirao sam o antičkom 
staklu u Arheološkoj zbirci Franjevačkog samostana u Sinju. Nešto kasnije objavio 
sam dva nova epigrafska spomenika s imenima pripadnika VII. legije, a potom sam 
obradio sve epigrafske spomenike VII. legije. 


Arheološka zbirka u Sinju iznimno je bogata i lijepa zbirka. Nakon njezinog preu- 
ređenja ona predstavlja veoma zanimljiv arheološki postav. Koliko mi je poznato, u 
novije vrijeme svi su predmeti muzeološki obrađeni, a priprema se i reprezentativan 

katalog cjelokupnog fundusa od prapovijesti do srednjega vijeka - Pax et bonum, 
Katalog Arheološke zbirke Franjevačkog samostana u Sinju. Za tu prigodu ukazano mi 
je povjerenje i čast da ponovno obradim 56 cjelovitih antičkih staklenih predmeta. 
Posebna zanimljivost i novina u toj kolekciji je i ulomak staklene falere (vojničkog 
odlikovanja) od plave staklene paste. Inače, takve falere su veoma rijetki nalazi na 
prostoru Rimskog Carstva. 


Ono što bi širu triljsku javnost moglo zanimati jesu Vaši radovi o vojnicima VII. 
legije, koji su boravili u logoru Tilurium, u današnjem Gardunu. Na temelju nad- 
grobnih natpisa vojnika došli ste do zanimljivih podataka. Koji od njih zaslužuju 
posebnu pažnju? 

Rezultate tih istraživanja triljska javnost može pronaći u radu glasila Arheološkog 
muzeja u Zadru - Diadora 1997., svezak 18-19. Tu je napravljena kompletna epi- 
grafsko-onomastička analiza, godine života, godine vojne službe i dob novačenja, te 
je donesen cjelovit katalog spomenika, s epigrafskim indeksom... Posebnu pažnju 
svakako zaslužuje veoma zanimljiv natpis iz Vojnića koji sam objavio u Diadori 16- 
17 (Zadar, 1995.). Iz tog natpisa doznajemo da je Lucije Mumije sin Lucija, koji je 
rodom iz Ancyre, kao vojnik VII. legije, nakon 16 godina vojničke službe preminuo 
u 36. godini života. Komemorator je Marko Kornelije Krest, Markov oslobođenik. 
Uz monumentalnost koju posjeduje, spomenik je iznimno zanimljiv jer donosi jed- 
nu vrstu epigrama, točnije elegijski distih. To je neka vrsta lirske pjesme u kojoj se 
izmjenjuju stihovi u heksametru i pentametru. 


Koji je smisao arheologije i kakva joj je budućnost? 
Smisao arheologije je upoznati prošlost, a kakva će biti njezina budućnost ovisit će 
o generacijama koje ostaju poslije nas. 

Ritam prošlosti u hrvatskoj svakodnevici 
Željko Rapanić, intervju 


Triljski most, II (2008), br. 3, str. 46-49. 


Povod za razgovor s povjesničarom i arheologom prof. dr. Željkom 
Rapanićem njegov je rad za koji je dobio vrijedna priznanja, od kojih 
izdvajamo dva posljednja: nagradu “Don Frane Bulić" za životno 
djelo, koju mu je dodijelilo Hrvatsko arheološko društvo 2007. go- 
dine i Nagradu grada Splita, također za životno djelo, koju je primio 
2008. godine. 


Željko Rapanić rođen je u Splitu (1932.) gdje je završio Klasičnu 
gimnaziju. Na Filozofskom fakultetu u Zagrebu završio je studij 
povijesti umjetnosti i povijesti 1956. godine. Na istom sveučilištu 
doktorirao je 1982. godine. Bio je ravnatelj Arheološkog muzeja u 
Splitu, pa ravnatelj Zavoda za zaštitu spomenika kulture u Splitu, a 
od 1994. godine do umirovljenja radio je u Institutu za arheologiju 
u Zagrebu. Predavao je povijest umjetnosti ranog srednjeg vijeka 
na Filozofskom fakultetu u Zagrebu, te na više poslijediplomskih studija. Bio je predsjednik 
Hrvatskog arheološkog društva od 1973. do 1980. godine i urednik mnogih časopisa i knjiga. 
Profesor Rapanić pretežno se bavi ranim srednjim vijekom, kasnom antikom i starokršćanskim 
razdobljem. Vodio je nekoliko arheoloških istraživanja i sudjelovao na tridesetak znanstvenih 
skupova u zemlji i inozemstvu. Rezultate svoga rada objavio je u više od dvije stotine znanstve- 
nih, stručnih i preglednih radova, te u brojnim člancima i esejima u dnevnome tisku. Autor je 
četiri knjige: “Predromaničko doba u Dalmaciji" (Split, 1987.), “Baština na dlanu? (Split, 2000.), 
“Solin. Grad i spomenici" (Solin, 2001.), “Split. Od carske palače do srednjovjekovne općine" 
(Split, 2007.) i suautor u isto toliko knjiga. Živi i djeluje u Splitu. 


Koji su učitelji i profesori ponajviše utjecali na Vaš životni put? 

Na studiju i kad sam počeo raditi u Arheološkom muzeju u Splitu, svršetkom pe- 
desetih godina, trebalo se pripremiti i biti svjež da se sluša one koji su pričali: na 
primjer, profesore Milana Preloga, pa moga prvoga ravnatelja Branimira Gabriče- 
vića, pa Matu Suića i, dakako, mnoge druge. Svaki je od njih na svoj način privlačio. 
Oni su, znalci, bili skromni u svome velikom znanju, duhoviti ljudi, spremni uvijek 
pomoći, savjetovati, poučiti. Danas su mnogi neznalci hvalisavi u svome nikakvome. 
No, zato im je rado okititi se cvijećem. Upravo su oni prvi i njima slični, usmjerili 
moj put. 


Arheologija je danas, kao i mnoge humanističke znanosti, u prilično nezavidnu 
položaju: mlađima uvelike nedostaje klasičnoga i tzv. općeg obrazovanja. Nazove- 

mo li je strukom, disciplinom ili znanošću, svejedno, činjenica je da u njoj ima sve 
manje “autoriteta, moćnih i temeljitih znalaca. Je li tome razlog škola i školovanje, 
od srednjega, gdje se ne nauči dovoljno, do visokoga, gdje se nauči malo, jer se 
nema gdje nasaditi ili navrći ono što bi trebalo, ne bih znao odgovoriti. Iz vlastita 
iskustva predavanja na fakultetu i na poslijediplomskim studijima i još mnogo više 
uredničkoga, mogu ustvrditi da nedostaje predznanja koje bi se postupno, s mnogo 
truda, pretvaralo u pravo znanje. Tome svjedoče i diplomski radovi, i magisteriji, pa 
i doktorati. Dakako, i članci koji se predaju za tiskanje. 


Od 1957. godine radili ste u Arheološkom muzeju u Splitu, kojemu ste bili ravna- 
telj od 1971. do 1980. godine. Čega se iz tih dana rado prisjećate? 

Prisjećam se prvih godina i kolegijalne atmosfere i prijateljskih odnosa koji su vla- 
dali u kolektivu, zatim ravnatelja Branimira Gabričevića, kustosa Mladena Niko- 
lancija i Ivana Marovića, bibliotekarke Nede Anzulović, stručnih radnika Tonča 
Ercegovića, Šime Eterovića, Josipa Horkića. Uz njih i Cvite Fiskovića, Ksenije Ci- 
ccarelli, Davora Domančića iz tadašnjeg Konzervatorskog zavoda za Dalmaciju s 
kojima smo neko vrijeme dijelili prostor u zgradi Muzeja. Dakako, i svih mlađih 
koji su poslije došli u Muzej: Nenada Cambija, Branka Kirigina, Emilija Marina i 
još mnogih. Nije bilo ni zavisti, niti međusobnog ogovaranja. 


Kako vidite probleme suvremene arheologije u Hrvatskoj koji se, čini nam se koji 
put, očituju i u tretiranju baštine samo kao starog pa stoga vrijednog predmeta, a 
ne kao kulturne i duhovne vrijednosti. 

Dalmatinsko područje — nije to što kažem nikakva novost — prebogato je vrlo vri- 
jednim spomenicima. Pa kad se tome “zemaljskome" već otkrivenome bogatstvu, 
doda ono što se pronalazi pod morem, uz surovost vremena u kojemu živimo, onda 
se problemi množe. Spomenici su, to je nepobitna istina, za vrlo bogata i civilizira- 
na, sređena društva. Isto je tako očito da su i prošlost, baština neke sredine, osuđeni 
na komercijalizaciju. Što se događa sa splitskim Perstilom, što s dubrovačkim Stra- 
dunom? Vrlo se često, nadalje, smetne s uma da je objavljivanje rezultata istraživa- 
nja ili proučavanja za stolom uz neko štivo, dakle, neka knjiga ili časopis, temeljno 
oruđe i povjesničara i arheologa. Nalaz, naime, nije važno samo otkopati, treba ga 
i stručno interpretirati pa objelodaniti. Samo otkriće vrlo je često posljedica posve 
sretnih okolnosti, prava obrada nalaza, pak, rezultat je osobnoga znanja i umješno- 
sti. Koliko je vrijednih nalaza u nas još neobjelodanjeno! 


Nekoliko godina ste radili kao predavač u Zagrebu i Splitu. Koliko Vam je taj po- 
sao pomogao u daljnjem napredovanju? 

Otvorio je nove smjerove razmišljanja i perspektive zaključivanja. Hrvatska “povi- 
jest" stoji u dvojbi između egzaktnosti, koju pretpostavlja i uvjetuje znanost, i želje 
koju pobuđuje rodoljublje. Slično je bilo potkraj prošloga stoljeća kad se formiralo 

nacionalno biće i slutila hrvatska državnost. Zaista je smiješno tko se sve danas 
proglašava povjesničarom: svatko koji piše o nečemu što je bilo ili što se jednom 
dogodilo! Naravno, pri tome se ne služe nijednom od historiografskih metoda, prije 
svega objektivnom procjenom i provjerom pa zatim interpretacijom izvora. Zaklju- 
čak koji je neutemeljen ne pridonosi nacionalnoj vrijednosti, biću, ugledu. Naprotiv, 
može samo štetiti. Zaboravlja se često da činjenicama o našoj prošlosti, tim istim 
izvorima, raspolažu i svjetski stručnjaci koji se ipak služe znanstvenim metodama. 
Kako, na primjer, povjerovati bizantskome caru iz 10. stoljeća koji piše o hrvatskoj 
vojsci od sto tisuća pješaka i šezdeset tisuća konjanika, kad bi samo za jednokratno 
potkivanje tolikih konja trebalo šezdesetak tona željeza, a o oružju za konjanike i 
hrani za konje (ljude izostavimo, kao i obično u takvim prosudbama) da i ne govori- 
mo. Ili o datumima koji se osloncem na takve nepouzdane historiografske premise, 
slave i proglašavaju praznicima i blagdanima. Na sve to običavam reći: avaj! 


Što Vas je navelo da dio svojih radova posvetite životu i radu don Lovre Katića i 
don Frane Bulića? 

Uza Solin, a onda i uza Salonu kao spomenički i povijesni prostor, povezuju me 
dva svećenika, dvije izuzetne ličnosti. To su don Lovre Katić i dodat ću još jednoga 
uz Bulića naznačena u vašemu pitanju, don Miro Jovanović. Don Lovre Katić, na- 
ime, odlaskom u mirovinu omogućio mi je da se 1957. godine zaposlim kao kustos 
pripravnik u Arheološkom muzeju u Splitu, a don Miro Jovanović tijekom više- 
godišnje suradnje postao mi je iskreni i pravi, nezaboravni prijatelj. Katić je uvijek 
bio spreman pričati, poučiti, upozoriti, a od don Mira sam naučio komunicirati i 
surađivati sa Solinjanima. Zato smijem reći da u tome gradu ima danas ljudi koje 
poštujem i koji mene poštuju. Na žalost, sve ih je manje! Iz takvih lijepih premisa 
nastajao je i moj odnos prema solinskoj (salonitanskoj) spomeničkoj baštini koju 
sam postupno upoznavao. Pokazalo se u praksi da ju se može cijeniti onoliko, koli- 
ko korespondira sa živim ljudima i koliko ih ona može privući i misaono angažirati. 
Bez takva odnosa, u to sam se više puta i na mnogim mjestima uvjerio, nema čuva- 
nja spomenika. Oni mogu opstati samo u pravu suglasju s ljudima koji ih razumiju 
i cijene. Što se tiče don Frane Bulića reći ću samo ovo: tko se može usuditi i riječ 
napisati o Saloni, a da ne spomene Bulića? 


Vaša najnovija knjiga “Split. Od carske palače do srednjovjekovne općine" nastala 
je na esejima objavljenim u “Slobodnoj Dalmaciji"od kraja 1989. do početka 1990. 
godine. 

Upravo iz povezanosti sa Solinom — Salonom nastao je moj interes za tim gradom 
kao urbanističkom činjenicom i njegova povezanost s početcima i nastankom Spli- 
ta. U vrijeme što ste ga spomenuli u pitanju, pojavila se u tadašnjem Turističkom 
savezu grada inicijativa da se obilježi 1700 godina Splita. Tada sam u uglednome 

Forumu S/obodne Dalmacije, što ga je uređivao također ugledni novinar i književnik 

Bože V. Zigo, objavio osam eseja o počecima grada. Od tada sadržaj je u kućnoj ra- 

dionici, za stolom, bujao kao tijesto u vrijedne domaćice i tijekom gotovo dvadeset 
K .. 9% . « » 

godina dorastao do knjige. Kažu da je “ukusna". 


Najstariji arheološki časopis u Hrvatskoj i šire “Vjesnik za arheologiju i povijest 
dalmatinsku" ove godine slavi 130. godina postojanja. Kao dugogodišnji urednik 
časopisa i autor u njemu i o njemu brojnih radova, kako procjenjujete njegovu ulo- 
gu u znanosti nekad i danas? 

Vrlo se često smetne s uma, već sam kazao, da je objavljivanje rezultata stručnih i 
znanstvenih proučavanja i istraživanja, dakle, neka knjiga ili časopis pun članaka 
i rasprava, temeljno oruđe i oružje i povjesničara i arheologa. Za to, osim osobne 
spremnosti, treba i knjiga. Bez njih se u ovim strukama ne može, kao što ni građe- 
vinsko poduzeće ne može bez strojeva. Postoji, međutim, čudna razlika! Za takvo 
poduzeće ili za bolnicu, na primjer, svi se zalažu da se ono potrebno nabavi, u ovim 
strukama to je prepušteno slučaju, zgodi, osobi i maru pojedinca koji često sam ku- 
puje i na razne načine pribavlja literaturu. Časopis uvijek valja usmjeravati, voditi, 
birati suradnike, tekstove. To je danas vrlo težak posao. Loša je “sirovina", često kao 
Cbina shop. 


Na poziv Kulturnog društva Trilj 14. listopada 2006. zajedno s dr. Antom Miloše- 
vićem i akademikom Nenadom Cambijem dali ste doprinos obilježavanju desete 
obljetnice smrti Branimira Gabričevića, jednog od najuglednijih hrvatskih arhe- 
ologa čiji su korijeni u Gardunu, nekadašnjem Tiluriju. Bio je to jedan od rijetkih 
— ako ne i jedini - spomen na profesora Gabričevića u Hrvatskoj. Još jednom Vam 
zahvaljujem na tom sudjelovanju, uz pitanje, nije li Gabričević zaslužio nešto više? 
O tome samo jedna rečenica: svakako da jest, mnogo, mnogo više, a s time će se 
složiti svi koji su ga poznavali. 


Uz rad na istraživanju prošlosti javnosti je poznata i Vaša ljubav prema glazbi. 
Štoviše, osjećaj za ritam u tekstu je nešto po čemu ste prepoznatljivi. Otkud te 
poveznice? 

Hvala na komplimentu koji mi osobito godi. Glazba i jezik su dva područja koja me 
odavna intenzivno privlače. Za oboje zahvaljujem roditeljima: ocu Jerku, profesoru 
hrvatskog i latinskog jezika, i majci Mariji za učenje klavira i pohađanje muzičke 
škole. Nisam ih uvijek dokraja slušao. I glazba i jezik bez preglednosti i jasnoće 
izraza/izričaja, bez osjećanja tona/zvuka i ritma, odnosno razumijevanja svake ri- 
ječi i njezina značenja, te prava, točna naglaska, ne mogu opstojati. Kako se na taj 
način iskazuje i vlastita misao, tome dvome trebalo bi poklanjati znatnu pažnju. 
Iskazana misao mora biti jasno napisana da bi čitatelju bila lako prihvatljiva. Danas 
tih značajki nema, ni u dnevnome tisku, niti u mnogim drugim poljima pisanja i 

slaganja vlastitih misli. Loše je za pisca kad mu rečenicu treba dva puta pročitati 
da bi ju se razumjelo. Strašno je, pak, naglašavanje žive riječi u govornika (čitača ili 
komentatora) na Hrvatskome radiju ili Hrvatskoj televiziji. I nitko ništa o tome. 
Ni riječi stručnjaka. A moglo bi se pisati rasprave i doktorate o toliku neznanju i 
nepoznavanju vlastita jezika. 


Za dugogodišnji rad Hrvatsko arheološko društvo Vam je 2007. dodijelilo nagra- 
du za životno djelo “Don Frane Bulić". Kao poznavatelj i poštovatelj don Frani- 
na rada i kao dugogodišnji predsjednik Hrvatskog arheološkog društva (1973.- 
1980.), te urednik osam godišnjih izdanja HAD-a, zasigurno ste rado primili tu 
nagradu. 

Ponovit ću ono što sam kazao kad mi je bila dodijeljena nagrada za životno djelo 
toga društva, riječi koje su načelo moga života i rada. Sam čovjek može napraviti 
mnogo, i dobrog i lošeg, međutim, radeći i družeći se, surađujući i slušajući, poštuju- 
ći tuđe mišljenje, uvjerenja i stavove, može mnogo, mnogo više. Tada ima i svojevr- 
stan oslonac i koristan korektiv. Sretan je, pak, čovjek kad uvidi da nije neophodan, 
da se može i bez njega. Nesretan bi morao biti, ako vjeruje da je nezamjenljiv, da bi 
bez njega svijet bio siromašniji, da su svako njegovo djelo i riječ zadužili zajednicu, 
čak državu. Ovih drugih, čini mi se, ima sve više i više, posvuda ih je, s njima se 
svakodnevno susrećemo, oni prvi pomalo odumiru. Neka mi još bude dopušteno, 
jer je to, vjerujem, uvijek korisno, poslužiti se riječima starih i učiti od minulih vre- 
mena, iz knjiga, a ne samo putem interneta. Zato ću opet spomenuti ono što je sv. 
Jeronim, špotajući sv. Augustina, napisao u pismu koje mu je uputio poslije jedne 
njihove međusobne rasprave, danas bi se kazalo: izložio je Jeronim “ispravak netoč- 
nog navoda". Njegovu rečenicu iz Epistola CII (sastavljena je oko 402/3. godine), u 
prijevodu ću samo malo parafrazirati. Ona na latinskome glasi: Mos nostra babuimus 
tempora, et CUCUTTIMUS quantum potuimus: nunc te currente et lon ga spatia transmitente, 
nobis debetur otium. Evo i prijevoda: “Mi imasmo svoje vrijeme i trčasmo koliko 
mogasmo; sada kad vi trčite i svladavate duge — usudio bih se reći beskrajne pute 
znanosti — meni pripada slatka mirovina". No, koliko je, pak, mirovina slatka, doku- 
čit ćete, dragi čitatelji, kad je se domognete! 

RELIGIJSKE TEME 


Svijet bez religija je dijete bez roditelja 
Nikola Bižaca, intervju 


Sv. Mijovil, I (2003), br. 1, str.19-26. 


Razgovor s prof. don Nikolom Bižacom, priznatim teologom, struč- 
njakom za pitanja religija, obavljen je u dominikanskom samostanu 
u Starom Gradu gdje don Nikola boravi. On je svećenik Hvarske bi- 
skupije, rođen 1949. godine u Postirama na otoku Braču, gdje je za- 
vršio osnovnu školu. Nakon završetka klasične gimnazije u Dubrov- 
niku, otišao je u Rim gdje je na Papinskom sveučilištu Gregorijana 
završio teološki studij (fakultet i specijalizacija iz temeljnog bogo- 
slovlja s posebnim osvrtom na teologiju religija). Nakon povratka u 
domovinu obavljao je sljedeće službe: kapelan u Jelsi (1981.), župnik 
u župi Svirče (1981.-1991.), na pomoć u župi Sv. Stjepana u Starom 
Gradu na otoku Hvaru (od 1991.). Na Teologiji u Splitu (danas Katolički bogoslovni fakultet) 
predaje od 1991. godine, gdje je pročelnik katedre dogmatskoga bogoslovlja. 


Ovih dana u Hrvatskoj pitanje uvođenja joge u školske programe uznemirilo je 
katoličku javnost. Nije li to potvrda da religije i religiozna pitanja uvijek uznemi- 
ruju duhove? 

Religija je uistinu stvarnost koja je uvijek dijelila duhove, a dijeli ih i danas. Religija 
se dotiče najdubljega čovječjeg identiteta, pritom mislim na identitet čovjeka po- 
jedinca, odnosno na identitet grupe. Ovih dana smo u Hrvatskoj svjedoci jednoga 
povećeg uznemiravanja poradi odluke hrvatskog Ministarstva školstva da prihvati 
ponudu Međunarodnog udruženja za jogu u dnevnom životu kojom to udruženje 
izražava spremnost osposobiti nekoliko stotina, a možda i više, profesora u hrvat- 
skim školama koji će u svojem radu, u svojem životu prije svega, primjenjivati jogu. 


Joga je istočno-religijska duhovna disciplina zahvaljujući kojoj se čovjek pročišćuje 
i uklapa u cjelinu postojanja. Prakticirajući jogu, čovjek zrije na svojem putu prema 
oslobođenju. Joga je prisutna u hinduizmu, prisutna je u budizmu kao sastavni dio 
duhovne prakse tih velikih svjetskih religija. Joga je u posljednje vrijeme doprla 
do Europe i do Amerike. Mnogi kršćani se oduševljavaju jogom. Znamo, sekula- 
rizacija je prilično raširena, ali ljudi traže duhovne odgovore na svoje probleme i 

mnogima se čini da će uz pomoć te discipline moći bolje živjeti, pa i osmisliti svoj 
Život. Pa, eto, tako je joga dospjela i do Hrvatske i sprema se ući u naše društvo kroz 
velika vrata. 


Bilo je za očekivati da će ulaženje joge u hrvatski duhovni prostor uznemiriti našu 
javnost. Ja sam o tome već nešto govorio u katoličkom tisku pa se ne bih želio po- 
navljati. Ovdje je dovoljno reći da je ovoga puta jedna činjenica religijskog tipa kao 
što je joga uznemirila javnost u prvom redu zbog toga jer je, po mojem mišljenju, 
Ministarstvo školstva izabralo ne baš ispravnu metodologiju svoga postupanja na- 
spram ponude toga međunarodnog neohinduističkog društva. Problem je u tome 
što je Ministarstvo prihvatilo ponudu jedne konfesionalne religijske organizacije i 
otvorilo joj hrvatsku školsku strukturu, dajući joj mogućnost da izvrši jedan nesum- 
njivo religijski utjecaj na hrvatsku duhovnu situaciju. Srž problema je u tome što je 
Ministarstvo kao javna ustanova poslužilo kao odskočna daska jednome religijskom 
udruženju da se u velikom stilu potvrdi na hrvatskomu duhovnom tržištu. I naši 
biskupi su, znamo, reagirali dosta odlučno iskazujući svoje neslaganje s takvim po- 
stupkom Ministarstva. 


Religija uznemiruje duhove zbog toga jer svaka religija koja uistinu želi biti jednim 
kompletnim odgovorom na pitanje istine o postojanju, na neki način obuhvaća 
cijelog čovjeka, definira njegov duhovni horizont, njegovu interpretaciju svijeta, po- 
stojanja, ljudskih odnosa i vrijednosti. Definirajući čovjeka i njegov svijet, religija 
ga označava i strukturira njegov psihološki i kulturni lik koji ga čini različitim od 
pripadnika neke druge religije i neke druge religijske interpretacije svijeta. U toj 
razlici leži izvor uznemiravanja, jer ljudi često, ne odveć lako, žive s međusobnim ra- 
zlikama. Dosadašnja društva najčešće nisu teoretski razradila, a kamoli prakticirala 
takve modele ophođenja s razlikama koji bi bili prihvatljivi i nama danas. Međutim, 
u ovom našem globalnom svijetu, svijetu koji se ujedinjuje i zbližuje, moramo se 
naučiti živjeti s razlikama, i s religijskim razlikama, a religije moraju pronaći jedan 
drugačiji nesukobljavajući način međusobna suživota i odnosa. Evo ovaj primjer s 
jogom u Hrvatskoj ljeta Gospodnjega godine 2003. pokazuje da još nismo defini- 
rali sva pravila igre koja bi imala određivati načine supostojanja različitih religija na 
jednom području. 


Znamo da kršćanin, a za pretpostaviti je da je tako i kod pripadnika drugih religija, 
usrdnije i iskrenije moli kad ga pritisnu tereti života, bolesti, patnje, smrt dragih 
osoba ili strah od vlastite smrti. Je li to potvrda da je religija krizni fenomen, proi- 
zvod teških životnih trenutaka ili postoje neki drugi izvori religije? 

Vaše bi pitanje, koliko mogu vidjeti, željelo posvijestiti izvore čovjekove religio- 
znosti. Što je ono u čovjeku u njegovu životu što rađa religijsko iskustvo? Nije li to 
kriza, pitate se vi, nije li religija proizvod problematičnih životnih situacija i ostalih 

negativnih iskustava? Zacijelo ljudi u teškim trenucima lakše mole, lakše se Bogu 
obraćaju, postaju svjesni svoje krhkosti i prolaznosti. Dovoljno je prisjetiti se onoga 
što se je dogodilo prije gotovo dvije godine nakon atentata u New Yorku. Američke 
crkve ispunile su se vrlo brzo. Pa i u Europi su različiti mediji zabilježili činjenicu 
da se u inače podosta sekulariziranim europskim društvima javio pojačan interes za 
religiozno, za Boga, za vjeru. Teško je sada prosuditi koliko je od svega toga ostalo. 
U svakom slučaju, napad na nebodere blizance u New Yorku i ponašanje mnogih 
ljudi nakon toga dokaz je da ljudi uistinu lakše vjeruju, lakše otkrivaju svoju religi- 
oznu narav u trenucima patnje, smrti, umiranja i krize. 


No, činjenicu da negativna životna iskustva pospješuju religiozne interese ja bih 
proširio tvrdnjom da religija najvjerojatnije nije samo proizvod negativnih iskustava 
u životu, već religiju možemo pronaći zacijelo i u trenucima radosti. Često pozitiv- 
na iskustva u životima ljudi kao što su ljubav, prijateljstvo, ljepota, dobrota rađaju 
religioznošću. Nada je također prostor nastajanja religioznosti. Čovjekova ograni- 
čenost, prolaznost, negativna iskustva koja o tome svjedoče jesu sigurno povlašteno 
mjesto rađanja religioznosti, ali nisu jedina mjesta. Najvjerojatnije bi trebalo reći da 
religiju u čovjekovu životu rađa napetost između njegove želje za trajnom srećom, 
neprekinutim trajanjem i njegova iskustva stvarnosti. Čovjek je ograničeno biće, 
međutim, on je uistinu biće apsolutne težnje, apsolutne čežnje. U svemu tome po- 
stoji jedan zajednički nazivnik, a to je granica. Čovjek u svojim željama nailazi na 
granicu. Iskustvo granice jest, po mojem mišljenju, osnovni pokretač religioznosti. 
Čovjek želi biti trajno sretan, međutim, ovaj naš život, ovakav kakav jest, osporava 
tu njegovu čežnju i želju jer čovjek prije ili kasnije nailazi na granicu i vidi da ne 
može biti trajno sretan, da on sam sebi ne može podariti trajnu sreću, da mu ovaj ži- 
vot tu trajnu sreću ne može darovati. Isto tako kad je riječ o životu, čovjek želi traj- 
no trajati, bez kraja. Međutim, smrt, bolest, patnja sve to skupa poništava. Uzmimo 
ljubav! Čovjek, kad nekoga ljubi, želi ljubljenu osobu imati trajno kod sebe, želi da 
njegov odnos s drugim, njegova ljubav traje bez kraja, da ljubljena osoba vječno 
opstoji, da ograničena ljepota nađe svoj utok u beskrajnu ljepotu. No, i opet smrt, 
odlazak, nemogućnost da se bude trajno s ljubljenom osobom čovjeku posvješćuju 
granicu njegove ljubavi. Dakle, granica je ta koja stvara, podržava napetost između 
čežnje i stvarnosti. Upravo tu, u iskustvu granice, rađa se iskustvo transcendencije 
koju, kao što znamo, religije različito shvaćaju i predočavaju. Neke od njih, poput 
monoteističkih religija, poistovjećuju transcendenciju s Bogom koji može u svemu 
zadovoljiti one osnovne ljudske čežnje, osnovne težnje ljudskog srca koji čovjeku 
jedini može ponuditi konačan smiraj. Netko će reći da se ovdje Boga svodi na ono- 
ga koji jednostavno zadovoljava osnovne ljudske potrebe. Ipak, stvar stoji drugačije 
jer svako poimanje Boga, svaka slutnja božanstva uvijek, ako je ispravno shvatimo, 
duboko nadilazi sva naša poimanja, pa i sve naše želje. Zapravo, svaka religija koja 

to uistinu jest, (monoteističke religije, istočne religije) govori o zadnjoj stvarnosti 
na način koji uvelike nadilazi ljudsku moć predočavanja. Prema tome, možemo 
reći da transcendentni horizont koji sjaji, koji bljeska, koji se nazire u religioznom 
iskustvu, uvelike nadilazi sve naše čežnje, ali njega slutimo upravo u trenucima kada 
se sukobljavamo s granicom u našem životu. Naziremo ga, napipavamo ga upravo u 
iskustvima granice i to ne samo, ponavljam, u izričito negativnim trenucima patnje 
i boli, nego i u trenucima kad želimo trajno ljubiti i biti ljubljeni, kada želimo biti 
trajno radosni, dok istovremeno znamo da nam ovaj život ljudski, svakodnevni, tu 
radost jednostavno ne može sačuvati, ne može nam je ovjekovječiti. Takvu radost 
čovjek može postići tek kao dar na jednom sasvim drugačijem, dubljem, tek naslu- 
ćenom transcedentnom horizontu koji religije zovu Bogom, nirvanom ili kako već 
hoćete. 


Zašto pripadnici religija svoje religiozno iskustvo izražavaju na različite načine? 
Vaše pitanje je istovremeno i lako i teško. U prošlosti se je različitost religija jed- 
nostavno opisivala kao plod ljudskih potreba i ljudskih umovanja koja nisu bila 
dovoljno prosvijetljena Božjim duhom. Mislilo se kako su ljudi u pojedinim povi- 
jesnim situacijama, odnosno u različitim geografsko-kulturnim prilikama nastojali 
odgovoriti na ove religiozne potrebe najvećim dijelom mimo Božjeg nadahnuća te 
su tako došli do različitih religija. Naša kršćanska vjera bila bi jedina ispravna religi- 
ja koja te razlike jednostavno promatra kao niže stupnjeve religioznosti, a ponekad 
i kao sotonska djela. Što se tiče sotonskog podrijetla drugih religija, također držimo 
da nešto takvo nije moguće ustvrditi za najveći broj velikih svjetskih religija. Me- 
đutim, takav način promišljanja bio bi ipak pogrešan ako bi se drugim religijama, 
njihovoj molitvi, vjerskom iskustvu, teologiji, religioznoj umjetnosti osporila bilo 
kakva veza s nadahnućem božanskog duha. I sada dolazimo do onoga puno težeg 
načina odgovaranja na vaše pitanje, a njega bismo mogli ovako formulirati. 


Ispravnije bi bilo odgovoriti da u korijenu svake značajne religije zacijelo stoje 
temeljna ljudska pitanja o smislu života, o smislu patnje, o postojanju svemira, o 
usmjerenosti svega prema nekom cilju. Čovjek iz dana u dan, više ili manje svjesno, 
susreće gore navedenu granicu u svojem životu i jednostavno se u njemu stvara po- 
treba da transcendira vidljivi svijet i da uziđe na jedan religijski horizont. Pritom je 
svaka velika religija, koja odgovara na ta temeljna pitanja, plod izvornoga nadahnu- 
ća. Znamo, neke religije imaju svoje osnivače, koji su najčešće povijesne osobe, dok 
druge religije nemaju nekoga nama povijesnom metodologijom dostupna osnivača. 
Njihova egzistencija dolazi iz udaljenih vremena i epoha. Osnivači su zaboravljeni. 
Svaka velika religija, ako je danas proučavamo, pokazuje, ponavljam, jedno posebno 
nadahnuće. U korijenu svake religije stoji prepoznatljivo utemeljiteljsko religiozno 
iskustvo. Osnivač te religije je po svemu sudeći doživio svijet, čovjeka, smisao svijeta 

i povijest, doživio je odnos svijeta naspram transcendencije u mnogo čemu na svoj 
način. Tu nije potrebno ulaziti u detalje. Pogledajte samo razlike koje postoje iz- 
među istočnih i monoteističkih religija, pa i unutar istočnih religija postoje razlike. 
Drugačije razmišlja hinduizam, drugačije budizam, drugačije razmišlja tibetanski 
budizam, drugačije konfucionizam. Pa i između samih monoteističkih religija, reli- 
gija koje vjeruju u jednoga Boga, na djelu je posebno utemeljiteljsko iskustvo. Krist, 
Muhamed i Mojsije u mnogo čemu su slični, ali i u mnogo čemu različiti. Dakle, 
svaka religija je pokušaj da se odgovori na temeljna pitanja ljudskog postojanja, ali 
pritom odgovor uvijek sadrži posebnost koja tu religiju razlikuje od drugih religija. 
Ta posebnost jasno se izražava u pismima, u bogoštovlju, u meditaciji i uopće u 
molitvi, u dotičnoj teologiji i posebnim etičkim naglascima. Svaka religija ima svoju 
posebnost koja je razlikuje od drugih religija, isto tako religije posjeduju podosta 
elemenata koji ih međusobno zbližavaju i koji svjedoče o zajedničkim antropološ- 
kim korjenima religioznog iskustva. Napetost između sličnosti i različitosti proži- 
mlje sav religijski svijet i ona je najvjerojatnije nedokidiva na razini ljudske povijesti. 


Prema nekim razmišljanjima sve su religije iste i zajedno tvore jednu veliku svjet- 
sku religiju. Koliko je ispravan takav način mišljenja? 

Dok su vaša dosadašnja pitanja bila religiozno-fenomenološke naravi, ovo potonje 
je zapravo skriveno teološko pitanje. Može li se zajedno s tzv. pluralističkom teolo- 
gijom religija, koja je danas veoma popularna u dijelu američke i europske kršćan- 
ske teologije, reći da su sve religije iste, odnosno da sve religije predstavljaju odraze 
Božjeg otajstva koji su do te mjere jednako vrijedni da se ne može govoriti o većoj 
ili manjoj istinitosti pojedinih religija. Prema toj teologiji, sve religije su dijelovi 
jednog mozaika, dijelovi jedne skladne simfonije koju treba prihvatiti bez prozeli- 
tizma, bez misionarenja. Međutim, u katoličkoj teologiji religija ne može se reći da 
su sve religije jednako vrijedne. Već smo maločas u odgovoru na prethodno pitanje 
rekli da svaka religija sadrži u sebi posebno nadahnuće koje je u mnogo čemu slično 
s nadahnućima u drugim religijama, ali nije svodljivo na druge religije. Muhamed, 
Krist, Mojsije, rekosmo, promatraju ljudski život, smisao povijesti ipak u mnogim 
stvarima drugačije, u mnogim stvarima promatraju drugačije način na koji čovjek 
ostvaruje svoj konačni identitet, svoj konačni natpovijesni lik. Dakle, govoriti o 
religijama kao istima nije moguće. S druge strane, kad je riječ o istinitosti religija, 
činjenica je da sve religije, ako ih promatramo na povijesnoj skali, ipak nisu ni pod 
vidom istine bile sve jednako vrijedne. Bilo je u povijesti religija koje su zastupale 
najraznovrsnije ideje, pa i međusobno suprotstavljene. Ne baš mali broj tih religio- 
znih predodžaba bio je pogrešan, kao što je to dokazala i sama povijest. Kasniji mo- 
ralni razvoj, razvoj moralne tankoćutnosti ljudi jednostavno je demantirao mnoge 
od tih religioznih naučavanja. Ako je tako bilo u prošlosti, tada najvjerojatnije to 
vrijedi i za danas postojeće religije. I danas postojeće velike religije, promatrane pod 

vidom istine njihova naučavanja, pod vidom njihove blizine sa stvarnošću, pritom 
mislim na božansku i ljudsku stvarnost, nisu jednako istinite. Mukotrpan je posao 
zacijelo pokušavati procijeniti koja je religija vrjednija, koja nije. Mi kao katolici 
kršćani imamo svoje kriterije, koje nalazimo i u Bibliji i u našoj tradiciji. Uz po- 
moć tih kriterija prosuđujemo druge religije. Vjerujem da i druge religije uz pomoć 
svojih svetih pisama i svojih duhovnih tradicija i vrijednosti ukorijenjenih u tim 
tradicijama prosuđuju i nas. Mislim da će tako ostati do kraja svijeta. 


I tako dolazimo na kraj vašega pitanja o mogućnosti stvaranja jedne velike za- 
jedničke religije. Znam da u mnogim krugovima u svijetu postoji zabrinutost za 
budućnost svijeta. Ti ljudi bi željeli smanjiti sve one razlike koje dovode do su- 
kobljavanja i pritom misle da su religijske razlike one koje treba zacijelo smanjiti, 
pa i dokinuti. Samo tako, misle, može se zajamčiti sigurna budućnost ovoga našeg 
umreženog svijeta, koji je postao tako malen u ovih posljednjih nekoliko desetljeća. 
Zajednička velika religija bio bi dakle plod tih mirotvornih nastojanja koja žele 
obračunati s partikularizmima prošlosti, koji su toliko, kako oni misle, puno krvi 
prolili i ljudi zavadili. Međutim, smatram da to ipak nije moguće. Nije moguće 
upravo radi toga jer religija predstavlja dio osobnog identiteta svih vjernika. Svaka 
religija u sebi sadrži neponovljivu posebnost. Pokušati sve te religijske osobne iden- 
titete dokinuti u ime nekakva zajedničkoga kolektivnog identiteta znači prezreti ili 
prezirati ljudska prava, ljudsku osobu o kojoj se danas govori kao nečemu veoma 
vrijednom, znači prezirati ljudsku slobodu koju se toliko danas cijeni. Religije, re- 
koh, nisu svodive radi njihove posebnosti na jednu jedinu bezličnu religioznu bit, 
uopćenu religioznost. Ako bismo sve religije željeli stvarno ujediniti u nekakvu 
zajedničku religiju, mi bismo ih jednostavno dokinuli, izvršili bismo nad njima na- 
silje, one bi nestale. Ta zajednička religija bila bi jedna sasvim druga religija koja ne 
bi imala puno zajedničkog s onim prethodnim religijama. A tu smo već stvarno na 
razini nasilja; to više nije apsolutno problem nekakva poštovanja prema religijama. 
To je religijski kemijski inženjering napravljen u laboratoriju koji ne bi vodio ra- 
čuna o dostojanstvu ljudske osobe pa ni o dostojanstvu posebnih religija. To bi bio 
totalitarizam. Mislim da do toga neće doći. To ne govorim u prvom redu polazeći 
od mojih kršćanskih uvjerenja, već polazeći od uvažavanja načina na koji nastaju i 
funkcioniraju religiozni identiteti. 


Povijest je svjedok ratova koji su imali religioznu pozadinu. Kako te povijesne či- 
njenice povezati s mirotvorstvom koje je u temelju ispravna religioznog iskustva? 
Svakome tko poznaje ljudsku povijest jasno je da se ljudi sukobljavaju. Povijest je 
puna ratova velikih i malih, puna krvi, znoja, progonstava i mnogi pritom u svojoj 
antireligioznoj ili antireligijskoj polemici navode religiju ili religije kao jedan od 
sigurno važnijih uzroka unutar povijesnoga ljudskog sukobljavanja. Izgledalo bi kao 

da su religije stvarno te koje uvlače ljude u ratove. No, čini mi se da treba ipak pa- 
žljivije promotriti stvarnost koja upućuje na drugačije zaključke. 


Ako dobro proučite religijska naučavanja kod velikih svjetskih religija, onih reli- 
gija, dakle, koje okupljaju velik broj sljedbenika, koje poznaju duboku duhovnost 
i koje traju već stoljećima, uvidjet ćete da u naukama tih religija nema poziva na 
nasilje pa čak, usudio bih se reći, da i u islamu, koji je ovih dana na optuženičkoj 
klupi, kuranska objava ispravno protumačena ne sadrži poziv na nasilje. S druge 
strane vidimo i znamo da se vjernici uvijek nanovo sukobljavaju i često kao razlog 
sukobljavanja navode svoju religiju koja je drugačija od religije onoga drugog. Pri 
tome treba imati u vidu da religija ulazi u motivaciju za sukob, ali ne zahvaljujući 
njezinu temeljnom naučavanju, već poradi činjenice da je religija dio osobnog iden- 
titeta skupine, odnosno kulture jednog naroda. Vidite, religije uistinu, a to pokazuju 
njihovi sveti spisi, pozivaju na ljubav, na milosrđe, na prihvaćanje drugog čovjeka, 
ali kada religija postane dio kolektivnog mentaliteta jedne skupine, jednog naroda, 
ona veoma često bude na neki način podređena skupnim interesima toga naroda, te 
sredine i često uzvišeni pozivi na nenasilje, na ljubav, na poštivanje, na duhovnost 
izgube na snazi. U određenoj situaciji može se dogoditi da od religije ostane samo 
puka činjenica da nas ona razlikuje od onih drugih s kojima smo u sukobu i čiju 
različitost doživljavamo kao stvarnu ugrozu naše dobrobiti. Dakle, religija najčešće 
u ljudskoj povijesti ulazi u definiciju različitih sukobljavanja kao dio kulturnoga 
i psihološkog identiteta, kao kategorija društvene psihologije, a manje temeljem 
svoje stvarne nauke. Ne mislim reći da nikada nije bilo sekti, manjih religijskih 
grupacija, pa i pojedinih religija koje nisu u svojem naučavanju poznavali izričito 
pozivanje na nasilje, ali to su bile najčešće religije koje se nisu dugo održale, koje 
su nestale. Sve velike religije koje su ostale na poprištu ljudskih duhovnih traganja 
u svojoj su temeljnoj jezgri, po svomu temeljnom nadahnuću protiv nasilja. Što ne 
znači, i to treba reći, da se u svetim spisima religija tu i tamo na može naići na po- 
jedine tekstove koji sadrže određenu značenjsku dvoznačnost kad je riječ o nasilju. 
No, te tekstove ne valja tumačiti izolirano, već u kontekstu cjelokupnoga temeljnog 
nadahnuća dotične religije i njezinih svetih pisama. 


Možda ste čuli za teoriju američkog politologa Huntingtona koja predviđa da će 
budućnost svijeta narednih desetljeća ili stoljeća biti karakterizirana sukobljavanji- 
ma civilizacija i kultura koje on dijeli prema religijskoj boji tih civilizacija. Nisam 
siguran da će se tako nešto zaista i dogoditi što pak ne znači da među različitim 
kulturama, ekonomskim sustavima i državama neće biti sukoba. Ali vjerujem da 
između temeljnih nadahnuća pojedinih velikih religija nema sukobljavanja. Ima 
sukobljavanja između kultura, skupina, naroda koji doživljavaju one druge kao pri- 
jetnju vlastitom interesu. Tu religija kao element razlike igra određenu ulogu za- 
cijelo, ali nije ona koja nadahnjuje sukob. Svaka ispravna religija u svojoj srži jest 
mirotvorna. 

Znači li religija nešto ljudima koji žive u izobilju i materijalno bogatom društvu? 
Ako pogledamo sadašnja europska društva, a dijelom i američko, vidimo da je u 
njima religija potiskivana i u mnogočemu potisnuta prema rubu društva. Sve manje 
ljudi u tim društvima ekonomski bogatim, kulturno raznolikim i politički stabilni- 
ma drži da je religija bitan preduvjet da bi ste bilo kao pojedinac ili kao zajednica 
zadovoljni i sretni i živjelo u miru i blagostanju. Danas se prvi put na obzorju po- 
vijesti čovječanstva pokazuje mogućnost opstojanju civilizacije koja u središtu ne 
stavlja religiju. Ja kao vjernik držim da je ova naša situacija tek jedan pokus. Osobno 
vjerujem da nije moguće utemeljiti etičke vrijednosti, pa ni onaj zajednički etički 
minimum koji stoji u korijenu svakoga društvenog suživota bez njegove usidre- 
nosti u iskustvu božanskoga, bez uvažavanja postojanja transcedentnog horizonta. 
Zacijelo, mnogi se u današnjim europskim i zapadnim društvima ne bi složili sa 
mnom, ali, eto, vidimo da naša civilizacija već nailazi na različite poteškoće. Svaki 
zajednički suživot treba neke zajedničke vrijednosti bez kojih se taj život raspada. 
Koliko god taj suživot bio nošen bogatstvom, kulturnim stvaralaštvom i političkom 
stabilnošću, vrijednosti su ipak po mojem mišljenju utemeljive samo na transceden- 
tnim temeljiima, bez kojih se vraćamo pukoj empiriji u kojoj vlada pragmatizam, 
kriterij korisnosti, funkcionalnosti i ništa više. Kada taj kriterij korisnosti više ne 
funkcionira, napuštaju se do tada prakticirane vrijednosti i ide se prema nekim 
drugim vrijednostima. Pitam vas: je li na tome moguće izgraditi čvrsto poimanje 
čovjeka i njegova nedokidljiva dostojanstva? Je li na taj način uopće moguće iz- 
graditi na duži rok miran suživot koji uvažava vrijednosti svakog čovjeka? Mislim 
da nije. Držim da se nalazimo u prijelaznom razdoblju i da će ovaj naš epohalni 
pokus marginaliziranja religioznog polučiti negativne rezultate i da će čovječanstvo 
najvjerojatnije morati ponovno otkriti religiozno iskustvo i transcedentni svijet kao 
temelj društvenog suživota. 


Hrvatska je prošla kroz mlin komunističkoga totalitarnog sustava i našla se pred 
izazovima pluralnog društva. Što možete savjetovati vjernicima koji se teško sna- 
laze u svijetu suprotstavljenih i oprečnih ideja, interesa i različitih religioznih stru- 
janja? 

Mi smo svi desetljećima, živeći u totalitarnom komunističkom sustavu, promatrali 
Zapad kao obećanu zemlju. Držali smo da je to prostor slobode, velikih ekonom- 
skih mogućnosti i kao prostor kršćanstva. Na žalost, noseći se sa svojim problemi- 
ma u totalitarnom sustavu, a tih je bilo mnogo, nismo baš pažljivo proučavali ono 
što se događa na Zapadu, nismo uočavali da je na djelu proces koji traje već neko- 
liko desetljeća i koji možemo nazvati kao proces pluralizacije društva. Kršćanstvo, 
kršćanske crkve i institucije gube na društvenoj težini. Ljudi kršćansku religiju ne 
smatraju više tako privlačnom, neki je smatraju istrošenom, ima dosta indiferen- 
tizma i jasno da se unutar takva psihološkog prostora naseljavaju različite druge 

religije. Ponajčešće, riječ je o religijama s Dalekog istoka — hinduizmu i budizmu, 
u njihovim najraznovrsnijim oblicima, ali nastaju i neke sasvim nove, tipično za- 
padnjačke religije. Zatim, ne valja zaboraviti ni emigraciju iz podneblja na kojima 
prevladavaju druge religije kao što su islam. Možemo spomenuti i New age, ne 
želeći ulaziti u analizu i značenje tog pojma. Pojednostavljeno rečeno, možemo 
ga opisati kao zapadnu sinkretističku duhovnost koja unutar sebe sabire sve ono 
što zapadnom čovjeku izgleda religijski zanimljivo. Nije New age nikakva institu- 
cionalizirana, čvrsto definirana religija. To je jedna duhovna galaksija sastavljena 
od najraznovrsnijih religioznih inicijativa ili kvazireligioznih skupina, podskupina, 
pokreta u kojima možete naći dosta onoga što je religijska povijest čovječanstva već 
dijelom i iznjedrila. To biva ponovno stavljeno na stol i ponuđeno ljudima, često u 
novoj psiho-ezoterijskoj ambalaži. 


Nakon komunističkog kraha mi smo postali ponovno dio tog Zapada, njegova po- 
litičkog i ekonomskog sustava, ali isto tako postali smo dio njegove aktualne religij- 
ske situacije. Ne treba se puno zavaravati i misliti da će naše tradicionalno katoličko 
podneblje moći ostati takvim i narednih desetljeća. Prema svim pokazateljima, i mi 
smo sve više i više otvoreni pluralizaciji, ne samo političkoj, već i religijskoj. I kod 
nas se množe inicijative, dolaze propovjednici, stvaraju se nove religijske udruge. 
Pojmovi s drugih prostora, kao i mnogi neoreligijski pojmovi, prisutni su i u našim 
medijima, a sve više i u glavama naših ljudi. Mnogi kršćani čitaju, proučavaju druge 
religijske sustave, postaju bliski posebnostima drugih religija. 


Što reći na sve to? O tome razmišljaju mnogi ljudi u inozemstvu i kod nas, o tome 
se piše. Do nekih sigurnih preporuka nije se došlo, ali ipak možemo reći da našu 
katoličku vjerničku situaciju ovo novo ozračje u kojem se nalazimo stavlja pred 
nove izazove. U prvom redu mislim na to da nas nova pluralistička situacija poziva 
na novo premišljanje kršćanske vjere. Mi smo do sada naš katolicizam, našu pri- 
padnost Katoličkoj crkvi, našu vjeru u Isusa Krista doživljavali kao nešto neupitno, 
nešto tradicijski dano, kao stvarnost koja je svakome samorazumljiva. Nova situa- 
cija nam govori da to nije više tako. Kršćanstvo sa svim svojim nosivim sadržajima 
mnogima nije više samorazumljivo. I sad nastupa na scenu jedna druga potreba. Mi 
se moramo sami uvjeriti da je naša vjera nešto što čovjeka uistinu usrećuje. Mora- 
mo ponovno otkriti ljepotu kršćanske vjere, njezinu antropološku važnost, njezinu 
jedincatost, njezinu neponovljivost, moramo se sami uvjeriti da je naša vjera nešto 
izvanredno što čovjeku daruje puninu njegova identiteta. Tek tada možemo smire- 
no i radosno susresti pluralizam, možemo prepoznati u svim ljudima koji drugačije 
misle od nas ljude koji traže sreću, pa i vječnu sreću, koji traže ostvarenje autentične 
ljudskosti na religijskome putu, jednako tako kao što i mi kršćani tražimo zajed- 
ničku sreću. Mi mislimo da je postignuće ljudske punine moguće na najautentičniji 
način na Isusovu putu. Ne samo da smo u to uvjereni, nego to znamo znanjem srca 

i pokušavamo pretočiti u dnevni život. Prihvaćamo sve one koji drugačije misle od 
nas kao braću i sestre, kao ljude koji traže sreću kao i mi. Dakle, u ovo doba plura- 
lizacije ono što se može s velikom vjerojatnosti reći jest da Bog zapravo kroz ovu 
novu situaciju želi od nas kršćana da nanovo otkrijemo svježinu naše vjere, koju je 
možda tradicionalni način prakticiranja katolicizma pomalo doveo do uspavljuju- 
će rutine i učinio da je ljudi u novim uvjetima više ne doživljavaju u svoj njezinoj 
egzistencijalnoj težini i svježini, već kao vrstu neke naslijeđene prirodne nužnosti, 
kao što to može biti ono brdo, ona cesta ili ona rijeka moga zavičajnog pejzaža. 
Međutim, kršćanska vjera nije u prvom redu naslijeđena kultura življenja. Ona je i 
ljepota, dobrota, sreća i mir koje donosi druženje s Bogom u Isusu Kristu. Upravo 
to je sadržaj svjedočenja jednog kršćanina. Život i svjedočenje na Isusovu putu 
pomaže i nama jer nam otkriva uvijek nanovo životnu važnost kršćanske vjere, ali 
i onima koji s nama žive, pokazujući i njima važnost kršćanstva koju oni najčešće 
ne poznaju, ili je u obiteljima nisu mogli otkriti, ili su sami jednostavno na putu 
izgubili vezu s autentičnim kršćanstvom te su odlučili potražiti sreću, mir, radost i 
ispunjenje života u nekim drugim religijskim ili čak nereligioznim opcijama. 


Postoje li ljudi koji ne vjeruju i može li ovaj svijet postojati bez religija? 

Često se čuje kako nema čovjeka bez vjere, kako čovjek u nešto vjeruje. Ali vaše pi- 
tanje ne smjera na ovo. Vi me pitate zapravo je li moguć ispunjen, radostan i osmi- 
šljen ljudski život bez vjere u transcendenciju i može li ovaj svijet uistinu postojati 
bez otvorenosti prema transcendenciji. Na to sam pitanje već u mojim prethodnim 
odgovorima donekle i odgovorio. Do sada nije bilo civilizacije koja u svojem sredi- 
štu nije imala religiju, danas se to pokušava učiniti prvi put na što bezbolniji način. 


U Italiji je prije nekoliko godina bila povedena vrlo zanimljiva rasprava između 
ljudi koji ne vjeruju, i to vrhunskih intelektualaca, i kardinala Martinija. Njihova 
mišljenja izmijenjena u različitim prigodama u medijima, na tribinama kasnije su 
objavljena u nekoliko knjiga. Sjećam se izjave Paola Floresa d'Arcaisa, jednoga od 
ateističkih sudionika u zanimljivoj raspravi na temu vjere i nevjere, koji je rekao 
otprilike sljedeće: “Ja ne mogu vjerovati u Boga, ali vjerujem da se s vjerom u Isu- 
sova Boga može puno lakše ljubiti." Mislim da tu leži tajna svake religije. Religija 
jest prostor ljubavi, ljubavi prema Bogu, ljubavi prema čovjeku, kako god to religije 
zvale. U svakom slučaju religija omogućuje da se razvije potencijal ljubavi u druš- 
tvu. Bez religije vlada suhoparan juridizam, koristoljublje i pragmatizam u među- 
ljudskim odnosima. Pitam vas: može li jedno takvo društvo, utemeljeno na načelu 
“Kako ti meni, tako ja tebi", rasti, može li ono unositi zadovoljstvo u živote svojih 
članova. Ima li ono perspektivu za budućnost, naročito kada se radi o teškim život- 
nim situacijama, tzv. graničnim situacijama? Zato sam sklon misliti da društvo, pa 
i civilizacija koja se zatvori transcendenciji, božanskom, Bogu, na duži rok dolazi u 


80 


slijepu ulicu. U takvu društvu kopni, nestaje, iscrpljuje se sposobnost ljubavi, a time 
i sposobnost darivanja, osjećaji za milost, za prihvaćanja drugoga u njegovim razli- 
kama. Religija je upravo prostor na kojem se čovjek osjeća prihvaćenim od Boga, 
prihvaća druge ljude prepoznajući u njima bića koja su jednaka njemu, koja su kao 
i on na zajedničkom putu prema osobnom i zajedničarskom dovršenju. Religijska 
optika, religijska logika jest preduvjet svakoga društva koje ne želi putovati u cini- 
zam beznađa. 


I na kraju, koja je vaša poruka župnoj zajednici u Trilju i svima onima koji će imati 
u rukama i čitati prvi broj župnog lista “Sv. Mijovil"? 

Radujem se sa zajednicom župe Sv. Mihovila u Trilju što joj se pojavkom ovoga 
župnog lista nude ne male mogućnosti u produbljivanju vlastite vjere. U svjetlu 
ovoga što sam maločas rekao, kršćanstvo treba premišljati i premisliti svoje sadr- 
žaje u novim uvjetima života. Tradicija je dobra, ali nije dovoljna. Tradiciju treba 
osuvremenjavati jer ona vrijedi samo ako doprinosi otvaranju i ostvarenju novih 
mogućnosti života u vjeri. Župa Sv. Mihovila je, znamo, stara zajednica koja je 
pozvana živjeti svoju vjeru u novim uvjetima, suočena s novim izazovima, ali i s 
novim poteškoćama. Stoga, mislim da će vam ovaj list pomoći da se na njegovim 
stranicama suočavate s razmišljanjima i promišljanjima različitih tema iz života, 
kulture, povijesti vašega mjesta, ali nadasve sadašnjosti, koje će svima koji to budu 
s pomnjom čitali pomoći da iz dana u dan otkrivate ljepotu vlastite vjere i da je 
doživljavate kao naslijeđe za budućnost. Treba vjerovati u novim uvjetima i poka- 
zati životvornost kršćanske vjere u današnjem trenutku, u pluralističkim uvjetima 
života, u suočenju,a ponekad i u sukobljavanju s različitim. Želim da list Sv. Mijovi/ 
bude forum u kojem će se čuti različiti prijedlozi kako živjeti vjeru u promijenjenim 
životnim uvjetima. Mislim da ovaj list može dati, ako bude redovno izlazio i imao 
dobre suradnike, značajan doprinos produbljenju vjere u zajednici Sv. Mihovila, a 
time i doprinijeti da Isusov put i kod nadolazećih generacija vaše župe bude doživ- 
ljen i prihvaćen kao ozbiljna, životno važna stvarnost. 

Biti ponosan na svoju vjeru 
Mih4ly Szentmdđrtoni, intervju 


Sv. Mijovil, HI (2004), br. 2, str. 12-15. 


Naš sugovornik je otac Mih4ly Szentmfrtoni, isusovac, psiholog, 
profesor na Papinskom sveučilištu Gregorijana u Rimu, teološki 
savjetnik Kongregacije za proglašenje svetaca, pisac znanstvenih i 
stručnih djela s područja psihologije i duhovnosti. Kao plod ovo- 
ga interdisciplinarnog istraživanja autora, nastao je niz djela koja se 
bave psihološkim profilom duhovnih velikana: na hrvatskom “Božja 
moreplovka. Majka Marija Krucifiksa Kozulić: psihološki i duhovni 
profil? (Rijeka, 1995.), a u tisku je u Zagrebu studija o Mariji Taus- 
cher, utemeljiteljici Sestara karmelićanki Božanskog Srca Isusova, 
na talijanskom “Brigida Morello di Gesu. Profilo psico-spirituale" 
(Roma, 1997.) te “Itinerario della santita. Cammino verso la piene- 
zza di vita. Profilo spirituale di Eugenia Picco? (Parma, 2003.). 

Uz akademski i znanstveni rad otac Szentmdrtoni bavi se i praktičnim dušobrižničkim aktivno- 
stima. Duhovnik je Zavoda sv. Jeronima u Rimu, ispovjednik Sestara milosrdnica i Rimu, te vodi 
duhovne vježbe i konferencije. Bio je šest godina predstojnik Instituta za religiozne znanosti na 
Sveučilištu Gregorijana, a upravo je imenovan novim predstojnikom Instituta za duhovnost 
istog Sveučilišta. Kao profesor predaje predmete o psihologiji religije, a napisao je dvije knjige i 
na hrvatskom jeziku iz ovoga područja: “Psihologija duhovnog života" (Zagreb, 2003.), četvrto 
izdanje, te “U potrazi za puninom. Narav i dinamika duhovnog iskustva" (Zagreb, 1996.). Njega 
pitamo o nekim pojavama religioznog iskustva u suvremenom svijetu. 


Sjećate li se možda svoga prvoga religioznog iskustva i kako je ono utjecalo na Vaš 
Život? 

Imam više sjećanja iz ranog djetinjstva. Uvijek se rado sjećam nedjeljnih svetih 
misa: sjedio sam pokraj mame u crkvi i divio se njezinu pjevanju. Vjerojatno sam 
tada imao svega tri godine. Drugo veliko iskustvo je bilo kad sam prvi put dobio 
misal na materinjem jeziku i bio u stanju pratiti sve što svećenik moli za vrijeme sv. 
mise na latinskom. Imao sam tada osam godina i bio ministrant. Treće iskustvo koje 
bih rado spomenuo, a stoji nekako i u pozadini moga svećeničkog zvanja: uvijek me 
ispunjalo strahopočitanjem vidjeti svećenika s časoslovom u ruci; u to vrijeme se 
brevijar (časoslov) molio nešto oko dva sata pa je svećenik morao iskoristiti svaki 
trenutak da izmoli sve. Imao sam tada desetak godina. Iz svega ovoga bih mogao 
sažeti da se duhovni život svakog od nas izgrađuje od malih iskustava, kao mozaik 
od kamenčića. A rado bih upozorio na važnost obiteljskoga ozračja jer se temelji 
religioznosti postavljaju u obitelji. 

Živite i radite u Rimu, putujete po svijetu i susrećete ljude različitih, često i suprot- 
stavljenih, religioznih uvjerenja i iskustava. Kako se u tim situacijama ponašate i 
kako tumačite postojanje takvih religioznih raznolikosti? 

Katkad me ljudi pitaju tko sam ja zapravo pa nešto u šali, nešto ozbiljno ovako 
im odgovaram: “Ja sam vam profesionalni stranac!" Naime, ja sam po narodnosti 
Mađar, ali nikad nisam bio mađarski državljanin: rođen sam u Vojvodini, u Novom 
Sadu (1945.), tamo sam pohađao osnovnu školu na mađarskom jeziku koji mi je 
materinji jezik. Ali već kao petnaestogodišnji dječak otišao sam u Zagreb gdje sam 
svršio gimnaziju u sjemeništu, novicijat, filozofski i teološki studij te psihologiju 
na državnom sveučilištu. K tome, u Zagrebu sam radio deset godina i mogu reći 
da poznajem hrvatsku dušu, kulturu i govorim hrvatski jezik. Već petnaest godina 
nalazim se u Rimu, dapače, postao sam talijanski državljanin, predajem i pišem 
na talijanskom. A već više od dvadeset godina svako se ljeto vraćam u Englesku u 
jednu malu župu gdje me ljudi smatraju svojim kapelanom. Eto, zato sam rekao da 
sam profesionalni stranac, ali bih mogao istu stvar izreći i u pozitivnu obliku: ja sam 
državljanin Europe! 


Sve to ima svoj odjek na mom poimanju različitosti među ljudima i religijama. Po- 
tječem iz jedne sredine gdje su se miješale vjere, kulture i narodnosti. Mi smo kod 
kuće govorili mađarski, ali smo imali za susjede i druge narodnosti. Nedjeljom smo 
išli u katoličku crkvu, ali smo, osobito mi djeca, rado slavili Božić i s pravoslavnima, 
družili smo se s protestantima i s djecom druge vjere. Postojala je velika tolerancija 
ne samo među nama djecom, nego i među odraslim vjernicima. I kasnije sam se 
uvijek pitao kako to da su upravo “vjerski službenici" najmanje tolerantni prema 
ljudima druge vjere. Već godinama idem preko ljeta u Englesku na župu gdje su 
katolici u manjini. Nastojim vidjeti iskrenost vjere i u vjernicima ostalih vjera jer 
kao svećenik i psiholog vidim i znam da svaki dobronamjeran čovjek traži Boga. 


Je li uopće moguće da psiholozi religije, služeći se raznim tehnikama promatranja, 
otkriju zakonitosti religioznog iskustva, tj. da pronađu jednu jedinstvenu teoriju 
religioznog iskustva? 

Odgovorit ću vam jednom dosjetkom. Ja sam psihologiju studirao na Zagrebačkom 
sveučilištu, a bila je to vrlo ozbiljna, eksperimentalna psihologija s puno statistike i 
drugih znanstvenih metoda. Proučavali smo ponašanje štakora i golubova, učili smo 
fiziologiju središnjega živčanog sustava i funkcioniranje osjetnih organa itd. Kasnije 
sam nastavio studij u Rimu, gdje sam specijalizirao kliničku psihologiju i prvi put 
došao u dodir s psihologijom religije. Kad sam pak stigao na Papinsko sveučilište 
Gregorijana, bio mi je povjeren predmet o duhovnom iskustvu gdje sam došao u 
dodir s psihologijom mističara. Nakon ovakva intelektualno-znanstvenog putova- 
nja katkad ovako tješim moje studente: “Vidite, ja sam počeo studirati ponašanje 

štakora, a završio promatranjem duše mistika! Pouka iz toga: nije važno odakle 
netko krene, nego kuda ide i kamo stiže!" 


Vraćajući se na Vaše pitanje, ljepota proučavanja religioznog iskustva sastoji se 
upravo u tome da ne postoji jedna jedinstvena teorija o njegovoj naravi. Neki kažu 
da je čovjek religiozan jer je bespomoćan, drugi tvrde da je religiozan jer traži smi- 
sao svoga postojanja; psihoanalitičar Freud je mislio da je religija nezreo djetinjast 
pristup stvarnosti koje se bojimo, a drugi veliki psihoanalitičar Carl Gustav Jung 
je ustvrdio suprotno, tj. da sliku o Bogu nosimo kao pečat u svojoj podsvijesti pa 
čovjek ne može ne biti religiozan. Ja sam na valnoj dužini velikog teologa Karla 
Rahnera i svih drugih katoličkih mislilaca koji naučavaju da je čovjek po svojoj na- 
ravi otvoren prema nadnaravnom i da nosi u sebi nostalgiju za Bogom. Mi vjeru ne 
moramo nametati ni djeci ni odraslima, nego im pomoći da ova naravna otvorenost 
ne bude nasilno zatvorena ili kojekakvim ideologijama zamagljena. 


Mogu li psiholozi religije, koji se ne smatraju religioznim osobama, ispravno tu- 
mačiti religiozno iskustvo? 

Mislim da se religiozno iskustvo može shvatiti na dvjema razinama. Može ga se 
proučavati na neki način “objektivno", tj. kao pojavu koju čovjek promatra kod dru- 
gih, analizira, tumači. To bi, teoretski, mogao činiti i netko tko tvrdi da ne vjeruje u 
Boga. Ali se religiozno iskustvo može proučavati i kroz prizmu vlastitog doživlja- 
vanja, kao subjektivno iskustvo. Ovdje dolazi do izražaja prava narav religioznosti: 
ona nije običan, neutralan, nego po svojoj naravi poklonstveni stav. Dubokoumno 
je rekao jedan mislilac da se o Bogu ne može govoriti neutralno, kao o biljkama 
ili o predmetima, nego autentično se može govoriti samo s Bogom, tj. svaki govor 
o njemu pretvara se u molitvu. Takav pristup, očito, ne može zastupati netko tko 
tvrdi da ne vjeruje. Nedavno sam čuo još jedno zanimljivo mišljenje koje se odnosi 
u prvom redu na studente teologije koji nastavljaju svoje studije u inozemstvu: ri- 
ječ “Bog? ima tako duboko, intimno, egzistencijalno značenje za čovjeka da se sve 
bogatstvo te riječi može doživjeti samo na materinjem jeziku. Nije bez razloga da i 
nakon dugo godina boravka u inozemstvu čovjek i dalje moli na materinjem jeziku. 


Koliko religiozno iskustvo pomaže u stresnim situacijama? 

Religija, pa ni osobna vjera nisu čarobna sredstva koja automatski rješavaju poteš- 
koće. Imam dojam da su pomalo neodgovorni oni vođe nekih molitvenih skupina 
ili neki propovjednici koji pozivaju ljude da se obrate, da počnu moliti itd. pa će im 
se svi problemi riješiti. Isus tako nešto nije nikad obećao svojim učenicima, napro- 
tiv, rekao im je da će u svijetu imati i straha i nesigurnosti i tjeskobe. Čuo sam da 
se iu Hrvatskoj širi pokret “liječenja obiteljskog stabla" pa sam ovih dana pročitao 
knjigu Kennetha McAlla koji je začetnik ovoga pokreta. Spremam jednu studiju o 
jednostranostima, pa čak i opasnostima njegovih ideja. Ima tu poteškoća duhovne 
naravi, npr. utjecaj “nemirnih predaka" na zdravstveno stanje nesretnih potomaka, 

ali i poteškoća psihološke naravi, npr. osoba se smatra bespomoćnom žrtvom, a 
ne odgovornim protagonistom svoga života i djelovanja, a time prestaje i moralna 
odgovornost. 


S druge strane, imamo ozbiljnih studija koji nam potvrđuju da osobe koje vjeruju 
s više kreativnosti i hrabrosti gledaju na životne poteškoće. Uostalom, upravo je to 
ono što je Isus obećao svojim učenicima: da se ne bojimo jer je on s nama svaki dan, 
do svršetka svijeta. 


Kako objasniti “opijenost" religijom iz koje se rađa fanatični radikalizam? 

Religija je po svojoj naravi sveobuhvatno ljudsko iskustvo, ne može se potisnuti 
samo u “privatnu sferu", kako su to htjeli komunisti, ali se ne može reći ni to da je 
“moja vjera moja privatna stvar, ne tiče se nikoga". Naša religioznost se tiče itekako 
svakog, pa i javnog područja života. Uz to, religioznost je složena pojava tako da 
psihologija religije govori o pet dimenzija religioznosti: ideološka (odnosi se na 
vjerske istine, na dogme koje osoba treba prihvatiti), intelektualna (odnosi se na 
poznavanje sadržaja, nauk vlastite religije), ritualna (odnosi se na različite izražaje 
vjere kao što su molitva, sakramenti, čitanje svetih knjiga), iskustvena (odnosi se na 
religiozni doživljaj kao što su obraćenje ili mistično iskustvo) i konsekventna (od- 
nosi se na posljedice pripadanja jednoj religiji, a dijeli se na nagrade: mir savjesti, 
oproštenje grijeha i obećanje neba te na dužnosti kao što su prihvaćanje određenog 
moralnog zakona, post, molitva, itd.). Za zrelu religioznost potrebno je da su sve 
ove dimenzije prisutne, makar ne sve u jednaku omjeru. Ako bila koja nedostaje ili 
jednostrano dominira, rađaju se krivi oblici religioznosti. 


Psihologija religije vidi korijen fanatizma i integralizma u jednostranoj dominaciji 
ideološke dimenzije kad osoba nekritički i samovoljno prihvaća samo neke istine 
vjere i njih primjenjuju na društveno i političko ponašanje. Treba ipak dodati da 
ono što obično naziva “religiozni fundamentalizam" nije samo religiozni problem, 
nego vrlo često izražaj i jedne nezdrave psihičke strukture osobe. Radi se o osobama 
koje su u biti duboko nesigurne pa prianjaju uz rigidne, apsolutne istine da na taj 
način izbjegnu rizik osobnih odluka i odgovornosti. 


Na koji način može čovjek u različitim životnim dobima utjecati na svoje religio- 
zno iskustvo? 

Dobro ste to formulirali: čovjek utječe na svoj rast, odgovoran je za svoje sazrijeva- 
nje pa to vrijedi i za religioznu zrelost. Ja rado dijelim dinamiku duhovnog života na 
tri razdoblja: mladenačko doba, odrasla dob i starost. Ne radi se o tri strogo odvo- 
jena razdoblja, nego više o prepoznatljivim potrebama i zadacima. U mladenačkom 
razdoblju veliku važnost igraju ideali, izgradnja karaktera, usvajanje životne disci- 
pline, a na religioznom području osobito izgradnja pozitivne slike o Bogu kao Stvo- 

ritelju i dobrom Ocu. Osnovni stav ovoga razdoblja je još nekako usredotočenost na 
samoga sebe, što je normalno, jer se mlada osoba mora “hvatati u koštac" sa samom 
sobom. Drugo razdoblje je ostvarenje životnog poslanja: zvanje, profesija. Osoba 
više nema puno vremena za sebe, nego je osnovni stav usredotočenost na poslanje, 
na druge. Stoga i duhovnost mora reflektirati ovaj stav pa su potrebne kreposti 
nesebičnosti, vjere u Providnost, određena doza životnog optimizma, pa i humora. 
(Usput da spomenem, kad u Kongregaciji za svece proučavamo herojske kreposti 
nekog budućeg blaženika, neizostavno tražimo i znakove za osjećaj humora u ži- 
votu kandidata!) Ireće razdoblje se podudara sa starošću gdje je osnovna krepost i 
zadaća znati prepoznati osnovnu nit Božje ljubavi i vlastitoj prošlosti. To je zapravo 
biblijska duhovnost: proroci su stalno dozivali narodu u pamet velike stvari koje je 
Bog za njih učinio, kako ih je snažnom rukom izveo iz egipatskog ropstva, hranio u 
pustinji da bi došli do zaključka da ih je Bog volio te da ih još uvijek voli. U životu 
vjernika nema nepopravljivo promašene prošlosti, nego u sintezi vjere sve postaje 
“povijest spasenja" i osoba dolazi do zaključka da je sve što je doživjela i prepatila u 
prošlosti bilo potrebno da postane ono što je sada i rađa se duboka zahvalnost Bogu. 
Osnovna usredotočenost ovdje je na Boga pa se rađa mistična duhovnost koju do- 
bro sažimlju riječi svete Male Terezije koja je, umirući, govorila: “Sve je milost!? 


Vaša poruka vjernicima župe Sv. Mihovila Arkanđela u Trilju. 

Zovem se Mihovil i ponosan sam na svoje ime. Uvjeren sam da su i vjernici župe 
Sv. Mihovila Arkanđela u Trilju ponosni na svoga moćnog zaštitnika! Polazeći od 
ove tvrdnje, rado bih im poručio da budu ponosni na svoju vjeru. Čovjek može biti 
ponosan samo na ono što cijeni. Naša vjera je ne samo dragocjena baština koju smo 
primili od naših roditelja i djedova, nego i osobno primljeni dar milosti. 

Ništa nije toliko oprečno kršćanstvu kao beznađe 
Željko Mardešić, intervju 
Triljski most, I (2006), br. 1, str. 22-25. 


Željko Mardešić jedan je od naših najpriznatijih fenomenologa i 
sociologa religije. Rođen je 1933. u Milni na otoku Braču. Iako je 
završio Pravni fakultet u Zagrebu, te radio dugi niz godina (1960.- 
1993.) kao pravni savjetnik u poduzećima “Drvni kombinat? te “Ja- 
drankamen", naš je sugovornik svoj znanstveni i istraživalački rad 
* posvetio proučavanju religija. Upravo na temu religija napisao je 6 
knjiga, 138 znanstvenih studija i članaka te preko 260 raznih teksto- 
va. Sa svojim suradnicima naš sugovornik pokrenuo je tri časopisa 
(“Crkva u svijetu", “Mirotvorni izazovi", “Nova prisutnost"). Bio je 
predsjednik Katoličkog akademskog kruga, profesor na Teologiji u 
Splitu (danas Katolički bogoslovni fakultet), i na Visokoj teološ- 
ko-katehetskoj školi u Zadru. Za njegov znanstveni doprinos, na 
prijedlog Katoličkog bogoslovnog fakulteta u Splitu, Sveučilište u 
Splitu dodijelilo mu je 17. studenoga 2003. počasni doktorat iz područja humanističkih znano- 
sti. Uz akademski i znanstveni rad Željko je često držao predavanja, ali i duhovne vježbe. Kao 
osoba širokih horizonata, tolerancije i neprestane spremnosti za dijalog, unatoč poteškoćama i 
životnim križevima, svojim radom označio je jedno razdoblje u našem društvu i crkvi u vrijeme 
komunizma, što je do kraja života činio i u ovom tranzicijskom vremenu. 

Zahvaljujem gosp. Željku što je unatoč obavezama i zdravstvenim poteškoćama za naš list pri- 
stao dati, vjerojatno, posljednji intervju. Naime, gosp. Željko preminuo je u Splitu 26. lipnja 
2006. godine, te je 1. srpnja pokopan u Komiži. 


Kaliko je religioznost bila prisutna u Vašem djetinjstvu i mladosti, a koliko danas? 
Sigurno je da čovjek u djetinjstvu i mladosti ima jedan tip religioznosti, a u sta- 
rosti nešto drugačiji. Moglo bi se reći da je mladenačka religioznost više okrenuta 
budućnosti, više je poletna, radosna, optimistična, kakvi su i svi mladi ljudi. Kad 
čovjek dođe u zrelu dob, u jesen svoga života ta se religioznost ne mijenja, ali ipak 
su neki naglasci drugačiji. Rekao bih da se čovjek nalazi pred najvećim misterijem 
svoga bića, svoga postojanja, a to je problem smrti. Uz to se postavlja i problem 
sažetka svojeg života, neka vrsta bilanse kršćanskog življenja. Moglo bi se reći da 
je ovaj drugi dio, ovaj drugi oblik religioznosti u starosti zapravo dramatičniji od 
onog mladenačkog, ali je teško znati, a to je stvar Božjeg suda, koji je vjerodostojniji 
i bliži liku kršćanstva kako ga uči i poučava Isus Krist. 

Što Vas je potaklo da se u ne baš sklonim vremenima za religiju posvetite prouča- 
vanju upravo te stvarnosti? 

Vječno je pitanje koja su vremena sklona ili nesklona za religiju. Ako gledamo 
povijest kršćanstva, sve od utemeljitelja Isusa Krista pa do naših dana, moglo bi se 
paradoksalno reći da su za kršćanstvo bila bolja loša nego bolja vremena. Naime u 
lošim vremenima čovjek je ozbiljniji, iz njega se izvuče više vrlina, dok u dobrim 
vremenima čovjek se opusti, prepusti. Veselje i oduševljenje nisu prijatelji ozbiljnih 
stvari, pa su loša vremena često bolja za kršćanstvo nego dobra vremena. O tome 
u kršćanstvu postoji toliko svjedočanstava da ih ovdje nema smisla nabrajati. U 
doba kad sam ušao u krug javnog kršćanstva, onda se na kršćanstvo nije gledalo 
blagonaklono. Religiju se nijekalo i podcjenjivalo i smatralo se da se ona nalazi 
pred isčeznućem, da budućnost pripada vremenu kada religije neće biti i da je re- 
ligija zapravo neka vrsta zaustavljača povijesti i napretka. No, ima i druga strana te 
medalje. Komunizam koji je tako propovijedao nestanak religije, bio je zapravo u 
tom svom nastojanju siromašan idejama, sadržajem i vizijama. Zato su mnogi u ono 
doba prilazili kršćanstvu ne samo zato što su vjerovali u evanđelje i crkvu, nego su 
iz siromaštva jedne takve pojednostavljene vizije svijeta zapravo u kršćanstvu na- 
lazili neko bogatstvo, koje je često bilo svjetovne a ne uvijek religiozne naravi. Već 
od II. vatikanskog koncila mi smo već relativno dosta slobodno pisali i nastupali u 
crkvi. Sjećam se predavanja u crkvi sv. Filipa u Splitu, gdje su don Mladen Alajbeg, 
odnosno kasnije don Pavao Žanić održavali tribine gdje smo nastupali, i gdje smo 
relativno dosta slobodno govorili. A upravo nas je situacija u društvu prisiljavala da 
nastupimo sa vrlo ozbiljnim temama. Sjećam se da je jednom prof. Branimir Lukšić 
govorio o Franzu Kafki, a ja sam govorio o Andrć Gideu. Tako vidite u ono doba 
prilike su nas prisiljavale da u društvu izlazimo sa ozbiljnim temama, a ne s vjerskim 
i politikanskim krilaticama. To je bilo dobro za nas jer smo nešto i naučili, pa smo 
postali ne samo ljudi kršćani nego i ljudi kulturni. Zato su nas i cijenili ne samo po 
našem kršćanstvu nego i po našoj kulturi. 


Poznato je da ste svoje radove potpisivali pod imenom Jakov Jukić. Zbog čega i 
Zašto baš to ime? 

Što se tiče imena Jakov Jukić, o čemu sam više puta govorio i pisao, mogu reći da se 
radilo gotovo o tehničkoj stvari. Naša poznata novinarka Smiljana Rendić izrazila 
je neslaganje kod nadbiskupa Frane Franića da se u prvim brojevima Crkve u svijetu 
mnogi laici potpisuju s latinskim imenima i kraticama, te je predlagala da se pot- 
pisujemo sa pseudonimima koji bi sličili na imena. Mene je preko telefona nazvao 
don Pavao Žanić, ondašnji župnik sv. Duje, i rekao je da na brzinu nađem neki 
pseudonim koji bi zamjenio ta čudna latinska imena, kao Crižicus i tako dalje. U 
tom se trenutku nisam mogao sjetiti niti jednog imena. Pao mi je na pamet franje- 
vac Jukić, pa sam nadodao još Jakov i tako je to ime nastalo bez ikakvih unaprijed 

pripremljenih nakana i velikog razmišljanja. Dakle, plod je slučajnosti i tehničke 
potrebe da se neki pseudonim uvrsti u Crkvu u svijetu. To sam poslije zadržao kroz 
cijeli vijek svoga pisanja. Svi su znali da se iza tog pseudonima krije moje ime, a ja 
to nisam krio na znanstvenim simpozijima s marksistima, u javnim nastupima, na 
svećeničkom tjednu u Zagrebu. Smatrao sam da ime i nije toliko bitno, koliko je 
bitno što čovjek govori i piše. Ime je drugorazredni problem. 


Da li ste u komunizmu bili proganjani zbog svoga kršćanskog uvjerenja? 

U komunizmu nisam nikad bio proganjan do 1966. godine, kad smo utemeljili 
Crkvu u svijetu, a ni kasnije. No, važno je podijeliti ta dva dijela, jer u prvom dijelu 
je bila sasvim drugačija situacija nego li će to postati kasnije. Mlađi naraštaji nedo- 
voljno poznaju noviju povijest Crkve u Hrvata pa misle da je cijelo razdoblje bilo 
podjednako. No nije bilo podjednako, bilo je, dapače, oprečno. U prvom razdoblju 
nije bilo ni tiska, ni nastupa. Postojao je u Zagrebu samo jedan list koji se zvao Gore 
srca, i u Beogradu Blagovest. Novina nije bilo, a o knjigama da i ne govorimo. Što 
se tiče bogoslovnih fakulteta tamo su bile samo skripte profesora i ništa više. Mi 
koji smo se time bavili morali smo se snalaziti na razne načine. Sasvim je druga- 
čija situacija pojavom Il. vatikanskog koncila, kad nastupa nevjerojatan zanos ne 
samo koncilskih ideja nego općenito dijaloga i razgovora. Mi smo u tome zdušno 
sudjelovali ne samo po svojim vlastitim opredjeljenjima i nagnućima, nego još više 
što su nas biskupi i II. vatikanski koncil na to nagnali i poticali. Koncilski katolici 
u to doba u Hrvatskoj nisu bili eksces, već su bili legalni pastoral katoličke crkve. 
Mislim da se to dovoljno ne uočava, jer bi sada svi htjeli biti protukomunisti, što je 
više politički nego kršćanski problem. 


Od 1966. godine, otkad javno nastupam, komunisti su znali za moj pseudonim 
jer sam javno nastupao s F. Franićem, D. Šimundžom, B. Lukšićem u Splitu, pa u 
Zagrebu s J. Turčinovićem, V. Bajsićem, T. Šagi Bunićem. Na svim tim simpozijima 
i okruglim stolovima s marksizmom ja sam bio prepoznat i zvali su me po imenu, 
dapače, bio sam petnaest godina u Tajništvu za one koji ne vjeruju gdje smo organi- 
zirali niz susreta između marksista i katolika, u kojima su osim već svih spomenutih 
sudjelovali i slovenski teolozi, i mnogi drugi, posebno fra Špiro Marasović koji je 
neko vrijeme bio i predsjednik Tajništva, tako da bi bilo apsurdno govoriti da oni 
nisu znali za naša imena. No, trebam još jednu stvar reći kad već pokušavam biti 
iskren, a to je da ja ni prije 1966. godine a ni poslije te godine nisam nikada imao 
problema s komunizmom zbog jednostavnog razloga što je mene u prvom redu 
zanimalo kršćanstvo. A politikom se nisam bavio. Bavio sam se samo u onoj mjeri 
u kojoj se i danas bavim, a to je da čitam novine, da pričam o problemima. Ali ja ne 
znam da sam ikad bio politički angažiran. Što se tiče prijateljstva imao sam dobre 
odnose sa svim ljudima koje sam susreo, od naše emigracije na zapadu do naših 
marksista u Hrvatskoj. 

Vrijeme tranzicije u Hrvatskoj očito nije tako bezbolno kako je možda izgledalo 
da će biti. Kao osoba koja prati događanja u Crkvi i društvu, mislite li da će to još 
dugo trajati? 

Nema nitko među nama tko je predvidio sve bolne probleme tranzicije. Dapače, to 
se nije dogodilo ni u zemljama istočne Europe, u bivšem Sovjetskom Savezu, iako 
njih nije zahvatio rat kao nas. U nas je bila otežavajuća okolnost koja je zamrači- 
la neke mirnodopske perspektive, pa se u ratu i nije moglo razmišljati mnogo o 
tranziciji. Loše je to što su kod nas neki počeli sa tranzicijom prije nego što je rat 
završio, iako mi to nismo znali a što sada doznajemo i onda se to nakon završetka 
rata i u ovih deset mirnodopskih godina još više pogoršalo, umjesto da se smiri i 
da ide prema jednom boljem ishodu naših društvenih problema. U tom smislu mi 
se čini da je ovo razdoblje veći izazov nego komunističko. To bi po nekim našim 
katoličkim novinama izgledalo obrnuto. Kao da se ne shvaća da su sadašnjost i 
budućnost uvijek važniji od prošlosti. Prošlošću neka se bave povjesničari, arhivisti, 
teoretičari, sociolozi, pa i teolozi. Društvo se treba baviti sadašnjošću i budućnošću. 
U tom smislu ponavljam, ovo razdoblje je puno zahtjevnije i teže nego što je bilo u 
komunizmu kada su postojala samo dva tabora, neka manihejska podjela na dobre i 
zle, kada se znalo ovdje je ovo a tamo je to. Danas je svuda ovo i svuda je to. Gotovo 
da čovjek u sebi osjeća problem a tek onda u društvu. Dakle, nije samo društvo to 
koje se lomi, nego i mi sami koji često dolazimo u situaciju da neke stvari ne razu- 
mijemo, da nam je neke probleme teško shvatiti, teško primiti i prihvatiti. Ono što 
mene kao kršćanina najviše boli je ekstremizam i razne isključivosti koje haraju u 
našem društvu, a koje nisu dobre nikome. Rekao bih čak da su one najlošije za one 
koji to potiču. Nije tu problem vjere, čak niti morala, tu je problem razuma. Radi se 
o jednom antibiološkom stavu. Kad čovjek želi upropastiti sebe i društvo onda se 
prepušta mržnjama, sukobima, netrpeljivostima, podmetanjima i što je najvažnije 
beznađu. Ja sam na to više puta upozorio da ništa nije toliko oprečno kršćanstvu 
kao beznađe. To nije nekršćanstvo, to je protukršćanstvo. A. nažalost toga ima i u 
našem društvu dosta, kao da su sve lađe potonule, kao da više nema na obzorju ni 
nade, ni izlaza, ni boljih dana. Mislim da će tu naša djeca i naša mladost biti dosta 
okrutna u osudi upravo nas koji smo dozvolili da se to dogodi. 


O duljini trajanja tranzicije treba reći da je teško biti prorokom i da nas još očekuju 
teški problemi. No, oni će biti prvenstveno na gospodarskom području u oživlja- 
vanju elementarnih poticaja privrednog života. I to bih povezao sa onim što sam 
govorio o beznađu. Narod koji je beznadan on ne može biti radišan. Beznađe ubija 
motivaciju rada. Zato nas čekaju dvije stvari. Prvo, da to beznađe pretvorimo u 
nadanje i drugo, da tu žalost pesimizma pretvorimo u radost optimizma. Tu kršćan- 
stvo može mnogo pomoći, više nego što je dosada učinilo. 

Što je to što čini da religija u sučeljavanju sa ideologijama bilo kojeg predznaka 
ostaje, dok ideološki sistemi jedan za drugim sa svjetske pozornice nestaju? 
Nažalost, čini se da neki najnoviji svjetski trendovi pomalo stavljaju u pitanje zalaz 
ideologija, odnosno kao što se to stručno kaže svršetak velikih priča. Ostala je samo 
nada da će u postmodernizmu, u razvijenoj demokraciji obilja, blagostanja, druš- 
tvene sigurnosti i kvalitete življenja utihnuti ideologija. Međutim, uvijek se mogu 
vratiti stare stvari pa se čini da ovi ratovi koji su se od 11. rujna 2001. godine tako 
u svijetu fanatično raširili, da su oni zapravo neki povratak ideologiji. Povratak, 
nažalost, u najgorem obliku a to su religijski fanatizmi i fundamentalizmi. Teško je 
biti prorokom i reći kakav će biti ishod, ali u ovom trenutku imamo oživljavanje tih 
vrlo jakih struja fanatizma, bilo u Americi kroz osobu predsjednika Busha bilo na 
istoku kroz talibanski fundamentalizam. Tako umjesto mira imamo ratove, umjesto 
razumjevanja imamo mržnju, umjesto razuma i vjere imamo fanatizam. Bilo bi vrlo 
loše kad bi to zavladalo svijetom. Čini se da svaki naraštaj mora proći kroz slična 
iskustva da bi ojačao ne samo svoju vjeru nego i svoju čovječnost. I zato treba gle- 
dati i to sa optimizmom, iako se treba čuvati da se religije ne pretvori u ideologije, 
jer su religije najopasniji dinamit ideologije. One su u neku ruku uzor svjetovnim 
ideologijama, a igranje na karte religijskih fundamentalizama danas je vrlo opasno. 
No, treba reći da druga struja ne miruje, da drugi tijek ide isto svojim putem, da 
jačaju ljudi zdravoga razuma i odgovorne savjesti i među kršćanima i među svim 
religijama svijeta. O tom drugom tijeku, drugoj struji se malo govori a još manje 
piše jer to nije senzacija. Mi koji pratimo i čitamo ozbiljne knjige znamo da je na 
djelu i taj drugi tijek, tijek koji sije pa će valjda i nešto požnjeti. 


Koliko je uopće moguće da se religija objasni i protumači? 

Religija ima dvije temeljne funkcije, funkciju opstanka u društvu, što se može pra- 
titi još od paleolitika. Čovjek se pomoću religije bolje snalazi u društvu, bolje uspi- 
jeva preboljeti svoje nestašice, svoje tegobe, žalosti, poraze, pa mu u tim trenutcima 
božanstva pomažu živjeti na zemlji. Druga funkcija religija odnosi se na neke reli- 
gije kao što su budizam, kršćanstvo i neke druge svjetske religije koje više stavljaju 
naglasak na osobni odnos između čovjeka i Boga i na problem spasenja, i pre- 
mještaju problem funkcioniranja društva na razini svijeta na zadovoljavanje nekih 
potreba duhovnog karaktera. Više od tog, nazovimo ga biološko-materijalističkog 
objašnjenja, sada religije imaju duhovnu funkciju oplemenjivanja čovjeka, poticaj 
dobrote čovjeka, dakle ono što čini čovjeka ljudskim bićem, njegova čovječnost. U 
onom prvom pogledu naglašena je ugroženost čovjeka, a sada čovjekova čovječnost. 
Mislim da se u teologiji ne stavlja dovoljno naglasak na osobu Isusa Krista koji u 
cijeloj povijesti jedini sjedinjuje čovječnost i božanstvo. U naše dane bogova imate 
koliko hoćete, ali čovječnosti nedostaje. Tu je upravo kršćanstvo pozvano da stavlja 
naglasak na čovječnost božanstva, odnosno na božanstvo čovječnosti. To je ta no- 

vost kršćanstva koja se nedovoljno ističe. Trebalo bi vikati sa krovova o toj novosti 
kršćanstva. 


Poznato je da je religija osobno iskustvo, ali i društvena pojava. Mislite li da inten- 
zitet religioznog iskustva nužno prati svjedočenje tog iskustva u svakodnevnom 
životu, ili možda određene okolnosti i pritisci zaustavljaju čovjeka da posvjedoči 
ono što osjeća? 

Religija je osobno iskustvo, ali ako je to osobno iskustvo evanđeosko i čovječno 
onda ima odjeke u društvenim pojavama. Mislim da se previše naglašava taj druš- 
tveni i politički nastup kršćanstva, koji ako je bez duhovne dimenzije onda zapravo 
sliči svim svjetovnim političkim pokretima. Nema tu razlike. No ako on ima poticaj 
u duhovnosti, onda je nešto različito. Mislim da bi trebalo više ustrajavati upravo 
na toj različitosti, ne time da se podcjeni čovječnost svjetovnih pokreta, nego da se 
reče da kršćanstvo ima zapravo jedno nadnaravno opravdanje te čovječnosti, i da 
ono može obogatiti svjetovne pokrete u smislu jače zauzetosti za čovjeka i druš- 
tvo. Možda zato nova prisutnost kršćanina nije dovoljno vidljiva u društvu, ali ako 
čovjek vjeruje u Boga mora pretpostavljati da i ono što se ne vidi ima odjeka u 
povijesti. 


Imaju li smisla patnja i oprost? 

Što se tiče patnje i oprosta to je, dakako, najteža stranica svakog čovjeka. To je 
duboko intimna stvar, ne može naručiti, potplatiti a niti ubrzati. Što je više patnje 
i oprosta bit će bolje društvu, a bilo bi pogrešno misliti da se tu diplomacijom, 
velikim deklaracijama pa i predavanjima može nešto napraviti. Tu ostaje molitva, 
duboko povjerenje da i Bog sa svoje strane nešto učini. Zato bih htio potaknuti i 
naše molitvene skupine da i one se uključe u taj rad opraštanja i čišćenja pamćenja. 
Upravo 1. B. Metz u svojim zadnjim tekstovima kao da se vraća tome i govori o 
čišćenju pamćenja i opraštanju ne samo svojima, nego i neprijateljima. To je doista 
riječ koja izgleda kao sablazan. Tko pročita evanđelje, između Metza i evanđelja 
nema razlike. 


U kakvom su odnosu religija i humor? 

Takvo pitanje mi do sada nitko nije postavio. Sjećam se pred više od 40 godina u 
Dobrom pastiru jedan franjevac, čini mi se Karlo Karin je napisao čitav niz tekstova 
o Kristu i smjehu. Mislim da mi u kršćanstvu nedovoljno vrednujemo radost. Iako 
smo nositelji Radosne vijesti često smo svjedoci ružnih raspoloženja. To je vezano 
i s pesimizmom o kojem sam govorio. Često idem po samostanima i po župama u 
kojima sam susreo svećenike koji su vrlo radosni kad se s njima razgovara, a u crkvi 
su odveć ozbiljni. Meni se čini da bi to trebalo obrnuti i da bismo trebali biti svje- 
doci smjeha i iskupljenosti, inače će nam Nietscheova opomena ostati i dalje važeća, 
“da su kršćani previše tužni da bi bili iskupljeni". 

Vaša poruka čitateljima lista “Triljski most". 

Čitateljima lista Triljski most sve moje najbolje želje da umjesto 24 saća uzmu list 
Triljski most, i ne samo da ga čitaju. Može se iz dobrih tekstova i moliti. Bio je 
jedan poznati dominikanac koji je filozofske srednjovjekovne tekstove uzimao za 
svoj molitvenik. Želio bih da to sve više i više, koliko je to moguće, rade i čitatelji 
ovoga lista. 

Zatečeni nadom 
Špiro Marasović, intervju 


Triljski most, TI (2007), br. 2, str. 34-38. 


Fra Špiro Marasović, rođen 1944. godine u Splitu, pripada Redu 
franjevaca konventualaca. Nakon školovanja u Splitu, odlazi u Za- 
greb gdje završava srednju školu i dvogodišnji filozofski studij. Teo- 
logiju je diplomirao u Njemačkoj, u gradu Wirzburgu, a nakon toga 
magistrirao i doktorirao na Katoličkom bogoslovnom fakultetu u 
Zagrebu. Fra Špiro je redoviti profesor i pročelnik katedre moral- 
nog bogoslovlja na Katoličkom bogoslovnom fakultetu u Splitu. Uz 
razne službe u svojoj redovničkoj zajednici, fra Špiro često obavlja 
duhovne obnove, predaje na raznim tribinama i poznat je kao pro- 
povjednik. Objavio je velik broj popularnih i znanstvenih radova te 
nekoliko knjiga. Vrlo popularne kolumne o životu Crkve, koje je fra 
Špiro pisao za reviju “ Veritas? objavljene su 1988. u knjizi “Uzvod- 
no. Ulomci katoličkog dozivanja". Od radova valja izdvojiti i knjigu 
“Društvo i Bog“, u kojoj se nalaze izabrane teme socijalnog nauka 


Crkve (Split, 2006.). 


Cijeli svijet je u velikim političkim i ekonomskim previranjima. Živi se sve brže, 
vremena je sve manje, a nesigurnost je sve veća. Koliko ti procesi utječu na čovjeka 
i njegovu religioznost? 

Religiozni fenomen je vrlo slojevit da bismo na ovo pitanje mogli dati relativno 
kratak i jednoznačan odgovor. Mi teolozi, naime, religioznost definiramo kao od- 
nos čovjeka prema Bogu, odnosno nekom zamišljenom božanstvu, dok će neki 
sociolozi religije religioznost definirati kao čovjekov odnos prema transcendenciji 
općenito, pri čemu ta transcendencija nipošto ne mora biti osobni Bog, već neki, 
bilo kakav, “okvir orijentacije", što se u konačnici svodi na određeni svjetonazor, jer 
svaki svjetonazor transcendira konkretnu realnost tako da postulira njezin okvirni 
smisao, koji nije ćutilima dostupan. Baš stoga, i pojave o kojima govorite ne utječu 
podjednako na svaku od tih varijanti religioznosti. 


Dok, naime, s jedne strane, uočavamo krizu klasične, teološki određene religiozno- 
sti, poglavito crkveno ponuđene i crkveno življene - što je za nas katolike posebice 
važno! - dotle, s druge strane, bujaju alternativni oblici religioznosti, tj. oni koji se 
temelje na gnostičkim i panteističkim postavkama, a koji su listom ili uvezeni s 
Dalekoga Istoka ili su pak nastali na sjevernom američkom kontinentu. Nije teško 

uočiti da ove alternativne ponude duhovnosti reagiraju na brzinu života, i na ne- 
sigurnost, koja je prati u stopu, tako da naglasak svoje poruke i prakse stavljaju na 
psihičku opuštenost, reinkarnaciju, samospašavanje na bazi samospoznaje, iscjeli- 
teljstvo i sl. Sve su to terapeutski sadržaji, zbog čega i mi takvu ponudu religioznosti 
i zovemo terapeutskom. 


Dakako, terapeutski naglasci nisu štetni, a nisu tuđi ni našoj kršćanskoj duhov- 
nosti, zbog čega i unutar naše Crkve uočavamo u tom pogledu živu pokretljivost. 
Međutim, dok su u tim alternativnim religijama terapeutski ciljevi glavna okosnica 
njihove teorije i prakse, u nas su oni tek integralni dio ispravne kršćanske vjere u 
kojoj se spasiteljski čin Isusa Krista ne može nadomjestiti nekakvim samospoznaj- 
nim naporom i meditativnim vježbama, niti se glavni naglasak s vječnog života u 
Bogu može prebaciti na tjelesno zdravlje na zemlji. Ovo bujanje religijskih ponuda 
jest, s jedne strane, znak slobode izbora i na religijskom području, ali je još više od 
toga znak panike i obezglavljenosti u koju je u religioznom pogledu zapala masa 
ljudi, zbog nemogućnosti da u duhovnom pogledu drži korak s ritmom i načinom 
suvremenoga života. 


Koliko religioznost, točnije, krivo shvaćanje religioznosti, utječe na povećanje su- 
koba u svijetu, i koliko je točna tvrdnja da je religija najrazorniji dinamit pri uspo- 
stavljanju međusobnog povjerenja i razumijevanja? 

Spomenuo sam da je za nas teologe religioznost bitno definirana kao osobni odnos 
čovjeka prema Bogu. U svim relevantnim svjetskim religijama Bog je svet, a čovjek 
grešan, i u svim tim religijama krajnji čovjekov smisao i cilj ne leže u ovosvjetskom, 
nego u zagrobnom životu. Iz grešnosti se izlazi obraćenjem, a u vječni život se ulazi 
tako da se ljubi Boga i bližnjega, ne mrzeći nikoga, a čineći dobro svakome. Ta i 
takva okosnica svake prave religioznosti nikomu ne pruža ni teoretsku podlogu ni 
moralnu potporu za stvaranje i podržavanje bilo kakva nemira ili pak rata. Stoga su 
tvrdnje kako religije daju legitimitet ratovima zapravo zločesta podvala. 


Drugo su, međutim, ideologije koje se kroje iz svakoga materijala, pa tako i iz ono- 
ga religioznoga, ali religijska ideologija i religija nisu jedno te isto! Svaki sociolog 
i socijalni psiholog, naime, zna da se iza ideologija kriju neki sasvim konkretni, 
materijalni interesi koji su stvarni razlog svađa, borbi i ratova i da su oni na svim 
stranama barikada uvijek isti. Ideologije su samo zastave s kojima se mače, pa i u 
ratu, ali se rat ne vodi ni zbog njih ni radi njih, nego zbog pohlepe i taštine, a radi 
zlata, nafte, zemlje i sl. Budite uvjereni, kad se pod zemljom nekih zemalja Bliskog 
Istoka ne bi krila golema nalazišta nafte, u tim zemljama danas ne bi bilo ni islam- 
skoga fundamentalizma, ni rata protiv njega. Uostalom, nismo valjda već zaboravili 
kakav su dinamit za međuljudske i međunarodne odnose predstavljale ideologije 
nacizma, rasizma, fašizma i komunizma, a barem one s Bogom nisu imale ama baš 
nikakve veze. 

Sve zlo, naime, počinjeno u ime bilo koje, pa i svih religijskih ideologija zajedno, 
djeluje tako maleno i bezazleno u odnosu prema zlu koje je učinjeno pod stijegom 
ovih, deklarirano antireligioznih ideologija. Ali, kao što nije isto rasa i rasizam, 
nacija i nacizam, socijalna klasa i komunizam i sl., tako nije isto religija i religijska 
ideologija. Prema tome, teze o religiji kao “razornom dinamitu" u međuljudskim 
odnosima je u najmanju ruku neozbiljna, a kad se ona uporno ponavlja, onda i 
zločesta. 


Može li se predvidjeti kakva će biti duhovna podloga Zajednice europskih naroda? 
Točnije, hoće li duhovna dimenzija uopće dobiti svoje odgovarajuće mjestu u tom 
političko-društvenom projektu? 

Zapadnim svijetom trenutačno vitla jedna nova ideologija, od koje zapravo i potiče 
teza da su religije one koje uzrokuju nesnošljivost i netoleranciju, a to je liberalistič- 
ko-agnostička ideologija. Ta je ideologija jednako totalitarna kao i svaka druga te, 
kao i svaka druga, želi osvojiti monopol nad duhovnim i materijalnim životom lju- 
di. Ova ideologija u potpunosti odgovora interesima međunarodnog kapitala koji 
pred sobom ruši sve klasične vrednote zapadnoga svijeta, ne samo vjeru i moral, 
nego i obitelj, naciju i sl., budući da samo tako može postići svoj cilj, a to je neogra- 
ničeno vlastito maksimaliziranje. 


Mi ne trebamo predviđati kakva će biti duhovna podloga Zajednice europskih na- 
roda, jer ta je podloga u svim zapadnim zemljama već na djelu i prepoznatljiva 
upravo u toj liberalističko-agnostičkoj ideologiji. Uostalom, ta je ideologija na djelu 
već i u Hrvatskoj jer kapitalizam u ekspanziji, koji tvori našu suvremenu stvar- 
nost, neku drugu logiku ne podnosi. To i jest razlog, ali i posljedica, podvojene 
duhovnosti: s jedne strane imamo onu, recimo tako, kršćansku, ali “privatnu", a 
s druge potrošačku, tj. individualističku, materijalističku i hedonističku, ali javnu. 
Kad, primjerice, najveći dio od preko 80% deklariranih katolika u Hrvatskoj ne bi 
nedjeljom išao u kupovinu, svaka bi naša povika protiv rada nedjeljom bila izlišna, 
jer toga rada jednostavno ne bi ni bilo, budući da se kapitalistima ne bi ni isplatilo 
otvarati prodavaonice na dan kada u njih nitko ne zalazi. Kršćanska i potrošačka 
duhovnost nikako ne idu skupa, jer kršćanska se duhovnost ostvaruje u logici križa 
koja prema bogatstvu i bogaćenju ima distancirani odnos, a umjesto osobne neo- 
graničene potrošnje, zagovara skromnost i djelotvornu ljubav, što će reći da, kao 
takva, u potrošačkoj duhovnosti nema što tražiti. 


Dakako, Sveta Stolica inzistira na tome da se barem u Preambuli Ustava EU-e spo- 
mene Bog, odnosno da se spomenu kršćanski korijeni Europe, što bi onda davalo 
dodatni legitimitet našim nastojanjima da se konkretnije društveno angažiramo 
oko reafirmacije kršćanske duhovne podloge u životu te nove državne zajednice. 
Hoće li se, međutim, tu što promijeniti ili ne, teško je reći, no ako se i promijeni, 

puko spominjanje Boga ili kršćanskih korijena u tim dokumentima neće ujedno 
promijeniti i konkretni sadržaj i postojeće stanje na području duha i duhovnosti 
ni u sadašnjoj EU-i ni u nas. Uostalom, uza svu nepobitnu činjenicu da Europa 
ima i kršćanske korijene, ostaje jednako tako i nepobitna činjenica da su u Europi i 
korijeni ateizma i agnosticima, što znači da je u njoj razaranje kršćanstva i duhovno 
rasulo davno započelo, da je ono zapravo kontinuirano i kronično i da je upravo 
dosegnulo onaj stupanj kad je malo vjerojatno da bi se pukim formalnim interven- 
cijama u ovaj ili onaj dokument moglo nešto bitno popraviti. 


Popravak se može očekivati jedino od osobnoga obraćenja svakoga od nas, tj. odatle 
da mi kršćani, umjesto da živimo dvije međusobno nespojive duhovnosti, tj. kršćan- 
sku kao privatnu, a potrošačku kao javnu, usvojimo samo jednu, i to kršćansku, kao 
osobnu i kao javnu. Tad ćemo se mi svojim konkretnim životom nametnuti tomu 
političko-društvenom projektu svojim vlastitim postojanjem. Jer u demokratskim 
društvima političko-društveni projekt je uvijek po našoj mjeri: sada je po mjeri naše 
nedosljednosti, a ako se obratimo, bit će po mjeri naše dosljednosti. 


Projekt stvaranja civilnog društva utječe na smanjenje utjecaja Crkve u društvu. 
Ima li taj projekt možda i neke pozitivnosti u odnosu na Crkvu? 

Mislim da valja dobro razlikovati civilno od sekularističkoga društva. Civilno druš- 
tvo pokriva ona područja društvenoga života koja ne spadaju ni u državu ni u tr- 
žište, zbog čega ga nazivamo i treći sektor. Stoga u organizacije, odnosno udruge 
civilnoga društva spadaju sva ona društva i zajednice koje se ne bave politikom i 
nisu usmjerene na političku vlast, odnosno koje nemaju neposredne veze s tržišnim 
gospodarstvom i ekonomijom. U tom je pogledu i Crkva ne samo jedna od udruga 
civilnoga društva, nego je u našem slučaju ona i najveća i najmoćnija od svih njih. 
To vrijedi za Crkvu kao cjelinu, a posebice za raznorazne vjerničke udruge i organi- 
zacije na vjerskoj osnovi. Nažalost, iako vrlo brojne, te udruge na vjerskoj osnovi u 
Hrvatskoj nisu adekvatno prisutne svojim djelovanjem i svojim glasom na poligonu 
civilnoga društva. Mi, primjerice, u Hrvatskoj imamo udruge katoličkih liječnika, 
katoličkih prosvjetnih djelatnika, katoličkih intelektualaca, katoličkih roditelja, ka- 
toličkih novinara, katoličke mladeži ove i one... i mnogo toga drugoga, ali na sceni 
hrvatskoga civilnoga društva njih jednostavno nema, iako se na toj sceni vodi žustra 
bitka o stvarima i sadržajima za koje su te udruge pozvane i nadležne da se jave za 
riječ, jer je upravo to scena i njihovoga legitimnoga i legalnoga djelovanja. Civilno 
društvo, dakle, ne smanjuje, naprotiv, ono otvara i širi mogućnosti crkvenoga dje- 
lovanja. 


Drugo je, međutim, sekularističko društvo. Ono je u svojoj bojovnoj i rustičnoj vari- 
janti deklarirano usmjereno protiv Crkve i crkvenog utjecaja na društvenu zbilju. To 
je ono društvo u kojemu se za monopol bori gore spomenuta liberalističko-agno- 

stička ideologija s potrošačkom duhovnošću na barjaku. Zastupnici sekularističkog 
društva tretiraju državu kao svoju konfesionalnu državu i koriste se njome po kla- 
sičnom marksističkom obrascu, kao sredstvom ugnjetavanja podčinjenoga, tj. reli- 
gijskoga svjetonazora i jednako tako podčinjene institucije, tj. Crkve. I zagovornici 
sekularističkoga društva — budući da je demokratsko društvo pluralističko — djeluju 
na sceni civilnoga društva, jer se drugi drže poprilično pasivno, i uvelike su zavladali 
civilnom scenom u Hrvatskoj tako da svjesno nameću dojam kako je civilno druš- 
tvo isto što i njihovo sekularističko društvo. Istina, oni to mogu jer su ovladali me- 
dijskom scenom u Hrvatskoj, jer su nadproporcionalno zastupljeni u tijelima gdje 
se donose odluke i sl.,ali sve to još nije nikakvo tumačenje i isprika za naše odsustvo 
s te civilne društvene scene. Ne kao da je Crkva odsutna iz javnosti, naprotiv, ona je 
u javnosti prisutna i previše, ali nije dovoljno aktivno i adekvatno prisutna i na sceni 
civilnoga društva, zbog čega onda i ta njezina prisutnost u javnosti izaziva ponekad 
“Žutu", tj. neozbiljnu reakciju i komentare, a učinak gotovo nikakav. 


Kakva je, i kakva bi trebala biti, uloga Katoličke Crkve u suvremenom svijetu, po- 
sebno u svjetlu smjernica II. vatikanskog koncila? 

Na to je pitanje odgovor dao sam Koncil, što znači da ne trebamo otkrivati toplu 
vodu, već samo uzeti u ruke Pastoralnu konstituciju toga Koncila o Crkvi u su- 
vremenom svijetu koja nosi naslov Gaudium et spes. Najkraće rečeno, Crkva je su- 
putnica suvremenog čovjeka u njegovoj radosti i njegovoj nadi; ona je su-radnica 
na svemu što je u našem vremenu dobro, plemenito i sveto i su-borac protiv svega 
onoga što je u njemu nepravedno i zlo; ona je krik svih onih koji trpe bilo kakvu 
nepravdu, posebice siromaha, jer su siromasi njezina fundamentalna opcija; ona je 
sakrament svijeta, tj. zajedništvo u ljubavi ljudi međusobno i ljudi sa samim Bogom. 
To je Crkva, i to Crkva treba da bude uvijek i posvuda, pa tako i danas i ovdje. Tu joj 
je narav i tu zadaću dodijelio njezin utemeljitelj Isus Krist, a II. vatikanski sabor je 
tu zadaću samo tako razradio da bude lakše nama za konkretnu operacionalizaciju. 


Kako uspostaviti sklad između velike institucije i malog čovjeka? 

Tako da i velika institucija i tzv. mali čovjek shvate kako njihovu veličinu, odnosno 
malenost, ne određuju oni sami i njihov međusobni odnos, nego odnos i jednih i 
drugih prema Bogu živome. Ne čini veličinu institucije ni velika pompa, ni ne- 
pregledna birokracija, ni ovaj ili onaj protokol, nego, ako je o Crkvi riječ, njezina 
prozirnost za prisutnoga Boga u njoj. Ako je ona tako prozirna da se u njoj jasno 
nazire živi Isus Krist, onda je ona velika. I ako se po istom načelu odmjerava čovjek 
pojedinac, tj. ako se i u njegovu životu jasno zrcali lik Isusa Krista, onda se njegova 
veličina poklapa s veličinom institucije kojoj pripada, pa je sklad u načelu već us- 
postavljen. Sve drugo su tek tehnička pitanja koja se mogu riješiti i ovako i onako. 
Ali, ako sklad nije uspostavljen na toj osnovi, već ga se nastoji postići eventualno 

proporcionalnom razdiobom časti, vlasti i bogatstva, odnosno na razini proporci- 
onalne participacije na pompi i sl. — na što nailazimo u svim velikim institucijama, 
pa, nažalost, i u Crkvi — onda valja jasno i glasno reći da na toj osnovi sklad nikad 
neće biti uspostavljen jer je pokretač takvih nastojanja oholost i taština, a one nikad 
ne mogu među ljudima proizvesti sklad, nego samo ljubomoru, zavist i svađu, tj. 


nesklad. 


Stoga je nezaobilazna zadaća svakoga vjernika, posebice onih koji u Crkvi obnašaju 
neku službu, da se danomice ispituju: Žive li oni za Crkvu ili samo od Crkve? Jesu 
li oni u Crkvi to što jesu zato da vladaju nad drugima, da drugi njima služe, ili pak 
da oni sami služe drugima? Služe li oni ljudima, Bogu ili pak bogatstvu? I slično. U 
onim krajevima, naime, gdje su odgovori na ova pitanja kod većine pripadnika Cr- 
kve iskreno evanđeoski, sve ako se radi i o kompliciranim i vrlo razgranatim crkve- 
nim strukturama, problema između velike institucije i tzv. malog čovjeka nema, jer 
se tu konkretno živi ono evanđeosko “svi ste vi braća", dok tamo gdje su okolnosti 
drukčije, prevelika je institucija već i župni ured. 


Ponekad se stječe dojam da se Crkva u hrvatskom narodu slabo snalazi u novona- 
stalim promjenama. Stalno se pred nekim brani, a počesto se iskorištava. Ima li u 
Crkvi snage “krenuti u napad"? 

U Hrvatskoj se, osim prefriganih prevaranata, u novonastalim promjenama slabo 
snalaze svi, a ne samo Crkva, jer s ovako brzim i korjenitim promjenama nitko nije 
mogao računati, pa se onda na njih nije mogao ni adekvatno pripremiti. No uza 
sve to, imamo pravo očekivati da se ta prilagodba događa brže, štoviše imali smo 
pravo očekivati da će se pri toj prilagodbi pokazati mudrost Crkve akumulirana 
polustoljetnim životom u socijalističkom društvu, pod komunističkom ideologijom 
i komunističkom vlašću. 


Međutim, već i samo Vaše pitanje sugerira kako je mnogo toga izostalo. Dok s 
jedne strane scena civilnoga društva ostaje za sada uglavnom bez naše prisutnosti i 
aktivnosti, dotle pojedinci, istrčavajući neadekvatno i nestručno na javnu polemič- 
ku i političku scenu, pridonose srozavanju pravoga dijaloga, pa ako treba i zdrave 
polemike između Crkve i hrvatskoga društva, na razinu “Don Camillo i Pepone". 
Što se pak naše obrane tiče, držim da se tu mora voditi računa o nekim načelnim 
stvarima. Prvo, nije svaka kritika ujedno i zlonamjerni napad na Crkvu. Drugo, nije 
svaki napad na nekog crkvenog službenika ujedno i napad na Crkvu, jer i crkvena 
je osoba ujedno i građanin koji je dužan, kao i svaki drugi građanin, držati se svih 
pravila ispravnog društvenog ponašanja. Ireće, nije svaki napad vrijedan da se na 
nj reagira. Naime, neki su napadi tako prozirni, očekivani i kronični, da bi svaka 
reakcija na njih značila odricanje vlastitoga dostojanstva, to više što svaki dobro- 
namjeran čitatelj ili slušatelj unaprijed zna što od koga može očekivati. Četvrto, 

u svojim reagiranjima na napade mi se ne možemo, i ne smijemo, služiti niskim 
udarcima, intelektualnom i moralnom iščašenošću, onime što sebi može priuštiti 
naš protivnik, jer mi nismo bilo kakva društvena ili politička udruga, nego Crkva 
Boga živoga. Ovo će možda simpatizerima štiva “Don Camillo i Pepone" izgledati 
kao naš hendikep, ali za čestite ljude, prave kršćane i iskrene tražitelje Boga, to je 
naša prednost. 


A što se tiče onoga “krenuti u napad", volio bih znati protiv koga ili čega? Jedino 
protiv koga se Crkva bori jest sotona, odnosno zlo u svijetu. Međutim, ta sotona i 
to zlo nisu dislocirani iz crkvenoga prostora, naprotiv, oni su prisutni i među nama, 
jer svi smo mi grešnici. Dakako da Crkva ima i pravo i dužnost boriti se protiv toga 
zla i “ad extra", tj. izvan svojih granica, ali da bi ta borba bila učinkovita i uvjerljiva, 
ona mora biti vođena i “ad intra", tj. na vlastitom terenu još većom odlučnošću i 
žarom, jer Crkva je po definiciji sveta, i svako zlo, tj. svako sotonsko djelovanje tu 
strašnije odzvanja. Stoga držim da bismo, umjesto frontalnog “napada? na ove ili 
one, odnosno na državu ili društvo, mudrije postupili ako bismo svoje snage usmje- 
rili na same sebe, tj. na pripadnike naše Crkve, tj. na našu vlastitu reevangelizaciju. 
Jer, u Hrvatskoj nas ima preko 80% deklariranih katolika, što znači da su većina 
političara i društvenih djelatnika pripadnici naše Crkve. Njima se trebamo obraćati 
upravo s tog naslova i nastojati s njima razgovarati na toj razini. Ne zaboravimo, 
Crkva je u Hrvatskoj još uvijek jedna od onih organizacija u koje građani imaju 
najviše povjerenja, ali, istraživanja pokazuju, da to povjerenje i u Crkvu iz dana u 
dan rapidno kopni. 


Koliko danas redovnici doprinose duhovnom rastu Crkve, i kakvu budućnost vi- 
dite u novim duhovnim pokretima? 

Budući da je teško uopće odrediti duhovni rast Crkve, ne možemo točno reći ni 
koliki je čiji udio i doprinos tom rastu. Iako nisu jedini, tj. iako u tome sudjeluju i 
dijecezanski svećenici, činjenica je ipak da je duhovno vodstvo, kao jedan od načina 
pridonošenja duhovnom rastu drugih, i vlastiti napor oko duhovne izgradnje, kla- 
sično područje djelovanja redovnika. Tako je bilo do sada, tako je i danas. Međutim, 
kako se cijela Crkva nalazi u svojevrsnoj krizi, čiji je pokazatelj, uz ostalo, i sve 
manji broj kandidata, kako za dijecezanske tako i za redovničke svećenike, smijemo 
zaključiti da i taj doprinos redovnika duhovnom rastu Crkve danas nije baš onakav 
kakav bismo očekivali i priželjkivali jer se i ono samo nalazi u duhovnoj krizi, tj. u 
krizi vlastitoga identiteta. 


Očekivana koncilska obnova, kako cijele Crkve tako i redovničkih zajednica, za 
sada je izostala, pa se klasične redovničke zajednice vrte oko “pozitivne nule? i u 
duhovnom i u kadrovskom pogledu. Dakako, od takvoga se stanja izdvajaju poje- 
dinci, manje grupe i novonastale redovničke zajednice koje su, kao sve novonastalo, 


103 


još uvijek pune početničkog žara. Očito je da duhovna “ponuda i potražnja" od 
klasičnih redovničkih zajednica, pa čak i od svećenika uopće, sve više prelazi na 
molitvene, karizmatske i neokatekumenske grupe u kojima su vjernici laici duhov- 
nu inicijativu preuzeli u svoje ruke, a svećenik im, bilo dijecezanski, bilo redovnički, 
služi tek kao djelitelj sakramenata i predvoditelj euharistije, tj. kao liturg. 


Štoviše, ne nalazeći u svojim župnim, dijecezanskim i redovničkim zajednicama 
adekvatnu ponudu i mogućnost duhovnoga života, brojni su svećenici i redovnici 
otkrili osobnu duhovnost upravo u tim i takvim zajednicama. Ja takve ljude razu- 
mijem, iako teološki ne mogu spojiti pripadnost karizmi nekoga reda i istodobno 
potpunu pripadnost nekom od tih pokreta. Ipak, premda su mi poprilično poznati 
prigovori koji s ove ili one strane stižu u vezi jedne ili druge duhovne grupe ili po- 
kreta, točnije, iako i sam uočavam kod nekih nešto što se meni ne sviđa, govoreći 
općenito, ja u tim duhovnim pokretima vidim Božji prst na djelu i prepoznajem 
blagoslov za cijelu Crkvu. U njima vidim zapravo reakciju Crkve u bazi na izazove 
vremena na koje ste aludirali u prvom pitanju. A ta reakcija nije zamisliva bez Duha 
Svetoga. 


Što mislite o receptu “Dva D", tj. “duhovna i duhovita Crkva"? 

Crkva mora biti duhovna, jer duhovnost spada u njezinu definiciju, njezinu srž i 
njezino poslanje. Ako nije duhovna, ona je zastrašujuća, kao što je za neke zastrašu- 
juće ljudsko tijelo u kojemu više nema duše. Razvijanje osobne duhovnosti je abe- 
ceda kršćanskoga života i tu se zadaću ne može prebaciti na drugoga niti drugoga 
umjesto sebe delegirati, u smislu: ja ću raditi, a ti moli. Crkvene strukture, iz kojih 
u prvi plan izbija golemi interes za materijalno i za ovosvjetsko, izazivaju sablazan i 
razlog su gubitka vjere u mnogih. Svećenik koji nije ujedno i duhovnik, pretvara se 
u crkvenog namještenika, a ponekad i seoskog vrača. A ne možeš biti duhovnik, ako 
i sam nisi duhovan, tj. ako se ne trsiš oko vlastitog duhovnog života. Upravo spome- 
nuti duhovni pokreti najbolji su dokaz kako je to jasno i vjernicima u bazi. Dakle, 
duhovnost je preozbiljna stvar, a da bi se na njezin račun moglo i smjelo praviti šale. 


Duhovitost je pak nešto drugo. Ona je specifična vrsta inteligencije povezana sa 
sposobnošću brzih asocijacija, i kao takva nije svakome dana. Kao svaki dar, tako i 
duhovitost se ne može naučiti već se s tim darom čovjek rađa ili ne rađa. Ali kako je 
to vrlo lijep i ugodan dar, nije čudo što bi ga svi htjeli imati. A upravo jer ga nema- 
ju, mnogi se prave da ga imaju pa često moramo slušati i gledati, nazovi duhovite, 
izjave i ispade. Međutim, kao što je muka slušati kad uporno pjeva onaj koji nema 
sluha, tako je još i teže slušati kad priča vic netko tko za to nema dara. Štoviše, ima 
ljudi koji ne samo da ne znaju ispričati vic, nego vic niti ne razumiju, pa makar u 
školi prolazili s ocjenom 5,0. Ako se pak na neki vic i smiju, smiju se samo zato 
jer to i drugi čine, ali kod njih je to usiljeno. To znači da i oni koji imaju mnogo 
talenata, nemaju baš sve. 

Crkva je satkana od raznoraznih ljudi. Ne bi se smjelo dogoditi da u njoj, zbog 
poželjnosti, netko “prodaje" jeftine šale pokušavajući izazvati umjetno “cerekanje", 
ali u njoj mora biti slobodnoga prostora da oni, kojima je Bog taj talent dao, mogu 
njime razveseliti svoju braću jer kršćanska duhovnost jest teška, zahtjevna i ozbiljna, 
ali nije mrka i tmurna, naprotiv, ona je radosna i vesela. Ipak, valja razlikovati du- 
hovitost od neozbiljnosti, pa čak i od neodgovornosti. Rekao sam da je duhovitost 
vid inteligencije te traži i da inteligentno dolazi do izražaja. Naprotiv, neozbiljnost 
je manjak moralne svijesti, i manjak mudrosti, zbog čega netko ne razlikuje pravi 
trenutak i pravu mjeru, pa se duhovitost može ponekad pretvoriti i u blasfemiju. 

Vjera i kultura temelji su ljudske egzistencije 
Tonči Matulić, intervju 


Triljski most, IV (2009), br. 4, str. 50-54. 


Povod za razgovor s dr. Tončijem Matulićem, izvanrednim profe- 
sorom moralne teologije na Katoličkom bogoslovnom fakultetu 
(KBF) Sveučilišta u Zagrebu, jest objava njegove nagrađene knjige 
“Metamorfoze kulture — Teološko prepoznavanje znakova vremena 
u ozračju znanstveno tehničke civilizacije". Novoutemeljenu nagra- 
du Hrvatska knjiga godine (Gran Prix 2008.) dodijelila mu je Hr- 
vatska poštanska banka u suradnji s Hrvatskom radio-televizijom, 
Maticom hrvatskom te Večernjim listom. Knjiga je važan doprinos 
u produbljivanju dijaloga između dva osjetno podijeljena svijeta: ci- 
vilnog i kršćanskog. Tonči Matulić rođen je 1966. u Postirama na 
Braču i svećenik je Hvarske biskupije. Nakon završene Srednje ško- 
le za spremanje svećenika u Splitu (danas Nadbiskupijska gimnazija 
Don Frane Bulić) i filozofsko-teološkog studija na Teologiji u Splitu (danas Katolički bogo- 
slovni fakultet) nastavio je u Rimu studij na Visokom institutu za moralnu teologiju Accademia 
Alfonsiana Papinskoga lateranskog sveučilišta. Stupanj magistra iz moralne teologije postigao 
je 1995., a doktorat 1998. godine. Od 1999. živi i djeluje u Zagrebu kao profesor moralne teo- 
logije i socijalnoga nauka Crkve ne KBF-u Sveučilišta u Zagrebu. Dr. Matulić sudjeluje često u 
javnim raspravama o bioetičkim temama te sudjeluje na raznim simpozijima. Uz brojne članke 
objavio je i nekoliko knjiga: “Pobačaj — Drama savjesti? (1997.), “Bioetika? (2001.), “Obliko- 
vanje identiteta bioetičke discipline" (2006.), “Život u ljudskim rukama" (2006.), “Medicinsko 
prevrednovanje etičkih granica" (2006.), “Bioetički izazovi kloniranja čovjeka" (2006.), te gore 
spomenuta “Metamorfoze kulture. Teološko prepoznavanje znakova vremeni u ozračju znan- 
stveno-tehničke civilizacije" (2008.). 


Svećenik i uspješni znanstvenik u jednoj osobi nije baš česta pojava. Kako uspije- 
vate uskladiti brojne obveze i s kojim se poteškoćama najčešće susrećete? 

Stvar je u osobi, a ne tek u njezinim naknadnim ostvarenjima. Teologija pretpostav- 
lja antropologiju, zar ne? Milost pretpostavlja narav i, dakako, usavršava je. Prema 
tome, povezivanje bilo čega na osobnoj razini pa tako i svećeničke i znanstveničke 
službe pretpostavlja jedno osobno temeljno opredjeljenje da se vlastito čovještvo, 
kao egzistencijalno polazište, ne prepusti profesionalnom konformizmu, nego da ga 
se kroz otvorenost poticajima Duha unaprjeđuje, usavršava i tako dozrijeva u kre- 
posnom životu. Nema tu nikakve ni posebne ni nove mudrosti doli one već dobro 
poznate i provjerene od starine. Kreposti su različite, ali se sve one stalno referiraju 
na jednu jedinu i jedinstvenu krepost, koja ih sve objedinjuje i koja ih omogućava, 

a to je temeljno dobro ljudske osobe stvorene na sliku Božju i otkupljene na sliku 
Kristovu. Prema tome, svećenika i znanstvenika je moguće i danas, kao što to je to 
bilo moguće tijekom cijele kršćanske tradicije od najranijih početaka, povezati u 
jednoj individualnoj osobi, ali uvijek i samo pod uvjetom da se jedinstvo i vrijednost 
ljudske osobe ne bagateliziraju naknadnim dodacima. U tom smislu usklađivanje 
brojnih obveza je naporno i zahtijevno, ali je moguće. 


Pred zahtjevima znanstvene službe nema skrivanja iza svećeničkog poziva. Pred 
zahtjevima svećeničkog poziva nema skrivanja iza znanstvenih obveza nego njiho- 
vo svakodnevno usklađivanje na temelju pretpostavljenoga jedinstva ljudske osobe. 
I ne smatram da je to samo plod mojih osobnih napora nego duboko vjerujem da 
je to istovremeno i plod milosnog života, tj. stalne otvorenosti poticajima Božjega 
Duha. A što se tiče poteškoća, to su najprije iste one s kojima se susreće svaki kolega 
teolog, a uz to bih posebno izdvojio problem, kojega osobno uviđam, da naša do- 
maća Crkva prepoznaje samo onaj teološki rad koji nekritički povlađuje postojećim 
strukturama i koji obavlja neviđene mentalne vratolomije da bi pošto-poto oprav- 
dao postojeću pastoralnu praksu bez mnogo prepoznatljivih rezultata. Ta je praksa 
još uvijek praksa, ali kad je se želi pogledati iz perspektive njezinih posljedica, tj. 
učinaka, ona je uglavnom populistička, ritualistička i utoliko neuvjerljiva, ukočena i 
neinventivna. No, noge se kreću zahvaljujući poticajima glave, zar ne? 


Koliko Vam znači priznanje koje ste dobili za knjigu “Metamorfoze kulture" i ot- 
kud ideja za tu knjigu? 

Vaše pitanje je za našu sredinu dvosjekli mač. No, ne postoji neki drugi vratolomniji 
način za priupitati čovjeka istu ili sličnu stvar, a da se to ne pretvori u dvosjekli mač. 
Ako kažem da mi ne znači puno ili čak da mi ne znači ništa, tada je već spreman 
prigovor o lažnoj skromnosti. Ako kažem da mi znači puno ili barem prilično, 
tada je već spreman prigovor o istinskoj prepotentnosti. Vidite, moj poziv se uopće 
ne sastoji u osvajanju nagrada nego upravo suprotno, u svakodnevnom strpljivom 
podnošenju pogrda i sujete ili, kršćanski rečeno, u nošenju križa. Samo takva svijest 
omogućava da se u našoj, ali ne samo našoj, svekolikoj društvenoj zbilji razotkrivaju 
zli naumi i zle namjere onih koji, gušeći se u vlastitom neradu i konformizmu, nisu 
u stanju britko i objektivno razlikovati dobro od lošega. To je naša notorna zbilja. 
To je zbilja života u uvjetima znanstveno-tehničke i neokapitalističke civilizacije 
čije dinamike su impregnirale sve sfere života, uključujući dakako i samu religiju. 


U takvim okolnostima Vaše pitanje u meni pobuđuje svojevrsno gnušanje nad opa- 
košću dominantnog mentaliteta u našoj hrvatskoj sredini. Ipak, ljudima iz žirija 
koji su za mene osobno, kao i za cijelu crkvenu strukturu autsajderi, treba odati 
priznanje što su imali hrabrosti jednu teološku knjigu izdvojiti za najbolje štivo. 
Njihova hrabrost se očituje u tome što su prepoznali da se smisao i značenje Kato- 

ličke crkve u Hrvatskoj, kao i službe teologa i uloge teoloških fakulteta, ne sastoji 
samo u rasprodaji ofucanog klerikalizma u dnevnopolitičke svrhe nego da u njima 
još uvijek ima duhovnih, moralnih i intelektualnih potencijala koji itekako mogu 
pomoći u suvislom kritičkom razumijevanju zbilje u kojoj živimo kao nepodijeljene 
ljudske osobe. Ta me činjenica jako dira. Štoviše, obvezuje me na nove odgovorne 
korake, jer to dokazuje da Bog djeluje i preko granica koje su zacrtane našom orto- 
doksijom. To je istinski znak vremen4 u našem hrvatskom kontekstu. 


Što se, pak, tiče ideje ona je, istina, došla iznenada, ali se razvijala tijekom cijeloga 
mog teološkog rada koji se uvelike oslanjao na koncilsku Pastoralnu konstituciju 
Gaudium et spes o Crkvi u suvremenom svijetu. U njoj je zadana metoda, a uvelike i 
sadržaj, za novi, tj. dijaloški odnos Crkve i svijeta. Nitko bolje i svestranije ne može 
razvijati i usavršavati taj dijalog od akademske teologije, jer ona ipak ima najbolje 
uvjete za to. Drugo je pitanje koliko mi te bogomdane uvjete uopće koristimo. 


Što ste sve baštinili u djetinjstvu, a od velike Vam je pomoći bilo i jest u životu? 
Imajući na umu činjenicu koliko se kao crkvena zajednica u novije vrijeme zauzi- 
mamo za bračni i obiteljski život, onda Vaše pitanje ne razumijem samo kao puku 
znatiželju nego kao jednu presudnu temu o kojoj bi trebalo ne tek više, nego pri- 
oritetno voditi računa u našim pastoralnim prosudbama, crkvenim strukturama, a 
posebno u onim odgojnoga poslanja. To ističem stoga jer držim da je obitelj, kao 
cjelovita obiteljska zajednica okupljena oko roditelja, a ako je sreća i praroditelja, 
stup odgoja mladog naraštaja. Meni se, kao i čitavom nizu generacija, dogodilo da 
škola, osim u nekim važnim znanjima, nije izvršila nikakvu bitniju odgojnu funk- 
ciju. Društvo je, znamo već, bilo prožeto komunističkom ideologijom. Zahvaljujući 
obiteljskom nepopustljivom vjerskom opredjeljenju i živom sudjelovanju u životu 
župne zajednice, dakako kada to nije bilo ni poželjno niti je donosilo ikakvu osob- 
nu i obiteljsku korist, nego upravo suprotno, vjera i Crkva su igrale bitnu ulogu u 
našem obiteljskom životu i mome osobnom odrastanju. No ipak, obiteljski odgoj, a 
pritom ponajviše mislim na uzor i primjer života mojih roditelja, oca Vlade i majke 
pokojne Katice, odigrali su presudnu ulogu u oblikovanju moga moralnog i duhov- 
nog karaktera. Ono što sam danas, to ponajprije i ponajviše moram zahvaliti njima. 
Red, rad, samodisciplina, vjernost, poslušnost i skromnost, a iznad svega i prije 
svega poštenje, poštenje i samo poštenje, bile su i ostale vrijednosti o kojima se nije 
lupetalo bez pokrića, nego koje su se svakodnevno prakticirale katkada uz teške žr- 
tve i odricanja, a da se o ideološkim opasnostima i ne govori. Naravno, obrazovanje 
i znanstveno usavršavanje primio sam drugdje, izvan obitelji. Ali karakter, posebno 
njegovu moralnu i duhovnu dimenziju, izgrađen mi je u obitelji i zbog toga sam 
jako ponosan na svoju obitelj, a nadasve na svoje roditelje za koje osobno smatram 
da se mogu svrstati u biblijske osobe. 

Nakon odlaska iz obitelji nisam dopustio da mi intelektualno oblikovanje karakte- 
ra, koje se odvijalo u svjetovnim i crkvenim školama i učilištima, ni za trunku uma- 
nji ili, ne daj Bože, naruši moralne i duhovne dimenzije karaktera koje sam primio 
u obitelji. Ne želim reći da pojedinac ne može stasati u zrelu i karakternu osobu i 
bez obiteljske zajednice. Smatram da je to samo izuzetak koji potvrđuje pravilo da 
gdje zakaže obitelj nijedno sjemenište, nijedna bogoslovija, nijedna druga svjetovna 
ili crkvena tvorevina ne mogu nadoknaditi pretrpljene odgojne gubitke u obitelji. 
U tom sam smislu sasvim suglasan s pokojnim Vjekoslavom Bajsićem, profesorom 
filozofije na našem zagrebačkom Katoličkom bogoslovnom fakultetu, kad je upo- 
zoravao na lakoću s kojom Crkvu uspoređujemo s obitelji, a da pritom premalo vo- 
dimo računa o stvarnosti suvremene obitelji, s jedne strane, i o tome gdje se Crkva 
u stvarnosti otkriva kao obiteljska zajednica, dakako ne samo u sociološkom, nego 
ponajprije u pedagoškom, psihološkom i socijalnom smislu. Zbog toga sam protiv 
uvriježenog poimanja odgoja koje, primjerice, prevladava u našim crkvenim zavodi- 
ma. Tu nije riječ o autentičnom obiteljskom odgoju, nego o zavidnom obiteljskom 
zbrinjavanju. A takav se mentalitet onda kao u pravilu nastavi i kasnije pa se crkve- 
ne strukture odnosno pojedine crkvene službe olako srozavaju na sredstvo unosnog 
osobnog uhljebljenja. To je fenomen crkvenog konformizma. Iz perspektive naravi 
i poslanja Crkve to je sablazan u pravom smislu te riječi. 


Što Vas je privuklo prema svećeničkom pozivu? 

Moram iskreno i bez uvijanja priznati da me jest nešto privuklo. U mlađim danima 
smo to bez puno oklijevanja nazivali Božjim pozivom. Nema nikakve sumnje da je 
i Duh Božji imao svoje prste, jer Njemu nije moguće postaviti granice. On je sve- 
mogući i sveprisutni Duh. No, moram također skrenuti pozornost i na sociološke 
dimenzije moga poziva. Bio je komunizam. Moja obitelj je bila, rekoh već, izrazi- 
to vjerska i crkveno osviještena. Kao dijete iz brojne obitelji mnogi su mi kasnije 
govorili da je moja pokojna mama svakodnevno molila za svećenički poziv makar 
jednom od šest sinova. Kao najmlađe dijete u obitelji valjda su se njezine molitve 
bile očajnički intenzivirale? Nagađam. Kako bilo, govorim Vam o stvarima koje 
sam osobno saznao puno godina nakon njezine smrti, uglavnom nakon svećeničkog 
ređenja kad su mi mnogi htjeli posvijestiti da se zbog toga sa mnom ne raduju samo 
Živi, nego i moji dragi pokojnici. Nekoliko godina nakon njezine smrti odlučio sam 
se na odlazak u sjemenište. 


Sve to govorim da bih naglasio kako su u oblikovanju moga svećeničkog poziva, 
ma što to teološki značilo, odigrale presudnu ulogu tri važne stvari. Prvo je to bila 
življena eklezijalna vjera u uvjetima njezinog komunističkog osporavanja. Drugo 
je to bila zaufana molitva mojih roditelja, osobito pokojne majke. Treće je to bila 
obiteljska žrtva, posebno roditeljska žrtva s kojom smo odgajani i izvođeni na put 
ljudske i kršćanske zrelosti. Tek po dolasku u sjemenište sam upoznao sve “furba- 

rije" takozvanoga svećeničkog poziva, a pritom mislim na jedno uvelike sociološko 
poimanje svećeničkog poziva koje se baziralo na viziji društvenoga statusa, shvati 
dobroga uhljebljenja. 


Crkva je stoljećima upravljala vjerskim i javnim životom, davala je pečat duhov- 
nosti, ali i znanosti i umjetnosti. Živimo u vremenu u kojem su se položaj i uloga 
Crkve vidno promijenili, a time i uloga svećenika. Ima li razloga za zabrinutost i 
strah? 

Sasvim iskreno i otvoreno, “štono bi se reklo šćeto-neto", osobno ne vidim ozbilj- 
nijeg razloga za zabrinutost i strah. Pritom su bitne dvije stvari. Iskreno osobno 
vjersko opredjeljenje koje se ne upire samo na dosadašnja ljudska postignuća, nego 
ponajprije i stalno računa na Božju blizinu i zauzetost i od njih svakodnevno živi. 
To je zalog božanske nade u nama. Uostalom, bez Božjeg poticaja koji dolazi iz 
evanđeoske objavljene vjere, naša kršćanska vjera je nemoguća. Drugo, potrebno je 
barem malo poznavanje povijesti spasenja, tj. načina Božjeg djelovanja u povijesti 
čovjeka i čovječanstva pa da se na temelju tih spoznaja shvati da Bog uvijek osta- 
je vjeran čak i onda kada oni koji su ga do jučer najviše hvalili i zazivali zalutaju 
u ropstvo vlastite samodostatnosti. Sve to onda upućuje na zaključak da povijest 
spasenja, tj. Božjeg zauzetog djelovanja u povijesti, i svaka konkretna ljudska osoba, 
tj. individualna ljudska egzistencija, imaju zajedničko to da se nalaze u stalnom 
dinamičkom gibanju. Tom gibanju nisu strane ni napetosti i osjećaji napuštenosti 
i straha. No, ako već poodavno opažamo vjerski indiferentizam onda to nipošto 
ne znači da je time ugrožena dinamika povijesti spasenja. Time je zasigurno ugro- 
žena statičnost i ukočenost današnjeg navještaja povijesti spasenja u Isusu Kristu. 
Suvremeno vrijeme i okolnosti nas prisiljavaju na drugačije promišljanje Božjega 
spasenjskog djelovanja u povijesti. 


Dok su civilizacija i kultura jednoznačno bile kršćanske tada su pojam i iskustvo 
Božjega spasenjskog djelovanja u povijesti bili drugačije shvaćeni, nego li je to da- 
nas slučaj kada su se uvjeti života stubkom izmijenili. Time hoću reći da Boga živo- 
ga nije moguće ukalupiti jedanput zasvagda. Božji Duh puše gdje hoće i kako hoće 
i nije ga moguće totalno zauzdati u skučene okvire naših krhkih pojmova i uvriježe- 
nih obreda. Na temelju toga smatram da što god se prije probudimo iz povijesnoga 
sna našega katoličkog trijumfalizma i samodopadne svijesti o “našem teritoriju“, 
“našem profanom narodu? ili “našoj zemlji" to ćemo prije uočiti nove tragove i nove 
znakove Božje prisutnosti i zauzetosti u svijetu i povijesti koje do jučer ne samo da 
nismo opažali, nego smo ih možda čak sustavno i nesmiljeno osuđivali. Pritom ne 
govorim ništa novoga što već Crkva nije na Drugome vatikanskom koncilu mudro 
i razborito pod vodstvom Duha Svetoga izrekla i predložila. 


U tom je smislu pokojni Željko Mardešić običavao govoriti o novostima koncilsko- 
ga kršćanstva. Nije ni prerano ni pretjerano govoriti o tome da mu je povijest već 

dala za pravo. Naime, tko god sebi umišlja da je put obnove i nove evangelizacije 
zacrtan jednostranom obranom naslijeđenih običaja i struktura, a osudom svijeta, 
taj je sebe unaprijed oslijepio za prepoznavanje novih znakova Božje prisutnosti, 
blizine i zauzetosti u svijetu. A te je znakove dužna upravo Crkva prepoznavati jer 
joj je to zapisano u naravi samog poslanja odnosno stoji u bitnom smislu njezinog 
postojanja. Crkva nije muzej. Crkva je vidljivi znak Božjega spasenjskog djelovanja 
u povijesti po Isusu Kristu u snazi Duha Svetoga. Činjenica da ste mi postavili ova- 
kvo pitanje govori u prilog da s tim nešto ne štima, odnosno da su nadošle mnoge 
poteškoće u prepoznavanju toga. E sad, sve i kad bismo htjeli da se Bog promijeni 
bilo bi nam uzaludno jer Bog je jednostavno vječan i nepromjenjiv. Prema tome, 
jasno je odakle trebaju krenuti promjene i obnova. Što prije to shvatimo to bolje za 
priželjkivanu obnovu, ali ne obnovu fasada, nego obnovu mentaliteta i duha. 


U suvremenom društvu niječu se stalne i univerzalne moralne norme. Stvoren je 
“sustav" etičkog relativizma, a ljudi se ponašaju po “pravilima" situacijske etike. 
Nije li to izazov za Crkvu i velika prilika za promišljanje njezine uloge u suvreme- 
nom svijetu? 

Naravno da je to izazov za Crkvu. No, bojim se da nam mnogima nije jasno u čemu 
se sastoji ta velika prilika za promišljanje njezine uloge u suvremenom svijetu. Jer, 
dosad je na našem dnevnom redu uglavnom bila osuda svijeta i zajedno s njom 
stanoviti prezir prema svijetu, ali ne ujedno i prezir prema njegovim materijalnim 
postignućima. Usudio bih se reći da se to posljednjih godina još više intenziviralo 
tako da se Crkva u društvu očituje sve bogatijom, dakako materijalno, a istovre- 
meno se opaža duhovno siromaštvo kroz rast vjerskog indiferentizma i posebno 
vjerskog neznanja i neodgovornosti. To proizlazi iz jedne samodopadne svijesti da 
Crkva osim materijalne modernizacije svojih struktura nema ama baš ništa dobroga 
za naučiti od toga svijeta. Međutim, Crkva je na Koncilu, ipak, i pokazala i priznala 
da itekako ima što dobroga učiti od svijeta te je tako posredno priznata evanđeoska 
istina da Duh Božji uistinu puše gdje hoće i kada hoće, a ne samo kada mu mi 
“obredno komandiramo". 


Nema nikakve sumnje da je problem relativizma uistinu problem. I to veliki pro- 
blem. No, isto tako bih skrenuo pozornost da su neke sadašnje dijagnoze relativiz- 
ma, ipak, pomalo pretjerane, jer se temelje na crno-bijelom opisu situacije. Mi se 
tek trebamo naučiti živjeti u uvjetima dinamičkoga i evolutivnoga svijeta u kojemu 
je zaista sve kontingentno i prolazno. Dakako da ne samo po daru vjere nego i po 
naravnom razumu možemo doći do nekih čvrstih i neprolaznih istina i vrijednosti, 
ali se odsada te istine i vrijednosti ne otkrivaju u jednom zavazda fiksiranom i ne- 
pomičnom svijetu, nego u svijetu koji je u stalnom dinamičkom gibanju. K tome, 
rekoh Vam već ranije da se moramo naučiti doživljavati Božje spasenjsko djelovanje 

u svijetu dinamičkih i evolutivnih procesa, a ne jednog muzejski ukočenoga svijeta. 
Mi drugog svijeta nemamo doli ovoga jedinog koji je i dinamički i evolutivno i 
kontingentno istražen, shvaćen i definiran. Prema tome, prije nego što optužimo i 
osudimo svijet za dramu relativizma potrebno je da kao vjernici, kao crkvena zajed- 
nica, napustimo staru sliku svijeta i naučimo se misliti, doživljavati, živjeti i svjedo- 
čiti kršćansku vjeru u uvjetima nove slike svijeta. Vjerujte mi da ćemo tada manje 
opažati relativizam u društvu, a više opažati našu vjerničku mlakost, nedosljednost, 
površnost, neznanje, pa čak i nevjeru. 


U većini Vaših promišljanja može se zamijetiti kako je razlog svih problema atei- 
zam? 

Istina. No, radi potpunijeg razumijevanja same stvari želio bih skrenuti pozornost na 
jednu činjenicu koja me odavno već zaokuplja, a izreći ću je u obliku pitanja. Naime, 
zbog čega se ateizam, kao masovna kulturna i društvena pojava, počevši već tamo 
od druge polovice devetnaestoga stoljeća, pojavio upravo, ali i jedino, na europskom 
tlu ili kontinentu koji je u ranijim stoljećima bio toliko impregniran kršćanstvom 
da se s punim pravom govorilo i govori o europskoj kršćanskoj civilizaciji? Onaj 
tko smatra da ateizam, kao masovna kulturna i društvena pojava europskoga kon- 
tinenta, svoj uspjeh duguje samo, govoreći po domaću, takozvanim “komunjarama" 
taj se, po mom skromnom sudu, grdno vara. Ateizam je na europskim prostorima, 
odakle se poput kuge već odavno širi svijetom pomoću ekonomsko-tehničke glo- 
balizacije, uvelike proizvod radikalne društvene reakcije na svojevrsnu ili totalnu 
izdaju Evanđelja samih kršćana. Istina, to je tek jedan aspekt, ali po mom uvjerenju 
ništa manje važan aspekt od aspekta prosvjetiteljskoga samooproglašenja vjere u 
razum i napredak, a protiv naslijeđenoga kršćanskoga svijeta baziranog na nepra- 
vednom feudalizmu i staleškoj podređenosti. Ipak, primoran sam reći da najveći 
razlog suvremenih problema ne vidim samo u ateizmu, nego prije svega u njego- 
vim podmuklim i vještim metamorfozama. A da skratim tumačenje reći ću samo 
to da se metamorfoze ateizma očituju, primjerice, i među samim vjernicima i to 
nerijetko čas u obliku samodopadnog isticanja vjere, ali bez Boga Stvoritelja neba 
i zemlje, čas opet u obliku samodopadnog isticanja monoteističkoga Boga, ali bez 
Njegova očinstva objavljenog u Isusu Kristu, zatim opet u obliku samodopadnog 
isticanja Isusa Krista, ali bez njegove žive i konkretne evanđeoske poruke, potom u 
samodopadnom isticanju kršćanske vjere, ali bez njezine zajedničarske — crkvene — 
dimenzije, te konačno u samodopadnom isticanju crkvene pripadnosti, ali bez žive 
svijesti o zajednici braće i sestara utemeljenoj na Kristovoj žrtvi na križu iz koje se 
razlijevaju Božja ljubav i spasenje na sve ljude. 


Ateizam je opaka bolest, štoviše, najopakija duhovna bolest. Mene ne zanima toli- 
ko sociološki fenomen ateizma za kojega su neki vrli teolozi već požurili reći da se 

posljednjih desetljeća drastično smanjuje, a na očigled velikom buđenju interesa za 
religiju. O kvaliteti tog probuđenog interesa za religiju bi se itekako dalo rasporav- 
ljati. No, pored toga mene prije svega zanimaju metamorfoze ateizma, tj. njegovo 
vješto prikrivanje i uvlačenje tamo gdje ga se inače ne bi očekivalo. Podsjetit ću 
Vas da je Ivan Pavao II. u više navrata konstatirao da ima mnogo kršćana koji žive 
kao da Krista nema. Tu se radi o metamorfozi ateizma u takozvani kriptoateizam 
koji se skriva ili otkriva u općeprihvaćenim načinima i stilovima života današnjih 
ljudi, uključujući i kršćane, kao da Boga nema. Od toga nije izuzet nitko, pa ni Vi 
ni ja. Stoga nam se je svima zajedno zapitati jesmo li mi tek prividno kršćani, a u 
srcu kriptoateisti? Dakako, posrijedi najčešće nije riječ o nekakvom osobnom izbo- 
ru, nego jednostavno o civilizacijskom pritisku pod kojim prihvaćamo dominantne 
autoritete i kriterije prema kojima se vrednuje suvremena ljudska egzistencija. Od 
masovne pojave ateizma može biti gori samo neosviješteni ateizam, tj. kriptoatei- 
zam. Ne radi se tu više o borbenom ateizmu kakav je vladao u komunizmu ili kakav 
se javlja kod nekih scijentistički nastrojenih suvremenih autora poput Richarda 
Dowkinsa ili Christophera Hitchensa. Tu se jednostavno radi o svakodnevnom 
življenju kao da Boga nema. Uzmite samo i analizirajte temeljito javne rasprave oko 
rada nedjeljom ili oko izvantjelesne oplodnje i bit će Vam jasno da je u svim tim 
raspravama Bog sveden na zadnju rupu na svirali. 


U Vašim člancima i knjigama analizirate odnos između kršćanstva i civilnog druš- 
tva te navodite njihove pozitivnosti, ali počesto otkrivate i njihove negativne stra- 
ne. Ne čini li Vam se da su velika kočnica današnjeg napretka “preduboko ukopa- 
vanje u tradiciju" s jedne i “bezglavo otvaranje prema novom" s druge strane? 

Iz crkvene perspektive odgovor na Vaše pitanje je potvrdan. Neki bi najradije kr- 
šćansku vjeru poistovjetili s tradicionalizmom, a neki drugi bi je opet poistovjetili s 
nekritičkim progresizmom. Osim što su ta dva ekstrema neprihvatljiva, lijek za njih 
nije ni u rezignaciji ni u osudama nego u ozbiljnom poduzimanju obnove. Obnova 
je uvijek stanovita preobrazba, a u našem kršćanskom kontekstu svaka preobrazba 
kreće i procjenjuje se onom temeljnom i istinskom evanđeoskom preobrazbom. 
Tradicionalisti griješe protiv istine Evanđelja na način da mu oduzimaju duhovsku 
Životnost, novost i aktualnost, a progresisti griješe protiv istine Evanđelja na način 
da mu oduzimaju utjeloviteljsku stabilnost, čvrstinu i vjerodostojnost. Uostalom, 
treba se konačno osloboditi tih zapravo ideološko-političkih kategorija u prosud- 
bama crkvene zbilje i prihvatiti evanđeoske kategorije i poruke jer na koncu konaca 
jedino su one mjerodavne za procjenu naše vjernosti Bogu po Isusu Kristu u snazi 


Duha Svetoga. 


Vaš dosadašnji spisateljski rad je obiman. Međutim, problemi kojima se bavite da- 
leko su brojniji i slojevitiji. Kakvi su Vam planovi i što trenutno radite? 

Naravno da niti osobno umišljam, a niti bih se složio s bilo čijom ocjenom da ono 
što sam dosad napisao i objavio predstavlja nekakvu sintezu ili još pretencioznije 
nekakav zaokruženi sustav. Ono što sam dosad napisao i objavio jesu moja promi- 
šljanja o zahtjevima kršćanskog života u ozračju znanstveno-tehničke civilizacije i 
nekih njezinih dominantnih autoriteta i kriterija. To su prije svega moja teološka 
istraživanja i promišljanja, iako tu ima mnogo didaktičkoga, dakle nekih općepo- 
znatih mjesta, ali ponavljam radi se ponajprije o mojim osobnim istraživanjima i 
promišljanjima koja su plod mojih osobnih traganja za odgovorima na neka goruća 
pitanja suvremenoga svijeta i čovječanstva, a koja najprije mene tište. To da sam se 
ohrabrio ponuditi ih širem čitateljstvu skopčano je s činjenicom moje profesorske 
službe. Naime, najprije moje studentice i studenti trebaju znati čime im se profesor 
bavi kada je izvan predavaonice, dakako da zajedno s time doznaju i koliko se on s 
time bavi da bi naučili i znali cijeniti posvećenost službi i radu, a onda kao drugotni 
učinak sve to dolazi i do šire crkvene zajednice i do samoga društva. Kad nešto 
objaviš gotovo je, dakle ne možeš glumiti da nije objavljeno. Kao i dosad tako i 
nadalje istražujem i promišljam i nadam se uz svekoliku Božju pomoć kad sazrije 
vrijeme da ću, među ostalim, opet objaviti jednu knjigu o čijem pobližem sadržaju 
ne bih na ovom mjestu. Rekao bih samo to da će opet biti posvećena nekim aktu- 
alnim i gorućim temama. No, zasad pustimo neka to bude svojevrsno iznenađenje, 
ako danas više uopće postoje pretpostavke za nekakvo iznenađenje. 


U Trilju ste gostovali nekoliko puta. Rado se odazovete te napišete koji tekst za 
“Triljski most", a sve Vaše knjige predstavljene su u gradu u organizaciji Kultur- 
nog društva Irilj. Kakve ste dojmove ponijeli iz Trilja? 

Prvo što ne bih nikako htio propustiti jest zahvaliti Vama i preko Vas svim Triljan- 
kama i Triljanima koje sam susretao na tim našim susretima, a koji su mi pričinjali 
neizmjerno zadovoljstvo. Moji su dojmovi svakako pozitivni i puni vedrine jer ne 
počivaju samo na činjenici da sam imao tu čast boraviti u Vašoj sredini, nego i na 
činjenici da jedna relativno mala sredina posjeduje tako jasno izraženu dobru volju, 
tj. duhovni i intelektualni entuzijazam za unaprjeđivanje dijaloga između vjere i 
kulture. Od srca zahvaljujem na danoj mi višekratnoj mogućnosti da i osobno da- 
dem mali obol tom Vašem zahvalnom i, valja reći, koncilski nadahnutom zalaganju 
na planu dijaloga između vjere i kulture. Držim da je to jedno od prikladnih sred- 
stava za provođenje koncilske obnove Crkve i priželjkivanu novu evangelizaciju. 
Hvala Vam na tom jednostavnom, ali konkretnom svjedočanstvu. I ovim putem 
Vam želim da u stalnom ozračju i poticajima Duha Kristova i dalje nastavite Vašu 
dragocjenu aktivnost pa se u tom smislu preporučam i za ubuduće. Sretno! Svako 
dobro u Gospodinu. 


115 


O smislu na drugačiji način 
Ante Vučković, intervju 


Triljski most, V (2010), br. 5, str. 30-33. 


Doktor filozofije, franjevac Ante Vučković, rođen je 1958. u Sinju 
gdje je završio osnovnu školu i klasičnu gimnaziju. Filozofsko-teo- 
loški studij uspješno je dovršio u Makarskoj i Zagrebu, gdje je diplo- 
' mirao 1984. godine. Svećenički red na naslov splitske Franjevačke 
provincije Presvetoga Otkupitelja primio je u Sinju, 3. srpnja 1983. 
| godine. Nakon ređenja pastoralno je djelovao kao kapelan u Met- 
ik koviću i dušobrižnik u Munchenu. Poslijediplomski studij filozofije 
započeo je u Miinchenu na Visokoj filozofskoj školi (Philosophis- 
che Hochschule), a nastavio na Papinskom učilištu Antonianum (Pontificio Ateneo Antonia- 
num) u Rimu, gdje je magistrirao i obranio doktorsku disertaciju 1992. godine. Predavao je na 
Franjevačkoj visokoj bogosloviji u Makarskoj, rimskom Antonianumu i sjemeništu Redemp- 
toris Mater u Puli. Izvanredni je profesor filozofije na Katoličkomu bogoslovnom fakultetu 
Sveučilišta u Splitu i na Odsjeku za filozofiju Filozofskoga fakulteta Sveučilišta u Splitu. Uz 
brojne članke objavio je svoj doktorski rad na talijanskom “La dimensione dellascolto in M. 
Heidegger" (Rim, 1993.) i hrvatskom jeziku (Zagreb, 1993.), pod naslovom “Dimenzija slušanja 
u M. Heideggera". Potom je objavio knjige “Oprost i pomirenje - utopija ili izazov?" (Zagreb 
- Split, 2001.), “Riječju probuđeni" (Zagreb, 2003.), “Dah sile Božje" (Zagreb, 2005.), “Putovi 
i stranputice praštanja" (Zagreb, 2006.) i “Imena i Riječ" (Sarajevo - Zagreb, 2009.). Profesor 
Vučković često održava predavanja, tribine i duhovne seminare. Dobra posjećenost potvrda je 
njegove autentičnosti. 


Koliko se dječjih ideala ostvarilo u Vašem životu? 

Gotovo svi. Došao sam u dodir s mjestima na kojima se čuva i produbljuje znanje. 
I otkrio da je ono toliko veliko da sam se trebao spremiti i učiti kako se nositi sa 
svojim trajnim neznanjem. Došao sam u dodir sa Svetim. I otkrio da ništa ne znam 
i da mi je neprestano učiti kako mu se približiti. Došao sam u dodir s ljudskom 
patnjom i nesnalaženjem. I otkrio kako je sitno ono što možemo činiti i kako je to 
malo neprocjenjivo i silno važno. Jednom riječju, sve što sam kao dijete htio, znati, 
iskusiti, pomoći, ostvarilo se i u istom trenutku mi se pokazalo daleko većim, du- 
nije ostvario ni jedan. Draže mi je misliti da su se ostvarili svi premda me je svaki 
poučio kako izmiče mojim sposobnostima. 


Životu sjeni sinjskog samostana očito je utjecao na Vaš izbor životnog poziva. Ima 
li nešto posebno što nosite u svome srcu? 

Ima. Podvojenost života. Odrastao sam u podvojenom svijetu. Hodao sam između 
dva svijeta. Sudjelovao u oba na različite načine. Jedan je bio bez Boga. Škola, druš- 
tvo, društvena događanja i aktivnosti. Drugi je bio snažno obilježen Bogom. Obi- 
telj, Crkva, druženja, liturgija, igra s vršnjacima. U školi je vladao ateizam, poruga s 
vjernicima, osjećaj da ste manje vrijedni. Oko samostana je vladalo drukčije ozračje. 
Svi smo sudjelovali u tom podijeljenom svijetu. Bili smo podijeljeni, a gotovo svi na 
neki način u oba svijeta. Ista djeca u školi i ista na vjeronauku. Pa ipak, tolike razli- 
ke! Privilegiranost i ateizam. Šutnja. Ozračje neslobode. Navika da o vjeri, doživlja- 
jima i druženjima vezanima uz Crkvu ne možete javno i slobodno govoriti u školi. I 
nutarnja duboka potreba da sudjelujem u oba svijeta. Nisam bio spreman kao dijete 
odreći se ni jednoga svijeta. Tu podvojenost i neslobodu sam upio u sebe i još uvijek 
mi se vrati kada se vrate sjećanja na rano djetinjstvo. Uz samostan me vežu sjeća- 
nja na otvoreno i radosno ozračje. Ritam liturgijske godine. Korizma i ozbiljnost. 
Velika Gospa i masa ljudi. Božić i snijeg. Pjesme. Pobožnosti u svibnju i listopadu. 
Rana ustajanja i odlasci na misu još po mraku. I neizostavno kontakt s franjevcima. 
Među njima se izdvajaju neki. Pokojni fra Ivan Akrap. I brat fra Pavao. On mi je 
posuđivao knjige iz franjevačke biblioteke. Gutao sam ih. Rijetko sam posuđivao 
knjige iz školske knjižnice. Iz franjevačke, fra Pavlovom dobrotom, neprestano. 


Studij filozofije vaš je odabir ili isključivo potreba institucije kojoj pripadate? 
Hm. Filozofiju nisam nikada smatrao svojim životnim pozivom. Zamišljao sam se 
u pastoralnom radu s ljudima. No, kada su se stvorile okolnosti za studij filozofije, 
prihvatio sam ga. 1I kada sam pristao na njega nije bilo jednostavno. Filozofija naliči 
ženi. Hoće da joj se posvema posvetite. S vremenom sam se primio jako i čvrsto 
filozofije. Do te mjere da sam se gotovo poistovjetio s tim svijetom. Kasnije, kada 
sam se vratio kući, sve se opet promijenilo. Bilo je bolno. Od toga da sam bio nes- 
posoban izreći se svojim materinjim jezikom do toga da sam posvuda osjećao kako 
govorim nerazumljivim jezikom. 


Proučavajaući temu slušanja kod M. Heideggera, da li ste osjetili potrebu slušati, 
ili ste samo “savladali jednu od prepreka" na putu Vašeg profesionalnog uspona? 
Izbor teme za doktorski rad ima s mojim životom puno dublji dodir negoli sam 
ja sam u početku to mogao misliti. Najprije, nije riječ o međuljudskom slušanju, 
njegovoj složenosti i tehnikama. Riječ je o shvaćanju svega, bitka, kroz paradigmu 
slušanja. Za razliku od druge paradigme, one očiju i pogleda, ova koja se služi jezi- 
kom slušanja pokazuje nam i svijet i nas u njemu na drukčiji način. 


Bilo je fascinantno otkrivati u tekstovima jednog velikog filozofa kako se polako 
probija metafora slušanja. Tako se spojilo jedno i drugo. Strast čitanja i postignuće 
školskog priznanja. Kasnije sam opazio kako rad na slušanju i osluškivanje autora 
u njegovim tekstovima jako pomaže za slušanje ljudi. Rijetki su trenuci kada vas 

netko pozorno i s razumijevanjem sluša. Meni se to dogodilo i sam sam nekima 
poklonio uho na vrlo intenzivan način. I to mi je, jedno i drugo, veliki dar. 


Onaj tko prati Vaš rad lako može uočiti da u svojim nastupima kroz predavanja, 
tribine, pa i propovijedi na razumljiv način konkretizirate “tešku filozofiju", što i 
nije baš čest slučaj na našim prostorima. U čemu je tajna? 

U muci koja me pogodila nakon povratka kući. Bio sam uvjeren da govorim jasno, 
a nitko me nije razumio. Tada sam još mislio da druge moram najprije naučiti jezik 
kojim sam govorio pa da me razumiju. Onako kako sam ja najprije morao naučiti 
strane jezike da mogu čitati filozofe i kako sam morao ući u njihov način mišljenja 
da ih razumijem. I onda se dogodilo bolno otkriće da to tako ne funkcionira. Niti 
u krugovima za koje sam pretpostavljao da govore istim jezikom. Porazno otkriće 
nesposobnosti komuniciranja jedinim jezikom koji mi je stajao na raspolaganju su- 
očilo me s pitanjem: kako govoriti ljudima razumljivim jezikom? To je postao moj 
problem, a ne više njihov. Odjednom sam se odrekao očekivanja da ljude najprije 
treba promijeniti da bi mogao s njima stupiti u razgovor. Drugim riječima, počeo 
sam tražiti jezik. I tu sam doživio još jedno veliko iznenađenje. O važnim, zapravo 
o najvažnijim stvarima života, evanđelja govore tako jednostavnim jezikom. I po- 
čeo sam onda učiti kako je to moguće. Mislim da još nisam naučio mnogo, ali mi 
je drago da je nestalo zida nerazumijevanja između mene i slušatelja. Zapravo, u 
najdublje što sam od života dobio spada iskustvo sabranosti oko riječi. Stojite pred 
ljudima, govorite im i vidite da riječ dopire do njih. Kao da je piju. To je nezamje- 
njivo iskustvo. Ili, govorite, a sugovornik vam da do znanja da je sasvim shvaćen. To 
vas ispuni dubokim zadovoljstvom. 


Predajete filozofske predmete na splitskom Katoličkom bogoslovnom i Filozof- 
skom fakultetu i aktivno sudjelujete u poboljšanju kvalitete studija. Brza infor- 
matizacija društva doprinijela je bržem, ali i površnijem povezivanju ljudi. Vidite 
li u toj činjenici novu mogućnost za reaktualizaciju humanističkih studija, za koje 
danas na fakultetima i ne postoji osobito zanimanje? 

Točno je da humanistički studiji nisu prvi na ljestvici interesa studenata. Dijelom 
je riječ i o mogućnostima zapošljavanja, a dijelom i o tom da se humanistički stu- 
diji sporije i manje okretno prilagođavaju brzim promjenama. No, uvjeren sam da 
su humanistički studiji iznimno važni i da ih treba gajiti. Čovjek ne može, a da se 
ne pita tko je on sam. Postoji u nama strast da razumijemo. I svijet i način kako 
on funkcionira, ali i to da razumijemo sami sebe. I kada god se netko, pojedinac 
ili društvo, jednosmjerno preda samo razumijevanju onoga kako, nađe se iznenada 
zatečen pitanjima smisla. Informatizacija povezuje ljude, ali mi smo osim površnih 
kontakata gladni i sadržaja. Odatle i glad za pričama drugih ljudi, za njihovim od- 
govorima na njihova pitanja, za romanima, filmovima, umjetnošću, za razgovorima, 
duhovnosti... 

Informatička revolucija omogućila je nove oblike manipulacije, što se najbolje vidi 
na mladim generacijama koji sve više “misle tuđom glavom". Koliko su svećenici 
današnjeg doba spremni i osposobljeni pomoći mladim osobama da nauče “misliti 
svojom glavom"? 

Iskreno, izričaj “misliti svojom glavom" nije baš dobar opis svećenika. Uz to, uloga 
svećenika nije da mlade ljude nauče “misliti svojom glavom". Mislim da za to nisu 
niti osposobljeni. Uloga svećenika je da mladim ljudima pomognu otkriti kako ući 
u odnos s Bogom. Njihova uloga nije da ih zabavljaju ili da ih čuvaju od mani- 
pulacija. Uloga svećenika je da stvore preduvjete za dodir sa Svetim. Posredovati 
iskustvo Svetoga, otvoriti u njima glad za dobrotom, ljepotom, za Bogom, za boljim 
svijetom, za pomoći drugima, za razumijevanjem različitoga. Nema boljeg puta da 
se nekoga sačuva od manipulacija i da mu se pomogne da bude samosvojan od toga 
da mu se pomogne da uđe u osobni odnos sa Svetim. Mislim pritom i na sliku iz 
Lukina evanđelja u kojoj Isus, bez znanja svojih, ostaje u hramu. Sam, samostojno, 
na početku svoga odrastanja. I u hramu sluša i pita. Fascinantan je židovski svijet 
koji je stvorio mogućnost da se u hramu smije postavljati svako pitanje i da mladi 
čovjek, bez straha, smije očekivati odgovore na njih. Ako bi svećenik bio u stanju 
stvoriti takvo ozračje da mladi smiju i hoće postaviti svoja pitanja i ako ih ne bi 
zatrpao gotovim odgovorima, nego ušao s njima u razgovor i pomogao im da ot- 
kriju put traženja odgovora, ako bi bio s njima na tom putu, to bi bilo veliko. To bi 
bio način da mladi počnu “misliti svojom glavom". Samo netko tko je oslobođen i 
samostojan može drugom pomoći da to postane. Mislim da su Marija i Josip bili 
iznimno slobodni i široki ljudi kada su stvorili takvo ozračje u kojem je Isus mogao 
bez straha ostati u hramu, postavljati svoja pitanja i tražiti odgovore kroz razgovor 
s rabinima i svećenicima u hramu. Ipak, najdraže mi je to što Marija, desetljećima 
nakon toga, Luki priča, a on prenosi dalje, kako ga nije razumjela. Ni ona ni Josip. 
To je sjajno! Mladi imaju nešto što stariji, roditelji i učitelji, ne razumiju. I to je 
najčešće ono najbolje. 


Svakodnevno smo svjedoci zlouporabe političke, ali i duhovne moći, što i nije 
neka novost proučavajući događaje iz prošlosti. Razlika je samo u zamijenjenim 
“glumcima". Voluntarizam guši kreativnost pojedinca, koči sustave i pretvara ih u 
gomile skupih i neučinkovitih institucija. Vidite li svjetlo na kraju tunela? 

Svjetlo uvijek dolazi od ljudi koji su otvoreni boljem, višem, ljudskijem, razumnijem, 
duhovnijem. A uvijek se rađaju novi ljudi. Novi ljudi su, kako kaže sv. Augustin, u 
stanju početi nešto novo. Mali broj ljudi koji hoće isto i koji znaju što hoće, stvara 
čuda. Probija nove tunele kroz mrak ideologija i zlouporaba. Zato je individualizam 
štetan. Gradi zidove među ljudima i onemogućuje im da se spoje i zajedno djeluju. 
I po tom istom ključu se prosuđuju institucije. One koje su otvorene novim ljudima 
Živjet će. One koje svakog tko dolazi kloniraju na svoju sliku, mogu doduše trajati, 
ali one guše život. 

Istina je samo jedna i osnovni je preduvjet ljudske sreće. Može li čovjek do nje doći 
samostalnim putem ili mora nužno pripadati nekoj od institucija? 

Slažem se da nitko nikada nije postao sretan lažući sebi i drugima. Ipak, ljudski 
problem nije toliko laž koliko obmana, iluzija, polulaž, poluistina. Privid. Mnijenje. 
Filozofija nas je učila kako istina nije u posjedu čovjeka. Za nju se treba boriti, 
mučiti i truditi. I istovremeno biti sasvim svjestan da je nije moguće posjedovati. 
Zapad boluje od strasti za posjedom. I istinu bi htio posjedovati. I istovremeno, 
Zapad je sasvim svjestan da se istini može samo približavati. 


Kršćanstvo istinu poistovjećuje s Bogom i ulazak u istinu s ulaskom u odnos s 
Bogom. I tu se slaže s temeljnim uvidom filozofije. Ni Boga se, kao ni istinu, ne 
može posjedovati. Kad god netko misli da je ima, već smo u području manipulacije. 
Sv. Augustin kaže za Boga: Ako ga razumiješ, sigurno nije Bog. No, čovjek može 
dopustiti da ga zahvati Bog, da ga zahvati istina. To su vrhunski trenuci ljudskoga 
života. Čak i kada traju samo trenutak, obilježe cijeli život. 


Forma života nije nevažna. No, ona nije odlučujuća za susret s istinom i događaj 
sreće. Ima ljudi koji su na put istine došli sami, neovisno o drugim ljudima i neo- 
visno o institucijama. I ima onih koji su to učinili unutar institucija. No, tko god je 
došao na autentičan način do dodira s istinom, otkrio je kako ga ona nadilazi. Mi 
po ljudskom stavu poniznosti pred istinom možemo znati da li je riječ o istinskom 
dodiru s njom ili o manipulaciji i umišljaju. 


Što je najvažnije na putu unutarnjeg oslobođenja i povezivanja s Bogom? 
Nutarnje oslobođenje je nužni proces u ljudskom životu. Nitko nije slobodan 
premda svi vjerujem i hoćemo držati važnim osloncem našeg društvenoga života da 
se čovjek rađa slobodnim. No, sloboda nije posjed. Ona se ostvaruje, produbljuje, 
proširuje neprestanim radom na sebi. Uvijek se može postajati slobodnijim i uvijek 
je moguće gubiti slobodu. Postupno. Nekada neprimjetno. Nekada naglo, krivim 
odlukama. 


Najvažnijim mi se čini razumijevanje onoga što jest i njegovo prihvaćanje. Naoko 
je to banalno, ali najviše poteškoća imamo ako se ne slažemo s onim što tvori moj 
život. Moja prošlost, obitelj, odnosi, spol, godine, zdravlje, bolest, ljudi s kojim sam 
sudbinski vezan: roditelji, braća, sestre. Jezik, narod, vrijeme. Ako se dogodi trenu- 
tak u kojem za sve što tvori moj život mogu reći: sve je dobro, onda je to trenutak 
vrhunskog suglasja sa samim sobom, svijetom i Bogom. Sreća. Ispunjenost. Smisao. 
Iskustvo ljubavi onoga što jest. To je moguće. Spinoza je mislio da je to najviše što 
čovjek u svom životu može postići i iskusiti. To podsjeća na Božju reakciju unutar 
stvaranja. Na koncu svakoga dana Bog pogleda što je stvorio i vidi da je dobro sve 
što sada jest, a malo prije uopće nije bilo. 

2. « 


Kako na Vas utječu susreti s “velikim ljudima"i “malim čovjekom"? 

Teško mi je znati tko su to veliki ljudi. Ne osjećam nikakvu privlačnost za susrete s 
ljudima na visokim položajima. Kojim god to mjerilima mjerili. Naprotiv. Smatram 
da ne spadam u ta društva. Sramim se. Ne znam razgovarati s njima. Nelagodno mi 
je. Dobro se osjećam s ljudima koji ili ne stavljaju ili nemaju što staviti između nas. 
Titulu, ulogu, čast, zasluge, veličinu, položaj... I dobro se osjećam u društvu velikih 
mislioca. Zapravo, u društvu s njihovim tekstovima. To smatram privilegijem. Po- 
nekada se uhvatim da su ti mrtvi i pametni ljudi zapravo najčešći moji sugovornici. 
Jednom mi je, kada je riječ o velikim i poznatim ljudima, bilo jako nelagodno. Ne 
u susretu s velikim imenom, nego nakon susreta. Došao mi je jedan veoma poznati 
sportaš da se pomolim za njega. Ja ga uopće nisam prepoznao. Zapravo, nisam 
uopće znao tko je. Niti sam znao zašto je bio toliko poznat. I sada se osjećam nela- 
godno kad se sjetim kako su ga znali svi s kojima sam bio u kontaktu, a ja ne. Moji 
su se fratri kasnije smijali mom neznanju. Pa ipak, to nepoznavanje i moja naivnost 
u pitanjima su mi olakšali susret s njime. Usprkos nesporazuma i moga neznanja, 
mogao sam neopterećeno biti svećenik, a on obični čovjek koji treba molitvu. 


Nećete se ljutiti ako kažem da je zelena, bistra i tiha Cetina, uz koju ste odrasli, 
utjecala na Vaš život? 

Ne, naravno. Utjecali su i Cetina i polje i Kamešnica i Svilaja. Priroda. Boje, miri- 
si, zvukovi. Ne napušta me glad za posve jednostavnim i svakodnevnim detaljima 
prirode Cetinske krajine. Nisam je birao, ali sam zahvalan što mi je darovana. Ne 
posjedujem je i nije moja, ali sam u njoj i kroz nju oblikovan. Kako da se ljutim? 
Cetina je sjajna metafora mnogih života. Od izvora koji je istodobno tih, gotovo 
neprimjetan i dubok pa preko njezina toka i proboja kroz nepristupačne klance pa 
sve do ušća u more kroz velebne omiške stijene. Kao da oslikava ljudski život. Ne 
bih imao ništa protiv da moj život dobije neku vrstu životnog puta nalik njezinu. 
Rođen neprimjetno, imao i miran i buran život, kako kad, ponekad bistar i miran, 
a nekada brzi silovit i nakon njega utekao u veliko more. Ali, o tom ne odlučujem 
ja. I tu bi, čini mi se, moglo biti iznenađenja kao što ih je bilo i u svim dosadašnjim 
periodima života. Cetina ima svoj tok, a život preda mnom mnoga pitanja. 

JOSIP DUKIĆ 


Treba poraditi na interdisciplinarnom pristupu 
salonitanskim temama 

Josip Dukić, intervju 

(Razgovarao Mario Matijević) 


Solinska kronika, br. 169, 15. X. 2008., str. 19. 


Svećenik Splitsko-makarske nadbiskupije i profesor povijesti na 
;, Katoličkom bogoslovnom fakultetu u Splitu mr. sc. don Josip Dukić 
kroz nekoliko publikacija predstavio se čitateljstvu kao poznavatelj 
antičke Salone, života i djela povjesničara i arheologa don Frane Bu- 
lića i solinskoga slikara Joze Kljakovića. Don Josip bi uskoro u Rimu 
na Fakultetu crkvene povijesti i kulturnih dobara Crkve (Gregori- 
. jana) trebao obraniti doktorat u kojem je obradio određene aspekte 
(vjerskog života salonitanskih kršćana na temelju epigrafskih izvora. 


lako ste rodom iz Košuta kraj Trilja, Vaš rad je vezan uz Salonu, Solin i istaknute 
osobe iz njegove prošlosti. Čime su Vas Salona i Solin privukli? 

Nakon završetka osnovne škole u Košutama i Trilju odlučio sam krenuti na dalj- 
nje školovanje u Split, u tadašnju Srednju školu za spremanje svećenika, današnju 
klasičnu gimnaziju “Don Frane Bulić". U trećem razredu sjemeništa 1984. godine 
u sjemenišnoj dvorani održavao se skup posvećen 50. obljetnici smrti don Frane 
Bulića. Zahvaljujući predavačima na skupu i tadašnjem ravnatelju sjemeništa So- 
linjaninu pok. don Petru Zdravku Blajiću, koji nam je nastojao dodatno približiti 
don Franu, kod mene se javila simpatija prema don Frani i Saloni. Odlazak u obli- 
žnji Arheološki muzej radi razgledavanja prigodne izložbe i posjet Manastirinama, 
kao i prva fotografija snimljena uz don Franin grob, samo su potvrdili moju ljubav 
prema Saloni i velikom svećeniku i znanstveniku. Bila je to prva brazda, na koju su 
se za vrijeme studija teologije u Splitu (1986.-1992.) i odlazaka u Salonu s profeso- 
rom don Slavkom Kovačićem, župnikovanja u župi Žedno-Arbanija (1992.-1998.) 
i specijalizacije u Rimu (1998.-2004.) slagale i nove brazde. Ukratko, preko don 
Frane, don Petra i don Slavka stigao sam u Salonu i Solin, i na tome im velika hvala. 

Govoreći o radu vezanom uz Solin valja spomenuti Vaše bavljenje likom i djelom 
solinskoga slikara Joze Kljakovića, o čemu ste pisali i u prvom broju solinskoga 
časopisa “Tusculum". Otkud zanimanje za Kljakovića? 

Iskreno govoreći Kljakovićem se, barem za sada, bavim samo usput. Međutim, što 
vrijeme više odmiče to više dolazim do uvjerenja da to ne bi smjelo biti tako. Na- 
dam se boljim danima. Moj prvi susret s Kljakovićem dogodio se za vrijeme bo- 
ravka u Rimu 2001. godine, kada se slavila 100. obljetnica Hrvatskoga papinskog 
zavoda sv. Jeronima. Za spomenutu prigodu rektor Zavoda dr. Jure Bogdan vodio 
je veliki projekt pripreme zbornika radova. Od ponuđenih tema, odabrao sam Jozu 
Kljakovića, točnije njegov boravak i rad u zavodu sv. Jeronima. Nakon magisterija 
iz salonitanske starokršćanske epigrafije i započetog doktorata na istu temu, nije mi 
bilo teško odlučiti se za Solinjanina Kljakovića. 


Sređujući i proučavajući Kljakovićevu ostavštinu u arhivu sv. Jeronima napisao sam 
članak o njegovim radovima koji se nalaze u zavodu. Posebno mjesto svakako pri- 
pada mozaiku koji se nalazi na pročelju zgrade zavoda. U solinskome časopisu Tlus- 
culum, koji je izišao ove jeseni, objavljen je moj rad o životu i radu Joze Kljakovića 
u emigraciji (25 godina). Galerija Klovićevi dvori za jesen 2009. godine priprema 
veliku izložbu o Jozi. Izložba bi trebala biti popraćena katalogom. Voditelji projekta 
predvidjeli su u katalogu i moj rad. 


Zbog više razloga život i djelo Joze Kljakovića nisu dostatno vrednovani, te će sve 
do sada učinjeno i najavljen projekt zasigurno ispraviti tu nepravdu. Ne ulazeći u 
vrednovanje Kljakovićevih umjetničkih radova, nakon do sada proučene izvorne 
građe (ponajviše njegove korespondencije), mogu sa sigurnošću tvrditi da on zaslu- 
žuje daleko više. Politika, kao i nedostatak sustavnoga i zajedničkoga rada ponovno 
su pokazali svoju moć. Radi se o još jednom hrvatskom izvoznom proizvodu. 


Bavljenje Jozom Kljakovićem nije Vaša jedina preokupacija kada su u pitanju teme 
vezane uz Solin. Od radova svakako su vrijedni spomena oni vezani uz Salonu, 
salonitanske mučenike i don Franu Bulića. U kojoj je mjeri salonitanska povijest 
istražena i predstavljena javnosti? 

Netko bi mogao pomisliti da se o Saloni nakon više od 200 godina istraživanja i 
pisanja nema što suvislo reći. Naprotiv, unatoč dugogodišnjem zastoju u proučava- 
nju povijesti grada nakon don Franine smrti 1934. godine i komunističkog sustava 
nesklona “vjerskim temama, pojavili su se pojedinci i ustanove koji su opravdali 
razlog svoga postojanja. Najbolja ilustracija je XIII. kongres za starokršćansku ar- 
heologiju održan 1994. u Splitu i Poreču, zatim Akti kongresa kao i kasnije brojne 
publikacije o Saloni. 


Nadalje, u Splitu je godine 2004. upriličen Međunarodni simpozij u prigodi 1700. 
obljetnice mučeničke smrti sv. Dujma i salonitanskih mučenika. Zbornik radova 

objavljen je u proljeće 2008. godine i u njemu ima nekoliko radova koji predstavlja- 
ju iskorak u dosadašnjem radu. 


Što se tiče mojih radova o Saloni i don Frani, uz nekoliko objavljenih manjih ra- 
dova namjeravam, nakon obrane, u cijelosti objaviti doktorat na talijanskom jeziku. 
U ovoj prigodi najavljujem i nove radove utemeljene na već postojećim izvorima i 
velikim dijelom na don Franinoj ostavštini. 


Unatoč svemu, valja napomenuti da suradnja civilnih i crkvenih povjesničara, ar- 
heologa i teologa liturgičara nije na zavidnoj razini te da bi trebalo poraditi na 
interdisciplinarnom pristupu salonitanskim temama. Paradoksalno je da s crkvene 
strane u Hrvatskoj postoji samo nekoliko osposobljenih stručnjaka za starokršćan- 
ske teme. 


Osnivač ste i predsjednik Kulturnoga društva Trilj i glavni urednik prvoga trilj- 
skog časopisa “Triljski most". Što Vas je potaklo da kao svećenik osnujete civilnu 
udrugu? 

Studirajući i putujući po svijetu sve sam više cijenio Hrvatsku i svoj rodni kraj. Kao 
dijete osjetio sam pritisak jednoumnog sistema koji je u mojoj mladosti bio na iz- 
disaju. Sistem se raspao a određeni strahovi i iskustva i dalje traju. Rat i mukotrpno 
rađanje demokracije obilježili su dio moga života. Poraće i sve nepravde koje sada 
gledamo tjeraju nas ili da se vraćamo “egipatskim loncima"ili da usmjerimo pogled 
prema budućnosti, naravno, ne zaboravivši pritom prošlost i misleći na generacije 
koje dolaze. 


Prateći svakodnevno smrtni zagrljaj politike i ostalih društvenih ustanova, pa i 
pojedinih crkvenih lica, u suradnji s pojedincima iz triljskog kraja rodila se ideja 
stvoriti ustanovu u kojoj bi se trebalo raditi bez “direktiva iz središnjice". Bogu 
hvala, što smo do sada zamislili to smo i ostvarili. Triljski kraj od 2006. ima udrugu 
Kulturno društvo Trilj koja je kroz tri godine postojanja nešto učinila. Ukratko: 
otvorili smo web stranicu (www.kdtrilj.hr), kroz nekoliko sekcija radimo s djecom 
(sportaši, planinari, dramska i karitativna sekcija, tečaj engleskoga jezika, izložbe), 
predstavili smo triljske suvenire ( Tilvrivm — triljska travarica, set razglednica, kape 
i pregače, podmetači za čaše s triljskim motivima), upriličili devet predavanja, se- 
dam predstavljanja knjiga, sedam izložbi, objavili dva jednolisna kalendara, dvije 
preklopnice (IVarodne nošnje triljskog kraja, Košute selo zaigrano), tri knjige i tri broja 
prvoga triljskog časopisa Triljski most. 

Od projekata koji su u pripremi izdvajam: povijesno-kulturni vodič i dokumentarni 
film o triljskom kraju (2009.), znanstveni simpozij o Trilju i u toj prigodi zbornik 


radova u čast arheologa porijeklom iz Garduna - Tilurija Branimira Gabričevića 
2010.) i Projekt istraživanja povijesti školstva u triljskom kraju (2011.). 


125 


FELJTONI 


SLOBODNA DALMACIJA 


Feljton je objavljen u šest nastavaka u prigodi 1700. obljetnice mučeničke smrti 
Dujma i ostalih salonitanskih mučenika. 


SV. DUJE, SALONA I SPLIT 


Crkvena topografija Dujmove Salone (1) 
Slobodna Dalmacija, 7. svibnja 2004., str. 62. 


Sv. Dujam, Salona i Split su jedno. Zahvaljujući Dujmu i ostalim mučenicima, 
Salona je sveto mjesto. Zahvaljujući (i) Saloni, Dioklecijan je sagradio grad, a za- 
hvaljujući gradu Splitu, očuvao se spomen na Dujma i Salonu. Svima na ponos, sve 


dok bude tako. 


Dvije Salone 


U prigodi 1700 godina smrti sv. Dujma i solinskih mučenika Venancija, Asterija, 
Septimija, Anastazija-Staša, Paulinijana, Telija, Antiohijana i Gajana Splitsko-ma- 
karska nadbiskupija, nasljednica Salonitanske nadbiskupije, raznim vjerskim i kul- 
turnim programima obilježava proslavu toga događaja: nakon tri godine priprave, 
splitsko-makarski nadbiskup i metropolit msgr. Marin Barišić na blagdan Svijeć- 
nice otvorio je Dujmovu godinu pod geslom Sžopama vjere. Kako su salonitanski 
mučenici vezani uz Salonu, dio programa jest i hodočašće u taj grad i njegova sveta 
mjesta. 


Zahvaljujući brojnim arheolozima i povijesničarima, osobito don Frani Buliću, Sa- 
lona je većim dijelom otkrivena i predstavljena u znanstvenim i popularnim publi- 
kacijama i svakako je jedan od najvažnijih antičkih i ranokršćanskih lokaliteta u 
svijetu. Nije slučajno da se u ovom gradu i u susjednom Splitu, od 20. do. 22. ko- 
lovoza 1894. godine održao Prvi međunarodni kongres za starokršćansku arheologiju, 
a stoljeće nakon toga važnog događaja, u jeku rata u Hrvatskoj, od 25. rujna do 1. 
listopada u Splitu i Poreču održan je i 13. kongres. 


Dvije su varijante imena grada: starija je Sa/onae i mlađa Sa/ona. Oblik Salonae 
potvrđuje postojanje nekoliko naselja istog imena. No, jačanjem naselja luke pre- 
vladava ime Salona u jednini. Prvi spomen grada datira iz 119. godine prije Krista. 
Zbog povoljnog položaja te dobre cestovne povezanosti, grad se do konačnog ra- 

zaranja prije sredine 7. stoljeća razvio u jako strateško, političko, kulturno i vjersko 
središte. Nakon što su Rimljani porazili Ilire, za Salonu je nastupilo razdoblje mira 
i napretka, vidljivoga kroz snažan urbanistički razvoj. 


U vrtu Metrodora 


Od ostataka i danas vidljivih arhitektonskih cjelina u gradu, u jugoistočnom je di- 
jelu grada forum s kapitolijem i teatar te, u sjeverozapadnom dijelu grada, amfiteatar. 
Jugoistočno od Carskih vrata (Porta Caesarea) pronađeni su ostatci jedne vile, vje- 
rojatno praetoriuma, palače namjesnika provincije Dalmacije. Stara gradska jezgra 
okružena je zidom i utvrđena kulama, a izvan gradskih zidina, uz ceste, nalazila su 
se groblja. Najpoznatije je uz zapadnu cestu prema Trogiru nazvano 77 borto Metro- 
dori (u vrtu Metrodora). Položaj groblja i nalazi u njemu pokazuju da je za Salonu 
ovaj lokalitet bio ono isto što je za Rim groblje uz Apijsku cestu (via Appia). 


Crkvena topografija Dujmove Salone obuhvaća 15 arheološki potvrđenih crkava, 
čija se gradnja proteže od druge polovice 4. do kraja 5. ili početka 6. stoljeća. Radi 
se o pet grobljanskih bazilika izvan grada. Četiri se nalaze sjeverno od gradskih 
zidina: Manastirine, Marusinac (dvojne bazilike) i Kapljuč. Jedna je smještena na 


Središte Salone 

jugu, u okviru salonitanskog područja (ager salonitanus), u današnjem Vranjicu na 
položaju Crikvine. 


Unutar gradskih zidina, u biskupskom gradskom središtu je potvrđeno postojanje 
dvojnih bazilika s predvorjem. To su Episkopalna bazilika (Basilica episcopalis), koju 
se obično naziva katedralom grada, i Honorijeva bazilika, zvana i Bazilika u obliku 
grčkog križa. Ostale su crkve raspoređene u ostalim dijelovima grada. Te su bazili- 
ke nazvane: Zapadna (Occidentalis), Kod carskih vrata (De porta Caesarea), Kod luke 
(Basilica iuxta portum), Ilinac, Bazilika s krstionicom (Basilica cum baptisterio), Istočna 
(Orientalis) i Gradina. Postojanje ovih crkava upućuje na pomisao o organizaciji 
prvih župnih zajednica. 


Mauzolej matrone Asclepije 


Na sjeveroistočnoj strani grada, unutar agera, u Rupotinama, između Kozjaka i Kli- 
sa, otkriveno je groblje s ostacima bazilike. U Saloni je, po jednom natpisu, postojala 
i židovska zajednica te vjerojatno i arijanska, ali danas nije moguće točno odrediti 
gdje su se njihovi pripadnici okupljali i pokapali. 


Lokalitet na Manastirinama ne samo da je jedno od najstarijih i najvećih dosad 
istraženih kršćanskih grobalja na otvorenom već je i jedinstvena arheološko-te- 
ološko-liturgijska cjelina. Arhitektonski sklop na Marusincu obuhvaća mauzolej 
matrone Asc/epije u kojem je bio pokopan mučenik Anastazije, naknadno prenesen 
u pokrajnu Anastazijevu baziliku. Sjeverno od nje nalazi se druga, koju danski ar- 
hitekt i arheolog E. Dyggve naziva Bazilika bez krova (Basilica sine tecto), po kojoj 
Salona dobiva posebno mjesto u znanstvenome svijetu. 


Episkopalna bazilika u episkopalnom kompleksu u gradskom središtu po svojim 
je mjerama najveća bazilika u Dalmaciji. U Baz/ici u obliku grčkog križa u vrijeme 
biskupa Honorija II. održani su 530. i 533. salonitanski koncili. Bazilika petorice 
mučenika (Basilica quinque martyrum) na Kapljuču, nazvana po mučenicima Asteri- 
ju, Paulinijanu, Teliju, Antiohijanu i Gajanu, posebno je zanimljiva za proučavanje 
privilegiranog ukopa uz mučenike. po nađenom natpisu radi se o najstarijoj bazilici 
u Saloni, sagrađenoj sredinom 4. stoljeća. 


Basilika s krstionicom navela je E. Dyggvea da je dovede u vezu s arijanskom zajed- 
nicom u Saloni. Zbog nedovoljne istraženosti ostale su bazilike u sjeni spomenutih 
bazilika, ali po mnogočemu zaslužuju da im se pokloni pažnja. 

Salona Cosmopolitana (2) 
Slobodna Dalmacija, 8. svibnja 2004., str. 78. 


Salona, mjesto mučeništva biskupa Dujma, vjerojatno je u doba procvata brojila oko 
50 000 stanovnika. U njoj se govorilo latinskim i grčkim jezikom, a stanovništvo je 
bilo podrijetlom iz gotovo svih pokrajina Rimskoga carstva, najviše sa Istoka. Ilirik, 
Mala Azija, sjeverna Afrika, Panonija, Španjolska, Rim, Akvileja, Ravena... - po 


imenima Salonitanaca svi su oni ostavili trag u Dujmovoj kozmopolitanskoj Saloni. 


Kultovi i religije 

Salona je bila plodno tlo za brojne religijske zajednice. Prije konačne prevlasti kr- 
šćanstva, pored službene rimske religije u Saloni postoje i pripadnici drugih reli- 
gijskih zajednica. Nađeni su i tragovi sljedbenika metroačkih i egipatskih kultova. 
Častilo se i prinosilo žrtve Izidi i Kibeli (Magna Mater). U Saloni je bilo sjedište 
Kibelinog arhigala (vrhovni svećenik), znači čitave vjerske organizacije, unutar am- 
fiteatra podignuta su dva svetišta božici sudbine i osvete Nemezi, koju štuju gla- 
dijatori. Na više mjesta u gradu podižu 
se svetišta (mitreji) u čast Mitre, čiji se 
kult najviše širi među vojnicima. Nađen 
je i natpis o židovskoj zajednici u gradu. 
Rijetkost u svjetskom razmjerima je i 
natpis djevice Basse manihejke iz Lidije, 
pronađen južno od gradskih bazilika. 


Salona cosmopolitana! 


Nebrojeni kultovi i religijske zajednice 
početkom 4. stoljeća polagano nestaju, 
a prvenstvo pripada kršćanima katolici- 
ma, Dujmovoj vjeri. Zajednica kršćana 
se, kako svjedoče pronađeni natpisi, pu- 
nim imenom zvala Ecclesia catholica salonitana. S velikom se vjerojatnošću pretpo- 
stavlja prisutnost kršćana arijanaca iako o tomu do sada nisu pronađeni sigurni do- 
kazi. To se posebno odnosi na vrijeme kada su gradom upravljali Goti (480.-526.), 
koji su po vjeroispovijesti bili kršćani arijanskog usmjerenja. 


Tri vjerske zajednice u Saloni 

Rušitelj do rušitelja 


Po E. Dyggveu, Basilica cum baptisterio pripadala je arijanskoj zajednici, a njezini 
pripadnici su se ukapali na groblju u Crikvinama. 


Česti napadi Avara i Slavena presudili su Saloni između 630. i 640. godine. Rušenje 
grada bilo je ujedno i kraj antičkog doba na ovim prostorima, a time i kraj saloni- 
tanskog kozmopolitanskog života. O doseljenju Hrvata na ovo područje još se u 
znanosti raspravlja. Zacijelo su stigli koncem 7. stoljeća naselivši se izvan razorenog 
grada, uz rijeku Salon na imanja pobjeglih posjednika salonitanske Crkve. U 9.i 10. 
stoljeću oblikuje se na tom prostoru hrvatska država. Hrvatski vladari adaptiraju u 
Solinu ranokršćanske crkve i na njihovim temeljima podižu nove. 


Ono što nisu srušili Avari i Slaveni 
dobrim dijelom kasnije čine Mlečani, 
potom kolekcionari (raznih nadahnu- 
ća) i solinski težaci. Oni gase i posljed- 
nju nadu da će se neke pojedinosti iz 
prošlosti Salone ikada otkriti. Mlečani i 
solinski težaci da bi preživjeli, kolekci- 
onari i oni drugi da bi živjeli. No, pre- 
Živio je duh Grada koji još tinja i pali 
nove vatre. Živio Grad! 


Iako se Solin kulturno preporađa, broj 
religijskih zajednica nekadašnje Salone 
znatno je smanjen. Izida, Kibela, Ne- 
meza i Mitra ostali su bez svojih žrtvenika. Njihovi ostaci mogu se danas vidjeti 
samo u knjigama. Od manihejaca, židova, arijanaca i katolika nekada prisutnih u 
gradu, zubu vremena odoljeli su samo katolici, nasljednici davne Dujmove Ecclesiae 
catholicae salonitanae. A u gradu su ostali samo katolici, nasljednici Ecclesiae cat- 
holicae salonitanae. Oni danas u solinu grade nove crkve, i to u čast salonitanskim 
mučenicima. Jedna je podignuta u Solinu u predjelu Ninčevići u čast salonitanskih 
mučenika, a druga u blizini bazilika na Marusincu i stavljena pod zaštitu Sv. Ana- 
stazija-Staša. 


Manastirine 


Novo razdoblje 


Kiše s Kozjaka čudnom su upornošću zemljanim nanosima prekrile ostatke grada. 
Davne 1820. osnovan je Arheološki muzej u Splitu, koji Salonu čuva kao svoje 
najdraže blago. No, i prije osnutka muzeja, mnogi humanisti, posebno M. Ma- 
rulić i 1. Lučić zanimaju se za salonitanske spomenike. Potom slijede arheolozi I. 

L. Garanjin, C. Lanza, F. Carrara, M. Glavinić, F. Bulić, D. Rendić-Miočević, B. 
Gabričević, M. Nikolanci, Ž. Rapanić, N. Cambi, B. Kirigin, E. Marin i mnogi 
meštri, poneki zaboravljeni, koji uspijevaju gradu vratiti dostojanstvo. Od stranaca 
koji pridonose boljem poznavanju Salone, treba istaknuti T. Mommsena, G. B. de 
Rossija, H. Delehayea, J. Zeillera, R. Eggera i E. Dyggvea. 


U Solinu od početka devedesetih započinje novo razdoblje i za grad i za njegovu 
spomeničku baštinu. U potkrovlju doma kulture Zvonimir smještena je radionica u 
kojoj se izrađuju suveniri nadahnuti salonitanskim spomenicima. Kozmopolitanski 
duh stare Salone osjeća se na međunarodnim natjecanjima u gradu. Ponovno, na 
drugačiji način, živi Salona (i Solin), grad u čiju su obranu ustali “sanjari? i vrijeme, 
grad koji, istini na volju, više neće biti to što je bio, ali koji je to ipak nekoć bio. A 
to što je bio vječno je nadahnuće. Zato ga, barem kao arheološki kozmopolis i grad 
Dujmove vjere i žrtvovanja treba čuvati i predstaviti ujedinjenoj Europi i ostatku 
svijeta. 

Don Frane je bio u pravu (3) 
Slobodna Dalmacija, 9. svibnja 2004., str. 54. 


Jesu li postojala dva sv. Dujma ili samo jedan? Kada je bio mučen i gdje su sada 
njegove kosti? Don Frane Bulić je imao muke kako bi dokazao svoje tvrdnje o 
postojanosti samo jednog Dujma i u to uvjerio splitsku crkvu. Pa i pod cijenu da je 
splitska crkva morala mijenjati ustaljeno mišljenje o svojoj izravnoj povezanosti sa 
sv. Petrom i apostolima. Put do konačnog rješenja bio je dug i gorak, ponajviše za 
don Franu. 


Otvoreni sukob 


Danas se ustalilo mišljenje da se Dujam 
rodio sredinom 3. stoljeća u Antiohiji, 
glavnom gradu Sirije. Zbog pomanj- 
kanja dokaza ta se tvrdnja ne može sa 
sigurnošću ni potvrditi ni sasvim za- 
nijekati. No, pitanje datuma Dujmove |: 
smrti je riješeno. Kad su se krajem 19. 
i početkom 20. stoljeća pojavile vrlo 
žućljive rasprave o vremenu mučeničke 
smrti sv. Dujma, u apsidi crkve na Ma- 
nastirinama pronađen je ulomak mra- 
morne ploče s ostatcima slova: [...]T / 
DOMNL...] / [...IT ZINI IDI[...], koja 
je Bulić nadopunio: ...DEPOSIJt(US) 
Domn[IO EP(ISCOPUS) MARJE(YR) 
LII Id(US APRILES), tj. Položen Du- 
jam biskup mučenik, 10. travnja. 


Na temelju ovoga natpisa, nekih marti- 
rologija i natpisa na sarkofagu Dujmova 
nećaka biskupa Primusa, nađenog blizu 
Dujmova natpisa te Lateranskog mozaika, don Frane je, suprotno splitskoj tradiciji, 
ustvrdio da je on (Dujam) bio mučen za Dioklecijana 10. travnja 304. godine i da 
nije mogao biti učenik sv. Petra apostola. 


Ulomak nadgrobne menze 
mučenika Dujma 


No, ove su don Franine tvrdnje izazvale otvoreni sukob sa čuvarima splitske tradi- 
cije, prema kojoj je Dujam bio učenik sv. Petra. Zahvaljujući toj vezi, salonitansko- 

splitska Crkva je baštinila toliko željeni apostolicitet. Glavni predstavnici tradicije 
su bili dekan splitskog kaptola I. Dević, šibenski svećenik P. Kaer, franjevac I. Mar- 
ković i konventualac J. Granić. Njih su podupirali splitski kaptol i splitski biskup F. 
F. Nakić, koji je od Rima isposlovao odluku prema kojoj se Buliću zabranilo neko 
vrijeme pisati o ovim problemima. 


Don Franina pasija 


Shvativši ozbiljnost sukoba don Frane je, ostavši pri svom uvjerenju, čekao da vrije- 
me učini svoje. I učinilo je. Danas u znanosti Dujmu iz tradicije više nema mjesta, a 
i ovogodišnja proslava 1700. godišnjice svečeve smrti u Splitskoj nadbiskupiji jasno 
govori o ispravnosti don Franinih tvrdnji. 


Spor oko sv. Dujma predstavlja za don Franu i znanost pasiju. Nikada prije i nikada 
poslije nije se žućljivije sporilo o salonitanskim hagiografskim temama. Unatoč 
svim teškoćama Salona, sv. Dujam i ostali salonitanski mučenici predmet su trajnog 
zanimanja i marljivoga istraživanja. Zahvaljujući najviše don Franinim istraživanji- 
ma, objavljene su brojne studije i monografije, uglavnom stranih istraživača. Troš- 
kove tri knjige iz niza Forscbungen in Salona I, II, III, pokrio je Arheološki institut 
Austrije. Danska fundacija Rask/Oersted, objavila je drugu seriju izdanja Recherches 
a Salone L, II. 


E. Dyggve, poslije don Frane najglasovitiji istraživač starokršćanske Salone, počasni 
građanin Solina, na temelju Bulićevih i svojih rezultata objavio je u Oslu 1951. i da- 
nas nezaobilaznu sintezu o starokršćanskoj Saloni Zfistory of Salonitan Christianity, 
tj. Povijest salonitanskog kršćanstva. Zahvaljujući N. Cambiju i Književnom krugu 
Split knjiga je prevedena na hrvatski jezik i 1996. objavljena u Splitu. 


Objavljena Salona 


Saloni i don Frani dostojno su se odužili njegovi nasljednici, među inima N. Cambi 
i E. Marin. Cambi je načinio izbor važnijih don Franinih radova koji su sa raznih 
jezika prevedeni na hrvatski i objavljeni u knjizi Izabrani spisi 1984. u splitu. Marin 
1986. objavljuje don Franinu knjigu Po ruševinama stare Salone, a iste godine izlazi 
i knjiga Disputationes Salonitanae III, u kojoj su sakupljeni radovi sa znanstvenoga 
skupa održanog u Splitu u povodu 50. obljetnice smrti don Frane Bulića. Marin 
objavljuje 1988. u Zagrebu knjigu Szarokršćanska Salona. Studije o genezi, profilu i 
transformaciji grada, a Cambi u knjizi Antička Salona načinio izbor važnijih radova 


o Saloni (Split, 1991.). 


Zahvaljujući ponajviše Marinu dogodio se i Salonitanski triptih. Arheološki muzej 
u Splitu objavljuje tri ključna djela za poznavanje Salone i Solina: Sžarobrvatski So- 

lin (1992.), Salona Christiana (1994.), i Longae Salonae I, II (2002.). Izdavački niz 
Salona, plod francusko-hrvatske suradnje, zaslužuje posebnu pohvalu. izdane su tri 
knjige, a uskoro će i četvrta o salonitanskim starokršćanskim natpisima, po kojima 
se Salona svrstava uz bok Rima i Atene. 


Salona nise bave povjesničari, arheolozi, epigrafičari i teolozi, a grad je neiscrpno 
vrelo za umjetnike, slikare, putopisce i književnike (nedavno je tiskana i antologija 
Salona aeterna u izboru P. Opačića). Tko je razjasnio Dujma, razjasnio je Manasti- 
rine, tko je shvatio Manastirine, gotovo da je shvatio starokršćansku Salonu. 

“Nedostojan svećenik" upokojen uz Dujma (4) 
Slobodna Dalmacija, 10. svibnja 2004., str. 54. 


Don Frane Bulić (Vranjic, 4. listopada 1846. — Zagreb, 29. srpnja 1934.) spada u 
naše najistaknutije predstavnike klasične, kršćanske i hrvatske arheologije. U svijetu 
je naš najpoznatiji i najpriznatiji arheologa. Potkraj života u oporuci piše: “Božjom 
pomoću nastojao sam u svojemu životu vršiti svoje dužnosti prema Bogu, prema 
svojem staležu, prema svojem hrvatskom narodu i prema znanosti, koju sam ideal- 
no (s idealima m. 0.) prihvatio". 


Don Franina pisma 


Kako je bio u stalnoj vezi s brojnim ustanovama i znanstvenicima u zemlji i svijetu, 
njegova se obilna korespondencija nalazi u arhivu Arheološkog muzeja u Splitu, u 
“Bulićevu ormaru" kod Uprave za zaštitu kulturne baštine u Splitu te u bibliote- 
ci Centralnog bogoslovnog sjemeništa u Splitu, gdje je dobio teološku izobrazbu 
(1865.-1869.) i ostavio 27 svezaka koje je naslovio Salona Christiana - Questio de 
Martyribus Salonitanis. U njima se nalazi oko 1200 pisama, dopisnica, razglednica i 
brzojava koji dokazuju Bulićevu povezanost s oko 160 poznatih ličnosti, od kojih su 
polovica stranci. Osobito je važna prepiska s kršćanskim arheologom J. Zeillerom, 
bolandistom belgijskim hagiografom H. Delehayeom i hagiografom G. Morinom. 


U jednom od svojih dopisivanja don Frane je rekao: “Kad već neće da Split vežu s 
Evropom kakvom-takvom željeznicom, neka je vezan barem mojom koresponden- 
cijom". Dio spomenute korespondencije, dopisivanje s H. Delehayeom, objavljeno 
je zahvaljujući don Ivanu Ostojiću, a preostali dio ostavštine zaslužuje isto. 


Uz velike muke, uspio je podići novu zgradu Arheološkog muzeja u Splitu i priba- 
viti mu stručnu biblioteku. Gotovo pola stoljeća uspješno vodi Arheološki muzej 
i njegov časopis Bu/lettino di archeologia e storia dalmata / Vjesnik za arheologiju i 
historiju dalmatinsku. U muzeju učini mnogo na inventiranju i obogaćenju fundusa. 
Postavši 1883. ravnateljem zatječe u Muzeju 1200 natpisa, a na odlasku taj broj se 
popeo na više od 5000. 


Sarkofag kraljice Jelene 


Najplodniji njegov posao su iskapanja, zaštita, obrada i objavljivanje starokršćanskih 
spomenika Salone. Uspio je istražiti Manastirine (uz prekide od 1883. do 1909.), 
Marusinac (1890.-1898.) i Gradske bazilike (1901.-1909.). Iskapao je Bulić na 

groblju In horto Metrodori (uz prekide od 1901. do 1919.), u amfiteatru u više na- 
vrata (od 1909. do 1919.) i na drugim lokalitetima u Saloni i izvan nje (Klis, Šolta, 
Slano kod Dubrovnika). Nitko poslije Bulića nije otkrio arheološke lokalitete takva 
značenja. Zahvaljujući njima, don Frani se s pravom može dati epitet hrvatskog 
Schliemanna (D. R. Miočević). 


Godine 1898. don Frane pronalazi u ostacima temelja crkve sv. Stjepana na Otoku 
u Solinu ulomke sarkofaga kraljice Jelene s natpisom. Povodom tog pronalaska 
slavilo se u Solinu, i u Hrvatskoj. Natpis, koji je sastavio i protumačio, predstavlja 
jedan od najpoznatijih spomenika iz razdoblja stare hrvatske države. Na temelju 
tog natpisa, datiranog u 976. godinu, don Frane je upotpunio rodoslovlje hrvatskih 
vladara. 


Iako na samim počecima arheološke znanosti, don Frane je uspio vrednovati i svi- 
jetu prikazati pronađene materijale. Vođen brigom za povijesnom istinom i znan- 
stvenim rezultatima, Bulić je utvrdio povijesne početke salonitanske crkve. Sastavio 
je kronotaksu salonitanskih biskupa i mučenika, i objavio ju zajedno sa suradnikom 
J. Bervaldijem u knjizi Kronotaksa solinskih biskupa uz dodatak spljetskih nadbiskupa. 


Iako zbog golemog raspona zanimanja nije napisao velike sinteze i priručnike, osi- 
gurao je budućim naraštajima da nastave gdje je stao. 


Grob uz Dujma 


Danas, 70 godina od njegove smrti, možemo bez pretjerivanja reći da će se naši i 
strani istraživači još dugo pozivati na Bulića i rezultate njegovih istraživanja. Još za 
Života dao je načiniti grob na Manastirinama, zapadno od bazilike i groblja u razini 
Dujmova groba. Privilegij? Da, ali zaslužen. Pred odlazak u Zagreb na operaciju, 
don Frane hodočasti Dujmu i mjestu svoga ukopa, možda ne sluteći da će to biti 
posljednji put. Prije ukopa. 


Neumoran duh, devet dana prije smrti, piše upravi splitske pošte, negodujući zbog 
prikaza peristila s kipom Grgura Ninskog na dopisnicima, čemu se načelno suprot- 
stavljao. Nakon toga slijedio je put u Zagreb, neuspjela operacija (kamenac žućne 
vrećice) i odlazak u društvo solinskih mučenika. 


Na svom sarkofagu dao je don Frane uklesati natpis, kojega dio je preuzeo sa sar- 
kofaga svećenika Ivana nađenog na Marusincu, a koji glasi: IIC IACET FRAN- 
CISCVS BULIĆ PECCATOR ET INDIGNVS PRESBYTER...SERVANS REVE- 
RENDA LIMINA SANCTORVM. (Ovdje počiva Frane Bulić, grešnik i nedostoj- 


nan svećenik, čuvajući časne ostatke svetaca). 

Grob don Frane Bulića na Manastirinama 


Leži tako don Frane uz Dujma i kršćane. A Manastirine im daju pokoj. 1 don Frani, 
i Dujmu, i prokonzulu iz Afrike, i biskupima grada, i korepiskopu Eugrafu, i matro- 
ni Honoriji pridruženoj mučenicima, i roditeljima koji su pokopali svoje djevojčice 
Petroniju i Sofroniju, i maloj Silviji koja je umrla odmah nakon majke i obnovila 
tugu ocu, i maloj Dom(i)nici, i pokojniku bez imena, i... 

Salona, krvlju mučenika posvećena (5) 
Slobodna Dalmacija, 11. svibnja 2004., str. 70. 


Salonitanska crkva kao najstarija mjesna crkva na području današnje Hrvatske, uz 
sv. Dujma slavi i ostale mučenike, biskupa Venancija, svećenika Asterija, đakona 
Septimija, obrtnika tangara Anastazija-Staša i četvoricu vjernika laika Paulinijana, 
Telija, Antiohijana i Gajana. 


Tko je sv. Venancije? 


Kult salonitanskih mučenika širi se do sredine 7. stoljeća. Tada papa Ivan IV. Dal- 
matinac (640.-642.) daje u Rimu, u Lateranu, izgraditi kapelicu s likovima salo- 
nitanskih mučenika i istarskog mučenika sv. Mavra. Lateranski je mozaik svoje- 
vrstan martirologij salonitansko-splitske crkve, potvrđen i iskapanjima u Saloni. 
Neki povjesničari salonitanskim mučenicima pribrajaju sv. Venancija, prikazanog 
na tom mozaiku, poput Dujma, u biskupskom odijelu, a i sama je kapelica oratorij 
posvećena njemu u čast. Venancije je smješten na časno mjesto, u lijevoj strani apsi- 
de, između pape Ivana IV., sv. Ivana Evanđelista i sv. Pavla. No, za neke Venancije i 
nije salonitaski mučenik a na mozaiku je prikazan po želji pape samo zato jer je se 
i papin otac zvao Venancije. 

Lateranski mozaik s prikazom salonitanskih mučenika 

Do sada nije utvrđeno je li Venancije bio salonitanski, duvanjski (episcopus Delmini- 
tanus) (D. Mandić) ili možda naronitanski biskup (episcopus Naronitanus) (Đ. Ba- 
sler). Zacijelo je podnio mučeničku smrt sredinom 3. stoljeća i nije mu poznat grob. 
Štovanje mu je posvjedočeno u lateranskom bogoslužju 17. stoljeća, a u splitskom 
oko 1786. Uz ikonografski prikaz na lateranskome mozaiku, postoji još samo jedan, 
na fresci J. Kljakovića u župnoj crkvi sv. Martina u Vranjicu (1928.). 


Đakon Septimije potvrđen je na lateranskom mozaiku, na kojem je odjeven u dal- 
matiku, odijelo đakona. Kako bilježi Jeronimski martirologij, mučeništvo podnosi 
18. travnja 304. Pokopan je zacijelo na Manastirinama, nedaleko od Dujma, a izvori 
šute o njegovu štovanju. Bazilika na krajnjem istočnom dijelu Salone (Basilica ori- 
entalis) vjerojatno je bila posvećena njemu u čast. 


O mučenicima svećeniku Asteriju i laicima Paulinijanu, Teliju, Antiohijanu i Ga- 
janu ima više podataka. Na lateranskom mozaiku Asterije je prikazan u svećenič- 
koj kazuli, a ostala četvorica u vojničkim ogrtačima sa znakom palatinskog časni- 
ka. O njima govori ulomak nadgrobne ploče s Manastirina, na kojem su zapisana 
njihova imena. Natpis: [...]IOCHIANVSI[...] / [...INVS TELIVI...] / [...INVS 
ASTEL...], upotpunjen je kao: /ANT]iocbianus, [GALA]nus, Teliu[S, PAULINIA] 
nus, Aste[RIUS]. 


Asterijev natpis 


Nakon mučeničke smrti između 11. i 18. travnja 304. Asterije ostali mučenici po- 
kopani su nedaleko amfiteatra na Kapljuču, gdje je sredinom 4. stoljeća podignu- 
ta najstarija salonitanska grobljanska bazilika. U nepotpunome mozaiku na podu 
spominje se punim imenom Asterije (ASTERIUM), a na drugome mjestu u ba- 
zilici dva slova AN vjerojatno se odnose na Antiohijana. Istražujući amfiteatar, E. 
Dyggve je u maloj prostoriji ispod gledališta našao kapelu za koju je ustvrdio da je 
bila posvećena Asteriju i četvorici mučenika. Na zidu te kapele bili su još po njemu 
vidljivi tragovi likova spomenutih mučenika naslikanih u žbuci, nalik onima u La- 
teranu. Nad Asterijevom glavom još su se vidila slova ...7/.../RIV, vjerojatno [AS] 


t[E]Jriu[S]. 


Sv. Anastazije-Staš (anastasis znači uskrsnuće), rodom iz Akvileje, mučeništvo je 
po Jeronimskom martirologiju podnio 26. kolovoza 304. Po literarnim izvještajima, 
bio je suknar, tj. bojadisar i valjar suknenog platna (fi//o). Po legendi, utopljen je 
u moru sa žrvnjem oko vrata. Njegovo tijelo matrona Asclepija dala je izvaditi iz 
mora i pokopati na Marusincu u svojem mauzoleju. Anastazijevo tijelo u 5. stoljeću 
iz mauzoleja preneseno je u baziliku građenu njemu u čast, a zatim u Split. Pod 
bazilike pokriven je lijepim mozaikom. Obiteljski mauzolej na Marusincu utjecao 

je na razvoj cijelog cemeterijalnog sklopa, a mnogo kasnije i na razvoj starohrvatske 
crkvene arhitekture. 


Tangar Anastazije 


O prisutnosti sv. Anastazija u spomenutoj bazilici svjedoči natpis svećenika Ivana 
koji je pronađen u neposrednoj blizini bazilike, a glasi: IOANNES PECCATVR 
ET INDIGNVS PRESBYTER... ANASTASII SERVANS REVERENDA LI- 
MINA SANCTI. (Ivan grešnik i nedostojan svećenik... čuvajući časne pragove sv. 
Anastazija). Anastazije je bio na osobit način štovan u Saloni, vjerojatno u Akvileji, 
te u Rimu i Splitu. Iako laik, zauzima časno mjesto na lateranskome mozaiku, od- 
mah iza tri biskupa, a pred đakonom Septimijem i svećenikom Asterijem. Odjeven 
je kao laik, ali sa zlatnim plaštem, simbolom mučeničke slave. Na starom oltaru 
sv. Anastazija u splitskoj katedrali splitski je nadbiskup Bernard 1210. u posvet- 
nom natpisu uklesao i naslov primas, prvo svjedočanstvo o primacijalnom naslovu 
splitskoh nadbiskupa (Z7oc tibi Bernardus primas altare sacravit... - Ovaj oltar tebi 
je posvetio Bernard primas...). Prema Statutu grada Splita iz 1312., sv. Anastazije 
je uz sv. Dujma suzaštitnik Splita. Spomenuta crkva na Manastirinama s kraja 17. 
stoljeća posvećena je također obojici svetaca. Oltar u splitskoj katedrali posvećen 
je sv. Anastaziju, a uresio ga je Juraj Dalmatinac u 15. stoljeću. Split je imao jed- 
nu crkvu sv. Anastazija na sjeverozapadnom rubu Velog Varoša. Mjesto Staševica 
blizu Vrgorca zacijelo čuva spomen nekadašnjeg naslovnika crkve. Blizu Poreča 
bio je samostan sv. Staša. Sv. Anastazije uz sv. Dujma ima najviše ikonografskih 
svjedočanstava. Prikazuje se u građanskom odijelu, s križem ili palmom, a najčešće 
s mlinskom kamenom oko vrata. 

Sudamja, tradicijsko štovanje sv. Dujma (6) 
Slobodna Dalmacija, 12. svibnja 2004., str. 70. 


Prema dosadašnjim podacima, sv. Dujam je bio prvi imenom poznati biskup sa- 
lonitanske crkve. Nakon mučeničke smrti, najvjerojatnije u gradskom amfiteatru, 
pokopan je 10. travnja 304. izvan gradskih zidina, na Manastirinama. Sačuvana 
slova DOMN sa već spomenutom ulomku oltarne menze i natpis sa sarkofaga Duj- 
mova sinovca Primusa, na kojem piše da je on (Primus) bio NEPOS DOMNIONES 
MARTORES, tj. nećak Domnija mučenika navode na zaključak da se Dujam izvor- 
no zvao DOMNIO. Kroz povijest mu se ime se mijenja do konačnog pohrvaćenog 


oblika DUJAM ili DUJE. 


Štovanje sv. Dujma u Saloni i Splitu uz povremene prekide traje 1700 godina. 
Razlog što se blagdan sv. Dujma slavi 7. svibnja, iako je pokopan 10. travnja, posve 
je jednostavan: Uskrs kao najveća kršćanska svetkovina, čiji je datum promjenljiv, 
najčešće se slavi u travnju. Da ne bi došlo do preklapanja slavljenja ta dva blagdana, 


slavlje sv. Dujma se prenosi u prvu nedjelju svibnja. 


“Zaslužni" ukopi 


Nedugo nakon Dujmova pokopa uokolo njegova groba počinju prvi ukopi kršćana. 
Bila je čast počivati uz Dujma. Biskupi i imućniji kršćani pokapani se u neposred- 
noj blizini groba, u kapelicama i skupljim sarkofazima, a oni manje imućni i ugledni 
podalje od središnjeg mjesta. Početkom 5. stoljeća iznad većine grobova i kapela 
izgrađena je trobrodna bazilika sv. Dujmu u čast. 


Na temelju ispravnog zapažanja F. Veraje, na lateranskom mozaiku sv. Dujmu pri- 
pada najčasnije mjesto od svih prikazanih mučenika, zauzima časnije mjesto i od 
sv. Venancija, po kojem se oratorij zove. Smješten je u desnoj strani apside, između 
sv. Petra i sv. Ivana Krstitelja s lijeve i, kako se pretpostavlja, pape Teodora s desne 
strane. Lik sv. Venancija je na lijevoj strani, pokraj sv. Pavla, koji se po važnosti pri- 
kazuje poslije sv. Petra. 


Prema izvještaju Zistoria Salonitana Tome Arhiđakona, dio kostiju sv. Dujma pre- 
nesen je zajedno s kostima sv. Anastazija iz Solina u splitsku katedralu. Tomin tekst 
je don Lovre Katić usporedio s rezultatima arheoloških iskapanja u Saloni i utvrdio 
podudaranje, osobito opis groba sv. Dujma na Manastirinama. Stoljećima stolna 
crkva i komuna nastoje na što svečaniji način obilježiti blagdan svoga zaštitnika. U 
Splitskom statutu iz 1312. godine zapisano je da svažko mora blagdan svetoga Dujma 
časno poštivati i slaviti. 

Slavlja i zabrane 


Na blagdan sv. Dujma 1707. umro je, a tri dana nakon smrti pokopan, jedan od naj- 
časnijih Dujmovih nasljednika splitski nadbiskup Stjepan Cosmi. Svećenik Nikola 
Petricelli je zapisao: “Ispraćen je uz nevjerojatnu žalost čitavoga grada zavijenog 
u crno... i to tek poslije tri dana jer se zahvalnu i od boli gotovo izbezumljenu 
mnoštvu ništa nije činilo dovoljnim da bi odalo dostojne počasti tako divno za nj 
zaslužnu biskupu". 


Od posljedica kužne bolesti 1784. godine stradalo je više od trećine gradskog sta- 
novništva. Jedan od preživjelih, otac Fedele iz Zadra, sudjeluje u skromnoj procesiji 
po gradu, u kojoj je bilo 6-7 osoba. Prema njegovu zapisu, “način na koji je održana 
procesija u tako skučenom obliku i neobičnim odjelima... potpuno (je) primjeren 
teškim nevoljama..." 


J. A. Matutinović, pod utjecajem revolucionarnih načela slobode i jednakosti, spri- 
ječio je održavanje javnih priredbi na dan sv. Dujma 1791. i 1792. godine. U vrije- 
me komunističke vladavine, sve do demokratskih promjena, bila je za blagdan sv. 
Dujma zabranjena procesija po gradu. Uspostavom Republike Hrvatske, Split je 
ponovno proglasio Danom grada 7. svibnja, blagdan sv. Dujma, biskupa i mučenika. 


Od svih proslava treba istaknuti veličanstvenu proslavu Sudamje 1770. godine, koja 
se može smatrati središnjom proslavom u 18. stoljeću. U katedrali je iz starijeg 
kasnogotičkog Boninova oltara svečano prenesena raka sv. Dujma na novi barokni 
oltar, na lijevo od glavnih vrata katedrale, što ga je tri godine ranije izradio G. M. 
Morlatier. 


Od Kotora do Sušaka 


Od Kotora do Sušaka brojne su crkve posvećene u čast sv. Dujma. Na Manastirina- 
ma 1695. godine, dao je u znak pobožnosti F. Marković iz Bosne izgraditi crkvicu 
u čast sv. Duje i sv. Anastazija. Od šezdesetih godina prošlog stoljeća uz crkvicu se 
svake godine slavila sv. misa na blagdan sv. Dujma. 


Najudaljenija crkva posvećena sv. Dujmu u pravcu juga je ona u Kotorskoj biskupiji, 
u Škaljarima kod Kotora. Kako je crkva u ruševnom stanju, ovih dana Splitsko- 
makarska nadbiskupija, zahvaljujući doprinosima pojedinaca i ustanova, sudjeluje u 
njezinoj obnovi. Relikvijama sv. Dujma u katedrali, prve listopadske nedjelje 1998. 
godine, došao se pokloniti najugledniji hodočasnik Sveti Otac Ivan Pavao II. 


Po predaji Splitski evanđelistar, knjiga evanđelja za najsvečanija bogoslužja, napisao 
je sv. Dujam svojom rukom. Također, po predaji, kada su Dujma prenosili iz Salone 
u Split, evanđelistar mu je pri polaganju u sarkofag stavljen na grudi i tako je dospio 


145 


' 
u" 


Papa Ivan Pavao II. u splitskoj katedrali, 4. X. 1998. 


u Split gdje se i danas čuva. Sveti je libar predstavljen javnosti uoči ovogodišnje pro- 
slave sv. Dujma. U čast sv. Dujmu u Biskupskoj palači otvorena je izložba Štovanje 
sv. Dujma kroz vjekove, a tjedan dana nakon Sudamje na Katoličkom bogoslovnom 
fakultetu održat će se Međunarodni znanstveni skup o salonitansko-splitskoj crkvi 
u prvom tisućljeću. 

SOLINSKA KRONIKA 


Iz don Franine škrinje 


Feljton, naslovljen Iz don Franine škrinje, ima za cilj predstaviti čitateljima don 
Franin život i rad. U feljtonu će se koristiti već poznati podatci o don Frani, kao 
i oni još nepoznati sačuvani u raznim arhivima. Prvorazredan izvor u tom smislu 
predstavlja don Franina obilna korespondencija koja se čuva u nekoliko splitskih 
ustanova (Arheološki muzej, Konzervatorski odjel, Biblioteka Centralnog bogo- 
slovnog sjemeništa), kao i ona razasuta po brojnim arhivima u domovini i svijetu. 


“Koliko sam uvjeren, da će mnogi, dapače premnogi, koji su danas slavljeni, kojima 
se mnogi i premnogi danas klanjaju, kad ih nestane s kore zemaljske, proći u carstvo 
zaboravi, toliko vjerujem, da će ime Frane Bulića blistati kao sunce u uspomenama 
naroda našega, dokle Hrvat bude imao smisla za svete spomenike, što ih je baš Bulić 
izvadio iz utrobe svete hrvatske zemlje, a to znači, dok bude i jednoga Hrvata!" 


B. POPARIĆ, Don Frane Bulić, u: Hrvatska revija, VII (1934), br. 10, str. 509. 

Od Vranjica do Manastirina (1) 
Solinska kronika, br. 172, 15. siječnja 2009., str. 18-19. 


Don Frane Bulić (Vranjic, 4. listopada 1846. — Zagreb, 29. srpnja 1934.) 
spada među najpriznatije Hrvate u domovini i svijetu. Bio je profesor 
i odgojitelj, prosvijetitelj, političar, konzervator, povjesničar, arheolog i 
epigrafičar. Bulić je, između ostalog, uspio istražiti najveći dio Salone i 
napisati brojne popularne i znanstvene radove. Može se sa sigurnošću reći 
da će se istraživači još dugo baviti Bulićem i rezultatima njegovoga rada. 


U sjeni salonitanskih čempresa 


Frane Bulić, sin Ivana i Kate Grubić, rodio se u Vranjicu 4. listopada 1846. Djetinj- 
stvo je proveo u rodnom mjestu, u blizini tada usnuloga grada Salone, kojeg je don 
Frane taknut prstom Providnosti probudio iz sna i učinio da više nikada ne zaspi. 


Nakon školovanja i plodonosnoga rada, zbog neuspjele operacije kamenca žućne 
kesice don Frane je umro u Zagrebu 29. srpnja 1934. Ukop dostojan velikana bio 
je na Manastirinama 2. kolovoza te iste godine.* Preselio se don Frane u društvo 
Salonitanaca i salonitanskih mučenika, kojima je posvetio cijeli svoj život. 


Davno prije don Franine smrti, točnije 10. prosinca 1902., austrijsko Ministarstvo 
unutrašnjih poslova dodijelilo je don Frani povlasticu da se može ukopati u sar- 
kofagu na Manastirinama.* Da bi ostvario svoju želju, don Frane je u jesen 1911. 
otkupio od trogirskih dominikanaca rimski sarkofag nađen na položaju Zvirača i 
dao ga priklesati za svoj ukop. Po don Franinoj zamisli sarkofag je preuredio splitski 
klesar Pavao Bilinić.* 


"> Navodim samo nekoliko važnijih radova o don F. Buliću: O. RANDI, Z'arebeologo mons. 
Francesco Bulić, u: Europa orientale, VI (1926), br. 10-11, str. 580-587; B. POPARIĆ, Don 
Frane Bulić, u: Hrvatska revija (= HR), VII (1934), br. 10, str. 505-526; M. BONAČIĆ 
MANDINIĆ, Nacrt za kronologiju života i rada don Frane Bulića, u: Don Frane Bulić. Ka- 
talog izložbe, Split, 1984., str. 69-151; N. CAMBI, Frane Bulić, u: F. BULIĆ, Izabrani spisi, 
Split, 1984., str. 7-52; Lj. BOBAN, Prilozi za političku biografiju don Frane Bulića (1846.- 
1934.), u: Radovi, 18 (1985), str. 167-213; N. C(AMBI) - A. S(TIPČEVIĆ-DESPOTO- 
VIĆ), s. v. Bulić Frane, u: Hrvatski biografski leksikon, 2 (Bj - C), Zagreb, 1989., str. 478-481. 

2 M. BONAČIĆ MANDINIĆ, Nacrt za kronologiju..., str. 148. 

5 M. BONAČIĆ MANDINIĆ, Nacrt za kronologiju..., str. 101. 

F. BULIĆ, Trovamenti antichi a Zvirace presso Tra, u: Bullettino di arcbeologia e storia dalma- 

ta (= BASD), XXXVII (1914), str. 98-102; M. BONAČIĆ MANDINIĆ, Nacrt za kronolo- 

giju..., str. 115,117. 

Na sarkofagu dao je don Frane ukle- 
sati kršćanske simbole (vijenac, palme, 
vrč s pticama, križ, kristogram), reljefe 
(Dobri Pastir, Orans), i natpis, čiji veći 
dio je preuzeo s dva salonitanska nat- 
pisa. Dio don Franina natpisa potječe s 
nadgrobnog natpisa svećenika Ivana iz 
Marusinca, urezana na tri kamene ploče 
pronađene 1890. 77 sifu ispred sjeverne 
bazilike, tj. bazilike bez krova (basilica 
discoperta). Drugi dio teksta uzet je s 
mozaičnog nadgrobnog natpisa nei- 
menovanog pokojnika (vjerojatno djeteta), pronađenog u veljači 1885. u predvorju 
bazilike na Manastirinama. Oba natpisa čuvaju se u lapidariju Arheološkog muzeja 
u Splitu. 


Tekst urezan na sarkofagu donosim u rekonstruiranom obliku, uz napomenu da su 
tekstovi preuzeti sa salonitanskih natpisa podebljani, s tim da je zadebljani tekst od 
početka sve do /imina preuzet s natpisa iz Marusinca, a ostalo s natpisa iz Mana- 
stirina: 


+ Hic iacet Franciscus Bulić, peccator et indignus presbyter. // Expleto annorum circulo 
quinto, hoc sibi / sepulcrum Franciscus condere iussit, / martyrum Salonitanorum / 
servans reverenda limina sanctorum. / Omnipotensque Deus qui me formasit et 
aufert, / clemens excipiat servetque ad gaudia membrum. 


Nat(us) IV Non(as) Oct(obres) a(nnis) MDCCCXLVI, obiit IV Kal(endas) Aug(ustas) 
a(nnis) MCMXXXIV 


H(oc) M(onumentum) H(aeredes) N(on) S(eguentur). 
P(aulus) Bilinić seulpsit. 
Tekst u slobodnom prijevodu glasi: 


Tu počiva Frane Bulić, grešnik i nedostojan svećenik. Navršivši peti krug dobni 
(50 godina), ovaj grob Frane je naredio sebi podići, čuvajući časne pragove svetih 
salonitanskih mučenika. A Svemogući Bog, koji me stvorio i život mi uzeo, s blagošću 
neka me primi i čuva za (vječne) radosti. 


Rođen 4. listopada 1846., preminuo 29. srpnja 1934. 
Ova grobnica nije namijenjena nasljednicima. 


(Grobnicu) izradio Pavao Bilinić. 


149 


Natpis na sarkofagu don F. Bulića 


Zaista, na Manastirinama leži don Frane, upokojen uz Dujma i ostale kršćane. 
Neka im je vječni pokoj! I don Frani, i Dujmu zajedno s ostalim mučenicima, bi- 
skupima grada, korepiskopu Eugrafu, svećenicima i đakonima, prokonzulu iz Afri- 
ke, matroni Honoriji, roditeljima koji su prije svoje smrti pokopali djecu, maloj 
Silviji koja je umrla odmah poslije majke, maloj Domnici izbjegloj iz Sirmiuma, 
pokojniku bez imena... 


Priznanja za rad 


Don Frane je za svoj rad dobio priznanja od brojnih ustanova iz Hrvatske i svije- 
ta. Cijenili su njegov rad u domovini i inozemstvu. Uspoređujući broj primljenih 
nagrada može se ustvrditi da ih je pristiglo više iz svijeta nego iz Hrvatske; ponaj- 
manje iz Dalmacije. 


Iz Dubrovnika, u kojem je don Frane radio kao profesor i odgojitelj stiglo je prizna- 
nje od Hrvatskog starinarskog društva “Hrvatska kraljica Margarita". Društvo ga je 
proglasilo svojim počasnim članom.“ 


5 M. BONAČIĆ MANDINIĆ, Nacrt za kronologiju..., str. 142. 

Grad Zagreb, u kojem je don Frane 
umro, odužio se don Frani na dostojan 
način. Dana 3. prosinca 1921. Zagre- 
bačko Sveučilište promoviralo je Bulića 
na čast doktora filozofije honoris causa. 
Bulić je 11. listopada 1926. postao po- 
časni građanin Zagreba, a 24. siječnja 
1927. postao je počasni član Hrvatskog 
književnog društva sv. Jeronima u Za- 
grebu.“ 


1 | Bonu: 
VE s Bikon LGODIŠNJCERADA 


(&# 
og za BlocaiBlano - 
E“ I-LXXV-GoDiŠNJCE: g [9] 


Nemali broj priznanja, iako don Frane 8, 
VEf SE Nic E td 


u toj zemlji nije djelovao, stiglo je od 
nekoliko ustanova iz Srbije. U prosin- 
cu 1921. Bulić je odlikovan Ordenom 
sv. Save II. reda, a 29. listopada 1926. 
Ordenom sv. Save I. reda. Dana 18. 
prosinca 1926. Bulić je postao počasni 
član Matice Srpske u Novom Sadu, u a LA" da 

travnju 1927. počasni član Planinar-  BĐBBE tovenes 0 hi Wir 
skog društva “Fruška gora", a u prosincu 
1927. počasni član Studentskog istorij- 
skog društva Sveučilišta u Beogradu. 


Priznanje prigodom 50. godina rada 
i 75. godišnjice rođenja 


Od priznanja iz europskih zemalja izdvajam križ II. razreda saksonskog Albrechto- 
va reda, dodijeljen Buliću 22. lipnja 1908. godine. Čehoslovačka je 26. siječnja 1926. 
Bulića odlikovala Ordenom bijelog lava IV. reda. Dana 8. svibnja 1922. godine 
Bulić je odlikovan francuskim ordenom viteza Legije časti. Spomenuto priznanje 
uručeno je don Frani na Manastirinama, pred sarkofagom kojeg je postavio sebi za 
ukop, u prigodi posjete francuske flote Splitu 12. prosinca 1929. godine. 


Priznanje don Frani kao svećeniku i znanstveniku poslala su trojica papa. Papa Lav 
XIII. u travnju 1887. imenovao je Bulića počasnim komornikom. Dana 15. lipnja 
1909. Pijo X. odlikovao je Bulića čašću Prožonotarius apostolicus ad instar particiban- 
tium. U studenom 1930. u prigodi Bulićevoga dijamantnog misnog jubileja Pijo 
XI. mu je poslao srebreni lanac kao priznanje njegovu svećeničkom i znanstvenom 
djelovanju.? 


M. BONAČIĆ MANDINIĆ, Nacrt za kronologiju..., str. 125, 134. 
M. BONAČIĆ MANDINIĆ, Nacrt za kronologiju..., str. 125, 134, 136. 
M. BONAČIĆ MANDINIĆ, Nacrt za kronologiju..., str. 109, 128, 134, 143. 
M. BONAČIĆ MANDINIĆ, Nacrt za kronologiju..., str. 81, 112, 143. 

Od priznanja don Frani sačuvalo se 
samo nekoliko praznih kutija, koje se 
nalaze u “Don Franinoj sobi" u Tuscu- 
lumu. 


Don Franine muke 


Don Frane je podredio život istraživa- 
nju, proučavanju i predstavljanju naci- 
onalne baštine i sve navedene nagrade 
primio je kao priznanje za svoj rad. Bio 
je svjestan onoga što je učinio za Salo- 
nu, Dalmaciju, Hrvatsku, a i šire. Una- 
toč svemu, bilo je osoba koje se nisu sla- 
gale s njime i njegovim načinom rada. 
Pojedincima nije odgovarao njegov ka- 
Dos Bene BURE rakter, a neki su mu zavidjeli na uspje- 
(A. Uvodić, 1930.) hu. Neslaganja su koji puta prerasla u 
ozbiljne sukobe. 


Činjenica koju u ovom kontekstu treba istaknuti jest don Franin čvrsti stav od koje- 
ga, ako je bio uvjeren u ispravnost svojih procjena, ni pod koju cijenu nije odstupao. 


Svoju narav pokazao je don Frane u ljeto 1870. kada je u Zadru na polaganju ma- 
ture izazvao reakciju profesora. Vraćen je sa ispita zbog svoga negativnog mišljenja 
o tadašnjem carskom kancelaru grofu von Beustu. Don Frane je u listopadu iste 
godine nakon zauzimanja namjesnika Rodića položio ispit i otišao u Beč radi dalj- 
njega školovanja.“ 


Daleko veći pritisak na don Franu dogodio se u splitskoj gimnaziji u kojoj je bio 
ravnatelj i nije vlastima prijavio učenike koji su noću, 8. - 9. veljače 1895. u razredi- 
ma gimnazije oštetili slike cara Franje Josipa 1. Zbog tog čina morao je don Frane 
16. rujna 1896. u prisilnu mirovinu. Cijenili su to mnogi i zahvalili mu na razne 
načine." 


Dvije velike rane na don Franinu srcu bile su njegovo umirovljenje 1926. kao rav- 
natelja Arheološkog muzeja i njegov sukob s pojedinim svećenicima u vezi saloni- 
tanskih mučenika, koji je potrajao nekoliko godina. 


 M.BONAČIĆ MANDINIĆ, Nacrt za kronologiju..., str. 71. 
""M.BONACIC MANDINIC, Macrt za kronologiju..., str. 89-90. 

Što je don Frane mislio o svim sukobima pokazao je u svojoj oporuci: “Praštam od 
srca svakomu, ako sam koga bilo kako uvrijedio, a neka meni svak oprosti. Osobnih 
neprijatelja nijesam imao, nego neprijatelja mojih načela bilo znanstvenih, bilo onih 
političke naravi". 

Prema riječima Nenada Cambija, umro je don Frane “duboko razočaran". Koliko 
“duboko" znao je samo don Frane. Proučavajući don Franin život i rad i čitajući 
njegovu Oporuku, mislim da nije umro u velikom razočarenju i da je na kraju svoga 
života imao na što biti ponosan. 

Od Babljače do Beča (2) 
Solinska kronika, br. 173, 15.11. 2009., str. 18-19. 


Čvrst karakter, nadarenost, ljubav za knjigom i marljivost proslavili su don Franu 
Bulića u Hrvatskoj i svijetu. Svoj akademski put započeo je Frane u sjemeništu 
Priko kod Omiša i dokončao u Beču. Radio je u nekoliko ustanova i sve do kraja 
Života širio je horizonte svoga znanja. Zbog toga je bio osobito cijenjen, rado viđen 
i s čašću priman u razne odbore, društva i akademije. Neke je i sam utemeljio. 


Prva slova na ognjištu 


Po svoj prilici, Frane je čvrst karakter baštinio od svoje bake Mande (po majci). Iako 
je pripadala bogatom rodu Šperac iz Solina, nitko nije uspio spriječiti njenu želju da 
se vjenča s mladićem iz obitelji Grubić, koja je bila osjetno lošijeg imovnog stanja 
od roda Šperac. Sa svojim mužem rodila je Katu, don Franinu majku." 


Prve “akademske" korake učinio je Frane u svom rodnom Vranjicu. Njegov otac 
Ivan, iako nepismen, služio je mjesnom župniku don Luki Vuškoviću kod oltara. 
Znao je “otpjevati misu". To je pomoglo i njegovom sinu Frani da se približi župni- 
ku, tada gotovo jedinom izvoru pismenosti u Vranjicu. Ivanov pak otac Mate i djed 
Nikola (don Franin djed i pradjed) bili su pismeni. Od pradjeda Nikole čuvao se 
popis miraza, koji je dao kćerki Pavici u Vranjicu 16. svibnja 1806. (Venžarij od robe 
koju dade Nikola Bulić za dotu svojoj kćeri Pavici). Od djeda Mate sačuvana je vlasto- 
ručna oporuka, datirana u Solinu 15. lipnja 1834. godine." S velikom vjerojatnošću, 
upravo ta posebnost poznavanja pisma u rodu Bulićevih obilježila je i Franin život. 


Kad je došlo vrijeme škole, Franu je otac Ivan 1852. odveo u glagoljaško sjemenište 
u Priko kod Omiša.'* Najvjerojatnije su od Vranjica do Omiša plovili barkom. Otac 
na veslima, a mali Frane na provi. 


“Mali" Frane nije znao reći slovo “R" 


U Priku je Frane pohađao pučku školu od 1852. do 1856., i nižu gimnaziju od 
1856. do 1860. godine." Bio je sitnog rasta pa su ga do njegove sedamnaeste go- 
dine svi zvali “mali Frane. Uz to, Frane je sve do svoje dvadesete godine slovo R 


2 I, KATIĆ, Don Frane Bulić, u: Život, XV (1934), br. 9, str. 385. 

5B. POPARIĆ, Don Frane Bulić, u: HR, VII (1934), br. 10, str. 518. 

1 .E BULIĆ -L. KATIĆ, Stopama hrvatskih narodnih vladara, Zagreb, 1928., str. 104. 
5 EF BULIC - L. KATIĆ, Szopama hrvatskih narodnih vladara, str. 104. 

izgovarao kao L, što je često uveseljava- 
lo ostale učenike.'* Pri svakom posjetu 
nekog gosta sjemeništu, odgojitelji su 
odredili da Frane u znak dobrodošlice 
nešto recitira.'“ Bilo bi zanimljivo čuti 
kako je Frane izgovarao ime i prezime 
školskog nadzornika iz Trsta Frane Ko- 


rena. 


Omiške dane malog Frane obilježio je 
gusarski Omiš, stara kula, rijeka Cetina 
koja se ispod mosta ulijeva u more, je- 
gulje koje su uoči sv. Petra i Pavla lovili 
u obližnjem potočiću, tijesno sjemeni- 
šte, stara crkva sv. Petra i iznad crkve 
obronak Babljače, na koji se on često 
penjao i u spilji otkrivao ljepotu latin- 
skog, talijanskog i staroslavenskog jezi- 


ka 18 


Don Frane se sa sjetom i u 82 godini 
Života sjećao svojih “omiških" dana: “S 
Bogom, Priko, s Bogom, lijepa moja cr- 
kvice, u koju sam svaki dan, ne jedam- 
put, kroz osam godina polazio na molitvu, s Bogom, Babljačo i moja samotna špiljo, 


u kojoj sam koješta naučio; s Bogom sve uspomene mojih mlađahnih godina"!"? 


Don E Bulić za vrijeme studija u Beču, 1879. 


Više razrede gimnazije pohađao je Frane u splitskoj Klasičnoj gimnaziji kao đak 
splitskog sjemeništa. Dana 7. listopada 1861. položio je prijemni ispit, a u stude- 
nom te iste godine obukao je kleričko odijelo.“ Gimnaziju je završio 1865. i nakon 
toga otišao u Zadar na četverogodišnji teološki studij, koji je dovršio 1869. godine.“ 


Nakon studija u Zadru, Bulić je 30. listopada 1869. služio mladu misu u Vranjicu. U 
prosincu iste godine na Sveučilištu u Beču upisao je klasičnu filologiju i slavistiku. 
Započeti studij klasične filologije i slavistike Bulić je 1873. zamjenio klasičnom 


'* B. POPARIĆ, Don Frane Bulić,u: HR, VII (1934), br. 10, str. 519. 

7. FBULIĆ - L. KATIĆ, Stopama hrvatskih narodnih vladara, str. 105-106. 

8 FBULIĆ - L. KATIĆ, Stopama hrvatskih narodnih vladara, str. 102-106. 

" FE BULIĆ - L. KATIĆ, Stopama hrvatskih narodnih vladara, str. 106. 

2 M.BONAČIĆ MANDINIĆ, Nacrt za kronologiju..., str. 69. 

2. N.CAMRBI-A. STIPČEVIĆ-DESPOTOVIĆ, s.v. Bulić Frane, u: Hrvatski biografski lek- 
sikon,2, Zagreb, 1989., str. 478. 

arheologijom. Nakon završenoga studija vratio se u Split. U Beč se don Frane vra- 
tio četiri godine poslije. U akad. god. 1877./78. pohađao je kod O. Bendorfa i O. 
Hirschfelda seminar iz epigrafije, te istodobno i predavanja iz klasične arheologije 


kod A. Conzea.?? 


Sveukupno, don Frane se školovao 21 godinu, a nakon studija uslijedio je izuzetno 
plodonosan i raznovrstan rad. 


Nastavnik, konzervator i ravnatelj 


Prvu službu koju je don Frane dobio nakon studija u Beču bila je u splitskoj Klasič- 
noj gimnaziji. Dana 2. listopada 1873. postao je namjesni učitelj u školi čije je klupe 
napustio prije osam godina, točnije 1865. godine.“ 


Već iduće školske godine, 22. prosinca 1874., prešao je don Frane u gimnaziju u 
Dubrovniku gdje je postao pravim učiteljem. Predavao je latinski, grčki i hrvatski 
jezik te vodio gimnazijsku knjižnicu i školske numizmatičke zbirke. U dubrovačkoj 
gimnaziji ostao je do 1877. godine.“ 


Po završetku seminara iz epigrafije u Beču u akad. god. 1877./78., don Frane je 18. 
srpnja 1878. imenovan kotarskim školskim nadzornikom za područje Zadar - Ben- 
kovac. Nakon toga, 25. rujna 1880. postao je konzervator Središnjeg povjerenstva 
za povijesne spomenike zadarskog i benkovačkog okruga.*? 


Nakon spomenutih službi, don Frane se 1883. vratio u Split i u njemu ostao sve 
do svoje smrti. Dana 8. srpnja 1883. imenovan je ravnateljem splitske Klasične 
gimnazije, u kojoj je ostao do prisilnog umirovljenja 1896. godine. U rujnu 1883. 
postao je konzervator Središnjeg povjerenstva za povijesne spomenike za splitsko 
okružje i imenovan ravnateljem Arheološkog muzeja u Splitu. Dekret o njegovom 
imenovanju ravnateljem izdan je 9. svibnja 1884. godine. U muzeju je ostao do 30. 
srpnja 1926., kada je upravu muzeja, mimo svoje volje, prepustio Mihovilu Abra- 
miću. Don Frane je od 1912. do 1925. bio konzervator Središnjeg povjerenstva za 
povijesne spomenike za Dalmaciju. 


2 M.BONAČIĆ MANDINIĆ, Nacrt za kronologiju..., str. 71,73; N. CAMBI - A. STIPČE- 
VIĆ-DESPOTOVIĆ, s. v. Bulić Frane, u: Hrvatski biografski leksikon, 2, str. 478. 

25 M. BONAČIĆ MANDINIĆ, Nacrt za kronologiju..., str. 71. 

% M. BONAČIĆ MANDINIĆ, Nacrt za kronologiju... str. 72; N. CAMBI - A. STIPČE- 
VIĆ-DESPOTOVIĆ, s. v. Bulić Frane, u: Hrvatski biografski leksikon, 2, str. 478. 

25 M.BONAČIĆ MANDINIĆ, Nacrt za kronologiju..., str. 73-74; N. CAMBI - A. STIPČE- 
VIĆ-DESPOTOVIĆ, s. v. Bulić Frane, u: Hrvatski biografski leksikon, 2, str. 478. 

% M. BONAČIĆ MANDINIĆ, Nacrt za kronologiju..., str. 76, 90, 134; N. CAMBI - A. 
STIPČEVIĆ-DESPOTOVIĆ, s. v. Bulić Frane, u: Hrvatski biografski leksikon, 2, str. 478. 

Odbori 


Ugled don Frane naglo je rastao, što je lako uočljivo i po broju znanstvenih i druš- 
tvenih ustanova u kojima je bio član. Ističem njegovo članstvo u nekim odborima. 


Godine 1884. kao konzervator izabran je za člana Odbora za popravljanje i izoli- 
ranje splitske katedrale i njezina zvonika. U listopadu 1891. osnovan je Odbor za 
gradnju novoga Arheološkog muzeja u Splitu. Članovi odbora su F. Bulić, P. Ka- 
talinić i A. Zlendić. Dana 25. ožujka 1896. Bulić je izabran za člana utemeljitelja 
Društva za izgradnju nove splitske katedrale. U srpnju 1908. Gradsko poglavarstvo 
Zagreba izabralo je Bulića članom komisije za ocjenu natječajnih radova u vezi s re- 
gulacijom Kaptolskog trga i okolice. U listopadu 1919. godine Bulić je postao član 
Vijeća Biskupskog ordinarijata Splitsko-makarske biskupije za gradnju, dogradnju 
ili popravljanje crkava, za nabavljanje, popravljanje ili prodavanje slika, kipova i 
uopće crkvenog namještaja. U studenom 1929. godine beogradski nadbiskup Ra- 
fael Rodić imenovao je Bulića članom ocjenjivačkog odbora za Natječaj za gradnju 
katoličke katedrale u Beogradu.“ 


> "ir 


Na vrhu obnovljenog zvonika splitske katedrale, 1908. 


2 M. BONAČIĆ MANDINIĆ, Nacrt za kronologiju..., str. 76, 84,90, 109,123, 142. 

U listopadu 1913. Bulić je postao potpredsjednik Odbora za proslavu 1600. go- 
dišnjice Milanskog edikta. Početkom 1923. bio je predstavnik JAZU u Odboru za 
obilježavanje 400. godišnjice smrti Marka Marulića. U jesen 1925. bio je predstav- 
nik Odbora za proslavu 1000. godišnjice hrvatskog kraljevstva. Dana 9. studenoga 
1932. Bulić je izabran za člana Odbora proslave 50. godišnjice pobjede Hrvata u 
Općini Split. Bulić nije sudjelovao u proslavi.“ 


U veljači 1898. Bulić je imenovan članom Dalmatinske komisije za svjetsku izložbu 
u Parizu 1900. godine. U proljeće 1898. Bulić je izabran za predsjednika Središnjeg 
odbora za obranu glagoljice, koji je osnovan u Splitu. U siječnju 1913. u Beču je 
održana Jadranska izložba. Bulić je bio predsjednik Splitskoga odbora za tu izlož- 
bu.? 


Don Frane je svojim ugledom najviše pridonio održavanju Prvoga međunarodnog 
kongresa za starokršćansku arheologiju, koji se održao u Splitu i Solinu od 21. do 
23. kolovoza 1894. godine. Bulić je bio potpredsjednik kongresa. U travnju 1900. 
Bulić je član predsjedništva Drugoga međunarodnog kongresa za starokršćansku 
arheologiju u Rimu. U listopadu 1912. sudjeluje na Arheološkom kongresu u Rimu, 
na kojem je izabran za predsjednika Sekcije za kršćansku arheologiju u Rimu. Od 
26. do 28. kolovoza 1922. Bulić sudjeluje na sastanku jugoslavenskih arheologa i 
povjesničara u Dobrini. Izabran je za predsjednika toga skupa. Dana 23. rujna 1927. 
izabran je za člana počasnog komiteta II. međunarodnog kongresa bizantologa u 
Beogradu. 


Društva i akademije 


Don Frane je bio član brojnih domaćih i svjetskih akademija i arheoloških društava. 
Valja istaknuti da je on 14. svibnja 1894. pokraj crkvice sv. Marte kod Kaštel Novog 
osnovao hrvatsko društvo za istraživanje domaće povijesti u Splitu — Bihać. Ujedno 
je bio i prvi predsjednik društva. Godine 1893. Bulić je istupio iz Hrvatskog stari- 
narskog društva u Kninu, kojemu je na čelu bio fra Lujo Marun. Od osnutka 1887. 
do 1893. društvo se zvalo Kninsko starinarsko društvo?! 


Dana 3. srpnja 1906. osnovano je Bokeljsko starinarsko društvo. Bulić je upisan 
kao član utemeljitelj. Godine 1929. postao je predsjednik novoosnovanog društva 
Radovan u Trogiru, čija je zadaća bila sabiranje i čuvanje trogirskih starina. Dana 


2 M.BONAČIĆ MANDINIĆ, Nacrt za kronologiju..., str. 118, 129, 133, 144. 

2 M.BONAČIĆ MANDINIĆ, Nacrt za kronologiju..., str. 91,118. 

% M. BONAČIĆ MANDINIĆ, Nacrt za kronologiju..., str. 87,99,118, 128, 136. 
3. M.BONAČIĆ MANDINIĆ, Nacrt za kronologiju..., str. 81, 86-87. 

20. rujna 1924. Bulić je imenovan počasnim članom društva Braća hrvatskog zmaja 
- Sekcija za kulturne i historijske spomenike u Dubrovniku. 


Dana 14. listopada 1910. Bulić je imenovan članom zakladnikom,* a 31. prosinca 
1933. izabran je za počasnog člana Matice Hrvatske u Zagrebu. Od osnutka Hr- 
vatske bogoslovne akademije bio je njezin predsjednik i znanstveni suradnik. Go- 
dine 1885. postao je dopisnim članom Hrvatskog arheološkog društva u Zagrebu. 
Dana 5. prosinca 1887. postao je dopisnim,*“* krajem 1898. počasnim, a 8. srpnja 
1926. pravim članom Jugoslavenske akademije znanosti i umjetnosti u Zagrebu. 


Kraljevskim ukazom od 5. srpnja 1926. Bulić je imenovan počasnim direktorom 
Arheološkog muzeja i Konzervatorskog ureda u Splitu, a 20. ožujka 1934. Biskup- 
ski ordinarijat u Splitu imenovao ga je za člana Vijeća pro arte sacra.** 


Brojne su ustanove izvan Hrvatske koje su don Franu htjele kao svoga člana. U 
kolovozu 1921. imenovan je počasnim članom Muzejskog društva u Ptuju, a 23. 
studenoga 1923. počasnim članom Zgodovinskog društva u Mariboru. Dopisnim 
članom Srpske kraljevske akademije don Frane je postao 7. ožujka 1922. godine.?“ 


Velika priznanja stigla su iz Portugala, Belgije, Engleske, Češke i Rusije. Početkom 
1903. imenovan je počasnim članom portugalskog Društva arhitekata i arheologa 
u Lisabonu, a 6. prosinca 1908. počasnim članom Kraljevske akademije za arheolo- 
giju u Belgiji. U listopadu 1923. Bulić prihvaća poziv da postane dopisnim članom 
Londonskog sveučilišta, King's College, Odjel za slavističke studije. Dana 8. siječ- 
nja 1904. imenovan je počasnim članom prethistorijskog odjela Muzeja kraljevine 
Češke, a 13. svibnja 1929. postao je dopisnim članom Slavenskog instituta u Pra- 
gu. Godine 1890. Bulić je postao pravim članom ruskog carskog društva Istoriji i 
drevnosti u Odesi, u prosincu 1893. pravim članom Carskoga arheološkog društva 
u Petrogradu, a 1894. pravim članom Carskoga arheološkog društva u Moskvi. 


Don Frani su stigla priznanja iz Njemačke i Italije. Godine 1883. postao je dopi- 
snim, a pet godina poslije (21. travnja 1888.) pravim članom Njemačkoga arheo- 
loškog društva u Berlinu, Rimu i Ateni. Godine 1894. Bulić je postao dopisnim 
članom Papinske rimske akademije za arheologiju, 19. veljače 1895. članom Aka- 


% M.BONAČIĆ MANDINIĆ, Nacrt za kronologiju..., str. 105,131, 141. 

* M.BONAČIĆ MANDINIĆ, Nacrt za kronologiju..., str. 115. 

“M. BONAČIĆ MANDINIĆ, Nacrt za kronologiju..., str. 81. 

5 M.BONAČIĆ MANDINIĆ, Nacrt za kronologiju..., str. 79,81,91,134, 146; N.N., + Msgr. 
Dr. Frane Bulić, u: Katolički list, br. 31, 2. VIII. 1934, str. 383. 

* M.BONAČIĆ MANDINIĆ, Nacrt za kronologiju..., str. 134, 148. 

" M.BONAČIĆ MANDINIĆ, Nacrt za kronologiju..., str. 125, 128, 130. 

* M.BONAČIĆ MANDINIĆ, Nacrt za kronologiju... str. 83, 86, 87, 101, 109, 130, 142. 

demije za katoličku religiju u Rimu, a 29. prosinca 1900. dopisnim članom Akade- 
mije u Spoletu. 


Brojna priznanja dobio je don Frane iz Francuske. Godine 1901. imenovan je po- 
časnim članom francuske Akademije, a u jesen 1910. dopisnim članom Francuskog 
instituta — Acadćmie des Inscriptiones et Belles-Lettres. Dana 25. ožujka 1913. 
Bulić je postao dopisnim članom Francuskog arheološkog društva, a 3. lipnja 1919. 
počasnim vanjskim dopisnim članom Societć nationale des antiquaires de France.“ 


Najveći broj priznanja pristigao je iz Austrije. Bulić je postao savjetnikom Austrij- 
skog etnološkog društva u Beču 1891. godine. Dana 30. listopada 1896. izabran je 
za počasnog člana Hrvatskoga akademskog literarno zabavnog društva Hrvatska u 
Gracu. Krajem 1898. imenovan je pravim članom Austrijskog arheološkog zavoda 
u Beču, u travnju 1899. postao je dopisnim članom Numizmatičkog društva u Beču, 
a 1900. članom Antropološkog društva u Beču. Početkom 1912. godine Bulić je 
postao počasnim članom Vijeća za spomenike u Beču.“ 


Takva i tolika priznanja od Hrvata primio je samo don Frane. 


% M.BONAČIĆ MANDINIĆ, Nacrt za kronologiju..., str. 76, 81, 87, 89, 99. 

% M.BONAČIĆ MANDINIĆ, Nacrt za kronologiju..., str. 115, 118, 122 N.N., + Msgr. Dr 
Frane Bulić, u: Katolički list, br. 31,2. VIII. 1934, str. 383. 

“1 M. BONAČIĆ MANDINIĆ, Nacrt za kronologiju..., str. 84, 90,91, 97,98, 117. 

Don Franin mašklin (3) 
Solinska kronika, br. 174, 15. 111. 2009., str. 18-19. 


Najplodonosnije razdoblje u Hrvatskoj arheologiji započelo je dolaskom don Frane 
Bulića 1883. godine na mjesto ravnatelja Arheološkog muzeja u Splitu. Gotovo 
svake godine, isključivši razdoblje Prvoga svjetskog rata, don Frane je iskopavao 
u Saloni i po raznim lokalitetima u Dalmaciji. Kao utemeljitelj i voditelj društva 
“Bihać" nastavio je istraživati i nakon 1926., kada je napustio mjesto ravnatelja 
Arheološkog muzeja. Nalazi pronađeni u dugogodišnjim istraživanjima nadilaze 
lokalne okvire, štoviše, neki od njih od izuzetne su važnosti za hrvatsku i svjetsku 
arheologiju. 


Planirao i pratio istraživanja 


Don Frane je planirao pokrenuti brojna istraživanja, a ona koja su bila u tijeku rado 
je posjećivao i pratio. Dapače, bio je rado viđen gost i često pitan za mišljenje. Na- 
brajam istraživanja koja je htio pokrenuti, kao i ona svojih kolega i prijatelja koja je 
pratio, počevši od Splita pa dalje po Dalmaciji. 


Godine 1909. Bulić je molio splitski Kaptol da mu dozvoli istraživanje crkvice 
sv. Jurja na rtu Marjana. U prosincu 1907. pripremao je istraživanje u Podgrađu u 
Poljicima, južno od župne crkve. Iskopavanje je trebao voditi župnik P. Škarica. U 
rujnu 1919. Bulić je namjeravao istraživati na Libovcu u Kučinama, gdje je prema 
legendi bilo rodno mjesto Dioklecijana.+ 


Don Frane, O. Benndorf i C. Patsch posjetili su 12. travnja 1904. Vid radi dogovora 
o budućim iskopavanjima Narone. Svi nalazi koji bi se pod vodstvom C. Patscha 
pronašli pripali bi Arheološkom muzeju u Splitu. Sa W. Kubitschekom Bulić je bio 
u Kninu kod Luje Maruna 11. studenoga 1905. radi iskapanja Burnuma.+ 


U proljeće 1891. Bulić je posjetio Brač s J. Szombathyem, kustosom antropološke i 
prethistorijske zbirke u Dvorskom muzeju prirodnih znanosti u Beču. Namjera je 
bila učiniti pokusna istraživanja prethistorijskih špilja i gomila. U travnju 1912. na- 
mjeravao je iskopavati Veliku gomilu kod Nerežišća. Krajem devetnaestog stoljeća, 
točnije 1898., Bulić je uputio na daljnje pregledavanje Grohota.“ 


“M. BONAČIĆ MANDINIĆ, Nacrt za kronologiju..., str. 108,111, 123. 
5 M. BONACIC MANDINIC, Nacrt za kronologiju..., str. 101, 103. 
“M. BONACIC MANDINIC, Var za kronologiju..., str. 84,91, 117-118. 

U listopadu 1906. Bulić je posjetio eki- 
pu koja je istraživala oko crkve sv. Petra 
u Muću Gornjem. Voditelj ekipe bio je 
po don Franinin uputama Marko Pe- 
rojević. Iskopavanja su prekinuta zbog 
2 onesloge mještana i nedostatka novca. 
Mi"Dana 4. studenoga 1911. Bulić je s Jo- 
sipom Bervaldijem posjetio istraživanja 
* na položaju Sustipan u Jesenicama. U 
=> rone | srpnju 1912. župnik Srinjina izvjestio 
ise Pod Io ki je Bulića o E ei toj api na 
= položaju Lišće. U Grohotama i Stipan- 
skoj don Frane, Lj. Karaman i A. Grgin 
obišli su iskopine 26. studenoga 1931. 
godine.# 


U listopadu 1899. Bulić je posjetio 
iskopavanje  starokršćanske crkve u 
Zmijavcima na položaju Dikovača. Na 
poziv L. Jelića Bulić je 20. siječnja 1910. 
posjetio iskopavanje kapele sv. Ambro- 
zija u Ninu. Drugi posjet Ninu bio je 
19. srpnja 1910., kada je s L. Jelićem i tajnikom “Bihaća Reicherzerom došao vi- 
djeti kako napreduju istraživanja. Dana 16. lipnja 1910. posjetio je iskopavanja u 
Ždrapnju kod crkve sv. Bartula. Voditelj istraživanja bio je L. Marun. U rujnu 1916. 
Bulić je posjetio istraživanja u Tepljuhu.* 


Don E Bulić na Marusincu, 1897. 


U jesen 1910. posjetio je iskopavanja u Kastel Lastvi kod Petrovca u Crnoj Gori, a u 
prosincu 1924. na traženje planinarskog društva “Fruška gora"iz Novog Sada Bulić 
je poslao upute za istraživanje.“ 


Istraživanja po Dalmaciji 


Ono po čemu je don Frane poznat u Hrvatskoj i svijetu jesu brojna istraživanja koja 
je vodio i nalazi koji su tijekom iskopavanja pronađeni. Kao ravnatelj Arheološkog 
muzeja u Splitu (1883.-1926.) i kao predsjednik Hrvatskog društva za istraživanje 
domaće povijesti “Bihać" iskopavao je po cijeloj Dalmaciji. U istraživanju nekih 


** M. BONAČIĆ MANDINIĆ, Nacrt za kronologiju..., str. 105, 115, 117-118, 144. 
“* M. BONACIC MANDINIC, Nacrt za kronologiju..., str. 97,113, 115, 122. 
“M. BONACIC MANDINICĆ, Vacrt za kronologiju..., str. 113, 115, 132. 

lokaliteta don Frani su pomagali L. Jelić (Manastirine i Marusinac), danski arhitekt 
E. Dyggve (Gradina), dok je istraživanje lokaliteta Kapljuč povjerio arheolozima 
iz Danske. 


U splitskoj katedrali don Frane je istraživao 1894. godine. Na padinama Marjana 
1894. iskopavao je Košljun i pronašao epigrafske i ornamentirane ulomke iz VIII. 
stoljeća.“ 


U Kaštelima je don Frane s društvom “Bihać" napravio brojna istraživanja. U polju 
Kaštel Novog na lokalitetu Miri istražuje 1894.1 u kolovozu 1895. Prije ljeta 1902. 
istraživao je crkvu sv. Marte zapadno od Kaštel Štafilića. U Kaštel Sućurcu na polo- 
žaju Sustipan iskopavao je u srpnju 1908. godine. U Kaštel Gomilici istražuje Dolac 
kod sv. Kuzme i Damjana u prosincu 1925. godine. Na istom lokalitetu u srpnju i 
kolovozu 1926. pronašao je malu gospodarsku zgradu s turnjem za masline. Dana 5. 
studenoga 1927. Bulić istražuje sv. Mihovila u Lažanima poviše Kaštel Gomilice.* 


S društvom “Bihać" don Frane je iskopavao u Jesenicama kod crkve sv. Petra u Selu 
u jesen 1911., u proljeće 1912. 1 u ljeto 1914. godine.?“ 


U ljeto 1884. pod Bulićevim nadzorom franjevci iz Sinja istražuju Čitluk (Aeguum). 
Društvo “Bihać prije ljeta 1902. pomaže pri iskopavanju u Biogradu. Radove je 
vodio L. Jelić. Društvo “Bihać" početkom 1927. istražuje i u Grohotama. U Slano- 
me kod Dubrovnika don Frane je otkopao starokršćansko grobište s nekoliko sar- 
kofaga, od kojih jedan ima vrlo zanimljiv natpis. U sarkofagu je 462. bio pokopan 
svećenik Anastazije.?! 


Od 19. do 20. rujna 1930. Bulić s E. Dyggveom i Šimlešom istražuje u Halapiću 
(Glamoč) oko kapele na groblju na položaju Crkvine." 


Istraživanja u Solinu 


Što se tiče don Franinih istraživanja u Solinu i Saloni, ona su svakako najbrojnija 
i najplodonosnija. Valja reći da nitko prije i poslije Bulića nije otkrio arheološke 
lokalitete takva značenja. 


U Solinu i njegovoj neposrednoj blizini don Frane je istraživao s društvom “Bihać". 
Na putu prema Klisu istraživao je u Rižinicama i Rupotini. U Rižinicama, odakle 


# M.BONAČIĆ MANDINIĆ, Nacrt za kronologiju..., str. 87. 

* M.BONAČIĆ MANDINIĆ, Nacrt za kronologiju..., str. 87, 88,101, 109, 133, 134, 136. 

% M.BONAČIĆ MANDINIĆ, Nacrt za kronologiju..., str. 115, 117-119. 

s M. BONAČIĆ MANDINIĆ, Nacrt za kronologiju..., str. 77,101,134.; F. BULIĆ, Necropoli 
antica cristiana a Slano di Ragusa, u: BASD, XXIV (1901), str. 85-98. 

% M.BONAČIĆ MANDINIĆ, Nacrt za kronologiju..., str. 143. 

Sarkofag kraljice Jelene 


potječe ulomak na kojem se spominje knez Trpimir, iskopavanja su vršena 1894., u 
svibnju 1895. i u ljeto 1905. godine. U Rupotini je istraživao 1908. i 1927. godine. 
Rezultat rada je otkrivena crkvica, nekoliko grobova, natpisa i reljef Mitre.?> 


U nekoliko navrata don Frane je iskopavao na području Gradine u Solinu. Bilo je to 
u jesen 1909., u studenom i prosincu 1923., u ljeto 1924. te u ožujku 1926. godine. 
U Šupljoj crkvi iskopavao je u ožujku 1926. i početkom 1927. godine. U kolovozu 
1931. istraživanja je vodio E. Dyggve i otkriveni su ostatci starohrvatske bazilike.“ 


Od istraživanja u Solinu najbrojnija su bila na Gospinom Otoku. Prvo je bilo 1894. 
a posljednje u srpnju 1930. godine. Dana 26. kolovoza 1898. don Frane je otkrio 
ulomke sarkofaga s natpisom kraljice Jelene. Povodom tog pronalaska slavilo se u 
cijeloj Hrvatskoj. Natpis koji je don Frane sastavio i protumačio predstavlja jedan 
od najpoznatijih spomenika iz hrvatske povijesti. Na temelju tog natpisa, datiranog 
u 976., don Frane je upotpunio rodoslovlje hrvatskih vladara. Istraživanja na Gos- 
pinom Otoku nastavljena su 1901. godine. Istočno od Gospina Otoka istraživalo se 
sredinom 1925., u ožujku 1926. i početkom 1927. godine." 


5 M. BONAČIĆ MANDINIĆ, Nacrt za kronologiju... str. 87; 89, 102; Slijede radovi F. Bu- 
lića: Sžerro di una chiesa antica cristiana del VI sec. nella localita detta Crikvina a Klapavice, nel 
Comune censuario di Klis (Clissa), u: BASD, XXX (1907), str. 101-122; Quattro bassorilievi 
di Mitra a Salona, u: BASD XXXII (1909), str. 50-57; Starinarska istraživanja u Rupotini 
u Solinu, u: F. BULIĆ, Povodom pedesetogodišnjice jubileja “Vjesnika za arheologiju i historiju 
dalmatinsku" 1878.-1928., Split, 1931., str. 63-67. 

““ M. BONAČIĆ MANDINIĆ, Nacrt za kronologiju..., str. 112, 130, 131, 134, 144. 

5 M. BONAČIĆ MANDINIĆ, Nacrt za kronologiju..., str. 87,91, 100, 132, 134, 143. 

Istraživanja u Saloni 


Posebno mjesto u hrvatskoj i svjetskoj arheologiji zaslužio je don Frane zahvaljujući 
rezultatima iskopavanja u Saloni. 


U nekoliko navrata istraživao je u teatru i amfiteatru. Rad kojeg je F. Carrara za- 
počeo u teatru od 1849. do 1850. Bulić je nastavio 1909. godine. Tada je južno 
od teatra otkriven mali hram. Krajem 1923. Bulić je zajedno s danskom ekipom 
iskopavao mali hram i sam teatar. Godine 1909. vršena su iskopavanja u amfiteatru. 
Te iste godine iskopavalo se i na položaju Pet mostova. Istraživanje amfiteatra na- 
stavljeno je u kolovozu 1912. i 1917. godine. 


Don Frane je nastavio rad svojih predšasnika na groblju Hortus Metrodori. Na nje- 
mu je iskopavao u šest navrata: 1901., 1909.-1910., 1911., 1914., 1916. i 1925. 
godine. Rezultat istraživanja su brojni sarkofazi i natpisi." 


Od petnaest arheološki potvrđenih crkava i bazilika u Saloni i njezinoj neposrednoj 
blizini Don Frane je istražio tri: Manastirine, Marusinac i Gradske bazilike. Radi 
se o najvažnijim lokalitetima Salone. 


Valja istaknuti da je velik doprinos don Frane u spašavanju opustošenog lokaliteta 
na jugu grada u Vranjicu na lokalitetu Crikvine.** 


% M. BONAČIĆ MANDINIĆ, Nacrt za kronologiju..., st. 111, 117,118, 122, 130. 

*" Slijede radovi F. Bulića o istraživanjima u groblju Zfortus Metrodori: Necropoli “in horto Me- 
trodori' a Salona, u: BASD, XXIV (1901), str. 161-169; Escavi nella necropoli antica pagana 
di Salona detta Hortus Metrodori negli anni 1909 e 1910, u: BASD, XXXIII (1910), str. 3-66; 
Appendice all'articolo Escavi nell'Flortus Metrodori'a pag. 3-66 di detta Flortus Metrodori nell'a 
questo fascicolo, u: BASD, XXXIII (1910), str. 130-135; Escavi nella necropoli antica pagana di 
Salona. 1911 e nell'a. 1914, u: BASD, XXXVII (1914), str. 83-94; Escavi nella necropoli antica 
pagana di Salona detta Hortus Metrodori nell'a. 1916, u: BASD, XL-XLH (1917-1919), str. 
98-101; Escavi nella necropoli antica pagana di Salona detta Hortus Metrodori nell'a. 1925, u: 
BASD, XLVII-XLVIII (1924-1925), str. 46-51. 

5 Ovo su radovi F. Bulića o nalazima s lokaliteta Crikvine: Iscriztoni inedite. Salona, u: BASD, 
XII (1889), str. 17, br. 12, str. 161-162, br. 136, str. 163, br. 138; BASD, XIV (1891), str. 145- 
147, br. 83 (1707), str. 148, br. 84 (1708); BASD, XIX (1896), str. 97, br. 2150, str. 99, br. 2195 
i 2196; Cemetero antico cristiano nelle vicinanze dell'antica Salona, u: BASD, XXII (1899), str. 
218-222; Ritrovamenti risguardanti i sarcofagi romani sotto il livello del mare nel villaggio di 
Vranjic presso Salona, u: BASD, XXNI (1900), str. 141-142; Ritrovamenti antichi risguardanti 
la topografia suburbana dell'antica Salona (“vicino i casolari Jurić-Čućine kuće), u: BASD, XXV 
(1902), str. 112-116; Iscrizioni inedite. Salona, u: BASD, XXV (1902), str. 140, br. 3086; Ri- 
trovamenti nel cemetero antico cristiano a Crikvine presso i casolari Jurić (1 Čućine kuće) sulla stra- 
da fra Salona e Vranjic,u: BASD, XXVI (1903), str. 177-186; Ritrovamenti nell'antico cemetero 
antico cristiano a Crikvine presso i casolari Jurić ( Čućine kuće) sulla strada fra Salona e Vranjic, u: 
BASD, XXVII (1904), str. 167-170; Ritrovamenti presso il cemetero antico cristiano a Crikvine 
presso i casolari Jurić ( Čućine kuće) sulla strada fra Salona e Vranjic,u: BASD, XXXI (1908), str. 

Lokalitet Kapljuč istraživalo je dansko društvo Rask Oersted Fondet i Arheološki 
muzej Split. Ministarstvo prosvjete Kraljevine SHS uz don Franin pristanak do- 
dijelilo je u proljeće 1920. danskoj ekipi suglasnost za iskopavanje. Istraživanja na 
Kapljuču trajala su do kraja ljeta 1924. godine." Davno prije, točnije 1871. godine, 
u neposrednoj blizini Kapljuča pronađeno je 16 sarkofaga. O rezultatima istraživa- 
nja na Kapljuču don Frane je redovito obaviještavao znanstvenu javnost u svojim 
radovima. Bazilika je po mučenicima Asteriju, Paulinijanu, Teliju, Antiohijanu i 
Gajanu nazvana Bazilika petorice mučenika (Basilica quingque martyrum),a posebno 
je zanimljiva za proučavanje privilegiranog ukopa uz mučenike. 


Don Frane je nastavio započeti rad svojih predšasnika i uspješno priveo kraju isko- 
pavanja na Manastirinama. Radovi su trajali od 1883. do 1906. godine. Zbog ne- 
suglasica oko otkupa zemalja bilo je nekoliko prekida. Groblje i bazilika na Ma- 
nastirinama, sagrađeni oko groba sv. Dujma, spadaju u najvažnije lokalitete u kr- 
šćanskome svijetu. Na temelju natpisa pronađenih na Manastirinama don Frane je 
ustvrdio, suprotno tradiciji splitske Crkve, da je Dujam bio mučen za Dioklecijana 
10. travnja 304. godine, te da nije mogao biti učenik sv. Petra apostola. Ta njegova 
tvrdnja izazvala je otvoreni sukob. Iz Rima mu je stigla zabrana i neko vrijeme nije 
smio pisati o ovoj temi.“ 


49-51; Ritrovamenti nel cimetero antico cristiano a Crikvine presso i casolari Jurić (1 Čućine kuće) 
sulla strada fra Salona e Vranjic, u: BASD, XXXII (1909), str. 31-33; Trovamenti nel cimitero 
antico cristiano a Crikvine presso i casolari Jurić ( Čućine kuće) lun go la strada da Salona a Vranjic, 
u: BASD, XXXIV (1911), str. 40-49; I zitoli di dedica delle basiliche urbane ed extraurbane di 
Salona, u: VAHD, XLVII-XLVIII (1924-1925), str. 12, br. 5108 A. 
% M. BONAČIĆ MANDINIĆ, Nacrt za kronologiju..., str. 123, 128, 131. 
Slijede radovi F. Bulića o Kapljuču i 16 sarkofaga: La necropoli suburbana di sedici sarcofagi 
a Kapljuč di Salona, u: BASD, XXII (1899), str. 133-137; Ritrovamenti risguardanti la topo- 
grafia dell'antica Salona, u: BASD, XXIII (1900), str. 38-39; Scavi nel cemetero antico cristiano 
di sedici sarcofagi nella localita detta “Kapljuč"a Salona, u: BASD, XXVII (1904), str. 154-155; 
Sterro di abside di una chiesa antica cristiana ad ovest della necropoli suburbana di 16 sarcofagi* 
a Salona, u: BASD, XXXIV (1911), str. 3-39; Otkriće IV. starokršćanskog grobišta u Solinu, u: 
Bogoslovska smotra (= BS), XI (1923), br. 1, str. 10-22. 
Slijede radovi F. Bulića o arheološkim istraživanjima na Manastirinama: (Možizie sugli scavi a 
Manastirine), u: Mittheilungen der kaiserliche-konigliche Central-Commission zur Erforschung 
und Erhaltung der Baudenkmale (= MCC), n. s. X (1884), str. XXXII, CV-CVI, CLXDX; 
MCC, n. s. XI (1885), str. LXIX-LXX; MCC, n. s. XIII (1887), str. CXV-CXVI; G/1 scavi a 
Salona, u: BASD, VII (1884), str. 9-10; G/i scavi nella basilica cristiana a Salona e sue adiacen- 
ze, u: BASD, VII (1884), str. 20-21, 33, 49, 65, 81-82; BASD, VIII (1885), str. 33-34, 105; 
BASD, IX (1886), str. 97-99; BASD, X (1887), str. 89-90; Scavi nell'antico cimitero cristiano 
di Manastirine a Salona, u: BASD, XIV (1891), str. 179-182; BASD, XV (1892), str. 7-9, 17- 
19, 49-50, 83-84, 145-156; Scavi nell'antico cemetero cristiano di Manastirine (Coemeterium 
legis sanctae christianae) durante Va. 1896, u: BASD, XX (1897), str. 81-96; Scavi negli antichi 


cemeteri cristiani di Manastirine (Coemeterium legis sanctae christianae) e Marusinac (Coemete- 

Sarkofag biskupa Primusa Dujmova nećaka 


Bulić je uz pomoć svoga nećaka don Luke Jelića započeo i dovršio istraživanja na 
lokalitetu Marusinac. Radovi su također uz prekide trajali od 1890. do 1908. godi- 
ne. Poticaj za iskopavanja na Marusincu bio je pronalazak 1890. godine triju nad- 
grobnih ploča koje su prikrivale jednu obiteljsku grobnicu. U natpisu se spominje 
svećenik Ivan, koji se spominje kao čuvar “časnih pragova sv. Anastazija" (Anastasii 
servans reverenda limina sancti). Mučenik Anastazije bio je ukopan u blizini i nje- 
mu u čast podignuta je bazilika. Prije podizanja bazilike matrona Asclepija malo 


rium S. Anastasti Cornicularii) a Salona, u: BASD, XX (1897), str. 126-127; Scavi nell'antico 
cemetero cristiano di Manastirine a Salona (Coemeterium legis sanctae christianae), u: BASD, 
XXI (1898), str. 25-36; Scavi nell'antico cemetero cristiano di Manastirine a Salona (Coemete- 
rium legis sanctae christianae) durante l'a. 1899, u: BASD, XXIII (1900), str. 193-216; Scavi 
nell'antico cemetero cristiano di Manastirine a Salona (Coemeterium legis sanctae christianae) 
durante l'a. 1900, u: BASD, XXINI (1900), str. 249-272; Scavi nell'antico cemetero cristiano 
di Manastirine a Salona (Coemeterium legis sanctae christianae) durante gli a. 1905 e 1906, u: 
BASD, XXX (1907), str. 3-36; Sterro dell'abside della basilica cemeteriale dei martiri salonitani 
a Manastirine di Salona nell'a. 1874, u: BASD, XXX (1907), str. 90-99. 

L. Jelić je objavio dva važna rada o Manastirinama: Das Coemeterium von Manastirine zu 
Salona und der dortige Sarkophag des guten Hirten, u: Romische Quartalschrift fur cbristliche 
Altertumskunde und fitr Kirchengeschicbte (= RQ), V (1891), str. 10-27, 105-123, 266-283; 
Descrizione sommaria del cemetero di Manastirine, u: BASD, XV (1892), str. 156-195. 

južnije od bazilike dala je sagraditi mauzolej u kojem je nakon mučeništva bio po- 
kopan Anastazije. Zapadno od Anastazijeve bazilike nalazi se druga bazilika koju 
je danski arhitekt i arheolog E. Dyggve zbog svojih posebnosti nazvao Bazilika bez 
krova (Basilica sine tecto). Upravo po toj bazilici, Salona je dobila posebno mjesto u 
znanstvenome svijetu.“ 


Traganje za ljepotom tužnih krajolika... 


Lokalitet Gradske bazilike iskopavao je don Frane od 1901. do 1909. godine. Epi- 
skopalna bazilika u gradskom središtu po svojim mjerama je najveća bazilika u 
Dalmaciji. Na njenoj sjevernoj strani nalazi se krstionica i krizmaonica, a na južnoj 
bazlika u obliku grčkog križa. U njoj su u vrijeme biskupa Honorija II. 530. i 533. 
godine održani salonitanski koncili. # 


Zahvaljujući don Franinim istraživanjima objavljene su brojne knjige. Arheološki 
institut Austrije izdao je tri publikacije u nizu naslovljenom Forschungen in Salona. 


92 Ovo su radovi E. Bulića o iskapanjima na Marusincu: Scavi nel'antico cemetero cristiano di 


Marusinac a Salona, u: BASD, XVI (1893), str. 4-11; (Notizie sugli scavi a Marusinac), u: 
MCG, n. s. XX (1894), str. 252; Scavi negli anticbi cemeteri cristiani di Manastirine (Coeme- 
terium legis sanctae christianae) e Marusinac (Coemeterium S. Anastasii Cornicularii) a Salona, 
u: BASD, XX (1897), str. 126-127; Scavi nell'antico cemetero cristiano di Marusinac (Coemete- 
rium S. Anastasii), u: BASD, XXI (1898), str. 37-47; (Notizie sugli scavi a Marusinac),u MCG, 
n. s. XXIV (1898), str. 109; Scavi nell'antico cemetero cristiano di Marusinac a Salona durante 
Va. 1898, u: BASD, XXII (1899), str. 73-85; Sferro del nartece e dell'atrio della basilica di S. 
Anastasio a Marusinac, u: BASD, XXXV (1912), str. 37-40. 

Slijede radovi L. Jelića o istraživanjima na Marusincu: Scavi nell'antico cemetero cristiano di 
Marusinac a Salona, u: BASD, XVII (1894), str. 49-52; BASD, XIX (1896), str. 17-25, 33-40; 
Scavi nell'antico cemetero cristiano di Marusinac (Coemeterium S. Anastasii Cornicularii?), u: 
BASD, XX (1897), str. 65-80. 

Slijede radovi F. Bulića o istraživanjima na lokalitetu Gradske bazilike: Scavi nella basilica 
episcopalis urbana a Salona durante l'a. 1901, u: BASD, XXV (1902), str. 73-110; Scavi nella 
basilica episcopalis urbana a Salona durante Va. 1902, u: BASD, XXVI (1903), str. 33-106; 
Scavi nella basilica episcopalis urbana a Salona durante gli a. 1903 e 1904, u: BASD, XXVII 
(1904), str. 121-154; Die Basilica urbana von Salona. Ausgegraben in den Jahren 1901-1904, 
u: Jabrbuch der kaiserliche-konigliche Zentral-Kommission fir Erforschung und Erhaltung der 
Kunst und historistben Denkmale (= IZK),n.s.4 (1906), br. 1, str. 283-306; Scavi nella basilica 
episcopalis urbana a Salona durante gli a. 1905 e 1906, u: BASD, XXIX (1906), str. 113-192; 
lscrizioni inedite trovate nelle macerie delle rovine di Salona lungo la ferrovia campestre negli 
anni 1905 e 1906, u: BASD, XXX (1907), str. 37-90; Iscrizioni inedite trovate nelle macerie 
lungo le mura perimetrali dell'antica Salona, u: BASD, XXXIII (1910), str. 82-88; Scavi nelle 
basilicbe urbane di Salona durante gli anni 1907, 1908, 1909, u: BASD, XXXV (1912), str. 
3-32; Escavi a sud delle basiliche urbane di Salona, u: Vijesnik za arheologiju i historiju dalma- 
tinsku (= VAHD), XLVII-XLVIII (1924-1925), str. 53-68. 

Obrađeni su lokaliteti Gradske bazilike (1917.), Manastirine (1926.) i Marusinac 
(1939.). Danska fundacija Rask Oersted objavila je dvije knjige, naslovljene Re- 
cherches a Salone. U prvoj knjizi (1928.) obrađen je Kapljuč, a u drugoj salonitanski 
amfiteatar (1933.). 


E. Dyggve, najglasovitiji istraživač starokršćanske Salone poslije Bulića i počasni 
građanin Solina, objavio je 1951. godine u Oslu i danas nezaobilaznu sintezu o 
starokršćanskoj Saloni pod naslovom /Z7istory of Salonitan Cbristianity. 


Zahvaljujući E. Marinu Arheološki muzej u Splitu objavio je salonitanski triptih, 
tri ključna djela za poznavanje Salone i Solina: Sžarohrvatski Solin (1992.), Salona 
Cbristiana (1994.) i Longae Salonae (2002.). 


Kao plod francusko-hrvatske suradnje pojavio se izdavački niz Sa/ona. Do sada su 
objavljene tri knjige: Caza/ogue de la sculpture architecturale palćochrćtienne de Salone 
(1994.), Ecclesiae Dalmatiae. L'architecture palćocbrćtienne de la province romaine de 
Dalmatie (IVe-VILe s.) (1995.) i Manastirine. Etablissement Prćromain, nčcropole et 
basilique palćocbrćtienne a Salone (2000.). 


Salonom se bave povijesničari, arheolozi, epigrafičari, teolozi, ali i umjetnici, slikari, 
putopisci i književnici. P. Opačić je načinio izbor književnih tekstova o Saloni i 
objavio ih 2004. u knjizi Salona Aeterna. Prema riječima L. Paljetka, sakupljeni tek- 
stovi potvrđuju “trajnu sklonost čovjeka k ruinizmu i traganju za ljepotom tužnih 


krajolika". 

Don Franino pero (4) 
Solinska kronika, br. 175, 15. IV. 2009., str. 18-19. 


Nakon školovanja u Priku kod Omiša, Splitu, Zadru i Beču, koje je trajalo sveuku- 
pno 21 godinu, don Frane je 53 godine obavljao razne službe u Dubrovniku, Zadru 
i Splitu. Od 1873. do 1926. bio je učitelj, školski nadzornik, ravnatelj gimnazije, 
konzervator i ravnatelj muzeja. Nastavio je s radom i nakon umirovljenja 1926. 
godine. Za trajanja službi napisao je i objavio veliki broj popularnih i znanstvenih 
radova u europskim i ponajviše hrvatskim novinama i časopisima. Uz brojne članke 
i studije valja pridodati i nekoliko vrlo vrijednih knjiga. Prema dosadašnjim podat- 
cima njegov prvi rad objavljen je 1875. a posljednji 1934., u godini kada je napustio 
ovaj svijet. Sveukupno, ne računajući vrijeme studija, pisao je skoro 60 godina. Svoje 
znanstveno zanimanje don Frane je usmjerio na povijest, arheologiju i epigrafiju. 


Do posljednjeg daha... 


Prema još nepotpunim podatcima, don Frane je od prvoga poznatog rada objavlje- 
nog u Dubrovniku 1875. do preuzimanja službe ravnatelja splitske Klasične gimna- 
zije (1883.) i Arheološkog muzeja u Splitu (1884.) objavio oko 50 radova. Nešto 
manji broj članaka objavio je od umirovljenja 1926. do svoje smrti. Najviše članaka 
i studija objavio je od 1883. do 1926. godine. Kroz to razdoblje don Frane je sa su- 
radnicima Josipom Alačevićem (1883.-1888.)** i Mihovilom Abramićem (1920.- 
1926.),% te ponajviše sam (1888.-1920.), uređivao jedan od najstarijih europskih 
povijesno-arheoloških časopisa Bu/lettino di archeologia e storia dalmata (Od 1920. 
Vjesnik za arheologiju i historiju dalmatinsku, od 2006. Vjesnik za arbeologiju i povijest 
dalmatinsku). Kroz navedeno razdoblje don Frane je u spomenutom časopisu uspio 
objaviti gotovo sav postojeći epigrafski materijal iz Salone i Dalmacije. 


Nažalost, do danas ne postoji don Franina cjelokupna bibliografija. Najpotpunija 
bibliografija objavljena je u Zagrebu 1965. godine.“ Postoje još dva kraća popisa 


%& G. ALAČEVIĆ - E BULIĆ, 4: /etori, u: BASD, VII (1884), str. 3; G. ALAČEVIĆ - F. 
BULIĆ, 4: letori, u: BASD, X (1887), str. 4. 

& F BULIĆ, /i Zetori, u: BASD, XI (1888), str. 4 M. ABRAMIĆ, Predgovor, u: VAHD, L 
(1928-1929), str. III-V. 

% N.N. Bibliografija Frane Bulića, u: Bibliografija rasprava i članaka, IV, Historija, Zagreb, 
1965., str. 64-82. 

don Franinih radova, koji su objavljeni 2004." i 2008. godine.“ Ti popisi uglavnom 
slijede, ali u nekim dijelovima i nadopunjuju spomenutu bibliografiju. 


Don Frane je odložio svoje pero neposredno prije smrti. To potvrđuje njegov 
Dnevnik tjelesne temperature s posljednjim unosom 28. srpnja 1934., samo dan 
prije nego je izdahnuo.“ 


Obilno je sijao... 


Nebrojeni su službeni spisi nastali dok je don Frane obavljao službe u Dubrovniku 
(3 god.), Zadru (5 god.) i Splitu (43 god.). Gotovo da je on svakodnevno pisao po 
nekoliko dopisa osobama ili ustanovama. Spisima valja pridodati i don Franinu 
privatnu korespondenciju, koju je ostavio biblioteci nekadašnje Teologije u Splitu 
(Katolički bogoslovni fakultet). Radi se o jednoj od najvećih sačuvanih korespon- 
dencija u Hrvatskoj. Količina spomenutih dokumenata zadivljuje i pokazuje koliku 
je don Frane posjedovao energiju. Sav taj materijal još nije vrednovan kao cjelina. 


Poduži je popis novina i časopisa u Hrvatskoj i drugdje u kojima je don Frane 
objavljivao svoje radove. Prateći podatke u spomenutim bibliografijama odmah je 
uočljivo da je najviše tekstova objavio u časopisu Bul/ettino di arcbeologia e storia dal- 
mata. Osim u Bu/lettinu don Frane je objavio dio svojih radova u raznim novinama 
i časopisima. 

Prema dosadašnjim saznanjima po jedan rad objavio je don Frane u sljedećim pu- 
blikacijama: Acta III. Congressus Internationalis Archaeologiae Christianae, Agramer 
Tagblatt, Agramer Zeitung, Alma Mater croatica, Bihač, Crvena Hrvatska, Časopis 
za zgodovino i narodopisje, Glas Boke, Glasnik biskupija bosanske i srijemske, Hrvat- 
ska prosvjeta, Hrvatska revija, Hrvatska riječ, Hrvatska smotra, Hrvatski list, Hrvat- 
sko kolo, Hrvatsko pravo, Illustrierte Osterreichische Riviera Zeitung, Iskra, Jadranska 
pošta, Jadranski dnevnik, Jahrbuch der kaiserliche-konigliche Zentral-Kommission fiir 
Erforschung und Erbaltung der Kunst und historiscben Denkmale, Katolička riječ, Ka- 
tolički tjednik, Krijes, Ljetopis JAZU, Mladost, Narodna svijest, Narodne novine, Novo- 
sti, Noqvi list, Osvit, Posavska Hrvatska, Preporod, Prosvjeta, Rogaška Slatina, Svjetlo, 
Vedre hrvatske duše, Vjesnik ljekarnika Kraljevstva SHS, Vrhbosna, Zbornik Vatroslava 
Jagića i Židov. 


€. S.MATKOVIĆ -H. BUBLE, Bibliografija radova o starokršćanskoj Saloni od kraja III. do po- 
četka VII. stoljeća, u: Salona Christiana, (ur. E. MARIN), Split, 1994., str. 337-342. 

& J. DUKIĆ, Vita e fede dei cristiani di salona secondo le iscrizioni. Con catalogo ragionato e com- 
menti, (Excerptum theseos ad Doctoratum in Historia Ecclesiastica), Roma - Spalato, 2009., str. 
112-123. 

% M.BONAČIĆ MANDINIĆ, Nacrt za kronologiju..., str. 148. 

U sljedećim publikacijama objavio je po dva, tri ili četiri rada: Bogoslovska smo- 
tra, Glasnik zemaljskog muzeja u BiH, Hrvat, Hrvatska domovina, Hrvatska kruna, 
Hrvatska straža, Hrvatski učitelj, Katolički list, Katolička Dalmacija, List Biskupije 
splitsko-makarske, Mittheilungen der kaiserliche-konigliche Central-Commission zur 
Erforschung und Erhaltung der Kunst und Historiscben Denkmale, Nuovo Bollettino di 
Archeologia Cristiana i Starohrvatska prosvjeta. 


Po pet i više radova objavio je don Frane u godišnjim izvješćima gimnazija, novina- 
ma i časopisima: Izvješće o C. K. Višoj dubrovačkoj gimnaziji, Narodni list, Novo doba, 
Obzor, Program C. K. Velike gimnazije u Spljetu i Vijesnik Hrvatskoga arheološkog 


društva. 


Koliko je radova don Frane objavio u Bullettinu najbolje pokazuje već spomenuta 
bibliografija iz 1965. na skoro 20 stranica. U 527 bibliografskih jedinica sadržano je 
puno više članaka, a većina od njih tiskana je upravo u Bu/lettinu. Treba napomenuti 
da su neki radovi napisani na jednoj stranici, dok je većina njih daleko veća. 


Don Franine knjige 


“2. Don Frane je uz brojne članke napisao i nekoliko 
. knjiga. Ireba reći da nije uspio napisati veći broj 

monografskih izdanja i da su ga u tome spriječile 
* službe, administrativni poslovi, istraživanja u Saloni, 


INSCRIPTIONES 


QUAE 


INC.R. MUSEO ARCHAEOLOGICO SALONITANO 


sna gradnja Arheološkog muzeja u Splitu, pisanje čla- 
ASSERVANTUA naka i studija, kao i druge obaveze. One pak knjige 
14.00. 251, koje je don Frane objavio u mnogo čemu su i danas 


pen she aktualne, a neke još uvijek nenadmašene. 


anji < > Prvo samostalno izdanje objavio je don Frane u 
Splitu 1885. godine. Radi se o povijesno-epigrafič- 
koj studiji Sa/ona Colonia Martia Iulia Salonae. Tekst 
je prethodno objavio u Programu C. K. Velike gimna- 


žzije u Spljetu. 


Knjiga kojom je don Frane zadužio znanstvenu jav- 

nost i proslavio Salonu i Arheološki muzej u Splitu 

Preslik knjige (Split, 1886.) izišla je u Splitu pod naslovom Inscriptiones quae in 

C. R. Museo arcbaeologico Salonitano Spalati asser- 

vantur. U spomenutoj knjizi objavljeni su natpisi koji se čuvaju u Splitu, u Saloni- 

tanskom carsko-kraljevskom muzeju. Tekst je također preuzet iz nekoliko izdanja 
Programa C. K. Velike gimnazije u Spljetu (1886.-1894.). 


hi 
+ 
u 

Jugoslavenska akademija znanosti i umjetnosti primi ometa 0 uvteija e sove iimine pa 108 
objavila je u Zagrebu 1888. don Franinu knjigu f7r- 
vatski spomenici u kninskoj okolici uz ostale suvremene Kronotaksa solinskih biskupa 


dalmatinske iz doba narodne hrvatske dinastije. RE 


Godine 1894. u Saloni i Splitu održan je Prvi me- Kronotaksa spljetskih nadbiskupa 


đunarodni kongres za starokršćansku arheologiju. sakoi > 
Napisali 


Don Fr. Balić i Dr. J. Bervaldi. 


Don Frane je zabilježio tijek kongresa i te iste go- 
dine rad objavio pod naslovom Brevis historia Pri- 
mi Congressus archaeologorum cbristianorum Spalati 

- Salonis habendi. U prigodi samog kongresa u su- & 
radnji sa L. Jelićem i S. Rutarom objavio je vodič po 

Splitu i Solinu Guida di Spalato e Salona. go Lo 


Na znanstveno-popularan način don Frane je 1900. 
predstavio javnosti salonitanske spomenike u knjizi 
Po ruševinama starog Solina. Knjiga je prvi put izišla 
u publikaciji Spomen-Cvieće iz hrvatskih i slovenskih 
dubrava. E. Marin je tiskao knjigu ponovno u Spli- 
tu 1986. godine. 


Zagreb, 1912.—13. 


Preslik knjige 
(Zagreb, 1912.-1913.) 


F-BULIĆ-L-KATIĆ., 
STOPAMA iči 

HRVATSKIH 
NARoDNIH 
VLADARA 


Najvrijednije djelo Kronotaksa solinskih biskupa. 
Kronotaksa spljetskih nadbiskupa od razorenja Solina 
do polovice XI. v . napisao je don Frane u suradnji 
s J. Bervaldijem. Knjiga je preuzeta iz Bogoslovske 
smotre i objavljena u Zagrebu 1912./1913. godine. 
Tekst je također objavljen 1912. kao dodatak časo- 


pisu Bullettino di archeologia e storia dalmata. i 


Godine 1925. don Frane je objavio danas često citi- 
ranu knjigu Razvoj arheoloških istraživanja i nauka 


u Dalmaciji kroz zadnji milenij. Knjiga je spomenu- 
te godine tiskana u Zborniku Matice hrvatske i kao 


dodatak u Vjesniku za arheologiju i historiju dalma- Preslik knjige 


tinsku (Zagreb, 1912.) 


U suradnji s Lj. Karamanom don Frane je objavio u Zagrebu 1927. knjigu Pa/aća 
cara Dioklecijana u Splitu. Njemačko izdanje istoimene knjige (Kaiser Diokletians 
Palast in Split) izišlo je iz tiska 1929. godine. 


Svoju posljednju knjigu Sžopama hrvatskih narodnih vladara napisao je don Frane u 
suradnji s don L. Katićem. Knjiga je objavljena u Zagrebu 1928. godine. 

Volio je povijest, arheologiju i epigrafiju 


Opsežan je don Franin znanstveni interes. Njegove omiljene teme bile su povijest, 
arheologija i epigrafija, što je vidljivo iz velikog broja popularno-znanstvenih rado- 
va objavljenih u gore navedenim novinama i časopisima. Veliku energiju uložio je 
don Frane i u čuvanje salonitanskih i splitskih spomenika, pišući ponajviše o zaštiti 
Salone i Dioklecijanove palače. U tom smislu treba istaknuti njegov žar da se u 
Solin i Split vrate određeni nalazi koji su završavali u privatnim zbirkama. Brinuo 
se i za spomenike u zaleđu Zadra, Šibenika, Knina, Splita i Omiša, kao i za one po 
dalmatinskim otocima. 


U nekoliko radova doticao je don Frane teme iz prapovijesti Dalmacije. U nešto 
više radova bavio se prošlošću mjesta u okolici Šibenika, Zadra i Knina. Proučavao 
je splitske teme, npr. o Ivanu Ravenjaninu i Lovri Dalmatincu, te o crkvi i groblju 
sv. Stjepana de pinis. Jako se trudio odgonetnuti gdje je nakada bio smješten Stri- 
don, rodno mjesto sv. Jeronima. 


Daleko su brojniji radovi u kojima je don Frane pisao o arheološkim temama. Kari- 
jeru arheologa započeo je u Dubrovačkoj gimnaziji u kojoj je sredio numizmatičku 
zbirku. Rad je objavio 1875. godine.“ Bio je to njegov prvi znanstveni rad. U ne- 
koliko radova upoznao je znanstvenu javnost s radom društva “Bihać" i gradnjom 
zgrade Arheološkog muzeja u Splitu. Napisao je nekoliko nekrologa (J. Alačević, 
O. Benndorf, J. Boglić, A. Conze, I. Danilo, 1. Dević, J. Fosco, G. Gatti, L. Hau- 
ser, J. A. de Helfert, F. Lanza, Š. Ljubić, F. Rački, G. B. de Rossi, R. Schneider, T. 
Smičiklas, A. Zanella, A. de Waal). U povećem broju članaka opisivao je don Frane 
križeve, figure, ascije, pečate, urne i cisterne. U Bul/ettinu od 1885. do 1925. napisao 
je o tegulama 32 rada, svijetiljkama 47, te o gemama 115 radova. Posljednji rad iz 
arheologije objavljen je 1934., u godini njegove smrti.“ 


Neizmjeran je don Franin doprinos epigrafiji. Može se bez sustezanja reći da je 
on najbolji epigrafičar u Hrvatskoj uopće. Zahvaljujući odlasku na studij u Beč 
upoznao je ponajbolje profesore O. Hirschfelda, T. Mommsena i W. Kubitscheka. 
S njima je don Frane bio u vezi, upoznavao ih s natpisima iz Salone i Dalmacije, te 
često pitao za savjet.“ 


% F BULIĆ, Opis novaca Zbirke Dubrovačke Gimnazije, u: Izvješće o C. k. Višoj dubrovačkoj 
Gimnaziji koncem školske godine 1874.-75., Dubrovnik. 1875., str. 61-69. 

F. BULIĆ, I recenti risultati delle ricerche archeologicbe cristiane nella Jugoslavia, u: Acta Con- 
gressus Internationalis Archaeologiae Cbristianae (= ALAC), NI, 1934., str. 233-236. 

Za vezu don Frane i europskih arheologa i epigrafičara vidi radove E. Marina: Msgr. Frane 
Bulić i evropski epigrafičari - Naše antičko nasljeđe pred znanstvenom javnošću, u: Živa antika, 
34 (1984), str. 233-236; Bulić i suvremenici domaći i strani, u: VAHD, 79 (1986), str. 71-101; 
Korespondencija De Rossi - Bulić u Arheološkom muzeju u Splitu, u: ALAC, XHNI, sv. 1, 1998, str. 

Došavši 1884. za upravitelja Arheološkog muzeja u Splitu, Bulić je zatekao zbirku 
od oko 600 natpisa. Po odlasku iz muzeja nakon 43 godine, zbirka natpisa narasla 
je na 6000 natpisa. Don Frane je svaki natpis inventirao u katalog.“ Od 1878. do 
1926. uspio je u Bu/lettinu u rubrici Iscrizioni inedite objaviti gotovo sav epigrafski 
materijal iz Salone i Dalmacije.“ Napisao je brojne članke u kojima su argumenti 
utemeljeni upravo na natpisima. U tom smislu ističem pitanje salonitanskih muče- 
nika. Sve navedeno zaslužuje zaseban rad. 

397-406. Vidi također objavljenu korespondenciju don F. Bulića i H. Delehayea: Korespon- 
dencija Frane Bulić - Hippolyte Delebaye, (ur. I. OSTOJIC), Split, 1984. 

E. MARIN, Pro Salona, Zagreb, 1994,, str. 54. 

Catalogus inscriptionum Musei Archaeologici Spalati: A,1 (1-2804), A, II (2805-5525). 

Ovo je popis većeg dijela kršćanskih natpisa: BASD,VII (1884), str. 179, br. 44; BASD, VIII 
(1885), str. 50, br. 154, 155, str. 52, br. 162, str. 53, br. 166, 170, 171, str. 54, br. 178, 180, str. 
72, br. 251, str. 92, br. 268, str. 95, br. 314, str. 96, br. 321, str. 112, br. 343, str. 113, br. 360, 
str. 114, br. 402, str. 115, br. 406, 426, str. 124, br. 444, 445, str. 126, br. 485, 491, str. 138, br. 
515, str. 139, br. 535, str. 155, br. 608; BASD, IX (1886), str. 146, br. 112, str. 182, br. 155, 156, 
159; BASD, X (1887), str. 26, br. 36, str. 92, br. 96, str. 106, br. 112, 122-123, 127; BASD, XI 
(1888), str. 9, br. 207, str. 33, br. 210, str. 97, br. 41; BASD, XII (1889), str. 8, br. 6, str. 17, br. 
12,36, str. 115, br. 99, str. 131, br. 120, str. 161-162, br. 136; BASD, XIII (1890), str. 18, br. 22, 
str. 82, br. 45, 47; BASD, XIV (1891), str. 98, br. 62, str. 145-147, br. 83, str. 148, br. 84, 164; 
BASD, XV (1892), str. 53, br. 37, str. 82, br. 51, str. 99, br. 60, str. 129-131, br. 76, str. 131, br. 
77,str.202, br. 88; BASD, XVI (1893), str. 161, br. 105, str. 181, br. 139; BASD, XVIII (1895), 
str. 213, br. 2149; BASD, XIX (1896), str. 97, br. 2150, str. 99, br. 2195, 2196; Iscrizioni ripu- 
blicate e ricomposte, u: BASD, XX (1897), str. 9-10, br. 2150 + 2195; BASD, XXI (1898), str. 
51-52, str. 147, br. 2428; BASD, XXII (1899), str. 35, br. 2507; BASD, XXVII (1904), str. 
41-42, br. 3326, 3308, str. 89, br. 3039 + 3423; BASD, XXVIII (1905), str. 143-144, br. 3456 
A + 3457 A; BASD, XXIX (1906), str. 20-21, br. 3343 A. 

I] coperchio del sarcofago di Augusta, u: BASD, XIX (1896), str. 102-103; Iscrizione, u: BASD, 
XXI (1898), str. 101-104; I SS. Anastasio e Dojmo martiri salonitani, u: BASD, XXI (1898), 
str. 113-132; S. Menas, u: BASD, XXIII (1900), str. 122-126; I/arca delle reliquie di S. Doj- 
mo vescovo e martire nel duomo di Spalato e Varca dei SS. martiri salonitani nella cappella di S. 
Venanzžio nel Battistero lateranese a Roma, u: BASD, XXIII (1900), str. 216-223; Iscrizione di 
un vescovo salonitano probabilmente di Giovanni V, u: BASD, XXIII (1900), str. 224-229; Sar- 
cofago di Primus vescovo nipote di Domnione martire, in: BASD, XXHI (1900), str. 273-293; 
L'iscrizione di S. Vincenzo martire caesaraugustano trovata a nord della basilica urbana a Salona, 
in: BASD, XXIX (1906), str. 246-256; Su/l'anno della distružione di Salona, in: BASD, XXIX 
(1906), str. 268-304; Contributo alla questione dei martiri salonitani SS. Dojmo ed Anastasio 
e del trasporto delle loro reliquie, u: BASD, XXIX (1906), str. 48-68; BASD, XXXV (1912), 
(suppl.); BASD, XLV (1922), str. 64-102; BASD, XLVI (1923), str. 100-102; Anno e giorno 
della morte, condizione e numero dei martiri salonitani, u: BASD, XXXIX (1916), str. 126-139; 
Monogramatički natpisi triju biskupa solinskih iz V-VI vijeka, u: BS, XV (1927), br. 1, str. 32- 
35; Sv. Venancije prvi biskup solinski i mučenik duvanjski,u: VHAD, n. s. XV (1928), str. 55-71. 

Don Frane, salonitanski mučenici i natpisi (5) 
Solinska kronika, br. 176, 15. V. 2009., str. 20-21. 


U Rimu pored lateranske bazilike i krstionice sv. Ivana Evanđelista, točnije, u kapeli 
sv. Venancija, nalazi se mozaik od prvorazredne važnosti za proučavanje saloni- 
tanskih mučenika i istarskog mučenika sv. Mavra.“ Mozaik je dao napraviti papa 
Ivan Dalmatinac (641.-642.), a po svemu sudeći dovršen je u vrijeme njegovoga 
nasljednika pape Teodora (642.-649.). Na lateranskom mozaiku prikazano je, iz- 
među ostalog, devet salonitanskih mučenika: Paulinianus - Paulinijan, Te/ius - Te- 
lije, Anžiochianus - Antiohijan, Gatanus - Gajan, Anastasius - Anastazije, Septimius 
- Septimije, Asterius - Asterije, Venantius - Venancije i Domnio - Dujam. 


Sretna je okolnost da su salonitanski natpisi, koje je veći dio pronašao don Frane, 
potvrdili postojanje salonitanskih mučenika koji su prikazani na lateranskom mo- 
zaiku. Nema baš mnogo takvih primjera u svijetu. 


Salonitanski mučenici na lateranskom mozaiku 


Kako stoji u Liber Pontificalis (Knjiga kratkih biografija papa), papa Ivan Dalmati- 
nac, sin Venancija skolastika, u vrijeme kad je bio papa jednu godinu, devet mjeseci 
i devetnaset dana, poslao je opata Martina s mnogo novca u Dalmaciju i Istru radi 
oslobođenja zarobljenika koji su pali u ruke pogana (propter redemptionem capti- 
vorum qui depraedati erant a gentibus). U to vrijeme dao je sagraditi crkvu u čast 
Venanciju, Anastaziju, Mavru i mnogim drugima mučenicima (Eodem tempore fe- 


7" Navodim nekoliko važnijih radova o lateranskom mozaiku: D. FARLATI, I//yricum Sacrum, 
I, Venetiis, 1751, str. 571-587, t. V, VI; G. ALAČEVIĆ, Musaico nellbratorio di San Venan- 
žio a Roma, u: BASD, X (1887), str. 179-183, 196-198; H. GRISAR, I/ musaico dell oratorio 
lateranense di San Venanzio, u: BASD, XXI (1898), str. 72-84; H. GRISAR, G/i anficbi abiti 
sacri e profani. Osservazioni generali sulla loro rappresentazione nel musaico dell oratorio di San 
Venanzio, u: BASD, XXI (1898), str. 1-18. (suppl.); G. B. de ROSSI, Musaici cristiani e saggi 
dei pavimenti delle chiese di Roma anteriori al secolo XV. Tavole cromo-litografiche con cenni stori- 
ci e critici, Roma, 1899; H. GRISAR, Nože alla dissertazione XII relativa al musaico romano dei 
martiri salonitani, u: BASD, XXIII (1900), str. 34-37; G. B. de ROSSI, Abside dell oratorio di 
S. Venanzio presso il battistero lateranense, u: BASD, XXIV (1901), str. 1-20. (suppl.); E. PEZ- 
ZOLI, I martiri del mosaico lateranense e i cimiteri cristiani di Salona, Roma, 1930.-1938., str. 
13-41; 1. DELALLE, L'Oratorio di San Venanzio presso il battistero lateranense, Roma, 1930. 
(Neobjavljen doktorski rad); E. CECI, I znonumenti cristiani, Milano, 1963., str. 81-93; F. 
VERAJA, Kapela sv. Venancija, u: Zbornik u čast sv. Nikole Tavelića, (ur. F. VERAJA), Rim, 
1970., str. 165-187; G. BOVINI, I mosaici dell'Oratorio di S. Venanzio a Roma, u: Corsi di 
cultura sull'arte ravennate e bizantina, 1971, br. 18., str. 141-154. 

cit ecclesiam beatis matryribus Venantio, 
Anastasio, Mauro et aliorum multorum 
martyrum). Relikvije mučenika dao je 
staviti u spomenutu crkvu, sagrađenu 
pored lateranske krstionice i oratorija 
sv. Ivana Evanđelista (ef recondit eas in 
ecclesia suprascripta, iuxta fontem latera- 
nensem, iuxta oratorium beati lobannis 
evangelistae). Crkvu je papa Ivan ukra- 
sio i bogato obdario (quam ornavit et 
diversa dona optulit)."* 


Na mozaiku u spomenutoj kapeli na- 
lazi se osamnaest figura: Krist, Marija, 
sv. Petar, sv. Pavao, sv. Ivan Krstitelj, sv. 
Ivan Evanđelista, papa Ivan IV. Dalma- 
tinac, vjerojatno papa Teodor, istarski 
mučenik Maurus - Mavar i devet salo- 
nitanskih mučenika: Paulinijan, Telije, 
Antiohijan, Gajan, Anastazije, Septi- 
mije, Asterije, Venancije i Dujam. 


Apsida lateranskog mozaika 


Iznad dvanaest figura nalazi se isti broj 
didaskalijskih natpisa. Bez natpisa su 
Krist, Marija, Petar, Pavao, papa Ivan IV. i vjerojatno njegov nasljednik papa Teodor. 
Pri dnu apside nalazi se posvetno-didaskalijski natpis u tri dvostiha, složena u dva 
reda: Martyribus HPI (Cbristi) DNI (Domini) pia vota Iohannes / reddidit antistes, 
sacrificante Deo, at sacri fontis simili, fulgente metallo, / providus instanter, hoc copulavit 
opus, quo quisquis gradiens et HPM (Cbristum) pronus ador(an)s / effusasq(ue) preces 
impetrat ille suas. Natpis je kroz svoju dugu povijest bio obnavljan nekoliko puta, što 
je stvorilo i danas stvara sitne poteškoće u čitanju i prijevodu. Natpis u prijevodu 
dr. Željka Rapanića glasi: Mućenicima Krista Gospodina pobožne zavjete uzvratio je 


% LL. DUCHESNE, Ližer Pontificalis, L, Paris, 1886., str. 330: “Iobannes, natione Dalmata, ex 
patre Venantio scolastico, sedit ann. I mens. VIIII dies XVIIII. Flic temporibus suis misit per om- 
nem Dalmatiam seu Histriam multas pecunias per sanctissimum et fidelissimum Martinum ab- 
batem propter redemptionem captivorum qui depraedati erant a gentibus. Eodem tempore fecit 
ecclesiam beatis matryribus Venantio, Anastasio, Mauro et aliorum multorum martyrum, quorum 
reliquias de Dalmatias et Histrias adduci praeceperat, et recondit eas in ecclesia suprascripta, inxta 
fontem lateranensem, iuxta oratorium beati lohannis evangelistae, quam ornavit et diversa dona 
optulit". 

papa Ivan slaveći Boga i brižan je složito ovo djelo koje slično svetom izvoru blješti poput 
kovine gdje svatko ulazeći pognut i štujući Krista šalje svoje usrdne molitve k nebu." 


Mučenici prikazani na mozaiku obučeni su u civilno i liturgijsko ruho. U civilno 
odijelo obučeni su Petar, Pavao, Ivan Evanđelista, Ivan Krstitelj i mučenici Anasta- 
zije, Paulinijan, Telije, Antiohijan i Gajan. U liturgijskom ruhu prikazani su muče- 
nici Septimije, Asterije, Venancije, Dujam, Mavro, te pape Ivan i Teodor. 


Salonitanski mučenici na natpisima 


Imena svih salonitanskih mučenika sa 
mozaika iz kapele sv. Venancija u Rimu 
nalaze se i na osam salonitanskih nat- 
pisa, koje je u najvećem broju pronašao 
don Frane za vrijeme svojih istraživanja 
u Saloni. Zahvaljujući tim natpisima 
salonitanska hagiografija ima čvrste te- 
melje, što je bitno utjecalo na razjašnje- 
nje brojnih pitanja. Ipak, valja istaknuti 
da su neke nedoumice i dalje prisutne u 
vezi salonitanskih mučenika. 


Crtež ostatka freske iz amfiteatra Od osam pronađenih natpisa koji ču- 

vaju spomen na salonitanske mučenike 

jedan je pronađen u gradskom amfiteatru, jedan na lokalitetu Marusinac, dva na 

Kapljuču i četiri na Manastirinama. Svi navedeni natpisi, osim dva, čuvaju se u 

Arheološkom muzeju u Splitu. Natpis pronađen u amfiteatru je nestao, a sarkofag 
Dujmova nećaka biskupa Primusa nalazi se na Manastirinama. 


Don Frane je 1910. ili 1911. u jugozapadnom dijelu gradskog amfiteatra, u njego- 
vom prilagođenom molitvenom prostoru, vidio ostatke freske na kojoj je prepoznao 
nekoliko riječi i dio glave i pripisao ih mučeniku Asteriju. Freska je propala tijekom 
vremena, ali su, srećom, sačuvane fotografija i crtež spomenute freske. 


Don Frane je 1890. pronašao na Marusincu, na ulazu u sjevernu baziliku (basilica 
discoperta), izuzetno važan natpis u kojem je sačuvano ime salonitanskog mučenika 
Anastazija. Radi se o tri ploče koje su pokrivale grob svećenika Ivana “čuvara časnih 
pragova sv. Anastazija". Cijeli natpis glasi: a) + Z7ic tacit lobannes, / peccatur et in/ 
dignus presbiter.// b) + Expleto annorum cir/culo quinto, bunc / sibi sepulcrum lo/bannis 
condere iussit, / Marcellino suo procon/sule, nato germano prae/sente simul cunctosque 


2 Ž.RAPANIĆ, Sveti Dujam — splitski patron, u: Sveti Dujam, Split, 1996. str. 67, br. 2. 

Natpis mučenika Anastazija Natpis mučenika Asterija 


Ze) nepotes. Ornavit tumolum / mente fideli defunctus, acces/sit obsis una cum coniuge 
natis, / Anastasii servans reverenda / limina s(an)c(?)i. Tertio post decimum / Augu- 
sti numero mens(is), ind(ictione) LI, brae/finivit saeculi diem. Jezik u natpisu dosta 
je iskrivljen i na pojedinim mjestima nedovoljno jasan. Donosim prijevod natpisa 
od Duje Rendića-Miočevića koji glasi: “Ivan, grešnik, tu leži, svećenik nedostojan 
toga. Godinam ispuniv svojim peti krug dobni za redom grob taj Ivan je dao, na- 
rediv, podignut sebi; rođeni brat mu Marcelin, prokonzul, nazočan bješe, uz njega, 
zajedno, bjehu i brojni nećaci svi mu. Umrijevši čistom je vjerom grobu tom ukras 
sad dao; priključi sad se, ko jamac, skupa sa suprugom, djeci čuvajuć pragove časne 
Anastaziju svetom. Mjeseca augusta, trinaestog dana po redu, za indikcije druge, 
vrijeme svoga okonča vijeka.?% 


Na lokalitetu Kapljuč, u najstarijoj do sada poznatoj salonitanskoj bazilici, nalazilo 
se nekoliko podnih mozaika. Na mozaiku br. 16, ako je točna nadopuna, nalazi se 
ime mučenika Antiohijana, a na mozaiku br. 5 nalazi se ime mučenika Asterija. 


% D, RENDIĆ-MIOČEVIĆ, Carmina epigraphica, Split, 1987., str. 214-215, t. LXXV. 

Tekst prvoga natpisa glasi Dje Ioves X[--- DeposiVtio Mercu|riani --—- ad] / mar- 
turem Anltiochianum -—-), tj. “Četvrtak... Ukop Merkurijana... pokraj mučenika 
Antiohijana", a tekst drugog [-—- die octlavo kLal(endas) ---Vum vot/um fecit ad ma/ 
rtirem Asterium [---|,tj.“... ispunio je zavjet pokraj mučenika Asterija". 


Cetiri natpisa s imenima salonitanskih mučenika pronađena su na Manastirinama. 
Natpisi se nalaze na dvije nadgrobne menze-ploče, sarkofagu i oltarnoj menzi. Je- 
dini cjelovit natpis je onaj na sarkofagu. 


Prvi natpis pripada mučeniku Septimiju, po nekima Septimu, a nalazi se na tri 
ulomka nadgrobne menze, koji su danas sastavljeni. Dva ulomka (A 693) pronađe- 
na su 1876. po svoj prilici u bazilici, a treći (A 524) prije 1885 na nepoznatom mje- 
stu. Tekst nadopunjen glasi: Naza/e Slepti|mi martLyrils die XIII ka(lendas) Maias, 
tj. “Za godišnjicu smrti mučenika Septima 18. travnja." 


saLA 


> 
rem“ 


"JATAL 


Natpis mučenika Septimija 


Okolnosti nalaza jednog od najvaž- 
nijih salonitanskih natpisa, na ko- 
jem je urezano ime mučenika Duj- 
ma, nisu još do kraja razjašnjene. 
Polemiku oko godine i mjesta pro- 
nalaska mramornog ulomka nasto- 
jao je riješiti don Frane. Koristeći 
neke starije bilješke on je tvrdio da 
je ulomak pronađen 1874. u kon- 
fesiji bazilike na Manastirinama. 
Natpis upotpunjen glasi [Deposi] 
Zus) DomnLio, / mar|Hyr), IILI idlus 
Apr(iles) -—-|, tj. “Pokopan Dujam 
mučenik 10. travnja", ili [Deposi] Natpis mučenika Dujma 
Kio) Domnlionis, / mar|Hyris), IIII 

idlus Apr(1les) -—-|, tj. “Ukop Duj- 


ma mučenika 10. travnja." 

Natpis koji je razriješio nekoli- 
ko važnih pitanja salonitanske 
povijesti i hagiografije prona- 
đen je u blizini apside bazili- 
ke na Manastirinama 1892. 
godine. Radi se o sarkofagu s 
poklopcem koji je pronađen 
u izvornom položaju (i sifu) 
s natpisnim poljem okrenu- 
tim prema zidu, pa se nije ni 
vidio. Bilo je tako sve do 14. 
rujna 1900., kada se don Fra- Natpis biskupa Primusa Dujmova nećaka 

nina znatiželja obilno isplatila. 

Zbog blizine sarkofaga grobu mučenika Dujma, don Frane je bio uvjeren da na 
njemu treba biti i neki natpis. Kad je sarkofag otkopan do temelja, sarkofag je 
zaokrenut i veselju nije bilo kraja. Otkriven je natpis koji spominje salonitanskog 
biskupa Primusa, nećaka mučenika Dujma, a glasi Deposifus Primus epi/scopus, XII 
kal(endas) Febr(uarias), ne/pos Domniones martores, tj. “Pokopan 21 siječnja biskup 


Primus, nećak mučenika Dujma." 


Velika je šteta da nisu poznate okolnosti nalaza mramorne oltarne menze s nat- 
pisom petorice salonitanskih mučenika Paulinijana, Telija, Antiohijana, Gajana i 
Asterija. Manji ulomak (A 641) prvi put je viđen 1885. u skladištu Arheološkog 
muzeja u Splitu, a veći (B 143), po svoj prilici, pronađen je 1885. u prezbiteriju 
bazilike na Manastirinama kao pokrivalište jednog groba. Iako su sačuvana imena 
samo trojice mučenika, ostala dva imena lako je upotpuniti, tako da natpis glasi: 
[Antliochianuls,/ Gaia|nus, Teliu[s, / Paulinia|nus, Astelr|ius. 


Zanimljivo je primjetiti da > ___——_——————————————I 
je na spomenutim natpisima 
mučenik Venancije spomenut 
jenanput (lateranski mozaik). 
Dvaput se spominju Anasta- 
zije (lateranski mozaik, nad- 
grobna ploča s Marusinca), //|\ 
Septim ili Septimije (lateran- 
ski mozaik, nadgrobna men- 
za s Manastirina), te Paulini- 
jan, Telije i Gajan (lateranski 
mozaik, ulomak s Manastirina s pet imena). Tri puta pojavljuju se Antiohijan (la- 
teranski mozaik, ulomak s Manastirina s pet imena, mozaik s Kapljuča) i Dujam 


Natpis petorice mučenika 

(lateranski mozaik, mramorni ulomak nadgrobne menze s Manastirina, sarkofag 
biskupa Primusa). Asterije je jedini mučenik čije se ime nalazi na četiri spomenika 
(lateranski mozaik, ulomak s Manastirina s pet imena, mozaik sa Kapljuča, nestala 
freska iz amfiteatra). 


Ljubitelj istine 

Zahvaljujući navedenim natpisima don Frane je uz pomoć svjetskih arheologa, po- 
vjesničara i hagiografa iznio nekoliko tvrdnji u vezi salonitanskih mučenika koje 
su bile u suprotnosti s mišljenjem i praksom Splitske crkve. Štoviše, došlo je do 
njihovoga otvorenog sukoba. Nikada prije i nikada poslije nije se žućljivije sporilo 
o salonitanskim hagiografskim temama. 


Najteže neslaganje bilo je oko pitanja apostolske tradicije Splitske crkve, prema 
kojoj je Dujam bio učenik sv. Petra apostola. Don Frane je suprotno toj tradiciji 
tvrdio da Dujam nije mogao biti učenik sv. Petra jer je, kako djelomično potvrđuju 
natpisi, bio mučen za Dioklecijana 10. travnja 304. godine. Njegova tvrdnja iza- 
zvala je otvoreni sukob s čuvarima splitske tradicije, čiji su glavni predstavnici bili 
dekan splitskog kaptola I. Dević, šibenski svećenik P. Kaer, franjevac 1. Marković i 
konventualac J. Granić. Na njihovoj strani bili su splitski kaptol i splitski biskup F. 
F. Nakić, koji je od Rima isposlovao zabranu prema kojoj se Buliću priječilo pisati 
neko vrijeme o ovim pitanjima. 


Don Frane je shvatio ozbiljnost sukoba, ostao pri svom uvjerenju i čekao da vrijeme 
učini svoje. I učinilo je. 


*. Usp. Ch. MOLETTE, La discussion autour des martyrs de Salone au tournants des XIXe- 
XXe 5., U: Počeci hrvatskog kršćanskog i društvenog života od VII. do kraja LX. stoljeća, (ur. D. 
SIMUNDZA), Split, 1990., str. 189-219. 

Don Franin doprinos salonitanskoj 
kršćanskoj epigrafiji (6) 
Solinska kronika, br. 177,15. VI. 2009., str. 18-19. 


Veliki dio svoga životnog vijeka don Frane je posvetio istraživanju, proučavanju 
i objavljivanju natpisa, ponajviše salonitanskih. Nakon završenog studija u Beču 
klasične arheologije (1869.-1873.) i seminara iz epigrafije kod O. Bendorfa i O. 
Hirschfelda (1877.-1878.), don Frane se predao radu i uspjelo mu je za života ot- 
kriti veliki broj natpisa kojima je najviše obogatio zbirku Arheološkog muzeja u 
Splitu. Dolaskom za ravnatelja u spomenuti muzej Bulić je zatekao oko 600 natpi- 
sa. Nakon odlaska iz muzeja zbirku je povećao do otprilike 6000 natpisa. Najveći 
broj natpisa potječe iz Salone. Sve natpise don Frane je katalogizirao,“ objavio, 
obilno koristio u svojim radovima i ponudio ih svjetskoj znanstvenoj javnosti. Nje- 
govo golemo znanje i ustrajan rad potvrdili su ga kao najplodonosnijeg i najboljeg 
hrvatskog epigrafičara uopće. Zahvaljujući njemu salonitanska epigrafija se našla 
ravnopravno uz bok europske epigrafije. 


U Saloni je otkriveno i potvrđeno petnaest crkava i bazilika, od kojih se devet nalazi 
unutar, a šest izvan gradskih zidina. U gradu su: gradska bazilika (Žasilica urbana), 
bazilika u obliku križa, zapadna bazilika (occidentalis), bazilika kod carskih vrata (de 
porta Caesarea), bazilika pored luke (basilica iuxta portum), Ilinac, bazilika s krstio- 
nicom (basilica cum baptisterio), istočna bazilika (ortentalis) i Gradina. Izvan grada, 
na njegovoj sjevernoj strani, nalaze se grobljanske bazilike: Manastirine, Marusinac 
(dvojne bazilike), Kapljuč, dok je na južnoj strani, u Vranjicu, bazilika u Crikvi- 
nama. Sjeveroistočno od grada, u pravcu od Solina prema Klisu, nalazi se crkva u 
Rupotinama. 


%  Catalogus inscriptionum Musei Archaeologici Spalati: A, I (1-2804), A, HI (2805-5525). 

* O crkvama unutar gradskih zidina vidi: E. DYGGVE, Druga basilica urbana s baptisterijem 
u Saloni, u: Zbornik Filozofskog fakulteta u Beogradu, 1 (1948), str. 369-374; D. RENDIĆ 
MIOČEVIĆ, Sa/onitana Christiana. O solinskom baptisterijalnom kompleksu. Catechumeneum 
ili consignatorium, u: 36opnuk Hapodnoz myseja, VIL (1975), str. 255-264; D. RENDIĆ 
MIOČEVIĆ, Salonitana Christiana II. “Basilica Occidentalis" u tipologiji ranokršćanske arhi- 
tekture Ilirika, u: 36opuuk Hapoduoe myaeja, IX-X (1979), str. 87-96; B. MIGOTTI, 
Ranokršćanska topografija na području između Krke i Cetine, Zagreb, 1990., str. 17-23; A. PI- 
TEŠA -1. MARIJANOVIĆ - A. ŠARIĆ -J. MARASOVIĆ, Arheološka mjesta i spomenici, 
u: Starobrvatski Solin, (ur. E. MARIN), 1992., STR. 131-143; FE BULIĆ, Trovamenti antichi 
e medđicevali a Gradina di Salona, u: BASD, XXCXVI (1913), str. 3-19; J. MARASOVIĆ, 
LEglise de Gradina a Salone, in: ALAC, XIII, sv. IL, 1998., str. 1015-1022. 

Kršćanska topografija Salone 


Don Frane je kao ravnatelj Arheološkog muzeja (1884.-1926.) pronašao brojne 
natpise na gotovo svim nabrojenim salonitanskim lokalitetima. Nekoliko natpisa 
pronašao je i u oratoriju amfiteatra,* u blizini Porta Andetria,* te u groblju Hortus 
Metrodori.* Na natpisima pronađenim pored bazilike de porta Caesarea spominju 
se Flavije Sarmentije, upravitelj provincije Dalmacije, i jedan novokrštenik čije ime 

F. BULIĆ, Escavi dell 'anfiteatro romano di Salona negli anni 1909-12 e 1913-14, u: BASD, 
XXXVII (1914), str. 22-23, t. 12; E. BULIĆ, Oratorio dei martiri salonitani nell 'amfiteatro 
romano a Solin (Salona), u: VAHD, XLIX (1926-1927), str. 109-111; E. DYGGVE, Les 
inscriptions, u: F. WEILBACH - E. DYGGVE, Recberches a Salone, Il, Copenhague, 1933., 
str. 91, br. 34, sl. 43; E. DYGGVE, Considćrations, u: F. WEILBACH - E. DYGGVE, Re- 
cberches a Salone, Il, Copenhague, 1933., str. 108-110, sl. 56. 

D. FEISSEL, Nozes depigraphic chrćtienne (VI). XVI. Un phćnicien a Salone, u: Bulletin de 
correspondance bellćnique, CVI (1983) I, Etudes, str. 601-609; F. BULIĆ, Iscrizioni inedite. 
Salona, u: BASD XXI (1898), str. 51-52. 

F. BULIĆ, Escavi nella necropoli antica pagana di Salona detta Hortus Metrodori negli anni 
1909 e 1910, u: BASD, XXXIII (1910), str. 3-66; F. BULIĆ, Escavi nella necropoli antica 
pagana di Salona detta Hortus Metrodori nell'a. 1911 e nell'a. 1914,u: BASD, XXXVII (1914), 
str. 83-94; F. BULIĆ, Escavi nella necropoli antica pagana di Salona detta Hortus Metrodori 
nell'a. 1916, u: BASD, XL-XLII (1917-1919), str. 98-101; F. BULIĆ, Escavi nella necropoli 
antica pagana di Salona detta Hortus Metrodori nell'a. 1925, u: BASD, XLVII-XLVIII (1924- 
1925), str. 46-51. 

nije sačuvano.*“ Od natpisa pronađenog kod istočne bazilike sačuvan je samo ulo- 
mak na kojem je, po svoj prilici, bilo urezano ime salonitanskog mučenika Septimi- 
ja.* S lokaliteta u Rupotini sačuvala su se dva cjelovita latinska natpisa i jedan grčki 
na ulomku sarkofaga.?? 


ECC APLONERAANAUJN 
TIAIX LONOCAR LALIP 


Ulomak sarkofaga Aurelija Paladija ix Damaska 


U apsidi gradske bazilike don Frane je pronašao natpis u mozaiku koji spominje 
graditelje bazilike, salonitanske biskupe Sinferija i njegovoga nećaka Hezihija. Nat- 
pis glasi: Nova post vetera/ coepit Synferius, / Esychius eius nepos, / clulm clero et populo 
Ulecit. / Haec munera / domus, HPE (Christe) grata / tene. Brojni natpisi pronađeni 
su u gomilama u neposrednoj blizini gradske bazilike. 

S. LJUBIĆ, O upraviteljih Dalmacije za rimskog vladanja, u: Rad JAZU, 31 (1875), str. 51: 


F. BULIĆ, Isrizioni inedite. Salona, u: BASD, XXVII (1904), str. 89, br. 3093 + 3423; F. 
BULIĆ, Iscrizioni inedite trovate nelle macerie lungo le mura perimetrali dell 'antica Salona, u: 
BASD, XXXIII (1910), str. 83, br. 3423 A + 3093 A + 4009 A; E BULIĆ, Escavi a sud delle 
basilicbe urbane di Salona, u: VAHD, XLVII-XLVIII (1924-1925), str. 63-68, br. 5256 A. 

F. BULIĆ, I žitoli di dedica delle basiliche urbane ed extraurbane di Salona, u: VAHD, XLVII- 
XLVIII (1924-1925), 18-19; E. CECI, I monumenti cristiani di Salona, 11, Milano, 1963., str. 
251-252. 

F. BULIĆ, Sterro di una chiesa antica cristiana del VI sec. nella localita detta Crikvina a Kla- 
pavice, nel Comune censuario di Klis (Clissa), u: BASD, XXX (1907), str. 101-122; F. BULIĆ, 
Quattro bassorilievi di Mitra a Salona, u: BASD, XXXII (1909), str. 52-54, br. 4066, str. 56, 
br. 4072; E. BULIĆ, Szarinarska istraživanja u Rupotini u Solinu, u: F. BULIĆ, Povodom 
pedesetogodišnjice jubileja Vjesnika za arheologiju i historiju dalmatinsku" 1878-1928, Split, 
1931., str. 63-67; . CHEVALIER, Sa/ona, II. Ecclesiae Dalmatiae. L'architecture palćo- 
chrćtienne de la province romaine de Dalmatie (IVe-VITe s.), 1, Rome - Split, 1995., str. 215- 
216. 

F. BULIĆ, Scavi nella basilica episcopalis urbana a Salona durante la. 1902, u: BASD, XXVI 
(1903), str. 77; R. EGGER, Zur Entstehungsgeschichte und Bedeutung der Kirchen von Salona, 
u: W. GERBER, Forschungen in Salona, 1., Wien, 1917., str. 89-90, sl. 175; G. BERVALDI, 
Le basiliche urbane di Salona, u: RQ, XXVI (1912), str. 140-141. 


185 


Velika je don Franina zasluga u spaša- 
vanju natpisa s opustošenog lokalitetu 
Crikvine, koji se nalazi na jugu grada 
u Vranjicu. Svi natpisi su pronađe- 
ni u drugotnoj uporabi i don Frane ih 
je nabavio za muzejsku zbirku." Od 
natpisa izdvajam one koji spominju 
redovnika Petra, sluškinju Duyionu i ka- 
toličku Crkvu u Saloni (ec/isia catolica 
sal(onitana).? 


Natpis o gradnji gradske bazilike 


Don Frane je na Marusincu otkrio pre- 
ko dvadeset kršćanskih natpisa, od ko- 


jih valja svakako izdvojiti natpis mučenika Menasa i onaj svećenika Ivana čuvara 
“časnih pragova sv. Anastazija" (Anastasii servans reverenda limina sancti).?> 


FOATIOČM 


Natpis sv. Menasa iz Egipta 


rr 


Slijede važniji radovi don F. Bulića o nalazima sa Crikvina u Vranjicu: Derizioni inedite. 
Salona, u: BASD, XII (1889), str. 17, br. 12, str. 161-162, br. 136, str. 163, br. 138; BASD, 
XIV (1891), str. 145-147, br. 83 (1707), str. 148, br. 84 (1708); BASD, XIX (1896), str. 97, 
br. 2150, str. 99, br. 2195, 2196; Cemetero antico cristiano nelle vicinanze dell 'antica Salona, 
u: BASD, XXII (1899), str. 218-222; Ritrovamenti risguardanti i sarcofagi romani sotto il 
livello del mare nel villaggio di Vranjic presso Salona, u: BASD, XXIN (1900), str. 141-142; 
Ritrovamenti anticbi risguardanti la topografia suburbana dell'antica Salona (vicino i casolari 
Jurić-Čućine kuće), u: BASD, XXV (1902), str. 112-116; Iserizioni inedite. Salona, u: BASD, 
XXV (1902), str. 140, br. 3086; Rižrovamenti nel cemetero antico cristiano a Crikvine presso i 
casolari Jurić (Čućine kuće) sulla strada fra Salona e Vranjic, u: BASD, XXVI (1903), str. 177- 
186; Ritrovamenti nell'antico cemetero antico cristiano a Crikvine presso i casolari Jurić ( Čućine 
kuće) sulla strada fra Salona e Vranjic, u: BASD, XXVII (1904), str. 167-170; Ritrovamenti 
presso il cemetero antico cristiano a Crikvine presso i casolari Jurić (1 Čućine kuće) sulla strada fra 
Salona e Vranjic, u: BASD, XXXI (1908), str. 49-51; Ritrovamenti nel cimetero antico cristiano 
a Crikvine presso i casolari Jurić ( Čućine kuće) sulla strada fra Salona e Vranjic,u: BASD, XXX1I 
(1909), str. 31-33; Trovamenti nel cimitero antico cristiano a Crikvine presso i casolari Jurić 
(Čućine kuće) lungo la strada da Salona a Vranjic, u: BASD, XXXIV (1911), str. 40-49; I žitoli di 
dedica delle basiliche urbane ed extraurbane di Salona, u: VAHD, XLVII-XLVIII (1924-1925), 
str. 12, br. 5108 A. 

E BULIĆ, Iscrižioni inedite. Salona, u: BASD, XIV (1891), str. 145-147, br. 83 (1707). 

E BULIĆ, Inscriptiones quae in C. R. Museo archaeologico Salonitano Spalati asservantur, Spa- 
lati, 1886.-1894., str. 475, br. 1557. 

Nadvratnik bazilike na Manastirinama 


Lokalitet Kapljuč istraživalo je uz don Franin pristanak dansko društvo Rask Oer- 
sted Fondet. Na lokalitetu je iskopano oko 55 kršćanskih natpisa. U bazilici je ot- 
kriveno devetnaest podnih mozaika, od kojih osam s natpisima. Na dva mozai- 
ka nalaze se imena mučenika Asterija i, po svemu sudeći, Antiohijana. U blizini 
Kapljuča 1871. godine pronađeno je 16 sarkofaga. O rezultatima istraživanja na 
Kapljuču i na lokalitetu 16 sarkofaga don Frane je u svojim radovima redovito oba- 
viještavao znanstvenu javnost.?* 


Najviše natpisa don Frane je pronašao na Manastirinama. Od oko 288 otkrivenih 
preko dvjesto ih je kršćanskih. Među najvažnije spomenike spadaju sarkofag bisku- 
pa Primusa, nećaka Dujma mučenika, te natpisi salonitanskih biskupa. Na nekoliko 


% F BULIĆ, La necropoli suburbana di sedici sarcofagi a Kapljuč di Salona, u: BASD, XXII 
(1899), str. 133-137; F. BULIĆ, Ritrovamenti risguardanti la topografia dell'antica Salona, u: 
BASD, XXIII (1900), str. 38-39; F. BULIĆ, Scavi nel cemetero antico cristiano di sedici sarco- 
fagi nella localita detta “Kapljuč* a Salona, u: BASD, XXVII (1904), str. 154-155; F. BULIĆ, 
Sterro di abside di una chiesa antica cristiana ad ovest della necropoli suburbana di 16 sarcofagi* 
a Salona, u: BASD, XXXIV (1911), str. 3-39; F. BULIĆ, Otkriće I, V starokršćanskog grobišta u 
Solinu, u: BS, XI (1923), br. 1, str. 10-22; J. BRONDSTED, Les inscriptions,u: E. DYGGVE 
- J. BRONDSTED, Reberches a Salone, I, Copenhague, 1928., str. 168-174, br. 42-83; R. 
EGGER, Dye neuen Inschriften aus dem coemeterium am Kapljuć, u: VAHD, L (1928-1929), 
str. 19-21; M. BONAČIĆ MANDINIĆ, Nacrt za kronologiju...., str. 123. 

natpisa spominje se privilegirani ukop u blizini mučenika (ad sanctos). Zanimljivi 
su i natpisi opatice Ivane, izbjegle iz Sirmija i onaj na nadvratniku bazilike, koji 
glasi: “Bože, budi milostiv Rimskoj Republici!" (+ Deus noster + propitius es[to| / Rei 


Publicae + Romanae!).?> 
Objavljene zbirke natpisa 


BULLETTINO 


ARCHEOLOGIA E STORIA DALMATA , 


G. cons. ALAČEVIĆ 


Ir. prof BULIĆ 


> 


ANSO VIL 


Bullettino di archeologia e storia 


dalmata, VILI (1885) 


Don Frane je otkrivene natpise sustavno prou- 
čavao i objavljivao. O tom njegovom radu oso- 
bito je korisno vidjeti nepotpisanu bibliografiju 
objavljenu u Bibliografija rasprava i članaka, bibli- 
ografiju koju su objavile S. Matković i H. Buble 
u Salona Christiana)* te bibliografiju J. Dukića 
koja se nalazi u njegovom doktorskom radu, od 
kojega je dio objavljen u proljeće 2009., a nosi 
naslov Vize e fede dei cristiani di Salona secondo le 
iscrizioni. Con catalogo ragionato e commenti. 


Neposredno nakon što je preuzeo upravu Arhe- 
ološkog muzeja, don Frane je počeo objavljivati 
natpise. U razdoblju od 1885. do 1894. objavio ih 
je veliki broj u Programu C. K. Velike gimnazije u 
Spljetu.?" Gotovo sav epigrafski materijal iz Salo- 
ne objavio je u časopisu Bu/leftino di archeologia e 
storia dalmata. Brojnost natpisa pratili su brojni 
članci, osobito kad se radi o glavnim salonitan- 
skim lokalitetima Manastirinama i Marusincu. 


Sav epigrafski materijal koji je don Frane objavio obilno su koristili u svojim ra- 
dovima domaći i strani stručnjaci, od kojih valja svakako izdvojiti H. Dessaua i 


5 R.EGGER, Dre Inschriften,u: R.EGGER, Forschungen in Salona, II., Wien, 1926., str. 73- 


118, br. 73-288. 


* N.N, Bibliografija Frane Bulića, u: Bibliografija rasprava i članaka, IV, Historija, Zagreb, 
1965., str. 64-82; 5. MATKOVIC - H. BUBLE, Brbliografija radova o starokršćanskoj Saloni 
od kraja III. do početka VII. stoljeća, u: Salona Christiana, (ur. E. MARIN), Split, 1994., str. 


323-354. 


F. BULIĆ, Inscriptiones quae in C. R. Museo archaeologico Salonitano Spalati asservantur, u: 


Program C. K. Velike gimnazije u Spljetu, Split, 21 (1885-1886), str. 3-84; 22 (1886-1887), str. 
3-162; 23 (1887-1888), str. 3-86; 24 (1888-1889), str. 3-73; 27 (1891-1892), str. 393-527; 


29 (1893-1894), str. 531-621. 

njegovo djelo Inscriptiones Latinae selectae* i F. Buechelera i njegovu knjigu natpisa 
u stihovima Carmina Epigraphica? Zanimljive su i dvije knjige E. Cecia,'" zatim 
Inscriptiones Latinae Christianae veteres E. Diehla,!" kao i tri knjige A. i J. Sašela.!"? 


Posebno mjesto u objavi salonitanskih natpisa pripada Ih. Mommsenu, O. Hirs- 
chfeldu i A. Domaszewskom, koji su koristeći materijal kojeg je don Frane objavio 


priredili poznati Supplementum u dva sveska djela Corpus Inscriptionum Latinarum 
: 103 


Orientis et Illyrici. 
Prvo suvremeno izdanje natpisa pronađenih na Manastirinama, Marusincu i Ka- 
pljuču nalazi se u seriji izdanja na njemačkom i francuskom jeziku, nazvanih Fors- 
chungen in Salona i Recherches a Salona." Autori tih izdanja najviše su se koristili 
don Franinim radovima. Korisno je napomenuti da su u spomenutim serijama u pet 
knjiga opisani glavni salonitanski lokaliteti: gradske bazilike, Manastirine, amfite- 
atar, Kapljuč e Marusinac.!% 


* H. DESSAU, Inscriptiones Latinae selectae, Berolini, 1, 1892., str. 286-287, br. 1287; IU/2, 
1906., str. 898, br. 8252, 8253, 8254, 8255; II1/2, 1916., str. LI, br. 9044, 9045, str. LII, br. 
9046. 

* F.BUECHELER, Carmina Epigraphica, Lipsiae, 11/1, 1895., str. 297-298, br. 627, str. 307- 

308, br. 650, str. 313-316, br. 666, str. 342, br. 719, str. 358-359, br. 750, str. 359, br. 751, str. 

359-360, br. 752; 11/2, 1897., str. 685-686, br. 1438, str. 809, br. 1729, str. 812, br. 1740, str. 

814, br. 1750. 

I monumenti pagani di Salona, I, Milano, 1962; I monumenti cristiani di Salona, II, Milano, 

1963. Natpisi sa lokaliteta Kapljuč, Manastirine, Marusinac i Rupotina nalaze se u drugom 

svesku na stranicama 127-136, 163-166, 215-216, 256. 

E. DIEHL, Inscriptiones Latinae Christianae Veteres, I-HI, Berolini, 1961. Četvrti sezak, 

Supplementum, (ur. J. MOREAU - H.1. MARROU), Dublini et Turici, 1967. 

Inscriptiones Latinae quae in lugoslavia inter annos MCMXL et MCMLX repertae et editae 

sunt, Ljubljana, 1963., str. 61-62, br. 131; Inscriptiones Latinae quae in Iugoslavia inter annos 

MCMLX et MCMLAXX repertae et editae sunt, Ljubljana, 1978., str. 91, br. 702, 704; Inscrip- 

tiones Latinae quae in Iugoslavia inter annos MCMII et MCMXI repertae et editae sunt, Lju- 

bljana, 1986. Natpisi sa glavnih salonitanskih lokaliteta nalaze se na stranicama 228-374, br. 

2250-2773. 

"5 "7 MOMMSEN, O. HIRSCHFELD, A. DOMASZEWSKI, Corpus Inscriptionum La- 

tinarum Orientis et Illyrici. Supplementum, I11/1-2, Berolini 1902. (Sv. I, str. 1509-1608, br. 

8565-9698), (Sv. II, str. 2135-2161, br. 12830-13180; str. 2260-2268, br. 13893-13968; str. 

2325-2328/10, br. 14239-14315/1; str. 2328/125-2328/153, br. 14660/1-14925). 

R. EGGER, Dre Inscbriften, u: FS, I, 1926., str. 73-118, br. 73-288; J. BRONDSTED, Les 

inscriptions, u: RS, 1, 1928., str. 168-174, br. 42-83; E. DYGGVE, Les inscriptions, u: RS, II, 

1933., str. 91, br. 34, sl. 43; E. DYGGVE, Considćrations sur la reconstitution, u: RS, 11, 1933., 

str. 108-110, sl. 56; R. EGGER, Dre Inscbriften, u: FS, II, 1939., str. 151-157, br. 14-35. 

5 _W. GERBER, Forsebungen in Salona, I. Die Bauten im Nordwestlichen Teile der Neustadt 
von Salona mit beitragen von M. Abramić und R. Egger bearbeitet von William Gerber, Wien, 
1917; R.EGGER, Forschungen in Salona, II. Der altchristliche Friedbof Manastirine nach dem 

Publikacije i natpisi 


U Hrvatskoj i inozemstvu objavljeni su brojni stručni i znanstveni radovi koji se te- 
melje na salonitanskim natpisima. Među prvima treba navesti članke Š. Ljubića, 1% 
G. B. de Rossia,'" L. Jelića,'* G. Gattia'* i H. Delehayea.'' Sam Bulić je napisao 
brojne radove u kojima se koristio natpisima. Posebno mjesto u tom smislu zauzi- 
maju radovi o salonitanskim mučenicima. Nadalje, Bulić je u prigodi Prvog među- 
narodnog kongresa za kršćansku arheologiju, održanog u Splitu i Solinu 20. - 22. 
kolovoza 1894., zajedno s L. Jelićem i S. Rutarom objavio vodič po Splitu i Saloni 
(Guida di Spalato e Salona). U dijelu Vodiča govori se o natpisima.!"! Nekoliko go- 
dina kasnije, don Frane je zajedno s J. Bervaldijem objavio i danas izuzetno vrijedno 
dijelo, također dobrim dijelom utemeljeno na natpisima, Kronotaksa solinskih bisku- 
pa. Kronotaksa spljetskih nadbiskupa - od razorenja Solina do polovice XI v.''* 


materiale Fr. Bulić bearbeitet von Rudolf Egger, Wien, 1926.; E. DYGGVE - J. BROND- 
STED, Recherches a Salone, I, Copenhague, 1928.; Fr. WEILBACH - E. DYGGVE, Recher- 
cbes a Salone, II, Copenhague, 1933.; E. DYGGVE - R.EGGER, Forschungen in Salona, III. 
Der altehristliche Friedhof Marusinac, Wien, 1939. 

O upraviteljih Dalmacije za rimskog vladanja, u: Rad JAZU, 31 (1875), str. 1-68; Inscriptiones 
quae Zagabriae in Museo nationali asservantur,u: Rad JAZU, 34 (1876), str. 27, br. 49; Kritika, 
u: VELAD, n. s. I (1879), str. 62-64; Novi izvori za dalmatinsku epigrafiju, u: Rad JAZU, 65 
(1883), str. 129-154; Sustjepan kod Solina. Rimski nadpis u Sućurcu. Izkapanje starina u Solinu, 
u: VHAD, n. s. V (1883), str. 99-102. 

Monumento dei martiri storici di Salona e sepolcreto cristiano di quella citta, u: Bulletino di arche- 
ologia cristiana, s. 3, HI (1878), str. 100-114; I dodici apostoli figurati in sei agnelli in un marmo 
di Spalato, u: Bulletino di archeologia cristiana, s. 5,11 (1891), str. 120-126; Bulletino di arche- 
ologia cristiana, s. 5, HI (1892), str. 7-17; Abside dell oratorio di S. Venanzio presso il battistero 
Jateranense, u: BASD, XXIV (1901), str. 1-20. 

Descrizione sommaria del cemetero di Manastirine,u: BASD, XV (1892), str. 156-195; Iscrizio- 
ni antiche cristiane salonitane restituite,u: BASD, XVI (1893), str. 97-102, 113-119, 129-134, 
145-149; Rettificazione della cronologia di alcuni vescovi salonitani, u: BASD, XVII (1895), 
str. 39-41; Sveti Anastazije Kornikular mučenik solinski, u: BASD, XIX (1896), str. 1-18; S. 
Anastasio Fullone e S. Anastasio Corniculario, martiri salonitani,u: BASD, XXI (1898), str. 85- 
100. 

lscrizione salonitana, u: Archdologisthe Ebrengabe der Romischen Quartalschrift zu De Rossis 
LXX Geburstage, Roma, 1892., str. 280-293. 

10 8. Anastasio martire di Salona, u: BASD, XXI (1898), str. 57-72; Santi dell Istria e della Dal- 
mazia, u: BASD, XXNI (1900), str. 85-111; Dagiografia di Salona secondo le ultime scoperte 
archeologiche, u: BASD, XXXV (1912), str. 1-29. (suppl.). 

L. JELIĆ - F. BULIĆ - S. RUTAR, Guida di Spalato e Salona, Zara, 1894., str. 122-130,143, 
147-149, 178-188, 190-199, 239-255. 

E BULIĆ -J. BERVALDI, Kronotaksa solinskih biskupa. Kronotaksa spljetskih nadbiskupa - od 
razorenja Solina do polovice XI. v., u: BASD, XXXV (1912), 1-178. (suppl.). 

Tijekom XX. st. nastali su brojni radovi u kojima autori koriste salonitanske natpi- 
se. O. Pelka u svojoj knjizi A/tchristliche Ehedenkmidler govori o obiteljskom i druš- 
tvenom životu kršćana i navodi nekoliko salonitanskih primjera.!!* P. Skok u svom 
djelu Pojave vulgarno-latinskoga jezika na natpisima rimske provincije Dalmacije 
proučava iskrivljenosti latinskog jezika navodeći i brojne natpise iz Salone.''* H. 
Leclercq objavio je s ilustracijama gotovo sve najvažnije natpise u vrlo poznatom 


izdanju Drictionnaire d Archćologie chrčtienne et de liturgie. 

O. PELKA, A/rchristliche Ehedenkmdler, Strassburg, 1901., str, 3-5, 8-11, 24, 27-29, 33-34, 


38, 43-45, 51, 63, 71, 79-81, 131-132, 161-163. 

P. SKOK, Pojave vulgarno-latinskoga jezika na natpisima rimske provincije Dalmacije, Zagreb, 
1915. 

Vidi: s. v. Actes des martyrs, u: DACL, V/1, 1907., str. 373-446; s. v. Adjuration, u: DACL, V1, 
1907., str. 527-535; s. v. Ad sanctos,u: DACL, 1/1, 1907., str. 479-509; s. v. Agneau, u: DACL, 
1/1, 1907., str. 877-905; s. v. Amenđe, u: DACL, V1, 1907., str. 1573-1598; s. v. Ampoules, u: 
DACL, 1/2, 1907., str. 1721-1747; s. v. Ancilla Dei, u: DACL, 1/2, 1907., str. 1973-1993; s. 
v. Arcbevćque, u: DACL, 1/2, 1907., str. 2732-2733; s. v. Avocats, u: DACL, 1/2, 1907., str. 
3243-3252, s. v. Cassette, u: DACL, IU/2, 1910., str. 2340-2348; s. v. Catbolique, u: DACL, 
11/2, 1910., str. 2624-2639; s. v. Cćlibat, u: DACI, 11/2, 1910., str. 2802-2832; s. v. Cbastete, 
u: DACL, IN/1, 1913., str. 1145-1174; s. v. Gborćvćques, u: DACL, HI/1, 1913., str. 1423- 
1452; s. v. Citations bibliques dans I ćpigraphie latine, u: DACL, 11/2, 1914., str. 1756-1779; 
s. v. Cordannier, u: DACL, N12, 1914., str. 2958-2959; s. v. Corpore, u: DACL, 111/2, 1914., 
str. 2987-2991; s. v. Crikvine, u: DACL, 11/2, 1914. str. 3036-3038; s. v. Curator, u: DACL, 
111/2, 1914., str. 3191-3193; s. v. Da/matie, u: DACL,IV/1,1921., str. 21-111; s. v. Defensor 
civitatis,u: DACL, IV/1, 1921., str. 406-427; s. v. Latran, u: DACI, VIII/2, 1929. str. 1529- 
1887; s. v. Manastirine, u: DACL, X/1, 1931., str. 1361-1387; s. v. Mariage, u: DACL, X/2, 
1932., str. 1843-1982; s. v. Marusinac, u: DACL, X/2, 1932., str. 2638; s.v. Oudis athanatos, u: 
DACL, XIIV/1, 1937., str. 134-137; s. v. Piscine, u: DACL, XIV/1, 1938., str. 1080-1119; s. v. 
Salone, u: DACL, XV/1, 1950., str. 602-624; s. v. Sarcopbage, u: DACL, XV/1, 1950. str. 778- 
888; s. v. Suos - diacre, u: DACL, XV/2, 1953., str. 1619-1626; s. v. Translations, u: DACI, 
XV/2, 1953., str. 2695-2699; s. v. Vitrier,u: DACL, XV/2, 1953., str. 3133. 

Nadalje, u svojim istraživanjima salonitanske natpise su koristili: K. Segvić,!'“ J. 
Zeiller,''“ F. Lenzi,'* E. Pezzoli,'? N. Zuvić,'*“ E. Condurachi,!“ F. Veraja,'“ L. 
Katić,!* D. Feissel,!* B. Gabričević,!* M. Buzov,!“ ]. Jeličić Radonić,!“ M. Jarak, 12 

Storia e leggenda di S. Domnione o Doimo vescovo martire di Salona e delle sue reliquie. Saggio 
storico-critico, Split, 1901.; Cbronologie des ćućques de Salone suivie de la chronologie des arcbe- 
veques de Spalato, u: Analecta Bollandiniana, XXXIII (1914), str. 265-273. 

Les derničres fouilles de Salone, u: Mćlanges d'Archćologie et de Histoire, XXII (1902), br. 4-5, 
str. 429-437; Les relations de Vancienne ćglise de Salone avec Ićglise rom, u: Bessarione, s. 2, 
VII (1902-1903), br. 4, fasc. 71, str. 235-248; Les derničres rćsultats des fouilles de Salone, u: 
Mđlanges d'Archćologie et de Histoire, XXIV (1904), br. 2-3, str. 125-137; Le chorćvćque Eugra- 
phus. Note sur le chorćpiscopat en occident au Ve sičcle, u: Revue d'histoire ecclćsiastique, 7 (1906), 
br. 1, str. 27-32; Une Ićgende hagiographique de Dalmatie. Saint Domnius de Salone, u: Revue 
d'histoire ed de littćrature religieuses, 9 (1906), br. 3, 5, str. 1-48; Les origines cbrćtiennes dans 
la province romaine de Dalmatie, Parigi 1906; Quelques details nouveaux sur lhistoire des Ori- 
gines chrćtiennes dans la province romaine de Dalmatie', u: BASD, XXXI (1908), str. 172-179; 
S. Dojmo vescovo e martire di Salona nell'archeologia e nell'agiografia. Nuovi studi, u: BASD, 
XXXI (1908), str. 179-181; Ancora delle antichita cristiane di Salona, u: BASD, XXXII (1909), 
str. 171-178; Donatisme et arianisme. La falsification donatiste de documents du concile arien de 
Sardique, u: Comptes rendus des sćances de V'Acadćmie des Inscriptions et Belles Lettres (= CRA]), 
Paris, 1933., str. 1-9. 

Introduzione del cristianesimo nell'Illiria, Firenze, 1908; I rapporti della chiesa salonitana con la 
chiesa di Roma, u: BASD, XXXII (1909), str. 113-128; L'autocefalia della chiesa di Salona, u: 
BASD, XXXIV (1911), str. 1-16. (suppl.); San Domnio vescovo e martire di Salona (+303), u: 
BASD, XXXVI (1913), str. 1-77. (suppl.). 

Imartiri del mosaico lateranense e i cimiteri cristiani di Salona, Roma, 1930.-1938. 

Iv. I. 29. na sarkofagu iz Solina, u: Bogoslovska smotra, XX (1932), br. 1, str. 1-16. 
Monumenti cristiani nel Illirico, u: Epbemeris Dacoromana, IX (1940), str. 1-118. 

Kapela sv. Venancija u Rimu i kult solinskih mučenika, u: Zbornik u čast sv. Nikole Tavelića, (ur. 
F. VERAJA), Rim, 1970., str. 165-187. 

Davni glasovi iz solinskih ruševina, (ur.), Split, 1976. 

Notes depigrapbic chrčtienne (VI). XVI. Un pbenicien a Salone, u: Bulletin de correspondance 
belićnique, CVII (1983), sv. I, Etudes, str. 601-609. 

Jevrejska opština u antičkoj Saloni, u: Jevrejski Almanah,(1959.-1960.), str. 3-9; Question de la 
datation du sarcophage de l'abbesse Jeanne, u: Disputationes Salonitanae 1970., Split, 1975., str. 
96-101. 

Prilog paleografiji ranokršćanskih mozaičkih natpisa u Istri i Dalmaciji, u: Prilozi, 1 (1983), str. 
75-88; Antički i ranokršćanski mozaici s natpisom u Jugoslaviji, u: Prilozi, 3-4 (1986-1987), 
str. 103-112; Prilog poznavanju osobnih imena sa mozaičkih natpisa u Jugoslaviji, u: Prilo- 
ži, 7 (1990), str. 45-64; Prikaz jelena na ranokršćanskim mozaicima prema srednjovjekovnoj 
umjetnosti, u: Starohrvatska prosvjeta, s. 3, 21 (1995), str. 55-85; Early Christian Mosaics on 
tbe Adriatic Coast, u: ALAC, XIII, sv. III, 1998., str. 175-186. 

Mozaici konsignatorija salonitanske katedrale, u: Diadora, 15 (1993), str. 275-290; Tbe Saloni- 
tan Cultural Circle of Justinians time, u: ALAC, XIII, sv. I1, 1998., str. 1023-1036; Sa/onitanska 
radionica mozaika Kapljuč, u: Opuscula archaeologica, 27 (2003), str. 513-521. 

O porijeklu salonitanskog biskupa i mučenika Domnija, u: Radovi Filozofskog fakulteta u Zadru, 
37, Razdio povijesnih znanosti, 24 (1998), str. 41-50. 

Z. 


Buljević,'“* D. Rendić Miočević,'* V. Saxer,'*! J. P. Caillet,'** M. Ivanišević,!? N. 


Cambi,'* N. Duval," E. Marin!% i drugi. 


Autor ovoga rada obranio je u Rimu na sveučilištu Gregorijana na Fakultetu crkve- 
ne povijesti u studenom 2008. godine doktorski rad Viže e fede dei cristiani di Salona 
secondo le iscrizioni. Con catalogo ragionato e commenti (Zivot i vjera salonitanskih 
kršćana prema natpisima. Katalog i komentari). Glavni izvor na kojem se temelji 
doktorski rad je 211 najvažnijih kršćanskih natpisa iz Salone. Dio rada objavljen je 
u proljeće 2009., a u pripremi je cijela dizertacija. 

Tragovi staklara u rimskoj provinciji Dalmaciji, u: Vjesnik za arheologiju i povijest dalmatinsku, 
98 (2005), str. 93-105. 

Nekoliko zanimljivih nalaza iz starokršćanskog Solina, u: Vijesnik za arheologiju i historiju dal- 
matinsku (=VAHD), LV (1953), str. 199-203; Salonitana Christiana. O solinskom baptisteri- 
jalnom kompleksu. Catechumeneum ili consignatorium, u: 360pnuk Hapodnoz myseja, VIII 
(1975), str. 255-264; Anastasio “aquileiese, martire a Salona, e il cimitero che da lui prende il 
nome, u: Antichita altoadriaticbe, 26 (1985), br. 2, str. 315-329. 

Les Saints de Salone, u: U službi čovjeka. Zbornik nadbiskupa - metropolite dr. Frane Franića, 
Split, 1987, str. 293-325. 

L'amende funćraire dans | ćpigraphie chrćtienne de Salone, u: VAHID, 81 (1988), str. 35-45; L'ap- 
port del ćpigraphie de Salone a Ibistoire de la Dalmatie dans VAntiquitć tardive,u: CRAI, 1989., 
str. 449-461; Evćques batisseurs de Salone: le point sur les tćmoignages ćpigrapbiques, u: VAFID, 
83 (1990), str. 83-89; Lćvergćtisme monumental chrćtien en Italie et a ses marges d'apres 1 €pi- 
graphie des pavements de mosaique (IVe-VIIe s.), Roma, 1993. 

Salonitanski biskupi, u: VAHID, 86 (1994), str. 223-252. 

Salonitan “biscinae*,u: VAHD, 77 (1984), str. 227-241. 

Breves observations sur Vusage des mensae funćraires dans PIllyricum, u: RAC, LX (1984), br. 
3-4, str. 259-275; Mensae funćraires de Sirmium et de Salone, u: VAHD, 77 (1984), str. 187- 
226; Piscinae et Mensae funćraires: de Salone i Aquilće, u: AAAd, 26 (1985), br. 2, str. 437-462; 
Le culte des martyrs de Salone d la lumičre des recherches rćcentes a Manastirine, u: CRAI, 1990., 
str. 432-454; N. DUVAL - E. MARIN, Encore les cing martyrs? de Salone. Un tćmoignage 
ćpigraphique dćsormais bien ćtabli, u: Memoriam sanctorum venerantes. Miscellanea in onore di 
Mons. Victor Saxer, Citta del Vaticano, 1992., str. 285-307. 

Sur la presence des populations d origine occidentale, en particulier bispanique, dans le rćgion de 
Salone, u: VAHID, 77 (1984), str. 81-91; La datation indictionelle en Dalmatie, u: Le Temps 
chrćtien de la fin de L'Antiquitć au Mojen Age IIIe - XIIIe sičcles, Paris, 1984., str. 149-162; N. 
DUVAL - E. MARIN, Encore les “cinq martyrs*, u: Memoriam sanctorum venerantes, 1992. 
str. 285-307; Le sens de piscina = tombe et les mensae funćraires circularies et rectangulaires ou les 
rapports entre paiens et chrćtiens a Salone, Catalogue de la sculpture arcbitecturale palćocbrćtienne 


de Salone, 1, (ur. N. DUVAL E. MARIN - C.METZER), Roma - Split, 1994., str. 315-321. 

Znanstveni skupovi i natpisi 


Salonitanske natpise često su koristili stručnjaci na nekoliko znanstvenih skupova. 
Vrijedan spomena je Prvi međunarodni kongres za kršćansku arheologiju, na kojem 
je očitovana želja da se na jednom mjestu skupe, prouče i objave kršćanski natpisi 
koji potječu s područja Austrije, Ugarske i Ilirika.!*“ Trinaesti, jubilarni kongres 
za kršćansku arheologiju održan je 1994., u vrijeme rata u Hrvatskoj, u Splitu i 
Poreču.!* U tri objavljena sveska nalazi se i nekoliko radova u kojima se koriste 
epigrafski izvori.!?? 


U organizaciji Arheološkog muzeja u Splitu održana su tri znanstvena skupa. Na 
svakom skupu bilo je radova u kojima su korišteni i natpisi. Prvi skup, naslovljen 
Disputationes Salonitanae, pripremljen je 1970. u prigodi 150. godišnjice osnutka 
istoimenog muzeja. Radovi su objavljeni 1975. godine.'“ Drugi skup održan je 
1978. u prigodi 100. godišnjice muzejskog časopisa Vjesnik za arheologiju i historiju 
dalmatinsku. Radovi su izišli iz tiska 1984. godine.'“" Godine 1984., pedeset godina 


17 G.A. NEUMAN, Re/azione del I. Congresso Internazionale degli archeologi cristiani tenuto a 
Spalato - Salona nei giorni 20-22 agosto 1894., Spalato, 1895., str. 47: “Congressus archaeologo- 
rum christianorum primus Spalati - Salon1s celebratus vota sua enuntiat, ut antiquae christianae 
inscriptiones Austriae, Hungariae et Ilyirici, ante reliquas in corpus redigantur et publicentur; cum 
ectypis optima methodo expressis.? 

95% N. CAMBI, Nenad, XIII. Međunarodni kongres za starokršćansku arheologiju, Split - Poreč 
1994. godine i starokršćanska arheologija na području Hrvatske, u: Diadora, 15 (1993), str. 
11-28; E. MARIN, Za XIII. Međunarodni kongres starokršćanske arbeologije, u: Kulturna 
baština, XVIII (1994), br. 24-25,21-28; E. MARIN, Odjeci XIII Međunarodnog kongresa za 
starokršćansku arheologiju, u: Arheološki radovi i rasprave, 12 (1996), str. 367-383. 

'% M. BULAT, Sa/onitanski biskup Hesychius kao izvor za početak kršćanstva u Mursi, u: ALAC, 
XIII, sv. IL, 1998., str. 149-157; B. KUNTIĆ MAKYVIĆ, Honorius Iunior, salonitanae urbis 
episcopus. Essai sur la Dalmatie de son temps, u: ALAC, XIII, sv. Il, 1998., str. 997-1002; T. 
MARASOVIĆ, 17 complesso episcopale salonitano nel VI-VII secolo, u: ALAC, XIII, sv. II, 1998., 
str. 1003-1014; J. JELIČIĆ-RADONIĆ, 72e Salonitan Cultural Circle of Justinians time, u 
ALAC, XIII, sv. II, 1998., str. 1023-1036; M. BUZOV, Early Christian Mosaics on she Aria 
Coast, u: ALAC, XIII ,sv. III, 1998., str. 175-186. 

9 Disputationes Salonitanae 1970, Split, 1975. Vidi: N. CAMBI, La figure du Crist sur les mo- 
numents paleochretiens de Dalmatie, str. 51-68; B. GABRIČEVIĆ, Question de la datation du 
sarcophage de V'abbesse Jeanne, str. 96-101. 

1 Disputationes Salonitanae, II, Split, 1984. (= VAHD 77). Vidi: J. MEDINI, Bases bistoriques 
et religieuses de la diffusion des noms Hilarus-Hlilara et leurs derivćs a Salone, str. 103-120; I. 
BABIĆ, Contribution a la connaissance de I'histoire de la documentation grapbique des monu- 
ments archeologiques de Salone, str. 133-150. N. DUVAL, Mensae funćraires de Sirmium et de 
Salone, str. 187-226; N. CAMBI, Sa/onitan “biscinae", 227-241; D. ŠKILJAN, La lanque 
grecque des monuments salonitains de la basse-Antiquitć, str. 265-272; I. MAROVIĆ, Re- 

flexions about the Year of tbe Destruction of Salona, str. 293-314. 

nakon smrti don Frane Bulića, održan je treći skup čiji su radovi objavljeni 1986. 
godine.'# 


U organizaciji Splitsko-makarske nadbiskupije i Arheološkog muzeja u Splitu odr- 
žan je 2004. Međunarodni skup u prigodi 1700. godina mučeništva Dujma i salo- 
nitansih mučenika. Radovi skupa objavljeni su 2008. godine.'* Pet autora koristilo 
se u svojim radovima salonitanskim natpisima.'“ 


42 Disputationes Salonitanae, III, Split, 1986. (= VAHD 79). Vidi: N. CAMBI, Frane Bulić 


14: 


14 


o) 


E 


kao arheolog, str. 35-555 N. ANZULOVIĆ, Bulićev udio u objavljivanju nekih značajnih djela 
iz područja arbeologije i kulturne povijesti Dalmacije, xtr. 153-167; J. A. SOLDO, Pitanje sv. 
Dujma i don Frane Bulić, str. 161-204. 

Salonitansko-splitska crkva u prvom tisućljeću kršćanske povijesti, (ur. ]. DUKIĆ - S. KOVAČIĆ 
- E. VIŠIĆ- LJUBIĆ), Split, 2008. 

M. MATIJEVIĆ-SOKOL, Dujmovi nasljednici na biskupskoj stolici u Saloni tijekom 4. i 
5. stoljeća, str. 197-209; J. JANSSENS, Gfi antichi cristiani di Salona davanti alla vita e la 
morte nelle loro epigrafi funerarie, str. 221-237; ]. DUKIĆ, Sa/onitanske molitve u kamenu, str. 
239-260; A. ŠKEGRO, Kriza grada Salone i Salonitanske crkve u doba nad/biskupa Natala i 
Maksima, str. 299-315; A. CRNČEVIĆ, Bažptisterij Episkopalnog centra u Saloni u liturgijsko- 
teološkom kontekstu, str. 331-349. 

Don Frane Bulić i don Ivan Delalle (I) (7) 
Solinska kronika, br. 178, 15. VII. 2009., str. 18-19. 


Svećenik i arheolog Ivan Delalle iz Trogira (1892.-1962.) pripada tradiciji uglednih 
svećenika u Hrvatskoj. U Rimu na Papinskom institutu za kršćansku arheologiju 
doktorirao ja u travnju 1930. godine. Među prvim je Hrvatima, ako ne i prvi, koji 
je postigao doktorat iz kršćanske arheologije. Jedan je od rijetkih svećenika koji je 
uz pastoralne obveze uspio pisati i ostaviti budućim naraštajima vrijedne literarne, 
publicističke i znanstvene radove. 


Don Ivan je poslan u Rim na studij na nagovor i preporuku don Frane Bulića. 
O njihovoj povezanosti i nesuglasicama uvelike svjedoči njihova korespondencija, 
koja se čuva kod prof. Iva Delalle, don Ivanovog nećaka i čuvara njegove uspomene, 
kao i ona koju je don Frane ostavio biblioteci Centralnoga bogoslovnog sjemeništa 
u Splitu, a danas se nalazi u priručnoj biblioteci Katoličkoga bogoslovnog fakulteta. 


Zahvaljujući maru i trudu nekoliko pojedinaca spomen na don Ivana nije zamro, 
a ovo je prvi tekst u kojem se govori o njegovu odnosu prema don Frani i obratno. 


Da se spomen ne zatre 


U prigodi 100. obljetnice rođenja i 30. smrti don Ivana Delalle, 1992. u trogirskom 
časopisu za kulturu, društvena i gospodarska pitanja Vartal (1992., br. 2), koji iz- 
daje Matica hrvatska - Ogranak Trogir, objavljeno je o don Ivanu nekoliko radova 
vrlo priznatih autora. Nakon uvodne riječi Ive Babića, slijede tekstovi Iva Delalle, 
Vladimira Rismonda, Nevenke Bezić-Božanić, Krune Prijatelja, Iva Delalle, Krune 
Quiena i Iva Delalle.'#* Spomenutim radovima dodana je bibliografija članaka koje 
je don Ivan objavio od 1913. do 1941. godine. 


Fra Toni Vučemilović, rodom iz Zemuna, nastanjen u Trogiru, sada na pastoralnoj 
službi u Australiji, napisao je 1998. na Katoličkom bogoslovnom fakultetu u Zagre- 
bu kod dr. Franje Šanjeka vrlo dobar diplomski rad o don Ivanu. Rad nosi naslov 
Dr. don Ivan Delalle (1892.-1962.). Život i djelo. Rad je podijeljen na šest poglavlja, 
od kojih je osobito zanimljivo treće u kojem se prvi put cjelovitije obrađuje don 
Ivanov doprinos liturgijskoj obnovi u Hrvatskoj. 


'5 I. Delalle, Dr Ivan Delalle, svećenik i hrvatski književnik, V. Rismondo, Uspomene na don 
Ivana Delallea, N. Bezić-Božanić, Ukorijenjen u trogirske mire, K. Prijatelj, U spomen dru Ivu 
Delalleu, 1. Delalle, O jednom sonetu i odanom prijateljstvu, K. Quien, San svetog Ivana Tro- 
girskog, I. Delalle, Tri pisma prijatelju Gioaccbinu Novaku. Pismo Emanuela Vidovića don Ivu 
Delalleu). 

Ivo Delalle, nećak don Ivana, priredio je u Trogiru 
4.15. svibnja 2007. izložbu i Okrugli stol u prigodi 
115. obljetnice rođenja i 45. smrti don Ivana. Po- |" (Guo vat 
krovitelji programa bili su Poglavarstvo grada Tro- —— 
gira i župski ured sv. Lovre. U petak 4. svibnja na 4" Xp. 
Gradskom groblju položen je vijenac na grob don ff 
Ivana. Istoga dana u trogirskoj katedrali župnik don 
Tomislav Cubelić služio je zadušnicu za don Ivana. 
Nakon sv. mise u prizemlju župskoga stana otvo- ) . 
rena je izložba Don Ivan Delalle, život i djelo. Dan | ji 
poslije u istoj prostoriji priređeno je predstavljanje Mao 
pretiska don Ivanova vodiča iz 1936. Trogir. Vodič po 
njegovoj historiji, umjetnosti i životu i Okrugli stol o 
njegovom životu i djelu. Knjigu je objavila izdavačka 
kuća Ex libris iz Zagreba. Na skupu koji je vodio Ivo 
Babić sudjelovalo je nekoliko predavača. Fani Celio Ponovljeno izdanje trogirskog 
Cega, ravnateljica Muzeja grada Trogira, predstavila Vodića (Zagreb, 2007.) 

je pretisak Vodiča. Nevenka Bezić-Božanić govorila 

je o doprinosu don Ivana umjetnosti. Dio spomenute diplomske radnje fra Tonija 
Vučemilovića pročitao je njegov otac, koji je ujedno iznio i neka svoja sjećanja na 
don Ivana. Osobna sjećanja iznijeli su također Tomislav Marasović i Milan Ivani- 
šević. Josip Dukić pročitao je tekst u kojem je govorio o odnosu don Ivana i don 
Frane Bulića. 


ps ks 
"po 


U splitskoj galeriji Emanuel Vidović 23. prosinca 2008. otvorena je izložba Don 
Ivan Delalle u Galeriji Vidović. Izložba riječju i slikom prati don Ivanov život i 
rad s posebnim naglaskom na povezanost između don Ivana i Emanuela Vidovića. 
Organizator izložbe bio je Muzej grada Splita. O životu i djelu don Ivana govorili 
su autori izložbe Ivo Delalle i viša kustosica Nela Žižić, te Elvira Šarić Kostić, rav- 
nateljica Muzeja grada Splita. Izložbu je otvorio Ivo Babić. U programu otvorenja 
nastupio je glumac Irpimir Jurkić, koji je pročitao pismo Emanuela Vidovića svom 
prijatelju don Ivanu. 


Na Katoličkom bogoslovnom fakultetu u Splitu u okviru seminara Don Frane Bu- 
lići Salona, započeo sam sa studentima obrađivati don Franinu korespondenciju. 
Krenuli smo upravo s razglednicama i pismima koje je don Ivan uputio don Fra- 
ni. Student Ivan Balta napisao je seminarski rad utemeljen na dopisnicama, dok 
studentica Ivana Župa priprema diplomski rad o don Ivanu na temelju pisama i 
ostalih izvora. 


Nekoliko dana prije izložbe i Okruglog stola u Trogiru 2007. Ivo Delalle predao mi 
je kopiju don Ivanovog doktorskog rada, kojeg sam bezuspješno tražio u Rimu na 

Papinskom institutu za kršćansku arheologiju. Rad je naslovljen Loratorio di San 
Venanzio presso il battistero lateranense, to jest Oratorij sv. Venancija uz lateransku 
krstionicu. 5 dopuštenjem gosp. Delalle taj rad pripremam za skoru objavu. 


Don Ivanovo školovanje i službe 


Don Ivan se rodio u Trogiru 13. studenoga 1892. kao prvo od sedmero djece od oca 
Frane i majke Marije rođ. Lozovina.!“* Osnovnu školu završio je u Trogiru. Biskup- 
sku gimnaziju u Splitu upisao je 1903. i završio 1911. godine. Nakon toga preselio 
se u Zadar gdje je od 1911. do 1915. dovršio teološki studij. Red đakonata primio 
je 26. kolovoza 1914., dok je u kapelici Biskupskog sjemeništa u Splitu zaređen za 
svećenika 21. ožujka 1915. godine. 


Splitski biskup Kvirin Klement Bonefačić poslao je don Ivana 1926. u Rim studirati 
kršćansku arheologiju na Papinskom institutu za kršćansku arheologiju. Za vrijeme 
studija don Ivan je stanovao u Zavodu sv. Jeronima. Dana 2. svibnja 1929. stekao je 
diplomu Instituta i vratio se u Trogir, gdje je preuzeo službu župskog pomoćnika. U 
Rim je otišao ponovno u veljači 1930. te je 25. travnja obranio doktorsku disertaci- 
ju, koju je napisao kod profesora Joannesa Petrusa Kirscha. Kako je već rečeno, rad 
nosi naslov Loratorio di San Venanzio presso il battistero lateranense, to jest Oratorij 
sv. Venancija uz lateransku krstionicu. Radnja ima 144 stranice i 13 ilustracija. 


U rodnom Trogiru Ivan je umro 1. veljače 1962. u 70. godini života. Pokopan je 3. 
veljače 1962. u obiteljskoj grobnici na trogirskom groblju. 


Don Ivanove službe bile su raznolike i obavljao ih je u Zadru, Splitu i Irogiru. 
Školske godine 1914./1915. obavljao je službu nadstojnika u Centralnom bogo- 
slovnom sjemeništu u Zadru. Pastoralni rad započeo je u Trogiru 1. lipnja 1916. kao 
župski pomoćnik, koralni vikar i vjeroučitelj. Na toj dužnosti ostao je do 31. prosin- 
ca 1918., kada je premješten je u Split gdje je preuzeo službu župskog pomoćnika i 
koralnog vikara stolne crkve sv. Dujma. Školskih godina 1920./1921. i 1921./1922. 
predavao je kao nastavnik u Biskupskoj gimnaziji u Splitu, a 1. ožujka 1923. izabran 
je za vjeroučitelja pučkih škola u Splitu. Nakon postignutog doktorata 1930. ime- 
novan je upraviteljem župe Trogir, a 1933. i kanonikom trogirskog kaptola. 


Don Ivan je ostavio trag na književnom polju, kulturno-historijskom, te na polju 
promicanja liturgijske obnove. Njegovo djelovanje trajalo je punih 50 godina, od 
1913., kada mu je tiskan prvi članak, pa do smrti 1. veljače 1962. godine. 


4 Osnovne podatke o životu i radu don 1. Delalle preuzeo sam iz radova objavljenih u spome- 
nutom časopisu Vartal, (1992., br. 2), koje su napisali njegov nećak I. Delalle, V. Rismondo, 
N. Bezić-Božanić, K. Prijatelj i K. Quien. 

O njemu Ivo Babić u ponovljenom izdanju Vodiča, str. 
204, piše: “Don Ivan Delalle rado je zalazio u potle- 
ušice u zagorskim selima, i to ne samo za blagoslova 
kuća bio je dobrodošao uz kamin u težačkim kućama, 
u kužinama obrtnika, ali i u građanskim i plemićkim 
salonima. 


Iskreno pobožan veselio se svijetu ljudima, krajolici- 
ma, kulturnim tvorevinama... Za tankoćutne naravi 
smaragdi, rubini, safiri, dragulji na obrednim pred- 
metima nisu manje lijepi od zelenila borja, maslinika, 
od koraljnih boja usana, sjaja vina, od plaveti plićaka. 
Religiozni doživljaj svijeta isprepleo se kod don Ivana 
s estetskim. 


Za oduševljenje don Ivanu je bila dovoljna boja neba, Don Ivan Delalle 
ugođaj pazara, sama pomisao na nadnevak, jer ga pri- 
sjeća na sveca koji se taj dan štuje.? 


Korespondencija don Frane i don Ivana 


Don Ivan je kao mladi svećenik surađivao s don Franom Bulićem. Za vrijeme stu- 
dija u Rimu intenzivno su se dopisivali. Nakon povratka u Hrvatsku njihovi odnosi 
su zahladili i oni su se polagano razmimoilazili u stavovima. Potvrdu ovih tvrdnji 
nalazimo u korespondenciji koja se nalazi u biblioteci Centralnog bogoslovnog sje- 
meništa u Splitu, u kojemu je dobio teološku izobrazbu (1865.-1869.). Ostavština 
se danas čuva u priručnoj biblioteci Katoličkog bogoslovnog fakulteta. Sveukupno, 
radi se o dvadeset i sedam svezaka. 


Na svescima uvezanim u polukožu nalaze se pozlaćeni i svim svescima zajednički 
naslov Salona Christiana - Questio de Martyribus Salonitanis. Uz zajednički naslov, 
prvi svezak ima podnaslov Coemeterium Manastirine, drugi svezak Coemeterium 
Marusinac, treći svezak Coemeterium: a) Manastirine, b) Marusinac, svesci trina- 
est do osamnaest Me/ita, a devetnaesti svezak I/lyricum sacrum. Svesci su poredani 
vremenskim slijedom počevši od 1880. sve do 1934. godine. Na nekim svescima 
označene su po dvije, tri ili više godina. 

U spomenutim svescima nalazi se oko tisuću i dvije stotine pisama, dopisnica, ra- 
zglednica i brzojava iz kojih se razabire Bulićeva povezanost sa oko sto i šezdeset 
poznatih ličnosti, od kojih su polovica bili stranci. Uz bogatu korespondenciju ču- 
vaju se i brošure, novinski isječci, pozivnice, članci i nekoliko knjiga. Sačuvano je 
i nekoliko promemorija. Svaka jedinica u pojedinom svesku nosi svoj redni broj 
počevši od broja jedan. 


199 


Od korespondencije treba istaknuti vezu s kršćanskim arheologom J. Zeillerom, 
bolandistom belgijskim hagiografom H. Delehayeom, i hagiografom G. Morinom. 
Jedina korespondencija koja je izdana je ona sa H. Delehayeom. 


Korespondencija don Ivana (sveukupno 43 razglednice i 19 pisama) nalazi se u 
svescima: Salona Christiana (= SC), XXII (1926.-1927.), 18 razglednica i 8 pisama; 
SC, XXII (1928.-1929.), 21 razglednica i 9 pisama; SC, XXIV (1930.-1932.), 1 
razglednica i 1 pismo, te u SC, XXV (1933.-1934.), 3 razglednice i 1 pismo. 


a (der = U svescima XXIV i Ze don 


Frane je dao uvezati pet članaka 

10: LA Za koje je don Ivan napisao, a odnose 
se na salonitansku povijest. Na- 
dalje, u svesku XXV pod brojem 
68 na 10 stranica nalazi se don 
Franin rukopis u kojem govori 
o don Ivanu. Radi se o nekoliko 
don Franinih prigovora vezanih 
uz don Ivanovo neobjavljivanje 
doktorata, o reljefu Kairosa, te o 
Don Franina bilješka na razglednici don I. Delalle, uključivanju don Ivana u politički 
MIRNA Život, čemu se don Frane protivio. 


A P7 Pl ta 490 


fi A ZA m 7997 Ba A 


Iz dopisnica poslanih u 1926. i 1927. godini vidljiva je don Ivanova oduševljenost 
Rimom i studijem u njemu. U njima on javlja don Frani kako u Rimu dijeli profe- 
sorima materijale o Saloni i Dioklecijanovoj palači. Piše mu o iskopavanjima u sv. 
Sebastijanu, o dovršetku Misala, te o prof. Wilpertu koji je od don Frane molio ma- 
terijale za njegovo izdanje Cborpus sarcobbagorum. U dopisnici datiranoj 24. veljače 
1927. don Ivan mu piše kako je toga dana Kirsch na Institutu imao predavanje o 
Manastirinama. Zanimljiv je i po- 
datak o razmjeni dvojice francu- 
skih studenata koji su trebali doći 
kod Bulića. 


Razglednice poslane u 1928. i 
Gun ne De Bulić 1929. godini čuvaju također vri- 
. (la 44 jedne podatke. Iz njih je vidljivo 
oh »hf da don Ivan obilazi gradove po 
 Zegoslana Italiji. U jednoj bilježi svoj susret 
Tess s H. Delehayem koji pozdravlja i 


Razglednica don I. Delalle don F Buliću, Rim, hvali don Franu. Obavještava 5% : 
12. V 1927. o kongresu Sžudi Romani koji se 


X LA "da 

održavao u Rimu. Nije prošlo nezapaženo ni rješenje Rimskog pitanja, kao i to da 
će Papa prvi put poslije 1870. izići iz Vatikana u Lateran. Piše mu također o promi- 
šljanju H. Delehaye o solinskim mučenicima. 


Iz razglednica s kraja 1929. pa sve do 1933. sasvim je jasno da su se don Ivan i don 
Frane udaljili jedan od drugoga. O svemu nešto više u idućem nastavku. 


201 


Don Frane Bulić i fra Ivan Marković (8) 
Solinska kronika, br. 179, 15. VIII. 2009., str. 20-21. 


Odnos poznatoga sinjskog franjevca Ivana Markovića i najpoznatijega hrvatskog 
arheologa don Frane Bulića tema je koja zaslužuje pažnju. Oni su, svaki na svoj na- 
čin, dali doprinos poznavanju hrvatske prošlosti. Fra Ivan je svojim radom zadužio 
Sinj i doprinio je proučavanju jednog od najvažnijih pitanja salonitanske povijesti, 
pitanju sv. Dujma. Proučavajući korespondenciju koja se nalazi u priručnoj bibli- 
oteci Katoličkog bogoslovnog fakulteta u Splitu, koju je don Frane ostavio Cen- 
tralnom bogoslovnom sjemeništu, pronašao sam tri dopisnice i tri pisma koja je fra 
Ivan poslao don Frani i jedno pismo koje je don Frane poslao fra Ivanu. Dopisnice 
i pisma datiraju u razdoblje od 1901. do 1906. godine. U spomenutoj koresponden- 
ciji nalazi se nekoliko zanimljivih i do sada javnosti nepoznatih podataka, posebno 
što se tiče fra Ivanovih i don Franinih podijeljenih stavova u pitanju salonitanskih 
mučenika. 


Fra Ivan Marković (1836.-1910.) je napisao nekoliko književnih, teoloških i povi- 
jesnih djela. Kao teolog bavio se temama iz ekumenizma s naglaskom na ekumen- 
ske odnose u Dalmaciji. Od radova koji obrađuju povijesne teme posebno mjesto 
zauzima njegova knjiga Sinj i njegovo slavlje, koju je objavio 1898. godine. U knjizi, 
između ostalog, fra Ivan obrađuje povijest Sinja pod turskom vlašću, poraz turske 
vojske pod Sinjem 1715., doseljenje franjevaca i naroda iz Rame u Cetinu, vitešku 
alkarsku igru i povijest svetišta Čudotvorne Gospe Sinjske. Sinjske ustanove Fra- 
njevački samostan, Poglavarstvo grada i Matica hrvatska objavili su knjigu preti- 
skom u Sinju 1998. godine. 


Fra Ivan Marković i pitanje sv. Dujma 


Kada se u prvom desetljeću dvadesetoga stoljeća otvorilo pitanje sv. Dujma i dru- 
gih salonitanskih mučenika, došlo je do podjele stručne javnosti i usijanja odnosa 
između don Frane Bulića i čuvara splitske tradicije. Pobornici tradicionalnog mi- 
šljenja, po kojem je Dujam živio u II. stoljeću i mučen u vrijeme cara Trajana, što 
je splitska crkva koristila kao potvrdu apostoliciteta salonitanske crkve, tj. njezinu 
izravnu povezanost sa apostolskom tradicijom i sv. Petrom, bili su don Ivan Dević, 
don Petar Kaer, fra Jeronim Granić i fra Ivan Marković. Nasuprot njima, don Frane 
je temeljeći svoje tvrdnje ponajviše na epigrafskim nalazima, od kojih je neke i sam 
pronašao, iznio tvrdnju da je Dujam bio mučen za cara Dioklecijana 304. godine. 
Uz njega su bili, također, svećenici Josip Bervaldi i K. Šegvić. Ta nova teza označila 
je novi pristup višestoljetnoj tradiciji. 

Podupiratelji tradicionalnog mišljenja napisali su o salonitanskim mučenicima ne- 
koliko radova. Gorljivi splitski kanonik don 1. Dević objavio je u Splitu 1900. dva 
rada: Festeggiamo il nostro patrono San Doimo discepolo di S. Pietro, primo vescovo di 
Salona le cui sacre e venerate ossa riposano a Spalato, te Apologia del Festeggiamo il 
nostro patrono S. Doimo discepolo di S. Pietro, primo vescovo di Salona le cui sacre e ve- 
nerate ossa riposano a Spalato'. Don P. Kaer, svećenik na službi u Šibenskoj biskupiji, 
tiskao je četiri rada: Još o sv. Dujmu. Protuopazke na opazke g. Dixi' o skoro izašloj 
brošuri o dra. Markovića Još o sv. Dujmu, Zadar, 1906; Ancora del sepolcro origina- 
rio di San Domnio vescovo e martire di Salona. Risposta ad una nota del Bulletino di 
archeologia e storia dalmata, Zara, 1906; Su/ sepolcro di S. Doimo e suoi compagni di 
martirio. Risposta al prof. Giacomo Zeiller, u: Rivista Dalmatica, n. s. IV (1907), br. 
1, 85-99, i San Doimo vescovo e martire di Salona nell'arcbeologia e nell 'agiografia. 
Nuovi studi, Sebenico, 1908. Fra J. Granić objavio je u Splitu 1902. rad Memorie 
risguardanti lepoca in cui visse ed il luogo dove riposa il corpo di S. Domnione o Doimo 
vescovo e martire, patrono della citta di Spalato. Fra 1. Marković, pak, dao je svoj do- 
prinos velikoj raspravi sa svoja tri rada: MVesfo o sv. Dujmu. Poslanica mn. post. otcu 
Petru Krstitelju Bačiću, Split, 1906; Osvrt na prigovore pisca u Hrvatskoj kruni' (26- 
27. ožujka 1906) mojoj brošurici Nesto o sv. Dujmu, Split, 1906. i I/ buon senso comune 
nella questione di San Doimo vescovo e martire, Firenze, 1910. 


Na drugoj strani, don J. Bervaldi objavio je radove: Sveti Dujam biskup i mučenik 
solinski. Povijesno arbeološka rasprava, Split, 1906; Bib/liografia. Recensione di alcuni 
opuscoli risguardanti la questione dei martiri salonitani, u: BASD, XXX (1907), 1-74. 
(suppl.) i Alcune osservazioni ai due ultimi opusculi del sac. Pietro Kaer e del P(adre) 
G(iovanni) M(arković) intorno a S. Doimo vescovo e martire di Salona, Fiume, 1910. 
Rad K. Šegvića Storia e leggenda di S. Domnione o Doimo vescovo e martire di Salona 
e delle sue reliquie. Saggio storico-critico, tiskan u Splitu 1901., zaplijenjen je u tiskari 
prije raspačavanja. 


Korespondencija fra Ivana Markovića i don Frane Bulića 


Rasprave oko pitanja sv. Dujma i salonitanskih mučenika mogu se pratiti u don 
Franinoj ostavštini, koja se čuva u priručnoj biblioteci Katoličkog bogoslovnog fa- 
kulteta u Splitu. Ostavština obuhvaća dvadeset i sedam svezaka, a u njima se nalazi 
i korespondencija don Frane i fra I. Markovića. Sačuvane su tri dopisnice i tri pisma 
koje je fra Ivan uputio don Frani, a nalaze se u svescima: III (1900) jedna dopisni- 
ca; IV (1901) jedna dopisnica; V (1902) jedna dopisnica; VI (1903) jedno pismo; 
VII (1904) jedno pismo, te IX/1 (1906) jedno pismo. Posljednje pismo zapravo je 
prijepis fra Ivanova pisma koje je odgovor na don Franino pismo, koje se također 
čuva u svesku IX/1 (1906). Prijepis fra Ivanova pisma vjerojatno je učinio netko iz 
Arheološkog muzeja u Splitu, kojem je u to vrijeme don Frane bio ravnatelj. 

Sve fra Ivanove dopisnice i pisma imaju svoj broj kojeg je don Frane napisao rukom 
i datirana su u Sinju sljedećim datumima: SC, III (1900), br. 67, 29. XII; SC, IV 
(1901), br. 35, 4. IV. (Datum napisao don Frane); SC, V (1902), br. 5, 14. I; SC, 
VI (1903), br. 44, 13. XI.; SC, VII (1904), br. 20, 12. III; SC, IX/1 (1906), br. 48, 
25. VI. Don Franino pismo nalazi se u SC, IX/1 (1906), pod br. 46, a datirano je u 
Splitu 21. lipnja. 


Imajući u vidu don Franinu brigu oko čuvanja korespondencije, s velikom vjero- 
jatnošću može se ustvrditi da su ovo sva pisma koja mu je fra Ivan poslao. Bilo bi 
korisno u arhivu samostana u Sinju provjeriti da li su se sačuvala don Franina pi- 
sma koja je uputio fra Ivanu. Ne baš velika korespondencija govori da oni nisu bili 
osobito povezani. Razlog tome svakako je različit pristup pitanju salonitanskoga 
mučenika Dujma. 


Odnos fra Ivana i don Frane prema korespondenciji 


Najviše podataka u korespondenciji odnosi se na pitanje sv. Dujma i salonitanskih 
mučenika. Don Frane je obaviještavao fra Ivana o novim izdanjima vezanim uz 
tu temu i nastojao ga aktivnije uključiti u raspravu. Fra Ivan je čitao radove i ko- 
mentirao ih don Frani, ali nije uvijek prihvaćao njegove prijedloge. Štoviše, njihovi 
stavovi sve su se više razdvajali. 


U dopisnici iz 1900.'*7 fra Ivan spominje arheološko-povijesnu studiju Ante Ma- 
tijaševića Karamana o sv. Dujmu, koju još nije uspio pročitati. Radi se o studiji 
Riflessioni sopra Iistoria di S. Doimo primo vescovo di Salona e martire, patron della 
citta di Spalato, koja je prvi put objavljena 1719., a drugi put 1900. godine. Starije 
izdanje ima nešto drugačiji naslov. U istoj dopisnici fra Ivan spominje i brošure Iva- 
na Devića, vjerojatno o sv. Dujmu i kaže da ga ne zanimaju. U dopisnici iz 1902.# 
navodi da je u Civi/ta cattolica na don Franin nagovor pročitao članak, čiji naslov ne 
spominje, o sv. Dujmu. 


U dopisnici iz 1900.'* vidljivo je da je don Frane nešto zamolio fra Ivana, ali on još 
nije bio odlučan da li to učiniti. Vjerojatno se radilo o njegovom aktivnijem uklju- 
čivanju u raspravu o sv. Dujmu. Nadalje, fra Ivan u sljedećoj dopisnici iz 1901. 
navodi da nije voljan pregledavati cijeli Bu/lettino di arcbeologia e storia dalmata i 
ulaziti u polemiku s osobom koju ne imenuje te napominje don Frani da bi mu 
koristila njegova pomoć. Evo teksta: “Na razjašnjenje moje misli, dodat ću kako 


147. SC, III, br. 67, Sinj, 29. XII. 
'# SC, V, br. 5, Sinj, 14.1. 

19 SC, III, br. 67, Sinj, 29. XII. 
19% SC, IV, br. 35, Sinj, 4. IV. 


204 


ja nisam mislio na drugo, već na jednu Va 
kratku izjavu u Bullettino, da ovaj ne jee %> 4 >." 
kani, i ne će više s nikim polemizovati ' 24 moa 
o dotičnom pitanju. Ali kad Vi cienite, /7! e ok prie “g jai 
da bii to gore bilo, onda ništa. Nemam $ 
vremena da sada pregledavam i prešti-  7%« z4 


koe so “ oš 

vam sve što je u Bullettino pisano. Ali #4 Pam Šš oGS 

A A “A S 

ako Vama podje za rukom da nadjete #7393), «9 S 

odgovor na onu moju sumnju, bilo bi > 3 o |S S 
mi ugodno da mi dadete na znanje, nek 7 NS SS 
+1 e.» 332 Pe NS soo 
vidim i ja. 2 O SA 
R a iso A .“. S še 
Osobito je zanimljiv tekst u dopisnici iz “ sašip 
1902.,"" u kojem fra Ivan napominje da Zoom S a Ž 
je u Civilta cattolica pročitao članak, čiji “jere Va 3 =šS 

naslov ne spominje, o sv. Dujmu i do- Ž—R < S 

daje: “Biskup je onim poražen. Pa sam | jam 

uvjeren, da će on biti prijavio i to u Rim; A 

i ne bih se čudio kad bi Civilta ista našla KJ 


kakav način da oslabi utisak onoga što 
je ondje pisala. Da sam znao da ćete pi- 
tati nek se digne sekvestor, bio bih Vas 
molio, da još toga ne činite." Pitanje sv. 


: : i : S . Dopisnica fra I. Markovića don F. Buliću, 
Dujma stiglo je do Rima, što splitskom Sinj, 29. XII. 1900. 


biskupu F. F. Nakiću nije bilo po volji. 


U pismu od četiri stranice iz 1903.'* nalazi se najviše podataka o Dujmu i saloni- 
tanskim mučenicima. U njemu je sve očitije fra Ivanovo i don Franino neslaganje. 
Fra Ivan se osvrće na neimenovani don Franin rad o salonitanskim mučenicima. 
On se don Frani pravda bolešću koja ga je onemogućila da o tom pitanju prouči 
sve do tada napisano, te ističe i svoje nedostatno znanje o tom pitanju riječima: “A 
i onako čovjek profanus ne može da bude kompetentan sudija." Zanimljivo da je te 
riječi don Frane podcrtao i na istoj stranici u vrhu naveo naslov fra Ivanove knjige o 
pitanju sv. Dujma // buon senso comune nella questione di San Doimo vescovo e martire, 
Firenze, 1910., koju je izdao 1910. godine. Iz ovoga se može zaključiti da don Frane 
sumnja u iskrenost fra Ivanovih riječi. 


51 SC, V, br. 5, Sinj, 14.1. 
152. SC, VI, br. 44, Sinj, 13. XI. 

Fra Ivan u spomenutom pismu hvali 

hc 44: Gos wb, don Franinu zaslugu što je znanstve- 
a nim dokazima osporio neke dijelove u 

Jem poste" čuda mova! nik, Žitjima sv. Duje, što je Dujma smjestio 
Pa sed gu Ak. 44. u Dioklecijanovo doba, što je dokazao 
zaj ze «ho: — bje m da su Dujam i Anastazije bili poko- 


.. Pi M assae P is s Ašik ke na . . . . . 
guši pov slk < “rad pani na Manastirinama i Marusincu 


aaa Kelvin nera je I Kaaa nea“ mekani 


te u nemirnim vremenima prebačeni 
u gradsku baziliku. Nakon tih pohva- 
la fra Ivan spočitava don Frani neko- 
ob. Zo rom liko ponavljanja u tekstu te me iznosi 
Braca Dam, ta pohrabnočaa ni svoje sumnje i drugačije stavove. Don 
BEL Mg: 2 Fam A. Franinu pretpostavku o prijenosu ko- 
Kapa sy ovime belom, auta : : X : 
BEZ s, ; stiju sv. Dujma smatra oštroumnom, ali 
ž ne i dovoljno uvjerljivom. Tvrdnje don 
Frane i Hipolita Delehayea o biskupu 
Hezihiju također su mu neuvjerljive. 
Tako on piše: “To isto mogu kazati i za 
ono što tvrdite o jednome Ezikiju (str. 
75). Bit će valjda onako kako tvrdite Vi 
i Delehaye; ali ovaj posljednji, bez ika- 
kva dokaza, i reći ću — sit venia verbo 
— presudio je dotično pitanje samo od 
trbuha (Boll. 1900, 91); a čast velika 
njegovom znanju." Napominjem da je tekst o H. Delehayu don Frane podcrtao, 
a riječ “trbuha" dva puta. Nadalje, fra Ivan nadugo raspravlja o pitanju prijenosa 
kostiju salonitanskih mučenika i mjestu njihovoga čuvanja. Kada i od koga su kosti 
mučenika prenešene iz Salone i gdje su smještene, u Rim ili Split, bila su i ostala 
najzamršenija pitanja salonitanske povijesti. Fra Ivan je don Franine petpostavke 
dovodio u sumnju i nudio svoje. 

Pismo fra 1. Markovića don F. Buliću, 
Sinj, 12. III. 1904. 


Odnosi između fra Ivana i don Frane došli su do kritične točke 1906. kada mu je 
don Frane poslao pismo!" u kojem je izrazio sumnju da je odao povjerljive podatke 
don Petru Kaeru, a koje je poslije sam don Petar, potpisan kao “Prosit", objavio u 
Narodnom listu'** u članku Još o sv. Dujmu. Ti povjerljivi podatci zapravo su odluka 
rimske Kongregacije obreda od 22. travnja 1922. o pitanju sv. Dujma, koju je don 
Frane primio od Biskupskog ordinarijata u Splitu. 


15 SC, IX/1, br. 46, Split, 21. VI. 
154 14. V. 1906., br. 39. 

Fra Ivan je ubrzo poslao svoj odgovor u pismu!" u kojem odbacuje don Franinu 
sumnju i iznosi svoje argumente: pod brojem 1. da mu don Frane nije od Kongrega- 
cije priopćio nikakvu odluku “izim one koju (je) spomenuo u brošurici “Nešto o sv. 
Dujmu? (s. 5)"; pod br. 2. “da pisac podlistka u Nar. L.— bio on tko mu drago — nije 
od (njega) tražio ni dobio nikakve obaviesti za ono što je pisao"i pod br. 3. “da nitko 
drugi nije od (njega) što saznao, pa da mu je mogao saobćiti.? 


Svoje pismo fra Ivan je završio riječima: “Milo mi je što sam ovu malu uslugu mo- 
gao Vam učiniti, sve kad bi i opet medju nama imalo doći kakova ogledanja, jer i 
vojnici dvaju protivnih tabora, ako su kršćani i ljudi izobraženi, moraju postupati 
kako im čovječnost, uljudnost i ljubav kršćanska nalažu." 


155 SC,IX/1, br. 48, Sinj, 25. VI. 

Don Frane Bulić i don Ivan Delalle (II) (9) 
Solinska kronika, br. 180, 15. IX. 2009., str. 18-19. 


Trogiranin don Ivan Delalle (1892.-1962.) bio je među prvim Hrvatima, ako ne i 
prvi, koji je postigao doktorat iz kršćanske arheologije u Rimu na Papinskom in- 
stitutu za kršćansku arheologiju. Studij je započeo 1926. a završio u travnju 1930. 
godine. Njegov doktorski rad nosi naslov Loratorio di San Venanzio presso il batti- 
stero lateranense, to jest Oratorij sv. Venancija uz lateransku krstionicu, a napisao ga je 
pod vodstvom profesora Joannesa Petrusa Kirscha. Splitski biskup Kvirin Klement 
Bonefačić poslao je don Ivana u Rim na nagovor don Frane Bulića, koji ga je za 
vrijeme studija povezivao s uglednim znanstvenicima i novčano pomagao. Nakon 
don Ivanova povratka u Hrvatsku njihovi odnosi su zahladili. O povezanosti i nesu- 
glasicama svjedoči njihova korespondencija koja se čuva u priručnoj biblioteci Ka- 
toličkog bogoslovnog fakulteta u Splitu. Radi se o don Franinoj ostavštini, točnije o 
raznim dokumentima poredanim u dvadeset i sedam svezaka vremenskim slijedom 
od 1880. do 1934. godine. U srpanjskom broju So/inske kronike koristio sam po- 
datke koji se nalaze u don Ivanovim razglednicima i dopisnicama, a u ovom radu 
obradit ću njegova pisma. Točnije, izvući ću neke zanimljive i aktualne tekstove. 


Don Ivanova pisma u don Franinoj ostavštini 


Don Frane je uvezao osamnaest don Ivanovih pisama u svescima Sa/ona Christiana 
(= SC), XXII (1926.-1927.), SC, XXIII (1928.-1929.), SC, XXIV (1930.-1932.) i 
SC, XXV (1933.-1934.). Sveukupno, radi se o 57 stranica teksta. Jedno pismo ima 


osam stranica, dok ih je većina pisana na tri ili četiri stranice. 


Uz pisma sačuvana je i jedna priznanica, datirana u Splitu 22. ožujka 1930.,'* ko- 
jom se potvrđuje da je don Ivan primio od don Frane 300 dinara za šest fotografija 
i dvanaest crteža Oratorija sv. Venancija u Rimu. Don Ivan je fotografije i crteže 
koristio u svom doktoratu o spomenutom oratoriju. U istom svesku, pod br. 42, 
nalazi se i telegram kojeg je don Frane poslao don Ivanu u prigodi obrane dokto- 
rata. U telegramu, datiranom 23. travnja 1930., stoji: Vero Doctori honorarius Doctor 
gratulatur. 


Uz navedene materijale sačuvana je i don Franina Pro memoria, koja se nalazi u 
svesku XXV (1926-1927) pod brojem 68 i napisana je na 10 stranica. Od koristi je 


za razumijevanje odnosa između don Frane i don Ivana. Radi se o rukopisnom tek- 


156. SC, XXIV (1930.-1932.), br. 43. 

stu u kojem don Frane izlaže svoj od- 
nos prema don Ivanu, koji se nakon don 
Ivanovog povratka u Trogir pretvorio u 
nesuglasice i razdvajanje. Don Frane 
mu prigovara što nije objavio doktorski 
rad a potpisuje se kao “doktor? i time 2 
krši fakultetske propise, ljuti se zbog Vyp 


Boda efate Bag 
(Bilge. Kio pi ra 


don Ivanovih iskrivljivanja pojedinosti VA a boloki honorara 


dar, prenosio duh Grada, posebno onaj kršćanski. 


Papra pk 


oko pronalasku reljefa Kairosa u Tro- < *=“ Prlatetor 

giru, te zbog njegovoga uključivanju u Telegram don F. Bulića don I. Delalli 
politički život. Razlozi nesuglasica, bez u prigodi doktorata, Split, 23. IV. 1930. 
sumnje, bili su i drugi. 

Duh i dah Rima 

Dolaskom u Rim don Ivan nije krio oduševlje- 
nje i često je don Frani, koristeći svoj literarni Pr GLA 


U pismu iz 1927.'5" iznosi svoje doživljaje: “A ja 
evo gledam Rim, uvijek veliki, uvijek zamamni, 
grad sa 365 crkava, bazilika, kupola i zvonika, 
grad imperija, koji ima vlast solvendi et ligan- 
di. (...) Gosp. Marucchi-a još nisam vidio. Na 
dan sv. Cecilije on je ujutro držao običnu kon- 
ferenciju. Ja nisam ujutro bio u katakombama, 
jer je bilo sasvim ružno vrijeme. Bio sam poslije- 
podne na procesiji, ali staroga Marucchia nisam 
našao. Konferenciju je držao prof. Josi u novoj 
Kapelici sv. Tarzicija pri ulazu u Katakombe sv. 
Kalista. Ove su svečanosti uvijek lijepe i dirljive. 
Broj “Cultorum Martyrum' raste. Bila je strašna 
južina. Jedna velika duga u rimskoj Kampanji. 
Oblaci puni vode. Vjetar je lomio mlade čem- 
prese. Trapisti sa bijelim kukuljicama molili su 


Pismo saa I. Delalle 
don E Buliću, Rim, 29. XI. 1927. 


pred grobom sv. Cecilije. Cecilia in pace Christi! Amen! Po onim mračnim hodni- 
cima, iz grobnica rimskih papa (Pontianos, Lukis, Anteros, Fabianos i.t.d.) čulo se 
pjevanje velikih litanija i Sancta Caecilia... pa onda opet: Ut populis et principibus 
christianis pacem et concordiam largiri digneris, te rogamus audi nos...? 


157 SC, XXII (1926.-1927.), Rim, 29. XI. 1927, br. 37, str. 1-2. 

Susret s papom Pijom XI. 


Don Ivan se divio i brizi talijanskih ustanova za dalmatinske teme: “Posjetio sam 
redakciju Archivio Storico per la Dalmazia. Ostao sam zapanjen, kad sam vidio 
što svega ne imadu u biblioteci. Čudo tih stvari dalmatinskih. Kažem Vam, prava 
revolucija! Imaju nosa, pa obilaze sve antikvarijate u Londonu, Antwerpenu, Mu- 
enchenu i.t.d. Dalmatica su veoma skupa i dosta se potražuju.?/% 


Susret s papom Pijom XI., kojeg su 15. studenoga 1926. posjetili profesori i studen- 
ti Papinskog instituta za kršćansku arheologiju, utisnuo je don Ivanu drage uspo- 
mene. O tom susretu piše: “Jučer se svečano otvorio Arheološki Institut. Sv. Misu 
prikazao je Kirsch u konfesiji u sv. Petra. Poslije mise zakuska u Campo Santo dei 
Tedeschi. Tu nas je dočekao Msgr. Wilpert i govorio kako su pok. De Waala mnogi 
prevarili u prodaji falsificiranih spomenika. Oni imaju lijepi Muzej. U 10 sati bili 
smo svi profesori i djaci primljeni u audijenciju kod sv. Oca pape u njegovom stu- 
diju. Papa je bio veoma veseo, što se otvara njegov Zavod, što ga je sam osonovao. 
Msgr. Kirsch držao nam je govor veoma lijepi. Papa je zatim govorio o važnosti 
kršćanske arheologije u današnje doba i toplo se sjetio u govoru pok. De Rossia. 
Zatim je Kirsch predstavio svakoga djaka posebno. Kad je došao do mene onda je 
Kirsch rekao papi: “Ovaj je iz Splita, gojenac Msgr. Bulića. Papa se malo nasmijao 
i opetuje: “Da Spalato, bravo! Come sta Msgr. Bulić? Ja sam mu odgovorio: “S(ua) 
Santita assai bene, da giovane! Onda se smiješeći išao (!) od jednoga do drugoga 
naprijed. Sa Nijemcima je govorio njemački. Bilo mu je drago, da su zastupane 
Gallia, Hispania, Germania i Dalmatia, stare i važne kršćanske provincije. Papa je 
bio vrlo ljubezan i silno se za sve zanimao, ta on je vješti stari bibliotekar i ljubimac 


(starog kamenja'.?!? 


Svi ovi đaci poznaju Split, Solin i Bulića 


Don Ivan je bio sretan što je studentima na Institutu mogao govoriti o Dalma- 
ciji, Saloni i don Frani. Znanje koje mu je don Frane prenio prije odlaska u Rim 
pomoglo mu je da uskoro na Institutu postane jedan od najboljih studenata. Evo 
nekoliko dojmova: “Do mene sijedi jedan Nijemac, koji je sigurno prevalio 60 g. 
Došao iz Njemačke, da sluša arheologiju. Najviše ima Francuza (dva iz Pariza), 
onda Nijemaca, pa Španjolaca (jedan iz Barcelone, a jedan iz Saragoze, i iz drugih 
mjesta). Nijemci su većinom iz Koelna, i iz Triera. Talijani su većinom sami redov- 
nici franjevci. Dali su nam slobodne karte za muzeje. Svi ovi djaci poznaju Split, 
Solin i Bulića. Čuli su. Ja im rado još više govorim. Francuzima rečem, kako ste 


15% SC, XXII (1926.-1927.), Rim, 29. XI. 1927. br. 37, str. 4. 
1% SC, XXII (1926.-1927.), Rim, 16. XI. 1926, br. 5, str. 1-2. 

bili veliki prijatelj Duchesnea, a Španjolcima oporučujem sv. Vincenca, onoga od 
kanoničkih objeda u Splitu, a Nijemcima, kako ste bili prijatelj De Waala i drugih 
glasovitih Nijemaca. Čude se kad im pričam (onako po Vašu) o Solinu, Mauzoleju 
i.t.d. Sve što čujem na predavanjima meni nije novo. Ja sam prošao kod Vas dobru 
školu arheologije, cemeterija, bazilika, hagiografije i liturgike (Dom Cabrol, Lecqu- 
etcied.) 


Marjan — brdo feudalnog turizma i zadarski poliptih 


Od domaćih tema izdvajam dvije koje se odnose na Marjan i zadarski poliptih. O 
Marjanu piše nostalgično i s blagom ironijom: “A sada ću Vam upraviti nekoliko 
riječi "onako po našu', kao da se nalazim na 
Vašoj : Kadi SSR 7 

ašoj terasi, odakle se prostire lijepa i su- | 
gestivna panorama na historički zaljev, na 
Marjan, nekoć brdo Luke Botića, a danas 

- Agape, izvađena iz liturgije Calle Larga 
di Zara, a po svoj prilici jesti će se domaći, 
velevaroški bakalar. O tome nismo govo- 
rili, ali se razumijemo. Svakako su bratimi 
dobili privilegij “večernje žrtve'. To je zai- 

jučer sam ga našao, predao Vaše pismo i po- 
sjetnicu. General Klumper je debeo, pravi 
Holandez. Govori talijanski ovako kao svi 
sjevernjaci muklo i teško. Kaže mi ovo: “Sa naše strane mi nemamo nikakvih po- 
teškoća glede uljanskoga poliptihona u Zadru. To slobodno pišite Monsignoru, da 
smo mi uvjereni, da pripada Jugoslaviji, jer je meni dobro poznata cijela ta historija. 
Opet kažem, mi vam nećemo praviti poteškoća, ali neznam što će talijanska vlada. 


Don Franina Pro memoria 


190. SC, XXII (1926.-1927.), Rim, 16. XI. 1926, br. 5, str. 2. 
161. SC, XXII (1926.-1927.), Rim, 29. XI. 1927.,br. 37, str. 1. 

To će komisija urediti. Drugo Vam ne znam kazati. Dakle prema njemu poteškoće 
su sa strane talij(anske) vlade.?!“ 


Vjerujemo u bolju budućnost 


Razmišljanje o Slavenima, posebno o Hrvatima i hrvatskom pitanju poslao je don 
Ivan u pismu s dosta gorčine, ali i nade: “A sada na koncu dopustite mi, da malo 
ćakulam kao da sam na Vašoj terasi, onako slobodno, dok iz daleka slušam glas 
Mijin. Novosti ovamo ima uvijek mnogo, ali za nas uvijek slabe vijesti. Mi značimo 
vrlo malo i ništa i svaki dan manje. Ja neznam koji je tome razlog. Ili bolje znam, ali 
treba šutiti. Sva naša opravdanja i dobre riječi ne vrijede. Više nas se i ne sluša. Do- 
kazivati ne vrijedi. Mi smo maleni, nesložni narod, eto zašto nismo cijenjeni. Jedan 
drugoga blatimo i jedan drugome jamu kopamo. To se ovamo dobro znade, pa nam 
se ništa ne vjeruje. Naš položaj ovamo je isto kao i Turske za vrijeme Kapitulacija. 
Izgleda, da je čudna sudbina nad Slavenima. Mnogo smetaju i Poljaci sa svojim 
šovinizmom kod jednih i drugih. Oni javno govore, da nisu Slaveni. Rusi, koji su 
ovamo na važnim položajima mrze nas Hrvate i kažu da moramo postati Srbi. U 
četiri oka kažem Vam tajno, da neki Rusi u Vatikanskoj biblioteci stavljaju sve hr- 
vatske knjige i isprave pod naslovom 'Serbica'! Za nas se nitko ne brine! Medjutim 
Lira skače i danas sam dobio za 100 dinara 37 lira, a dobit ću drugi put i manje. 
Mnogo sam toga doznao i žao mi je da sam doznao, jer se ne bih ljutio. Odavle se 
vidi, što su naši ljudi u domovini. Rim je veliki horizont! Velika lekcija i duboka 
škola i za naše stvari u domovini. Ovamo se silno radi i gradi na tisuće novih kuća, 
oko Rima se dižu potpuno novi gradovi. U politiku ne ulazim, samo mogu reći, 
da se ovamo radi i radi, a kod nas se ćakula i polemizira. Medjutim mogli bi nas 
dogadjaji iznenaditi i to ne daleko. Što se dogodi, dogodit će se svakako nešto kroz 
godinu dana. Što, ne mogu da kažem, jer nisam prorok. Istina stoji, da naša vlada u 
Beogradu nije ništa učinila za Dalmaciju kroz 8 godina! Sada se počinju kajati, ali 
da ne bude kasno. Trebalo je doći do Ninčićeve demisije, da se opametimo. A hoće 
li se iskreno opametiti? Nema sumnje, da se i sa smrću Pašića gubi jedan auktoritet, 
kad je potrebito auktoriteta u današnjoj dezorijentaciji. A Vi, Monsignore, propo- 
vijedajte i dalje Vaša dobra, moralna načela u svako doba “oportune'i “importune'. 
Vjerujemo u bolju budućnost, pa i ako smo svaki dan pobjedjeni na svim linijama, 
ipak se nemojmo predati."!6 


162. SC, XXII (1926.-1927.), Rim, 15. XII. 1926., br. 9, str. 3. 
165. SC, XXII (1926.-1927.), Rim, 15. XII. 1926., br. 9, str. 4. 

Don Frane Bulić i don Mihovil Barada (10) 
Solinska kronika, br. 181, 15. X. 2009., str. 20-21. 


U prigodi 120. obljetnice rođenja don Mihovila Barade (Seget kod Trogira, 16. 
ožujka 1889. - Zagreb, 9. srpnja 1957.) dostojno je prisjetiti se njegovoga života i 
rada i odati mu priznanje kao svećeniku i vrsnom povjesničaru. Zanimljiv je Baradin 
odnos s don Franom Bulićem koji je doprinio da se on pošalje u Vatikan na studij 
paleografije, diplomatike i arhivistike. Na temelju nekoliko pisama koja se čuvaju u 
don Franinoj ostavštini u Priručnoj biblioteci Katoličkog bogoslovnog fakulteta u 
Splitu, može se izvući nekoliko zanimljivih i do sada javnosti nepoznatih podataka. 


Od Segeta do Zagreba 


Mihovil Barada rođen je u Segetu kod Trogira gdje je proveo djetinjstvo i završio 
osnovnu školu.'*“* Srednju školu završio je 1908. u splitskom sjemeništu, a filo- 
zofsko-teološki studij na Teologiji u Zadru 1912. godine. Prvu svećeničku službu 
obavljao je u Docu Donjem od 1912. do 1915. godine. Vrijeme Prvoga svjetskog 
rata proveo je pastoralno radeći u župi Bitelić. Udaljenost od urbanih središta i 
slabe komunikacije pogodovale su da se počeo aktivnije zanimati za proučavanje 
prošlosti. Na Biteliću je ostao do 1921. kada je premješten za župnika u rodni Seget. 
Važan korak u njegovom znanstvenom napredovanju bilo je njegovo otkriće arhiv- 
ske građe iz 13. stoljeća u potkrovlju općinske zgrade u Trogiru. Tu građu marljivo 
je prepisivao. 


Na preporuku profesora Ferde Šišića započeo je i dovršio studij povijesti na Filo- 
zofskom fakultetu u Zagrebu (1926.-1929.). Nedugo nakon toga na istom učilištu 
postigao je doktorat na temu Topografija Porfirogentove Paganije. U daljnjem školo- 
vanju pomogao mu je don F. Bulić založivši se kod splitskoga biskupa da ga pošalje 
u Rim u Vatikansku školu za paleografiju, diplomatiku i arhivistiku. U Rimu je 
boravio od 1930. do 1931. godine. Osim što je uspješno završio Vatikansku školu, 
€“ Osnovne podatke o životu i radu don M. Barade preuzeo sam iz: N. N., Bibliografija Fra- 
ne Bulića, u: Bibliografija rasprava i članaka, IV, Historija, Zagreb, 1965., str. 27-28; S. AN- 
DRIĆ, s. v. Barada Miho, u: Hrvatski biografski leksikon, 2, Zagreb, 1989., str. 438-439. S. 
ANTOLJAK, M. Barada (1889.-1989.), u: Arhivski vjesnik, XXXIII (1990), br. 34, str. 95- 
110; 1. GOLUB, Prinosi za životpis Mihe Barađe, u: Croatica Christiana periodica, 27 (1991), 
str. 144-148; N. BEZIĆ - BOŽANIĆ, Povijest je učiteljica života. Prilog životopisu Mihovila 
Barade (1889.-1957.), u: Vartal, XIII (2004), br. 1-2, str. 125-128; T. GALOVIĆ, Miho 


Barada kao nastavnik pomoćnih povijesnih znanosti i profesor povijesti, u: Povijesni prilozi, 40 


(2011), str. 45-61. 

u Vatikanskom tajnom arhivu proučavao je i prepisivao vri- 
jednu povijesnu građu, koju je u kasnijim radovima obilno 
koristio. 


Dovršivši studij u Rimu vratio se u Split gdje je kratko pre- 
davao povijest na Biskupskoj gimnaziji. Krajem 1932. po- 
| stao je profesor crkvene povijesti na Teološkom fakultetu u 
.. Zagrebu, na kojem je 1937. izabran za redovitog profeso- 
2 ra crkvene povijesti. Od 1935. do 1941. uređivao je časopis 
Croatia sacra. Na Filozofskom fakultetu od 1933. do 1940. 
predavao je honorarno pomoćne povijesne discipline. Od 
1937. predavao je i nacionalnu povijest. Nakon smrti pro- 
MEL fesora Šišića 1940. preuzeo je njegovo mjesto na katedri za 
Don Mihovil Barada nacionalnu povijest. Nakon Drugoga svjetskog rata održa- 
vao je paleografske tečajeve pri JAZU, čiji je dopisni član 
postao 1948. godine. Umirovljen je 1954. godine. U Zagrebu 

je preminuo 9. srpnja 1957. godine. 


Ustrajnim i sustavnim radom i odličnim poznavanjem latinskoga jezika, paleogra- 
fije i povijesti postao je M. Barada najbolji hrvatski medievist. Bavio se ranovje- 
kovnom i srednjovjekovnom nacionalnom poviješću. Proučavao je topografiju na 
tlu Dalmacije, feudalizam, postanak hrvatskog plemstva, stare statute i zakonike. 
JAZU je 1948. objavila njegovu prvu knjigu trogirskih notarijatskih izvora, a 1950.i 
1951. drugu i treću. Četvrtu knjigu objavio je Književni krug iz Splita 1988. godine. 
Imajući u vidu da su izvorni dokumenti gotovo uništeni u Drugome svjetskom ratu, 
knjige imaju neprocijenjivu vrijednost. 


Don Mihovilova pisma don Frani 


U ostavštini don Frane Bulića koja se nalazi u Priručnoj biblioteci Katoličkoga 
bogoslovnog fakulteta u Splitu sačuvane su dvije razglednice i sedam pisama koje 
je don Mihovil poslao don Frani. Pisma se nalaze u svescima: Sa/ona Christiana, 
XXIII (1928.-1929.), dva pisma; SC, XXIV (1930.-1932.), jedna razglednica i tri 
pisma, te u SC, XXV (1933.-1934.), jedna razglednica i dva pisma. Razglednice i 
pisma poslane su iz Rima i Zagreba. Iz Rima je Barada uputio tri pisma (8. prosinca 
1929; 16. travnja 1930; 12. veljače 1931.) i jednu razglednicu (23. studenoga 1930.), 
iz Zagreba, također, tri pisma (10. ožujka 1928; 21. ožujka 1933; 8. ožujka 1933.) i 
jednu razglednicu (14. travnja 1933.). U jednom pismu nije navedeno mjesto oda- 
kle je poslano (22. ožujka 1931.). 


Iz pisama izdvajam nekoliko zanimljivih tema. 

Don Frane krivo optužen 


U jednoj od zagrebačkih tiskara don Mi- 
hovil je imao neprilike jer su don Franu | 
zamjenili sa izvjesnim dr. Ivom i protiv '* 
njega podigli tužbu. O čemu se točno radi 
teško je iz pisma doznati Nastojanjem don 
Mihovila problem je riješen: “Dr. Hoffile- 
ru predao sam, i on će Vam sve opremit 
uz odbitak honorara. Ali kod “Tipografije' 
bio sam vrlo neuljudno primljen, i istom 
na uporno moje traženje, došli smo kraju, * 
da se ne radi o Vama nego o dr. Ivi, te bez_' 
da se neki ćifut upravitelj izvinio, mene 
otpustio, rekao jednoj ženskoj: “Javite 
odmah odvjetniku, da obustavi tražbu, 
a pišite gospodinu, da je bila pomutnja. 
Naime već su vas bili utužili, a potankosti 


kad dođem.?!$ 

Pismo don M. Barade don F. Buliću, Zagreb, 
10. III. 1928. 


Venancije biskup toletanski 


Don Mihovil je Venancija smatrao biskupom toletanskim koji je misionario u Ga- 
liji i mučen negdje u Dalmaciji: “Ono o sv. Vananciju pročitao sam na brzu ruku 
al potanje ću kad se povratim, nu ja ću vam reći utiske prve: rađa je jedna cjelina 
i kombinacija dobro provedena; nu jer sam ja paleograf, ja iz načela ne dopuštam 
ispravak teksta, bez očitih i jasnih dokaza prvoga reda, zato to ja bi ostao pri tekstu, 
te kazao, da je Venancij biskup toletanski bio misionar u Galiji Narbonensi, te u 
Panoniji, dok nije konačno negdje u Dalmaciji svršio mučeničkom smrću, te bi se 
u tom smislu mogao uzeti kao utemeljitelj crkvene hijerarhije. Ali o ovomu kad se 


povratim.?!* 


Zagrebački profesor i oštećena Trogirska ploča 


Dolaskom u Zagreb don Mihovil nije zaboravio trogirske spomenike, osobito ne 
Trogirsku olovnu ploču s natpisom iz 6. stoljeća (Tabela plumbea Traguriensis), za 
koju je utvrdio da se nalazi u lošem stanju: “Monsignore, istom sam danas pri- 


15. SC, XXIII (1928.-1929.), Zagreb, 10. III. 1928, b.b. 
16. SC, XXIII (1928.-1929.), Zagreb, 10. III. 1928, b.b. 

mio Vašu dopisnicu, jer se bila zaturila na 
dekanatu. Ja sam se uredio, nabavio pokuć- 
stvo, te miran mogu nesmetano da radim 
u mojem stanu. Stan mi je vizavi Hrvatske 
poljodjelske banke u Smičiklasovoj ulici; to 
je malena ulica odmah poslije bloka kuća 
spojenih sa bursom, a spaja Martićevu i 
Račkoga ulice. Škole nema, a vjerojatno 
teško da je i bude. Bio sam u muzeju kod 
Hofhilera radi trogirske ploče, imao sam je 
u ruci, ali nažalost, lice je vrlo oštećeno a 
naličje potpuno (potcrtano, 0.4.) uništeno 
od oksidiranja, te se s njom ne može ništa. 


Inače spremam predavanja i gonetam naše 
2167 


natpise. 


Pismo don M. Barade don E Buliću, 
Rim, 8. XLI. 1929. 


Naivni idealizam Svetozara Ritiga 


Misli zagrebačkog svećenika S. Rittiga o unionizmu don Mihovil nije shvaćao oz- 
biljno: “Zatim je Rittig na dugo rekreirao o “Sveslovenskom zborniku', kojeg će 
Hrvatska) B(ogoslovna) A(kademija) objelodaniti prigodom 450 godišnjice štam- 
panja prvoga glagoljačkog misala u Mlecima 1483. Poteškoće su novčane, ali tu su 
ljudi dobre kese, pak će ići. Rittig je iznio sav program, kao i već spremljene radove, 
a između drugih spomenuo je i Vaša Zapamćenje' koja će tu izaći. On je još uvijek 
oduševljeni vjerski unionista; pričao o svojim raznim sastancima lanjske godine sa 
ruskim teolozima, bugarskim eksarhom u Carigradu, metropolitom u Ateni itd. sa 
kojima je on govorio i čuo njihova mišljenja. U kratko njegov je zaključak, da svi ti 
kažu da dogmatskih smetnja (??) nema, nego da su sve zapreke nacionalno-poli- 
tičkog karaktera. Iz dugog njegovog razlaganja na mene je učinio utisak, da je on u 
svom idealizmu preveć naivan.?!* 


Providonosni Mussolini 


Don Mihovil je svjedok teške financijske situacije u Rimu koju bi po njemu mo- 
gao riješiti Mussolini: “Inače amo teška financijska kriza u svemu. Skupoća velika, 


167. SC, XXV (1933.-1934.), Zagreb, 8. III. 1933., br. 12, str. 1-2. 
16. SC, XXV (1933.-1934.), Zagreb, 21. III. 1933., br. 10, str. 2-3. 

rada nema, a niti stranaca (potcrtane zadnje 
dvije riječi, 0.a.). Iako je njihova lira = 3 
dinara, de facto je dinar potpuno, al pari s 
lirom. Zato sve ono njihovo kostrušenje, to 
je da sakriju svoje teško stanje. Za mene bar 
izgleda, da je Mussolini providencijalan za 
njih, jer jedino njegova jaka ruka, može da 

se tajio, ao i sti Manna Grajećna 
Kako je i za očekivati don Mihovil je naj- 2 
više pisao o studiju u Vatikanskoj školi, što ok 
je i don Frani bilo posebno zanimljivo: “Vi |“ “S 
mislite da sam ja već zadubio u arhivalia, L 
te će dr. Karaman s malenim osmjehom na 
usnama a očima preko naočala očekivati 
(nova otkrića", a kad tamo ja nisam ni zavi- 

rio u arhivalia, makar sam u arhivu dnevno, a i neću cijelu ovu godinu, pošto mi je 
najprije najpotrebnija dobra i stručna naobrazba, koju ovde mogu da dobijem kao 
nigdje drugdje. Profesor P. B. Katterbach izvanredan stručnjak i učitelj, osobito za 
mene. Naime ove godine predaje cijeli kurs paleografije - dogodine diplomatiku - 
nu u predavanjima pretpostavlja da se već mnogo toga zna od općenitih pojmova 
i paleografije, a zaustavlja se na detaljima, i osobito na metodi rada, ocjene i pro- 
suđivanja kodeksa što je za moje kolege - ima nas 13 muškaraca i 3 ženske - malo 
teško, jer su većinom novajlije, i rijetko koji je došao, da se posveti paleografiji, nego 
onako da zna čitati, al za mene je od neprocijenive važnosti. Naravno uz teoretski 
rad uvijek primamo i praktični koji je opet spojen s dotičnom literaturom, koji svi 
imamo na raspoloženju u školi. Tako da sada osim etruskog pisma zabavljali smo se 
voštanim tablicama iz Pompeja, i teško čitljivim iz Vorospatak. Makar imali samo 3 
sata nedjeljno predavanja iz paleografije, ipak smo preostalo vrijeme upotrebljavali 
za potrebnu literaturu. Kad sam tu, šteta bi bila, da neupotrebim sve u sistematski 
rad. Nu osim paleografije predaje nam isti P. Katterbach i arhivistiku, koji kurs traje 
jednu godinu, a dva sata sedmično; gdje za mene eto opet rada. Zato u arhivalia 
neću ni zavirit, osim u koliko mi je za školu potrebno, jer mi treba i treba stručne 
naobrazbe. G. (?) Pio Franchi-u dao sam pismo. Ljepo Vas pozdravlja, kao i preko 
mene poručuje, da će Vam na svoje vrijeme odgovoriti, a glede knjige Lanzoni-a, da 
će Vas svakako zadovoljiti. Što se događa u domovini mi amo ne znamo ništa, jer 


Pismo don M. Barade don E Buliću, 
Rim, 16. IV. 1930. 


19% SC, XXIV (1930.-1932.), Rim, 16. IV. 1930., br. 45, str. 3. 

nam ne dolazi ma nijedan 


rek list, a opet njihove blasfe- 
ra Ae f ZI mije čovjek ne može da čita. 
ed / 7 «o. 
3 j Mel U “Osservatore' bio je jedan 
(/ članak i o Vama." 
(2N / jA y/ ti 
/ A 49 KAP VGANA. 
(e P . E: D. 
Lero u" x TramE | Ma We sa 
K. Barada će vam to riješiti 
DMA 
| — BAL GA Baradinu nadarenost i mar- 
> Gets muze ljost prepoznali su profeso- 


ri, posebno kad su u pita- 
nju beneventanski tekstovi: 
“Davno Vam ne pisah, ali 
shvatit ćete me, kad uzmete u obzir moj strogo školski rad, koji je i te kako opsežan. 
Upravo završismo s beneventanom, koja me je najvećma i interesirala u mojem 


Razglednica don M. Barade don E Buliću, 
Zagreb, 14. IV. 1933. 


ovogodišnjem studiju, za koju sam mnogo vremena utrošio, proučavajući literaturu, 
koju mi je Vat. biblioteka obilno pružila. Prostudirao sam i Louo-a (sad je promje- 
nio ime u Loeve) nešto s rječnikom a nešto uz pomoć jedne Engleskinje koja sa 
mnom studira. Posljedice ovoga imam “in votis', jer makar profesor Katterbach prije 
nego je počeo predavat o beneventani izjavio: 'beneventana jedina od svih pisama 
ima tu sreću da je konačno proučena, ipak kad sam mu kazao moje poglede glede 
Loevea, i V. Novaka, na početku je negodovanjem primio moje zamjerke, ali kad 
sam naznačio što i gdje je manjak, došao drugi put u školu, moje mišljenje primio 
je i kazao ga ali kao svoje, jedino pokazao na me s rječima: ovo će Barada da riješi. 
Sumnje, naslućivanja koje sam o benediktincima sobom amo donio, ovde su našle 
potvrdu. Sad smo na karolini-gotici, a to je opet za naše krajeve važno, koje moram 
dobro proučiti, jer ako ne učinim ovde, gdje ću, tko će mi dati literaturu? Tako kako 
vam već pisah radim za moju stručnu spremu, a dogodine nešto potkovan moći 
ću da pabirčim po arhivu. Nu i sad skupim podatke, onako kako dođe ili kako ja 
k njima dođem, za nekoje radnje: npr. Inkvizicija kod nas, dolazak benediktinaca, 
bosanska kraljica Katarina, Akta splitskih sabora (925/28) itd. Eto pišem Vam o 


svemu, jer znam da je to od mene očekujete.?!“! 


1% SC, XXIII (1928.-1929.), Rim, 8. XII. 1929., br. 126, str. 1-4. 
171 SC, XXIV (1930.-1932.), Rim, 16. IV. 1930., br. 45, str. 1-2. 

Don Frane Bulić i don Luka Jelić (11) 
Solinska kronika, br. 182, 15. XI. 2009., str. 18-19. 


Vranjičanin dr. don Luka Jelić jedan je od najplodonosnijih i najosebujnijih sve- 
ćenika splitske Crkve. Bavio se prevođenjem, prirodoslovljem i sakupljanjem na- 
rodnoga blaga. Iskapao je na lokalitetima od Salone do Zadra. Bio je jedan od 
najboljih profesora što ih je ikada imala visoka bogoslovna škola u Zadru. Oko 30 
njegovih učenika nastavilo se baviti proučavanjem crkvene povijesti. Prema po- 
datcima don Ivana Ostojića don Luka je napisao šest ili sedam posebnih izdanja i 
šezdesetak rasprava, članaka i prikaza na raznim europskim jezicima i objavio ih u 
brojnim domaćim i stranim časopisima i zbornicima. Njegova ostavština čuva se u 
Arheološkom muzeju u Splitu. Nekoliko don Lukinih pisama upućenih don Frani 
nalazi se u don Franinoj ostavštini u Priručnoj biblioteci Katoličkoga bogoslovnog 
fakulteta u Splitu. 


Na don Lukin život i rad snažno je utjecao don Frane Bulić, njegov ujak. Don 
Frane mu je pomogao nastaviti studij u Rimu i Beču. Plodna suradnja trajala je sve 
do njihovoga razlaza oko pitanja salonitanskih mučenika Dujma i Anastazija. Za 
pretpostaviti je da to nije bio jedini razlog. 


Školovanje i službe don Luke Jelića 


Zahvaljujući ponajviše radovima don Ivana Ostojića, don Slavka Kovačića i Mila- 
na Ivaniševića znanstvenoj javnosti poznati su glavni podatci o životu i radu don 
Luke Jelića.!“* Rođen je u Vranjicu 22. prosinca 1864., a umro je u Kaštel Starom 
3. veljače 1922. godine. Imao je strica svećenika don Jerka Jelića starijega. Nakon 
osnovne škole u Vranjicu i Kaštelima nastavio je kao sjemeništarac školovanje u 
Splitu gdje je 1883. završio klasičnu gimnaziju. Te godine don Frane Bulić se dose- 
lio iz Zadra u Split i preuzeo upravu gimnazije. Četverogodišnji studij teologije za- 
vršio je u Zadru 1887., kada je primio svećenički red i otputovao u Rim gdje je dva 
tjedna poslije služio mladu misu. Boravio je u Zavodu sv. Jeronima. Zahvaljujući 
don Frani od 1889. do 1891. preselio se u njemački zavod Campo santo teutonico, 
smješten pokraj bazilike sv. Petra. Na Pravnom fakultetu Papinskog sjemeništa pri 


12 I; OSTOJIĆ, Don Luka Jelić — život i djela, u: Kačić, 11 (1979), str. 291-316; M. IVANI- 
ŠEVIĆ, Arheološki zanos, trud i snovi Luke Jelića, u: Hrvatska obzorja, II (1994), br. 3, str. 
645-650.S. KOVAČIĆ, Dr. don Luka Jelić profesor bogoslovnog učilišta dalmatinskih rasa 
ja icrkveni povjesničar, u: Hrvatska obzorja, NI (1994), br. 3, str. 639-644; S. KOVAČIĆ - 
LUČIĆ, s. v. Jelić Luka, u: Hrvatski biografski leksikon, 6, Zagreb, 2005., str. 436-439. 

Sv. Apolinaru (danas Papinsko lateransko sveučilište) 
postigao je licencijat iz crkvenog prava 1888., a dok- 
torat 1889. godine. Od 1887. do 1891. na Accademia 
di conferenze storico-giuridiche slušao je predavanja 
iz kršćanske arheologije. Od 1887. do 1889. pohađao 
je paleografsko-diplomatičku školu pri Vatikanskom 
tajnom arhivu. Nakon Rima preselio je u Beč gdje je 
na Filozofskom fakultetu od 1891. do 1893. studirao 
arheologiju, povijest, povijest umjetnosti i zemljopis. 


Don Luka je od 1893. do umirovljenja 1917. preda- 
vao crkveno pravo i crkvenu povijest na viskokom bo- 
goslovnom učilištu dalmatinskih biskupija pri Cen- 
tralnom bogoslovnom sjemeništu u Zadru. U tom 
gradu obavljao je i službu konzervatora umjetničkih 
i povijesnih starina za sjevernu Dalmaciju. Od 1910. 
često je pobolijevao. 


Don Luka Jelić 


Don Lukin rad 


Don Luka je aktivno sudjelovao u radu nekoliko društava (Sžarine, Bihać). Suute- 
meljio je Odor za proslavu 400. godišnjice rođenja Petra Zoranića. Sudjelovao je u 
organizaciji Prvoga međunarodnog kongresa za starokršćansku arheologiju. Godi- 
ne 1899. bio je suosnivač zadarskog Planinarskoga i turističkoga društva Liburnia i 
njegovoga speleološkog odsjeka. 


Zanimalo ga je prirodoslovlje. Tražio je ugljen i zlato na Velebitu. Istraživao je na 
Murteru, te na prostoru između Šibenika i Trogira. Sudjelovao je u istraživanju 
Strašne peći kraj Savra na Dugom otoku. Iskopavao je u Biogradu i Ninu. Pronašao 
je natpise u kojima se spominju župan Godečaj i knez Branimir. Vodio je istraži- 
vanja špilje Vranjače podno Mosora (1900.). Bio je od velike pomoći don Frani pri 
istraživanju Marusinca (1890.-1908.). 


Don Luka je u svojim radovima obrađivao teme iz etnografije, lingvistike, topogra- 
fije, kartografije, arheologije, povijesti i povijesti umjetnosti. U mladosti je preveo 
dio djela £/ crižerio filozofa i publicista J. Balmesa.'“* Zanimao se za sva razdoblja 
od prapovijesti do suvremenosti. Zanimljiv je njegov rad o širenju kršćanstva u 
pretkolumbovskoj Americi.!“* Objavio je opsežnu hagiografsko-povijesnu studi- 


1753. Zadar, 1888. 
"4 Levangelisation de V'Amerique avant Cristophe Colomb, Paris, 1891. i Bruxelles, 1895. 

ju Moći sv. Simuna Bogoprimaoca u Za- 


dru." Napisao je radove važne za povi- | 


jest hrvatskih benediktinaca. Pisao je o 
mletačkoj i turskoj vlasti u Dalmaciji, o 
Klisu, o Duvanjskom saboru, o hrvatskim 
iseljenicima u Mlecima. Izdao je knjižicu s 


dokumentima važnima za povijest Splita 


i Salone naslovljenu Raccolta di documen- 


ti relativi ai monumenti artistici di Spalato ž 
e Salona.'"* Iste godine u povodu Prvoga 


međunarodnog kongresa za starokršćan- 
sku arheologiju zajedno s don Franom i 
S. Rutarom knjigu objavio je vodič Vodja 
po Spljetu i Solinu. Vrijedno mu je i djelo 
Najstariji kartografski spomenik o rimskoj 


pokrajini Dalmaciji!" 


Stao je u obranu Zavoda sv. Jeronima u 
Rimu.!* Za vrijeme borbe za pravo glago- 
ljaškog bogoslužja u hrvatskim biskupija- 
ma objavio je knjigu izvora Fontes historici 
liturgiae glagolito-romane a XIII ad XIX 


saeculum.!?? 


Preslik knjige (Split, 1894.) 


Od radova važnih za Salonu ističem one u kojima se bavio salonitanskim natpisi- 
ma, redoslijedom salonitanskih biskupa i salonitanskim mučenicima./?“ 


Don Luka i don Frane 


Kao što je već rečeno don Frane je bio od velike pomoći don Luki za vrijeme nje- 
gova studija u Rimu i Beču. Još dok je studirao Jelić je pomagao Buliću u pripremi 


17. 


Rad JAZU, 1901. 
'* Split, 1894. 
Sarajevo, 1898. 
Hrvatski zavod u Rimu, 1902. 
Krk, 1906. 

190. Tscrizioni antiche cristiane salonitane restituite, u: BASD, XVI (1893), str. 97-102, 113-119, 
129-134, 145-149; Rertificazione della cronologia di alcuni vescovi salonitani, u: BASD, XVII 
(1895), str. 39-41; Sveti Anastazije Kornikular mučenik solinski, u: BASD, XIX (1896), str. 
1-18; S. Anastasio Fullone e S. Anastasio Corniculario, martiri salonitani,u: BASD, XXI (1898), 


str. 85-100. 

knjige Frvatski spomenici u kninskoj okolici.'*' Surađivao je u časopisu Bu/lettino di 
arcbeologia e storia dalmata (1887., 1889., 1893.-1898.). Njihov razlaz dogodio se 
zbog drugačijeg pristupa pitanju salonitanskih mučenika Dujma i Anastazija. Don 
Luka je suprotno od don Frane tvrdio da su postojala dva Dujma i Anastazija, što 
se pokazalo krivim. 


Ali, valja istaknuti, da je don Luka za razliku od don Frane bio u pravu u pitanju 
tumačenja jednog od najvažnijih salonitanskih natpisa, na kojemu se nalaze ureza- 
na imena petorice mučenika. Ulomak sa samo tri slova IVS don Luka je spojio s 
drugim većim ulomkom i na njemu pročitao imena mučenika Paulinianusa, Teliusa, 
Antiochianusa, Gaianusa i Asteriusa. Isti ulomak s tri slova Bulić je tumačio kao osta- 
tak imena prvoga salonitanskog mučenika Venantiusa. U ovom slučaju znanstvena 
javnost prihvatila je don Lukino rješenje. 


Don Lukina pisma don Frani 


U ostavštini don Frane Bulića koja se nalazi u Priručnoj biblioteci Katoličkoga bo- 
goslovnog fakulteta u Splitu sačuvana su tri don Lukina pisma upućena don Frani. 
Pisma se nalaze u svescima: Salona Christiana, IV (1901), 1 pismo; SC, VIII (1905), 
1 pismo, te u SC, IX/1 (1906), 1 dopisnica. Pismo od osam stranica don Luka je po- 
slao iz Zadra 20. listopada 1896., a dopisnicu 1. ožujka 1906. godine. Drugo pismo 
poslao je iz Arbanasa kod Zadra 1. listopada 1907. godine. 


Zbog raznolikosti tema donosim gotovo u cijelosti pismo od osam stranica koje je 
don Luka poslao don Frani iz Zadra 20. listopada 1896., uz napomenu da su neka 
mjesta teško čitljiva i u tekstu su označena sa upitnikom stavljenim u zagrade. 


“Kod mene je još pozicija Basilicalia, u kojoj je gradivo odnoseće se na Salona 
christiana. U toj poziciji ima više komada akata o izkopinama izvadjenih iz spisa 
Konzervatorskih. Jer samo njeke od ovih spisa našli kašnje, nego što je sastavljen 
rukopis za Salona christ(iana), to nijesu još bili izcrpljeni. 


Ako će pitanje atrija doći brzo kraju, red bi bilo sve ovo gradivo opet pregledati i 
izerpiti. Ali tada trebao bi mi rukopis Sal(ona) Christ(iana) koji će se itekako mo- 
rati jošter popravljati i nadopunjati. Ja bih se toga posla mogao latiti ove zime, kad 
dovršim radju o Ninu. Razvidite, pak javite. 


Kad budu gotovi snimci i fotografije izkopina na Marusincu i Mirima pošaljite, 
pak ću obraditi. Na svakako uz tlorise u običnom velikom mjerilu, hoće mi se to- 
čan i podroban materijalni opis, onako kako je već Pave Ergovac učinio za Mire 
lani. On Vam more učiniti i tloris Marusinica. A kad bi on znao fotografovati eto 


!51. Zagreb, 1888. 

sreće i za Kaštela i za Solin. Valjat će ga 
naučiti. Za ovu godinu možete dati da 
Goldštein snimi što treba. Na Marusni- 
cu naime jedan obći pregled diela što je 
ove godine odkopan, pak onda ako ima 


koji arhitektonski detalj. (str. 3) 


Imam sabrana gradiva za stariju povjest 
Spljeta, t. j. za dobu stariju do izgradje- 
nja (?) Palače Dioklecijanove; pak za kor | 
Splj(etske) Stolne Crkve. Hvali (!) mi 
samo literatura. U dvie nedjelje mogao 
bi izraditi za “Bihać'; pak Vam poslati za 


sjednicu. pa pepe, ho van do 

4 1B Kad pri Pa ra mrze 
Reambulirao sam cielu županiju nin- u REĆ gita, em kla, 
ku ketoi : : ž jeh d nečiftnei bra od boiet ti, 
sku, kojoj sam i stare granice pronašao. BE ot dočja. 


Osim dva krasna predhistorička gradišta 
(Venac kod Ljube i Budim kod Pose- 
darja), našao sam još, mislim najstariju 
povjestnu zgradu u Dalmaciji, — Oraška 
Gradina kod Slivnice — Zidana je kva- 
drima u suho sa spigulima i lugnaturom, 
po prilici kao Roma Quadrata. Izvjestno 
je starija od Tora kod Jese (?). Jeste li tu 
gradinu Vi vidjeli? Imam i tri negative 
(1) o njoj. Susreo sam takodjer i njekoli- 
ko velikih predhistoričnih humaka kod Kneze (?) (rekoše mi da ste ih i Vi vidjeli), 
te kod Islama. Ako vi imate bilježaka o sjevernoj Dalmaciji (rekoste da ih morate 
imati), molio bih Vas da mi ih pošljete (!). Rimskih spomenika neima baš vele — 
nego cesta; a sredovječnih baš izobila. Povjestno sam gradivo takodjer pribrao; i do 
pola teksta uredio. Što sam cienio u početku jedan popularni opis Nina, sad vidim 
da je to golemo naraslo, da bi (?) bar oveliko djelo; tim više što je većim djelom sve 
nepoznato. 


Pismo don L. Jelića don E. Buliću, 
Zadar, 20. X. 1896. 


Isto sam tako poprilici dotjera (!) za Rad (str. 4) više manje povjestno gradivo po- 
čam od kršćanske dobe sve do konac XIII. v. sakupljeno je i za Spljet - Solin: a za 
Zadar sakupljam. Ja mislim da bi vreme (!) bilo da se odvažimo ostvariti barem 
početak II. izdanja Farlatova Illyricum Sacrum, ili samostalne crkvene povjesti naše 
na hrvatskom jeziku; a najprije uzeti u obzir biskupije gorirečene: 1) Solin - Spljet, 
2) Nin 3) Zadar 4) Rab - a kad ove budu gotove misliti na druge, ili ih povjeriti 

drugim piscima (..? Šišić, Poparić, Tkalčić ?). Sve zavisi (?) da se započne; a čim se 
započne, onda je lako. 


Ja mislim, da bi najbolje bilo, kad biste Vi uzeli da popravite povjest predkršćanska 
doba u Dalmaciji, što ju Farlati daje u 1. svesku; ili još bolje kad biste ju nezavisno 
od njega iz nova napisali. A s Zippelom (?) i Conzom, pak (?) što su obrasle Ilirik, 
to ne bi stalo ni velika truda. 


Ja bih Vam pripomogao za parhistoričnu (!) i grčku dobu; jer imam štogod gradiva; 
pak onda za stare geografske izvore i topografiju. 


Težja bi bila politička povjest Dalmacije od IV — do VII v., jer tu imamo malo 
izvora; nu, ipak ne i bilo težko, kad bi se uzeli u obzir izvori bizantinske povjesti i 
najnovija obćenita djela o tomu. Ovime bi se mogli oba baviti, da što prije svladamo 
gradivo. (str. 5) 


Srednji viek od VII — XI v. baš je izcrpno obradjen od Račkoga; a i Smičiklas mora 
da je s tim djelom po izvorima gotov brzo. 


Za XII — XIII viek imam sve diplomatičko gradivo ispisano. 

Sliedeće dobe bilo bi najbolje pripustiti Popariću i Šišiću, jer su oni vještiji novijim 
izvorima nego bi mi. 

Što se tiče crkvenih izvora, ja imam sve gradivo gotovo do konca XIII v;; a serije 
biskupa gotovo do konca XV vieka. Dakle, tu ne bi bilo nikakve poteškoće; nego 
(?) i zdravlja, pak raditi. Ja bih mogao odmah latiti se jedne biskupije, i kroz godinu 
dvie biti gotov n(a) p(rimjer) Solin - Spljet i Nin. 


Što se tiče načina objelodanjivanja, moglo bi se ili naći nakladnika, ili predbrojbom; 
a najprije obratiti se biskupima, koji bi nedvojbeno došli u pomoć. A valjda i Aka- 
demija ne bi se otimala. Nu, o tom se može još govoriti. 


Ja bih usvojio manji format nego li je Farlatov, biva veliki kvart (kao n(a) p(rimjer) 
Kninski spomenici) u dva stupca; te bih izdavao djelo na svežčiće periodične. Tako 
bi mogli svesci pojedine biskupije biti (?) a ne kako je u Farlata. (str. 6) 


Oveća pak pitanja, koja zasjecaju u razne biskupije i razne dobe, obraditi napose 
u obliku monografija (np Slavenska liturgija, Bogumilstvo itd.), pak prikazati na 
koncu sveska. 


Što se tiče tehničke strane bili bi baš sretni. Za Solin-Spljet, Nin i Rab gradivo mo- 
mentalno je okupljeno; narise što fale, izradio bi arhitekt Iveković, baš sila po izbor, 
koji mi se je opetovano ponudio za sve što mi treba. On je ištodobno dobar arhitekt 
i vrstan kunsthistoriker. Njemu bi se mogao prepustiti tehnički opis spomenika. 


Ovo su moje misli u obće; a Vi razmislite, da vidimo, hoće li od toga brašna bit 
J 8 
pogače. Svakako ja ću raditi kao i dovle. Ne puštam medjutim s očiju najmučnijega 

pitanja, biva (?) kritiku akta mučenika, osobito solinskih. Eto sam napisao člančić o 
*sv. Anastasiju Kronikularu', koji me je od više godina mećao na muke, i mislim da 
sam u glavnom pitanje dorješio. Šaljem Vam ga u izvorniku da ga što prije turite u 
Bullettino, jer će se u njemačkom prevodu, što se već slaže, biti tiskan u Festschrift, 
što ju Campo Santo pripravlja. Dobro je da Bullettino ima prioritet za naše obćin- 
stvo. Spravljam se pak (str. 7) takodjer i o sv. Feliksu Epetijskom; pak ob (!) ostalim 
solinskim mučenicima, koje (?) nijesam obradio. 


Specijalno istraživanje Vaše, koje biste mogli pomalo nastavljati, bila bi topografija 
povjestno dalmatinskog otočja. Vaša študija o (?)ijskom otočju u Bullettinu je izvr- 
stno izvedena; trebalo bi pri tome samo nastaviti za cielo dalmatinsko otočje. Tim 
biste se mogli već kao nuzgredice baviti istim onim sastavom; pak i obielodanjivati 
u Bullettino. Dapače sva specijalna naša istraživanja mogli bi prije turiti kroz Bu- 
lettino i Viestnik, jer bi tako mogli računati na klišeje. 


Kad bi mi mogli imati gotov, ako ne cijeli jedan volum (!) u rukopisu, barem reci- 
mo jednu biskupiju, ili obći povjestni uvod, onda bi se mogli maknuti da nadjemo 
najprikladniji način za tisak. A to bi moglo biti recimo kraj dvie godine, ili najdalje 
tri; te tisak započeti baš novim viekom 1900. Ideja zamašna i epohalna; hoće joj se 
malko hladnog razmišljanja, pak consiliis et viribus unitis da se ostvari. 


Nijesam primio ovogodišnjeg Bullettino br. 6; pošaljite mi jedan iztisak. (str. 8) 


Mene je putovanje po Kotoru baš okrijepilo, te ću ove zime moći dobro uprieti. 
Samo kad bih mogao sgodnije nagoditi kućni red, onda bih (!) dakako još bolje 
hoditi. Za sada se moram strpiti. 


Bog dao pokoj dobrom Hauseru. Amo nijesmo primili nikakva oglasa, te ne znamo 
komu se žalovati. Molim Vas da mi pošljete (!) adresu sina mu Feliksa. 


Sjećat ćete se da je Hauser imao krasno izradjene narise Spljetske Stolne Crkve u 
velikom mjerilu. Lani je (?) se dogovarao da bi skupa sastavili ilustraciju, on s lek- 
sičkoga a ja s povjestnoga gledišta. Kad biste se Vi obratili sinu mu Feliksu, da ako 
pokojnik nije ništa o narisim odlučio, na koji način dodju u Spljetski Muzej, gdje 
im je pravo mjesto, ne bi bilo s gorega. Znam da isto propast neće; ali mogli bi se 
Zaturiti. 


Pozdravljajući najsrdačnije Vaš Luka.? 

Don Frane Bulić i Jozo Kljaković (12) 
Solinska kronika, br. 183, 15. XII. 2009., str. 18-19. 


Don Frane je utjecao na život u hrvatskoj javnosti donedavno gotovo nepoznatog 
Solinjanina Joze Kljakovića, koji je za života stvorio vrijedan literarni i vrlo bogat 
likovni opus, a Gradu Zagrebu prije smrti poklonio je kuću, biblioteku, stilski na- 
mještaj, crteže i slike, te umjetničke predmete koje je posjedovao, kako bi se nakon 
njegove smrti uredila Memorijalna galerija. Napisao je brojne članake, eseje i po- 
lemike. Objavio je memoarsko djelo U suvremenom kaosu (Buenos Aires, 1952.) i 
svojevrsni utopistički roman s biografskim elementima Krvavi val (Rim, 1961.). 
Prema nekim izvorima, dvije knjige ostale su neobjavljene. Poznat je kao ilustrator 
i karikaturist, a ono po čemu je najviše cijenjen su slike, freske i tri mozaika, koja je 
načinio na sjevernom pročelju zgrade Zavoda sv. Jeronima u Rimu. 


Kljaković je kao slikar bio vrlo poznat prije odlaska u emigraciju u proljeće 1943. 
godine. Jedna samostalna (Zagreb, 1920.) i brojne skupne izložbe u Hrvatskoj i 
svijetskim metropolama, kao i freske u crkvi sv. Marka u Zagrebu, u župnoj crkvi 
sv. Martina u Vranjicu te u memorijalnoj crkvi u Biskupiji kod Knina, osigurali su 
mu u Hrvatskoj visoku poziciju. U emigraciji je bio cijenjen kao pisac, a ponajviše 


kao slikar i freskista. 


Kljakovićev rad u Hrvatskoj zbog političkih razloga bio je sustavno zanemarivan i 
osporavan. Zbog tekstova u kojima je kritički progovarao o Titu i komunističkom 
režimu bio je pod pritiskom i u strahu te se nije usudio ranije vratiti u domovinu. 
Tek početkom demokratskih promjena prekinuta je dugogodišnja šutnja. Pionirski 
rad učinio je, kako i dolikuje, Grad Solin, otvorivši 1996. izložbu Kljakovićevih 
slika, prvu u Hrvatskoj nakon slikareve smrti, i postavivši uz rijeku Jadro njegovu 
bistu. Nakon toga objavljeno 
je nekoliko članaka o njego- 
vom životu i radu. Napokon, u 
tri posljednja mjeseca 2009., u 
prigodi 120. obljetnice Jozina 
rođenja i 40. smrti u Zagrebu 
su otvorene tri izložbe, pred- 
stavljena dva filma i otvoren 
je preuređeni prostor u da- 
rovanoj kući na Rokovu pe- 
rivoju. Najznačajnija izložba 
Jozo Kljaković - Retrospektiva, 


Mozaici na Zavodu sv. Jeronima 

1889.-1969., popraćena do sada najiscrpnijim katalogom, otvorena je 26. studenoga 
u Galeriji Klovićevi dvori. 


Solinski Prometej 


Jozo Kljaković rođen je u Solinu 10. ožujka 1889. godine.'** Njegovi roditelji Nikola 
(1862.-1942.) pok. Mate (1825.-1910.) i Pavica rođ. Gašpić (1861.-1935.) imali su 
šest sinova i tri kćeri. Osnovnu školu pohađao je u Solinu, a maturirao je na Velikoj 
realci u Splitu 1908. godine. Studirao je kod profesora praške slikarske akademije 
Vlaha Bukovca, zatim u Beču, u rimskom Istituto di Belle Arti, Zagrebu (Filozof- 
ski fakultet), Genčvi kod Ferdinanda Hodlera i Parizu u Acadćmie Ranson. Radio 
je kao učitelj u Zaječaru, a od 1921. pa sve do svibnja 1943. zaposlen je kao profesor 
na zagrebačkoj Akademiji likovnih umjetnosti. Brak je sklopio s Antonijom Kablar 
4. srpnja 1922. u crkvi sv. Blaža u Zagrebu. Imali su sina Krunoslava. 


Kljaković je u svibnju 1943. napustio Hrvatsku i živio kao emigrant u Rimu i Bu- 
enos Airesu dvadeset i pet godina. U Buenos Airesu je boravio devet, a u Rimu, u 
dva navrata, šesnaest godina. Prvi Kljakovićev boravak u Rimu u Hrvatskom pa- 
pinskom zavodu sv. Jeronima trajao je od 21. svibnja 1943. do 26. studenoga 1947. 
godine. U luku u Buenos Airesu doplovio je brodom Sestriere 24. prosinca 1947. 
godine. Zbog bolesti i starosti Kljaković se vratio u Rim sredinom travnja 1956. 
godine. U Rimu je ostao do proljeća 1968. kada se vratio u Hrvatsku, u Zagreb 
gdje je u svom domu proživio godinu i pol. Dva tjedna prije smrti, potpisao je 17. 
rujna 1969. Ugovor kojim je svoju imovinu poklonio hrvatskom narodu. Umro je u 
zagrebačkoj bolnici Dr. Josip Kajfeš 1. listopada 1969. godine. Pokopan je u petak 
3. listopada na groblju Mirogoj. 


182. Navodim nekoliko radova važnih za proučavanje života i rada J. Kljakovića: . CRNOBORI, 
Slikar o slikaru - Crnobori o Kljakoviću: dojmovi i uspomene hrvatskog slikara Josipa Crnoborija 
o prof. Jozi Kljakoviću, u: Hrvatska revija, XV (1965), br. 1-2, str. 90-96; G. GAMULIN, 
Hrvatsko slikarstvo XX. stoljeća, sv. 1, Zagreb, 1987., str. 372-377; B. DONAT, SZikar Jozo 
Kljaković u ulozi romanopisca, u: Republika, LII (1996), br. 3-4, str. 172-189; J. DUKIĆ, 
Umjetnička ostvarenja Joze Kljakovića u Zavodu sv. Jeronima u Rimu, u: Papinski hrvatski za- 
vod sv. Jeronima (1901.-2001.), Rim, 2001., str. 753-770; J. DUKIĆ, Životi rad Joze Kljako- 
vića izvan Hrvatske (1943.-1968.), u: Tusculum, 1,2008., str. 181-198; Jozo Kljaković - Re- 
trospektiva 1889.-1968., Zagreb, 2009. (Katalog izložbe); J. DUKIĆ, Dvije epizode iz života 
Joze Kljakovića. Jugoslavenska faza" i kontroverzni članak Hrvati na II. vatikanskom koncilu“, 
u: Crkva u svijetu, XLVI (2011), br. 1, str. 96-119; J. DUKIĆ, Odnos Krunoslava Draganovića 
i Joze Kljakovića, u: 120. obljetnica bogoslovije, Sarajevo, 2011., str. 215-255. Zbornik radova 
Simpozija organiziranog povodom 120. obljetnice bosaslovije (ur. Darko TOMAŠEVIĆ). 
Slijede knjige J. Kljakovića: Libar moga života, Solin, 2012.; Dalmatinske teme, Solin, 2013; 
Čovjek bez maske, Solin, 2014.; Politički tekstovi i polemike, Solin, 2015. 

Obilno je sijao... 


Kljaković je napisao preko 60 članaka, eseja i polemika od kojih izdvajam one u 
kojima je ustajao u obranu kardinala Alojzija Stepinca i hrvatskog naroda od srp- 
skih kleveta. Kao što je već rečeno, za života je objavio knjige U suvremenom kaosu 
i Krvavi val. Obje knjige izišle su u nakladi njegovih prijatelja. Koliko je Kljaković 
naslikao crteža i slika, teško je reći. Prije povratka u Hrvatsku u pismu Augustinu 
Augustinčiću spominje ih 150. Izlagao je na brojnim skupnim izložbama u do- 
movini i inozemstvu. Sveukupno, bilo ih je preko 70, počevši od prve izložbe u 
Zagrebu 1910. sa skupinom Medulić do zaključnih izložbi, također u Zagrebu, u 
posljednja tri mjeseca 2009. godine. Uz zajedničke izložbe otvoreno je sedam sa- 
mostalnih, od kojih su tri organizirane za života slikara (Zagreb, 1920., Buenos Ai- 
res, 1948.1 1949.), a četiri nakon njegove smrti (Solin, 1996. i tri u Zagrebu 2009.). 
Kljaković se smatra ponajboljim majstorom fresko-slikarstva u Hrvatskoj. Izveo je 
ciklus fresaka u Irgovačko-obrtničkoj komori (s O. Mujadžićem), u crkvi Sv. Mar- 
ka u Zagrebu, u župnoj crkvi u Vranjicu i u Spomen-crkvi Naše Gospe u Biskupiji 
kod Knina. Tri mozaika koja je Kljaković napravio na sjevernom pročelju zgrade 
Zavoda sv. Jeronima u Rimu zasigurno su, uz ciklus u zagrebačkoj crkvi sv. Marka, 
njegovi najznačajniji radovi. Iako je u početku bila namjera pročelje oslikati fre- 
skama, radovi su zbog trajnosti izvedeni u mozaiku. Središnji mozaik Krist - Knez 
mira postavljen je 31. listopada 1944, a dva pokrajna Pokrstenje Hrvata i Krunjenje 
Zvonimira, po svoj prilici, krajem 1961. godine. 


I kad hoda gleda u daljinu 


O Jozinim kvalitetama tek bi se trebalo pozabaviti. Viktor Vida sažeo je u nekoliko 
riječi njegov život i rad: “Jozo Kljaković je rodjen u Solinu, visoka je rasta i kad hoda 
gleda u daljinu. On smatra da je život lijep i, pokraj svih nedaća i muka, dostojan 
da se Živi, vršeći misiju, koja je svakom pojednicu dana, optimizmom i neumornim 
radom." Skrećem pažnju da su o Kljakovićevim pedagoškim i literarnim kvalite- 
tama pisali Josip Crnobori,'* Branimir Donat'** i drugi. Ono što Kljakovića čini 
posebnim jest činjenica da se jasno i nedvosmisleno usprotivio diktaturama Ante 
Pavelića i Josipa Broza Tita, što je i uzrokovalo njegov odlazak iz domovine i dugo- 
godišnji život u emigraciji. Ovome valja pridodati njegovu humanost, ljubav prema 
hrvatskom narodu i katolički duh koji ga je nadahnjivao. Ironijom sudbine, ukop 
mu je obavljen bez svećenika. Politika se uplela u život mrtvoga Kljakovića, kad ga 
se već za života nije uspjelo ideološki ujarmiti. 


18. PIrvatska revija, XXI (1971), br. 2-3, str. 244-247. 
"#4. Republika, LU (1996), br. 3-4, str. 172-189. 

Kljaković Srbin, pravoslavac, D 


3 pra e MAMh4rYVC— 
četnik, špijun, mason, kradljivac, ue neno pozi 

B . se a . 3 3 g Cata 
silovatelj, ubojica i - don Franin mem haa 
ministrant po 


S gore navedenim tvrdanjama koje 
su lako dokazive, što zbog ograni- 
čenosti prostora ne činim, ne slaže 
se izvjesni Zoran Božić. Štoviše, 
on stoji na potpuno oprečnim po- 


i 3 eg “e i 
stu pA Ša Ms aaznerih) Kogej js 


+... . x+ y up # l 
zicijama. Tjedan dana uoči otva- AT nA (e ; oke še 
Ka. s np oda KE prav # MEVETA 
ranja izložbe u Klovićevim dvo- srne GEME 


rima, Božić je počastio čitatelje 
Hrvatskog ista" tekstom Jozu 
Kljakovića, zakletog četnika i crno- 
rukca' HTV je iz krvnika hrvatskog 
naroda pretvorio u nedužnu žrtvu. 
Članak je objavio potaknut prika- 
zivanjem na Hrvatskoj radiotele- 
viziji dokumentarnog filma Milke 
Barišić o Kljakovićevu životu i 
radu. Za taj tekst autor je zaslužio ra ranje odjek ao ovin 
nagradu koju bi mu mogao uru- 
čiti jedino Viktor Novak, kreator 
knjige Magnum crimen, pozna- 
te kao “Ustav laži i krivokletstva'. 
Kako V. Novak već duže vrijeme nije među živima, po svoj prilici on, Novak, ne bi 
imao ništa protiv da čast dodjele priznanja ovogodišnjem laureatu Tjednika pripad- 
ne glavnom uredniku Ivici Marijačiću. 


Preklopnica izložbe u Buenos Airesu, 1949. 


U tekstu autor nije naveo niti jedan pouzdan izvor za svoje optužbe i laži koje je 
usmjerio prema J. Kljakoviću. Tako ga je proglasio Srbinom, pravoslavcem, čet- 
nikom, špijunom, masonom, kradljivcem, silovateljem, ubojicom Hrvata i ostalih 
naroda i - don Franinim ministrantom. Sve same poluistine, laži i krivokletstva. 

“Dokaz' o Kljakoviću da je postao Srbin i pravoslavac izvukao je iz činjenice što je 
Kljaković svome “izvornome južnohrvatskom imenu Jozo, dao srpski prizvuk i po- 
stao Joza". Autor po svoj prilici nije vidio Kljakovićeve objavljene tekstove ili njego- 
va pisma, iz kojih se jasno razabire da se Kljaković gotovo cijeli život potpisivao sa 
oba imena. Da je Kljaković znao da će Z. Božić uoči Božića 2009. pokazati popri- 


155 19. X1.2009., str. 40-45. 

lično zanimanje za njegovo ime, vjerojatno bi se, da se u skoroj budućnosti uklopi u 
njegove konstrukte, potpisivao isključivo kao Joza, krivotvoreći tako i svoj krsni list. 


Po Božiću Kljaković je bio zakleti četnik, pripadnik beogradskog četničkog brat- 
stva Varodna obrana. U vojnom središtu za obavještajnu i diverzantsko-terorističku 
obuku u Nišu prošao je dva tečaja. Inicijacijski obred u bratstvo obavio je u Proku- 
plju, gdje su ga podučavali u “tehnikama klanja i silovanja". Kao punopravni član 
bratstva Kljaković je promaknut u čin potporučnika. Na jugu Srbije sudjelovao je 
u pljačkama, paleži, silovanjima i ubijanju ljudi. Prvi pravi zadatak odradio je u 
Zagrebu u proljeće 1912., sudjelujući neizravno u atentatu na hrvatskog bana Slav- 
ka Cuvaja. Budući da Božić ne navodi razloge Kljakovićevog napuštanja bratstva 
1945., nametnula mi se misao, budući da je tada Kljaković boravio u Zavodu sv. 
Jeronimu u Rimu, da su ga možda na taj potez nagovorili rektor Juraj Magjerec 
ili netko iz Vatikana. Uvjet je za Jozu bio jasan. Ako je htio boraviti u hrvatskom 
zavodu i nastaviti raditi mozaike na pročelju zgrade, trebao se odreći pripadnosti 
četničkom bratstvu. Kljaković očito nije imao izbora i teška srca se odlučio na okre- 
tanje leđa bratstvu. 


Nadalje, prema Božiću bio je Kljaković član beogradske zidarske lože Ujedinjenje, 
zagrebačkih Peruna, Neptuna i Boškovića, pripadnik tajne obavještajne organizacije 
Crna ruka, član organizacije Ujedinjenje ili smrt, uhoda srpske vojne obavještajne 
službe i suradnik britanske obavještajne službe. Jednom riječju, špijun do kraja ži- 
vota. Posljednji “tajni zadatak! obavio je u Zagrebu neposredno nakon povratka iz 
emigracije kada je Udbi prije smrti “izdiktirao jedan od najcjelovitijih iskaza o tzv. 
“ustaškoj emigraciji u Argentini i Italiji, s potankim osvrtom na hrvatsku katoličku 
crkvu. (str. 45). Prema Božiću, Kljakovićev elaborat' uvelike je pomogao Vladimiru 
Bakariću u razračunavanju s klasnim neprijateljima, ustaškom emigracijom i Kato- 
ličkom crkvom u Hrvatskoj. 


Autor ide dalje u krivotvorenju pa Kljakovića naziva koljačem Hrvata i nekoliko 
susjednih naroda, Mađara, Nijemaca, Albanaca i Makedonaca. Prvi rat dočekao je 
kao satnik s Timočkom divizijom u Srijemu i sudjelovao je u klanju preko 5800 
Hrvata. Božić pokolj naziva “Kljakovićevim srijemskom pogromom". U Sotinu kod 
Vukovara opljačkao je umjetnička djela slikarice Marianne Miicke, zbog čega su 
1940. nasljednici prava protiv njega podnijeli policijsku prijavu. Osim krađe, ek- 
slpozivom je razorio katoličku crkvu i sudjelovao u silovanju slikaričine dvorkinje. 
Nakon silovanja, prema riječima Božića, slikarica je prepoznala Kljakovića i prore- 
kla mu lutanje poput “vječnog Žida“. Koliko optužbi, a niti jednog izvora i dokaza. 


“Najopipljiviji dokaz" Kljakovićeva antihrvatstva i ostalih grijeha koje mu pripi- 
suje, Božić vidi i u nepobitnoj činjenici što je netko od Solinjana u dva navrata 
srušio spomenik Kljakoviću, koji je postavio Grad Solin uz rijeku Jadro. Ovdje 

valja ispraviti “božićevske" krivotvorine. Prvo spomenik nije “javno srušen", nego 
pod okriljem tame; drugo, glave nisu bačene na otpad već u obližnju rijeku (obje su 
pronađene); treće, bilo bi zanimljivo od autora doznati koji su to Solinjani “orga- 
nizirano" po imenu urezanom na oborenom postolju kolektivno defecirali (možda 
autor posjeduje rezultate nalaza) i koji su to branitelji Domovinskog rata preko 
imena napisali “zatro ti se svaki trag". I četvrto... 


Postoji u tekstu još pregršt neistina i laži. IzZdvajam onu da se Kljaković na zagrebač- 
koj Akademiji likovnih umjetnosti zaposlio bez ijednog dana upisanog slikarstva 
i završenog bilo kakvoga fakulteta. Istina, prema sadašnjim podatcima, Kljaković 
nije dovršio niti jedan fakultet, ali je i istina, prema Osobniku iz Nezavisne Države 
Hrvatske, da je završio jedanaest semestara na učilištima u Pragu, Rimu, Zagrebu, 
Ženevi i Parizu. Autor, nadalje, obmanjuje javnost da je Kljaković pokopan po ri- 
mokatoličkom obredu, i - da je bio don Franin ministrant. 


Jozi u čast 


Kljaković je u Hrvatskoj do početka demokratskih promjena gotovo zaboravljen. 
Njegovo otkrivanje, kako je i za očekivati, započelo je tek nakon raspada komuniz- 
ma. Prvo što je učinjeno jest pretisak njegove knjige U suvremenom kaosu, u izdanju 
Matice hrvatske u Zagrebu 1992. godine. Nakon toga, 1996. u rodnom Solinu 
otvorena je prva izložba, popraćena preklopnicom. Uz rijeku Jadro u središtu Solina 
postavljena mu je bista koju je načinio Frane Kršinić. Nekoliko autora napisali su 
manje tekstove i članke o njegovom životu i radu: G. Gamulin, M. Ivanišević, D. 
Kuščević, R. Jarak, i pisac ovoga teksta. 


Redateljica Milka Barišić snimila je dokumentarni film u produkciji Hrvatske te- 
levizije o njegovom životu i radu. Film je premijerno prikazan u solinskom Domu 
kulture Zvonimir 17. rujna 2009., a na Hrvatskoj televiziji 7. listopada iste godine. 


U prigodi 120. obljetnice rođenja i 40. smrti u zagrebačkoj Galeriji Klovićevi dvori 
26. studenoga 2009. prvi put u povijesti na jednome mjestu izloženo je više od sto 
Kljakovićevih djela svjetovne i sakralne tematike. Uz likovni opus javnosti su pred- 
stavljene i njegove knjige, rukopisi i fotografije. Autorica izložbe kustosica Petra 
Senjanović s nekoliko suradnika priredila je do sada najcjelovitiji katalog, koji je već 
prepoznat kao solidno polazište za buduća istraživanja. 


Dan poslije u istom gradu u Memorijalnoj zbirci Jozo Kljaković otvoren je preure- 
đeni prostor i izložba šesnaest sakralnih crteža, popraćena katalogom Bojiš li se sinko 
ikoga?. Javnosti je predstavljen i DVD film Jozo Kljaković - Život i djelo, čiji scenarij 
potpisuju Željka Zdelar i Irena Ščurić. 

Nešto kasnije, 3. prosinca, u 
Atelieru Meštrović u Zagrebu 
otvorena je komorna  izlož- 
| ba Kljaković kod Meštrovića, 
kojom se htjelo ukazati na 
umjetničke i prijateljske veze 
tih velikana hrvatske umjet- 
nosti. U izložbu su uključena 
djela iz stalnog postava, Klja- 
kovićeva pisma Meštroviću, 
katalozi, karikature i plakati. 


Bojiš li se sinko ikoga? 


Nakon otvaranje izložbi Mi- 
ljenko Jergović je objavio tekst 
u kojem je dao pozitivnu viziju 
Kljakovića.!* No, istovremeno je javnosti podvalio i nekoliko netočnosti i tvrdnji 
koje nije, a niti objektivno može potkrijepiti dokazima. U svom tekstu, površno us- 
poređujući kataloge koji prate izložbe u Klovićevim dvorima i Memorijalnoj zbirci, 
on veli: “Autori onoga manjeg i ljepšeg, “Bojiš li se sinko ikog?, to su učinili na 
pošten način, ne prešućujući činjenice iz Kljakovićeve biografije i ne pokušavajući 
njega mrtvoga prepravljati po ideološkoj i duhovnoj mjeri vremena u kojem živi- 
mo." Budući da je u većem katalogu, koji je za Jergovića “manje lijep', svoje tekstove 
objavilo pet autora, bilo bi s njegove strane građanski i pristojno imenovati one koje 
se proziva da po filoustaškom ključu krivotvore Kljakovićevu biografiju. Budući da 
sam u katalogu autor teksta Okvir za biografiju Joze Kljakovića, dužan sam javnosti 
iznijeti istinu, koja se, uostalom, nalazi u samom članku i sada je ukratko ponavljam. 


Preslik kataloga 


O Kljakovićevom odnosu prema ustašama i komunistima napisao sam isključivo 
ono što sam uspio pronaći u izvorima i literaturi i ništa nisam prešutio, najmanje 
svima već poznato zatvaranje Kljakovića po naredbi A. Pavelića. Štoviše, u Ka- 
talogu sam (str. 182, bilj. 100), kao i svojem prethodnom radu (Tusculum, 2008.) 
prvi donio tekstove preuzete iz nekoliko Kljakovićevih pisama u kojima on izravno 
napada Pavelića i “ustaške zablude". Te tekstove Jergović ili nije vidio, ili nije htio 
vidjeti, ili je možda “po filokomunističkom ključu'to htio prešutjeti. Ili pak po filoj- 
ugoslavenskom'. Možda zbog toga Jergović plasira čitateljstvu tezu da su Meštrović 
i Kljaković napustili Hrvatsku pred ustašama, a da su se u Hrvatsku vratili pod ko- 
munistima, točnije, da su pobjegli iz tame a vratili se u svijetlo. Da je tako bilo, onda 
Kljaković ne bi čekao dvadeset i pet godina da se vrati u jugoslavenski socijalistički 
raj, niti bi pisao brojne tekstove protiv Tita i njegova režima, toliko brojne da ih 


156. Iytarnji list, 5. XII. 2009., str. 39. 

Jergović još očito nije sve uspio pročitati. To je ipak emigrantska literatura i do nje 
se teže dolazi. 


Po svemu sudeći, Jergović nije pažljivo pročitao tekstove u drugom obimnijem i 
bilješkama potkrijepljenom katalogu, ili je to učinio samo dijagonalno. Da ih je 
valjano proučio i usporedio, bilo bi mu jasno da nikakvih prepravki u tekstovima 
“po ideološkoj i duhovnoj mjeri vremena u kojem živimo' nema. Ili ipak, ima, ali se 
nalaze u nekom drugom tekstu. 


Jozo Kljaković i don Frane Bulić 


Nakon podužeg putovanja, što je Kljaković svakako zaslužio, evo i nekoliko zani- 
mljivosti o njegovu odnosu prema don Frani. Na temelju proučene literature očito 
je da je don Frane utjecao na njegov životni put, da ga je zbog toga Jozo izuzetno 
cijenio te mu ispunio želju i na njegov nagovor freskama oslikao crkvu njihova kr- 
štenja sv. Martina u Vranjicu. Ipak treba reći da postoje određene pretpostavke kako 
se don Frane i Jozo nisu u svemu slagali. Ipak su to bile dvije poprilično različite 
naravi. 


Malodobni Jozo je mislio da don Frane nema očiju 


Prvo sjećanje Joze Kljakovića na don Franu Bulića povezano je s dolaskom cara 
Franje Josipa u Dalmaciju 1893. godine. Car je u toj prigodi posjetio i Salonu. U 
mnoštvu znatiželjnika našao se i Nikola Kljaković koji je svoga četverogodišnjeg 
sina Jozu odveo na Manastirine da vidi cara. Na Jozin upit ocu koji je u mnoštvu 
car-kralj, dobio je odgovor: “Ono je kralj, što razgovara s don Franom, ima na klo- 
buku perje od pivca.'*" Jozi se car nije baš svidio, štoviše učinio mu se jako ružan. 
Tako mu se pogled preusmjerio na don Franu kojemu su “stakla na očalima tako 
svijetlila, pogotovo kad bi se okrenuo od sunca prema iskopinama, da (je) onda mi- 
slio, da on (don Frane) nema očiju, nego samo neka svijetleća stakla. 7153 


Tu smo našli don Franu kako čuči uz hrpu kamenja... 


Drugo Jozino sjećanje na don Franu vezano je uz jedan od najvažnijih datuma hr- 
vatske arheologije. Krajem kolovoza 1898. u Solinu na Gospinu Otoku don Frane 
je pronašao ostatke sarkofaga kraljice Jelene. Otkriće je obznanjeno zvonjavom zvo- 
na što je izazvalo oduševljenje Solinjana. Djeca, među kojima je bio i Jozo, dotrčala 


17 IR, IV (1954), br. 3, str. 227. 
185 FIR,IV (1954), br. 3, str. 227. 

su na mjesto nalaza misleći, kao i većina onih koji su vijest širili, da je don Frane 
pronašao grob kralja Zvonimira. Kad su djeca doznala da se ne radi o grobu kralja 
Zvonimira nego sarkofagu kraljice Jelene, bila su razočarana. Zahvaljujući don Fra- 
ni, kojeg su djeca vidjela na Gospinoj livadi “kako čuči uz hrpu kamenja, odgone- 
tava slova i slaže ukrljak do ukrljka",'* popunjena je velika praznina u redoslijedu 
hrvatskih vladara. Na natpisu su sačuvana na trajni spomen imena kraljice Jelene i 


kraljeva Mihajla i Stjepana. 


Ma bolan, don Frane, tko ti brani... 


Na Bulićev poticaj roditelji su poslali Jozu na Kraljevsku veliku realku u Splitu. 
Kao đak pomogao je don Frani preslikavajući akvarelnim bojama ukrase sa saloni- 
tanskih mozaika i crtajući tlocrte lokaliteta. Kao nagradu za rad don Frane je Jozi 
dao novac kojim je kupio prvi bicikl. Iz toga vremena zanimljiva je zgoda između 
don Frane i Jozina djeda Mate: “U to doba sam ga često vidjao i u kući moga djeda, 
jer je bio počeo otkrivati rimske ostatke u djedovom vinogradu ispod naših kuća u 
Marusincu. U tom djedovom vinogradu mnogo ranije, prilikom krčenja, nadjena su 
dva rimska sarkofaga. Djed je te sarkofage dao iznutra oklesati, prenio ih u “konobu' 
i upotrijebio kao kamenice za ulje. Pošto su ti sarkofazi imali na sebi neke natpise, 
neke ornamente, mislim čak i neke figure, to je don Frane tražio od moga djeda, da 
mu ih dade za muzej. Sjećam se, da mu je djed odgovorio: “Ma bolan, don Frane, 
tko ti brani, uzmi ih, kad hoćeš, samo mi donesi druge, koji tebi ne vrijede, i okleši 
ih iznutra, da mogu preliti ulje u njih'. Nakon kratkog vremena to je don Frane i 
učinio." 


Argentinska sjećanja na don Franu i Salonu 


Odlaskom u emigraciju Jozina sjećanja na Solin i don Franu bila su sve jača: “Sjećam 
se ljetnih predvečerja, dok je Solin takov bio, sjećam se opojnog mirisa vinove loze 
i drugog raslinja, koji se je spajao s mirisom mora. U doba predvečerja don Frane 
je dolazio u Solin, da obidje svoje iskopine, ili da strancima tumači sadržaj svakog 
otkrivenog kamena. Vidim ga i danas pred sobom, kako žustrim korakom juri kroz 
iskopine, penje se na mogile iskopina, a njegov listerasti kaput vijori, uslijed mae- 
strala i uslijed brzine njegova pokreta. Vidim ga, kako se provlači izmedju zidića, 
kamenja, izmedju sarkofaga, i kako svojom rukom miluje svaki kamen prošlosti."'*! 


19 Z7R, IV (1954), br. 3, str. 227. 
1% FR, IV (1954), br. 3, str. 228. 
21 TR, IV (1954), br. 3, str. 228. 

Pričao mi je otac... 


Evo što je Jozo zapisao o don Franinoj smrti i kako se s Meštrovićem i Rittigom 
uoči Drugoga svjetskog rata molio na don Franinom grobu: “Kad sam došao prvi 
put u Solin nakon don Franine smrti, pričao mi je otac, da su za njim plakale ne 
samo žene i djeca, nego i odrasli ljudi - plakali su svi. Taj naš svijet je osjetio, da 
je njegovom smrću hrvatski narod izgubio jednu veliku kulturnu i moralnu snagu, 
izgubio branioca narodnog ponosa i narodnih prava, koga Bog zna koji će vijek 
ponovno izbaciti. Godinu dana prije zadnjeg velikog rata nalazili smo se Meštrović 
i ja u Splitu. Onoga dana, kada smo se spremali u pohode mome ocu u Solin, stigao 
je iz Zagreba dr. Rittig, i pridružio nam se. Kada smo stigli u Solin, dr. Rittig je za- 
želio pomoliti se na grobu don Frane Bulića. Svratili smo se u Manastirine i zastali 
pred don Franinim grobom. Šest velikih čempresa, poredanih iza sarkofaga, čuvaju 


stražu nad njegovim grobnim mirom. ??? 


Don Frane je ukopan na bivšoj baštini Jozina djeda po majci Pavici r. Gašpić. U 
blizini tog posjeda nalazi se vinograd Jozina ujaka, s kojega je Jozo na ramenima 
svoga oca Nikole prvi put vidio cara Franju Josipa i don Franu. Imao je tada četiri 
godine.1% 


22 FR, IV (1954), br. 3, str. 232. 
25 FIR,IV (1954), br. 3, str. 227. 

Don Frane Bulić i politika (13) 
Solinska kronika, br. 184, 15.1. 2010., str. 20-21. 


Don Frane, iako nije bio profesionalni političar, bavio se politikom, bilo da je kao 
ugledan svećenik, znanstvenik i kulturni radnik sudjelovao u političkim previra- 
njima svoga doba, bilo da je preuzeo nekoliko formalnih političkih funkcija. U 
više navrata bio je splitski općinski vijećnik (1887. i 1926.), jedanput je izabran 
za zastupnika u Pokrajinskom saboru u Zadru (1887.), a dva puta za zastupnika u 
Carevinskom vijeću u Beču (1887. i 1907.). Don Franin ulazak u političku arenu 
vezuje se uz njegovoga prijatelja don Mihovila Pavlinovića, s kojim se kao student 
družio u Beču 1878., dok je on, Pavlinović, bio zastupnik u Carevinskom vijeću. 
Oportunizam i nedosljednosti političara udaljavali su Bulića iz političkog života, a 
ljubav prema svom narodu i briga za opće dobro u nju su ga vraćali. Bilo kako bilo, 
u politici je ostavio trag kojeg mu teško mogu zanijekati i njegovi najveći politički 
protivnici. 


Politički rad bez mandata 


Don Frane je svojim ugledom utjecao na političare i politički život i bez službenog 
mandata. Između ostalog, istraživanjem starohrvatske baštine (nalazi natpisi kneza 
Trpimira i kraljice Jelene) doprinio je procesu nacionalne integracije. Kao školski 
nadzornik, učitelj i ravnatelj splitske gimnazije, dao je veliki doprinos pohrvaćiva- 
nju škola. Politički bunt učenika splitske gimnazije, u kojoj je bio ravnatelj, platio 
je umirovljenjem 16. rujna 1896. godine. Prema mišljenju vlasti, kažnjen je jer nije 
poveo nikakav ozbiljan postupak protiv učenika koji su noću 8/9. veljače 1895. u 
svim razredima gimnazije oštetili slike cara Franje Josipa I.'“ 


U vrijeme Prvoga svjetskog rata, svjestan germanske, talijanske i srpske opasnosti 
za hrvatski narod, slao je pisma političarima i upozoravao ih na opasnosti koje 
prijete opstanku hrvatskoga naroda. V. Spinčiću, istarskom javnom radniku, zastu- 
pniku u Carevinskom vijeću u Beču i članu Hrvatsko-slovenskog kluba napisao je u 
pismu: “Cijenim da mi nećete zamjeriti ovaj korak, premda nisam aktivni političar. 
Na kocki su tako veliki interesi hrvatskoga naroda, da mi patriotizam i ljubav pre- 
ma njemu, kojemu sam posvetio cijelu svoju znanstvenu djelatnost nalažu, da se za 


njegovu budućnost i ja pobrinem.?1% 


4 M. BONAČIĆ MANDINIĆ, Nacrt za kronologiju..., str. 89-90. 
"5 Lj. BOBAN, Prilozi za političku biografiju don Frane Bulića (1846.-1934.), u: Radovi, 18 
(1985), str. 168. 

Po nekim izvorima, don Frane je početkom ožujka 1915. bio prisutan na sastan- 
ku u kapucinskom samostanu u Rijeci, na kojem se sastalo nekoliko svećenika i 
svjetovnih osoba. Oni su sastavili memorandum, poznatiji kao Riječka spomenica, 
namjenjen papi Benediktu XV.,u kojem ga mole da se nakon rata založi za interese 
Hrvata i Slovenaca. Ako se u ratu održi Austrija, Hrvati i Slovenci žele u njoj svoju 
državu, sa sjedištem u Zagrebu. Ako dođe do raspada Austrije, Hrvati i Slovenci će 
slobodno odlučiti o svojoj sudbini.!* 


Početkom 1919. Bulić je u Parizu na Mirovnoj konferenciji bio u pratnji splitskog 
biskupa Jurja Carića, koji je stao u obranu novostvorene jugoslavenske države na- 
spram talijanskog imperijalizma. Biskupa Carića je primio američki predsjednik 
Wilson, a Bulić je tražio podršku u akademskim i svećeničkim krugovima, te kod 
poznanika Poincarća, predsjednika Republike Francuske. Zanimljivo je spomenuti 
da se Bulić u vrijeme putovanja u Pariz izmirio sa svojim političkim protivnikom 
Josipom Smodlakom.!?? 


Na Kongresu javnih radnika u Zagrebu u rujnu 1922., na kojemu je po nekim po- 
datcima sudjelovalo dvije do tri tisuće sudionika, Bulić je imao zapaženo izlaganje o 
načelima na kojima bi se trebali temeljiti odnosi triju različitih naroda Hrvata, Srba 
i Slovenaca.'* U izlaganju Bulić je istaknuo: “Ne samo što nije moguće da se ove 
tri skupine žurno i naglo smijese u jednu jedinstvenu cjelinu, nego te ne bi ni dobro 
bilo. Treba svim skupinama pružiti mogućnost, da se one usporedo dalje razvijaju, 
upotpunjuju, usavršavaju, izjednačivaju, dokle se s vremenom stope u jaku cjelinu, 
koja će predstavljati tip naše zajedničke južnoslavenske kulture"! Nakon toga, 
Bulić nastavlja: “Bez jednakosti i bez izmjenična priznavanja prava a također i bez 
vršenja dužnosti sa strane sviju i svakoga, ne može da bude solidne ni državne ni 
socijalne zgrade, pa kao što ne smije da bude nejednakosti ni hegemonije plemen- 
ske, tako isto ne smije da bude ni hegemonije socijalne — ni ozgora ni ozdola.?? 


Politički mandati od 1887. do 1926. 


Od 1887. do 1926. don Frane je izabran za pet mandata: dva kao općinski vijećnik, 
jedan kao zastupnik u Dalmatinskom saboru u Zadru i dva u Carevinskom vijeću 
u Beču. O Bulićevim zastupničkim mandatima u Dalmatinskom saboru u Zadru 
i u Carevinskom vijeću u Beču pisao je Ivo Perić." Bulićevim političkim radom 
'"%* Lj. BOBAN, Pribozi za političku biografiju..., str. 169. 

"7 Lj. BOBAN, Priozi za političku biografiju..., str. 173-175. 

*% Lj. BOBAN, Prilozi za političku biografiju..., str. 175-180. 

" Lj. BOBAN, Pribozi za političku biografiju... str. 177. 

2% Lj. BOBAN, Prilozi za političku biografiju... str. 178. 

21 Frane Bulić kao zastupnik u Dalmatinskom saboru i Carevinskom vijeću, u: Adrias, 1 (1987), 


149-168. 

od 1914. do njegove smrti 1934. godine, najiscrpnije se bavio Solinjanim Ljubo 
Boban.?? 


Splitski općinski vijećnik 

Bulić je kao kandidat Narodne stranke izabran za splitskog općinskog vijećnika u 
srpnju 1887. godine. U studenom iste godine sudjelovao je na općinskoj sjednici na 
kojoj je podržavajući predloženi proračun, između ostaloga, rekao da Grad Split ne 
smije gledati na selo s omalovažavanjem. Prisjetio se da on sam nije mogao doći 
u Split, a da ga “ne izgrde i ne isfućkaju zato jer je iz Vranjica dolazio." Nadalje, 
Bulić se zalagao da se pomogne Ermengildu Vidoviću da može učiti slikarstvo, da 
se pomogne splitski tjednik IVarod, da se pozitivno riješi molba učitelja korčulan- 
skog kotara u vezi službovne olakšice, te da se pomogne Kninskom starinarskom 
društvu.?“ 


Na Općinskim izborima u Splitu 16. svibnja 1926. Splitski općinski blok seljaka i 
građana, zapravo lista Ive Tartaglie, dobio je deset vijećnika, Savez radnika i seljaka, 
zapravo komunisti, dobio je deset vijećnika, a Hrvatska pučka stranka dobila je dva 
vijećnika. Jedan od članova Hrvatske pučke stranke bio je don Frane. Da ne bi doš- 
lo do povezivanja komunista i Hrvatske pučke stranke, što bi omelo izbor Tartaglie 
za općinskog načelnika, vlast je na temelju Zakona o zaštiti države poništila man- 
date komunističkih vijećnika.?“ Sve je to utjecalo na don Franin konačni odlazak iz 
aktivnog političkog života. 


Prvu sjednicu Općinskog vijeća 24. svibnja 1926. otvorio je Bulić kao najstariji vi- 
jećnik. Nedugo nakon otvaranja, zbog nesporazuma oko poništenih mandata, Bulić 
je predao svoj mandat na raspolaganje i prije glasovanja za načelnika napustio je 
vijećnicu. Vijećnicima se obratio riječima: “Ja sam star. Ne samo kao građanin nego 
i kao svećenik ja velim: Mir i ljubav! To znaju ljudi starije generacije. Pošto su sva 
moja nastojanja ostala bezuspješna, ja se odričem mojeg vijećničkog mandata, i 
molim da se pozove mojeg zamjenika da nastupi na moje mjesto i da on dade svoj 
glas pri glasanju. ??0* 


Nedugo nakon ostavke u općinskom vijeću, Bulić je prestao biti ravnateljem Arhe- 
ološkog muzeja. Na njegovo mjesto imenovan je Mihovil Abramić.?7 


*2 Lj. BOBAN, Pri/ozi za političku biografiju..., str. 167-213; Politički portret don Frane Bulića, 
u: Spomenica don Frani Buliću, Zagreb, 1989, str. 35-48. 

20%], PERIC, Frane Bulić kao zastupnik..., str. 158-159. 

2 1. PERIĆ, Frane Bulić kao zastupnik..., str. 159. 

25 Lj. BOBAN, Pri/ozi za političku biografiju..., str. 180-190. 

2% Lj. BOBAN, Prilozi za političku biografiju..., str. 188. 

27 Lj. BOBAN, Prilozi za političku biografiju... str. 189. 

Zastupnik u Dalmatinskom saboru u 
Zadru i u Carevinskom vijeću u Beču 


Na izborima 25. srpnja 1887. Bulić je iza- OVBovna Swjedočba— 
bran za narodnog zastupnika u Carevin- 
skom vijeću u Beču za općine Sinj, Imotski 
i Makarska. Prema preporuci don Franinog KAL oil 
: tne otah Gamoaano moga. s otme 
protivničkog kandidata na izborima, Jurja | =<>. sena se. boa ik sa 
. +... . ve pr . š E rotira soje, Morale tn e 
Biankinija, birači općina Vrgorac i Metko- “6 54 be bo EK DO 
ao : ZA en S nica ug ZVE SRV 
vić ustegli su se od glasovanja, jer je prema f 
rane možetranači sdonironrić 


Cesara eda “emo fa 
mišljenju Biankinija za zastupničko mjesto Ze bo lt 
e Mt olova zed Bella, | 


trebalo izabrati osobu koja se ne nalazi u dr- #44... app a lina 
s . L: x . ši Tena be zohorakaie 1 
žavnoj službi, kao što je bio don Frane.? bok 


ČE Sojelnonte 


List splitskih narodnjaka MVarod, pozitivno je —Aliretonipd 


popratio izbor don Frane riječima: “Njegov 
izbor olakšava nam mnogi udarac, kojim nas 
ošinu smrt Pavlinovićeva, jer smo uvjereni 
da će on slijedeć stope vrlog pokojnika biti pra on ma a 
dostojan predstavnik krajine, koja je prva ra- u Dalmatinski sabor 
zvila hrvatski barjak u Dalmaciji.??* 


Urednik zadarskog Narodnog lista Juraj Biankini i vođa Narodne stranke Miho 
Klaić izrazili su svoje nezadovoljstvo zbog don Franinog izbora. Štoviše, Biankini 
se u znak protesta odrekao zastupničkog mandata u Dalmatinskom saboru za po- 
dručje općina Vrgorac, Makarska i Metković. Taj mandat u Dalmatinskom saboru 
izborio je don Frane na izborima 20. listopada 1887. godine.?!% 


Unatoč brojnim obavezama u splitskoj gimnaziji i Arheološkom muzeju, don Frane 
je aktivno sudjelovao u radu sjednica Dalmatinskog sabora. Na saborskim sjed- 
nicama XXIII. zasjedanja sabora (26. XI. - 19. XII. 1887.) zauzeo se za dodjelu 
financijskih sredstava Kninskom starinarskom društvu. Unatoč protivljenju nekih 
zastupnika, uspio je da se društvu dodijeli 500 fiorina. Nadalje, zalagao se za pomoć 
obrtničko-zanatlijskoj školi, koja se je trebala otvoriti pri Velikoj realci u Splitu, te 
za pisanje hrvatskih imena i prezimena na hrvatskom jeziku, a ne na talijanskom, 
kako je tada bio običaj.?"! 


29%]: PERIĆ, Frane Bulić kao zastupnik..., str. 152-153. 
2% I, PERIC, Frane Bulić kao zastupnik..., str. 153. 

29]. PERIC, Frane Bulić kao zastupnik..., str. 153-154. 
2! I. PERIĆ, Frane Bulić kao zastupnik..., str. 154-157. 

Vaše kiajme i u glavoč bojestim 
pabslice svoja namjeru obrskazi“. 
nebi Vas imala iznenaditi ova czjava 
moje vdreke zastupničkog  mandala 
na Carevinskom Viru 

Kad sam se uklonia mevomu is- 
bora ne Pokrajinski Sabur, i + du- 
inog obzira na Vade railoge izjavio, 
du za sad judo vstojem  zsslupnikom 
na Carevinskom Vieću. lim se mo- 
glo razumjel:, da čekam samo zgo- 
dniji ćas. du i ovaj mandsi položim 
itim svoju namjeru konačno izpunim. 
Koliku može bili agodsa časa za 
ovaki (im, mislim da je taj vec pre 
spio, jer mema ništa osobita, s čega 
bi moj odstup biv magi 
nego u drugu dob«: te 
čekao časa 

Danas dakle, moji štovani biumči, 
golem u Vaše ruke  neporočan 
mendal, koji ste mi nazad dvie go- 
dine povjerili kao Vašemu zaslupnika 
ma Carevjaskom Vijeću: donus se 
s» Vami, kao zaslupn:k sa svojim za- 
stupanicima, oprastam. 

U ovom snamenilum času moga 
vieka, pri ovom ozbdljaomi koraku, 


midi ću ikada moći dati oduška, usku 
bih želio. 


Don Franina obavijest biračima o odlasku 


ni sa svojim poštenjem ne igram, 
(dstupojuci = polikčkog polja, za 
hvaljujemu Hsga da mi kojekakvi do- 
gtodjaji misa izčupali iz duše idejale 
i mapanile ju njekojim strastima, 
maline neisbjedivim u trzanju dsna< 
šnjeg političkog života. Žrivuje 
rada ma vitaru dumavine sve uno , 
se moglo za me ljudskoga zapeti! 
Na svakom polju bilo javnoga bilo 
posebioga tada, čovjek ima a sebi 
iu moralnim načelima. koji ga pri 
radu imoju voditi, mjeko sudila svo- 
jemu djelovanju. Na patiti komu po- 
lju stvaro inače stoji Na ovomu 
može čovjek najbvlje po obcim mo 
rainim  mačeima  djelnvni, pao ipak 
neugodni svojim b tačim, koji su je“ 
dio vlasini sudu politički rad ta- 
stupnika, da Hi jeo nnime un odu 
vorio njehovim  mačelim,  poitehem, 
deljem. U ovem slučaju moja sa 
meće istotjetna, hvala Bogu, s 


Vašim. S tega Vami, i jednu Vami, 
sed o omojemu radu na poltičkom 
polje Vaš sud. pa i nujnepovoliniji, 
izraden ms bilo kaku iu kojoj pri 
godi, ja primam mirno, bea ikakvog 
odgovora i prigovora, i sada i ua. 
preda. 

Prosto, dokskoj i svakomu dru. 


i- | gomu sudti moj politički rad. pa i 
> | ovaj. moj korak. kako ga volja. Ali 


patrotični obajri, koji su me dosad 
uztezoli, da so nebi miti pomislili mo - 
gla, da huću da ciepam narod, nz- 
dezali ce omeo = gurno i naprieds, 
kao provatna čovjeka. kada nebudem 
imao ica sebe celo jedan o izburni 
kotar, kada nrbudem imao ga svoju 
ohrana nega saves. U mojskrajnijem 
šlučaju, kad bi sa eadilo o poi u, 
jedva toda bih ose mogao o kh 
da sadjem na polje. Noaiti u ovom 
slučsju, sa svakim i arskim 

ja nebijem boja. Shraćam bo dobru 
datsosti rodoljeba 


iz politike 


pag grm s Splitu dobarija zajinija rut puke nazila više kete una kudezti za ća iti mart, i za 
udovi bon Kri fjord Prip ar pbp sadnja Leće 
enne modru golica ua najdalje Blaža je krivna tim sakonisa] sa je u odenna Balija. jere no ovoj 
svita; ta se dak is Usgunja dalavija Mito  Brča za te zakune des svoj glas Naši se iglomaj boriš ze lakrvmi. Kad ua je 
moai pak a ni ke Pjas zam sa urih daza prikannju Borčić slrekao ciši meće slava ss krali 
ZI na Lin op s led odraza, da asa mu dno sie ali imi ue pako 
bed trgove. Što je ovakoveg čovika zametau! Na ćemo mi ua ulje ajeti, ker se rak i/a 
krat dani ruku irgoraca, el bi svaki popa Bušita, Maša mara daska numaće a4 stigme udes li: Koi slom mek bad 
m o oR rasna ia (s oprge ma Da kaj kare daska su nadi, onda na sa oli prpa Helia 
dalami u ruha feduka. Što ua prije do skika i koji le. pako opiinski oulošesija sd koji ne pripada hrvatska) st11aci, lo ih spasi. 
Mješina jednva telaku toliki tagii epovi. danka  kućanioe. Nečema za popa Bolta. Oba goran, da se meča painal, jer da sije 
ta kada težak ovarija za orba, čim sa po PE ho bovi sia sida mt za o1a njnga a ipak dopušla ia ga dni some 
go ka iji povi Elo to je odiše iza koji da ave snuje siše va deka da kli koko de ko ad primati 
Dz Šmočlaka s Wremm, koje sa mova alušjli, da mem soldlačija od 1 ugla ma 90 pa aka ga ze punim, redi daa 
Blago“. Pu ni ia olja dueta. U a ood Jo zadivio godine. Vakorih mam ae oi biju isti nastujunikcam, + kuh dd rili da 
eu dva rarska  zamuvno dvi počka o ljedi koče. de ga matud posljablih 50. made“ dočekali, 
* kešima je sma tedački & Neda ma Wialiča, jer zaatupe tada Id om prikata« svoj ie vlodi na dan 
Pen U rim Du Sam nička čast nije za njega. Vu ima na gode: a u bebu rane hu poskoka s ootinja K sramota. 
slogovi drugovi kroz rila godinu zimu isl. mrgo te govori om nam. ku goure  pačkšk neprijatelja 
karve svakog sveca temača prostom paku njegota dila. Ima lčisa injaru dana, da su Uraka pop Bali <) vladinmiolu 
sve las je poka, ošita naod, ša ga ade eo mani neprijatelji mrpeijtciji poka ajvaa Mae. takrpa ma njihuv pootjeni kenan. 
moje seouće plemu val, knji zeznaju  nadevezali da im bade zastupašk. Da se učita vika 
Mi i pinadi, tu ut uoadro kajigr čiju, ta se tome odimau dok nije ranila, da Mi ludi Via. gušta ne demo joga. Balša To 
opa tek Vile dragu, da vu bule zastupnik. Kud je nije sa njega, jet Je ua činovnik, po ulaz, 
io prave o marodne škole za rutumio, da ga ovlada želi sa zastupnika, nije malaam paku uikad dica .- 
I or e a see sada ja vekuo, da če neo primiti! Duk jeo mugo sma je adlnik ula. 
mea Mapa prie 100 Vodi ere da Memo da ponit paid sudi Brdo črae na Dua 1 iga Muaolaku, 
Pork | podevetu go meta ljadi a slu marrala tring je, da čut jer jeo suo slebodan, tulad ćasbar a males 
dia. 1 ia je dilo Dura Baadlaka. dobrim dmuiapaska sije za njega jer dla je m alat je puta sed da medo puse doleta utinia, 
dilomnajem Da Bmodlake de tnali da sa to nije uposešan i da njega još | a u buduća de. aka bog dairi jed b rlle: 


Neka» toga živi mad uovi prki zastupnik 


DR. JOSIP SMODLAKA! 


žbr MEA 


Proglas Hrvatske pučke stranke protiv don Franinog 
političkog rada 


Dana 20. rujna 1889. Bulić se odrekao svojih 
zastupničkih mandata u Carevinskom vijeću u 
Beču i u Dalmatinskom saboru. Na tu odluku 
bila je od presudne važnosti izjava jednog od 
prvaka Narodne stranke koji je rekao, s obzi- 


laborni odber hrv. puška stranke. 


rom na Bulićev prijedlog sjedinjenja Dalmacije s Hrvatskom, da bi ostavio prokle- 
stvo svojoj djeci, kad bi im bio ideal sjedinjenje s Hrvatskom.?'* Naravno, radi se 
o jednom od važnijih razloga zbog kojih je don Frane prvi put napustio aktivnu 


politiku. 


Prvi odlazak don Frane iz politike B. Poparić je prokomentirao riječima: “Oni, 
koji su čeznuli za tim mandatima, veselo pozdraviše tu Bulićevu odluku; pravi se 
hrvatski otadžbenici rastužiše, dok materijalisti, a tih je bilo premnogo, ne mogoše 
shvatiti, kako se je čovjek zdravih moždana mogao odreći masnih dohodaka skop- 
čanih s bečkim mandatom!" 


U proljeće 23. svibnja 1907. Bulić je po drugi put postao zastupnik u Carevinskom 
vijeću u Beču. Na nagovor Ante Trumbića kandidirao se na listi Hrvatske stranke 
umjesto Lovre Borčića. Protukandidat mu je bio Josip Smodlaka, predsjednik Hr- 
vatske pučke stranke. Za vrijeme predizbornih aktivnosti don Frane je zbog nepri- 
mjerenih napada htio odustati od kandidature, ali je na Trumbićev nagovor ostao 
u izboru, i na kraju izborio pobjedu. Unatoč pobjedi, Bulić nije bio zadovoljan. 


22 B. POPARIĆ, Don Frane Bulić, u: HR, VII (1934), br. 10, str. 513. 
25. B. POPARIC, Don Frane Bulić, u: HR, VII (1934), br. 10, str. 514. 

U Carevinskom vijeću u Beču odlagala se 
ovjera njegovoga zastupničkog mandata, 
pa se u veljači 1910. odrekao svoga zastu- 
pničkog izbora.?'* 


Don Frane se razlikovao od političara 
dok je bio u politici i dok je bio izvan nje. 
Nakon prisilnog umirovljenja zbog “po- 
litičke" odgovornosti napustio je mjesto 
ravnatelja splitske gimnazije i otišao u mi- 
rovinu. Umjesto mirovanja, svoje znanje i 
energiju usmjerio je prema Saloni i svojim 
istraživanjima došao je do rezultata koje 
je uskoro predstavio znanstvenom svijetu. 


Kao političar bio je poseban i po tome što 
je svoje zastupničke dnevnice preusmjerio 
u od njega osnovani fond za učenje arhe- 
ologije, povijesti i klasičnih jezika.“ Kako 
i ne bi, kad je jednom izjavio: “Ne ću ja, 
moj dragi, da nitko ni u snu pomisli, da ja 
držim ove mandate za svoju ličnu korist." 


stog ido inn 


Hoznana je: kaž, dos Viza porikzuznaje bedemi sadhu or hrvatske pradke stranke, 
dla je lem Vrane: Mulić u egnevinskum vijeću glasovno za zakon, pu ko 
jemu << služba u marini poriata vd 5k na 4 godine“, i da je on. lao 
svoj glas za zakon, koji je našemu jednom tezaku nametnuo teški danak 
kollarine=, sj 

Dun Krune je Mulić bia zastupnikom u Heču ud 16 srpnja 12 do 20 
rujna INAB a služba je uo marini porjena na četiri godine zakonom # Hist 
proda Hšs2oa Kollarina je memetuuta i Halmaviji zakonom #0 prodinor IHR 
Dakle »e je jedina i krupne dhovutila munere zalina prije, nego je don Frane 
Bulić bio izabran zastupnikom. 

Vo ovotmu se nun suditi kakvim poštenim načinom. izberni odar 
hrvatske pučke stranke bez obzira mrzi. rusi | zndi «se, sto nije = njim u 


slogu ida zavarava nanuh 


. \ tažima. prijevarom 4 moći — puku «it propast 


[E IJE o PV 


Izborni odbor hrvatsko stranka. 


Hrvatska stranka odgovara Hrvatskoj pučkoj 
stranci u vezi don Frane 


241, PERIĆ, Frane Bulić kao zastupnik..., str. 164-167. 
25 L. KATIĆ, Don Frane Bulić, u: Život, XV (1934), br. 9, str. 395; F. LUKAS, Kulturnohistorij- 
ska i biološka osnovica Bulićeve ličnosti, u: HR, VII (1934), br. 10, str. 541-542. 

Don Frane Bulić i sv. Domnio (Dujam) (14) 
Solinska kronika, br. 185, 15.11. 2010., str. 18-19. 


Pitanje sv. Domnia — Dujma i apostoliciteta splitske crkve dovelo je u prvom de- 
setljeću XX. st. do polarizacije znanstvene i vjerske javnosti. Nikada prije i nika- 
da poslije nije se žućljivije sporilo o salonitanskim hagiografskim temama. Prema 
Tomi Arhiđakonu i višestoljetnoj splitskoj tradiciji postojala su dva Dujma, jedan 
iz Antiohije, suvremenik apostola Petra, a drugi Solinjanin, sobar cara Maksimi- 
lijana. Na Dujmu učeniku sv. Petra splitska Crkva je gradila svoj apostolicitet. To 
tradicionalno uvjerenje doveo je u sumnju Antun Matijašević Karamaneo u XVIII. 
stoljeću ustvrdivši da je postojao samo jedan Dujam, a potpuno ga je promjenio don 
Frane, koji je iznio tezu prema kojoj je Dujam živio kasnije, i bio mučen u vrijeme 
cara Dioklecijana. Don Franina tvrdnja izazvala je brojne polemike koje su pratile 
teške optužbe, sudski spor i odredba iz Rima prema kojoj je bilo zabranjeno pisati 
o sv. Dujmu na narodnom jeziku, kako se ne bi još više zbunjivalo vjernike. Unatoč 
snažnim pritiscima don Frane je ostao pri svom uvjerenju. Njegova teza danas je 
prihvaćena u znanstvenom svijetu i u liturgijskoj praksi splitske Crkve. No, valja 
naglasiti da je put do istine bio dug i mukotrpan. 


Dva Dujma, tri proslave 


Prema mišljenju Tome Arhiđakona postojala su dva Dujma, sv. Domnius i sv. Doi- 
mo. Prvi je bio Sirac iz Antiohije, kojega je apostol Petar poslao da propovijeda kr- 
šćansku vjeru po Rimskom Carstvu. Stigao je u Salonu i bio je prvi biskup u gradu. 
Drugi je bio Solinjanin sv. Doimo ili Domnion, sobar cara Maksimilijana, a ubijen 
je u blizini Parme. Njegovo tijelo Salonitanci su ukrali i prenijeli u Salonu i pokopa- 
li. Nakon pada Salone, prema T. Arhiđakonu, kosti sv. Doima Solinjanina odnešene 
su u Rim, a sv. Domniusa Sirca ostale su u Splitu. Splitska crkva je stoljećima slavila 
Doima i Domniusa u dva dana, 10. travnja i 7. svibnja. Uz to je postojao i treći blag- 
dan Translatio s. Domni - prijenos kostiju iz Salone u Split, koji se slavio 29. srpnja. 


Sumnje u postojanje dvaju Dujma uvjetovane su razvojem prosvijetiteljskih ideja i 
razvojem arheologije. U tom smislu važan je rad Antuna Matijaševića Karamanea 
Riflessioni sopra Iistoria di S. Doimo primo vescovo di Salona e martire, patron della 
citta di Spalato. Studio archeologico-storico. Rad je prvi put objavljen 1719., a don 
Frane ga je pretiskao kao dodatak Bullettinu 1900. godine. U svom radu Karama- 
neo se kritički pozabavio legendarnim elementima u Životima sv. Dujma i iznio je 
tvrdnju da je postojao samo jedan Dujam. Svojim radom uznemirio je podupiratelje 

tradicionalnog mišljenja. Napao ga je isusovac Filip Riceputi, usporedivši ga s Mar- 
kom Antunom de Dominisom koji je rušeći stolicu Dujma imao namjeru srušiti 
prijestolje sv. Petra. 


Na temelju otkrivenih arheoloških i epigrafičkih nalaza i kritičke analize pisanih 
izvora don Frane je poput Karamanea potvrdio da je postojao samo jedan Dujam, 
te da je mučen za vrijeme Dioklecijanovih progona 299. godine. Kako 299. godi- 
ne nije bilo progona, neki stručnjaci su predložili godinu 304., kada je bio četvrti 
Dioklecijanov progon, što je i prihvaćeno. Zahvaljujući radu ponajviše don Frane 
razjašnjene su brojne nedoumice i nejasnoće u vezi sv. Dujma i dokazane činjenice, 
od kojih izdvajam one najvažnije. 


Sv. Dujam je bio prvi po imenu poznati biskup salonitanske crkve. Na osnovi epi- 
grafskih nalaza izvorni oblik njegovoga imena bio je Domnio. To se ime tijekom 
povijesti mijenjalo, sve do današnjeg pohrvaćenog oblika Dujam ili Duje. Nakon 
mučeničke smrti, najvjerojatnije u gradskom amfiteatru, Dujam je ukopan 10. trav- 
nja 304. izvan gradskih zidina, u predjelu koji se zove Manastirine. Uokolo njegova 
groba brojni su ukopi. Iz nekoliko sačuvanih natpisa vidljivo je da je bila čast po- 
čivati uz Dujma i mučenike. Na jednom od sarkofaga spominje se Honorija, žena 
Konstancija, koja je umrla u tridesetoj godini i, kako stoji u natpisu, poznata je po 
tome što je martyribus adscita, tj. primljena, odnosno ukopana u blizini mučenika". 
Na drugom stoji: [ban]c arcellam mihi condedi ad medianus martures, tj. “skrio sam 
ovaj mali sarkofag u blizini groba mučenika". 


Valja napomenuti da su biskupi i imućniji kršćani ukopani u neposrednoj blizini 
mučenika, u kapelicama i skupljim sarkofazima, a kršćani manje imućni i manje 
ugledni podalje od središnjeg mjesta. Početkom V. stoljeća većinu grobova i kapela 
prekrila je trobrodna bazilika, podignuta u čast mučenika. 


Iako je Dujam ukopan 10. travnja, njegov se spomen slavi 7. svibnja. Razlog je jed- 
nostavan. Uskrs se kao najveća kršćanska svetkovina koja nema jedinstven datum 
slavljenja, kao npr. Božić, slavi najčešće u mjesecu travnju. Da ne bi došlo do prekla- 
panja slavlja, blagdan sv. Dujma je prenešen poslije blagdana Uskrsa. 


Štovanje sv. Dujma u Saloni i Splitu traje uz povremene prekide od početka što- 
vanja pa do danas. Ipak valja reći da se blagdan zbog raznih neprilika koji put 
nije proslavio svečano, ili se uopće nije slavio. Zaniljiv je podatak da je nadbiskup 
Stjepan Cosmi preminuo 1707. na blagdan sv. Dujma. J. A. Matutinović je pod 
utjecajem revolucionarnih načela slobode i jednakosti spriječio održavanje javnih 
priredbi na dan sv. Dujma 1791. i 1792. godine. 

Izvori koji su promijenili tradiciju 

Zahvaljujući ponajviše epigrafskim spomenicima razjašnjene su nedoumice i pro- 
mjenjena je višestoljetna tradicija. Ime Dujma sačuvano je na mramornom ulomku 
nadgrobne menze s Manastirina, sarkofagu biskupa Primusa s Manastirina i na 
lateranskom mozaiku. Mramorni ulomak nadgrobne menze čuva se u Arheološ- 
kom muzeju u Splitu, a sarkofag Dujmova nećaka biskupa Primusa nalazi se na 
Manastirinama. 


Okolnosti pronalaska jednog od 
najvažnijih salonitanskih natpisa 
na kojem je urezano ime mučenika 
Dujma nisu do kraja razjašnjene. 
Koristeći neke starije bilješke don 
Frane je tvrdio da je ulomak pro- 
nađen 1874. u konfesiji bazilike na 
Manastirinama, a ne, kako je tvr- 
dio don Petar Kaer, u blizini loka- 
liteta odakle je donešen u splitski 
muzej. Kaer je optužio don Franu 
da je obmanuo javnost, zbog čega 
je na crkvenom sudu pokrenuta i 
parnica. Natpis upotpunjen glasi: 
[Deposi]t(us) Domnlio, / marlt(yr), 
III idlus Apr(iles) ---|, tj. Pokopan Dujam mučenik 10. travnja“, ili [Deposi]/(io) 
Domnlionis, / mar|Hyris), III idlus Apr(iles) -—-|, tj. “Ukop Dujma mučenika 10. 
travnja." 


Natpis mučenika Dujma 


Natpis koji je razriješio nekoliko pitanja salonitanske povijesti i hagiografije prona- 
đen je u blizini apside bazilike na Manastirinama 1892. godine. Radi se o sarkofagu 
s poklopcem koji je pronađen u izvornom položaju (17 sifu) s natpisnim poljem 
okrenutim prema zidu, zbog čeka se u trenutku pronalaska nije vidio. Natpis je 
otkriven 14. rujna 1900. kada je don Frane naredio da se sarkofag otkopa do te- 
melja i zaokrene. Tada je otkriven natpis koji glasi: Depositus Primus epi/scopus, XII 
kal(endas) Febr(uarias), ne/pos Domniones martores, tj. “Pokopan 21. siječnja biskup 
Primus, nećak mučenika Dujma." Zanimljivo da biskup Nakić nije odgovorio na 
Bulićev poziv da obavi odriješenje nad grobom. 


Dujam je prikazan na mozaiku u Rimu u kapeli sv. Venancija, pored krstionice sv. 
Ivana Evanđelista. Na mozaiku su uz Dujma prikazani, između ostalih, istarski 
mučenik Maurus - Mavar i osam salonitanskih mučenika: Paulinianus - Paulinijan, 
Telius - Telije, Antiochianus - Antiohijan, Gaianus - Gajan, Anastasius - Anastazije, 

Septimius - Septimije, Asferius - Aste- 
rije i Venantius - Venancije. 


Zahvaljujući navedenim natpisima F. 
Bulić je uz pomoć H. Delehayea razr- 
ješio zamršeno pitanje i doveo u pita- 
nje liturgijsku praksu splitske Crkve. 
Nove spoznaje Bulić je objavio 1905. 
u Bullettinu: “Za nas hagiografe i lju- 
de dobrog ukusa, pitanje salonitanskih 
mučenika sa znanstvene točke gledišta 
je— još jednom ponavljamo — završeno. 
(...) Srećom sv. Dujam naših protivni- 
ka nije nikada postojao. Za postojanje 
toga Dujma, učenika sv. Petra, prvoga 
biskupa Salone i mučenika za vrijeme 
Trajana, ne postoji, kao što je dokaza- 
no, niti jedan povijesni dokaz; ne po- 
stoji ništa osim obične tradicije, nastale 
u prvim stoljećima srednjeg vijeka, što 


potvrđuje apostolsko porijeklo splitske 
crkve? Apsida lateranskog mozaika 


Glasnogovornici splitske tradicije 


Pojedini splitski kanonici i biskup Nakić nisu prihvatili nove tvrdnje, što je saloni- 
tansku bibliografiju silno povećalo polemičkim djelima. Glasnogovornici splitske 
tradicije bili su Ivan Dević, Petar Kaer, Jeronim Granić i Ivan Marković. Svi oni su 
prilagođavali činjenice svojim idejama, a ne obratno. 


Gorljivi splitski kanonik don 1. Dević objavio je u Splitu 1900. godine dva rada: 
Festeggiamo il nostro patrono San Doimo discepolo di S. Pietro, primo vescovo di Salo- 
na le cui sacre e venerate ossa riposano a Spalato te Apologia del Festeggiamo il nostro 
patrono S. Doimo discepolo di S. Pietro, primo vescovo di Salona le cui sacre e venerate 
ossa riposano a Spalato'. On je svoje brošurice djelio vjernicima i na dan sv. Dujma. 


Don P. Kaer, svećenik na službi u Šibenskoj biskupiji, tiskao je četiri rada: Još o sv. 
Dujmu. Protuopazke na opazke g. Dixi' o skoro izašloj brošuri o dra. Markovića Još o 
sv. Dujmu, Zadar, 1906; Ancora del sepolcro originario di San Domnio vescovo e mar- 
tire di Salona. Risposta ad una nota del Bulletino di archeologia e storia dalmata, Zadar, 
1906; S1/ sepolcro di S. Doimo e suoi compagni di martirio. Risposta al prof. Giacomo 

Zeiller, u Rivista Dalmatica, n. s. IV (1907) 1, 85-99 i San Doimo vescovo e martire 
di Salona nell'archeologia e nell'agiografta. Nuovi studi, Šibenik, 1908. 


Fra J. Granić objavio je u Splitu 1902. rad Memorie risguardanti Iepoca in cui visse 
ed il luogo dove riposa il corpo di S. Domnione o Doimo vescovo e martire, patrono della 
citta di Spalato. 


Fra 1. Marković, pak, dao je svoj doprinos velikoj raspravi sa svoja tri rada: ]Vešto 
o sv. Dujmu. Poslanica mn. post. otcu Petru Krstitelju Bačiću, Split, 1906; Osvrt na 
prigovore pisca u Hrvatskoj kruni' (26-27. ožujka 1906) mojoj brošurici Nesto o sv. 
Dujmu, Split, 1906. i I/ buon senso comune nella questione di San Doimo vescovo e 
martire, Firenca, 1910. 


Mukotrpan put do istine 


Don Frani su se priklonili don Josip Bervaldi i don Kerubin Šegvić. Bervaldi je 
objavio radove: Sveti Dujam biskup i mučenik solinski. Povijesno arheološka raspra- 
va, Split, 1906; Bibliografia. Recensione di alcuni opuscoli riseuardanti la questione 
dei martiri salonitani, u Bullettino di arcbeologia e storia dalmata XXX (1907), 1-74. 
(suppl.) i Alcune osservazioni ai due ultimi opusculi del sac. Pietro Kaer e del P(adre) 
G(iovanni) M(arković) intorno a S. Doimo vescovo e martire di Salona, Rijeka, 1910. 


Rad K. Šegvića Storia e leggenda di S. Domnione o Doimo vescovo e martire di Salona 
e delle sue reliquie. Saggio storico-critico, tiskan u Splitu 1901., zaplijenjen je u tiskari 
prije raspačavanja. 


Biskup F. E. Nakić obavijestio je Bulića 16. veljače 1901. da se obratio Kongregaciji 
obreda u Rimu i da je ona odredila da se o pitanju sv. Dujma ne tiska nikakva radnja 
na narodnom jeziku dok ona to pitanje ne prouči. Ubrzo nakon toga, biskup je 9. 
ožujka 1901. zabranio raspačavanje spomenutog rada K. Šegvića dok Rim ne do- 
nese svoj sud. Kongregacija obreda je 5. svibnja 1902. javila splitskom biskupu da i 
dalje vrijedi zabrana tiskanja radova na hrvatskom jeziku bez dozvole Kongregacije 
ili Biskupskog ordinarijata. 

Sve primjerke Šegvićeva rada uz popratni napis “Resurrecturis" Bulić je jednoprež- 
nim kolima prebacio u zgradu biskupije, s nadom da će jednom biti dostupne jav- 


nosti. 


U borbi za istinu, Bulić je 2. prosinca 1906. tužio don P. Kaera crkvenom sudu u 
Sibeniku zbog tvrdnje da je on, Bulić, prevario znanstvenu javnost time što je na- 
vodno iznio krive podatke o okolnostima pronalaska Dujmova natpisa. 

Napadan s više razina don Frane se nije pokolebao. Tvrdio je za sebe da mu nije 
briga da li će zbog toga “od trona biskupa saći na sjedalice svećeničke višega kora i 
na one nižega kora u splitskoj stolnoj crkvi...? 


Početak razrješenja sukoba u don Franinu korist naslutio se u svibnju 1902. kada je 
Kongregacija obreda javila splitskom biskupu da je konzultor Kongregacije utvrdio 
da je u Saloni bio samo jedan Dujam imenom Domnius a ne dva. Bio je to početak 
novoga razdoblja u kojem su Bulićeve tvrdnje prihvatili uz bolandiste, pisce kritič- 
kih hagiografija, i povjesničari u Hrvatskoj još za Bulićeva života. Jedino je splitska 
Crkva odugovlačila s priznanjem tako da je tek nakon Bulićeve smrti prihvaćena 
nova interpretacija. 

Don Frane Bulić i don Petar Kaer (15) 
Solinska kronika, br. 186, 15.111. 2010., str. 18-19. 


Zahvaljujući epigrafskim spomenicima (nadgrobna menza mučenika Dujmova, 
sarkofag Dujmova nećaka biskupa Primusa, lateranski mozaik) F. Bulić je uz po- 
moć H. Delehayea razrješio najvruće pitanje hrvatske crkvene historiografije s kraja 
XIX. i početka XX. stoljeća, pitanje sv. Dujma i apostoliciteta splitske Crkve. Nje- 
govu tezu da je postojao samo jedan Dujam, a ne dvojica, te da je živio i bio mučen 
u vrijeme Dioklecijana, a ne u drugom stoljeću, kako je htjela splitska tradicija, 
napali su fra Ivan Dević, fra Jeronim Granić, fra Ivan Marković i don Petar Kaer. 
Razbuktale polemike, popraćene obilnom prepiskom, rezultirale su i pokretanjem 
sudskog spora između don Frane Bulića i don Petra Kaera, čiji su odnosi sve do 
1905. bili korektni, donekle i prijateljski. Kada je spomenute godine Kaer u svojoj 
knjizi objavio podatak o mjestu pronalaska ulomka nadgrobne menze mučenika 
Dujma, započele su polemike. On je tvrdio da taj ulomak nije pronađen u konfesiji 
bazilike na Manastirinama, nego na drugoj parceli južno od bazilike i iz tog po- 
datka je izveo zaključak da bi na tom mjestu trebao biti i grob mučenika Dujma. 
U svojim tekstovima optužio je Bulića da je krivotvorio mjesto i godinu nalaza 
ulomka. To je toliko razljutilo dan Franu da je 1906. pokrenuo sudski spor, koji ih 
je u potpunosti razdvojio. 


Školovanje i službe don Petra Kaera 


Petar Kaer je rođen u Makarskoj 10. prosinca 1848. godne.“'* Na krštenju u crkvi 
sv. Marka 18. prosinca dobio je tri imena Petar, Nikola i Melkior. U rodnom gradu 
pohađao je pučku školu, a klasičnu gimnaziju u Splitu kao pitomac biskupskoga 
sjemeništa. U zadarskom Centralnom sjemništu studirao je teologiju četiri godine 
(1867.-1871.). Biskup Marko Kalodjera zaredio ga je za svećenika u 22 godini ži- 
vota 29. lipnja 1870. godine. 


U Splitsko-makarskoj biskupiji službovao je kao kapelan, župnik, župni upravitelj i 
župni pomoćnik od 1871. do 1893. godine. U Krstaticama je bio od 1871. do 1876., 
u Zagvozdu od 1877. do 1882., u Desnama od 1882. do 1883., u Pasičini od 1883. 
do 1884., u Slivnu od 1884. do 1887., u Igranama 1888, i u Žrnovnici od 1888. do 
1893. Uz dušobrižničku službu u Zagvozdu, Slivnu i Žrnovnici vršio je i službu 
učitelja pučke škole. 


216. Podatci o životu i radu P Kaera preuzeti su iz članka K. Jurišića, Don Petar Kaer (1848.- 
1919.), u: Pop Petar KAER, Makarska i Primorje, pretisak iz 1914., Makarska, 1996., str. 
VII-XXVII. 

U Šibenskoj biskupiji djelovao je od 1893. do 
umirovljenja 1911. godine. Bio je župnik u Ti- 
snome (1895.-1897.), kapelan u Kapriju (1898.- 
1901.) i župnik u Raslinama (1902.-1911.). Isto- 
vremeno je obnašao i službu znanstvenog savjet- 
nika Prvoga muzeja hrvatskih starina u Kninu, 
koji je 1893. osnovao fra Lujo Marun. 


Posljednje godine života proveo je u Makarskoj, 
u kojoj je na poziv uprave Makarsko-primorske 
općine 1911. preuzeo mjesto bibliotekara Grad- 
ske bilioteke. Nakon pet godina predanog rada, 
svečano je 30. listopada 1916. otvorio Gradsku 
biblioteku. Umro je 24. rujna 1919. u 70 godini 
Života. Poslije dva dana pokopan je u svećeničku 
grobnicu na gradskom groblju u Makarskoj. 


PI 


1 ROOSGEREKRSIONO) | 

Preslik pretiska knjige, 
Spisateljski ad Makarska, 1996. 
Don Petar Kaer se uz dušobrižnički rad posvetio čitanju, istraživanju i pisanju. 
Predmet njegova znanstvenog rada uglavnom su teme iz domaće povijesti. Kroz 
četrdeset i pet godina (1872.-1917.) objavio je brojne članke, rasprave i knjige, tako 
da njegova bibliografija iznosi 59 jedinica. Objavljivao je na talijanskom, francu- 
skom i hrvatskom jeziku. Njegovi članci i rasprave objavljeni su u šesnaest različitih 
časopisa, od kojih je petnaest izlazilo u domovini, a jedan u inozemstvu. Časo- 
pisi koji su izlazili u domovini su: By/letino di arcbeologia e storia dalmata (Split), 
La Dalmazia cattolica (Zadar), La Domenica (Zadar), Glasnik Zemaljskog muzeja 
(Sarajevo), ZZercegovački Bosiljak (Mostar), Hrvatska Rieć (Šibenik), Narod (Split), 
Narodni list (Zadar), Naša misao (Sarajevo), Prosvjeta (Zagreb), Pučki list (Split), 
Rivista dalmatica (Zadar), Lo scbiesone spalatino (Split), Smotra dalmatinska (Za- 
dar), Starohrvatska prosvjeta (Knin - Zagreb). Inozemni časopis u kojemu je Kaer 
objavio zapaženu studiju o stećcima jest Bulletin de la Socićtć d'antbropologie (Lyon, 
Francuska). 


Od Kaerovih radova izdvajam jedan članak i četiri knjige o sv. Dujmu, u kojima je 
zastupao drugačije mišljenje od don Frane o tom glavnom pitanju salonitanske, a i 
hrvatske hagiografije. Predstavljam ih ukratko po redoslijedu izdavanja. 


U Trstu 1905. objavio je knjigu De/ sepolcro originario di San Domnio vescovo e mar- 
tire di Salona. Appunti archeologici-agiografici. U knjizi na četrdeset stranica nasto- 
ji dokazati da se izvorni grob mučenika Dujma ne nalazi u konfesiji bazilike na 
Manastirinama, kako tvrdi don Frane Bulić, nego sto metara jugoistočno od spo- 

menute bazilike, ispod kapele sagrađene u XVII. 


SAN DOIMO stoljeću u čast njemu i sv. Anastaziju. 
VESCOVO E MARTIRE DI SALONA . . na: 
mu Godinu dana poslije, 1906., objavio je u Zadru 
INCHEOLOBA 21: neoSNrm knjižicu od 19 stranica naslovljenu /oš o sv. Duj- 
mu. Protuopazke na opazke g. Dixi' o skoro izašloj 
NUOVI STUDI e M. 2). : 
E: brošuri o dra. Markovića Još o sv. Dujmu'. Tekst je 
ne. PIETRO KAER potpisao pod pseudonimom Prosit, a pretiskao 


Membro corrispoadeni . . . x +1: 
s Sed Vie > Dal Conluo ševio ida šo noi“ og je iz Marodnog lista. Kao što se vidi u samom 
ši Da kepoga dina dem šesta = naslovu, Kaer je stao u obranu brošure fra Iva- 
cađemia scičnlificodetteratia dei Quiriti in Roma, ere. ? J 

na Markovića Mesto o sv. Dujmu, a protiv teksta 
objavljenog u Hrvatskoj kruni, koji je potpisan 
pod pseudonimom Dixi. U svom tekstu Kaer, iz- 
| među ostalog, tvrdi da Dujam, čije se moći dijele 

senenno 

| Oro Vom io Po 4 u Rimu i čije ime se nalazi na sarkofagu njego- 


| u. 


au." 


x voga nećaka Primusa, nije bio biskup nego samo 

Preslik knjige, Šibenik, 1908. mučenik. Zatim nastavlja da su postojala dva 

Dujma, obojica iz Solina, jedan mučenik, čije su 

moći prenešene u Rim i tamo se dijelile vjernicima, a drugi, biskup i mučenik, koji 
je ostao u Solinu, odakle ga je Ivan Ravenjanim prenio u Split. 


Iste godine Kacr je objavio u Zadru o vlastitom trošku knjigu Ancora del sepolcro ori- 
ginario di San Domnio vescovo e martire di Salona. Risposta ad una nota del Bullettino 
di archeologia e storia dalmata. Ovaj put na 24 stranice raspravlja ponovno o izvor- 
nom položaju Dujmova groba. Brošuri je dodao kartu lokaliteta na Manastirinama. 
Povod tekstu je don Franin osvrt u časopisu Bu/lettino di archeologia e storia dalmata 
na Kaerovu knjigu De/ sepolcro originario di San Domnio vescovo e martire di Salona, 
koju je proglasio pamfletom, a njega neznalicom u arheologiji. 


U časopisu Rivista Dalmatica objavio je članak naslovljen 52/ sepolcro di S. Doimo e 
*17 U članku na petnaest 
stranica šalje odgovor Jacquesu Zeilleru u vezi izvornog položaja Dujmova groba, 
s tim što u ovom radu za razliku od prethodnih dosta prostora posvećuje i drugim 
salonitanskim mučenicima: Asteriju, Antiohijanu, Gajanu, Paulinijanu i Teliju. 


suoi compagni di martirio. Risposta al prof. Giacomo Zeiller. 


Najopsežnije svoje djelo Kaer je objavio u Šibeniku 1908., a naslovljeno je San Do- 
imo vescovo e martire di Salona nell'arcbeologia e nell'agiografia. Nuovi studi. Knjiga 
ima 280 stranica, a podijeljena je na dva dijela, arheološki i hagiografski, u kojima 
autor nabraja sve poznate izvore o položaju groba sv. Dujma. U ovoj knjizi on ostaje 
pri svojim tvrdnjama, iznesenim i argumentiranim u svojim prethodnim radovima. 


27 N.S.,IV (1907), br. 1, str. 85-99. 

Korespondencija u biblioteci Katoličkog bogoslovnog fakulteta 


Zanimljive podatke o sukobu između don Frane i don Petra nalazimo u don Frani- 
noj ostavštini koja se čuva u biblioteci Katoličkoga bogoslovnog fakulteta u Splitu. 
U ostavštini su sačuvane dvije Kaerove zamolbe, jedna Uredništvu časopisa Bu/letti- 
no di archeologia e storia dalmata,* druga knjižari Biskupskog sjemeništa u Splitu,“ 
dvije Kaerove dopisnice Buliću,*“ jedno pismo Bulića Kaeru,*' dva pisma Kaera 
Buliću,? jedan dopis Kaera Biskupskom ordinarijatu u Šibeniku? i jedan do- 
pis Bulića Biskupskom ordinarijatu u Šibeniku. Korespondenciji valja pridodati 
brojne dopise vezane uz sudski spor između Kaera i Bulića, koji do sada nisu popi- 
sani u potpunosti. 


Suradnja Kaera i Bulića 


Iz spomenute koerspondencije može se zaključiti da su odnosi Bulića i Kaera u pr- 
vom razdoblju njihovoga poznanstva bili vrlo korektni. Štoviše, Kaer se u pismima 
do početka 1905. potpisivao kao don Franin “svedjerni iskreni prijatelj i štovatelj". 
Unatoč tome, iz pisama se isčitava da su se međusobne trzavice pojavile već 1902. 
godine. Do pravoga sukoba došlo je 1905., kada je Kaer objavio knjigu De/ sepolcro 
originario di San Domnio vescovo e martire di Salona. Polemika se nakon toga ra- 
splamsala i trajla je nekoliko godina. 


Iz podužeg Kaerovog pisma poslanog Buliću iz Raslina 30. svibnja 1903. izdvajam 
nekoliko zanimljivih podataka.?“ Iz teksta je vidljivo da je Kaer poslao Buliću i 
ponudio na prodaju Sučićev rukopis kojeg je on, Sučić, koristio kao gradivo za svoj 
Životopis sv. Ivana Trogirskog, objelodanjen u Rimu 1657. godine. Glede svoga 
teksta o Sučićevom životopisu sv. Ivana Trogirskog, kojeg je objavio 1904. u Pro- 
svjeti zagrebačkoj, Kaer je pristao da ga Bulić dotjera prije objave, siguran da će “ga 
klaštriti bez ga nagrditi". 


Nadalje, Kaer se pravdao don Frani da nije dao kanoniku Ivanu Deviću svoj ru- 
kopis o Dujmu, koji je Dević poslao tajno Kongregaciji u Rim. Štoviše, Kaer je 
sumnjao o stručnost Devića, pravdajući se: “...mogu ti jamčiti da si bio krivo izvje- 


21 


SC, NI (1900), br. 69, Kapri kod Šibenika, 9. I. 1901. 
2% SC, IV (1901), br. 8, Kapri kod Šibenika, 9.11. 1901. 
SC, VI (1903), br. 19, Rasline, 23. VI. 1903. i SC, VII (1904), br. 99, Rasline, 15. II. 1905. 
SC, IX-1 (1906), br. 47, Split, 28. VI. 1906. 
SC, VI (1903), br. 17, Rasline, 30. V. 1903. i SC, VI (1903), br. 18, Rasline, 9. VI. 1903. 
SC, XI (1907), br. 49, Rasline, 18. VII. 1907. 
SC, XI (1907), br. 49, Split, 31. VIII. 1907. 
SC, VI (1903), br. 17. 


o o 


22 


o 


22 


ras 


22. 


BD 


22. 


O 


22 


= 


22. 


oi 


251 


šćen, jer moja radnja nije zapala 
..—. ć6 u Devićevim rukam, budući da 
ja cienim, da isti nije vriedan 
eno dop eee pe kritično prosuditi  prieporno 
p dudi sa Kust po 04 Ci . pre . . 
df pitanje s arkeologičkog i agi- 
ografičkog pogleda, već jedino 


A sa sućutnog gledišta, a to nije 
MA Z GE smjer moje radnje. (...) Da me 


i eo ha Of (Btar fit! sada pitaš gdje je, i kod koga je 

moj rukopis, nebi ti znao ništa 

Pismo P Kaera E Buliću, Rasline, 30. V. 1903. odgovoriti, jer od 8. rujna do 
danas nemam nikakve vijesti o 

istomu. Da nije bilo ono malo napetosti medjunami, ja bi ti bio poslao moj rukopis 
na pregled, i dotično tiskanje u Bullettinu, po tomu moreš se uvjeriti da movens bio 
je kod mene ljubav za istinu. Moj rad nije polemični, po tomu nemore bit govora o 
kakvomu udaranju tajno ili javno, o ćemu ćeš se uvjeriti ako ga budem objelodaniti.? 


U istom pismu Kaer moli don Franu da mu prevede na hrvatski jezik natpis koji 
je prepisao, a nalazi se uzidan na stražnjemu zabatu župne crkve u Vodicama. U 
natpisu se spominje pobjeda, prema Brusoniju, Krapanjaca, a prema F. Diviniću, 
Vodičana protiv Turaka 1646. godine. 


U završnom dijelu pisma Kaer spominje tri rukopisa koja je poslao Buliću zajedno 
s pismom. U prvom se nalaze njegove opaske o nekoj temi vezanoj uz neretvanski 
kraj. O čemu je riječ, iz pisma se teško razabire. Drugi rukopis je Kaerov prijepis iz 
Fenzijeve povijesti, koji kako Kaer piše, Bulić nije prije tiskao zbog njihovih nesu- 
glasica, ali se nada da će ga uskoro tiskati i darovati mu pedeset autorskih otisaka. 
Treći rukopis je prijevod, vjerojatno Kaerov, Katalinićeve povijesti, koji Kaer nije 
smatrao osobito važnim, i u želji da ga sačuva darovao ga je don Frani. 


Zahlađenje odnosa i razlaz 


Odgovor na pismo Kaer nije dobio skoro i poslao je Buliću jedno pismo?“ i dopi- 


snicu?“ u kojima ga pita da li je primio njegovo pismo, i ako jest, da mu odgovori. U 
pismu i dopisnici Kaer se potpisuje kao “iskreni prijatelj i štovatelj". Pismo donosim 
u cijelosti: “Velečasni Don Frane! Željan sam znati jesi li primio nekoliko mojih 
rukopisa, što sam ti ih poslao 'uredovno', također ufam se da ćeš me počastiti svojim 
odgovorom, na zadnje moje pismo. Ivoj mik jako me uznemiruje, i to s uzroka što 


245 SC, VI (1903), br. 18, Rasline, 9. VI. 1903. 
27. SC, VI (1903), br. 19, Rasline, 23. VI. 1903. 

neznam koliko si rastumačio moj odgovor na tvoja pitanja. Što sam ćutio i što sam 
znao to sam ti iskreno priopćio, pak cienim da niesi se mogao uvrijediti nego svaka- 
ko da budem miran čekam iskreni odgovor. Ja ću uvijek pripoznati moje pogriješke, 
kad budeš mi ih prijateljski i iskreno opaziti, ali budi i ti tako dobar i popustljiv da 
ija kažem moju bez nekih pretjeranih obzira." 


Po svoj prilici Bulić nije odgovorio Kaeru, zanemarivši tako njegovu iskrenost, 
otvorenost i pomirljivi ton, koji se lako isčitavaju iz teksta. Kaerovo razočarenje 
tim postupkom izvire iz dopisnice koju je poslao Buliću početkom 1905., u kojoj se 
potpisao samo kao “Ivoj (Kaer)".?* 


Sredinom 1906. Bulić šalje pismo Kaeru,** u kojem ga oslovljava sa “Vii pita 


da li je on autor članka foš o su. Dujmu, objavljenog pod pseudonimom “Prosit? u 
podlistku Narodnoga lista, i pita ga odakle mu tekst odluke Kongregacije obreda 
u pitanju sv. Dujma biskupa i mučenika (22. travnja 1902.), koji je on primio od 
Biskupskoga ordinarijata u Splitu. Odgovor na upućena pitanja Bulić je ponovno 
zatražio dopisnicom 14. rujna 1906. godine.?! 


Sudski spor 


Bulić je protiv Kaera uputio tužbu Biskupskom ordinarijatu u Šibeniku 28. stude- 
noga 1906. godine. Tužbu je podigao zbog Kaerove tvrdnje da je on prevario znan- 
stvenu javnost time što je, navodno, krivotvorio podatke o okolnostima pronalaska 
Dujmova natpisa i time prevario znanstveni svijet. Zapisnik je sastavljen u Šibe- 
niku 25. veljače 1907. godine. Bulić je 1. srpnja 1907. od Biskupskoga ordinarijata 
u Šibeniku tražio da se požuri usmena rasprava. Nakon toga su uslijedile rasprave, 
brojni dopisi-očitovanja Bulića i Kaera Biskupskom ordinarijatu u Šibeniku, te pre- 
suda (3. prosinca 1908.) s kojom se Bulić nije slagao pa je uložio utok. Bulić je 
povremeno slao nove dopise spomenutom ordinarijatu i 1912. godine. Do konačne 
presude nije nikada došlo. 


Zanimljivo je napomenuti da je Bulić Kaeru tri godine nakon smrti napisao poduži 
nekrolog i objavio ga u Bul/ettinu.* Smatrao je potrebnim i važnim javnost još 
jednom upoznati s njihovim sukobom. 


28. SC, VII (1904), br. 99, Rasline, 15. II. 1905. 
22 SC, IX-1 (1906), br. 47, Split, 28. VI. 1906. 
20 14. V. 1906., br. 39. 

31 SC, IX-1 (1906), br. 47. 

22. SC, XII (1909), br. 34, str. 10-11. 

5 BASD,XLV (1922), str. 185-195. 

Sukob don Frane Bulića i don Petra Kaera (16) 
Solinska kronika, br. 187, 15. IV. 2010., str. 18-19. 


Prema dosadašnjem istraživanju, sudski spor između Frane Bulića i Petra Kaera 
trajao je preko sedam godina. Podatci o sporu nalaze se u obilnoj korespondenciji 
iz Bulićeve ostavštine, koja se čuva u biblioteci Katoličkoga bogoslovnog fakulteta 
u Splitu. Spor je započeo tužbom Bulića protiv Kaera, svoga “svedjernog iskrenog 
prijatelja i štovatelja", kako mu se Kaer prije sukoba u pismima potpisivao. Tužbu 
je podnio Prvostupanjskom crkvenom sudu u Šibeniku krajem studenoga 1906. 
godine. Razlog tužbe su Kaerove tvrdnje u njegovoj knjizi De/ sepolcro originario di 
San Domnio vescovo e martire di Salona, objavljenoj 1905., da je Bulić krivotvorio 
mjesto i godinu nalaza ulomka mučenika Dujma. Početkom prosinca 1908. done- 
šena je presuda o poništenju Bulićeve tužbe, na što se Bulić krajem veljače 1909. 
žalio na Drugostupanjski sud u Zadru, koji je krajem listopada iste godine dokinuo 
prvostupanjsku presudu i zatražio da se molba ponovno razmotri. Spor je krajem 
prosinca 1909. razmatran u Rimu, odakle je 3. veljače 1910. stigla obavijest Biskup- 
skom ordinarijatu u Šibeniku da nastoji izmiriti Bulića i Kaera. Do izmirenja nije 
došlo ni tri godine poslije kada je u ožujku 1913. Bulić tražio od Biskupskog ordi- 
narijata u Splitu da što prije donese presudu, koja, prema dosadašnjim podatcima, 
nije nikada izrečena. 


Korespondencija u svezi sudskog spora u Bulićevoj ostavštini 


Brojni su dopisi iz Bulićeve ostavštine vezani uz sudski spor između njega i Ka- 
era. Navodim one najvažnije: Don Franina tužba protiv Kaera upućena Biskup- 
skom ordinarijatu (= BO) u Šibeniku,“ Zapisnik saslušanja Kaera ispred fra Mate 
Karduma,** Bulićev odgovor u vezi Zapisnika Kaerovog saslušanja,“* Kaerov od- 
govor Buliću,?" Bulićev odgovor Kaeru,%* Dopis BO u Šibeniku fra Mati Kardu- 
mu da pozove Kaera i pokuša ga izmiriti s Bulićem,*“* Kaerov odgovor Buliću,?“ 
Bulićev odgovor Kaeru,**“' Bulićeva bilješka o sumnji da Kaeru pomažu fra Mate 


23 


ps 


Split, 28. XI. 1906., br. 164/M, u: SC, XII (1909), br. 34, str. 10. 
Šibenik, samostan sv. Lovre, 25.11. 1907., u: SC, X (1907), br. 33, 8 str. 
Split, 25. III. 1907., br. 33/M, u: SC, X (1907), br. 32, 1+7 str. 

Rasline, 18. VII. 1907., br. 77, u: SC, X (1907), br. 49, 7 str. 

Split, 31. VIII. 1907., br. 87/M, u: SC, X (1907), br. 49, 4 str. 

Šibenik, 18. XII. 1907., br. 1377, u: SC, XI (1908), br. 12, str. 2. 
Rasline, 22. I. 1908., br. 13, u: SC, XI (1908), br. 12, 15 str. 

Split, 22. IV. 1908., br. 23/M, u: SC, XI (1908), br. 24, 5 str. 

Kardum i G. Zarbini,** Kaerov odgovor Buliću,*# Bulićev odgovor Kaeru,*** Bu- 
lićeva bilješka o susretu sa šibenskim biskupom Vinkom Pulišićem u Splitu,** Pr- 
vostupanjska presuda,“ Bulićev utok Metropolitanskom sudu u Zadru,**“ Dopis 
Bulića BO u Šibeniku u kojem se osvrće na petogodišnji parnični postupak i tuži 
na sporost suda,** Dopis Bulića Metropolitanskom sudu u Zadru da se požuri 
postupak,“ Dopis Bulića BO u Splitu da se požuri postupak.?" 


Bulićeve sumnje u potporu Kaeru 


U svezi spora s Kaerom Bulić je ostavio nekoliko zanimljivih bilježaka u kojima 
izražava sumnju u osobe koje su pomagale Kaeru. Sumnju u fra Matu Karduma, 
koji je sastavio Zapisnik saslušanja Kaera, iznio mu je Frano Scarpa iz Šibenika 14. 
svibnja 1908. godine. Tu sumnju mu je Scarpa ponovno iznio u Splitu 20. prosinca 
iste godine. U fra Matu Karduma sumnjao je i Franin brat kanonik Vicko Scarpa.*! 
Te sumnje Bulić je dodao je svojeručno na kraju jednog Kaerovog dopisa.?2 


Bulić u početku više je sumnjao na prof. G. Zarbinia, kojega, prema jednoj bilješci, 
Bulić nije htio primiti kao pomoćnika u Arheološki muzej nakon odlaska S. Rutara, 
te mu se on na razne načine osvećivao, pa tako i u ovom sporu pomažući Kaeru. U 
bilješci Bulić navodi zanimljiv podatak da je Zarbini prof. Benzonu nakon Bulićeva 


umirovljenja 1895. rekao da mu je to Božja kazna “jer je učenicima davao da čitaju 

Smilje". 
Bulić je uputio prigovor i uredništvu novine Day, što je davalo važnost Kaerovoj 
knjizi De/ sepolcro originario di San Domnio vescovo e martire di Salona. Appunti ar- 
cbeologici-agiografici, izdanoj u Trstu 1905. godine. U dopisu Biskupskom ordinari- 


jatu u Splitu od 20. veljače 1908. Bulić se žali što je uredništvo objavilo riječi pohva- 
le “da je na diku autoru? i prigovara što se knjiga prodaje u sjemenišnoj knjižari.?*“ 


Bulić, nadalje, spomenutom Ordinarijatu šalje obavijest da su se uredništva ugled- 


+2. Split, 14. V. 1908., u: SC, XI (1908), br. 344, 34b, 4 str. 

243. Rasline, 1. VIII. 1908., br. 108, u: SC, XI (1908), br. 40, 1+5 str. 
244. Split, 24. IX. 1908., br. 111/M, u: SC, XI (1908), br. 40, 1 str. 
5. Split, 7. X1. 1908., u: SC, XI (1908), br. 38a, 1 str. 

26 Šibenik, 3. XII. 1908., br. 1935, u: SC, XI (1908), br. 50, 4 str. 
#7. Split, 24. II. 1909., br. 42/M, u: SC, XII (1909), br. 34, 11 str. 
€ Split, 7. V. 1912., br. 120/M, u: SC, XV (1912), br. 14, 3 str. 
2% Split, 30. XI. 1912., br. 244/M, u: SC, XV (1912), br. 28, 2 str. 
250. Split, 28. III. 1913., br. 23/M,, u: SC, XVI (1913), br. 10, 1 str. 
251._SC, XI (1908), br. 344, str. 1-2. 

SC, XI (1908), br. 12, str. 1-15. 

23. SC, XI (1908), br. 34b, str. 1-2. 

254 SC, XI (1908), br. 8, str. 1. 

Natpis mučenika Dujma Manastirine i okolica 


nih časopisa Ržvista di storia antica, Romische Quartalscbrift i Analecta Bolandiniana, 
nakon što su pročitala recenziju Kaerove knjige u časopisu Bu/lettino di archeologia 
e storia dalmata,* ispričala znanstvenoj javnosti što su Kaerove netočne podatke iz 
brošure o natpisu mučenika Dujma objavili kao ispravne. Stoga, Bulić moli Ordi- 
narijat da utječe na uredništvo Dana da opozove klevete njemu upućene od Kaera 


“da je za svoje znanstvene ciljeve hotimično prevario učenjake?.2$ 


Biskupski ordinarijat je 8. ožujka 1908. izrazio žaljenje što je sjemenišna knjižara na 
nagovor uredništva Dana stavila u izlog Kaerovu brošuru, koja “i kada nebi obstoja- 
la pozitivna zabrana Svete Kongregacije nije se mogla tiskati bez predtečne cenzure 


i odobrenja nadležne Crkovne Vlasti".2“ 


Bulić se 14. ožujka 1908. drugi put obratio uredništvu Dana i zatražio da se ispravi 
ono što je u novini objavljeno o Kaerovoj knjizi.2** Anđeo Mateljan mu je 27. ožuj- 
ka poslao negativan odgovor riječima: “Pročitao sam ispravke, što su znanstveni 
časopisi glede Kaerova pisanja učinili. Glede “Danaja nisam mnenja, da bi trebalo 
da i on to učini. Stručni časopisi moraju to učiniti, jer svak vodi račun o njihovu 
mnenju u tim pitanjima, dočim drugačije je s novinama, koje nemaju strukovnih 
ciljeva. Osim toga dosle (!) se pitanje solinskih mučenika zlonamjerno zlorabilo 
proti crkvi od protivnika, a mislim da bi naše ispravljanje u tu svrhu upotrebili. Na- 
protiv je svrha “Danu', da baš na novinarskom polju udesi sav svoj rad tako, da brani 
i uzvisuje vjeru i crkvu. S tih eto razloga ne mogu Vašoj želji udovoljiti." 


255. BASD, XXX (1907), dodatak. 
26. SC, XI (1908), br. 8, str. 2-3. 
257. SC, XI (1908), br. 26, str. 1-2. 
258 SC, XI (1908), br. 26, str. 2. 
2% SC, XI (1908), br. 26, str. 3. 

Tužba protiv Kaera 


Bulić je protiv Kaera uputio tužbu Biskupskom ordinarijatu u Šibeniku 28. stude- 
noga 1906. godine. Tužbu je podigao zbog Kaerove tvrdnje da je on krivotvorio po- 
datke o okolnostima pronalaska Dujmova natpisa i time prevario znanstveni svijet. 
Bulić je, po svoj prilici, isti dopis uputio i Biskupskom ordinarijatu u Splitu koji ga 
je potom obavijestio 9. prosinca 1906. da će istu tužbu proslijediti Crkvenom sudu 
u Šibeniku. Dan poslije, 10. prosinca, Biskupski ordinarijat u Šibeniku javio je Bu- 
liću da će otvoriti zatraženi sudski postupak.“ 


U Šibeniku, u samostanu sv. Lovre, 25. veljače 1907. Kaer se očitovao na Bulićevu 
tužbu ispred prosinodalnog ispitivača i sudca fra Mate Karduma koji je poslije sa- 
stavio Zapisnik na osam stranica.“ U nadi da će se Bulić i Kaer nagoditi i izmiriti, 
Kardum je Kaeru postavio pet pitanja koja su se odnosila na vrijeme i mjesto nala- 
za natpisa mučenika Dujma. Prema Kaerovu mišljenju natpis biskupa Dujma nije 
pronađen 1874. nego 1873.,1i nije pronađen u konfesiji bazilike na Manastirinama 
ili u samoj bazilici nego u njezinoj blizini. Štoviše, Kaer je, prema Bulićevim rije- 
čima, tvrdio da je “prijeporni natpis s namjerom i navlaš prenesen s jednoga mjesta 
na drugo, te da je to bilo uzrokom što se je iskrivilo pitanje arheološko-agiografično 


Solina?.2% 


Što se tiče godine pronalaska ulomka, Kaer je tvrdio da je “na temelju Mitthei- 
lungen zaključio da je upitni natpis našast god. 1873. i (da) pri tome zaključku 
(ostaje)?.29 Mirtheilungen je bečki časopis u kojem je Mihovil Glavinić prvi objavio 
ulomak. Iz teksta se zaključuje da je natpis pronađen 1874. godine.?* 


Obzirom na mjesto pronalaska i njegovoga prijenosa u baziliku Kaer je ustvrdio 
da je natpis pronađen u blizini bazilike i da “mu se čini da (je) dokazao, da je prije- 
porni natpis prenesen s jednog mjesta na drugi".2* U zapisniku, nadalje, Kaer tvrdi 
Kardumu da nije imao nikakvu namjeru uvrijediti Bulića te da je spreman “dati mu 


zadovoljštinu pismenom izjavom, (...) ali pod uvjetom da i on dolikujućim načinom 


opozove uvrede koje (mu) je nanio u dotičnim brojevima svoga Bulletina".?** 


20% SC, XII (1909), br. 34, str. 10. 

21. SC, X (1907), br. 33. 

22 SC, X (1907), br. 33, str. 3-4. 

23. SC, X (1907), br. 33, str. 5. 

24 M. GLAVINIĆ, Inschriftsteine des Museums zu Salona, u: Mittheilungen der kaiserliche-konig- 
liche Central-Commission zur Erforschung und Erhaltung der Baudenkmale,n. s., I (1875), str. 
XLIX, br. 33. 

265. SC, X (1907), br. 33, str. 5-6. 

266. SC, X (1907), br. 33, str. 6-7. 

Nepomirljivost Bulića i Kaera 


Nije trebalo dugo čekati na Bulićevu reakciju na zapisnik Kaerova očitovanja. U 
svom odgovoru od 25. ožujka 1907. izrazio je nezadovoljstvo Kaerovom spremno- 
šću da mu uputi ispriku u pisanom obliku, ukoliko on sim povuče uvrede na njegov 
račun, pa je odlučio da se sudski postupak ne obustavlja.“ Tako je 1. srpnja 1907. 
od Biskupskoga ordinarijata u Šibeniku tražio da se požuri usmena rasprava.2# 


Kaer je iz Raslina 18. srpnja 1907. uputio dopis u kojem se osvrnuo na Bulićev 
dopis. U tekstu je najviše prostora posvetio moralnim principima i načelima logike 
kojima se branio u polemici, a najmanje konkretnom očitovanju u vezi okolnosti 
oko spornog natpisa.?*? 


Nakon toga, 31. kolovoza 1907. uslijedio je Bulićev žestoki odgovor Kaeru, koji je 
na mjestima ciničan. U dopisu Bulić tvrdi da Kaer u posljednjem dopisu “prevrće 
ne samo svoje vlastite rieči, nego prevrće i smisao (Bulićeva) odgovora, te u traženoj 
obrani prevrće i nauke moralke, tražeći da pitanje skrene iz prave kolotečine". I da- 
lje, Bulić nastavlja: “Ja se nisam potužio na oštre izraze upotrebljene od Preč. Kaera 
u polemici, dapače u mojoj tužbi izričito sam naglasio, da se razumije i shvaća, te 
da se može donekle i opravdati upotreba oštrih izraza u polemici, ali da se ne može 
ni odobriti, ni opravdati, ni mirno propustiti, kada se u polemici stranke late oružja 
klevete i potvore. Ja se ne tužim, niti bih se ikada potužio na oštrinu izraza Preč. 
Kaera, već ga tužim jedino za to, što je on mene svjestno i naumice potvorio jed- 
nim nedičnim, konkretnim činom, prišivajući meni, da sam naumice prenio jedan 
nadpis s jednoga položaja na drugi; da sam krivotvorio nepoštenim načinom jednu 
faktičnu činjenicu e da naumice i namjerno varam znanstveni sviet. Ovo je jedino 
pitanje koje se u ovom sporu ima riešiti. (...) Obzirom pak da Preč. Kaer neće da 
otvoreno i podpuno prizna svoju krivnju niti hoće da bezuvjetno popravi zlo uči- 
njeno u čistoj nakani da zagladi nanešenu uvredu, nego hoće da je pokrije izvinja- 
vanjem - podpisani očituje, da uztraje u svojem zahtjevu 28. XI 1906, i da ne može 
smatrati doličnom izjavu Preč. Kaera, jer se ovdje ne radi o kakvim uvredljivim 
izrazima nego o jednom nepoštenom činu, što ga je Preč. Kaer podpisanomu prišio. 
Dokaže li on, da sam ja taj čin počinio, ja kriv; dokažem li ja, da toga nijesam učinio, 
da što sam tvrdio o fragmentarnom nadpisu da je to sve neoboriva istina, tada je 
Preč. Kaer kriv potvore i mora snositi sve posljedice, kako je u optužbi zatraženo. 
Dakle pitanje je o faktu ne o riečima.??" 


Kaer je nakon gotovo pet mjeseci uzvratio Buliću pismom od 15 stranica. Poslao 
ga je iz Raslina 22. siječnja 1908. Biskupskom ordinarijatu u Sibeniku, koji ga je 


267. SC, X (1907), br. 32, str. 1, 5. 
28. SC, X (1907), br. 43. 

209 SC, X (1907), br. 49, str. 2-8. 
2% SC, X (1907), br. 49, str. 8-11. 

30. siječnja proslijedio Biskupskom ordinarijatu u Splitu, a ta ustanova 16. veljače 
Buliću. U pismu je Kaer svoju višemjesečnu šutnju opravdao bolešću i ponovno 
je izrazio spremnost dati Buliću zadovoljštinu, “ali pod uvjetom da i mons. Bulić 
dade podpisanomu zadovoljštinu za uvrede koje mu je isti monsignor u svojem 
Bullettinu nanio". U pismu Kaer opširno analizira spor i ponovno se poziva na 
načela moralne teologije i zakone logike. Najviše ga smetaju Bulićevi prigovori, 
koje on smatra uvredama, da ne poznaje arheologiju i topografiju salonitanskoga 
polja. I ovaj put Kaer ne daje jasan odgovor na Bulićeve upite vezane uz godinu i 
mjesto natpisa mučenika Dujma i njegovo namjerno premještanje s mjesta nalaza 
u konfesiju bazilike, nego ponovno tvrdi da je on tako iz objavljene literature za- 
ključio. Korisno je napomenuti da Kaer u tekstu spominje svoje djelo u tisku Di due 
frammenti epigrafici nell'archeologia di Salona, koje koliko mi je poznato, nije nikada 


objavljeno.??? 


Bulić je Kaeru odgovorio 22. travnja 1908. godine. U dopisu je ponovio svoje dosa- 
dašnje stavove, ostajući pri onome što je napisao u tužbi protiv Kaera 28. studenoga 
1906., iznoseći da je Kaer “zlobno potvorio tužitelja (Bulića, 0.a.), da je počinio 
znanstvenu prevaru i time zaveo u bludnju učenjake i to sve iskrivljujući činjeni- 
ce i znajući da njegove (tuženikove) tvrdnje ne odgovaraju istini. Radi se o tome 
da tuženik dokaže svoje tvrdnje. (...) Što je tužitelj nazvao tuženika neznalicom u 
arheologiji i što mu je predbacio nepoznavanje topografije solinskog polja, to ne 
sadržava u sebi nikakve uvrede, već radije opravdanje tuženikove zlomičlenosti. O 
kompenzaciji bi dakle moglo da bude istom govora, kad bi tuženiku uspjelo da 
dokaže svoje tvrdnje?.?" Zadovoljštinu koju je Kaer tražio Bulić je nazvao novom 
Kaerovom insinuacijom kojom je Bulića ponovno optužio za krivotvorenje. Bulić 
na to nije htio pristati jer bi time priznao “indirektno da tuženik ima pravo".?“ Što- 
više, sve što je Kaer napisao u posljednjem dopisu 22. siječnja 1908. Bulić je nazvao 
“puko cjepidlačenje". Da bi se spor okončao Bulić je tražio da Kaer “dade pismeno 
na zapisnik i neka tiska na svoj trošak na taljanskom jeziku i razpošlje svim znan- 
stvenim časopisima, svim učenjacima i svim osobam, kojim je poslao i svoje brošire 
(I), u kojima su sadržane inkriminirane stavke, slijedeću izjavu".?“ Potom slijedi 
duga izjava na talijanskom jeziku, podjeljena u pet stavki, koju je Bulić sastavio, 
a u kojoj on traži da Kaer opozove sve što je uvredljivo o njemu napisao u svojim 
brošurama.?* 


21. SC, XI (1908), br. 12. 

2 SC, XI (1908), br. 12, str. 1-15. 

73 SC, XI (1908), br. 24, str 18 (2). 

“ SC, XI (1908), br. 24, str 18 (2). 
75_SC, XI (1908), br. 24, str 19-20 (3-4). 
5“ SC, XI (1908), br. 24, str 20-21 (4-5). 

Kaer nije prihvatio Bulićeve tvrdnje i “formu- 


v xd dis ia » . +1 . 
fi, VAS lu zadovoljštine", što se jasno vidi u njegovom 
= dopisu od 1. kolovoza 1908. godine. Štoviše, u 
poet ča ča m režn završnom dijelu dopisa ponudio je svoju for- 


ise PR Lapovo: mulu zadovoljštine, te će, ako je Bulić prihva- 
Son i diji kiši ača Se. ti do 25. kolovoza 1908., kada je trebala izići 
daa s s Moose | njegova knjiga San Doimo vescovo e martire di 
3 mom. | Salona nell'archeologia e nell'agiografia, prihva- 
“A em 28 ko š pm PPI: = titii on Bulićevu. Kaer opet ne daje odgovor 
aaa: pulpe: fea dade na Bulićeve upite nego ponovno tvrdi da nije 
Mauna, knoi mekana opiledj sa. | imao nikakvu namjeru povrijediti Bulića.27 


Bulićev odgovor uslijedio je 24. rujna 1908. 
i bio je vrlo kratak: “Na sastavak Preč. Don 
Petra Kaera od 1 kolovoza t. g., koji je potpi- 
sani primio nazad nekoliko dana na povratku 
sa znanstvenoga putovanja i koji se u privit- 
ku povraća, on drži suvišnim dati bilo kakav 
odgovor, jer nije bila i ne može biti namjera 


Zapisnik saslušanja Petra Kaera, : i : Godi 
Šibenik, 25. II 1907. potpisanoga voditi polemiku sa tuženikom. 


Izjavljuje samo, da ne prihvaća ponudjenu tu- 
ženikovu izjavu, jer ne odgovara propisim zakonskim i nije onakova kokovu je on 
zatražio, pa stoga pita, da bude prosljedjena parnica. 


Prvostupanjska presuda i utoci Bulića i Kaera u Zadar i Rim 


U Šibeniku 3. prosinca 1908. biskup Vinko Pulišić i devet prosinodalnih ispitatelja 
i sudaca donijeli su presudu o Bulićevoj tužbi Kaera. Odbili su Bulićevu molbu da 
se otvori sudski postupak, čime su uvažili Kaerovu “zakonito dokazanu peremptor- 
nu excepciju retorsije", koju je on uputio sudu 2. prosinca 1908., dan prije izricanja 
presude.?“ Ukratko, prema tekstu presude, Bulićeva molba je odbijena zbog iste 
uvrede koju je on nanio Kaeru, proglasivši ga neznalicom u arheologiji. 


Na izrečenu presudu Bulić je tražio utok Metropolitanskom sudu u Zadru. Obra- 
tio se Biskupskom ordinarijatu u Splitu 18. prosinca 1908. i od njega zatražio da 
se svi spisi proslijede u Zadar. UZ to, od splitskoga Ordinarijata je zatražio da mu 


277. SC, XI (1908), br. 40, str. 2-6. 
278. SC, XI (1908), br. 40, str. 7. 
22 SC, XI (1908), br. 50, str. 2-5. 

pošalje i Kaerov dopis od 2. prosinca 1908. u kojem je on iznio razloge zbog kojih 
je Bulićeva tužba i odbijena.*“ Nakon toga Bulić je 23. siječnja 1909. uputio zahtjev 
Biskupskom ordinarijatu u Šibeniku za dostavom Kaerova dopisa, i treći put 19. 
veljače 1909., također, spomenutom Ordinarijatu, ali ovoga puta preko Biskupsko- 
ga ordinarijata u Splitu.?? 


Nakon izrečene presude i neuspjelih pokušaja da mu se dostavi Kaerov dopis, Bulić 
je 24. veljače 1909. preko Biskupskog ordinarijata u Splitu uložio utok Metropo- 
litanskom sudu u Zadru.?* On se sudu najprije potužio da je iz povjerljivih izvora 
doznao da je Kaeru pravnu pomoć u parnici pružio fra Mate Kardum, sudac izvje- 
stitelj i sastavljač presude.“*“* Obrazlažući svoj utok Bulić je tvrdio da je veća uvreda 
koju je njemu nanio Kaer od uvrede koju je on nanio njemu. Tako on veli: “Objeda 
Kaerova jest potvora konkretna, nepoštena čina, koji se ničim opravdati ne može i 
koja uvrijegjenoga prikazuje varalicom. Nasuprot potpisani kaže Don Petru Kaeru 
da je neznalica, a tim ga opravdanim načinom kvalificira. Biti varalica jest nepo- 
šteno i samo nepošteno, i svatko može i mora da ne bude takav, inače je sramotan. 
Biti neznalica nije nepošteno, te bez sramote može se takovim biti i nije svakomu 
moguće da takav ne bude.?2#5 


U sljedećem dopisu od 27. veljače Bulić je molio Biskupski ordinarijat u Šibeniku 
da sve parnične spise dostavi Nadbiskupskom ordinarijatu u Zadru.?* Konačno, 
početkom ožujka 1909. do Bulića je stigao Kaerov dopis od 2. prosinca 1908., na 


temelju kojeg je izrečena presuda.?7 


Dana 28. listopada 1909. Metropolitanski sud u Zadru dokinuo je prvostupanjsku 
presudu šibenskoga crkvenog suda i zatražio da se molba ponovno razmotri. Na 
drugostupanjsku presudu zadarskoga suda Kaer se žalio Metropolitanskom sudu 
trećeg stupnja u Gorici. Žalba mu je odbijena, pa se on 29. prosinca 1909. žalio u 
Rim Sv. Kongregaciji konzistorijalnoj, koja je 3. veljače 1910. zatražila od Šiben- 
skoga ordinarijata da nastoji oko izmirenja Bulića i Kaera. 


Iz Bulićeva dopisa Biskupskom ordinarijatu u Šibeniku od 7. svibnja 1912. jasno se 
vidi njegovo nezadovoljstvo zbog sporosti parnice. Prošle su još dvije godine i do 
presude nije došlo. 


28i 


SC, XI (1908), br. 50, str. 6. 
21. SC, XI (1908), br. 50, str. 7. 
SC, XI (1908), br. 50, str. 8. 
SC, XII (1909), br. 34. 
SC, XII (1909), br. 34, str. 2. 
SC, XII (1909), br. 34, str. 4-5. 
SC, XII (1909), br. 34, str. 12-13. 
SC, XTI (1909), br. 34, str. 15-16. 

Don Frane Bulić, čuvar starina (17) 
Solinska kronika, br. 188, 15. V. 2010., str. 18-19. 


Po završetku studija u Beču Bulić se uz rad u prosvjeti kao učitelj, ravnatelj škole 
i školski nadzornik gotovo pedeset godina posvetio sakupljanju starina i konzer- 
vatorskoj službi. Kao konzervator i ravnatelj splitskoga Arheološkog muzeja dao 
je ogroman doprinos sakupljanju i čuvanju povijesno-kulturne baštine po cijelom 
Jadranu i mjestima u zaleđu. Spasio je brojne umjetnine, arhivsku građu, etno- 
grafske predmete, epigrafski i arheološki materijal. Ulagao je mnogo u spašavanje 
spomenika i obnove crkava. U radu je pokazao iznimnu sposobnost pregovaranja, a 
zahvaljujući upornosti uspio je rješavati naizgled nerješiva pitanja. No, valja reći da 
je u radu nailazio i na nerazumijevanje te je ponekad ulazio u otvorene sukobe, a u 
svojoj gorljivosti i brizi za očuvanjem baštine koji put je donio i dvojbene prosudbe 
u vezi pojedinih spomenika. Uz sve nabrojeno, teško je ne suglasiti se da Bulić spa- 
da u najplodonosnije i najpoznatije čuvare naše povjesno-kulturne baštine. 


Muzejski rad i konzervatorske službe 


Vrativši se nakon dovršenoga studija iz Beča, Bulić je kao prosvjetni radnik djelo- 
vao u dubrovačkoj Klasičnoj gimnaziji tri godine (1874.-1877.). Službu školskog 
nadzornika za područje Zadar-Benkovac obavljao je pet godina (1878.-1883.), dok 
je najviše godina radio u splitskoj Klasičnoj gimnaziji, najprije kao učitelj jednu 
(1873.-1874.), potom kao ravnatelj iste škole trinaest godina (1883.-1896.), kada je 
prisilno umirovljen.** Od nabrojenih službi, posebno ona nadzornička, omogućila 
mu je česta putovanja za vrijeme kojih je veliku pažnju poklanjao i spomeničkoj 
baštini. 

Od 1880. počinje Bulićeva konzervatorska djelatnost. Te godine imenovan je kon- 
zervatorom za povijesne spomenike za područje Zadra i Benkovca. Dolaskom u 
Split 1883. imenovan je 28. rujna konzervatorom spomenika za kotare Split, Sinj, 
Imotski, Makarsku, Metković i Hvar. Malo zatim postao je i član Uresnog povje- 
renstva splitske Općine koje je vodila brigu o uređenju Splita. Valja istaknuti da je 
dolaskom u Split 1883. imenovan i ravnateljem Arheološkog muzeja, na čijem čelu 
je ostao četrdeset i tri godine. 


28 Podatci o Bulićevom radu u muzeju i na zaštiti spomenika preuzeti su iz: M. BONAČIĆ 
MANDINIC, Nacrt za kronologiju..., str. 74-148; N. CAMBI, Frane Bulić, u: F. BULIC, 
Izabrani spisi, Split, 1984., str. 7-52. 

Priznanje za rad Buliću je iskazano i 1908., kada ga je Gradsko poglavarstvo u 
Zagrebu izabralo za člana Komisije za ocjenu natječajnih radova u svezi regula- 
cije Kaptolskoga trga i okolice. Nešto kasnije, 1911., izabran je za člana Vijeća za 
spomenike Austro-Ugarske Monarhije sa sjedištem u Beču, a 1913. postao je kon- 
zervator Arhivskog vijeća Archivrata u Beču. Iste godine 23. kolovoza imenovan je 
voditeljem novoosnovanog Konzervatorijalnog ureda u Splitu za područje od Paga 
do Boke Kotorske. Na toj službi ostao je trinaest godina, sve do umirovljenja 1926. 
godine. Bez sumnje, brojne i dugotrajne službe Bulić je svojim radom opravdao 
te time udario dobre temelje budućim generacijama i institucijama u sakupljanju, 
čuvanju i predstavljanju povijesno-kulturne baštine. 


Uhoda za blagom 


Bulić se svim srcem posvetio saku- 
pljanju svega što je smatrao važnim 
i to pohranjivao u arhive, ponajviše u 
splitski Arheološki muzej. Zahvalju- 
jući njegovoj upornosti i umješnosti | 
pregovaranja, u Splitu je sagrađena | 
nova muzejska zgrada. Zemljište je 
otkupljeno 1901., gradnja je počela 
1912.,a sve je dovršeno 1914. godine. 
Kako je poslije Prvoga svjetskog rata |. 
zgrada dodijeljena američkoj morna- 
rici i jugoslavenskim oficirima, use- Ulomci uzidani iznad 

ljavanje je započelo 1921., a zgrada ulaznih vrata u Tusculumu 

je otvorena godinu dana kasnije. Isto 

tako, Bulić je na Manastirinama dao podići Tusculum, jedinstvenu građevinu u 
kojoj je predviđena kuća za čuvara i radna soba s pričuvnom bibliotekom. Jedin- 
stvenost objekta čine razni uglavnom antički ulomci, prikupljeni najviše po Saloni, 
kao i stupovi sa staroga zvonika splitske katedrale, čijem se rušenju Bulić protivio. 
Kako nije uspio u zaustavljanju rušenja zvonika, ulomke je dao pokupiti i postaviti 
u vrt pored novosagrađene kuće. 


Preuzimanjem ravnateljske službe, Arheološkom je muzeju darovao svoju privatnu 
kolekciju koju je dobio dok je bio školski nadzornik. Kao ravnatelj muzeja te kao 
utemeljitelj i voditelj društva “Bihać" doslovno je rastvorio Salonu i lokalitete po 
Dalmaciji. Obilazeći crkve i arhive po Dalmaciji, a i šire, stvorio je baštinski kolaž 
iz kojih se izdvajaju arheološki i epigrafski spomenici, od kojih neki po važnosti 
nadilaze lokalne okvire. 

Zanimljiv je podatak N. Cambija da je Bulić za splitski muzej sakupio oko 100 000 
predmeta. Prema nekim podatcima sam je inventirao oko 25 000 predmeta. Gdje- 
god bi nailazio na etnografski materijal, arhivalije i razne umjetničke predmete, nije 
štedio novca da ih otkupi. Čak je u otkupe ulagao i vlastita sredstva. Tako je uspio 
otkupiti i dva vrijedna gotička zvona iz 1415.1 1467. godine. Prvo je kupio 1894. u 
splitskoj ljevaonici Cukrov, koja ga je bila otkupila da ga pretopi, a drugo 1897. u 
Čari na otoku Korčuli. 


Dolaskom u splitski Arheološki muzej zatekao je oko 1 200 natpisa. Istražujući tri 
najvažnija salonitanska lokaliteta - Manastirine, Marusinac i Gradske bazilike - ot- 
krio je veliki broj novih, tako da je nakon umirovljenja zbirku povećao na otprilike 
5 000 natpisa. Sve natpise je katalogizirao i objavio čime je dao najveći doprinos 
hrvatskoj epigrafiji. 


Od brojnih nabava ističem dva sarkofaga koji su bili u vlasništvu Crkve. Prvi je 
sarkofag s prikazom motiva lova na kalidonskog vepra, koji je stajao pred splitskom 
krstionicom. Drugi je vrlo poznati sarkofag s prikazom prijelaza Izraelaca preko 
Crvenoga mora, koji se nalazio u crkvi sv. Frane na splitskoj Rivi. Visoki iznos od 
8 000 kruna, koji su franjevci tražili za otkup, uspio je namaknuti u Beču, u Mi- 
nistarstvu nastave i bogoštovlja, kod svoga nekadašnjeg profesora Hartela. On ga 
je uspio nagovoriti da mu 6 000 dadne kao ministar kulture, a 2 000 kao ministar 
bogoštovlja. Tako je i bilo. 


Od Donata do Kamerlenga 


Bulić je drugačiji odnos prema spomeničkoj baštini u odnosu na prethodnu praksu 
iznio u prosincu 1909. u svojoj okružnici upućenu općinskim upraviteljstvima i 
kotarskim poglavarstvima. U tekstu između ostalog stoji: “Često se zbiva, da se 
pri gradnji novih kuća ili pri popravljanju i nadograđivanju starih, pri ostvarenju 
ili uregjivanju novih ulica, plokata, osobito u gradovima ili mjestima povjesničkih 
zgrada i uspomena, ne pazi na znamenitosti pojedinih kuća, uzetih po sebi, na nji- 
hovu povjesničku ili umjetničku vrijednost, a što je valjda još gore, gubi se s vida 
okolnost da naime svaka povijesna ili umjetnička zgrada ima ne samo svoju vrijed- 
nost kao taka, nego i svoju vrijednost u skupini zgrada, megju kojima stoji, dapače 
da jedna zgrada može imati u sebi malu ili manju važnost s povjesničkog ili umjet- 
ničkog gledišta, ali veću sa pogleda ambijenta u kojem stoji s pogleda slikovitosti.? 
Bulićeva borba za svaki spomenik započela je u Zadru na crkvi sv. Donata dok je vr- 
šio službu školskog nadzornika za područje Zadra i Benkovca. Rezultate rada obja- 
vio je zajedno s Aloisom Hauserom. Od angažmana u Šibeniku izdvajam njegovo 
praćenje popravka nekoliko slika u crkvi Valverde u izvedbi restauratora Lukescha. 

Od zaštitnih djelatnosti u zaleđu Irogira 
i Splita, u Poljicima, Imotskoj krajini, te 
u Vrgorcu i Neretvi, valja izdovjiti neke 
važnije. Zanimao se 1901. za pravoslav- 
nu crkvu u Broćancu prije njezina rušenja. 
Bio je u vezi sa sinjskim franjevcima koji 
su istraživali antički Aequum, Čitluk kod 
Sinja. Iražio je od sinjske Općine 1902. 
zabranu kopanja na Gardunu. U Imotskoj 
krajini, na Kamenmostu i Podbablju, us- 
pio je 1885. spasiti nekoliko arheoloških 
nalaza. Nešto kasnije, potkraj 19. stoljeća 
radio je na spašavanju stećaka u Imotskoj 
krajini. Bio je ljut zbog uništavanja stećaka 
kod kuće Bekavac, pokraj tzv. Rimskoga 
puta u Lovreću. Za stećke se borio i 1909. > 
godine. Imao je želju otkupiti zbirku po- 
ljičkih spomenika u Gatima. Uspjelo mu 
je 1893. spriječiti da se srednjovjekovni ka- 
meni ulomci iz poljičkih Jesenica odnesu 
u Knin. Od vrgoračkog župnika tražio je 
1897. izvještaj o rušenju stare crkve u kojoj 
su trebali biti tragovi džamije. Molio je da 
se sačuvaju stari predmeti od metala i drva te natpisi, arhitektonski ukrasni dijelovi 
i nadgrobne ploče. Brinuo se i za spomenike u Naroni. 


Glava Herakla, Sinj, 
Franjevačka arheološka zbirka 


Veliku pažnju posvetio je Bulić spomenicima na Visu i na Hvaru. Priječio je 1890. 
odnošenje velikog rimskog kipa iz kuće Dojmi u Visu, dok je 1912. doprinio po- 
pravku stropa u crkvi sv. Ciprijana. U Hvaru je popravljao zvonik sv. Marka. Inter- 
venirao je kad je neki fotograf skinuo i oprao sliku Posljednje večere iz franjevačkog 
samostana. Hvarskoj je općini 1897. uputio prigovore jer je dala odobrenje da se iza 
stare lože sagradi previsoki hotel te je prosvjedovao što se ruše zidovi kule pokraj 
lože. Izdao je 1901. dozvolu za proširenje crkve u sv. Nedjelji, a 1912. pratio je po- 
pravak renesansnog srebrnog križa iz Vrboske. 


U Trogiru je spriječio da se kula Kamerlengo pretvori u skladište duhana te da se 
grbovi s kule prebace na općinsku zgradu. Sudjelovao je u popravku Lože i domini- 
kanske crkve. Kad je crkovinarstvo prodalo crkvu sv. Barbare, ponovno ju je otkupio. 
Njegovom zaslugom 1897. u katedrali se popravljaju kipovi u kapeli Nikole Firen- 
tinca. Početkom 20. stoljeća popravio je orgulje i strop u crkvi sv. Petra. 

Usprotivio se 1893. odnošenju srednjo- 
vjekovnih kamenih ulomaka iz Kaštel 
Sućurca u Knin. Od općine Kaštel Stari 
1909. je zatražio da se popravi kula Ći- 
piko. U Solinu je 1912. zabranio grad- 
nju dvorane uz crkvu Gospe od Otoka. 
Brinuo se i za spomenike u Makarskoj 
pa je 1899. predložio Središnjem po- 
vjerenstvu popravak crkve sv. Filipa, a 
1909. pomogao je u popravku srednjo- 
vjekovne crkve sv. Ivana u Podacima. 


Peristil u sjeni Grgura 


Bulić je najviše djelovao u Splitu. Na- 
brajam samo najvažnije zahvate. Rene- 
sansni reljef Gospe uzidan na ostatci- 
ma zida na Pisturi popravljen je 1897. 
godine. Iste godine popravljena je kula 
franjevačkoga samostana na Poljudu i 
otvoren grob Tome Nigrisa, iz kojeg su 
predmeti pohranjeni u samostan. Popravci na samostanu na Pojišanu izvedeni su 


1912. godine. 


Unutrašnjost trogirske katedrale 


Od splitskog kaptola je tražio 1897. da iz porušene crkve sv. Mihovila premjesti 
oltar u crkvu sv. Dujma i Staša. Istom kaptolu je 1903. zapriječio da uz katedralu 
sagradi veću te da stara misna ruha proda Muzeju za umjetnost i obrt u Beču. Na- 
kon što je 1889. Središnjem povjerenstvu predložio povratak Buvinovih vratnica na 
katedrali, za iste se zalagao te su 1908. i obnovljene. 


Zbog nedostatne brige 1905. je tražio da se stari općinski arhiv prenese u Historij- 
ski arhiv u Zadru. Kada je započeo Prvi svjetski rat, vrijedne materijale iz Arheo- 
loškog muzeja spremio je u sanduke koje je potom dao prebaciti u Sinj. Nakon rata 
sudjelovao je u vraćanju umjetnina koje su se u tijeku rata nalazile na popravku u 
Beču. 


Za Dioklecijanovu palaču se najviše borio. Najviše njegovom zaslugom Središnje 
povjerenstvo za spomenike u Beču poslalo je 1902. prijedlog Zakona o čuvanju Di- 
oklecijanove palače, a 1903. je imenovalo posebno Povjerenstvo za palaču. Nakon 
dugotrajne borbe uspjelo mu je palaču uknjižiti kao državno vlasništvo i time steći 
više ovlasti u njenoj zaštiti. Tako je branio gradnju u blizini palače i kanoniku Zeli- 

ću, koji se nije pridržavao uvjeta 
konzervatora. Bio je protiv ogo- - 
ljavanja Mauzoleja od ostalih 
okolnih zgrada i zaštite njego- 
ve unutrašnjosti na način da se 
zamijene stari kapiteli novima. 
Spriječio je rušenje crkvice na 
Protironu i crkvice sv. Roka na 
Peristilu. K tome, dao je 1908. 
obnoviti crkvicu sv. Martina 
iznad Zlatnih vrata palače, a 
1912.i zidove Vestibula. 


Postavljanje spomenika Ivana 

Meštrovića Grguru Ninskome 

na Peristilu 1929. velika je i još do kraja neobrađena tema. Bulić je dobro znao da 
iza postavljanja spomenika stoji aktualna politika. Niti tada, kao osamdesetogodiš- 
njak, nije popustio pritisku javnosti te je pokazao svoju dosljednost i nepokloeblji- 
vost. Znao je dobro da se spomenik postavlja voljom političke elite te da će jednog 
dana od tamo biti i maknut. Tako je i bilo. 


Bulićevi neuspjesi i dvojbene odluke 


Unatoč sposobnosti i ugledu Bulić nije uspio provesti u djelo sve što je htio, te je, u 
najmanju ruku, donio i neke vrlo dvojbene konzervatorske odluke. Bio je protiv za- 
štite unutrašnjosti Mauzoleja na način da se zamijene stari kapiteli novima. Kapi- 
teli su ipak zamijenjeni. Bezuspješno se borio protiv rušenja bivše zgrade Trogirske 
biskupije; zgrada je srušena, a na njezinom mjestu je sagrađena nova sudska palača. 
Bio je protiv rušenja staroga zvonika splitske katedrale; zvonik je zamijenjen novim. 
Usprotivio se gradnji Hrvatske vjeresijske banke uz Hrvojevu kulu u Splitu. Nije 
mu pomogla ni intervencija kod prestolonasljednika Franje Ferdinanda. 


Među dvojbene odluke može se ubrojiti don Franin zahthev da se stara zgrada 
splitske biskupije, koja se nalazila sa sjeverne strane Mauzoleja, ne obnavlja nego 
potpuno ukloni, jer je prema njegovu mišljenju bez umjetničke vrijednosti. Odluku 
je promijenio, ali do obnove nije došlo jer je zgrada 1924. stradala u požaru. Zatim 
je izdao dozvolu da se u Starom Gradu sruši stara dominikanska crkva iz 1575. go- 
dine. Krajem 19. stoljeća potpisao je dozvole za rušenje crkve u Ravči kod Vrgorca, 
u Gdinju na otoku Hvaru i crkve u Vidu, koja je bila sagrađena na ostatcima rimske 
Narone. 

Neustrašivi čuvar 


Nije se Bulić ustručavao prepirati s vlastima kada su svote za otkupe prelazile odo- 
brenu visinu. S Ministarstvom financija u Beču ušao je u sukob zbog plana da 
se Dioklecijanova palača pretvori u kamenolom iz kojega će ministarstvo izvlačiti 
materijalnu korist. Osobito je bio gnjevan kada ne bi uspio otkupiti materijal za 
Muzej. Tako je žalio za tristotinjak gema iz Asserije, iz zbirke Meneghelli u Zadru, 
koje je otkupio Arheološki muzej u Zadru, koji je tada bio pod upravom Italije. Bu- 
lić je smatrao da je ta zbirka izgubljena za našu zemlju. Ušao je u vrlo oštar sukob 
s don Šimom Ljubićem koji je za Arheološki muzej u Zagrebu otkupio vrijednu 
zbirku Vicka Solitra, koja je potjecala uglavnom iz Salone. 


Solinski težaci su teško shvaćali zašto je Bulić dao više novca za natpis svećenika 
Ivana s Marusinca, nego za nekoliko metara vinograda. U trenutku plaćanja Bulić 
je dobro znao zbog čega to čini. Uskoro su to počeli shvaćati i težaci. Danas se tome 
više nitko ne čudi. 

Naprijed učitelju! (18) 
Solinska kronika, br. 189, 15. VI. 2010., str. 18-19. 


U dosadašnjih sedamnaest nastavaka nastojao sam javnosti približiti život i rad don 
Frane Bulića. Koristio sam se uglavnom općepoznatim činjenicama, objavljenim 
po raznim publikacijama, koje sam nadopunjao novim podatcima iz Bulićeve ko- 
respondencije pohranjene u priručnoj biblioteci Katoličkoga bogoslovnog fakulteta 
u Splitu. Da podsjetim: Bulićeva ostavština obuhvaća dvadeset i sedam svezaka, u 
kojima se nalazi oko tisuću i dvije stotine pisama, dopisnica, razglednica i brzojava. 
Obilnoj korespondenciji pridodane su razne brošure, novinski isječci, pozivnice, 
promemorije, članci i nekoliko knjiga. 


Za posljednji nastavak ovoga feljtona izdvojio sam iz ostavštine dio Bulićeve kores- 
pondencije s nekoliko poznatih osoba, ponajviše njegovih učenika i prijatelja. Tako 
su analizirana pisma koja su Buliću poslali Jakov Ceresatti, Ante Katalinić (ljekar- 
nik), Ante Katalinić (profesor), Marko Perojević, Kerubin Šegvić, Tadija Smičiklas, 


Muke po Kerubinu i don Lukini ekzemi 


U jednom od pisama, Splićanin don Kerubin Šegvić, povjesničar i književnik jada 
se don Frani da u Kotoru živi bez ikakvih knjiga. Ako mu nešto zatreba, potraži 
u biblioteci, ali ima velike probleme oko posudbe. Kako sam piše: “Biblioteka je 
zapečaćena sa sedam pečata!!" Još teži problem koji ga je pratio bio je i nedostatak 
novca. Tako se žali da nije u stanju nabaviti pisaći stroj, neophodan za spisateljski 
rad. Vrlo je zanimljiva i Šegvićeva tvrdnja: “Hrvati će proganjati Hrvate za slogu 
sa Srbima!!?? Valja napomenuti da je Šegvić u početku stvaranja NDH bio u hr- 
vatskom izaslanstvu u Italiji, o čemu je objavio knjigu U prvim mjesecima stvaranja 
NDH. Nakon rata je osuđen kao neprijateljski suradnik i strijeljan. 


O Vranjičaninu don Luki Jeliću, možda najosebujnijem svećeniku splitske Crkve, 
plodnom piscu, profesoru, arheologu, prevoditelju, prirodoslovcu i sakupljaču na- 
rodnog blaga, bilo je govora u jednom od prethodnih feljtona (studeni 2009.). Don 
Luka je često poboljevao, i evo što je o tome don Frani pisao profesor don Ante 
Katalinić: “Ne znam jeste li čuli o bolesti don Luke Jelića. Još ovih praznika bila 
su mu dva lišaja (ekzema) jedan na desnoj nozi a drugi na lijevoj nozi. Liječio ga je 
onda Marčelić i poslije dva ili tri mjeseca liječenja nestalo im traga. No bit će dva- 


2%. Kotor, 14.11. 1905., u: SC, VIII (1905), br. 17. 

naestak i više dana, da su mu se opet pojavili i to ne samo na prijašnja dva mjesta, 
nego još i na desnoj ruci i gdje gdje po ostalom tijelu. Stoga je sada poslan liječniku, 
liječi ga neki ćifut Ohorovicj te ima nade da će do kojih dvanaestak dana biti izli- 
ječen. No pošto uvijek ostaje pogibelj, da se bolest povrati, jer je dosta da ostane i 
samo jedan bacil, a da opet nastane infekcija, odlučio je netom se prilično izliječi (!), 
poći u Beč ili kamo drugamo, da se savjetuje s kojim specialistom. U tu svrhu već je 
danas zaiskao od nadbiskupa dopust od 2 ili 3 mjeseca koji će mu biti dozvoljeni. 
Kroz ovo vrijeme red će biti, mene da dupliram povijest što ću rado učiniti radi don 
Luke premda će mi biti teško. Sa svom svojom bolešću ipak Luka neumorno radi 


na svojim člancima o glagoljici...??? 


Nadarbina sv. Marte i martirologij trogirske crkve 


Zanimljive podatke o trogirskoj Crkvi uputio je don Frani Trogiranin don Marko 
Perojević (16. X. 1876. - 28. LX. 1943.), povjesničar i publicist. Don Marko mu je 
poslao rukopis Nadarbine sv. Marte te ga zamolio da ga pregleda i popravi. Uz to 
je zamolio don Franu za pomoć u svezi rodoslovlja obitelji Buffalis i Borgaforte.*" 
U drugom pismu don Marko ga obaviještava o Martirologiju trogirske crkve, koji 
je unazad godinu dana slučajno dobio na uvid od remete, pregledao, te iz njega pre- 
pisao neke bilješke. U siječnju 1900. Perojević je martirologij ostavio u sakristijski 
ormar u kojem su se nalazili misali i brevijari. Gdje se nakon toga rukopis nalazio, 
Perojeviću nije bilo poznato.?? 


Pad Salone i opatica Ivana 


O padu Salone i opatci Ivani u nekoliko pisama progovara češki povjesničar Josip 
Jireček (24. VII. 1954. - 10. 1. 1918.). Za hrvatsku povijest važne su njegove ra- 
sprave iz dubrovačke srednjovjekovne povijesti, posebice o značenju Dubrovnika u 
povijesti trgovine te o dubrovačkoj diplomaciji. 


Analizirajući otisak prelomljenog natpisa opatice Johanne Sermensis, na kojem su 
preostala slova indikcije Q...TADECIMA, Jireček je predložio čitanje g(uar)tade- 
cima, za razliku od drugih koji su u natpisu vidjeli g(uin)tadecima. U tih nekoliko 
uništenih slova gotovo da leži ključ rješenja pada Salone. Prema Jirečeku, ako je u 
natpisu urezana četrnaesta indikcija, onda je opatica umrla 551., ako je pak petna- 
esta, riječ je o 612. godini, u što je Jireček sumnjao.?? 


2 Zadar, 4.111. 1905., u: SC, VIII (1905), br. 7. 

21. Dolac Donji, 29. LX. 1900., u: SC, III (1900), br. 41. 
22 Dolac Donji, 6. X. 1900., u: SC, II (1900), br. 60. 
25 Beč, 16. XI. 1901.,u: SC, IX-2 (1906), br. 28. 

Nadalje, u drugom pismu Jireček raspravlja o opatici Ivani: “Zašto se opatica Ivana 
zove Sermensis? U to vrijeme nije bilo običaj zvati ljude po mjestima, odakle su 
došli, osim malih iznimaka. U Solinu svakako u 6. vijeku je bilo dosta bjegunaca i 
izseljenika iz Sirmia. Ako bi Ivana bila opatica kakvoga samostana ženskoga u Sri- 
emu, pa je umrla 612. u Solinu u vjeku 40 godina, bila bi imala kod pada Sriema g. 
582 samo deset godina, ma ovako malo djete nemože biti opaticom!???* 


Sv. Dujam 


Pitanje sv. Dujma i splitske tradicije ispunjalo je novine i znanstvene publikacije, 
ali je često spominjano i u pismima Jakova Michielija, Jakova Ceresattija, Tadije 
Smičiklasa i Ante Alfirevića. 


Veliki don Franin prijatelj Jakov Michieli u jednom od brojnih pisama osvrće se 
na sukob oko sv. Dujma: “Cienim da posli ovoga što je napisao I. S. B. L. (Josip 
Bervaldi, 0. a.) smiriće se i Kaer i Marković, oba strukovnjaka in ottantesimo. Ali ja 
sam uvjeren da ni prvi, ni drugi nisu ništa pisali od njihove glave, i da tu po sridi ima 
koji drugi nagovaratelj. I bez sumnje, kako može pisati jedan mali župnik i jedan 
kukavni fratar o stvarima kojih ni malo znadu, ni ti imadu pojma, jer nisu, more biti, 
nikad ni vidili izkopine solinske, i ako su jih vidili jedan, oli dva puta slučajno, to ne 
more jih uvlastiti da izreku jedan sud pozitivni. Za to hoće se znanost ne astratta, 
nego positiva, i bez prave pozitivne znanosti, nemore se ne samo pisati, ali i ne go- 
voriti o jednome predmetu, gdi jedino strukovnjaci mogu izreći sud. Vidim da ovi 
blaženi Sveti Dujam, dao ti je dosta po glavi, ali kad si ti s dobrom namjerom htio 
ustvrditi i prikazati istinu, oni isti biće ti haran.?? 


Nakon rasplamsavanja sukoba Jakov Ceresatti u čudu piše: “Ljubljeni Učitelju! 
Amo nas je ko grom iz vedra neba zapanjila vijest u Hrvatskom Pravu, gdje se javlja 
pod “Biskup Nakić proti mru. Bulića", da Vam je biskup zabranio pisati o mučeni- 
cima solinskim (izdavanje) Bullettina i “glasa se da ga je suspendirao od mise', te 
zabranio raspačavanje znanstvene rasprave o Sv. Duji (valjda onu od Matiaševića). 
Ne znam, je li u stvari tako, ali mi se čini, da će biti poznavajući odnošaje i značaj 
biskupa, Maroevića et comp. To me silno uzrujalo. Ne mislim, da znanost nigda ne 
može biti proti vjere, ni vjera proti pravoj znanosti. Stoga da ćete vi već učiniti svoju. 
Uprav čudno je od ljudi, koji se svedjer — tobože - drže odredaba Rima, nijesu znali 
za papinu bulu Officiarum ac munerum glede izdanja knjiga te dopustila kurija-or- 
dinarijat izdanje brošure Devića.??* 


24 Beč, 9. VII. 1907., u: SC, DX-2 (1906), br. 33. 
25 "Trst, 26. XII. 1906., u: SC, IX-2 (1906), br. 9A. 
2 Zadar, 11.111. 1901., u: SC, IV (1901), br. 22. 

Fi Svoje mišljenje o sukobu iznio je i Tadija Smi- 
čiklas: “Ia kada ljudi ala biskup Nakić stoji na 
stanovištu, da sva znanstvena pitanja stoje pod 
kontrolom crkve, da svećenik bez dozvole svo- 
je oblasti crkvene i nebi smio rešavati nikakvih 
znanstvenih pitanja, kada “majka' crkva ima samo; 
onda je naravno, da se nije crkva 'umješala'u kakva 
znanstvena pitanja, već se jadni svećenici mješaju 
u vlast biskupa ili “majke' crkve, kada bez dozvo- 
le obradjuju znanstvena pitanja. Kada ovo čovjek 
promisli, onda se doista i ne ima čuditi onim stva- 
rima u Francuskoj." 


Profesor teologije Ante Alfirević s žaljenjem kon- 
statira: “Vrlo mi je žao, da je do toga došlo. Svaka- 
ko ste radili za znanost, ali ujedno i u službi vjere. 
Zahtijeva li sada crkvena disciplina, da se privre- 
E Bulić u dvorištu meno ustegnete od vaših publikacija, to ne može 
Arheološkog muzeja Split biti nego pohvalno, poslušate li više naredbe: bo- 
Mene lji je posluh, nego li posvetilište. Valjda protivnici 
očekuju od Vas protivan korak, ali se varaju, ako misle, da Vam je u ovom pitanju do 
osobnosti. Dakako protivnici će ovu zabranu shvatiti kao potvrdu njihove antiteze, 
nu ko da ih takove poduči o protivnome? U ostalom, ako je Rim za to, da se uste- 
gnete od publikacije, nije Rim proti i Vi se obratite utokom amo.??* 


Timeo Hungaros ili malo pravih Hrvata 

Slijedi nekoliko zanimljivih razmišljanja Tadije Smičiklasa i Jakova Michielija o 
Hrvatima, Mađarima i Talijanima, točnije o prisezanjima ovih posljednjih na hr- 
vatske prostore, kao i o inertnosti Hrvata, posebno Dalmatinaca. 


Tadija Smičiklas u pismu piše o političkim prilikama u Hrvatskoj: “Ja sam pesi- 
mista više nego što sam prije bio. Timeo Hungaros et dona ferentes, ali ne ima taj 
niti dona, nego samo neko lizanje, koje je kadro naše ljude sasvim pred narodom 
kompromitovati."?? 


U drugom pismu veli: “U sv. Jerolimu svatko gospod samo nije Hrvat. Piše mi dr. 
Horvat da će se valjda vratiti kući. On je tamo kapelan crkve i amen. Drugo je sve u 


27 Zagreb, 18.1. 1907.,u: SC, X (1907), br. 15. 
28 Rim, oko 5. travnja 1901.,u: SC, IV (1901). 
2? Zagreb, 29. VI. 1906., u: SC, IX-1 (1906), br. 64. 

rukama Talijana Lurida. Magjari se upiru da dodje zavod u ruke Magjara, te dodje 
za poglavara Magjar.?% 


O Hrvatima u Trstu svoje mišljenje don Frani uputio je Jakov Michieli riječima: 
“Ja šetam dosta i kad mi dodije šetati onda prodjem vrime u hrvatskom skupu gdi 
imade 200 članova, a posjetaju pet, šest najviše. Kažu da imade ovih od 12 do 14 
000 Dalmatinaca ali žali Bože po sve malo pravih Hrvata." 


Spominjuć se dakle Vaše dobrote... 


Doživio je don Frane i neugodnih susreta u Splitu. Vidljivo je to iz jedne njegove 
bilješke, koju je pridodao pismu don Ante Katalinića. Ovo te bilješke: “Jednog jutra 
od 8.-9 mjeseca decembra 1904 ili siječnja 1905 ali priličnije decembra 1904, D. 
Frane Bulić našao u knjižari Sjemeništa D. L. Matošića, te mu prigovorio kako se 
ono u Danu piše neznajući povijest razvitka grada Splita i da se piše proti, pridošli- 
ca. Došlo se do prepirke. Bulić reče Matošiću: “Učite povijest, grada Splita, ne znate 
povijest grada, neznalico! Našto mu On t.j. Matošić Buliću: “A što znate Vi, neznate 
nego ono malo kamenja. Bulić se odalečio, ne rekavši ništa.??0 


Bio je don Frane, uz silno znanje koje mu nitko nije mogao osporiti, poznat i po 
velikom srcu i spremnosti da pomogne svima koji su mu se obraćali. Splićanin Ante 
Katalinić, ljekarnik, uputio mu je sljedeće pismo: “Odkad izidjoh iz Gimnazije ni- 
jesam Vam još nikada ni u čemu dosađivao, pa me to još više oslobađa obratit se 
Vašoj obće poznatoj dobroti, u času, tako važnom u svojem životu. Kako će Vam 
biti moguće poznato, ja sam ljekarnik bez svoje ljekarne. Ljekarnik sam naime prvi 
ovdješnjoj pokrajinskoj Bokvici. Ljekarna je to sa malo posla pa dotično i sa vrlo 
malim prihodom. Dubrovnik je pak mjesto odveć skupo, a za nas koji smo iz Splita 
ili njegove okolice i dosta strano, pa se nije lako našem, čovjeku tu ni naviknuti. 
Nigdje bolje ne pristaje što ovdje ona: “Sve mi hvali, al me u Split uvali." Stoga 
sam se natjecao na ljekarnicu Voljoi u Splitu koja je pod natječajom jer kad bi to 
mjesto zadobio, postigao bi onaj cilj za kojim sam žudio t. j. biti ljekarnik svo- 
je ljekarne u svom ili dobro poznatom mi mjestu. Tim radije sam to učinio, što 
su ovo jako rijetki slučajevi, da naš čovjek može ovakovo mjesto dobiti u našim 
stranama jer u Bosni, Hercegovini, Hrvatskoj tjeraju nas Deklecingeri, Baueri a 
u Istri pa i Dalmaciji Talijani. Pri ovom natječaju imade ali mnogo natjecatelja, a 
odlučuje tamošnje poglavarstvo. I kao u svakoj stvari tako i u ovoj sva je prilika da 
će dobit to mjesto onaj, koji bude imao više zagovaratelja. Spominjuć se dakle Vaše 


3% Zagreb, 18. 1. 1907., u: SC, X (1907), br. 15. 
901 Trst, 2. X. 1905., u: SC, VIII (1905), br. 66. 
902 Zadar, 4,111. 1905.,u: SC, VIII (1905), br. 7. 

E Bulići don A. Milić 
u Rogaškoj Slatini 1933. 


dobrote još sa gimnazijskih klupa obraćam 
se Vama vrućom molbom da biste se Vi 
zauzeli za mene u ovoj stvari. Drugo vam 
neznam reći, već da ljubaznosti, ljubavi i 
štovanju kojeg Vam dugujem ne samo kao 
vaš bivši gojenac već i kao dio naroda či- 
jeg sam član, pridodat ćete s time još jedan 
kamičak.?39% 


Na koncu vas svesrdno pozdravljam... 


Završavam ovaj feljton riječima podrške 
don Frani od Jakova Ceresattija i Ante 
Katalinića. Prvi ga je 11. ožujka 1901., u 
jeku sukoba oko pitanja sv. Dujma, ohra- 
brio Ceresatti: “ Vrieme će dokazati, na či- 


4 jojje strani pravica. Ovo se obično dogadja 
“kod ljudi zasukanih rukava. (...) Prebacili 


ste dosta gorkih junački preko sebe, pa se 
nadam, da ćete i ovo. Istina i pravica će po- 
bjediti, a u vašoj borbi naći ćete uviek uza 
se one, koji ljube istinu. Naprijed, učitelju!? 
Nekoliko godina poslije, 4. ožujka 1905., 


Ante Katalinić mu je poručio: “Na koncu vas svesrdno pozdravljam zajedno s ma- 
lim i velikim Bulićima kojih je pun Spljet i bilježim se.7% 


%% Dubrovnik, 9. 1. 1905., u: SC, VIII (1905), br. 8. 


3% SC, IV (1901), br. 22. 

POLEMIKE 


Odgovor na tekst dr. sc. Jurice Pavičića Preotimanje žrtava fašizma, objavljen u 5/o- 
bodnoj Dalmaciji 2. travnja 2014., str. 14-15. 


Pavičić prešućuje nove historiografske spoznaje 


De facto i de iure, kolumnist Slobodne Dalmacije dr. sc. Jurica Pavičić zaslužio je 
orden za svoj tekst naslovljen “Preotimanje žrtava fašizma", objavljen u spomenutoj 
tiskovini 2. travnja 2014., samo nekoliko dana nakon dostojanstvenih komemora- 
cija organiziranih u prigodi 70. obljetnice apokaliptičkog stradanja najmanje 1256 
civilnih osoba iz potkamešničkih sela. Sve navedene civile mučki su krajem rujna 
1943. i krajem ožujka 1944. pobili pripadnici njemačke SS divizije “Prinz Eugen". 


Budući da je novinar prozvao mene da sam u svom tekstu objavljenom u S/obodnoj 
Dalmaciji “obrnuo teze? i “zloporabio historiografiju", ali i lokalnu Katoličku crkvu 
čiji sam član, smatram obvezom na to reagirati. U trijumvirat zla doktor je uključio i 
županijski HDZ, kojeg nemam ovlasti ni namjeru braniti, iako smatram da njegovo 
vodstvo to može učiniti bez velikog napora. Vjerovali ili ne, Pavičić je u našu zloči- 
načku družinu pribrojio i obitelji stradalih! Tako u svom zadnjem tekstu lamentira 
s tugom u srcu: “Suučesnik antipatične revizije su nažalost i obitelji stradalih, koje 
krotko, konvertitski, trpe da se kosti njihovih mrtvih upregnu u historiografsko 
ispiranje njihovih ubojica". 

Prema mišljenju novinara svi mi gore navedeni smo revizionisti povijesti koji da bi 
“asanirali vlastite ideologije“, čitaj “ustaštvo" i “klerofašizam", “izbacujemo vetera- 
ne antifašističkog rata s komemoracija", činimo sve “da SDP bojkotira obljetnicu, 
pa ih zbog toga bojkota osuđujemo", “preotimamo žrtve fašizma antifašistima", a 
fašizam osuđujemo, samo “načelno". Po njemu, ja “perverzno" okrećem teze i širim 
laži o velikom pokolju u potkamešničkim selima, amnestirajući od pokolja ustaše i 
domobrane te svaljujući svu krivnju na partizane. 


Naravno, riječ je o bezočnim lažima koje je dr. Pavičić podastro čitateljima, čime 
me je prvi, a vjerojatno i posljednji put doslovno prisilio da javno reagiram. Teško 
mi je zbog ograničenosti medijskog prostora odgovoriti na sva izrečena krivoklet- 
stva, pa se usredotočujem na veliki pokolj civila 1944. godine. Za taj pokolj Pavičić 
s pravom optužuje pripadnike njemačke 7. SS divizije “Prinz Eugen'i četnike, što 
dokumenti i potvrđuju. Međutim, Pavičić i svi drugi pavičići unatoč novim histo- 
riografskim spoznajama koje je 2012. I. Kozlica objavio u knjizi “Krvava Cetina?i 
dalje optužuju njima “pridružene" postrojbe domobrana i ustaša, te pripadnke 369. 
(hrvatske) pješačke “Vražje divizije? da su izravno sudjelovali u pokolju. Na nji- 

hovu žalost, tu tvrdnju opovrgavaju dokumenti. Izdvajam samo jedan partizanski, 
napisan 2. travnja 1944., samo tri dana nakon pokolja. Iz njega izdvajam: “Naše 
jedinice dale su slabiji otpor oko Otoka i Gale, ali su Njemci /odnosno četnici i 
ostali banditi/ pobili stanovništvo odreda. (...) Za pogreb lješeva u Otoku došli 
su iz Sinja 3 fratra medju kojima i fra Stanko Litre-Milanović /razbojnik/ čija je 
familija poklana, kuća zapaljena, stoka odvedena. Takodjer porodica novoga logor- 
nika Mirka Bilobrka je postradala, 5 članova ima u bolnici, a 3 člana poginula, dok 
je kuća opljačkana i zapaljena, a stoka odvedena. Navedeni barbarizam izazvao je 
gnjušanje kod domobrana a naročito kod onih domobrana čije su porodice stradale 
te se prijete osvetom Njemcima. Medju ustašama u Sinju nastala je velika uzbuna 
zbog tog klanja, te se prijete osvetom Njemcima, a i pravoslavnom življu i četnički 
raspoloženim elementima. (...) Narod je prestrašen, ogorčen na Njemce, bježi u 
žicu da bi se sačuvao. Na nas je zlovoljan, jer smatra da smo ga mogli braniti.? 


Mislim da ovom dokumentu nije potrebno pojašnjenje. Samo dodajem da su se 
“pridružene" snage u vrijeme njemačkog pokolja borile protiv partizanske “narod- 
nooslobodilačke vojske", čiji su pripadnici pred naletom njemačke vojske napustili 
sva sela i pobjegli. Da “pridružene" postrojbe nisu izravno sudjelovale u pokolju 
svjedoči u Slobodnoj Dalmaciji 2. travnja 2014. i 82-godišnji Jakov Đonlić iz Vo- 
štana koji je preživio pokolj. Znajući sve ovo, mislim da je suludo nijekati suodgo- 
vornost za pokolj kako “pridruženih" snaga, tako i “narodnooslobodilačke vojske", 
koja je ostavila narod da ga se pokolje. 


Što se tiče “preotimanja žrtava fašizma antifašistima“, doktor bi trebao znati da su 
upravo komunisti poslije rata uvjerili obitelji preživjelih da su svi njihovi postradali 
u pokolju zapravo komunisti, pa su im u znak zahvalnosti na spomen obilježja 
i kosturnice prikačili petokraku! Možda je to “prisvajanje" razlog zbog kojega su 
obitelji sramno “konvertirale"i po svemu sudeći raskinule dugogodišnje bratstvo s 
antifašistima. 


Dokle će Pavičić i njegova družina osporavati dokumente, dokle će uporno ponav- 
ljati mit “zlim ustašama", a tvrdoglavo sijati mit o “dobrim i nepobjedivim partiza- 
nima", dokle će povijesnu istinu prilagođavati svojim idejama i dogmama, samo je 
njima znano. U iščekivanju boljih dana, možemo samo zamoliti Svevišnjega da sve 
one koji su spremni čuti nešto drugačiju istinu o ovim pokoljima, ratu, ali i poraću, 
sačuva od crvene dogme i Pavičićeve retorike.3% 


35 Nakoj objave ovog teksta uslijedio je odgovor J. Pavičića: Neka don Dukić preispita savjest i 
vlastitu ideologiju (Slobodna Dalmacija, 17. travnja 2014., str. 40). Na taj u historiografskom 
smislu “mršav" tekst nisam odgovorio. 

Odgovor na priopćenje koje je Udruga antifašističkih boraca i antifašista (UABA) 
Cetinske krajine Sinj objavila na portalu Ferata 27. prosinca 2014. povodom izjava 
J. Dukića na predstavljanju knjige Ivana Kozlice A/ka u politici — politika u Alki, 
održanom 18. prosinca 2014. u sinjskim Alkarskim dvorima. Odgovor je objavljen 
na istom portalu Ferata 31. prosinca 2014. godine. 


Sinjska antifašistička udruga 
ideološkim ćorcima puca u prazno 


Sinjska antifašistička udruga i njezin predsjednik Stipan Samardžić uputili su 27. 
prosinca 2014. priopćenje za javnost povodom mojih izjava izrečenih na predstav- 
ljanju knjige Ivana Kozlice A/ka u politici — politika u Alki, održanom u Alkarskim 
dvorima 18. prosinca 2014. godine. U priopćenju su me ti antifašisti prozvali, na- 
ravno bez pokrića, da sam na predstavljanju knjige rekao ono što stvarno nisam re- 
kao, da sam otišao “predaleko? u interpretaciji suvremene alkarske prošlosti, što nije 
istina, i da sam, ako sam ispravno shvatio njihov tekst, polazeći “s pozicije politike 
suprotnoga pola, dakle nacifašizma" skovao plan rušenja antifašizma!!! Na njihovu 
žalost, ništa od navedenoga nije istina. 


Što se tiče UABA-ških utuživih etiketiranja upućenih na moj račun, o mojem na- 
vodnom “nacifašizmu" i “ustaštvu" ne kanim trošiti riječi. Vjerovali ili ne, sve ovo 
događa se u viteškom Sinju krajem 2014. godine. 


Iz UABA-inog misaono kobasičastog i gramatički drljavog teksta izdvojit ću onaj 
poveći dio koji je upućen izravno meni, u nadi da će svi dobronamjerni i istinolju- 
bivi ljudi u Sinju, Cetinskoj krajini i izvan nje sami procijeniti tko u ovom slučaju 
govori istinu a tko laže, tko ne/ispravno zaključuje, i tko je u svojoj svjetonazorskoj 
intimi okrenut budućnosti a tko se slijepo valja u ideološkoj kaljuži prošlosti ne že- 
leći prihvatiti objektivnije interpretacijske modele suvremene historiografije, koji su 
kvantitativna i kvalitativna nadopuna, ali i revizija tzv. “partizanske historiografije". 
Naravno, nije riječ o osvetničkom revizionizmu SUBNOR-ovskog tipa, kojeg je u 
Hrvatskoj do demokratskih promjena bilo u izobilju, o čemu komunisti i antifašisti 
nerado govore. Bogu hvala, dah demokracije polako ulazi u hrvatske domove i slo- 
bodnije se piše, svidjelo se to nekome ili ne. 


Corcima na knjigu 


Zanimljiv je podatak što autor/i priopćenja u svom tekstu gotovo i ne spominje/u 
samog autora knjige gospodina Ivana Kozlicu, čiji smo znanstveni rad prof. dr. sc. 

Marko Trogrlić i ja predstavili u sinjskome hramu kulture, Alkarskim dvorima. Još 
je zanimljivije, zapravo čudnije, što čuvari antifašizma, štogod ta riječ danas značila, 
napadaju “izvjesnog" Dukića koji je te večeri javnosti predstavio isključivo ono što 
je I. Kozlica napisao i potpisao u svojoj knjizi. Umjesto da gore već spominjani pot- 
pisnici javno iskažu svoje neslaganje s Kozličinim sadašnjim i prethodnim rezultati- 
ma istraživanja i nastoje ih znanstveno oboriti, ukoliko im to uopće pođe za rukom, 
oni poprilično nervozni i usidreni na hridima prošlosti gađaju ćorcima u prazno. 
Nikako ne uspijevaju pozabaviti se rezultatima istraživanja utemeljenima na novim 
izvorima, već samo pjene i ocrnjuju mene i moj rad, što, moram to reći, jako nalikuje 
brojnim slučajevima u vrijeme komunizma. Riječ je o vrlo opasnim metodama koje 
su prije demokratskih promjena dovedene gotovo do savršenstva. Bogu hvala, oni 
koji se danas u Hrvatskoj služe takvim metodama sve su osamljeniji. 


U ovoj prigodi smatram važnim podsjetiti javnost da je upravo taj “izvjesni" don 
Dukić (možda bi ubuduće bilo uputnije ne navoditi prezime i sredinu “iz koje nam 
gospodin Dukić dolazi", kako ne bih uvrijedio nekoga od potpisnika iz “antifa- 
šističkog" zavičaja) s ponosom Kozličinu knjigu preko triljske udruge, Kulturnog 
društva Trilj, objavio u Zagrebu kao dvadesetu knjigu u svom izdavačkom nizu. 
Knjiga je izišla u suizdavaštvu s Hrvatskim centrom za ratne žrtve iz Zagreba, 
što je potpisnicima “iznenađujuće, a nama uopće nije. Nije mi poznato da su ti 
UABA-ini stručnjaci ikada iskazali “iznenađenje" onim što su sve objavljivali “rat- 
ni intelektualci" SUBNOR-ovskih organizacija i nekadašnji Institut za historiju 
radničkog pokreta. Da ne bi došlo do zabune, naglasak nije na temama koje su 
oni istraživali nego na načinu kako su ih jednostrano i ideološki obrađivali. U tim 
knjigama gotovo se uvijek znalo tko su u priči pozitivci, a tko negativci, tko dobri 
a tko loši likovi... Na opću radost, slične podjele na dobre (“sinjski kauboji) i loše 
(“triljski? Indijanci) ne prolaze više niti u američkim filmovima, iako ih danas, na- 
žalost, susrećemo i u susjednom Sinju. 


Na temelju “antifašističkog" ponašanja sinjske družine lako se može zaključiti da je 
njima u relativno jednostavnom procesu otkrivanja činjenica i zaključivanja zaista 
presudan faktor, odakle osoba dolazi, a ne kako i s kojim motivima ta osoba nešto 
radi. U konkretnom slučaju, presudno im je odakle “taj Kozlica"i“taj Dukić" dolaze, 
a ne ono što Kozlica i drugi istraživači pišu, kojim se izvorima služe i kako ih kri- 
tički vrednuju. Suluda je to i opasna situacija koja se ne pojavljuje samo u sinjskoj 
sredini... Takve i tome slične tragikomične situacije Đorđe Balašević pretočio je u 
stih pjesme IVevernik 

Njenima nisam bio po volji 

važno im bilo odakle su moji 

zasto to smeta, 

sa OVOg su sveta, 

blebotvorci, čestit soj. 

Završavam ovaj dio teksta sve više uvjeren da UABA-ini potpisnici na Ferati “lajka- 
nog" anakronističkog pamfleta Kozličinu knjigu prije sastavljanja rečenog pamfleta 
nisu stigli niti pročitati. Ukoliko pak jesu, onda su u procesu zaključivanja očito 
negdje zapeli... 


Nemam namjeru, a ni ovlast, govoriti u ime od antifašista “manje prozvanog" mo- 
jeg prijatelja Ivana Kozlice, jer on to s lakoćom može i sam učiniti. Ratnik se brani 
oružjem, pjesnik pjesmama, a znanstvenik izvorima. Ipak, osjećam potrebu i u ovoj 
prigodi javno mu zahvaliti što već nekoliko godina istražuje osjetljive, nedovoljno 
istražene i znatno krivotvorene teme iz prošlosti cetinskoga kraja. On kao i brojni 
ljubitelji istine nije slijepo prihvatio rezultate SUBNOR-ovske interpretacije rat- 
nog i poratnog razdoblja Cetinske krajine, nego je za razliku od njih napravio du- 
hovni, a potom i znanstveni iskorak te krenuo u mukotrpno istraživanje. Rezultat 
njegovoga rada su tri knjige kojima je zadužio cetinsku i hrvatsku historiografiju, 
ova posljednja o Alki i dvije o zločinima u cetinskom i poljičkom kraju u ratu i 
poraću, naslovljene Krvava Cetina i Markovića jama. 


Shodno svemu što sam u prethodnom poglavlju rekao, postavljam UABA-inim 
potpisnicima vrlo jednostavno pitanje, a na koje ostala javnost već zna odgovor: 
“Zbog kojega razloga u komunističkom razdoblju nije objavljena niti jedna znan- 
stvena publikacija o Drugome svjetskom ratu i poraću na području Cetinske kra- 
jine, a u demokratskoj Hrvatskoj izdano ih je nekoliko?" Nadam se da spomenute 
potpisnike u njihovom odgovoru neće omesti ili možda šokirati podatak o poveća- 
nju broja publikacija već u skoroj budućnosti, a u jednoj od njih tematizira se “ratno? 
poraće u oslobođenoj Cetinskoj krajini. 


“Očešao" se antifašistički dvojac (ant. borci i antifašisti) sa svojim kormilarom, ili 
možda kormilarima, u svom tekstu i o nekoliko pojedinaca i institucija, prozvavši 
neizravno i samo Viteško alkarsko društvo koje bi se po njihovu uvjerenju možda 
trebalo suprotstaviti mojim tvrdnjama, koje su za rečeni dvojac “uoči velikog jubi- 
leja sramota za Viteško alkarsko društvo, grad Sinj i cijelu Cetinsku krajinu". Na 
njihovu žalost, uprava VAD-a ne samo da to nije učinila, već se je u cijelom projektu 
ponijela izuzetno profesionalno, dopustivši Kozlici, kao i drugim istraživačima prije 
njega, slobodan ulaz u arhiv udruge, iako do samog predstavljanja knjige o Alki 
nitko od njih nije znao kako će ona uopće izgledati. Oprostite što ću ovo potiho i 
radošću ispunjenog srca reći: “Za mene je to demokracija." 


Što bi tek bilo da je Kozlici bila na raspolaganju i pokradena građa iz arhiva VAD-a, 
o čemu se po sinjskim ćoškovima šapuće, a o čemu i sinjski antifašisti ponešto zna- 
ju... Bez ikakve sumnje istinu o Alki upotpunili bi i pojedini ljudi iz uprave Alke, 
alkari i alkarski momci koji su bili važni sudionici u nedavnim varljivim vremenima 
u kojima se našla Domovina i Alka. Nažalost, uskratili su svoja svjedočanstva. I to 
je demokracija... 

Bilo kako bilo, svatko bi se dobronamjeran u ovom trenutku mogao složiti da je 
Kozličina knjiga sa svim svojim nedostatcima po mnogo čemu jedinstvena i, što je 
najvažnije, odlična je podloga za buduća istraživanja i nadopune, pa došle one i iz 
“sinjske" radionice. Dapače, bilo bi to u ovom trenutku i poželjno a na opću radost 
svih onih koji vole ne samo Sinj, nego i ostala mjesta Cetinske krajine. 


Iz objavljenog teksta na Ferati nije vidljivo koliko je članova antifašističke udruge, 
koji usput rečeno sebe ubrajaju u “Sinjane dubokih korijena", potpisalo taj uradak. 
Nije to, zapravo, u ovom trenutku niti važno, ali mislim da je potrebno osobama 
koje se ne bave profesionalno znanstvenim istraživanjem naglasiti da između teksta 
te antifašističke družine i tekstova objavljenih u Hrvatskoj u razdoblju od 1945. 
do demokratskih promjena postoji velika sadržajna, metodološka i stilska sličnost. 


Nije mi poznato da li su UABA-ški aktivisti “snimili? sinjsko predstavljanje, ovisno 
o tehničkoj opremljenosti, preko diktafona ili u pisanom obliku, ili pak u obje vari- 
jante, kako se to u pravilu činilo u komunističkom vremenu. Ako nisu, onda mogu 
samo ustvrditi da to nisu učinili, ako jesu, onda mi se čini da su moje izlaganje 
trebali malo bolje preslušati prije sastavljanja svoga teksta kako se ne bi doveli u 
ovako sramotnu situaciju. Ukoliko su, pak, oni moj govor zaista “stručno obradili" i 
na temelju toga sastavili ovakav tekst, u tom slučaju jasno su pokazali da kod njih, 
očito, nije problem samo tehničke naravi... 


Ideologijom na predstavljača 


Nije jednostavno pobrojati sve lažne optužbe koje su UABA-ši uputili na moj ra- 
čun, a iz kojih je vidljivo kako su oni zapravo prekaljeni majstori ideološke improvi- 
zacije. Umjesto da prihvate rezultate povijesnih istraživanja, u ovom slučaju Kozli- 
čine, ili ih pak pokušaju znanstveno oboriti, oni se u nedostatku dokaza i s viškom 
ostrašćene ideologije u polemici uporno udaljuju od novijih rezultata istraživanja pa 
bez ikakvoga srama siju optužbe i laži. Teško je reći kada će i hoće li oni ikada shva- 
titi činjenicu da povjesničar ne ideologizira, već na temelju izvora utvrđuje činjenice 
s ciljem da čitatelju pomogne u otkrivanju istine, a na putu do istine redovito se 
pojavljuju brojne prepreke od kojih su najveće ideologija, s koje god strane dolazila, 
i duhovna nespremnost pojedinaca da prihvate nova historiografska otkrića. 


Navodim nekoliko primjera lažnih optužbi i ideoloških interpretacija odaslanih iz 
antifašističkog tabora. Prvi se vezuje uz “vruću" Alku održanu 6. kolovoza 2001. 
godine. Da podsjetim javnost, prije održavanja te Alke uprava VAD-a odlučila je 
“jednoglasno" da zbog uzavrele situacije oko alkarskog vojvode Mirka Norca-Keve 
budući slavodobitnik Alke neće primiti darove predsjednika Republike Hrvatske 
Stjepana Mesića. Što je odlučeno, to je i učinjeno. Po završetku alkarskog ceremo- 
nijala i odlaskom svih prisutnih sa alkarskog trkališta taj čin, ali i cijela Alka, postali 

su prošlost i samo još jedna u nizu tema za Sinj, Hrvatsku, političke analitičare i 
povjesničare, među kojima je i 1. Kozlica. 


Za čitatelje ovoga teksta, osobito one koji nisu bili na predstavljanju Kozličine knji- 
ge u Alkarskim dvorima, napominjem da je spomenuti događaj iz alkarske prošlosti 
Kozlica opisao u knjizi, potkrijepio ga izvorima i ustvrdio kako se nešto slično nije 
dogodilo u povijesti Alke. Te dvije gole činjenice koje je Kozlica naveo u knjizi, ne 
svrstavajući se ni na koju stranu, ja sam na predstavljanju knjige samo ponovio i 
ništa više od toga. Tu smo se kao znanstvenici zaustavili, ne dijeleći sudionike tog 
događaja na pobjednike i poražene, čime smo poštovali drugi princip historiograf- 
skog istraživanja. 


Ali kako to obično biva i na ovom primjeru se pokazalo da je pojedincima struka 
važna samo ukoliko su rezultati istraživanja podudarni s njihovim željama. Ukoliko 
se, pak, ishodi i želje ne podudaraju, onda kreće ideološka avantura, u ovom slučaju 
sinjskih antifašista koji su događaj s predsjednikom Mesićem iz određenih razloga 
teško prihvatili pa su se doveli u tragikomičnu situaciju krenuvši u napad na mene 
i neizravno na Kozlicu, ali i tadašnju upravu VAD-a, iznošenjem neprimjerenih 
riječi, laži i neznanstvenih argumenata. 


Meni su prigovorili da je “degutantno i neumjesno" što sam “demokratski izabra- 
nog Predsjednika RH, u polupredsjedničkom sustavu Hrvatske parlamentarne de- 
mokracije" proglasio “vladarom". Potom su izveli ideološku piruetu, odgovarajući 
“protuargumentom'" političke a ne stručne naravi na moje iznošenje nepobitnih či- 
njenica o njima spornoj Alki. Njihov argument glasi: “Očito je (don Dukiću, 0.a.) 
problematično što se Predsjednik zvao Stjepan Mesić". Mislim da je ovdje svaki 
komentar suvišan. 


Svoje neslaganje prema tadašnjoj upravi VAD-a na čelu s Matom Jukićem sinjski 
antifašisti iskazali su lažnom tvrdnjom o tom za njih “najsramnijem činu"u povije- 
sti Alke. Evo njihovoga teksta: “Tada mimo protokola i alkarskog ceremonijala, što 
je neupamćeno, uz orkestrirano zviždanje i vrijeđanje predsjednika Mesića, prisut- 
nima se obratio predsjednik Viteškog alkarskog društva Mate Jukić, detronizirajući 
Predsjednika RH s položaja pokrovitelja Alke i obznanjujući da je pokrovitelj Alke 


narod.? 


Zaista nije jasno što se tada dogodilo “mimo protokola i alkarskog ceremonija- 
la", ako je predsjednik Jukić samo javno obznanio odluku koju je tadašnja uprava 
VAD-a, ponovno napominjem, “jednoglasno" potpisala. Stoga zaključujem ovaj dio 
polemike, u nadi da to više neću morati ponavljati: “Na 286. Alki nije se dogodilo 
ništa izvan protokola, ili možda samoinicijativno, kako bi antifašisti možda željeli, 
a odluka VAD-a jedinstvena je u povijesti Alke, tj. nikada se prije nešto sličnog nije 
dogodilo." 

Čini mi se važnim u ovom kontekstu primijetiti da se antifašisti u svom tekstu ne 
osvrću na još jedan, također jedinstven, događaj iz alkarske prošlosti koji se dogodio 
na Alki 1965. godine, kada je tadašnji alkarski vojvoda Bruno Vuletić zaista učinio 
nešto “mimo protokola", obrativši se Josipu Brozu Titu riječima: “Druže Predsjed- 
niče Republike, alkari i alkarski momci spremni su za natjecanje. Molim Vaše odo- 
brenje da možemo početi." 


Razlog primjene neujednačenih mjerila sinjskih antifašista za slične ili iste povi- 
jesne situacije očito leži u njihovom svjetonazoru koji im je u pravilu važniji od 
struke, a time i povijesnih činjenica. Odgovaralo to njima ili ne, Stjepan Mesić je u 
ovom trenutku jedini “vladar? kojemu je neka uprava VAD-a odbila pokroviteljstvo 
nad Alkom, a Bruno Vuletić, koliko nam je poznato, jedini alkarski vojvoda koji je 
i na formalnoj razini predao Alku u zagrljaj politike i, naravno, prekršio odredbe 
Statuta na čijem je oblikovanju teksta vjerojatno i sam sudjelovao. 


Zivim u nadi da će buduće generacije znati kako je sve gore rečeno 1. Kozlica pri- 
kupio u knjigu, J. Dukić na sinjskom predstavljanju izrekao, na što smo izuzetno 
ponosni, a sinjski antifašisti od svega napravili “slučaj". 


Svoju “antifašističku" angažiranost članovi UABA-e pokazali su i svojim neslaga- 
njem oko moje, zapravo Kozličine, tvrdnje kako Alka zbog izravnog i neizravnog 
upliva vladara nije kroz povijest bila isključivo hrvatska, nego ovisno o zemlji iz koje 
su ti vladari dolazili i austrijska, zatim orijunaško-jugoslavenska, potom nakratko 
hrvatska, pa poduže razdoblje komunističko-jugoslavenska, i na kraju opet hrvat- 
ska, a odnedavna prema priznanju UNESCO-a i svjetska. 

I u ovom slučaju antifašisti se bezuspješno brane neznanstvenim argumentima po- 
put: “Alka je Hrvatska i uvijek se trčala u Sinju, u Hrvatskoj"i“Alku su uvijek uređi- 
vali i vodili Sinjani (...) i zato je ona sinjska i hrvatska." Na te UABA-ine misaone 
bisere odgovaram još jednim pravilom struke prema kojem ozbiljni pisci u svojim 
tvrdnjama vrlo rijetko i oprezno koriste riječi “uvijek"i“nikada", iz jednostavnog ra- 
zloga što svako pravilo ima iznimku, svaka tvrdnja određenu nepreciznost, a prošli 
događaji teško se mogu sabiti u riječi. 


Slučajno ili ne, u obadvije rečenice antifašisti su koristili riječ “uvijek", stoga im 
odgovaram kako slijedi. Prvu tvrdnju da se Alka “uvijek" trčala u Sinju i Hrvatskoj 
demantiraju sve one Alke koje su se iz političkih i promotivnih razloga trčale izvan 
Sinja i Hrvatske. Naravno da te alkarske “iznimke" ne narušavaju “hrvatski" duh 
Alke, ali ga baš i ne osnažuju. 

U drugom misaonom biseru pokazali su antifašisti svoju razinu povezivanja tvrd- 
njom da je Alka “sinjska i hrvatska" jer su je “uvijek uređivali i vodili Sinjani". Moj 
odgovor vrlo je jednostavan. Povijest je pokazala da su Alku, na žalost antifašista 
potpisnika, vrlo uspješno “uređivali i vodili? i oni ljudi koji nisu Sinjani, a na opću 

žalost svih nas bila je i u rukama pojedinih Sinjana koji su svojim političkim nehr- 
vatskim svjetonazorom znatno doprinijeli rastakanju i “sinjstva" i “hrvatstva" Alke. 
Više o svemu možete pronaći u Kozličinoj knjizi, uz napomenu antifašistima da je 
za vrijeme Drugoga svjetskog rata za vrijeme “kvislinške" Nezavisne Države Hrvat- 


ske u Alki bilo i “punokrvnih" Sinjana. 


Kako ovdje ne spomenuti tvrdnju UABA-inih potpisnika da don Dukića “sigurno 
najviše smeta? što su Alku “uvijek uređivali i vodili Sinjani". Što takvom biseru na 
izmaku 2014. dodati? Mislim da je najbolje ostaviti ih u svom uvjerenju i sa Sinja- 
nima nastaviti raditi na dobrobit Alke, Sinja, Cetinske krajine i Hrvatske i, narav- 
no, antifašistima na čelu s njihovim predsjednikom poželjeti misaono uspješniju 
godinu. 


Stigli smo, konačno, i do nekoliko tema o kojima sam govorio na predstavljanju 
knjige, koje su antifašiste sudeći prema njihovim reakcijama jako uznemirile i raz- 
ljutile. Prva tema odnosi se na ulogu pojedinih alkara, alkarskih momaka i alkarske 
uprave u Drugome svjetskom ratu i poraću te u Domovinskome ratu sve do danas, 
ali i na poprilično različit odnos političkih elita prema pojedinim alkarima u posli- 
jeratnim razdobljima. Podsjećam čitatelje da sam na predstavljanju knjige poimen- 
ce spomenuo osam komunista-partizana koji su prema rezultatima najnovijih istra- 
živanja sudjelovali, izravno i neizravno, u brojnim likvidacijama u vrijeme Drugoga 
svjetskog rata i poraća na području Hercegovine, na Bleiburgu i u Cetinskoj krajini. 
Reakcija antifašista na ovu tvrdnju bila je agresivnija od svih prethodnih. Prozvali 
su me da “bez ikakovog srama", “zločesto i neprimjereno" te “bez ikakvih relevan- 
tnih dokaza" narušavam ugled pojedinih “uglednih Sinjana, antifašista, narodnih 
heroja, alkarskih vojvoda". Osim uobičajeno neprimjerenog rječnika, antifašisti su 
ponovno na moj račun iznijeli i tri teške optužbe: prvu, da su ono što sam na pred- 
stavljanju rekao “moje tvrdnje", drugu, da je sve izrečeno “bez dokaza", i treću, da 
sam navedene komuniste-partizane proglasio “ratnim zločincima". Sve tri optužbe 
su, naravno, lažne. 


O nedostatku srama, mojoj zloći i neprimjerenosti neka prosude sami čitatelji i 
oni koji me poznaju osobno i na temelju mog javnog rada. Što se tiče optužbe da 
su riječi koje sam izgovorio na predstavljanju knjige “moje tvrdnje", odgovaram da 
su to tvrdnje koje su pronašli i objavili razni istraživači, među kojima je i 1. Kozli- 
ca. Suluda je “antifašistička" optužba o navodnom “nedostatku dokaza" za iznesene 
tvrdnje. Dokazi, na žalost svih antifašista, postoje i pronađeni su u brojnim hrvat- 
skim arhivima, ali tek nakon pada komunizma i pojavom demokracije u Hrvatskoj. 
Najopasnija od svih optužbi je da sam gore spomenute osobe proglasio “ratnim zlo- 
čincima", te da sam, zamislite, “s pozicije nacifašizma" izravno napao antifašizam!!! 

Jedino što sam te večeri rekao o komunistima-partizanima jest da su počinili ne- 
djela za vrijeme rata i u poraću, i ništa više. Korak dalje otišli su upravo antifašisti 
kada su mi stavili u usta i bez imalo srama ono što nisam rekao. Podsjećam čitatelje, 
ali i antifašiste, da sam te večeri spomenuo i Mirka Norca-Kevu koji je zbog su- 
djelovanja u Domovinskom ratu od Republike Hrvatske osuđen kao ratni zločinac. 
Spomenuo sam te večeri i podatak da su spomenuti komunisti-partizani poslije 
rata sve do pada komunizma bili u vrhu VAD-a, a nisu za gore spomenuta nedjela 
pozivani na sud. Teško je ne primijetiti kako antifašisti potpisnici staju u obranu 
komunista-partizana, a o Mirku Norcu-Kevi šute. Je li u pitanju ljubav prema istini 
ili ideologiji, prosudite sami. 


Uzelo bi previše prostora ukoliko bih se upustio u opisivanje ratnog i poratnog puta 
komunista-partizana i njihovih neupitnih “mrlja" s kojima se antifašistički suborci i 
sljedbenici antifašizma nikako ne žele suočiti. Spomenuo bih samo Markovića jamu 
u koju je u proljeće 1944. strovaljeno preko 100 hrvatskih vojnika, o čemu sinjski i 
drugi antifašisti poput grobova šute. Spominjem i brojne likvidacije civila, franjeva- 
ca i biskupijskih svećenika u Hercegovini i Dalmaciji pred kraj i po završetku rata, 
ali i poslijeratne likvidacije 197 osoba iz Cetinske krajine koje su počinili pripadnici 
OZNE Cetinskog područja. Popis likvidiranih datiran je u oslobođenom Sinju 14. 
travnja 1948., a započima riječima: “Opunomoćstvo UDB-e za kotar Sinj dostavlja 
Odjeljenju UDB-e za Dalmaciju - IV. odsjek u Splitu popis likvidiranih osoba na 
području kotara Sinj nakon što su u listopadu 1944. Sinj i Cetinjsko područje oslo- 
bodile jedinice NOV i PO Jugoslavije.? 


Za ovaj put toliko o, kako u tekstu antifašisti pišu, “različitim mjerilima tretiranja 
ljudi u Alki nakon Domovinskog rata i 2.svjetskog rata", uz napomenu kako je je- 
dan od komunista-partizana, za mnoge najugledniji alkarski vojvoda i sinjski vitez, 
Bruno Vuletić, početkom Domovinskog rata napustio tada krvareću Hrvatsku..., o 
čemu u UABA-inom tekstu nema ni spomena. 


Teško mi je u ovom trenutku, iako izlazi izvan okvira “alkarskih" i “političkih? tema, 
ne odgovoriti na još jednu izuzetno “antifašističku" laž koja je povezana uz najve- 
ći pokolj u povijesti cetinskog i poljičkog kraja, zločin kojeg su, opet ponavljam, 
počinili pripadnici njemačke vojske u proljeće 1944. ubivši na najbrutalniji način 
najmanje 1 256 civilnih osoba samo iz potkamešničkih sela. 


Iako o toj temi na predstavljanju uopće nije bilo riječi, antifašisti su to u tekstu 
naveli i krivo me optužili napisavši sljedeći tekst: “Nije prvi put da Dukić ne govori 
istinu, optužujući partizansku narodno oslobodilačku vojsku za zločine u potka- 
mešničkim selima, gdje su činjenice i svjedočanstva preživjelih pokolja neupitna, da 


»» 


je zločin počinila njemačka okupatorska vojska i pomagači “hrvatskog predznaka". 

Iste optužbe na moj račun stigle su prvi put u proljeće 2014. iz pera novinara Jurice 
Pavičića. Budući da sam na njih odgovorio u Slobodnoj Dalmaciji, pozivam čitatelje 
da ih, ukoliko ih to zanima, pročitaju, a ovdje ponavljam samo ono što smatram bit- 
nim. Kao prvo, odbacujem “antifašističku" klevetu da sam ja “optuž(io) partizansku 
narodno oslobodilačku vojsku za zločine u potkamešničkim selima". Ja sam samo 
na temelju novijih istraživanja, u kojima sam i sam sudjelovao, ustvrdio ono što i 
partizanski dokumenti potvrđuju, a što je teško znanstveno oborivo. Naime, nama 
dostupni dokumenti jasno potvrđuju da su pripadnici partizanskih postrojbi pred 
naletom njemačke vojske napustili podmosorska i podkamešnička sela, pobjegli ili 
povukli se, sasvim svejedno, u Mosor i Kamešnicu i s tih položaja gledali nešto što 
se ne bi smjelo više nikada ponoviti. 


Što se tiče pomagača njemačke vojske “hrvatskog predznaka? mislim da je najbolje 
čitatelje uputiti na Kozličinu knjigu Krvava Cetina i kao uvod u njezino čitanje do- 
nijeti dio jednog “partizanskog" dokumenta, koji je napisan 2. travnja 1944., samo 
tri dana nakon pokolja. On glasi: “Naše jedinice dale su slabiji otpor oko Otoka i 
Gale, ali su Njemci /odnosno četnici i ostali banditi/ pobili stanovništvo odreda. 
(...) Za pogreb lješeva u Otoku došli su iz Sinja 3 fratra medju kojima i fra Stanko 
Litre-Milanović /razbojnik/ čija je familija poklana, kuća zapaljena, stoka odvede- 
na. Takodjer porodica novoga logornika Mirka Bilobrka je postradala, 5 članova 
ima u bolnici, a 3 člana poginula, dok je kuća opljačkana i zapaljena, a stoka od- 
vedena. Navedeni barbarizam izazvao je gnjušanje kod domobrana a naročito kod 
onih domobrana čije su porodice stradale te se prijete osvetom Njemcima. Medju 
ustašama u Sinju nastala je velika uzbuna zbog tog klanja, te se prijete osvetom 
Njemcima, a i pravoslavnom življu i četnički raspoloženim elementima. (...) Narod 
je prestrašen, ogorčen na Njemce, bježi u žicu da bi se sačuvao. Na nas je zlovoljan, 
jer smatra da smo ga mogli braniti.? 


Analizirajući sve gore rečeno, a na poseban način “antifašistički" govor mržnje, 
umjesto nadolijevanja ulja na vatru pozivam najprije njih a onda i sve ljude koje 
zanima ovo mučno razdoblje cetinske prošlosti da više i studioznije čitaju ono što 
je napisano, ali da i sami započnu istraživati, amaterski ili profesionalno, arhivsku 
građu, koja se u posljednje vrijeme uništava u nekim hrvatskim arhivima, kako bi se 
već jednom doznala potpunija istina o svemu. 


Sve ovo pišem u nadi da se neće ponoviti ova suluda situacija u kojoj se napada i 
blati istraživače - u komunizmu se ne bi na tome stalo - a grčevito brani aktere u 
povijesti štogod oni učinili i kojojgod političkoj opciji pripadali, o čemu ozbiljni 
istraživači na temelju izvora pišu, ne dijeleći ih na pobjednike i poražene. U ratovi- 
ma i diktaturama svi smo gubitnici. 


Na kraju ovoga dugog odgovora kojeg svakako uvjetuje obimnost i važnost teme 
a ne moj intelektualni egzibicionizam, osvrnuo bih se ukratko još samo na komu- 

nističko razdoblje alkarske povijesti. Bilo bi suludo tvrditi da u tom razdoblju nije 
bilo pozitivnih procesa koji su doprinijeli razvoju alkarske tradicije, Sinja i Cetinske 
krajine. Međutim te večeri sam, slijedeći rezultate Kozličinih istraživanja, smatrao 
važnim dotaknuti i ideološki aspekt komunističkog razdoblja koji je vidljiv i slijep- 
cima. Komunistička ideološka matrica prepoznatljiva je na brojnim razinama kroz 
procese ideologizacije i ateizacije Alke, izgon Gospe Sinjske iz Alke te zabranu 
vjerskih simbola i umanjivanje uloge sinjskog samostana u očuvanju Alke i alkarske 
tradicije. Čitateljima koji nisu bili na predstavljanju knjige napominjem da sam u 
svom izlaganju koristio upravo te riječi i ne sluteći da će antifašistima biti povod za 
nove uvrede. 


Vjerovali ili ne, antifašisti su ove riječi protumačili kao veliku uvredu “svećenika Du- 
kića prije svega svim vjernicima koji su u tom periodu učestvovali u Alci uz mnogo 
poštivanja i visokog stupnja međusobnog uvažavanja". Zaboravili su UABA-ši kod 
iznošenja svojih dokaza koliko su ti sudionici Alke, stvarni vjernici, mogli “javno? 
i bez poziva na odgovornost ispovijedati svoju vjeru. Nudeći javnosti svoje dokaze 
kojim su htjeli oboriti sasvim gole činjenice o ideološkom izgonu Gospe Sinjske iz 
Alke i brisanju uloge sinjskog franjevačkog samostana u dugoj alkarskoj povijesti, 
moje gore navedene riječi proglasili su velikom uvredom koja “ima posebnu težinu", 
štogod to značilo, i ponudili dokaz koji su uobličili na sljedeći način: “Što se tiče 
protjerivanja franjevaca, kratko, kada su franjevci trčali Alku? Vjerovatno kad i ma- 
ratonci počasni krug." Dovoljno je na ovo reći da i alkarski barjak iz komunističkog 
razdoblja sve ovo dovodi u pitanje. 

Zanimljivo je, ali i za svaku pohvalu, što sinjski antifašisti na čelu sa svojim pred- 
sjednikom brane “hrvatstvo? i “katoličanstvo" Sinjske alke, samo kao povjesničar ne 
mogu ne primijetiti kako to većina njih, osobito antifašistički borci, nisu činili u 
vrijeme komunizma kada je to trebalo. 


Jedina rečenica, zapravo njezin dio, koji bih u antifašističkom pamfletu potpisao 
glasi: “Alka zaslužuje relevantnu povijesnu istinu." No, uskraćujem svoj potpis na 
drugi dio rečenice kako ovaj narod treba istinu “koja neće izlaziti iz već poznate 
nam radionice". Na njihovu žalost, ako su mislili na triljsku “radionicu", moram im 
reći da su se grdno prevarili. Bit će još puno knjiga o viteškoj Alki, i to, naravno, s 
“triljskim", “sinjskim", “cetinskim" i “hrvatskim predznakom. Bit će, na žalost anti- 
fašista, i onih knjiga u kojima će se obrađivati teme koje bi oni najradije preskočili. 


» « 


U iščekivanju rečenoga završavam svaku javnu polemiku o “alkarskim", “političkim" 
i “ratnim" temama sve do pojave neke nove knjige, s koje god ona strane došla. A 
svim Cetinjankama, Cetinjanima i ljudima dobre volje, želim sretniju i uspješniju 
budućnost u Hrvatskoj ili drugdje po svijetu. 

Od svog osnutka 2006. Kulturno društvo Trilj objavilo je dvadeset dvije knjige 
(šest brojeva časopisa Triljski most i šesnaest knjiga). 


Ovo je čefrnaesta knjiga objavljena u prigodi osamstote obljetnice prvog spomena 
Trilja u pohrvaćenom obliku (1210.-2010.). U nizu ih je predviđeno osamnaest. 

Objava knjiga dio je višegodišnjeg projekta obilježavanja proslave, koji nosi naziv 
Triljska grotulja - Pedeset i pet darova Trilju za 800. obljetnicu. Od kraja rujna 2009. 
do kraja svibnja 2016. od 55 predviđenih projekata 49 ih je ostvareno u cjelosti, 
1 djelomično (Rodoslovlja), a 5 ih se (Triljski misal i 4 knjige) planira ostvariti u 
skoroj budućnosti. 

